
PROLOGAS 


1957 metais Žemėje žmogaus pagamintas objektas buvo paleistas į 
kosmosą, kur keletą savaičių sukosi aplink Žemę, paklusdamas tiems 
patiems traukos dėsniams, kurie suka ir judina dangaus kūnus — Saulę, 
Mėnulį ir žvaigždes. Žinoma, žmogaus pagamintas palydovas nebuvo 
nei Mėnulis ar žvaigždė, nei joks dangaus kūnas, galintis judėti savo 
sukimosi keliu tiek laiko, kiek mums, mirtingiesiems, apribotiems že- 
miškojo laiko, trunka nuo amžinybės iki amžinybės. Tačiau tam tikrą 
laiką jam pavyko išbūti danguje; jis buvo ir judėjo netoli dangaus kūnų, 
tarsi išbandymui priimtas į jų kilnią draugiją. 

Šis įvykis, svarba nenusileidžiantis jokiam kitam, net atomo suskal- 
dymui, būtų buvęs pasveikintas tikrai džiaugsmingai, jei ne su juo susi- 
jusios nemalonios karinės ir politinės aplinkybės. Bet gana keista, kad 
šis džiaugsmas nebuvo triumfinis; ne išdidumas ar pagarbi baimė dėl 
milžiniškos žmogaus galios ir meistriškumo pripildė širdis žmonių, ku- 
rie, žvelgdami iš Žemės į dangų, galėjo ten pamatyti jų pačių padarytą 
daiktą. Tiesioginė reakcija, išreikšta šio momento proga, buvo paleng- 
vėjimas dėl pirmojo „žingsnio, žengiamo žmogui išsilaisvinant iš įkali- 
nimo Žemėje“. O šis keistas teiginys, toli gražu nebuvęs atsitiktinė ko- 
kio nors Amerikos reporterio klaida, netikėtai pasirodė esąs panašus į 
unikalią eilutę, kuri daugiau nei prieš dvidešimt metų buvo iškalta vieno 
didžio Rusijos mokslininko antkapyje: „Žmonija nebus visiems laikams 
pririšta prie Žemės“. 

Tokie jausmai tam tikrą laiką buvo įprasti. Jie rodo, kad žmonės nie- 
kur jokiu būdu nevėluoja prisitaikyti prie mokslo atradimų ir technikos 
laimėjimų. Priešingai, tuos atradimus jie lenkia dešimtmečiais. Šioje sri- 
tyje, kaip ir kitur, mokslas įgyvendino ir įtvirtino tai, ką žmonės numaty- 
davo svajonėse, kurios nebuvo nei beprotiškos, nei tuščios. Nauja yra tik 
tai, kad respektabiliausi šios šalies laikraščiai į pirmąjį puslapį galiausiai 
perkėlė tai, kas iki tol buvo palaidota labai nerespektabilioje mokslinėje 


Prologas 


fantastinėje literatūroje (į ją, deja, nebuvo atkreiptas dėmesys, kurio ji 
nusipelno kaip masės jausmų ir masės troškimų perteikėja). Šio teiginio 
banalumas neturi mums sutrukdyti pastebėti, koks nepaprastas jis iš tiesų 
buvo; juk nors krikščionys kalbėjo apie žemę kaip apie ašarų pakalnę, o 
filosofai savo kūną traktavo kaip dvasios ar sielos kalėjimą, niekas žmo- 
nijos istorijoje niekada netraktavo Žemės kaip žmogaus kūnų kalėjimo ir 
neparodė tokio uolumo tiesiogine šio žodžio prasme iš šios vietos keliauti 
į Mėnulį. Ar naujųjų amžių, kurie prasidėjo nusisukimu, nebūtinai nuo 
Dievo, bet nuo tokio dievo, kuris buvo žmonių Tėvas danguje, emancipa- 
cija ir sekuliarizacija turėjo baigtis net lemtingesniu išsižadėjimu Žemės, 
kuri buvo visų gyvų padarų po dangumi Motina? 

Žemė yra žmogaus būklės kvintesencija ir žemiškoji gamta, kiek 
mums žinoma, gali būti unikali visatoje, nes žmonėms suteikia buveinę, 
kurioje jie gali judėti ir kvėpuoti be pastangų ir be išrastų dirbtinių prie- 
monių. Žmogaus išradimai jo egzistenciją pasaulyje atskiria nuo visos 
gyvūnų aplinkos, bet pats gyvenimas skleidžiasi už šio dirbtinio pasau- 
lio, ir žmogus, kadangi gyvena, būna susijęs su visais kitais gyvaisiais 
organizmais. Šiuo metu mokslas deda labai daug pastangų gyvenimą 
taip pat padaryti „dirbtinį“ ir nukirsti paskutinę giją, dėl kurios net žmo- 
gus yra vienas iš gamtos vaikų. Tas pats troškimas pabėgti iš Žemės 
kalėjimo pasireiškia bandymu sukurti gyvybę mėgintuvėlyje, troškimu 
sumaišyti „užšaldytą akivaizdžiai gabių žmonių gemalinę plazmą ir po 
mikroskopu sukurti aukštesnės kokybės žmones“ bei pakeisti [jų] dydį, 
formą ir funkciją; aš įtariu, kad noras išvengti žmogaus būklės irgi le- 
mia viltį pratęsti Žmogaus gyvenimo trukmę toli už šimto metų ribos. 

Šis būsimas žmogus, kurį mokslininkai mums žada sukurti ne vėliau 
kaip po šimto metų, atrodo, pasižymi tuo, kad maištauja prieš tokią žmo- 
gaus egzistenciją, kuri buvo duota kaip dovana iš niekur (kalbant pasau- 
lietiškai); šitokią būklę jis nori iškeisti, galima sakyti, į kažką, ką padarė 
jis pats. Nėra pagrindo abejoti mūsų sugebėjimais įgyvendinti tokius 
mainus, kaip nėra pagrindo abejoti, kad dabar sugebame sunaikinti visą 
organinę gyvybę Žemėje. Klausimas yra tik toks: ar mes norime šitaip 
panaudoti naująjį mokslinį ir techninį žinojimą, ir į šį klausimą negali- 
ma atsakyti moksliškai; tai pats svarbiausias politinis klausimas ir todėl 
vargu ar galima jį palikti profesionalių mokslininkų ar profesionalių po- 
litikų nuožiūrai. 

Nors tokios galimybės vis dar gali egzistuoti tolimoje ateityje, pir- 
mieji didžiųjų mokslo triumfų bumerango efektai pasireiškė pačių gam- 
tos mokslų krize. Keblumas susijęs su faktu, kad nors moderniosios 
mokslinės pasaulėžiūros „tiesos“ gali būti įrodomos matematikos for- 
mulėmis ir patvirtinamos technologiškai, jau nebegalima jų normaliai 
išreikšti kalba ir mąstymu. Kai šios „tiesos“ išsakomos konceptualiai ir 
nuosekliai, iš jų atsirandantys teiginiai bus, „galimas daiktas, ne tokie 
beprasmiai kaip „trikampis apskritimas“, tačiau daug beprasmiškesni 
negu „sparnuotas liūtas“ (Erwin Schrödinger). Mes dar nežinome, ar 
šitokia situacija yra galutinė. Tačiau gali būti taip, kad mes, prie Žemės 
pririštos būtybės, pradėjusios veikti taip, tarsi būtume kosmoso gyven- 
tojai, niekada nesugebėsime suprasti, t. y. mąstyti ir kalbėti apie daly- 
kus, kuriuos vis dėlto sugebame padaryti. Tokiu atveju būtų taip, tarsi 
mūsų smegenys, kurios yra fizinė, medžiaginė mūsų minčių sąlyga, ne- 
sugebėtų suprasti, ką mes darome, todėl nuo tada mums iš tikrųjų reikės 
dirbtinių mašinų, kurios už mus mąstys ir kalbės. Jei pasirodytų teisin- 
ga, kad pažinimas (moderniąja mokslinių ir techninių Žinių prasme) ir 
mąstymas išsiskyrė, tada mes tikrai taptume bejėgiais ne tiek mūsų ma- 
šinų, kiek mūsų mokslinių ir techninių žinių vergais, t. y. bemintėmis 
būtybėmis, priklausančiomis nuo kiekvieno įtaiso, kuris įmanomas tech- 
niškai — nesvarbu, koks jis būtų pragaištingas. 

Tačiau net ir be šitų naujausių, bet vis dėlto neaiškių padarinių mokslų 
sukurta situacija yra labai svarbi politiniu požiūriu. Kur tik iškyla pavo- 
jus kalbos relevantiškumui, dalykai būtinai tampa politiniai, nes kalba 
yra tai, kas žmogų padaro politine būtybe. Jei mes paklausytume taip 
dažnai mums peršamo patarimo kultūrines nuostatas pritaikyti prie da- 
bartinio mokslo laimėjimų lygmens, mes visiškai rimtai prisiimtume to- 
kį gyvenimo būdą, kai kalba nebėra prasminga. Juk šių dienų mokslai 
buvo priversti naudotis matematinių simbolių „kalba“, kuri, nors iš pra- 
džių buvo traktuojama tik kaip išsakomų teiginių santrumpa, dabar ap- 
ima tokius teiginius, kurių jokiu būdu negalima išversti atgal, į šneką. 
Priežastis, kodėl gali būti išmintinga nepasitikėti mokslininkų gua moks- 
lininkų politine nuovoka, pirmiausia yra ne jų „charakterio“ trūkumas — 
kad jie neatsisakė kurti atominius ginklus, ar jų naivumas — kad jie ne- 
suprato, jog jei šitie ginklai sukurti, jie bus paskutiniai, su kuriais bus 
konsultuojamasi dėl tų ginklų panaudojimo, bet kaip tik tas faktas, kad 

jie juda tokiame pasaulyje, kur kalba prarado savo galią. Kad ir ką žmo- 
nės darytų, žinotų ar patirtų, tai gali turėti prasmę tik tiek, kiek visa tai 
gali būti aptarta. Gali būti neišsakomos tiesos, ir jos gali būti labai reikš- 
mingos pavieniam žmogui, t. y. žmogui, kiek šis nėra politinė būtybė, 
kad ir kas jis dar galėtų būti. Žmonės daugiskaita, t. y. žmonės, kiek jie 
gyvena, juda ir veikia šiame pasaulyje, gali patirti prasmingumą tik to- 
dėl, kad gali kalbėtis ir įprasminti vienas kitą ir save. 

Artimesnis ir, galimas daiktas, toks pat lemtingas yra kitas, ne ma- 
žiau grėsmingas įvykis. Tai automatikos atsiradimas, kuris per keletą 
dešimtmečių ištuštins gamyklas ir išlaisvins žmoniją nuo jos seniausios 
ir natūraliausios naštos — darbo naštos ir priklausomybės nuo būtinumo. 
Čia taip pat statomas ant kortos pamatinis žmogaus būklės aspektas, 
tačiau maištas prieš jį, noras būti išlaisvintam nuo darbo „triūso ir var- 
go“ nėra kažkas nauja, o yra toks pat senas kaip rašytinė istorija. Laisvė 
nuo paties darbo nėra naujiena; kadaise ji buvo viena iš labiausiai įtvir- 
tintų mažumos privilegijų. Šiuo atveju atrodo taip, tarsi mokslo pažanga 
1r technikos laimėjimai tik padeda pasiekti tai, apie ką svajojo visi anks- 
tesnieji amžiai, bet niekas nesugebėjo šito įgyvendinti. 

Tačiau tai yra tik regimybė. Modernioji epocha su savimi atsinešė 
teorinį darbo šlovinimą ir faktiškai transformavo visą visuomenę į dir- 
bančią visuomenę. Todėl noras išsipildo, panašiai kaip norai išsipildo 
pasakose, tą akimirką, kai jis gali būti pasmerktas tik žlugti. Tai yra 
dirbančiųjų visuomenė, kuri turėtų būti išlaisvinta nuo darbo grandinių, 
ir ši visuomenė nebežino apie tas aukštesnes ir prasmingesnes veiklas, 
dėl kurių šią laisvę verta iškovoti. Šioje visuomenėje, kuri yra egalitari- 
nė todėl, kad darbas lemia šitokį žmonių bendro gyvenimo būdą, nebėra 
jokių klasių, jokios politinės ar dvasinės aristokratijos, galinčios iš nau- 
jo pradėti atkūrinėti kitus žmogaus sugebėjimus. Net prezidentai, kara- 
liai ar ministrai pirmininkai apie savo pareigas galvoja kaip apie darbą, 
būtiną visuomenės gyvenimui, o tarp intelektualų išlieka tik pavieniai 
individai, kurie apie tai, ką daro, mąsto kaip apie kūrimą, o ne kaip apie 
būdą užsidirbti gyvenimui. Prieš mus iškyla perspektyva visuomenės, 
kurioje dirbantieji neturi darbo, t. y. vienintelės jiems likusios veiklos. 
Tikrai negali būti nieko blogesnio. 

Tokiems rūpesčiams ir keblumams įveikti ši knyga nesiūlo atsaky- 
mo. Tokie atsakymai duodami kiekvieną dieną ir jie yra praktinės poli- 

tikos reikalas, daugelio susitarimų objektas, jie niekada nebūna vieno 
asmens teorinių svarstymų ar nuomonės dalykas, tarsi čia turėtume rei- 
kalą su tokiomis problemomis, kai įmanomas tik vienas sprendimas. 
Toliau aš siūlau permąstyti žmogaus būklę remiantis mūsų naujausio- 
mis patirtimis ir atsižvelgiant į mūsų naujausias baimes. Tai, aišku, yra 
mąstymo reikalas, o mąstymo stoka — nerūpestingas nutrūktgalviškumas, 
beviltiška painiava ar savimi patenkintas kartojimas „tiesų“, kurios tapo 
trivialios ir tuščios, — man atrodo, yra vienas ryškiausių mūsų epochos 
bruožų. Todėl tai, ką aš siūlau, yra labai paprastas dalykas - tik galvoti, 
ką mes darome. 

„Ką mes darome“ tikrai yra svarbiausia šios knygos tema. Joje na- 
grinėjamos tik pačios elementariausios žmogaus būklės artikuliacijos, o 
kartu ir tos veiklos rūšys, kurios tradiciškai ir dabartiniu požiūriu 
priskiriamos kiekvienam žmogui. Dėl šios ir dėl kitų priežasčių aukš- 
čiausia ir, galimas daiktas, gryniausia veikla, kurią sugeba atlikti žmo- 
gus, - mąstymo veikla — čia neapmąstoma. Todėl sistemiškai šioje kny- 
goje aptariami tik darbas, darymas ir veiksmas, ir jiems skirti trys svar- 
biausieji jos skyriai. Istoriškai paskutiniame skyriuje aš nagrinėju 
moderniąją epochą, o knygoje nagrinėju įvairias veiklos formų hierar- 
chijos konfigūracijas, kurias mes žinome iš Vakarų pasaulio istorijos. 

Tačiau naujieji amžiai nėra tas pat, kas šiuolaikinis pasaulis. Moks- 
liniu požiūriu naujieji amžiai, kurie prasidėjo septynioliktajame amžiu- 
je, pasibaigė dvidešimtojo amžiaus pradžioje; politiniu požiūriu 
šiuolaikinis pasaulis, kuriame mes gyvename šiandien, atsirado kartu su 
pirmaisiais atominiais sprogimais. Aš neaptarinėju šio šiuolaikinio pa- 
saulio, kurio fone buvo parašyta knyga. Viena vertus, aš analizuoju tik 
tuos bendruosius žmogaus sugebėjimus, kurie išauga iš žmogaus būklės 
ir yra nekintami, t. y. kurie negali būti negrįžtamai prarasti tol, kol nepa- 
sikeitė pati žmogaus būklė. Kita vertus, istorinės analizės tikslas — iš- 
nagrinėti šiuolaikinio pasaulio susvetimėjimą, jo dvejopą skrydį iš Že- 
mės į kosmosą ir iš pasaulio — į savastį, į jo ištakas, kad suprastume 
prigimtį tos visuomenės, kuri išsivystė ir pasirodė tą pačią akimirką, kai 
ją įveikė atėjusi nauja ir dar nežinoma epocha. 

Pirmas skyrius 


ŽMOGAUS 
BŪKLĖ 


1. Vita activa ir žmogaus būklė 


Terminu vita activa aš siūlau Žymėti tris pamatines žmogaus veik- 
las: darbą, darymą ir veiksmą*. Jos yra fundamentalios, nes kiekviena 
atitinka vieną iš pamatinių sąlygų, kuriomis žmogui buvo duotas gyve- 
nimas Žemėje. 


* Griežta darbo ir darymo skirtis yra viena svarbiausių H. Arendt teorinių įžvalgų, iš 
csmės lemianti jos veikaluose plėtojamą politikos sampratą. Neatsitiktinai pati autorė jau 
pačioje knygos pradžioje glaustai, bet tiksliai apibūdina šių sąvokų reikšmes. Jos pertei- 
kiamos anglų k. žodžiais „labor“ ir „work“. Tačiau apskritai šių sąvokų vartosena kelia 
nemenkų kalbinių ir dalykinių keblumų net anglų k. parašytame šios knygos originalc ir 
pačios H. Arendt atliktame jos vertime į vokiečių k. Dar didesnių sunkumų patiria šio 
veikalo vertėjai į kitas kalbas. Iš H. Arendt pateikiamo šių sąvokų turinio apibūdinimo 
matyti, kad žodį „labor“ į lietuvių kalbą tiksliausia ir patogiausia būtų versti žodžiu „triū- 
sas“, o „work“ — „darbas“. Tačiau šitaip juos verčiant būtų griaunamos jau senokai nusi- 
stovėjusios kai kurių ekonominės, socialinės ir politinės teorijos terminų vertimo tradici- 
jos, kurios formavosi tada, kai triūso ir darbo skirtis dar buvo iš esmės nesuvokta ir teoriš- 
kai rimčiau neapmąstyta. Norint tuo įsitikinti, pakanka akivaizdaus pavyzdžio. Į lietuvių 
k. gana gausiai verstuose K. Marxo veikaluose faktiškai nagrinėjamas ne tiek visuomeni- 
nio darbo, kiek triūso procesas, tačiau autorius neanalizavo pamatinių šių dviejų procesų 
skirtumų, todėl jie ir neatsispindi jo vartotoje terminijoje: sąvoka „darbas“ visur vyrauja, o 
„triūso“ konotacija apskritai sunkiai įžvelgiama. 

Tad siekiant kuo labiau išryškinti šią teoriškai itin svarbią skirtį bei išvengti painia- 
vos, anglų k. žodis „labor“ beveik visur verčiamas lietuvių k. žodžiu „darbas“, o „work“ — 
lanksčiau: atsižvelgiant į kontekstą, jis verčiamas tokiais žodžiais kaip „darymas“, „dirb- 
dinimas“, „kūrimas“ ar net „gaminimas“. — Vert. pastaba. 

Darbas yra veikla, atitinkanti biologinį procesą, būdingą žmogaus 
kūnui, kurio spontaniškas augimas, metabolizmas ir visiškas suirimas 
susiję su gyvybinėmis reikmėmis, o šias sukuria ir įspraudžia į gyveni- 
mo procesą darbas. Darbo žmogiškoji sąlyga yra pats gyvenimas. 

Darymas yra veikla, atitinkanti nenatūralumą, būdingą žmogaus eg- 
zistencijai, kuri nėra įtvirtinta ir kurios mirtingumo nekompensuoja vi- 
sada besikartojantis „rūšies“ gyvenimo ciklas. Darymas kuria „dirbtinį“ 
daiktų pasaulį, aiškiai besiskiriantį nuo visos gamtinės aplinkos. Šiame 
pasaulyje kiekvienas individualus gyvenimas turi prieglobstį, o tas pa- 
saulis turi pergyventi ir transcenduoti juos visus. Darymo žmogiškoji 
sąlyga yra pasauliškumas. 

Veiksmas yra vienintelė veikla, tiesiogiai vykstanti tarp žmonių be 
daiktų ar medžiagos tarpininkavimo. Ji atitinka žmogiškąją įvairiopu- 
mo būklę, tą faktą, kad Žemėje gyvena ir pasaulį apgyvendina žmonės, 
o ne žmogus. Jei visi žmogaus būklės aspektai yra vienaip ar kitaip 
susiję su politika, šis įvairiopumas yra viso politinio gyvenimo ypatin- 
goji sąlyga — ne tik conditio sine qua non, bet conditio per quam. Ro- 
mėnai, galimas daiktas, politiškiausia tauta, žodžius „gyventi“ ir „būti 
tarp žmonių“ (inter homines esse) arba „mirti“ ir „nustoti būti tarp žmo- 
nių“ (inter homines esse desinere) vartojo kaip sinonimus. Bet pačia 
elementariausia forma veiksmo žmogiškoji sąlyga i1mplikuojama net 
Pradžios knygoje (,„Vyrą ir moterį Jis sukūrė juos“), jei mes tarsime, 
kad ši žmogaus sukūrimo istorija iš principo skiriasi nuo istorijos, pa- 
sak kurios, Dievas iš pradžių sukūrė vyrą (adam), „jį“, o ne „juos“ ir 
todėl žmonių daugybė yra dauginimosi rezultatas!'. Veiksmas būtų ne- 
būtina prabanga, kaprizingas kišimasis į bendrus elgesio dėsnius, jei 
žmonės būtų be galo reprodukuojami pakartojimai to paties modelio, 
kurio prigimtis ar esmė būtų ta pati visiems ir tokia pat numatoma kaip 


' Analizuojant poklasikinį politinį mąstymą, dažnai gana svarbu nustatyti, kuri iš dviejų 
sukūrimo istorijos biblinių versijų cituojama. Štai labai būdingas skirtumas tarp Jėzaus iš 
Nazareto ir Pauliaus mokymų. Jėzus, aptarinėdamas vyro ir žmonos ryšį, remiasi Pradžios 
knyga, 2, 27: „Argi neskaitėte, jog Kūrėjas iš pradžių sutvėrė žmones kaip vyrą ir moterį“ 
(Mt 19, 4), o Paulius panašia proga pabrėžia, kad moteris buvo sukurta „iš vyro“, todėl — ir 
„vyrui“, nors paskui jis šiek tiek sušvelnina šią priklausomybę: „nei moteris ką reiškia be 
vyro, nei vyras be moters“ (7 Kor 11, 8-12). Šis skirtumas parodo daug daugiau, o ne tik 

kokio nors kito daikto prigimtis ar esmė. Įvairiopumas yra Žmogaus 
veiksmo sąlyga, kadangi mes visi esame vienodi, t. y. žmonės, tačiau 
taip, kad niekas nėra toks pat kaip kas nors kitas, kuris kada nors gyve- 
no, gyvena ar gyvens. 

Visos trys veiklos ir jas atitinkančios sąlygos glaudžiai susijusios 
su pačia bendriausia žmogaus egzistencijos sąlyga — gimimu ir mirti- 
mi, gimstamumu ir mirtingumu. Darbas garantuoja ne tik individo iš- 
likimą, bet ir rūšies gyvenimą. Darymas ir jo produktas, žmogaus dir- 
binys, suteikia tam tikro pastovumo ir tvarumo mirtingo gyvenimo 
bergždumui ir greitai prabėgančiam žmogaus laikui. Veiksmas, kiek 
jis dalyvauja steigiant ir išsaugant politinius darinius, kuria atsimini- 
mo, t. y. istorijos, sąlygas. Darbas, darymas ir veiksmas irgi įsišakniję 
gimstamume, nes jie turi duoti ir išsaugoti pasaulį, numatyti ir rūpintis 
nuolatiniu antplūdžiu naujokų, kurie gimsta pasaulyje kaip svetimieji. 
Tačiau iš trijų veiklų veiksmas glaudžiausiai susijęs su Žmogiškąja 
gimstamumo sąlyga; gimime glūdinti nauja pradžia gali būti pajausta 
pasaulyje tik todėl, kad naujokas turi sugebėjimą pradėti kažką naujo, 
t. y. veikti. Šia iniciatyvos prasme veiksmo, o todėl ir gimstamumo 
elementas persmelkęs visas žmogaus veiklos formas. Maža to, kadan- 
gi veiksmas yra politinė veikla par excellence, svarbiausia politinio, 
kitaip negu metafizinio, mąstymo kategorija gali būti gimstamumas, o 
ne mirtingumas. 

Žmogaus būklė apima daugiau, o ne tik sąlygas, kurioms esant žmo- 
gui buvo duotas gyvenimas. Žmonės yra sąlygotos būtybės, kadangi 
visa, su kuo jie susiliečia, tuojau pat virsta jų egzistavimo sąlyga. Pa- 
saulis, kuriame skleidžiasi vita activa, sudarytas iš žmogaus veiklos pa- 
gamintų daiktų, bet tie daiktai, kurių egzistavimas priklauso tik nuo žmo- 
gaus, vis dėlto nuolat sąlygoja juos pagaminusius žmones. Be sąlygų, 


skirtingą požiūrį į moters vaidmenį. Jėzui tikėjimas buvo glaudžiai susijęs su veiksmu 
(plg. $ 33 toliau); Pauliui tikėjimas buvo pirmiausia susijęs su išganymu. Šiuo požiūriu ypač 
įdomus yra Augustinas (De civitate Dei, XII, 21), kuris ne tik apskritai ignoruoja Pradžios 
knygą, /, 27, bet kartu mato tarp žmogaus ir gyvūno tokį skirtumą, kad žmogus buvo sukur- 
tas unum ac singulum, o visiems gyvūnams buvo įsakyta „atsirasti keliems iš karto“ (plura 
simul iussit exsistere). Augustinui sukūrimo istorija duoda palankią progą pabrėžti rūšinį 
gyvūnų gyvenimo pobūdį, besiskirianų nuo žmogaus egzistencijos vienkartiškumo. 

kuriomis gyvenimas yra duotas žemiškam Žmogui, ir iš dalies nepri- 
klausomai nuo šių sąlygų žmonės nuolat kuria savas, jų pačių susidary- 
tas sąlygas, kurioms, nors jų kilmė žmogiška ir jos kinta, būdinga ta pati 
sąlygojanti galia kaip ir natūraliems daiktams. Kas tik paliečia žmogaus 
gyvenimą arba užmezga su juo ilgalaikį ryšį, tuojau pat tampa Žmogaus 
egzistencijos sąlyga. Štai kodėl žmonės, kad ir ką jie darytų, visada yra 
sąlygotos būtybės. Kas tik patenka į žmogaus pasaulį, pats savaime arba 
įtraukiamas į jį žmogaus pastangomis, tampa žmogaus būklės dalimi. 
Pasaulio tikrovės poveikis Žmogaus egzistencijai jaučiamas ir priima- 
mas kaip sąlygojanti galia. Pasaulio objektyvumas — jo objektinis ar 
daiktiškasis pobūdis — ir žmogaus padėtis papildo vienas kitą; kadangi 
žmogaus egzistencija yra sąlygota egzistencija, ji būtų neįmanoma be 
daiktų, o daiktai būtų niekaip nesusijusių dalykų krūva, ne-pasaulis, jei- 
gu jie nesąlygotų žmogaus egzistencijos. 

Kad išvengtume nesusipratimų, reikia pasakyti, kad žmogaus būklė 
yra ne tas pat, kas Žmogaus prigimtis, o žmogaus veiklų bei sugebėjimų, 
atitinkančių žmogaus būklę, visuma nesudaro nieko panašaus į žmo- 
gaus prigimtį. Juk nei tos veiklos rūšys, kurias mes čia aptariame, nei 
tos, kurių mes neliečiame, pavyzdžiui, mąstymas ir protas, ir net pats 
skrupulingiausias visų jų išvardijimas nėra esminė žmogaus egzistenci- 
jos charakteristika ta prasme, kad be jų ši egzistencija jau nebebūtų žmo- 
giška. Radikaliausias žmogaus būklės pokytis, kokį tik mes galime įsi- 
vaizduoti, būtų žmonių emigracija iš Žemės į kokią nors kitą planetą. 
Toks įvykis, jau nebesantis visiškai neįmanomas, implikuotų, kad žmo- 
gus turėtų gyventi žmogaus sukurtomis sąlygomis, radikaliai kitokio- 
mis negu tos, kurias jam duoda Žemė. Nei darbas, nei darymas, nei veiks- 
mas, nei, tiesą sakant, mąstymas, kokį mes pažįstame, daugiau nebetu- 
rėtų prasmės. Tačiau net tie hipotetiniai keliautojai iš Žemės vis dar būtų 
žmonės; bet vienintelis teiginys, kurį galėtume išsakyti apie jų „prigim- 
tį“, yra tas, kad jie vis dėlto yra sąlygotos būtybės, nors jų būklė dabar 
yra dideliu mastu sukurta jų pačių. 

Žmogaus prigimties problema, Augustino quaestio mihi factus sum — 
„Aš pats sau tapau klausimu“ — atrodo neišsprendžiama tiek individua- 
lios psichologijos, tiek bendruoju filosofiniu požiūriu. Visai nepanašu, 
kad mes, galintys pažinti, nustatyti ir apibrėžti visų mus supančių ir 
nuo mūsų besiskiriančių daiktų esmes, kada nors sugebėtume padaryti 

tą patį savo pačių atžvilgiu — taip, tarsi peršoktume savo pačių šešėlius. 
Maža to, niekas neleidžia mums tarti, kad žmogus turi prigimtį arba 
esmę ta pačia prasme kaip ir kiti daiktai. Kitaip tariant, jei mes turime 
prigimtį ar esmę, tada tikrai tik dievas galėtų jas pažinti ir apibrėžti ir 
pirmoji būtina sąlyga būtų ta, kad jis sugebėtų kalbėti apie „kas toks“ 
tarsi tai būtų „kas“*. Keblumas yra tas, kad žmogiškojo pažinimo bū- 
dai, pritaikomi daiktams su „natūraliomis“ savybėmis, tarp jų - mums 
patiems tuo ribotu mastu, jog esame labiausiai išsivysčiusios organinės 
gyvybės rūšies pavyzdžiai, mums nebetinka, kai iškeliame tokį klausi- 
mą: „Ir kas mes esame?“ Štai kodėl bandymai apibrėžti žmogaus pri- 
gimtį beveik visada baigiasi kokia nors dievybės konstrukcija, t. y. fi- 
losofų dievu, kuris, atidžiau įsigilinus, nuo Platono laikų pasirodė esąs 
platoniškosios žmogaus idėjos variantas. Žinoma, tokias dievybės filo- 
sofines sąvokas demaskuoti kaip žmogaus sugebėjimų bei savybių kon- 
ceptualizacijas nereiškia pademonstruoti ir net argumentuoti Dievo ne- 
buvimą; bet faktas, kad bandymai apibrėžti žmogaus prigimtį taip leng- 
vai atveda prie idėjos, kuri aiškiai sukrečia mus kaip „antžmogiška“ ir 
todėl tapatinama su dievybe, gali sukelti įtarimą dėl pačios „žmogaus 
prigimties“ sąvokos. 

Kita vertus, žmogaus egzistencijos sąlygos — pats gyvenimas, gims- 
tamumas ir mirtingumas, pasauliškumas, įvairovė ir Žemė — niekada 
negali „paaiškinti“, kas mes esame, arba atsakyti į klausimą, kas mes 


2 Augustinas, apic kurį paprastai sakoma, kad jis pirmas iškėlė vadinamąjį antropolo- 
ginį klausimą filosofijoje, tai žinojo labai gerai. Jis skiria klausimus „Kas toks aš csu?“ ir 
„Kas aš csu?“ Pirmą klausimą žmogus nukreipia į patį save: „Ir aš nukreipiau save į save 
ir pasakiau sau: Tu, kas toks tu esi? Ir aš atsakiau: žmogus“ - tu, quis es? (Confessiones X, 
6), o antras klausimas nukreipiamas į Dievą: „Kas tada aš csu, mano Dicve? Kokia yra 
mano prigimtis?“ — Quid ergo sum, Deus meus? Quae natura sum? (X, 17). Juk „didžiojo- 
je paslaptyje“, grande profundum, kuri yra žmogus (IV, 14), yra „kažkas žmogiška (ali- 
quid hominis), ko žmogaus dvasia, esanti jame, nežino. Bet Tu, Viešpatie, kuris jį sukūrei 
(fecisti eum), apie jį žinai viską (eius omnia)“ (X, 5). Taigi geriausiai žinoma iš tų frazių, 
kurias aš citavau tekste, guaestio mihi factus sum, yra klausimas, keliamas dalyvaujant 
Dievui, „kurio akyse aš tapau klausimu pačiam sau“ (X, 33). Trumpai tariant, atsakymas į 
klausimą „Kas toks aš esu?“ paprasčiausiai yra toks: „Tu esi žmogus - kad ir kas tai būtų“; 
o atsakymą į klausimą „Kas aš csu?“ gali duoti tik Dievas, sukūręs Žmogų. Žmogaus pri- 
gimtics klausimas yra ne mažiau teologinis negu Dievo prigimtics klausimas - abu klausi- 
mai gali būti keliami tik remiantis dieviškuoju apreiškimu. 

tokie esame. Taip yra dėl tos paprastos priežasties, kad tos sąlygos niekada 
nesąlygoja mūsų absoliučiai. Tokia visada buvo filosofijos nuomonė, prie- 
šingai negu mokslų (antropologijos, psichologijos, biologijos ir t. t.), ku- 
rie irgi domisi žmogumi. Bet šiandien mes beveik galime sakyti, jog 
parodėme net moksliškai, kad nors dabar gyvename ir, galimas daiktas, 
visada gyvensime Žemės sąlygomis, esame ne tik prie Žemės pririštos 
būtybės. Didžiuosius moderniojo gamtos mokslo triumfus lėmė tai, kad 
prie Žemės pririštą gamtą jis traktavo tikrai universaliu archimedišku 
požiūriu, t. y. sąmoningai ir atvirai ne iš Žemės perspektyvos. 


2. Terminas vita activa 


Terminas vita activa prisotintas ir persotintas tradicijos. Jis toks 
pat senas (bet ne senesnis) kaip mūsų politinio mąstymo tradicija. O ši 
tradicija, toli gražu nesuvokdama ir nekonceptualizuodama viso poli- 
tinio Vakarų žmonijos patyrimo, išaugo iš ypatingos istorinės konstelia- 
cijos — iš Sokrato teismo proceso ir konflikto tarp filosofo ir polio. Ji 
pašalino daug ankstesnės praeities patyrimų, kurie buvo nereikšmingi 
jos tiesioginiams politiniams tikslams, ir tęsėsi, kol išnyko Karlo Mar- 
xo veikaluose labai selektyviu būdu. Pats terminas, viduramžių filo- 
sofijoje standartinis Aristotelio bios politikos vertimas, jau randamas 
Augustino raštuose, kur, kaip vita negotiosa ar actuosa, jis vis dar 
atspindi savo pradinę prasmę: tai gyvenimas, paaukotas viešiesiems 
politikos reikalams“. 

Aristotelis skyrė tris gyvenimo (bioi) būdus, kuriuos žmonės gali pa- 
sirinkti laisvai, t. y. visiškai nepriklausomai nuo gyvybinių reikmių ir jų 
sukurtų santykių. Ši laisvės prielaida atmetė visus gyvenimo būdus, pir- 
miausia skirtus savo gyvybei išsaugoti, — ne tik darbą, kuris buvo gyveni- 
mo būdas, būdingas vergui (jį vertė būtinybė likti gyvam ir jo šeimininko 
valdžia), bet ir laisvo amatininko darbingą gyvenimą, ir pelno siekiantį 
pirklio gyvenimą. Trumpai tariant, ji atmesdavo kiekvieną, kuris ne savo 
noru ar savo noru, visam gyvenimui ar laikinai nebegalėdavo laisvai ju- 


3 Žr. Augustine, De civitate Dei, XIX, 2, 19. 

dėti ir veikti“. Kitiems trims gyvenimo būdams bendra tai, kad jie susiję 
su „grožiu“, t. y. su dalykais, kurie nėra nei būtini, nei tik naudingi gyve- 
nimui, paaukotam kūno malonumams, kai vartojamas grožis, koks jis yra 
duotas, gyvenimui, paaukotam polio reikalams, kai tobulumas kuria gra- 
žius veiksmus, ir filosofo gyvenimui, paaukotam tyrinėti ir kontempliuoti 
amžinus daiktus, kurių amžinas grožis negali būti sukurtas griaunančiu 
žmogaus įsikišimu ar pakeistas jų vartojimu’. 

Svarbiausias skirtumas tarp aristotelinės ir vėlesnės viduramžiškos 
šio termino vartosenos yra tas, kad bios politikos eksplicitiškai žymėjo 
tik žmogiškų dalykų sritį pabrėždamas veiksmą, praxis, reikalingą tai 
sričiai sukurti ir jai palaikyti. Nei darbas, nei darymas nebuvo laikomi 
pakankamai oriais, kad apskritai būtų bios, autonomiškas ir autentiškai 
žmogiškas gyvenimo būdas; kadangi jie kuria tai, kas būtina ir naudinga, 
jie negali būti laisvi, nepriklausomi nuo žmogaus poreikių ir troškimų". 
Tai, kad politinis gyvenimo būdas išvengė šio nuosprendžio, priklausė 
nuo to, kaip graikai suprato polio gyvenimą, kuris jiems reiškė labai spe- 
cifišką ir laisvai pasirinktą politinės organizacijos formą ir jokiu būdu 
nereiškė kokios nors veiksmo formos, būtinos norint organizuotai išlai- 
kyti žmones kartu. Nėra taip, jog graikai ar Aristotelis nežinojo to fakto, 
kad žmogaus gyvenimui visada būtina kokia nors politinės organizacijos 
forma ir kad valdinių valdymas gali sukurti ypatingą gyvenimo būdą; bet 


* Williamas L.Westermannas („Between Slavery and Freedom“, American Historical 
Review, Vol. I, 1945) mano, kad „„Anstotelio teiginys ..., jog amatininkas gyvena ribotos 
vergijos sąlygomis, reiškė, kad amatininkas, kai jis sudarydavo darbo sutartį, disponavo 
dviem iš keturių jo laisvo statuso elementų [ekonominės veiklos ir nevaržomo judėjimo 
teise], bet jo paties valia ir laikinai“; Westermanno cituojami faktai rodo, kad laisvė tada 
buvo suprantama kaip susidedanti iš „statuso, asmens neliečiamybės, ckonominės veiklos 
laisvės, nevaržomo judėjimo teisės“, ir todėl vergija „buvo šių keturių atributų stoka“. 
Aristotelis, vardydamas „gyvenimo būdus“ Nikomacho etikoje (I, 5) ir Eudemo etikoje 
(1215a 35 ff.), net nemini amatininko gyvenimo būdo; jam akivaizdu, kad banausos nėra 
laisvas (plg. Politika, 1337b 5). Tačiau jis mini „pinigus kaupiančio Žmogaus gyvenimą“ 
ir atmeta jį, kadangi „tai nėra laisvas gyvenimas“ (Nikomacho etika, 1096a 5). Kad krite- 
rijus yra laisvė, pabrėžiama Eudemo etikoje: jis išvardija tik tuos gyvenimus, kurie yra 
pasirinkti ep'exousian. 

* Apie grožio priešingumą būtinybei ir naudingumui žr. Politika, 1333a 30 ff.; 1332b 32. 

€ Apie laisvės priešingumą būtinybei ir naudingumui žr. ibid., 1332b 2. 

despoto gyvenimo būdas, kadangi jis buvo „tik“ būtinybė, negalėjo būti 
laikomas laisvu ir neturėjo ryšio su bios politikos". 

Išnykus senovės miestui-valstybei — atrodo, kad Augustinas buvo pas- 
kutinis, bent jau žinojęs, ką kadaise reiškė būti piliečiu, — terminas vita 
activa prarado savo specifinę politinę prasmę ir juo buvo žymimos visos 
aktyvaus dalyvavimo šio pasaulio reikaluose rūšys. Žinoma, tai nereiškia, 
kad darymas ir darbas žmogaus veiklų hierarchijoje pakilo aukštyn ir savo 
orumu dabar prilygo gyvenimui, paaukotam politikaiš. Veikiau buvo eina- 
ma kitu keliu: veiksmas dabar buvo priskiriamas žemiškojo gyvenimo gy- 
vybinėms reikmėms, todėl kontempliacija (bios theorėtikos buvo išverstas 
kaip vita contemplativa) išliko vienintelis tikrai laisvas gyvenimo būdas". 

Tačiau didžiulis kontempliacijos pranašumas prieš bet kokios rūšies veik- 
lą, taip pat veiksmą, nėra krikščioniškos kilmės. Mes jį randame Platono 
politinėje filosofijoje, pasak kurios visas utopinis polio gyvenimo pertvar- 
kymas yra ne tik valdomas aukštesnės filosofo įžvalgos, bet neturi kito tiks- 
lo, o tik padaryti įmanomą filosofo gyvenimo būdą. Aristotelio skirtingų 
gyvenimo būdų išvardijimas, kuriame gyvenimui malonumams suteiktas 
nereikšmingas vaidmuo, yra aiškiai pagrįstas kontemmpliacijos idealu (theðria). 

Prie senovinės laisvės nuo gyvybinių reikmių ir nuo kitų naudoja- 
mos prievartos filosofai pridėjo laisvę ir susilaikymą nuo politinės veik- 
los (skholė)'?, todėl vėlesnis krikščioniškas reikalavimas neįsipainioti į 
pasaulio reikalus, būti laisvam nuo visų pasaulietiškų reikalų buvo įgy- 
vendintas anksčiau ir prasidėjo kaip vėlyvosios antikos filosofinė apoli- 
tia. Ko reikalavo tik nedaugelis, dabar buvo laikoma visų teise. 


7 Apic skirtumą tarp despotiško valdymo ir politikos žr. ibid., 1277b 8. Argumentavi- 
mą, kad despoto gyvenimas nelygus laisvo žmogaus gyvenimui, kadangi despoto gyveni- 
mas siejasi su „būtinais dalykais“, žr. ibid., 1325a 24. 

5 Apie paplitusią nuomonę, kad šiuolaikinis darbo vertinimas savo kilme yra krikščio- 
niškas, žr. toliau, $ 44. 

* Žr. Aquinas, Summa theologica, II, 2, 179, ypač art. 2, kur vira activa kyla iš neces- 
sitas vitae praesentis, ir Expositio in Psalmos, 45, 3, kur politiniam dariniui priskiriamas 
uždavinys rasti viską, kas būtina gyvenimui: in civitate oportet invenire omnia necessaria 
ad vitam. 

'* Graikų k. žodis skholė, kaip ir lotynų k. otium, pirmiausia reiškia laisvę nuo 
politinės veiklos, o ne paprasčiausią laisvalaikį, nors abu žodžiai dar vartojami pažy- 
mėti laisvę nuo darbo ir gyvybinių reikmių. Šiaip ar taip, jie visada nurodo būklę, 

Terminas vita activa apėmė visas žmogaus veiklas ir jas apibrėžė 
absoliučios kontempliacijos ramybės požiūriu, todėl jis labiau atitinka 
graikišką žodį askholia („„neramumas“), kuriuo Aristotelis žymėjo visą 
veiklą, o ne graikišką žodį bios politikos. Nuo Aristotelio laikų skirtu- 
mas tarp ramybės ir neramumo, tarp beveik visiško susilaikymo nuo 
išorinio fizinio judėjimo ir visų rūšių veiklos yra svarbesnis negu skirtu- 
mas tarp politinio ir teorinio gyvenimo būdų, kadangi faktiškai jį galima 
rasti kiekviename iš trijų gyvenimo būdų. Tai panašu į skirtumą tarp 
karo ir taikos: karas vyksta taikos labui, taip ir kiekvienos rūšies veikla, 
net vien mąstymo procesai, turi pasiekti kulminaciją absoliučioje kon- 
templiacijos ramybėje!!. Bet koks judėjimas, kūno ir sielos, taip pat ir 
kalbos bei protavimo judesiai, turi baigtis tiesos akivaizdoje. Tiesa, ar 
tai būtų senovinė Būties tiesa, ar krikščioniška gyvojo Dievo tiesa, gali 
atsiverti tik visiškoje Žmogaus ramybėje!?. 

Tradiciškai ir iki pat moderniosios epochos pradžios terminas vita 
activa niekada neprarado savo negatyvios konotacijos — „neramumas“, 
nec-otium, a-skholia. Todėl jis išliko glaudžiai susijęs su dar fundamen- 
talesne graikiška skirtimi tarp daiktų, kurie savaime esti tai, kas jie yra, 
ir daiktų, kurių buvimas priklauso nuo žmogaus, tarp daiktų, kurie yra 
physei, ir daiktų, kurie yra nomo. Kontempliacijos pirmenybė prieš veiklą 
pagrįsta įsitikinimu, kad joks žmogaus rankų dirbinys grožiu ir tiesa 
negali prilygti gamtiniam kosmosui, kuris svyruoja savyje nekintantis ir 
amžinas be jokio žmogaus ar dievo įsikišimo ar pagalbos iš šalies. Toji 
amžinybė atsiveria mirtingojo akims tik tada, kai visi Žmogaus judesiai 


laisvą nuo rūpesčių. Puikų paprasto Atėnų piliečio, kuris visiškai laisvas nuo darbo ir 
darymo, kasdienio gyvenimo aprašymą galima rasti kn. Fustel dc Coulanges, The An- 
cient City (Anchor ed., 1956), p. 334-336; ji įtikins kiekvieną, kaip smarkiai rijo laiką 
politinė veikla miesto-valstybės sąlygomis. Galima nesunkiai spėti, koks kupinas rū- 
pesčių buvo šis paprastas politinis gyvenimas, jci prisiminsime, kad Atėnų įstatymas 
neleido būti neutraliems, ir tuos, kurie nenorėjo dalyvauti frakcijų kovoje, bausdavo 
pilietybės atėmimu. 

n Žr. Aristotelis, Politika, 1333a 30-33. Akvinietis apibrėžia kontempliaciją kaip qui- 
es ab exterioribus motibus (Summa theologica, II, 2, 179, 1). 

I? Akvinietis pabrėžia sielos ramybę ir rekomenduoja vita activa, kadangi jis išse- 
kina ir todėl „nuramina vidines aistras“ ir parengia kontempliacijai (Summa theologi- 
ca, II, 2, 182, 3). 

ir veiklos visiškai sustoja. Palyginti su šia ramybės nuostata, visos vita 
activa skirtys ir suskirstymai išnyksta. Kontempliacijos požiūriu nesvar- 
bu, kas drumsčia būtiną ramybę, kol ji drumsčiama. 

Todėl tradiciškai terminas vita activa savo prasmę gauna iš vita con- 
templativa; jo labai ribotas orumas remiasi pastaruoju, kadangi jis pajungtas 
kontempliuojančio gyvo kūno poreikiams ir troškimams“. Krikščionybė 
1r jos tikėjimas į pomirtinį gyvenimą, kurio džiaugsmai pasireiškia kon- 
templiacijos malonumais!“, religiškai sankcionavo vita activa pažeminimą 
iki išvestinės, antrinės padėties, bet pačios tvarkos determinavimas sutapo 
su atradimu kontempliacijos (theðria) kaip žmogaus sugebėjimo, aiškiai 
besiskiriančio nuo mąstymo ir protavimo, kuns atsirado sokratininkų mo- 
kykloje ir nuo tada vyravo metafiziniame ir politiniame visos mūsų tradici- 
jos mąstyme!*. Mano dabartinio tikslo požiūriu atrodo nebūtina aptarinėti 
šios tradicijos priežasčių. Aišku, kad jos yra gilesnės negu istorinis įvykis, 
kuris sukėlė konfliktą tarp polio ir filosofo ir šitaip, beveik atsitiktinai, lei- 
do atrasti kontempliaciją kaip filosofo gyvenimo būdą. Jas turi lemti visiš- 
kai kitas žmogaus būklės, kurios įvairovė pranoksta visokius vita activa 
suskirstymus, aspektas, ir mes galime įtarti, kad ta įvairovė nebūtų aprėpta, 
net jei žmogaus būklei būtų priskirtas mąstymas ir protavimo judesiai. 

Todėl jei tokia vita activa termino vartosena, kokią aš čia siūlau, aiškiai 
prieštarauja tradicijai, taip yra dėl to, kad aš abejoju ne skirtų lemiančio 
patyrimo pagrįstumu, bet veikiau hierarchine tvarka, būdinga jai nuo pat 


B Akvinietis visai aiškiai parodo ryšį tarp vita activa ir žmogaus kūno siekių bei po- 
reikių, kurie bendri žmonėms ir gyvūnams (Summa theologica, II, 2, 182, 1). 

'* Augustinas kalba apic aktyvaus gyvenimo „naštą“ (sarcina), nulemtą mielaširdin- 
gumo, parcigos, kuri būtų nepakeliama bc kontempliacijos teikiamos „saldybės“ (suavi- 
tas) ir „ticsos džiaugsmo“ (De civitate Dei, XIX, 19). 

!* Nuo seno gerbiamas filosofo pasipiktinimas ta žmogaus būklės sąlyga, kad jis turi 
kūną, nesutampa su scnovei būdinga panieka gyvybinėms reikmėms; būti palenktam būti- 
nybei buvo tik vienas kūniško egzistavimo aspektas, o kūnas, kartą išlaisvintas nuo šios 
būtinybės, galėjo pasiekti tą grynąją regimybę, kurią graikai vadino grožiu. Nuo Platono 
laikų prie pasipiktinimo tuo faktu, kad žmogų prievartauja kūno troškimai, filosofai pridė- 
jo piktinimąsi bet kokios rūšies judėjimu. Kadangi filosofas gyvena visiškoje ramybėje, 
tik jo kūnas, pasak Platono, gyvena micste. Čia glūdi ir seno priekaišto dėl polinkio kištis 
į kitų reikalus pagrindas (polypragmosynė), o priekaištas skirtas tiems, kurie savo gyveni- 
mą atiduoda politikai. 

pradžių. Tai nereiškia, kad dėl šios priežasties aš noriu nuginčyti ar net ap- 
tarinėti tradicinę tiesos kaip apreiškimo, o todėl kaip kažko, kas duota žmo- 
gui iš esmės, sąvoką ar kad aš teikiu pirmenybę modemniosios epochos prag- 
matiškam teiginiui, jog žmogus gali Žinoti tik tai, ką padaro pats. Aš papras- 
čiausiai teigiu, jog didžiulė kontempliacijos reikšmė tradicinėje hierarchijoje 
nutrynė skirtis ir suskirstymus pačiame vita activa ir kad, nepaisant regimy- 
bių, šios padėties iš esmės nepakeitė tradicijos nutraukimas naujaisiais am- 
žiais ir galutinis jos hierarchijos apvertimas Marxo ir Nietzsche's mąstyme. 
Tai, kad konceptualinė struktūra išliko daugiau ar mažiau nepaliesta, nulė- 
mė pati garsiojo filosofinių sistemų „apvertimo“ ar šiuo metu pripažįstamų 
vertybių prigimtis, t. y. pačios operacijos prigimtis. 

Šiuolaikinis apvertimas, kaip ir tradicinė hierarchija, remiasi prie- 
laida, kad visose žmonių veiklose turi vyrauti tas pats svarbiausias žmo- 
gaus rūpestis, kadangi be vieno viską apimančio principo negalima nu- 
statyti jokios tvarkos. Ši prielaida nėra savaime suprantama, ir maniškė 
termino vita activa vartosena suponuoja, kad rūpestis, pagrindžiantis 
visas tokio gyvenimo veiklas, nėra tas pats ir nėra nei aukštesnis, nei 
žemesnis negu svarbiausias vita contemplativa rūpestis. 


3. Amžinybė versus nemirtingumas 


Kad, viena vertus, įvairūs aktyvaus kišimosi į šio pasaulio reikalus 
būdai ir, kita vertus, grynasis mąstymas, kurio kulminacija yra kontem- 
pliacija, gali atitikti du skirtingus svarbiausius žmogaus rūpesčius, šiaip 
ar taip, buvo akivaizdu nuo to laiko, kai „minties žmonės ir veiksmo 
žmonės pradėjo eiti skirtingais keliais“!“, t. y. nuo politinio mąstymo 
atsiradimo sokratininkų mokykloje. Tačiau, kai filosofai atrado — ir tiki- 
ma, nors neįrodoma, kad šį atradimą padarė pats Sokratas, - kad politi- 
kos sritis paprastai negali apimti visų žmogaus aukštesniųjų veiklų, jie 
iškart tarė, kad ne atrado kažką skirtingą, papildantį tai, kas jau buvo 


té Žr. F. M. Comford, „Plato's Commonwealth“, Unwritten Philosophy, 1950, p. 54: 
„Periklio mirtis ir Peloponeso karas žymi tą momentą, kai minties žmonės ir veiksmo 
žmonės pradėjo citi skirtingais keliais, ir jiems buvo lemta išsiskirti vis labiau, kol stoikų 
išminčius nustojo būti savo šalies piliečiu ir tapo pasaulio piliečiu“. 

žinoma, bet kad surado aukštesnį principą, galintį pakeisti polį valdžiu- 
sį principą. Trumpiausias, nors šiek tiek paviršutiniškas, būdas parodyti 
šiuos du skirtingus ir tam tikru mastu net konfliktuojančius principus — 
prisiminti skirtumą tarp nemirtingumo ir amžinybės. 

Nemirtingumas reiškia išlikimą laike, nemarų gyvenimą šioje žemė- 
je ir šiame pasaulyje, koks jis buvo duotas, graikų supratimu, gamtai ir 
Olimpo dievams. Šiame nuolat besikartojančio gamtos gyvenimo ir ne- 
mirtingų bei nesenstančių dievų gyvenimo fone stovėjo mirtingi žmo- 
nės, vieninteliai mirtingieji nemirtingoje, bet neamžinoje visatoje, sto- 
jantys akistaton su nemirtingais savo dievų gyvenimais, bet nepavaldūs 
amžinajam Dievui. Jei pasitikime Herodotu, skirtumas tarp nemirtingų 
dievų ir amžinojo Dievo, atrodo, darė stulbinamą poveikį graikų savęs 
supratimui ir buvo užčiuoptas anksčiau, negu jį sąvokomis išskleidė fi- 
losofai, tad buvo senesnis už savitai graikišką amžinybės patirtį, kuri 
leido jį išskleisti. Herodotas, aptarinėdamas azijines pamaldumo formas 
ir tikėjimus į neregimą Dievą, aiškiai mini, kad palyginti su šiuo trans- 
cendentiniu Dievu (kaip mes pasakytume šiandien), kuris esti už laiko, 
už gyvenimo ir už pasaulio, graikų dievai yra anthropophyeis, yra tos 
pačios prigimties, o ne tik tokio pat pavidalo kaip ir žmogus". Graiko 
domėjimasis nemirtingumu išaugo iš jo nemirtingos gamtos ir nemirtin- 
gų dievų, kurie kartu supo mirtingų žmonių individualius gyvenimus, 
patyrimo. Mirtingumas, įsišaknijęs kosmose, kur viskas buvo nemirtin- 
ga, tapo žmogaus egzistencijos žyme. Žmonės yra „mirtingi“, vieninte- 
liai mirtingi daiktai, nes, kitaip negu gyvūnai, jie neegzistuoja tik kaip 
rūšies, kurios nemirtingą gyvenimą garantuoja gimdymas, atstovai’. 
Žmogaus mirtingumą lemia faktas, kad individualus gyvenimas su at- 
pažįstama gyvenimo istorija nuo gimimo iki mirties atsiranda iš biolo- 
ginio gyvenimo. Šis individualus gyvenimas skiriasi nuo visų kitų daly- 


Y Herodotas (I, 131), pranešęs, kad persai neturi „dievų atvaizdų, nei šventyklų, nei 
altorių, bet laiko šiuos dalykus kvailais“, toliau aiškina, jog tai parodo, kad jie „netiki kaip 
graikai, kad dievai yra anthropophyeis, žmogiškos prigimties“, arba, galime pridurti, kad 
dievai ir žmonės yra tos pačios prigimties. Žr. taip pat Pindaro Carmina Nemaea, VI. 

š Žr. Pseudoaristotelis, Ekonomika, 1343b 24: Gamta garantuoja rūšims jų amžiną buvi- 
mą pcr sugrįžimą (periodos), bct negali garantuoti tokio amžino buvimo individui. Tokia pati 
mintis „Gyviems daiktams gyvenimas yra buvimas“ išsakyta veikale Apie sielą, 415b 13. 

kų tiesiaeigiu judėjimu, kuris, galima sakyti, perkerta ciklinį biologinio 
gyvenimo judėjimą. Mirtingumas reiškia štai ką: judėti tiesiai pasauly- 
je, kuriame viskas juda, jei tik apskritai juda, cikliškai. 

Mirtingųjų užduotį ir potencialią didybę įkūnija jų sugebėjimas gamin- 
ti daiktus — kūrinius, žygdarbius ir žodžius'?, - kurie nusipelno būti ir bent 
jau iš dalies yra amžini, tad per juos mirtingieji gali surasti sau vietą kos- 
mose, kur viskas yra nemirtinga, išskyrus juos pačius. Sugebėdami atlikti 
nemirtingą žygdarbį, galėdami palikti nenykstančius pėdsakus žmonės, nors 
individualiai yra mirtingi, pasiekia nemirtingumą ir įrodo, kad jie yra „die- 
viškos“ prigimties. Skirtumas tarp žmogaus ir gyvūno persmelkia pačią 
žmonių rūšį: tik geriausieji (aristoi), kurie nuolat įrodo, kad yra geriausi 
(aristeuein, veiksmažodis, neturintis atitikmens jokioje kitoje kalboje), ir 
kurie „nemirtingai šlovei teikia pirmenybę“ prieš mirtingus dalykus, yra 
tikri žmonės; kiti, patenkinti tuo, kokius malonumus jiems duos gamta, 
gyvena ir miršta kaip gyvūnai. Tokia vis dar buvo Herakleito nuomonė”, 
kurios lygų atitikmenį sunku surasti pas kurį nors filosofą po Sokrato. 

Mūsų kontekste nėra labai svarbu, ar pats Sokratas, ar Platonas atrado 
amžinybę kaip tikrąjį griežtai metafizinės minties centrą. Sokratas prana- 
šesnis tuo, kad jis vienintelis iš didžiųjų mąstytojų — unikalus ir šiuo, ir 
daugeliu kitų aspektų — niekada nesirūpino užrašyti savo minčių; juk aki- 
vaizdu, kad nesvarbu, kiek mąstytojui rūpėtų amžinybė: tą akimirką, kai 
jis sėdasi užrašyti savo minčių, jis nustoja pirmiausia rūpintis amžinybe ir 
savo dėmesį perkelia į tai, kaip palikti savo minčių pėdsakus. Jis įžengė į 
vita activa ir pasirinko pastovumo ir potencialaus nemirtingumo kelią. 
Tikras yra vienas dalykas: tik Platono filosofijoje domėjimasis amžinybė 
ir filosofo gyvenimas traktuojami kaip iš esmės priešingi nemirtingumo 
siekiui, piliečio gyvenimo būdui, bios politikos, ir konfliktuoja su jais. 


1? Graikų kalba neskiria „kūrinių“ ir „veiksmų“, bet vienus ir kitus vadina erga, jei jie 
pakankamai tvarūs ir pakankamai didingi, kad būtų prisimenami. Tik kai filosofai, ar veikiau 
sofistai, pradėjo daryti savo „begalines skirtis“ ir skirti darymą ir veikimą (poiein ir prattein), 
daiktavardžiai poiėmata ir pragmata labiau paplito (žr. Platonas, Charmidas, 163). Homeras 
dar nežino žodžio pragmata, kuris Platono filosofijoje (ta ton anthropon pragmata) geriau- 
siai perteikiamas žodžiais „Žmogiškieji reikalai“ ir turi rūpesčio ir tuštumo konotacijų. Hero- 
doto veikaluose pragmata gali turėti tą pačią konotaciją (plg., pvz., I, 155). 

2 Herakleitas, frag. B 29 (Diels, Fragmente der Vorsokratiker, 4 ed.; 1922). 

Filosofas gali patirti amžinybę, kuri Platonui buvo arrhėton (,nenusa- 
koma“), o Aristoteliui — aneu logou („bežodė“) ir kuri vėliau buvo kon- 
ceptualizuota paradoksaliuoju nunc stans („stovintis dabar“), tik atitrūkęs 
nuo žmogiškų reikalų srities ir nuo kitų įvairių žmonių. Tai mes žinome iš 
olos alegorijos Platono Valstybėje: čia filosofas, išsilaisvinęs iš grandinių, 
rišusių jį prie kitų žmonių, palieka olą visiškai „vienas“, galima sakyti, nei 
lydimas, nei sekamas kitų. Kalbant politiškai, jei mirti yra tas pat, kas „nu- 
stoti būti tarp žmonių“, amžinybės patyrimas yra savotiška mirtis ir vienin- 
telis dalykas, skiriantis ją nuo tikros mirties, yra tas, kad ji nėra galutinė, 
kadangi jokia gyva būtybė negali jos iškęsti ilgesnį laiką. Ir kaip tik tai 
skiria vita contemplativa nuo vita activa viduramžių mąstyme?!. Tačiau 
lemtinga yra tai, kad amžinybės patyrimas, priešingai nemirtingumo paty- 
rimui, neatitinka jokios veiklos ir negali būti į ją transformuotas, kadangi 
net minties veikla, vykstanti kieno nors sieloje padedama žodžių, aišku, ne 
tik netinka perduoti šį patyrimą, bet nutraukia ir sugriauna jį patį. 

Theoria, arba „kontempliacija“, yra žodis, perduodantis amžinybės 
patyrimą kaip kažką skirtingą nuo visų kitų požiūrių, kurie geriausiu atve- 
ju gali sietis su nemirtingumu. Gali būti, kad filosofams atrasti amžinybę 
padėjo visai pagrįsta abejonė polio galimybėmis pasiekti nemirtingumą 
ar net pastovumą, ir gali būti, kad šio atradimo sukeltas sukrėtimas buvo 
toks stiprus, jog jiems beliko tik viena — į kiekvieną nemirtingumo siekį 
žiūrėti kaip į tuštybę ir tuščiagarbiškumą ir šitaip atvirai oponuoti senovės 
miestui-valstybei ir jį įkvėpusiai religijai. Tačiau galutinę rūpinimosi am- 
žinybe pergalę prieš visus nemirtingumo siekius lėmė ne filosofinis mąs- 
tymas. Romos imperijos žlugimas aiškiai parodė, kad joks mirtingų rankų 
kūrinys negali būti nemirtingas, ir jį lydėjo kmikščioniškosi0os amžino in- 
dividualaus gyvenimo doktrinos tapimas ypatinga Vakarų žmonijos reli- 
gija. Abu veiksniai visus žemiškojo nemirtingumo siekius padarė tuščius 
ir nebūtinus. Ir jiems taip gerai pavyko vita activa ir bios politikos pavers- 
ti kontempliacijos tarnaitėmis, kad net pasaulietiškumo iškilimo moder- 
niojoje epochoje ir kartu vykusio tradicinės hierarchijos tarp veiksmo ir 
kontempliacijos apvertimo pakako apsaugoti nuo užmaršties nemirtingu- 
mo siekį, kuris iš pradžių buvo vita activa šaltinis ir centras. 


`l In vita activa fixi permanere possumus; in contemplativa autem intenta mente ma- 
nere nullo modo valemus (Aquinas, Summa theologica, II, 2, 181, 4). 

PRIVAČIOJI SRITYS 


4. Zmogus: socialinis ar politinis gyvūnas 


Vita activa, žmogaus gyvenimas, kiek jis aktyviai angažuotas ką nors 
daryti, visada įsišaknijęs Žmonių pasaulyje ir žmogaus padarytuose daik- 
tuose, kurių jis niekada nepalieka ar apskritai niekada netranscenduoja. 
Daiktai ir žmonės sukuria aplinką kiekvienai žmogaus veiklai, kuri be 
tokios vietos būtų betikslė; tačiau ši aplinka, pasaulis, į kurį mes ateina- 
me gimdami, neegzistuotų be žmogaus veiklos, kuri jį sukūrė, kaip kad 
yra gaminami daiktai, kuri rūpinasi juo, kaip kad kultivuojama žemė, 
arba kuri jį sukuria organizuodama, kaip kad politinį darinį. Joks žmo- 
gaus gyvenimas, net atsiskyrėlio gyvenimas tyrlaukiuose, neįmanomas 
be pasaulio, kuris tiesiogiai ar netiesiogiai liudija kitų žmonių buvimą. 

Visas žmogaus veiklas sąlygoja tas faktas, kad žmonės gyvena kartu, 
bet tik veiksmo negalima net įsivaizduoti be žmonių visuomenės. Darbo 
veiklai nereikia kitų buvimo, nors būtybė, dirbanti visiškoje vienatvėje, bū- 
tų ne žmogus, o animal laborans visiškai tiesiogine šio žodžio prasme. 
Žmogus darantis, gaminantis ir statantis pasaulį, kuriame gyventų tik jis 
pats, dar būtų gamintojas, nors ne homo faber. jis prarastų savo savitai žmo- 
gišką kokybę ir veikiau būtų dievas — žinoma, ne Kūrėjas, bet dieviškasis 
demiurgas, toks, kokį Platonas jį aprašė viename savo mite. Tik veiksmas 
yra išimtinė žmogaus prerogatyva; nei gyvulys, nei dievas nesugeba veikti! 
ir tik veiksmas yra visiškai priklausomas nuo nuolatinio kitų buvimo. 


! Atrodo gana įspūdinga, kad Homero dievai veikia tik žmones, valdydami juos iš tolo 
arba kišdamiesi į jų reikalus. Konfliktai ir vaidai tarp dievų, atrodo, taip pat daugiausia 

Šis ypatingas ryšys tarp veiksmo ir buvimo kartu, atrodo, visiškai 
pateisina ankstyvąjį Aristotelio z00n politikon vertimą kaip animal so- 
cialis, randamą jau Senekos raštuose. Šitoks vertimas vėliau tapo stan- 
dartiniu Tomo Akviniečio dėka: homo est naturaliter politicus, id est, 
socialis („žmogus yra iš prigimties politinis, t. y. socialinis“)?. Labiau 
negu bet kokia išplėtota teorija šis nesąmoningas politiškumo pakeiti- 
mas socialumu atskleidžia, kaip smarkiai buvo prarastas pradinis grai- 
kiškas politikos supratimas. Šiam dalykui svarbu, bet ne lemtinga, kad 
žodis „socialinis“ savo kilme yra romėniškas ir neturi atitikmens graikų 
kalboje ar mąstyme. Tačiau lotyniška žodžio societas vartosena 1š pra- 
džių turėjo aiškią, nors ir ribotą, politinę prasmę; šis žodis žymėjo žmo- 
nių sąjungą, sudarytą siekti kokio nors tikslo, pavyzdžiui, kai žmonės 
organizuojasi valdyti kitus arba padaryti nusikaltimą*. Tik kartu su vė- 
lesne sąvoka societas generis humani, „žmonijos visuomenė“*, termi- 
nas „Socialinis“ pradeda įgauti bendrąją prasmę — pamatinė žmogaus 
būklė. Nėra taip, kad Platonas ar Aristotelis nežinojo ar nesidomėjo tuo 
faktu, kad žmogus negali gyventi be kitų Žmonių draugijos, bet šios 
sąlygos jie nelaikė specifiniu žmogišku bruožu - priešingai, socialumas 


kyla dėl jų dalyvavimo žmonių reikaluose arba dėl jų konfliktiško šališkumo mirtingųjų 
atžvilgiu. Tada atsiranda pasakojimas, kuriame žmonės ir dievai veikia kartu, bet sceną 
lemia mirtingieji, net jei sprendimas priimamas dievų susirinkime Olimpe. Aš manau, kad 
tokį „bendradarbiavimą“ nurodo Homcro žodžiai erg 'andron te theoūn te (Odisėja, I, 338): 
bardas apdainuoja dievų ir žmonių darbus, o ne dievų istorijas ir žmonių istorijas. Panašiai 
ir Hesiodo Teogonija aprašo ne dievų istorijas, o pasaulio atsiradimą (116), todėl joje pasa- 
kojama, kaip atsirado daiktai per (nuolat pasikartojantį) gimdymą. Dainius, Mūzų tarnas, 
apdainuoja „šlovingus senovės žmonių darbus ir palaimintuosius dievus“ (97 ff.), bet nie- 
kur, kiek suprantu, ncapdainuoja dievų šlovingų darbų. 

2 Citata paimta iš Akvinicčio Taurininio leidimo (1922) dalykinės rodyklės. Žodžio 
politicus tekste nėra, bet rodyklė teisingai apibendrina Tomo suteikiamą prasmę, kaip ga- 
lima matyti iš Summa theologica, I, 96, 4; II, 2, 109, 3. 

3 Societas regni - Livijaus veikaluose, societas sceleris - Kornelijaus Nepoto veika- 
luose. Tokia sąjunga taip pat gali būti sudaryta dėl verslo, ir Akvinietis vis dar mano, kad 
„tikra societas“ tarp verslininkų egzistuoja tik ten, „kur pats investuotojas rizikuoja“, t.y. 
kur partnerystė tikrai yra sąjunga (žr. W. J. Ashlcy, An Introduction to English Economic 
History and Theory, 1931, p. 419). 

* Čia ir toliau žodį „žmo-nija“ aš vartoju pažymėti žmonių rūšį, kitaip negu „žmoni- 
ja“, kuri žymi žmonių visumą. 

buvo tai, kas bendra ir Žmogaus, ir gyvūnų gyvenimui, ir vien tik dėl 
šios priežasties jis negalėjo būti pamatinis žmogiškas bruožas. Natūra- 
lus, tik socialinis žmogaus rūšies bendrumas buvo traktuojamas kaip 
primestas mums ribotumas biologinio gyvenimo poreikių, kurie būdin- 
gi ir Žmogui-gyvūnui, ir kitoms gyvūniško gyvenimo formoms. 
Graikai manė, kad žmogaus sugebėjimas organizuotis politiškai ne 
tik skiriasi nuo natūralios asociacijos, kurios centras yra namai (oikia) ir 
šeima, bet ir yra tiesioginė jos priešingybė. Miesto-valstybės atsiradi- 
mas reiškė, kad žmogus įgijo, „be savo privataus gyvenimo, savotišką 
antrąjį gyvenimą, savo bios politikos. Dabar kiekvienas pilietis priklauso 
dviem gyvenimo tvarkoms, ir jo gyvenime esama ryškaus skirtumo tarp 
to, kas priklauso jam pačiam (idion), ir to, kas yra bendra (koinon)“*. Ne 
Aristotelio nuomonė ar teorija, bet paprastas istorinis faktas buvo tai, kad 
prieš įkuriant polį buvo sugriautos visos organizuotos bendrijos, parem- 
tos giminyste, tokios kaip pAratria ir phyle. Iš visų veiklų, būtinų ir bū- 
dingų žmonių bendruomenėms, tik dvi buvo laikomos politinėmis ir su- 
darė tai, ką Aristotelis vadino bios politikos, būtent veiksmas (praxis) ir 
kalba (lexis); iš jų išaugo Žmogaus reikalų (ta ton anthropon pragmata, 


3 Werner Jäger, Paideia, III, 111 (1945). 

“ Nors Fustclio dc Coulanges'o svarbiausia tezė, pasak The Ancient City (Anchor cd., 
1956) įvado, rodo, kad „ta pati religija“ formavo senovinės šcimos organizaciją ir senovės 
micstą-valstybę, jis pateikia daug faktų, kad gens santvarka, pagrįsta šcimos religija, ir 
miesto santvarka „iš tikrųjų buvo dvi antagonistinės valdymo formos. ... Arba negali ilgai 
gyvuoti miestas, arba ilgainiui jis turi sugriauti šeimą“ (p. 252). Man atrodo, kad toje 
didžiojec knygoje esančio prieštaravimo priežastis yra Coulangcs'o bandymas romėnų ir 
graikų micstus-valstybes nagrinėti kartu; pateikdamas faktus ir kategorijas, jis daugiausia 
pasikliauja Romos instituciniu ir politiniu jausmu, nors pripažįsta, kad Vestos kultas „Grai- 
kijoje susilpnėjo labai anksti ..., bet jis niekad nesusilpnėjo Romoje“ (p. 146). Praraja tarp 
namų ūkio ir miesto ne tik buvo daug gilesnė Graikijoje negu Romoje, bet tik Graikijoje 
buvo Olimpo religija, Homcro ir miesto-valstybės religija, atskirta nuo ankstesnės šcimos 
ir namų ūkio religijos ir pranašesnė už pastarąją. Vesta, namų židinio dievaitė, tapo „mies- 
to židinio“ saugotoja ir oficialaus, politinio kulto, atsiradusio po Romos suvienijimo ir 
antrojo įkūrimo, dalimi, o jos graikiškąją kolegę Hestiją pirmą kartą paminėjo Hesiodas, 
vienintelis graikų poetas, kuris, sąmoningai oponuodamas Homenui, giria židinio ir namų 
ūkio gyvenimą; oficialiojoje polio religijoje ji turėjo savo vietą dvylikos Olimpo dievų 
draugijoje užleisti Dionizui. (Žr. Mommsen, Römische Geschichte, 5 ed., Buch I, Kap.12, 
ir Robert Graves, The Greek Myths, 1955, 27 k.) 


—-29- 


Antras skyrius 


kaip juos vadindavo Platonas) sritis, iš kurios buvo griežtai pašalinta 
viskas, kas yra tik būtina ar naudinga. 

Tačiau, nors tikrai tik miesto-valstybės įkūrimas įgalino žmones vi- 
są gyvenimą praleisti politikos srityje, veiksmo ir kalbos srityje, įsitiki- 
nimas, kad tie du žmogaus sugebėjimai siejasi vienas su kitu ir yra tobu- 
liausi iš visų, buvo senesnis už polį ir jau žinomas ikisokratininkų mąs- 
tymui. Homeriškąją Achilo figūrą galima suprasti tik laikant jį „didžių 
darbų darytoju ir didžių žodžių sakytoju“?. Skirtingai nuo šiuolaikinio 
supratimo, tokie žodžiai nebuvo laikomi didžiais dėl to, kad jie išreiškė 
didžias mintis; priešingai, kaip mes žinome iš paskutiniųjų Antigonės 
eilučių, gali egzistuoti sugebėjimas sakyti „didžius žodžius“ (megaloi 
logoi), kuriais atsakoma į smūgius. Kaip tik šis sugebėjimas galiausiai 
mokė mąstyti senatvėješ. Mintis buvo antrinė kalbos atžvilgiu, bet kalba 
ir veiksmas buvo traktuojami kaip atsiradę kartu ir kaip lygūs, to paties 
rango ir tos pačios rūšies, o tai iš pradžių reiškė ne tik, kad politinis 
veiksmas, kiek jis nesusijęs su prievartos sritimi, yra tikrai atliekamas 
žodžiais, bet ir fundamentalesnį dalyką — rasti tinkamus žodžius tinka- 
mu momentu ir visai nepriklausomai nuo informacijos ar komunikaci- 


7 Ši pastraipa iš Fenikso kalbos, Iliada, IX, 443. Ji aiškiai nurodo auklėjimą, skirtą 
karui ir agorai, viešam bendravimui, kai žmonės gali pasirodyti. Pažodinis vertimas yra 
toks: „[tavo tėvas] įparcigojo mane visa tai išmokyti — būti žodžių sakytoju ir darbų dary- 
toju“ (mython te rhėtėr' emenai prėktėra te ergon). 

5 Paskutiniųjų Antigonės, 1350-1354, eilučių vertimas yra toks: 

„Žodžiu įžūliu išdidus 

Skaudžią rykštę visad užsitrauks ant savęs, 

Kad pamokytų jį 

Išminties nors senatvėj žiloj“ (vertė A. Dambrauskas). 

Šių eilučių turinys yra toks mįslingas šiuolaikiniam supratimui, kad retai atsiranda 
vertėjas, drįstantis perduoti gryną prasmę. Išimtis yra Hėlderlino vertimas: „Grosse Blicke 
aber, / Grosse Streiche der hohen Schultern / Vergeltend, / Sie haben im Alter gelehrt, zu 
denken“. Plutarcho papasakotas anekdotas gali iliustruoti ryšį tarp veiksmo ir kalbėjimo 
daug žemesniu lygiu. Kartą prie Demosteno priėjo žmogus ir papasakojo, kaip žiauriai jis 
buvo sumuštas. „Bet tu, - pasakė Demostenas, - nepatyrei nicko, apie ką pasakoji.“ Tada tas 
žmogus pakėlė balsą ir suriko: „Aš nepatyriau nieko?“ „Dabar, - pasakė Demostenas, - aš 
girdžiu balsą žmogaus, kuris buvo sužeistas ir kentėjo“ (Gyvenimai, Demostenas). Šio 
senovinio ryšio tarp kalbos ir minties paskutinį likutį, kuriame nėra mūsų įpročio mintį 
reikšti žodžiais, galima rasti plačiai paplitusioje Cicerono frazėje ratio et oratio. 

jos, kurią jie gali perduoti, reiškia veikti. Tik gryna prievarta yra nebyli 
ir todėl vien prievarta niekada negali būti didi. Net kai palyginti vėlai 
antikoje karo ir kalbėjimo (rhetoric) menai iškilo kaip du svarbiausi 
politinio auklėjimo dalykai, šią raidą vis dar įkvėpė šitas senesnis iki- 
polio patyrimas ir tradicija ir ji liko nuo jų priklausoma. 

Polio, kuris ne be pagrindo buvo vadinamas plepiausiu iš visų poli- 
tinių darinių, patyrime ir net dar labiau iš polio atsiradusioje politinėje 
filosofijoje veiksmas ir kalba atsiskyrė ir darėsi vis labiau nepriklauso- 
momis veiklomis. Pradėta akcentuoti kalba, o ne veiksmas, ir kalba kaip 
įtikinėjimo priemonė, o ne kaip savitas žmogiškas būdas atsakinėti ap- 
tariant ir lyginant tai, kas nutiko ar buvo padaryta?. Būti politiškam, 
gyventi polyje reiškė tai, kad viskas buvo nusprendžiama žodžiais ir 
įtikinėjimu, o ne jėga bei prievarta. Pagal graikų savivoką versti žmones 
prievarta, įsakinėti, o ne įtikinėti buvo ikipolitiniai elgesio su žmonėmis 
būdai, būdingi gyvenimui ne polyje, o namų ir šeimos gyvenimui, kai 
namų ūkio galva valdė nenuginčijama, despotiška valdžia, arba būdingi 
gyvenimui barbanškose Azijos imperijose, kurių despotizmas dažnai 
buvo prilyginamas namų ūkio organizacijai. 

Aristotelio žmogaus kaip z00n politikon apibrėžimas buvo ne tik ne- 
susijęs, O net priešinamas natūraliai asociacijai, būdingai namų ūkio gy- 
venimui:; šį apibrėžimą galima iki galo suprasti tik pridėjus jo antrą gar- 
sųjį žmogaus kaip zōon logon ekhon („gyva būtybė, sugebanti kalbėti“) 
apibrėžimą. Šio termino vertimas į lotynų kalbą kaip animal! rationale 
paremtas ne mažiau fundamentaliu nesusipratimu, negu terminas „so- 
cialinis gyvūnas“. Aristotelis nesiekė nei apibrėžti žmogų apskritai, nei 
nurodyti tobuliausią žmogaus sugebėjimą, kuris jam buvo ne logos, t. y. 
ne kalba ar protas, o nous, sugebėjimas kontempliuoti, kurio pagrindi- 
nis bruožas yra tas, kad jo turinio negalima perduoti kalba’. Savo dviem 


> Šiai raidai būdinga tai, kad kiekvicnas politikas buvo vadinamas „retoriumi“ ir kad 
retoriką, meną kalbėti viešai, kitaip negu dialektiką, filosofinės kalbos meną, Aristotelis 
apibrėžia kaip įtikinėjimo meną (žr. Retorika, 1354a 12 ff.; 1355b 2 ff.). (Pati skirtis kilusi 
iš Platono, Gorgijas, 448.) Šitaip turime suprasti graikų nuomonę apic Tėbų nuosmukį, 
kuris buvo aiškinamas tuo, kad tėbiečiai nepaisė retorikos dėl karo pratybų (žr. Jacob Burck- 
hardt, Griechische Kulturgeschichte, ed. Kroener, III, 190). 

10 Nikomacho etika, 1142a 25 ir 1178a 6 ff. 

garsiausiais apibrėžimais Aristotelis tik formulavo įprastą polio nuomo- 
nę apie žmogų ir politinį gyvenimo būdą, ir, pasak šios nuomonės, visi, 
nepriklausantys poliui — vergai ir barbarai, buvo aneu logou. Žinoma, 
nėra taip, kad jie nesugebėtų kalbėti, bet jiems neprieinamas toks gyve- 
nimo būdas, kai kalba ir tik kalba kuria prasmę ir kai svarbiausias visų 
piliečių rūpestis — kalbėtis tarpusavyje. 

Esminis nesusipratimas, išreikštas žodžio „politinis“ vertime į loty- 
nų kalbos žodį „socialinis“, galimas daiktas, niekur nėra aiškesnis negu 
dispute, kur Tomas Akvinietis namų ūkio valdymo prigimtį lygina su 
politiniu valdymu: jo nuomone, namų ūkio galva šiek tiek panašus į 
karalystės galvą, bet, priduria jis, jo valdžia nėra tokia tobula kaip kara- 
liaus valdžia!!. Ne tik Graikijoje ir polyje, bet visame Vakarų antikinia- 
me pasaulyje tikrai buvo savaime aišku, kad net tirono valdžia ne tokia 
didelė, ne tokia „tobula“ kaip valdžia, kuria pater familias, dominus 
valdė savo vergų ir šeimos ūkį. Ir šitaip buvo ne todėl, kad miesto val- 
dovo valdžią atsvėrė ir kontroliavo jungtinė namų ūkio galvų valdžia, o 
todėl, kad absoliuti, netrikdoma valdžia ir politikos sritis, tiesą sakant, 
buvo nesuderinamos“. 


5. Polis ir namų ūkis 


Nors nesusipratimas ir politinės bei socialinės sričių sulyginimas yra 
toks pat senas kaip ir graikiškų terminų vertimas į lotynų kalbą ir jų taiky- 
mas prie romėniškojo-krikščioniškojo mąstymo, jis tapo dar painesnis nau- 
Jųjų amžių vartosenoje ir naujųjų amžių visuomenės sampratoje. Skirtu- 
mas tarp privačios ir viešosios gyvenimo sričių atitinka namų ūkio ir po- 
litikos sritis, kurios egzistavo kaip skirtingi ir atskiri dariniai mažų 
mažiausiai nuo senovės miesto-valstybės atsiradimo; bet socialinės sri- 


11. Aguinas, op. cit., II, 2, 50, 3. 

12. Todėl terminai dominus ir pater familias buvo sinonimai, kaip ir terminai servus ir 
Jamiliaris: Dominum patrem familiae appellaverunt; servos ... familiares (Seneca, Episto- 
lae, 47, 12). Senovinė Romos piliečio laisvė išnyko, kai Romos imperatoriai pripažino 
dominus titulą, „ce nom, gu" Auguste et que Tibėre encore, repoussaient comme une malėdic- 
tion et une injure“ (H. Wallon, Histoire de l'esclavage dans l'antiquité, 1847, III, 21). 

ties, kuri nėra nei privati, nei viešoji, atsiradimas, griežtai kalbant, yra 
palyginti naujas reiškinys, kurio pradžia sutapo su naujųjų amžių pradžia 
ir kurio politinė forma buvo nacionalinė valstybė. 

Šiame kontekste mums rūpi tai, kad dėl tokios raidos nepaprastai 
sunku suprasti lemiamą skirtį tarp viešosios ir privačios sričių, tarp po- 
lio srities ir namų ūkio bei šeimos srities ir galiausiai tarp veiklų, susiju- 
sių su bendru pasauliu, ir veiklų, susijusių su gyvenimo palaikymu. Šia 
skirtimi rėmėsi senovės politinis mąstymas, ji buvo savaime akivaizdi ir 
aksiominė. Mūsų supratimu, skiriamoji riba yra visiškai nutrinta, ka- 
dangi mes matome žmonių darinius ir politines bendruomenes atsižvelg- 
dami į šeimą, kurios kasdieniais reikalais turi rūpintis gigantiška, naci- 
jos masto ūkvedystės administracija. Mokslinis mąstymas, kuris atitin- 
ka šią raidą, yra nebe politinis mokslas, bet „nacionalinė ekonomija“ 
arba „socialinė ekonomija“, arba Folkswirtschaft, visi šie terminai nuro- 
do savotišką „kolektyvinį namų ūkį“''; kolektyvas šeimų, ekonomiškai 
organizuotų į vienos superžmogiškos šeimos tikslią kopiją, yra tai, ką mes 
vadiname „visuomene“, o jos politinė organizacijos forma vadinama „na- 
cija“!*. Todėl mums sunku suprasti, kad remiantis antikiniu šių dalykų 
apmąstymu, pats terminas „politinė ekonomija“ būtų vidujai prieštarin- 
gas: tai, kas buvo „ekonomika“, siejosi su individo gyvenimu ir rūšies 
išlikimu ir pagal apibrėžimą buvo nepolitinis, namų ūkio reikalas“. 


3 Pasak Gunnaro Myrdalio (The Political Element in the Development of Economic 
Theory, 1953, p. XI). „socialinės ckonomijos arba kolektyvinio namų ūkio (Volkswirt- 
schaft) valdymo idėja“ yra vienas iš „trijų pagrindinių židinių“, aplink kuriuos „kristaliza- 
vosi politinis mąstymas, iš pat pradžių persmelkęs ckonomiką“. 

14 Tuo nencigiama, kad nacionalinė valstybė ir jos visuomenė išaugo iš viduramžių 
karalystės ir fcodalizmo, kurių sąlygomis šeima ir namų ūkio vienctas buvo nepalyginti 
svarbesni negu klasikinėje antikoje. Tačiau skirtumas yra ryškus. Feodalizmo sąlygomis 
šcimos ir namų ūkiai bevcik nepriklausomi vieni nuo kitų, todėl karaliaus ūkis, atstovau- 
jantis tam tikram teritoriniam regionui ir valdantis feodalinius lordus kaip primus inter 
pares, nepretendavo kaip absoliutus valdovas būti vienos šeimos galva. Viduramžių „na- 
cija“ buvo šcimų konglomeratas; jos atstovai nelaikė savęs vienos šcimos, apimančios 
visą naciją, nariais. 

'5 Skirtis labai aiški pirmuose Pseudoaristotelio Ekonomikos paragrafuosc, kadangi ji 
ūkio organizacijai būdingą despotišką vieno žmogaus valdžią (mon-archia) piešina visai 
kitokiai polio organizacijai. 

Istoriškai labai tikėtina, kad miestas-valstybė ir viešoji sritis radosi 
šeimos ir namų ūkio privačios srities sąskaita!“. Tačiau senovinis namų 
židinio šventumas, nors daug mažiau ryškus klasikinėje Graikijoje negu 
senovės Romoje, niekada nebuvo visiškai prarastas. Tai, kas poliui ne- 
leido pažeisti jo piliečių privataus gyvenimo ir davė šventas ribas, sau- 
gojančias kiekvieną nuosavybę, buvo ne pagarba privačiai nuosavybei, 
kaip mes ją suprantame, bet tas faktas, kad neturintis namų žmogus ne- 
galėjo dalyvauti pasaulio reikaluose, kadangi jis neturėjo vietos, kuri 
priklausytų jam”. Net Platonas, kurio politiniuose planuose buvo nu- 
matyta panaikinti privačią nuosavybę ir išplėsti viešąją sritį tiek, kad 
būtų panaikintas ir privatus gyvenimas, su didele pagarba vis dar kalba 
apie Dzeusą Herkėją, ribų saugotoją, ir horoi, ribas tarp vieno dvaro ir 
kito, vadina dieviškomis nematydamas jokio prieštaravimo'*. 

Namų ūkio srities skiriamasis bruožas buvo tas, kad čia žmonės gy- 
veno kartu, nes jie buvo spiriami jų norų ir poreikių. Varomoji jėga bu- 
vo pats gyvenimas — penatai, namų ūkio dievai, pasak Plutarcho, buvo 
„dievai, verčiantys mus gyventi ir maitinti savo kūną“"?, — kuris, kad 


'* Atėnuosc posūkio taškas galėjo būti Solono įstatymai. Coulanges'as teisingai įžvel- 
gia, kad Atėnų įstatymas, pagal kurį vaikai turėjo paremti tėvus, įrodo, jog tėvo valdžia 
prarasta (op. cit., p. 315-316). Tačiau tėvo valdžia buvo ribojama tik tada, kai konfliktavo 
su micsto interesu, ir niekada nebuvo ribojama individualaus šeimos nario labui. Štai vai- 
kų pardavinėjimas ir kūdikių palikinėjimas truko per visą antiką (žr. R. H. Barrow, Slavery 
in the Roman Empire, 1928, p. 8: „Kitos patria potestas teisės paseno, bet kūdikius paliki- 
nėti tebebuvo nedraudžiama iki 374 m. po Kr.“). 

U O dėl šios skirties, tai įdomu, kad buvo graikų micstų, kuriuose įstatymas įpareigojo 
piliečius dalintis savo derliumi ir vartoti jį bendrai, o kiekvienas iš jų buvo absoliučiai 
neginčijamas savo žemės savininkas. Žr. Coulanges (op. cit., p. 61), kuris šį įstatymą vadi- 
na „keistu pricštaravimu“'; tai nėra prieštaravimas, kadangi tie du nuosavybės tipai, antiki- 
niu supratimu, neturi nicko bendra. 

'8 Žr. Įstatymai, 842. 

'? Cituojama iš Coulanges'o, op. cit., p. 96; nuoroda į Plutarchą yra Quaestiones Ro- 
manae, 51. Atrodo keista, kad Coulanges'as, vienpusiškai pabrėžęs požemio dievybes, 
nepastebėjo, kad šitie dievai buvo ne tik mirusiųjų dievai, o kultas buvo nce tik „mirties 
kultas“; ne, ši ankstyvoji pric žemės pririšta religija tarnavo gyvenimui ir mirčiai kaip 
dviem to patics proceso aspektams. Gyvenimas iškyla iš žemės ir sugrįžta į ją; gimimas ir 
mirtis yra du skirtingi tarpsniai, būdingi tam pačiam biologiniam gyvenimui, kurį valdo 
požemio dicvai. 

išliktų ir kaip individualus, ir kaip rūšies gyvenimas, reikalingas kitų 
draugijos. Kad individualus išlikimas turi būti vyro užduotis, o rūšies 
išlikimas — moters užduotis, buvo aišku ir abi šios natūralios funkcijos — 
vyro darbas parūpinti maisto ir moters darbas gimdyti — buvo palenktos 
tai pačiai gyvenimo būtinybei. Todėl natūrali namų ūkio bendruomenė 
atsirado iš būtinumo, o būtinumas valdė visas iš jo kylančias veiklas. 

Polio sritis, priešingai, buvo laisvės sritis, ir jei tarp šių dviejų sri- 
čių egzistavo ryšys, buvo savaime suprantama, kad gyvybinių reikmių 
patenkinimas namų ūkyje buvo polio laisvės sąlyga. Jokiomis aplin- 
kybėmis politika negalėjo būti tik priemonė apsaugoti visuomenę — 
tikinčiųjų bendruomenę, kaip viduramžiais, arba savininkų bendruo- 
menę, kaip Locke'o veikaluose, arba visuomenę, nuolat kaupusią tur- 
tus, kaip Hobbeso veikaluose, arba gamintojų visuomenę, kaip Marxo 
teorijoje, arba tarnautojų visuomenę, kaip mūsų pačių visuomenėje, 
arba darbininkų visuomenę, kaip socialistinėse ir komunistinėse šaly- 
se. Visais šiais atvejais visuomenės laisvė (o kai kuriais atvejais vadi- 
namoji laisvė) yra tai, kas reikalauja apriboti politinę valdžią ir tai 
pateisina. Laisvės vieta yra socialumo sritis, o jėga ar prievarta tampa 
valdžios monopoliu. 

Tuo tarpu visi graikų filosofai, nesvarbu, kaip jie oponavo polio gy- 
venimui, laikė savaime suprantamu dalyku tai, kad laisvė būtina tik poli- 
tikos srityje, kad būtinybė pirmiausia yra ikipolitinis reiškinys, būdingas 
privataus namų ūkio organizacijai, ir kad šioje srityje pateisinama jėga ir 
prievarta, kadangi jos yra vienintelė priemonė pažaboti būtinybę — pa- 
vyzdžiui, valdant vergus, — ir tapti laisvam. Kadangi visi žmonės yra 
palenkti būtinybei, jie turi teisę naudoti prievartą prieš kitus; prievarta 
yra ikipolitinis veiksmas, išlaisvinantis nuo gyvenimo būtinybės ir duo- 
dantis pasaulio laisvę. Ši laisvė yra esminė sąlyga to, ką graikai vadino 
laime, eudaimonia, kuri buvo objektyvi padėtis, pirmiausia priklausanti 
nuo turto ir sveikatos. Būti neturtingam ar blogos sveikatos reiškė būti 
palenktam fizinei būtinybei, o būti vergu reiškė būti palenktam dar ir 
žmogiškos kilmės prievartai. Šita dvejopa ir sudvejinta vergijos „nelai- 
mė“ visai nepriklauso nuo faktiškos subjektyvios vergo gerovės. Štai ne- 
turtingas laisvasis teikė pirmenybę kasdien besikeičiančios darbo rinkos 
netikrumui prieš reguliarų garantuotą darbą, kuris, kadangi ribojo jo lais- 
vę daryti tai, kas jam patinka kiekvieną dieną, jau buvo traktuojamas 

kaip vergovė (douleia) ir net alinančiam, sunkiam darbui buvo teikiama 
pirmenybė prieš lengvą daugelio namų ūkio vergų gyvenimą”. 

Tačiau ikipolitinė prievarta, kuria namų ūkio galva valdė šeimą ir jos 
vergus ir kuri buvo traktuojama kaip būtina, nes žmogus pirmiausia yra 
„Socialinis“ ir tik po to „politinis“ gyvūnas, neturi nieko bendra su chao- 
tiška „prigimtine būkle“, nuo kurios smurto, pasak septynioliktojo am- 
žiaus politinio mąstymo, žmonės gali apsisaugoti tik sukurdami valdžią, 
kuri, turėdama galios ir prievartos monopolį, panaikins „visų karą su vi- 
sais“, „juos visus laikydama baimėje“*!. Priešingai, visos valdymo ir bu- 
vimo valdomam valdžios ir galios, kaip mes jas suprantame, taip pat su 
jomis susijusios reguliuojamos tvarkos sampratos buvo traktuojamos kaip 
ikipolitinės ir priklausančios privačiai, o ne viešajai sričiai. 

Polis skyrėsi nuo namų ūkio tuo, kad jam priklausė tik „lygūs“, o 
namų ūkis buvo griežčiausios nelygybės centras. Būti laisvam reiškė 
nebūti palenktam gyvenimo būtinybei ar kito žmogaus įsakinėjimui ir 
neįsakinėti pačiam. Tai reiškė nevaldyti ir nebūti valdomam”. Taigi 
namų ūkio srityje laisvė neegzistavo ir namų ūkio galva, jo valdovas, 
buvo traktuojamas kaip laisvas tik tiek, kiek jis turėjo galios palikti 
namų ūkį ir įeiti į politikos sritį, kurioje visi buvo lygūs. Žinoma, toji 
politikos sričiai būdinga lygybė turėjo labai mažai ką nors bendra su 
mūsų lygybės sąvoka: ji reiškė gyventi tarp sau lygių ir su jais ben- 


2 Gana įdomi diskusija tarp Sokrato ir Eutero Ksenofonto veikale Atsiminimai (II, 8): 
Euteras būtinybės priverstas dirbti savo kūnu ir yra tikras, kad jo kūnas negalės atlaikyti 
šitokio gyvenimo labai ilgą laiką ir kad senatvėje jis bus skurdžius. Tačiau jis mano, kad 
dirbti geriau, negu clgetauti. Tada Sokratas siūlo, kad jis pasiicškotų kokio nors žmogaus, 
„kuris gyvena geriau ir jam rcikia pagalbininko“. Euteras atsako, kad jis negalėtų pakęsti 
vergovės (douleia). 

2! Tai nuoroda į Hobbeso Leviataną, d. I, sk.13. 

22 Garsiausias ir gražiausias pavyzdys yra skirtingų valdymo formų aptarimas Hero- 
doto veikale (IH, 80-83), kur Otanas, graikų lygybės (isonomiė) gynėjas, teigia, kad jis 
„nenori nci valdyti, nei būti valdomas“. Tačiau ta pačia dvasia Aristotelis teigia, kad laisvo 
Žmogaus gyvenimas geresnis už despoto gyvenimą, ir neigia kaip savaime suprantamą 
dalyką despoto laisvę (Politika, 1325a 24). Anot Coulanges'o, visi graikiški ir lotyniški 
žodžiai, išreiškiantys kokį nors kitų valdymą, tokie kaip rex, pater, anax, basileus, pir- 
miausia nurodo namų ūkio santykius. Tai buvo vardai, kuriuos vergai duodavo savo šeimi- 
ninkui (op. cit., p. 89 ff., 228). 

drauti ir ji suponavo tai, kad esama „nelygiųjų“, kurie dažniausiai su- 
darydavo miesto-valstybės gyventojų daugumą”. Todėl lygybė, visai 
nesusijusi su teisingumu, kaip naujaisiais amžiais, buvo pati laisvės 
esmė: būti laisvam reiškė būti laisvam nuo nelygybės, glūdinčios val- 
dyme, ir judėti tokioje srityje, kurioje neegzistavo nei valdymas, nei 
pavaldumas. 

Tačiau galimybė aprašyti didžiulį skirtumą tarp moderniojo ir seno- 
vinio politikos supratimo ryškiai juos priešpriešinant čia pasibaigia. 
Šiuolaikiniame pasaulyje socialinė ir politinė sritys daug mažiau skiria- 
si. Kad politika yra ne kas kita kaip visuomenės vedinys, kad veiksmas, 
kalba ir mąstymas pirmiausia yra socialinio intereso antstatas, nėra Kar- 
lo Marxo atradimas. Priešingai, tai yra aksiominės prielaidos, kurias Mar- 
xas nekritiškai perėmė iš politinių naujųjų amžių ekonomistų. Šitoks 
funkcionalizavimas lemia tai, kad neįmanoma pastebėti kokios nors rim- 
tos prarajos tarp tų dviejų sričių; ir tai nepriklauso nuo kokios nors teo- 
rijos arba ideologijos, kadangi kartu su visuomenės iškilimu, t. y. kartu 
su „namų ūkio“ (oikia) arba ekonominės veiklos iškilimu į viešąją sritį, 
namų ūkis ir visi reikalai, anksčiau priklausę privačiai šeimos sričiai, 
tapo „kolektyviniu“ rūpesčiu. Šiuolaikiniame pasaulyje tos dvi sritys 
iš tikrųjų nuolat pereina viena į kitą lyg bangos niekada nesustojančia- 
me paties gyvenimo proceso sraute. 


2 Proporcija nebuvo vienoda, ir Ksenofontas tikrai perdeda pasakodamas apic Spartą, 
kur tarp keturių tūkstančių žmonių turguje svetimšalis suskaičiavo nc daugiau kaip šešias- 
dešimt piliečių (Hellenica, III, 35). 

2 Žr. Myrdal, op. cit.: „Samprata, kad visuomenė, panašiai kaip šcimos galva, tvarko 
savo narių ūkio reikalus, giliai įsišaknijusi ekonominėje terminijoje. ... Vokiškas žodis 
Volkswirtschaftslehre suponuoja..., kad csama kolektyvinio ekonominės veiklos subjek- 
to... turinčio bendrą tikslą ir bendras vertybes. Angliški žodžiai... „theory of wealth“ ar 
„theory of welfare“ išreiškia panašias idėjas“ (p. 140). „Kas turima galvoje, kai kalbama 
apie socialinę ekonomiją, kurios funkcija yra socialinis ūkio reikalų tvarkymas? Pirmiau- 
sia ji implikuoja arba nurodo individo, kuris tvarko savo ar savo šeimos namų ūkį, ir vi- 
suomenės analogiją. Adamas Smithas ir Jamesas Millas šią analogiją išskleidė cksplicitiš- 
kai. Po J. S. Millo kritikos ir pradėjus plačiau pripažinti skirtumą tarp praktinės ir teorinės 
politinės ekonomijos, ši analogija apskritai buvo akcentuojama mažiau“ (p. 143). Faktą, 
kad ši analogija nebcbuvo naudojama, taip pat galėjo lemti raida, kuriai vykstant visuomc- 
nė rijo šeimą, kol tapo visateisiu jos pakaitalu. 

Išnykimas prarajos, kurią antikos žmonės turėjo peržengti kasdien, 
kad transcenduotų siaurą namų ūkio sritį ir „pakiltų“ į politikos sritį, yra 
iš esmės naujųjų amžių reiškinys. Tokia praraja tarp privatumo ir viešu- 
mo dar kažkiek egzistavo viduramžiais, nors ji buvo gerokai praradusi 
reikšmę ir visiškai pakeitusi savo vietą. Buvo teisingai pažymėta, kad 
žlugus Romos imperijai, Katalikų Bažnyčia pasiūlė žmonėms piliety- 
bės, kuri anksčiau buvo municipalinės valdžios prerogatyva, pakaita- 
lą. Viduramžių įtampa tarp kasdienio gyvenimo tamsos ir milžiniško 
didingumo, susijusio su viskuo, kas šventa, kartu su perėjimu nuo pa- 
saulietiškumo prie religiškumo, daugeliu atžvilgių atitinka perėjimą nuo 
privatumo prie viešumo antikos laikais. Žinoma, skirtumas yra labai ryš- 
kus, nes, kad ir kiek Bažnyčia pasidarė „pasaulietiška“, tikinčiųjų ben- 
druomenę visada iš esmės palaikė rūpestis dėl kito pasaulio. Nors viešu- 
mą prilyginti religiškumui nelengva, visa pasaulietinė sritis, viešpatau- 
jant feodalizmui, buvo tas pat, kas privačioji sritis buvo antikos laikais. 
Jos skiriamasis bruožas buvo tas, kad visos veiklos buvo įtrauktos į na- 
mų ūkio sritį, kurioje jos turėjo tik privačią reikšmę, o todėl visiškai 
nebuvo viešosios srities“. 

Šiam privačios srities augimui ir kartu skirtumo tarp antikinio namų 
ūkio galvos ir feodalinio senjoro didėjimui būdinga tai, kad feodalinis 
senjoras galėjo vykdyti teisingumą neviršydamas savo turimos valdžios, 
o antikos namų ūkio galva, kuri galėjo valdyti švelniau ar griežčiau ne- 
politinėje srityje, nežinojo nei apie įstatymus, nei apie teisingumą”. Vi- 
sų žmogaus veiklų perkėlimas į privačią sritį ir visų žmogiškų santykių 
modeliavimas pagal namų ūkio pavyzdį giliai įsismelkė į savitas vidur- 
amžių profesines organizacijas pačiuose miestuose, į gildijas, confrėries 


5 R. H. Barrow, The Romans, 1953, p. 194. 

26 Charaktenistika, kurią E.Levassecur (Histoire des classes ouvrières et le de Vindust- 
rie en France avant, 1789, 1900) duoda feodalinei darbo organizacijai, tinka visoms fco- 
dalinėms bendruomenėms: „Chacun vivait chez soi et vivait de soi-même, le noble sur sa 
seigneurie, le vilain sur sa culture, le citadin dans sa ville“ (p. 229). 

*7 Garbingas elgesys su vergais, kurį Platonas rekomenduoja Įstatymuose (777), turi ma- 
žai ką bendra su teisingumu ir nėra rekomenduojamas „iš pagarbos [vergams], bet labiau iš 
pagarbos sau paticms“. Apie dvicjų įstatymų, politinio teisingumo įstatymo ir namų ūkio val- 
dymo įstatymo, kocgzistavimą žr. Wallon, op. cit., II, 200: „La loi, pendant bien longtemps, 
donc... s'abstenait de pénétrer dans la famille, où elle reconnaissait I' empire d'une autre loi“. 

ir compagnons ir net į ankstyvąsias verslo kompanijas, kurių „pradinį 
bendrą namų ūkį, atrodo, žymėjo pats žodis „kompanija“ (companis)... 
[ir] tokios frazės kaip „žmonės, kurie valgo tą pačią duoną“, „žmonės, 
kurie dalijasi ta pačia duona ir tuo pačiu vynu“*š. Viduramžiška „ben- 
drojo gėrio“ sąvoka, visiškai nenurodanti, kad egzistuoja politinė snitis, 
pripažįsta tik tai, kad privatūs individai turi bendrus materialinius ir dva- 
sinius interesus ir kad jie gali išsaugoti savo privatumą ir verstis savo 
verslu tik jei vienas iš jų imasi prižiūrėti šį bendrą interesą. Šitas iš es- 
mės krikščioniškas požiūris į politiką nuo šiuolaikinės tikrovės skiriasi 
ne tiek tuo, kad pripažįstamas „bendrasis gėris“, kiek tuo, kad išskiria- 
ma privati sritis ir nėra tos keistos hibridinės srities, kurioje privatūs 
interesai įgyja viešąją reikšmę ir kurią mes vadiname „visuomene“. 
Todėl nieko keisto, kad viduramžių politinis mąstymas, domėjęsis 
tik pasaulietiška sritimi, nesuvokė prarajos tarp apsaugoto gyvenimo 
namų ūkyje ir negailestingo bei neapsaugoto gyvenimo polyje; tad jis 
nepastebėjo drąsos kaip vienos elementariausių politinių dorybių. Ste- 
bina tai, kad tik vienas poklasikinis politikos teoretikas, dėjęs didžiules 
pastangas sugrąžinti politikai jos senovinį didingumą, įžvelgė minėtą 
prarają ir šiek tiek suprato drąsą, reikalingą jai peržengti. Tai buvo Ma- 
chiavelli's, aprašęs ją pasakodamas apie „kondotjero kilimą iš žemos 
padėties į aukštą rangą“, iš privatumo į kunigaikštystę, t. y. iš bendrų 
visiems žmonėms sąlygų į spindinčią didžių darbų šlovę”. Palikti namų 
ūkį iš pradžių tam, kad imtumeis kokio nors nuotykio ir šlovingo reika- 
lo, o vėliau paprasčiausiai paaukotum gyvenimą miesto reikalams, rei- 
kėjo drąsos, kadangi tik namų ūkyje buvo pirmiausia rūpinamasi savo 
gyvenimu ir išlikimu. Tas, kuris žengė į politikos sritį, pirmiausia turėjo 


Antikinė, ypač romėnų, jurisdikcija, susijusi su namų ūkio reikalais, elgesiu su vergais, šeimos 
santykiais ir t. t., buvo iš esmės sukurta tam, kad apribotų kitais atžvilgiais neribotą namų ūkio 
galvos valdžią; kad galėtų egzistuoti teisingumu pagrįstas valdymas visiškai „privačioje“ pa- 
čių vergų bendruomenėje, buvo neįsivaizduojama - jie pagal apibrėžimą buvo „už įstatymo“ 
ir pavaldūs savo šeimininko valdžiai. Tik pats šeimininkas, kick jis buvo ir pilietis, buvo įsta- 
tymų valdžios subjektas, o įstatymai miesto labui galiausiai net mažino jo valdžią namų ūkyje. 

3 W. J. Ashley, op. cit., p. 415. 

* Šitoks „kilimas“ iš vienos srities ar rango į aukštesnę sritį yra pasikartojanti tema 
Machiavelli'o raštuose (ypač žr. Valdovas, sk. 6, apie Hieroną Sirakūzictį, ir sk. 7; taip pat 
Samprotavimai, kn. II, sk. 13). 

būti pasirengęs rizikuoti savo gyvybe, o per didelė meilė gyvenimui 
trukdė būti laisvam ir buvo tikras vergiškumo ženklas“?. Todėl drąsa 
tapo politine dorybe par excellence ir tik drąsūs žmonės galėjo būti pri- 
1mti į draugiją, kuri buvo politinė turiniu ir tikslu, ir šitaip peržengti 
paprasčiausią buvimą kartu, gyvenimo reikmių primestą visiems — ver- 
gams, barbarams ir net graikams?!. Tad „geras gyvenimas“, kaip Aristo- 
telis vadino piliečio gyvenimą, buvo ne tik geresnis, ne tik laisvesnis 
nuo rūpesčių ar kilnesnis už paprastą gyvenimą, bet ir buvo visai kito- 
kios kokybės. Jis buvo „geras“ tiek, kiek, patenkinęs grynai gyvybines 
reikmes, išlaisvintas nuo darbo ir darymo ir įveikęs visų gyvų būtybių 
įgimtą poreikį išlikti, jis jau nebebuvo pririštas prie biologinio gyveni- 
mo proceso. 

Graikų politinės sąmonės ištakose mes randame neprilygstamą aiš- 
kumą ir artikuliuotumą nubrėžiant šią skirtį. Jokiai veiklai, kuri padėjo 
tik išgyventi, tik palaikyti gyvenimo procesą, nebuvo leidžiama smelk- 
tis į politikos sritį, ir visa tai daroma grėsmingai rizikuojant tuo, kad 


* „Solono laikais į vergiją pradėta žiūrėti kaip į kažką blogesnio už mirtį“ (Robcrt 
Schlaifer, „Greek Theories of Slavery from Homer to Anstotle“, Harvard Studies in Clas- 
sical Philology, 1936, Vol. XLVII). Nuo to laiko philopsychia („gyvenimo meilė“) ir bai- 
lumas buvo tapatinami su vergiškumu. Štai Platonas galėjo tikėti, kad pademonstravo pri- 
gimtinį vergų vergiškumą pateikdamas faktą, jog jie nepasirinko mirtics užuot tapę pa- 
vergti (Valstybė, 386a). Vėlyvą tokios mintics aidą vis dar galima rasti Scnckos atsakyme 
į vergų skundus: „Jei laisvė tokia artima, ar įmanoma, kad kas nors būtų vergas?“ (Ep. 77, 
14), arba jo vita si moriendi virtus abest, servitus est - „be dorybės, kun žino, kaip numirti, 
gyvenimas yra vergija“ (77, 13). Kad suprastume antikinį požiūrį į vergiją, reikia prisimin- 
ti, kad dauguma vergų buvo nugalėti priešai ir kad paprastai tik mažą procentą sudarč 
prigimtiniai vergai. Romos respublikoje vergai apskritai buvo atgabenami iš tos srities, 
kurios romėnai nevaldė, o graikų vergai paprastai buvo tos pačios tautybės kaip jų šeimi- 
ninkai; jic įrodė savo vergišką prigimtį nenusižudydami, o kadangi drąsa buvo politinė 
dorybė par excellence, šitaip jic parodė savo „natūralų“ nevertingumą, netinkamumą būti 
piliečiais. Požiūris į vergus Romos imperijoje keitėsi ne vien dėl stoikų daromos įtakos, 
bet ir todėl, kad daug didesnė gyventojų vergų dalis buvo prigimtiniai vergai. Tačiau net 
Romoje žodį labos Vergilijus glaudžiai sieja su negarbinga mirtimi (Eneida, VI). 

3 Kad laisvas žmogus atskiria save nuo vergo parodydamas drąsą, atrodo, buvo Kre- 
tos poeto Hibrijo eilėraščio tema: „Mano turtas yra ietis, kalavijas ir gražus skydas ... Bet 
visi tie, kurie nedrįsta turėti ieties, kalavijo ir gražaus skydo, saugančio kūną, su siaubu 
atsiklaupia ir kreipiasi į mane kaip į valdovą ir didį karalių“ (cit. pagal Eduard Meyer, Die 
Sklaverei im Altertum, 1898, S. 22). 

prekyba ir gamyba taps priklausomos nuo vergų ir svetimšalių stropu- 
mo, todėl Atėnai iš tikrųjų tapo „pensionopoliu“ su „vartotojų proleta- 
ratu“, kurį taip gyvai aprašė Maxas Weberis**. Tikras šio polio pobūdis 
vis dar gana ryškus Platono ir Aristotelio politinėje filosofijoje, net jei- 
gu skiriamoji riba tarp namų ūkio ir polio retkarčiais nutrinama, ypač 
Platono veikaluose, mat jis, galimas daiktas, sekdamas Sokratu, savo 
polio pavyzdžius ir iliustracijas pradėjo imti iš kasdienių privataus gy- 
venimo patyrimų, taip pat ir Aristotelio raštuose, kai šis, sekdamas Pla- 
tonu, hipotetiškai spėjo, kad bent jau istorinė polio pradžia turi būti su- 
sijusi su gyvybinėmis reikmėmis ir kad tik jo turinys ar jam būdingas 
tikslas (telos) pranoksta gyvenimą ir žengia į „gerą gyvenimą“. 

Šitie Sokrato mokyklos doktrinų aspektai, kurie netrukus turėjo tap- 
ti banaliomis aksiomomis, tada buvo naujausi ir revoliucingiausi ir kilo 
ne iš tikros politinio gyvenimo patirties, o iš troškimo būti išlaisvintam 
nuo jo naštos. Tai troškimas, kuris, pačių filosofų nuomone, galėjo būti 
pateisintas tik parodant, kad net šitoks laisviausias iš visų gyvenimo 
būdų vis dar buvo susijęs su būtinybe ir jai pavaldus. Tačiau tikro poli- 
tinio patyrimo fonas, bent jau Platono ir Aristotelio raštuose, buvo toks 
stiprus, kad perskyra tarp namų ūkio ir politinio gyvenimo sričių nieka- 
da nebuvo abejojama. Nepatenkinus gyvybinių reikmių namų ūkyje ne- 
įmanoma nei gyventi, nei „gerai gyventi“, bet politika niekada neegzis- 
tuoja gyvenimo labui. Kiek atsižvelgiama į polio narius, namų ūkio gy- 
venimas egzistuoja „gero gyvenimo“ polyje labui. 


6. Visuomenės atsiradimas 


Visuomenės atsiradimas — namų ūkio, jo veiklų, problemų ir organi- 
zacinių priemonių iškilimas iš vidinės namų ūkio tamsos į viešosios sri- 
ties šviesą — ne tik nutrynė seną skiriamąją ribą tarp privatumo ir politi- 
kos, jis beveik neatpažįstamai pakeitė tų dviejų terminų prasmę ir jų 
reikšmę individo ir piliečio gyvenimui. Mes ne tik nesutinkame su grai- 
kais, kad gyvenimas, praleistas „savo“ (idion) privatume atsiribojus nuo 


32 Max Weber, „Agrarverhaltnisse im Altertum“, Gesammelte Aufsätze zur Sozial- 
und Wirtschaftsgeschichte,. 1924, S. 147. 

pasaulio, yra „idiotiškas“ pagal apibrėžimą, arba su romėnais, kuriems 
privatumas duodavo tik laikiną prieglobstį nuo res publica reikalų; šian- 
dien privatumą vadiname intymumo sritimi, kurios pradmenų galime 
rasti vėlyvojoje romėnų antikoje, nors vargu ar kokiu nors graikų anti- 
kos tarpsniu. Tačiau šios srities ypatingas daugialypumas ir įvairovė bu- 
vo tikrai nežinomi jokiu laikotarpiu iki naujųjų amžių. 

Tai ne tik akcento perkėlimo reikalas. Antikinei jausenai neigiamas 
privatumo bruožas, parodomas paties žodžio, buvo tai, kas svarbiausia; 
jis pažodžiui reiškė kažko prarastį, ir net tobuliausių ir žmogiškiausių 
žmogaus gebėjimų prarastį. Žmogus, gyvenęs tik privatų gyvenimą ir 
kaip vergas neįsileidžiamas į viešumo sritį, arba kaip barbaras, nuspren- 
dęs tokios srities nekurti, buvo ne visiškai žmogiškas. Vartodami žodį 
„privatumas“, mes nebegalvojame pirmiausia apie prarastį, ir tai iš da- 
lies priklauso nuo to, kad naujųjų amžių individualizmas nepaprastai 
praturtino privačią sritį. Tačiau, atrodo, net svarbiau tai, kad modernusis 
privatumas priešinamas socialinei sričiai (nežinomai senovės žmonėms, 
kurie jos turinį laikė privačiu dalyku), tiesą sakant, bent jau ne mažiau 
radikaliai, negu politinei sričiai. Lemtingas istorinis faktas yra tas, kad 
modernusis privatumas kartu su jo svarbiausia funkcija — suteikti prie- 
globstį tam, kas intymu, — buvo atrastas kaip socialinės, o ne kaip poli- 
tinės srities priešybė. Todėl jis glaudžiau ir autentiškiau susijęs su socia- 
lumu. 

Pirmas iškilus intymumo tyrinėtojas ir iš dalies net jo teoretikas bu- 
vo Jean-Jacgues Rousseau, kuris gana būdingai yra vienintelis didis au- 
torius, vis dar dažnai cituojamas minint tik jo vardą. Savo atradimą jis 
padarė maištaudamas ne prieš valstybės priespaudą, o prieš tai, kad vi- 
suomenė nepakeliamai iškreipia Žmogaus širdį, įsiveržia į intymiausią 
žmogaus sritį, kuriai iki tol nereikėjo specialios apsaugos. Širdies inty- 
mumas, ne taip kaip privatus namų ūkis, neturi objektyvios, apčiuopia- 
mos vietos pasaulyje; visuomenės, prieš kurią jis protestuoja ir teigia 
save, vietos irgi negalima nustatyti tiek pat patikimai kaip viešosios erd- 
vės vietos. Rousseau ir intymumas, ir socialumas veikiau buvo subjek- 
tyvūs Žmogaus egzistencijos modusai, ir atsitiko taip, tarsi Jean-Jacques 
sukilo prieš žmogų, vadinamą Rousseau. Šiuolaikinis individas ir jo ne- 
sibaigiantys konfliktai, jo nesugebėjimas arba būti visuomenėje kaip na- 
mie, arba apskritai gyventi be jos, jo nuolat besikeičiančios nuotaikos ir 

radikalus jo emocinio gyvenimo subjektyvumas gimė iš šio širdies maiš- 
to. Rousseau atradimo autentiškumas neabejotinas, ir visai nesvarbu, 
kiek abejotinas buvo individo Rousseau autentiškumas. Stulbinamas po- 
ezijos ir muzikos klestėjimas nuo aštuonioliktojo amžiaus vidurio iki 
beveik paskutinio devynioliktojo amžiaus trečdalio ir kartu romano, vie- 
nintelės visiškai socialinės meno formos, iškilimas, o tuo pat metu ir 
vykęs ne mažiau stulbinamas visų viešesnių menų, ypač architektūros, 
nuosmukis yra pakankamas glaudaus ryšio tarp socialumo ir intymumo 
liudijimas. 

Maištas prieš visuomenę, padėjęs Rousseau ir romantikams atrasti 
1ntymumą, pirmiausia buvo maištas prieš niveliuojančius socialinės sri- 
ties reikalavimus, prieš tai, ką mes šiandien vadintume konformizmu, 
būdingu kiekvienai visuomenei. Svarbu prisiminti, kad šis maištas buvo 
nukreiptas prieš lygybės principą, kuriuo remdamiesi mes nuo Tocgue- 
ville'10 laikų smerkėme konformizmą, ir turėjo laiko įsitvirtinti sociali- 
nėje arba politinėje srityje. Šiuo požiūriu nesvarbu, ar naciją sudaro ly- 
gūs ar nelygūs, kadangi visuomenė visada reikalauja, kad jos nariai veiktų 
taip, tarsi jie būtų vienos didžiulės šeimos, turinčios tik vieną nuomonę 
ir vieną interesą, nariai. Iki suyrant šeimai naujaisiais amžiais, šiam ben- 
dram interesui ir vienai nuomonei atstovavo namų ūkio šeimininkas, 
kuris valdė atsižvelgdamas į šį interesą ir užkirsdavo kelią galimam šei- 
mos narių nevieningumui"*. Stulbinamas visuomenės atsiradimo sutapi- 
mas su šeimos nuosmukiu aiškiai parodo, kad iš tikrųjų šeimos vienetas 
buvo įtrauktas į atitinkamas socialines grupes. Šių grupių narių lygybė, 
nors toli gražu nėra lygiųjų lygybė, labiausiai primena namų ūkio narių 
lygybę prieš despotišką namų ūkio galvos valdžią, išskyrus tai, kad vi- 
suomenėje, kur vieno bendro intereso natūralią stiprybę ir vieną darnią 
nuomonę nepaprastai sustiprina vien skaičius, vieno Žmogaus, atstovau- 
jančio bendram interesui ir teisingai nuomonei, realios valdžios galiau- 
siai gali ir nebūti. Konformizmo fenomenas yra šios naujųjų amžių rai- 
dos paskutinio tarpsnio bruožas. 


3 Tai gerai iliustruoja Senekos pastaba; jis, aptarinėdamas labai išsilavinusių vergų 
(kurie atmintinai mokėjo visą klasiką) naudingumą gana nemokšai šeimininkui, komen- 
tuoja: „Ką žino šeimyna, žino šeimininkas“ (Ep., 27, 6, cituojama pagal Barrow, Slavery 
in the Roman Empire, p. 61). 

Tiesa, kad vieno žmogaus monarchinis valdymas, kurį senovės žmo- 
nės laikė namų ūkio organizacine priemone, visuomenėje — tokioje, ko- 
kią mes žinome šiandien, kai absoliutaus valdovo karališkas namų ūkis 
nebėra socialinės tvarkos viršūnė, — transformuojamas į savotišką nie- 
kieno valdymą. Bet šitas niekas, hipotetiškas vienas visuomenės kaip 
visumos interesas ekonomikoje, kaip ir hipotetiška viena nuomonė rafi- 
nuotos visuomenės salone, nenustoja valdyti dėl to, kad tapo beasme- 
nis. Kaip mes Žinome iš pačios visuomeniškiausios valdymo formos, t. y. 
iš biurokratijos (ji yra paskutinis nacionalinės valstybės valdymo tarps- 
nis, kaip kad geranoriškai despotiška ir absoliuti vieno žmogaus valdžia 
buvo pirmas), niekieno valdymas nebūtinai yra joks valdymas; iš tikrų- 
jų jis tam tikromis aplinkybėmis gali pasirodyti esąs Žiauriausia ir tiro- 
niškiausia valdymo rūšis. 

Lemtinga tai, kad visuomenė visais savo lygiais atima galimybę veikti, 
kaip kad anksčiau ją buvo atėmęs namų ūkis. Vietoje to visuomenė 1š 
kiekvieno savo nario tikisi tam tikro elgesio įdiegdama nesuskaičiuoja- 
mas ir įvairiausias taisykles, kuriomis visomis siekiama „norminti“ Jos 
narius, priversti juos elgtis taip, kad būtų užkirstas kelias spontaniškam 
veiksmui ar ypatingam laimėjimui. 

Su Rousseau šiuos reikalavimus mes randame salonuose aukštuo- 
menės, kurios konvencijos individą visada sulygina su jo rangu sociali- 
nėje struktūroje. Svarbus yra šitas individo sulyginimas su jo socialiniu 
statusu ir nesvarbu, ar šita struktūra yra realus rangas pusiau feodalinėje 
aštuonioliktojo amžiaus visuomenėje, titulas klasinėje devynioliktojo 
amžiaus visuomenėje ar tik funkcija šių dienų masių visuomenėje. Prie- 
šingai, masių visuomenės iškilimas tik parodo, kad įvairios socialinės 
grupės buvo taip pat įtrauktos į vieną visuomenę kaip anksčiau - šeimos 
vienetai; atsiradus masių visuomenei, socialumo sritis po keletą amžių 
trukusios plėtros pagaliau pasiekė tašką, kai ji apima ir kontroliuoja vi- 
sus tam tikros bendruomenės narius lygiai ir su lygia galia. Bet visuo- 
menė sulygina esant visoms aplinkybėms, o lygybės pergalė šiuolaiki- 
niame pasaulyje yra tik politinis ir teisinis pripažinimas to fakto, kad 
visuomenė užkariavo viešąją sritį ir kad savitumas ir skirtingumas tapo 
privačiu individo reikalu. 

Šita šiuolaikinė lygybė, pagrįsta visuomenei būdingu konformizmu 
ir galima tik todėl, kad elgesys pakeitė veiksmą kaip svarbiausią žmo- 

nių santykių būdą, visais atžvilgiais skiriasi nuo lygybės antikoje ir ypač 
nuo lygybės graikų miestuose-valstybėse. Priklausyti nedaugeliui „ly- 
giųjų“ (homoioi) reiškė galimybę gyventi tarp lygių, bet pati viešoji sri- 
tis, polis, buvo persmelkta stipria rungtynių dvasia, kai kiekvienas nuo- 
lat stengėsi išsiskirti iš visų kitų, unikaliais žygdarbiais ar laimėjimais 
parodyti, kad jis yra geriausias iš visų (aien aristeuein)*. Kitaip tariant, 
viešoji sritis buvo rezervuota individualumui; ji buvo vienintelė vieta, 
kur žmonės galėjo parodyti, kas jie yra iš tikrųjų ir kad esą nepakeičia- 
mi. Tik dėl šios galimybės, o ne iš meilės politiniam dariniui pasidarė 
įmanoma, kad kiekvienas iš jų daugiau ar mažiau norėjo dalyvauti tvar- 
kant teisinius, gynybos ir viešuosius reikalus. 

Tas pats konformizmas, prielaida, kad žmonės elgiasi, o ne veikia 
vienas kito atžvilgiu, sąlygoja ekonomikos mokslą, kurio atsiradimas 
sutapo su visuomenės iškilimu ir kuris kartu su savo svarbiausiu techni- 
niu įrankiu — statistika — tapo socialiniu mokslu par excellence. Ekono- 
mika — iki naujųjų amžių ne per daug svarbi etikos ir politikos dalis, 
pagrįsta prielaida, kad dalyvaudami ekonominėje veikloje, žmonės vei- 
kia taip pat, kaip ir imdamiesi bet kurios kitos veiklos”, — galėjo tapti 


S Aien aristeuein kai hypeirochon emmenai allon („visada būti geriausiam ir iškilti 
virš kitų“) yra svarbiausias Homcro herojų rūpestis (Iliada, VI, 208), o Homeras buvo 
„Heladės auklėtojas“. 

35 „Politinės ckonomijos kaip „mokslo“ koncepcija atsiranda tik su Adamu Smithu“ ir 
buvo nežinoma ne tik antikai ir viduramžiams, bet ir kanonistų doktrinai, pirmajai „išbaig- 
tai ir ckonominci doktrinai“, kuri „skyrėsi nuo moderniosios ekonomikos tuo, kad buvo 
veikiau „menas“, o ne „mokslas“ (W. J. Ashlcy, op. cit., p. 379 ff.). Ekonomistai klasikai 
darė prielaidą, kad žmogus, kick jis yra aktyvi būtybė, veikia tik dėl savanaudiškumo ir 
yra stumiamas tik vieno troškimo, troškimo praturtėti. Tai, kad Adamas Smithas sugalvoja 
„nematomą ranką, padcdančią atsirasti tokiam rezultatui, kurio niekas nesickė“, įrodo, jog 
net šitas veiksmo minimumas su vienoda motyvacija vis dar apima pernelyg daug nenu- 
matomos iniciatyvos, kad galėtų atsirasti mokslas. Marxas plėtojo klasikinę ckonomiką 
toliau, individualius ir asmeninius interesus pakeisdamas grupės ar klasės interesais ir ši- 
tuos klasės interesus rcdukuodamas į dvi pagrindines kapitalistų ir darbininkų klases; to- 
dėl jam liko tik vienas konfliktas ten, kur klasikinė ckonomika įžvelgė daug vieni kitiems 
prieštaraujančių konfliktų. Priežastis, dėl kurios Marxo ckonominė sistema yra nuosckles- 
nė ir rišlesnė, todėl iš pažiūros daug „moksliškesnė“ už jo pirmtakų sistemas, pirmiausia 
glūdi „socializuoto žmogaus“ konstrukcijoje; „socializuotas žmogus“ yra net mažiau vei- 
kianti būtybė ncgu liberaliosios politinės ckonomijos „ekonominis Žmogus“. 

mokslu tik tada, kai žmonės tapo socialinėmis būtybėmis ir vieningai 
pradėjo laikytis tam tikrų elgesio schemų, todėl tie, kurie nesilaikė tai- 
syklių, galėjo būti traktuojami kaip asocialūs ar nenormalūs. 

Statistikos dėsniai galioja tik ten, kur turime reikalą su dideliais skai- 
čiais ar ilgais laikotarpiais, o veiksmai ar įvykiai gali statistiškai pasiro- 
dyti tik kaip nukrypimai ar svyravimai. Statistiką pateisina tai, kad žyg- 
darbiai ir įvykiai kasdieniame gyvenime ir istorijoje būna reti. Tačiau 
kasdienių santykių prasmingumas atsiveria ne kasdieniame gyvenime, 
o per retus žygdarbius, kaip istorinio laikotarpio svarba atsiskleidžia tik 
per kelis įvykius, kurie jį apšviečia. Didelių skaičių dėsnio taikymas ir 
politikos ar istorijos skirstymas į ilgus laikotarpius reiškia tik tai, kad 
sąmoningai ištrinamas jų objektas, ir beviltiška ieškoti politikos pras- 
mės ar istorijos reikšmės, kai viskas, kas nėra kasdienis elgesys ar auto- 
matiškos tendencijos, pašalinama kaip kažkas nereikšminga. 

Tačiau, kadangi statistikos dėsniai tobulai galioja ten, kur turime rei- 
kalą su dideliais skaičiais, aišku, kad kiekvieną kartą padidėjus gyven- 
tojų skaičiui, šių dėsnių reikšmė didėja, o „nukrypimas“ darosi vis mažiau 
svarbus. Politiniu požiūriu tai reiškia, kad juo daugiau gyventojų daly- 
vauja kuriame nors politiniame darinyje, juo labiau viešąją sritį sudaro 
socialumas, o ne politiškumas. Graikai, kurių miestas-valstybė buvo in- 
dividualistiškiausias ir mažiausiai linkes į konformizmą mums žinomas 
politinis darinys, gerai suprato tą faktą, kad veiksmą ir kalbą pabrėžian- 
tis polis gali išlikti tik esant ribotam skaičiui piliečių. Dideli žmonių 
sambūriai sukelia beveik neįveikiamą polinkį į despotizmą, kad ir koks 
jis būtų — asmens despotizmas arba daugumos valdžia; ir nors statistika, 
t. y. matematinis tikrovės traktavimas, iki naujųjų amžių buvo nežino- 
ma, socialiniai reiškiniai, kurie daro galimą tokį traktavimą — gausumas, 
lemiantis konformizmą, biheviorizmą ir automatizmą žŽmogiškuose rei- 
kaluose, — buvo kaip tik tokie bruožai, kurie, graikų supratimu, persų 
civilizaciją skyrė nuo jų pačių civilizacijos. 

Nelemta tiesa apie biheviorizmą ir jo „dėsnių“ galiojimą yra ta, kad 
juo daugiau Žmonių, juo labiau jiems būdingas elgesys ir juo mažiau jie 
toleruos ne-elgseną. Statistiškai tai parodys svyravimo išnykimas. Tik- 
rovėje žygdarbiai turės vis mažiau šansų sustabdyti elgesio tvaną, o įvy- 
kiai vis labiau praras savo svarbą, t. y. galimybę apšviesti istorijos laiką. 
Statistinis vienodumas jokiu būdu nėra nekenksmingas mokslinis idea- 

las: tai yra nebeslepiamas politinis idealas tokios visuomenės, kuri, vi- 
siškai pasinėrusi į kasdienio gyvenimo rutiną, susitaiko su jos pačios 
egzistencijoje glūdinčiu moksliniu požiūriu. 

Vienodas elgesys, kurį galima statistiškai apskaičiuoti, todėl ir moks- 
liškai teisingai numatyti, vargu ar gali būti paaiškintas liberalia natūra- 
lios „interesų harmonijos“ hipoteze, „klasikinės“ ekonomijos pamatu; 
ne Karlas Marxas, o patys liberalūs ekonomistai griebėsi „komunistinės 
fikcijos“, t. y. tarė, kad visuomenė kaip visuma turi vieną interesą, „ne- 
matoma ranka“ vadovaujantį žmonių elgesiui ir sukuriantį konfliktuo- 
jančių interesų harmoniją?“. Skirtumas tarp Marxo ir jo pirmtakų buvo 
tik tas, kad konflikto tikrovę, kokia ji pasireiškė jo laiko visuomenėje, jis 
traktavo taip pat rimtai kaip ir hipotetinę harmonijos fikciją. Jis buvo 
teisus darydamas išvadą, kad „žmogaus socializacija“ automatiškai su- 
kurs visų interesų harmoniją. Marxas buvo tik daug drąsesnis, negu jo 
liberalūs mokytojai, siūlydamas realiai sukurti „komunistinę fikciją“, glū- 
dinčią visose ekonominėse teorijose. Marxas nesuprato ir tuo metu nega- 
lėjo suprasti, kad komunistinės visuomenės gemalai glūdėjo nacionali- 
niame ūkyje ir kad visiškai jiems išsiskleisti trukdė ne koks nors klasinis 
interesas, o tik jau pasenusi nacionalinės valstybės monarchinė struktū- 
ra. Aišku, visuomenei ramiai funkcionuoti trukdė tik tam tikri tradicijos 
likučiai, vis dar darę įtaką „atsilikusių“ klasių elgsenai. Visuomenės po- 
žiūriu jie buvo tik veiksniai, trukdantys visiškai išsiskleisti „socialinėms 
jėgoms“, jie jau nebeatitiko tikrovės ir todėl buvo tam tikra prasme daug 
„fiktyvesni“ negu mokslinė vieno intereso „fikcija“. 


36 Viena iš svarbiausių puikaus Myrdalio veikalo tezių ta, kad liberalus utilitarizmas, o 
nc socializmas yra „įstumiamas į nepagrįstą „komunistinę fikciją“ apie „visuomenės 
vieningumą“ ir kad „komunistinė fikcija“ glūdi daugumoje veikalų, skirtų ekonomikai“ 
(op. cit., p. 54 ir 150). Jis įtikinamai parodo, kad politinė ekonomija gali būti mokslas tik 
tariant, jog visuomenę kaip visumą persmelkia vienas interesas. Už „interesų harmonijos“ 
visada glūdi „komunistinė fikcija“, kad egzistuoja vienas interesas, kuris gali būti pava- 
dintas gerove arba visuomenės gerove. Todėl liberalūs ekonomistai visada vadovavosi 
argumentacijos esmė ta, kad tai „prilygsta aiškinimui, jog visuomenė turi būti suvokiama 
kaip vienas subjektas. Tačiau kaip tik to negalima suvokti. Jeigu bandytume tai padaryti, 
tai mėgintume abstrahuotis nuo esminio fakto, kad socialinė veikla yra kelių individų sie- 
kių rezultatas“ (p. 154). 

Visiška visuomenės pergalė visada kuria tam tikrą „komunistinę fik- 
ciją“, kurios išskirtinis politinis bruožas yra tas, kad ją tikrai valdo „nema- 
toma ranka“, t. y. niekas. Tai, ką mes tradiciškai vadiname valstybe ir 
vyriausybe, čia užleidžia vietą grynam administravimui. Tai tokia situaci- 
ja, kurią Marxas teisingai pavadino „valstybės nunykimu“, nors jis buvo 
neteisus tardamas, kad tai gali padaryti tik revoliucija, ir dar labiau netei- 
sus, kad tikėjo, jog šita visiška visuomenės pergalė reikš galutinį „laisvės 
karalystės“*? atsiradimą. Kad įvertintume visuomenės pergalės modernio- 
joje epochoje mastą, ankstyvą veiksmo pakeitimą elgesiu ir galutinį as- 
meninio valdymo pakeitimą biurokratija, niekieno valdžia, būtų gerai pri- 
siminti, jog jos pirminis ekonomikos mokslas, kuris elgesio struktūras 
taiko tik šiam gana ribotam žmogaus veiklos laukui, galiausiai peraugo į 
viską apimančią socialinių mokslų pretenziją — jie, kaip „elgsenos moks- 
lai“, siekia žmogų kaip visumą su visomis jo veiklomis redukuoti į sąly- 
goto ir tam tikru būdu besielgiančio gyvūno lygmenį. Politinė ekonomija 
yra ankstyvojo tarpsnio visuomenės mokslas, kai ji gali savo elgesio tai- 
sykles primesti tik gyventojų segmentams ir jų veiklos sektoriams, o „elg- 
senos mokslų“ iškilimas aiškiai parodo galutinę šio vyksmo pakopą, kai 
masių visuomenė prarijo visus nacijos sluoksnius ir „socialinis elgesys“ 
tapo visų gyvenimo sričių standartu. 

Nuo to laiko, kai iškilo visuomenė, nuo tada, kai namų ūkiui ir namų 
ūkio veikloms buvo leista pereiti į viešąją sritį, vienas iš ryškiausių nau- 
josios srities bruožų buvo nesulaikoma tendencija augti, praryti senes- 
nes politiškumo ir privatumo sritis, o kartu ir šiek tiek vėliau atsiradusią 
intymumo sritį. Šitas nuolatinis augimas, kurio nemažėjantį spartėjimą 
mes galime stebėti mažų mažiausiai tris šimtmečius, galios gauna iš to 
fakto, kad per visuomenę vienu ar kitu pavidalu į viešąją sritį buvo per- 
keliamas pats gyvenimo procesas. Namų ūkio privačioji sritis buvo toji 
sritis, kurioje buvo rūpinamasi gyvybinėmis reikmėmis, individo išliki- 
mu ir rūšies tęstinumu. Vienas iš privatumo bruožų, senesnis už intymu- 
mo atradimą, buvo tas, kad šioje srityje žmogus egzistavo ne kaip tikras 
žmogus, bet tik kaip gyvūnų rūšies, vadinamos žŽmo-nija, egzemplio- 


” Šios paprastai ignoruojamos Marxo reikšmės šiuolaikinei visuomenei puikų išdės- 
tymą žr. Siegfried Landshut, „Die Gegenwart im Lichte der Marxschen Lehre“, Hambur- 
ger Jahrbuch für Wirtschafts- und Gesellschaftspolitik, Bd. 1, 1956. 

rius. Kaip tik todėl tai buvo svarbiausia priežastis, dėl kurios antika šiai 
sričiai jautė didžiulę panieką. Visuomenės atsiradimas pakeitė visos šios 
srities vertinimą, bet vargu ar pakeitė jos prigimtį. Visų tipų visuomenių 
monolitiškumas, jų konformizmas, leidžiantis turėti tik vieną interesą ir 
vieną nuomonę, galiausiai kyla iš žmo-nijos vie-numo. Kaip tik todėl, 
kad šis žmo-nijos vie-numas yra ne fantazija ir net ne tik mokslinė hipo- 
tezė, kaip klasikinės ekonomijos „komunistinė fikcija“, masių visuo- 
menė, kurioje viešpatauja žmogus kaip socialinis gyvūnas ir kurioje rū- 
šies išlikimas gali būti garantuotas pasaulio mastu, tuo pačiu metu gali 
kelti žmogiškumui grėsmę būti sunaikintam. 

Galbūt aiškiausia nuoroda, kad visuomenė yra paties gyvenimo pro- 
ceso viešoji organizacija, yra faktas, kad per palyginti trumpą laiką ši 
nauja socialinė sritis visas modernias bendruomenes pavertė darbininkų 
ir tarnautojų visuomenėmis; kitaip tariant, jos iškart buvo orientuotos į 
vieną veiklą, būtiną gyvenimui palaikyti. (Norint turėti darbininkų vi- 
suomenę, žinoma, nebūtina, kad kiekvienas narys iš tikrųjų būtų dir- 
bantysis arba darbininkas — čia nėra lemtinga net darbininkų klasės eman- 
cipacija ir milžiniška potenciali jėga, kurią daugumos valdžia jai priski- 
na, — būtina tik tai, kad visi nariai ką nors darydami pirmiausia suvoktų 
tai kaip savo ir savo šeimų pragyvenimo būdą.) Visuomenė yra tokia 
forma, kai abipusės priklausomybės gyvenimo ir nieko kito labui faktas 
tampa viešai svarbus ir kur viešai pasirodyti leidžiama tik veikloms, 
susijusioms tik su grynu išlikimu. 

Ar veikla atliekama privačiai, ar viešai, jokiu būdu nėra nesvarbus 
dalykas. Aišku, viešosios srities pobūdis turi keistis pagal tai, kokios 
veiklos į ją įsileidžiamos, bet dideliu mastu pati veikla irgi keičia savo 
prigimtį. Darbo veikla, nors visomis aplinkybėmis susijusi su gyvenimo 
procesu jo elementaria, biologine prasme, nepasikeitė per tūkstančius 
metų, įkalinta amžinai besikartojančio gyvenimo procese, prie kurio ji 
buvo pririšta. Pripažinimas, kad darbas yra viešoji veikla, toli gražu ne- 
panaikino jo procesinio pobūdžio — šito buvo galima tikėtis prisime- 
nant, jog politiniai dariniai visada buvo kuriami taip, kad būtų išlaikytas 
pastovumas, 0 jų įstatymai visada buvo suprantami kaip judėjimo apri- 
bojimai, — priešingai, išlaisvino šį procesą nuo jo cikliško, monotoniško 
kartojimosi ir pavertė jį sparčiai progresuojančia plėtra, kurios padari- 
niai per keletą amžių visiškai pakeitė visą gyvenamą pasaulį. 

Kai tik darbas buvo išlaisvintas nuo apribojimų, kuriuos jam prime- 
tė ištrėmimas į privatumo sritį — ir šis darbo išlaisvinimas nebuvo darbi- 
ninkų klasės išlaisvinimo padarinys, bet buvo ankstesnis už jį, - atsitiko 
taip, tarsi augimo elementas, glūdintis visame organiniame gyvenime, 
visiškai įveikė ir nustelbė irimo procesus, kuriais organinis gyvenimas 
kontroliuojamas ir balansuojamas gamtos ūkyje. Socialinė sritis, kurio- 
je gyvenimo procesas įsteigė savo viešąją sritį, išlaisvino, galima sakyti, 
nenatūralų gamtiškumo augimą; ir nuo šio augimo, ne tik nuo visuome- 
nės, bet nuo nuolat augančios socialinės srities, privatumas ir intymu- 
mas, viena vertus, ir politiškumas (siauresniąja šio žodžio prasme), kita 
vertus, nesugebėjo apsiginti. 

Tai, ką mes apibūdinome kaip nenatūralų gamtiškumo augimą, pa- 
prastai traktuojama kaip nuolat spartėjantis darbo našumo augimas. Di- 
džiausias pavienis šio nuolatinio augimo veiksnys iš pat pradžių buvo 
darbo organizacija, matoma vadinamajame darbo pasidalijime ir ankstes- 
nė už pramonės revoliuciją; ja pagrįstas net darbo proceso mechanizavi- 
mas, antras didžiausias veiksnys, lemiantis darbo našumą. Kiek organiza- 
cinis principas pats aiškiai kyla iš viešosios, o ne iš privačiosios snties, 
darbo pasidalijimas yra kaip tik tai, kas nutinka darbinei veiklai viešosios 
srities sąlygomis ir kas niekada nebūtų nutikę privačiame namų ūkyje”. 


38 Čia ir toliau terminą „darbo pasidalijimas“ aš taikau tik šiuolaikinėms darbo sąly- 
goms, kai viena veikla yra suskirstyta ir atomizuota į daugybę smulkiausių operacijų, o ne 
„darbo pasidalijimui“, pagrįstam profesine specializacija. Pastaroji gali būti šitaip klasifi- 
kuojama tik darant prielaidą, kad visuomenė turi būti suvokiama kaip pavienis subjektas, 
kurio reikmes „nematoma ranka“ padalija tarp jo narių. Tas pats pasakytina, mutatis mu- 
tandis, kalbant apic keistą darbo pasidalijimo tarp lyčių sąvoką, kurią kai kurie autoriai net 
laiko originaliausia. Kaip savo vienintelį subjektą ji suponuoja žmo-niją, žmonių rūšį, kuri 
savo darbus padalijo tarp vyrų ir moterų. Kai tas pats argumentas vartojamas antikoje (žr., 
pavyzdžiui, Ksenofontas, Oeconomicus, VII, 22), akcentas ir prasmė yra visai kitokie. 
Svarbiausias pasidalijimas yra tarp gyvenimo, praleisto viduje, namų ūkyje, ir gyvenimo, 
praleisto išorėje, pasaulyje. Tik pastarasis yra gyvenimas, visiškai vertas žmogaus, 0 vyro 
ir moters lygybės sampratos, kuri yra būtina darbo pasidalijimo idėjos prielaida, žinoma, 
visiškai nėra (plg. išnašą 81). Atrodo, kad antikoje buvo žinoma tik apie profesinę specia- 
lizaciją, kuri, kaip tariama, buvo nulemta prigimtinių savybių ir gabumų. Štai darbas auk- 
so kasyklose, kur dirbo keli tūkstančiai darbininkų, buvo paskirstytas pagal jėgą ir sugebė- 
jimus. Žr. J.-P. Vernant, „Travail et nature dans la Grèce ancienne“, Journal de psycholo- 
gie normale et pathologique, Vol. LII, No. I (sausis-kovas, 1955). 

Jokioje kitoje gyvenimo sntyje mes, atrodo, nepasiekėme tokio meistriš- 
kumo, kaip kad revoliucingai transformuodami darbą, ir tai įvyko tokiu 
mastu, kad pats žodis (kuris visada buvo susijęs su sunkiai pakeliamu 
„triūsu ir vargu“, su pastangomis ir skausmu, o todėl su tokia žmogaus 
kūno deformacija, kad jos šaltinis galėjo būti tik visiškas vargas ir skur- 
das) pradėjo mums prarasti savo prasmę”. Kadangi žiaurus būtinumas 
padarė darbą neišvengiamą, kad būtų palaikomas gyvenimas, tobulumas 
būtų tai, ko iš jo mažiausiai galima tikėtis. 

Pats tobulumas, aretė, kaip jį būtų pavadinę graikai, virtus, kaip bū- 
tų pavadinę romėnai, visada buvo priskiriamas viešajai sričiai, mat čia 
kas nors gali pranokti kitus ir išsiskirti iš visų kitų. Kiekviena viešai 
atliekama veikla gali pasiekti tobulumą, kuriam niekada niekas nepri- 
lygs privatumo srityje; pranašumui, pasak apibrėžimo, visada reikalin- 
gas kitų buvimas ir šiam buvimui reikalingas viešumos formalumas, su- 
kuriamas lygiųjų, tai negali būti atsitiktinis, familiarus lygiųjų ar že- 
mesniųjų buvimas”. Net socialinė sritis — nors pranašumą ji padarė 
anonimišką, pabrėždama Žmonijos pažangą, o ne žmonių laimėjimus, ir 
neatpažįstamai pakeitė viešosios srities turinį — nepajėgė sunaikinti ry- 
šio tarp viešųjų veiksmų ir pranašumo. Nors mes tapome tobuli dirbda- 
mi viešai, mūsų gebėjimas veikti ir kalbėti daug ką prarado, kadangi 


3 Visi curopietiški žodžiai, žymintys „darbą“, lotyniškas ir angliškas labor, graikiškas 
ponos, prancūziškas travail, vokiškas Arbeit, žymi skausmą ir pastangas ir yra vartojami 
gimdymo kančioms pažymėti. Labor ctimologinės šaknys tos pačios kaip žodžio labare 
(„suklupti po našta“); ponos ir Arbeit turi tas pačias ctimologines šaknis kaip „skurdas“ 
(penia graikų k. ir Armut vokicčių k.). Net Hesiodas, plačiai priskiriamas nedaugeliui dar- 
bo gynėjų antikoje, ponon alginoenta („skausmingą darbą“) traktuoja kaip pirmąjį žmogų 
kankinantį blogį (Teogonija, 226). Dėl graikiškos vartosenos žr. G. Herzog-Hauser, Po- 
nos, in Pauly-Wissowa. Vokiški žodžiai Arbeit ir arm kildinami iš germaniško žodžio 
arbma-, reiškiančio vienišumą ir atstumtumą, apleistumą. Žr. Kluge/Gėtze, Etymologi- 
sches Wörterbuch (1951). Viduramžių vokiečių kalboje šis žodis vartojamas išversti žodžius 
labor, tribulatio, persecutio, adversitas, malum (žr. Klara Vontobel, Das Arbeitsethos des 
deutschen Protestantismus, Dissertation, Bern, 1946). 

* Daug cituota Homero mintis, kad Dzeusas atima pusę žmogaus pranašumo (aretė), 
kai jį užklumpa vergijos diena (Odisėja, XVII, 320 ff.), yra įdėta į Eumajo, kuris pats yra 
vergas, lūpas ir kaip objektyvus konstatavimas nerciškia nei kritikos, nei moralinio verti- 
nimo. Vergas prarado pranašumą, kadangi jis nebeįleidžiamas į viešąją sritį, kur gali paro- 
dyti pranašumą. 

socialinės srities iškilimas šiuos gebėjimus ištrėmė į intymumo ir priva- 
tumo sritį. Šis keistas prieštaravimas neliko viešai nepastebėtas, kai jis 
paprastai smerkiamas dėl tariamo atotrūkio laiko požiūriu tarp mūsų 
techninių sugebėjimų ir mūsų bendro humanistinio išsivystymo arba ato- 
trūkio tarp gamtos mokslų, kurie keičia ir kontroliuoja gamtą, ir sociali- 
nių mokslų, kurie vis dar nežino, kaip keisti ir kontroliuoti visuomenę. 
Visai nepriklausomai nuo kitų argumentavimo trūkumų, kurie būdavo 
parodomi taip dažnai, kad mums nereikia jų kartoti, ši kritika liečia tik 
galimą žmonių psichologijos — vadinamųjų jų elgesio struktūrų, o ne 
pasaulio, kuriame jie juda, pokytį. Ir ši psichologinė interpretacija, ku- 
riai viešosios srities nebuvimas arba buvimas yra toks pat nesvarbus 
kaip kokia nors apčiuopiama, pasauliška tikrovė, atrodo gana abejotina 
turint omenyje tą faktą, kad jokia veikla negali tapti tobula, jeigu pasau- 
lis nesukuria jai atlikti tinkamos erdvės. Nei auklėjimas, nei sumanu- 
mas, nei talentas negali pakeisti viešosios srities sudedamųjų elementų, 
kurie ją daro tinkama vieta reikštis žmogaus tobulumui. 


7. Viešoji sritis: bendrumas 


Terminas „viešumas“ žymi du glaudžiai susijusius, bet ne tapačius 
reiškinius. 

Pirmiausia jis reiškia, kad visa, kas pasirodo viešai, gali būti mato- 
ma ir girdima kiekvieno ir pasižymi plačiausiu galimu viešumu. Mums 
išvaizda — tai, kas matoma ir girdima kitų ir mūsų pačių, - kuria tikro- 
vę. Palyginti su ta tikrove, kurią lemia tai, kas regima ir girdima, net 
didžiausios intymaus gyvenimo galios — širdies aistros, proto mintys, 
juslių malonumai — pasižymi netikra, šešėline egzistencija tol, kol jie 
nėra transformuojami, deprivatizuojami, deindividualizuojami ir, ga- 
lima sakyti, neįgyja tinkamos pasirodyti viešai formos*!'. Dažniausiai 
tokios transformacijos įvyksta pasakojant ir meniškai perdirbant indi- 
vidualius patyrimus. Tačiau, kad paliudytume šią transfigūraciją, mums 


* Beto, tai yra priežastis, dėl kurios neįmanoma „aprašyti bet kurio vergo, kuris gyve- 
no, charakterio... Kol jic nepakyla į laisvę ir neišgarsėja, jie būna šešėliniai tipai, o ne 
asmenys“ (Barrow, Slavery in the Roman Empire, p. 156). 

nereikia menininko. Kiekvieną kartą, kai kalbame apie dalykus, kurie 
gali būti patiriami tik privačiai ir intymiai, mes juos perkeliame į tokią 
sritį, kurioje jie įgis tokį tikrumą, kurio, kad ir kokie intensyvūs jie 
būtų, anksčiau jie niekada nebūtų galėję turėti. Kitų, kurie mato tai, ką 
matome mes, ir girdi tai, ką girdime mes, buvimas mums laiduoja pa- 
saulio ir mūsų pačių tikrumą, ir nors visiškai susiformavusio privataus 
gyvenimo intymumas, koks niekada nebuvo žinomas iki naujųjų am- 
žių pradžios ir kartu vykusio viešosios srities nuosmukio, visada labai 
stiprins ir turtins visą subjektyvių emocijų ir privačių jausmų skalę, 
šis stiprinimas visada vyks pasitikėjimo pasaulio ir žmonių tikrumu 
sąskaita. 

Tikrai, pats intensyviausias mums žinomas pojūtis, intensyvus tiek, 
kad užgožia visus kitus potyrius, kaip tik yra didelio kūno skausmo po- 
tyris, kartu jis pats privačiausias ir mažiausiai perteikiamas. Galimas 
daiktas, kad tai yra vienintelis potyris, kuriam negalime suteikti tinka- 
mos viešai pasirodyti formos; be to, jis tikrai atima iš mūsų tikrovės 
jutimą tokiu mastu, kad mes galime ją užmiršti greičiau ir lengviau negu 
ką nors kita. Atrodo, kad nėra tilto tarp radikaliausio subjektyvumo, kai 
aš esu „nebeatpažįstamas“, ir išorinio gyvenimo pasaulio**. Kitaip ta- 
riant, skausmas tikrai yra ribinis patyrimas tarp gyvenimo, kaip „buvi- 
mo tarp žmonių“ (inter homines esse), ir mirties; jis yra toks subjekty- 
vus ir atitrūkęs nuo daiktų ir žmonių pasaulio, kad iš viso negali įgyti 
kokios nors išvaizdos“. 


*“ Aš čia pateikiu mažai žinomą eilėraštį apie skausmą, Rilke's parašytą gulint mirties 
patale. Pirmosios pavadinimo neturinčio cilėraščio eilutės yra tokios: „Komm du, du let- 
zter, den ich anerkenne, / heilloser Schmerz im leiblichen Geweb“; o baigiasi jis taip: „Bin 
ich es noch, der da unkenntlich brennt? / Erinnerungen reiss ich nicht herein. / O Leben, 
Leben: Draussensein. / Und ich in Lohe. Niemand, der mich kennt“. 

“ Apie skausmo subjektyvumą ir jo reikšmę visoms hedonizmo ir sensualizmo atmai- 
noms žr. $ 15 ir $ 43. Gyviesiems mirtis pirmiausia yra iš-nykimas. Bet skirtingai nuo 
skausmo, yra vienas mirtics aspektas, kai nutinka taip, tarsi mirtis pasirodytų tarp gyvųjų, 
ir taip būna senatvėje. Goethe kartą pažymėjo, kad senėjimas yra „laipsniškas traukimasis 
iš rodymosi“ (stufenweises Zuriūcktreten aus der Erscheinung); šios pastabos teisingumas 
ir tikras šio nyksmo proceso pasirodymas tampa apčiuopiamas didžiųjų meistrų —- Remb- 
randto, Leonardo ir t. t. - senatviškuose autoportretuose, kuriuose žvilgsnio intensyvu- 
mas, atrodo, apšviečia ir užgožia nykstantį kūną. 

Kadangi mūsų tikrovės jutimas visiškai priklauso nuo to, kad apsi- 
reiškia, o todėl ir egzistuoja viešoji sritis, į kurią daiktai gali iškilti iš 
paslėpto egzistavimo tamsos, net prieblanda, kuri apšviečia mūsų pri- 
vačius ir intymius gyvenimus, galiausiai atsiranda iš daug ryškesnės 
viešosios srities šviesos. Tačiau esama labai daug daiktų, kurie negali 
atsilaikyti prieš nepermaldaujamą, ryškią kitų nuolatinio buvimo vie- 
šumos scenoje šviesą; čia gali būti pakenčiama tik tai, kas yra laikoma 
svarbiu dalyku, kurį verta pamatyti ar išgirsti, o todėl tai, kas nesvar- 
bu, automatiškai tampa privačiu dalyku. Žinoma, tai nereiškia, kad 
privatūs rūpesčiai apskritai yra nesvarbūs — priešingai, mes pamatysi- 
me, kad esama labai svarbių dalykų, kurie gali išlikti tik privačioje 
srityje. Pavyzdžiui, meilė, kitaip negu draugystė, būna nužudoma ar 
veikiau sunaikinama tą akimirką, kai ji rodoma viešai. („Niekada ne- 
siek papasakoti savo meilės / Meilės, kuri niekada negali būti papasa- 
kota.“) Dėl šio meilei būdingo nepasauliškumo ji gali tapti melaginga 
1r iškreipta, kai ja naudojamasi politiniais tikslais, pavyzdžiui, pasau- 
liui pakeisti ar jį išgelbėti. 

Tai, ką viešumo sritis laiko nereikšmingu dalyku, gali būti taip nepa- 
prastai ir užkrečiamai žavu, kad visi žmonės gali tai perimti kaip savo 
gyvenimo būdą nepakeisdami iš esmės privataus jo pobūdžio. Šiuolaiki- 
nis žavėjimasis „mažais dalykais“, nors propaguojamas dvidešimtojo am- 
žiaus pradžios poezijos beveik visomis Europos kalbomis, klasikinę iš- 
raišką įgijo prancūzų tautos petit bonheur („maža laimė“|. Prancūzai nuo 
to laiko, kai suiro jų kadaise didi ir šlovinga viešoji sritis, tapo meno būti 
laimingiems tarp „mažų dalykų“ meistrais — erdvėje tarp keturių sienų, 
tarp spintos ir lovos, stalo ir krėslo, šuns ir katės ir gėlių vazono - šiems 
dalykams atiduodami rūpinimąsi ir švelnumą, o jis pasaulyje, kuriame 
sparti industrializacija nuolat naikina vakardienos daiktus ir gamina šian- 
dienos objektus, gali net pasirodyti kaip paskutinis grynai žmogiškas pa- 
saulio kampelis. Šitoks privatumo išsiplėtimas, galima sakyti, visos tau- 
tos susižavėjimas, nepadaro tų dalykų viešų, nekuria viešumo srities, bet, 
priešingai, reiškia tik tai, kad viešumo sritis beveik visai nunyko, todėl 
didingumas visur užleido vietą Žavesiui; juk nors viešumo sritis gali būti 
didi, ji negali būti žavinga kaip tik todėl, kad negali puoselėti to, kas ne- 
svarbu. 

Antra, terminas „viešumas“ žymi patį pasaulį, kiek jis yra bendras 
mums visiems ir besiskiriantis nuo mums jame priklausančios privačios 
vietos. Tačiau šitas pasaulis nesutampa su žeme ar su gamta kaip ribota 
erdve judėti žmonėms ir kaip bendra organinio gyvenimo sąlyga. Vei- 
kiau jis susijęs su žmogaus padarytais dalykais, žmogaus rankų gami- 
niais, taip pat ir su reikalais, vykstančiais tarp tų, kurie kartu gyvena 
žmogaus sukurtame pasaulyje. Gyventi kartu pasaulyje iš esmės reiš- 
kia, kad daiktų pasaulis yra tarp tų, kurie jį turi kartu, kaip ir stalas pa- 
statytas tarp tų, kurie sėdi aplink jį; pasaulis, kaip ir kiekvienas „tarp“, 
tuo pačiu metu ir sieja, ir atskiria žmones. 

Viešumo sritis, kaip bendras pasaulis, sutelkia mus kartu ir vis dėlto 
neleidžia, kaip sakoma, mums kristi vienas ant kito. Masių visuomenę 
daro sunkiai pakeliamą ne dalyvaujančių žmonių skaičius, bent jau ne 
pirmiausia, bet faktas, kad pasaulis, esantis tarp jų, prarado savo galią 
telkti juos kartu, juos sieti ir skirti. Šios situacijos keistumas panašus į 
spiritizmo seansą, kai keletas žmonių, susirinkusių prie stalo, gali stai- 
ga, dėl kažkokio magiško triuko, pamatyti, kad stalas dingsta iš jų tarpo, 
todėl du asmenys, sėdintys vienas priešais kitą, jau nebėra atskirti, bet 
kartu visai nesusieti vienas su kitu kažkuo apčiuopiamu. 

Istoriniu požiūriu mes žinome tik vieną principą, visada turėjusį sie- 
ti bendruomenę tokių žmonių, kurie prarado domėjimąsi bendru pasau- 
liu ir pasijuto jo nebesiejami ir nebeskiriami. Surasti ryšį tarp žmonių, 
pakankamai stiprų, kad jis pakeistų pasaulį, buvo pagrindinis politinis 
ankstyvosios krikščioniškos filosofijos uždavinys, ir būtent Augustinas 
pasiūlė ne tik krikščioniškąją „brolybę“, bet ir visus žmogiškus santy- 
kius pagrįsti artimo meile. Tačiau ši artimo meilė, nors jos nepasauliš- 
kumas aiškiai atitinka bendrą žmogišką meilės patyrimą, kartu aiškiai 
skyrėsi nuo jo būdama kažkas, kas, panašiai kaip pasaulis, esti tarp žmo- 
nių: „Net plėšikai turi tarp savęs [inter se] tai, ką jie vadina artimo mei- 
le““. Tokia stebinanti krikščioniškojo politinio principo iliustracija iš 
tikrųjų parinkta labai gerai: juk nors artimo meilės ryšys tarp žmonių 
negali sukurti savo viešosios srities, jis visai atitinka pagrindinį krikš- 
čioniškąjį nepasauliškumo principą ir nuostabiai tinkamas grupei iš es- 


# Contra Faustum Manichaeum, V, 5. 


—55-— 


Antras skyrius 


mės nepasauliškų Žmonių (šventųjų grupei ar grupei nusikaltėlių) vesti 
per pasaulį, jei tik jie supranta, kad pats pasaulis yra pasmerktas ir kiek- 
vienos veiklos imamasi su išlyga quamdiu mundus durat („kol trunka 
pasaulis“)*“*. Nepolitinis, neviešas krikščionių bendruomenės pobūdis 
buvo anksti apibrėžtas keliamu reikalavimu, kad ji privalanti sudaryti 
corpus, „kūną“, kurio nariai būtų susiję tarpusavyje kaip tos pačios šei- 
mos broliai“. Bendruomenės gyvenimo struktūra buvo modeliuojama 
pagal šeimos narių ryšius, kadangi buvo žinoma, kad jie yra ne-politi- 
niai ir net antipolitiniai. Viešoji sritis niekada nebūtų atsiradusi tarp šei- 
mos narių, tad ir neįtikėtina, kad ji būtų galėjusi atsirasti iš krikščioniš- 
kos bendruomenės gyvenimo, jei tas gyvenimas būtų buvęs valdomas 
artimo meilės principo ir nieko kito. Kaip Žinome 1š vienuolių ordinų 
(vienintelių bendruomenių, kuriose artimo meilės principas buvo išban- 
dytas kaip politinė priemonė) taisyklių, netgi tada pavojus, kad veiklos, 
kurių imamasi dėl „žemiško gyvenimo būtinybės“ (necessitas vitae prae- 
sentis)”, pačios savaime (kadangi buvo veikiama dalyvaujant kitiems) 
sukurs savo rūšies kontrpasaulį, viešąją sritį pačiuose ordinuose, buvo 
pakankamai didelis ir darė reikalingas papildomas taisykles ir nuosta- 
tas, iš kurių mūsų kontekste pati svarbiausia būtų pranašumo ir iš jo 
kylančio išdidumo draudimas“. 


45 Žinoma, tai vis dar yra net Akvinicčio politinės filosofijos prielaida (žr. op. cit., II, 2, 
181, 4). 

*“ Terminas corpus rei publicae įprastas ikikrikščioniškoje lotynų k., bet jis reiškia 
gyventojus, gyvenančius res publica, konkrečioje politinėje srityje. Atitinkamas graikiš- 
kas terminas soma niekada nevartojamas politine prasme ikikrikščioniškoje graikų k. At- 
rodo, kad ši metafora pirmą kartą randama Pauliaus tekstuose (I Kor 12, 12-27) ir plačiai 
vartojama ankstyvųjų krikščionių autorių (žr., pvz., Tertuliano Apologeticus, 39, arba Amb- 
raziejaus De officiis ministrorum, III, 3, 17). Ji tapo nepaprastai svarbi viduramžių politi- 
nei teorijai, kuri sutartinai pripažino, kad visi žmonės yra guasi unum corpus (Aguinas, 
op. cit., II, 1, 81, 1). Tačiau ankstyvieji autoriai pabrėždavo lygybę narių, kurie visi yra 
lygiai būtini kūno kaip visumos gerovei, o vėliau pradėtas akcentuoti skirtumas tarp gal- 
vos ir narių: galvos pareiga - valdyti, o narių parciga - paklusti. (Apie viduramžius žr. 
Anton-Hermann Chroust, „The Corporate Idea in the Middle Ages“, Review of Politics, 
Vol. VIII, 1947.) 

© Aquinas, op. cit., II, 2, 179, 2. 

48 Žr. Benediktinų regulos 57 punktą, Levasseur, op. cit., p. 187: Jei vienas vienuolis 
pradėjo didžiuotis savo darbu, jis turi jo atsisakyti. 

Nepasauliškumas kaip politinis reiškinys galimas tik darant prielai- 
dą, kad pasaulis ilgai netruks; tačiau padarius šią prielaidą, beveik neiš- 
vengiama, kad nepasauliškumas vienaip ar kitaip pradės vyrauti politi- 
nėje scenoje. Taip atsitiko žlugus Romos imperijai ir (nors dėl visai kitų 
priežasčių ir labai skirtingomis, galimas daiktas, net liūdnesnėmis for- 
momis), atrodo, vėl vyksta mūsų dienomis. Krikščioniškas susilaiky- 
mas nuo pasauliškų dalykų jokiu būdu nėra vienintelė išvada, kurią ga- 
lima prieiti remiantis įsitikinimu, kad žmogaus padarytas daiktas, mir- 
tingų rankų produktas, yra toks pat mirtingas kaip ir jo darytojas. 
Priešingai, tai gali sustiprinti malonumą ir pasaulio daiktų vartojimą, ir 
visus bendravimo būdus, kada pasaulis nėra suprantamas pirmiausia kaip 
koinon, kaip tai, kas bendra visiems. Tik viešosios srities egzistavimas 
ir vėlesnis pasaulio transformavimas į daiktų bendruomenę, kuri sutel- 
kia žmones kartu ir pririša vienas prie kito, visiškai priklauso nuo pasto- 
vumo. Jei pasaulyje turi būti viešoji erdvė, jis negali būti sukurtas vienai 
kartai ir suplanuotas tik gyvenimui — jis turi pranokti mirtingų žmonių 
gyvenimo trukmę. 

Be šio transcendavimo į potencialų žemišką nemirtingumą nejma- 
noma jokia politika, griežtai kalbant, joks bendras pasaulis ir jokia 
viešoji sritis. Juk kitaip negu bendrasis gėris, kaip jį suprato krikš- 
čionybė — sielos išganymas kaip bendras visų rūpestis, - bendras pa- 
saulis yra tai, į ką mes ateiname gimdami ir ką mes paliekame mirda- 
mi. Jis pranoksta mūsų gyvenimo trukmę ir į praeitį, ir į ateitį; jis 
buvo prieš mums ateinant ir pergyvens mūsų laikiną apsigyvenimą 
jame. Jis yra tai, ką mes turime kartu ne tik su tais, kurie gyvena kartu 
su mumis, bet ir su tais, kurie čia buvo iki mūsų, ir su tais, kurie ateis 
po mūsų. Bet toks bendras pasaulis gali pergyventi kartų atėjimą ir 
išėjimą tik tiek, kiek jis pasirodo viešai. Viešosios srities viešumas 
gali absorbuoti ir leisti švytėti per amžius tam, ką žmonės gali norėti 
išgelbėti nuo natūralios griaunamosios laiko galios. Per daugelį am- 
žių iki mūsų — bet dabar jau ne — žmonės ateidavo į viešąją sritį, 
kadangi jie norėjo, kad kažkas, kas priklausė jiems patiems, ar kaž- 
kas, ką jie turėjo kartu su kitais, būtų pastovesnis negu jų Žžemiški 
gyvenimai. (Vergovės prakeikimas buvo ne tik laisvės ir matomumo 
praradimas, bet ir pati šitų nepastebimų žmonių baimė, „kad, būdami 
nepastebimi, jie turės išeiti nepalikdami jokio savo egzistencijos pėd- 

sako“.)*? Galimas daiktas, kad nėra aiškesnio viešosios srities nunyki- 
mo naujaisiais amžiais liudijimo kaip beveik visiškas autentiško domė- 
jimosi nemirtingumu nunykimas; šį nunykimą šiek tiek nustelbė kartu 
vykstančio metafizinio domėjimosi amžinybe nunykimas. Šį pastarąjį 
domėjimąsi — filosofų ir vita contemplativa rūpestį — turime čia palikti 
nesvarstytą. Bet pirmąjį paliudija plačiai paplitęs siekio tapti nemirtin- 
gam priskyrimas asmeninės tuštybės ydai. Šių laikų sąlygomis taip ne- 
panašu, kad kas nors rimtai siektų žemiško nemirtingumo, jog mes, ga- 
limas daiktas, visai pagrįstai galvojame, kad toks siekis yra ne kas kita 
kaip tuštybė. 

Garsioji Aristotelio pastraipa, jog „mes neturime sekti tais, kurie įspė- 
ja, kad būdami žmonės galvotume kaip žmonės ir būdami mirtingi — 
taip, kaip dera mirtingiems, bet, kiek tai įmanoma, turime pakilti iki 
nemirtingumo“, labai dėsningai pasirodo kaip tik politiniuose jo veika- 
luose”. Juk polis graikams, kaip res publica romėnams, pirmiausia ga- 
rantavo atsvarą prieš individualaus gyvenimo tuštumą — tai buvo erdvė, 
apsaugota nuo šios tuštumos ir palikta sąlygiškam mirtingųjų pastovu- 
mui, o gal ir nemirtingumui. 

Ką apie viešąją sritį galvojo naujieji amžiai po to, kai visuomenė 
efektingai iškilo į viešumą, išsakė Adamas Smithas su nuginkluojan- 
čiu nuoširdumu paminėdamas „tą nuskriaustą giminę žmonių, papras- 
tai vadinamų laisvosios profesijos“, kuriems „publikos žavėjimasis 
visada... sudaro dalį jų atlygio..., jau svarią dalį... mediko profesijoje, 
galimas daiktas, dar didesnę teisininko profesijoje, poezijoje ir filoso- 
fijoje jis sudaro beveik visą [atlygi]“?!. Čia savaime akivaizdu, kad 
publikos Žavėjimasis ir piniginis atlygis yra tos pačios prigimties ir 
gali tapti vienas kito pakaitalu. Publikos žavėjimasis irgi yra kažkas, 
ką galima naudoti ir vartoti, o statusas, kaip mes sakytume šiandien, 
patenkina vieną reikmę, kaip maistas patenkina kitą: publikos žavėjimąsi 


“ Barrow (Slavery in the Roman Empire, p. 168) dalyko esmę gerai nušviečiančioje 
diskusijoje apie vergų narystę Romos kolegijose, kurios garantuodavo, „be geros draugys- 
tės gyvenime ir padoraus palaidojimo tikrumo, ... karūnuojančią cpitafijos šlovę; pastaro- 
joje vergas surasdavo melancholišką malonumą“. 

* Nikomacho etika, 1177b 31. 

* Wealth of Nations, Book I, ch.10 (p. 120; 95, Vol. I, Everyman's ed.). 

vartoja individuali tuštybė, kaip maistą vartoja alkis. Akivaizdu, kad 
tokiu požiūriu tikrovę liudija ne viešas kitų buvimas, bet, ko gero, 
stipriau ar silpniau juntami poreikiai, kurių egzistavimo ir neegzista- 
vimo negali paliudyti niekas, išskyrus tą, kuris juos patiria. Ir kadangi 
maisto poreikio tikrumą pagrindžia pats gyvenimo procesas, aišku ir 
tai, kad visiškai subjektyvios alkio kančios yra realesnės už „tuščia- 
garbiškumą“, kaip Hobbesas vadindavo publikos žavėjimosi poreikį. 
Tačiau net jeigu tuos poreikius per kokį nors simpatijos stebuklą pa- 
tirtų ir kiti, pats jų tuštumas neleistų jiems kada nors sukurti ką nors 
tokio tvirto ir tvaraus kaip bendras pasaulis. Tad esmė ne tai, kad šiuo- 
laikiniame pasaulyje publika nesižavi poezija ir filosofija, bet kad toks 
žavėjimasis nesukuria erdvės, kurioje daiktai išgelbstimi nuo griau- 
namosios laiko galios. Publikos žavėjimos:, kuris kasdien vartojamas 
vis didesniais kiekiais, tuštumas, priešingai, yra toks, kad piniginis 
atlygis, vienas iš tuščiausių dalykų, gali tapti „objektyvesnis“ ir rea- 
lesnis. 

Kitaip negu šis „objektyvumas“, kurio vienintelis pagrindas yra pi- 
nigai kaip visų poreikių patenkinimo bendras vardiklis, viešosios srities 
tikrovė kliaujasi vienu metu esančiomis nesuskaičiuojamomis perspek- 
tyvomis ir aspektais, kuriais pasirodo bendras pasaulis ir kuriems nieka- 
da negalima surasti bendro mato ar vardiklio. Juk nors bendras pasaulis 
yra visiems bendras susitikimo pagrindas, tie, kurie dalyvauja, turi skir- 
tingas vietas jame, ir vieno vieta negali sutapti su kito vieta, taip pat kaip 
ir dviejų objektų vietos. Būti matomam ir būti girdimam kitų tampa svar- 
bu todėl, kad kiekvienas mato ir girdi iš skirtingos pozicijos. Tokia yra 
viešojo gyvenimo prasmė, su kuria palygintas net pats turtingiausias ir 
labiausiai patenkinantis šeimos gyvenimas gali pasiūlyti tik išplėsti ar 
pagausinti kieno nors poziciją su jos aspektais ir perspektyvomis. Priva- 
tumo subjektyvumas gali būti išplėstas ir pagausintas šeimoje, jis net 
gali tapti toks stiprus, kad jo reikšmingumas bus juntamas viešojoje sri- 
tyje, bet šitas šeimos „pasaulis“ niekada negalės pakeisti tikrovės, atsi- 
randančios 1š aspektų, kuriais vienas objektas atsiveria daugeliui stebė- 
tojų, visumos. Tik ten, kur daiktus gali matyti daugelis įvairiais jų as- 
pektais ir kur nekinta jų tapatybė (tad susirinkusieji aplink juos Žino, 
kad jie visiškoje įvairovėje mato tą patį), gali tikrai ir patikimai pasiro- 
dyti pasaulio tikrovė. 

Bendro pasaulio sąlygomis tikrovę pirmiausia garantuoja ne visų ją 
kuriančių žmonių „bendra prigimtis“, o veikiau tai, kad, nepaisant pozi- 
cijos skirtumų ir iš to atsirandančių perspektyvų įvairovės, visi visada 
rūpinasi tuo pačiu daiktu. Jei to daikto tapatumo nebegalima įžvelgti, 
jokia bendra Žmonių prigimtis ir juo labiau joks nenatūralus masių vi- 
suomenės konformizmas nebegali užkirsti kelio bendro pasaulio žlugi- 
mui, kurį paprastai pranašauja žlugimas daugelio jo aspektų, kuriais jis 
pasirodo įvairiopiems žmonėms. Taip gali atsitikti radikalios izoliacijos 
sąlygomis, kai niekas nebegali sutarti su niekuo kitu, kaip paprastai bū- 
na tironijų atveju. Bet taip gali atsitikti ir masių visuomenės ar masinės 
isterijos sąlygomis, kai matome, kad visi Žmonės staiga pradeda elgtis 
taip, tarsi jie būtų vienos šeimos nariai, kiekvienas padaugindamas ir 
pratęsdamas savo kaimyno perspektyvą. Abiem atvejais žmonės tapo 
visiškai privatūs, t. y. jie prarado galimybę matyti ir girdėti kitus, būti jų 
matomi ir girdimi. Jie visi įkalinti jų pačių vienišos patirties subjektyvu- 
me, o ši patirtis nenustoja būti vieniša, jeigu ji padauginama nesuskai- 
čiuojamai daug kartų. Bendro pasaulio pabaiga atėjo tada, kai pasaulis 
regimas tik vienu aspektu ir jam leidžiama pasirodyti tik iš vienos pers- 
pektyvos. 


8. Privačioji sritis: nuosavybė 


Terminas „privatus“ kaip tik susietas su šia daugeriopa viešosios sri- 
ties reikšme turi prasmę jo pradine neigiama prasme. Gyventi visiškai 
privatų gyvenimą pirmiausia reiškia neturėti dalykų, esminių tikrai žmo- 
giškam gyvenimui: neturėti tikrovės, kylančios iš to, kad esi matomas ir 
girdimas kitų, neturėti „objektyvaus“ ryšio su jais, o jis atsiranda iš to, 
kad esi susijęs su jais ir atskirtas nuo jų tarpininkaujant bendram daiktų 
pasauliui, neturėti galimybės pasiekti ką nors pastovesnio už patį gyve- 
nimą. Privatumo trūkumą lemia kitų nebuvimas; jiems nesant, privatus 
žmogus nepasirodo ir todėl yra taip, tarsi jis neegzistuotų. Kad ir ką jis 
darytų, viskas būna nesvarbu ir neturi padarinių kitiems, o tai, kas reikš- 
minga jam, nedomina kitų žmonių. 

Šiuolaikinėmis sąlygomis šis „objektyvių“ santykių su kitais ir jų ga- 
rantuojamos tikrovės netekimas tapo masiniu vienišumo reiškiniu, kai įga- 

vo kraštutinę ir pačią antihumaniškiausią formą”. Šio kraštutinumo prie- 
žastis ta, kad masių visuomenė sunaikina ne tik viešąją, bet 1r privačiąją 
sritį, atima iš žmonių ne tik jų vietą pasaulyje, bet ir jų privačius namus, 
kuriuose jie kadaise jautėsi saugūs nuo pasaulio ir kuriuose, šiaip ar taip, 
net tie, kurie buvo išstumti iš pasaulio, galėjo rasti jo pakaitalą širdies 
šilumoje ir ribotoje šeimos gyvenimo tikrovėje. Už visišką širdies ir šei- 
mos gyvenimo tapimą vidine ir privačia sritimi mes skolingi nepaprastam 
politiniam romėnų jausmui, mat jie, ne taip kaip graikai, niekada privatu- 
mo nepaaukojo viešumui, bet, priešingai, suprato, kad šios dvi sritys gali 
egzistuoti tik drauge. Ir nors vergų gyvenimo sąlygos Romoje vargu ar 
buvo geresnės negu Atėnuose, gana būdinga, kad romėnų autorius galėjo 
tikėti, jog vergams šeimininko namų ūkis buvo tai, kas piliečiams buvo 
res publica”. Tačiau kad ir koks pakeliamas galėjo būti privatus gyveni- 
mas šeimoje, akivaizdu, jog jis negalėjo būti niekas daugiau, o tik pakai- 
talas, net jeigu privačioji sritis Romoje, kaip ir Atėnuose, duodavo daug 
erdvės tokioms veikloms, kurias mes šiandien vertiname labiau už politi- 
nę veiklą; tai buvo turto kaupimas Graikijoje arba atsidavimas menui ir 
mokslui Romoje. Šitoks „liberalus“ požiūris, kuris tam tikromis aplinky- 
bėmis galėjo leisti atsirasti labai turtingiems ir labai išsilavinusiems ver- 
gams, reiškė tik tai, kad turtuolis graikų polyje nebuvo labai gerbiamas, o 
būti filosofu nedaug reiškė Romos respublikoje“. 

Savaime suprantama, kad neigiamas privatumo bruožas, suvokimas, 
jog esi netekęs kažko esmingo gyvendamas tik nibotoje namų ūkio sntyje, 
turėjo susilpnėti ir beveik išnykti randantis krikščionybei. Krikščionių mo- 
ralė, kitaip negu pamatiniai jos religiniai priesakai, visada pabrėždavo, 
kad kiekvienas turi rūpintis savo reikalais ir kad politinė atsakomybė pir- 
miausia yra našta, kurios imamasi tik dėl gerovės ir išganymo tų žmonių, 


° Apic šiuolaikinį vienišumą kaip masinį reiškinį žr. David Ricsman, The Lonely 
Crowd, 1950. 

5’ Taip pas Plinijų Jaunesnįjį, cituojama iš: W. L. Westermann, „Sklaverei“, in Pauly- 
Wissowa, Suppl. VI, p. 1045. 

* Esama daugybės faktų, parodančių skirtingą turto ir kultūros vertinimą Romoje ir 
Graikijoje. Bet įdomu pažymėti, kaip nuosekliai šis vertinimas sutapo su vergų padėtimi. 
Romėnų vergai atliko daug didesnį vaidmenį romėnų kultūroje negu Graikijoje, kur, kita 
vertus, jų vaidmuo ckonominiame gyvenime buvo daug svarbesnis (žr. Westermann, in 
Pauly-Wissowa, p. 984). 

na tai, jog toks požiūris išliko pasaulietiškais naujaisiais amžiais, ir dar 
tokiu mastu, kad Karlas Marxas, kuris šiuo ir kitais aspektais tik apiben- 
drino, konceptualizavo ir pavertė programa pamatines dviejų šimtų nau- 
jųjų amžių metų prielaidas, galiausiai galėjo numatyti ir tikėtis, jog visa 
viešoji sritis „nunyks“. Šiuo atžvilgiu skirtumas tarp krikščioniško ir so- 
cialistinio požiūrio, kai, pasak vieno, valdžia yra neišvengiamas blogis 
dėl žmogaus nuodėmingumo, o kitas viliasi galiausiai ją panaikinti, yra ne 
skirtumas vertinant pačią viešąją sritų, bet - žmogaus prigimtį. Nė vienu iš 
Šių požiūrių remiantis neįmanoma suvokti, kad Marxo „valstybės nunyki- 
mą“ pralenkė viešosios srities nunykimas ar veikiau viešosios srities trans- 
formavimas į labai ribotą valdymo sritį; Marxo dienomis šitas valdymas 
jau buvo bepradedąs nykti, t. y. buvo transformuojamas į nacijos masto 
„namų ūkį“, kol pagaliau mūsų dienomis jis apskritai ėmė nykti virsda- 
mas dar ribotesne, nuasmeninta administravimo sntimi. 

Atrodo, ryšio tarp viešosios ir privačios sričių prigimtis tokia, kad 
paskutinis viešosios srities nykimo tarpsnis turėtų būti susijęs ir su gre- 
siančiu privačios srities sunaikinimu. Taip pat neatsitiktinai visa disku- 
sija galiausiai virto ginču, ar privati nuosavybė pageidautina, ar nepa- 
geidautina. Juk siejamas su nuosavybe žodis „privatus“ net antikiniam 
politiniam mąstymui tuojau pat praranda savo neigiamą pobūdį ir dide- 
liu mastu nebėra priešybė apskritai viešajai sričiai; nuosavybė aiškiai 
turi tam tikrų bruožų, kurie, nors būdingi privačiai sričiai, visada buvo 
traktuojami kaip labai svarbūs politiniam dariniui. 

Glaudus privatumo ir viešumo ryšys, pasirodantis savo elementariau- 
siu lygmeniu nagrinėjant privačios nuosavybės klausimą, ko gero, šian- 
dien bus suprantamas neteisingai dėl naujiesiems amžiams būdingo, viena 
vertus, nuosavybės prilyginimo turtui ir, kita vertus, nuosavybės neturėji- 


5 Augustinas (De civitate Dei, XIX, 19) caritas parcigą dėl utilitas proximi („artimo 
nauda“) laiko otium ir kontempliacijos apribojimu. Bet „aktyviame gyvenime mes turime 
trokšti ne šio gyvenimo šlovės ar valdžios ..., bet gerovės tų, kurie yra žemiau mūsų [salu- 
tem subditorum)“. Akivaizdu, kad, tiesą sakant, šitokia atsakomybė primena namų ūkio 
galvos atsakomybę už savo šeimą, o ne politinę atsakomybę. Krikščioniškas priesakas 
užsiimti savo reikalais kilęs iš 7 Tes 4, 11: „stengtis gyventi ramiai, atsidėti saviesiems 
reikalams“ (prattein ta idia, kur ta idia suprantama kaip ta koina [vieši bendrieji reika- 
lai“] priešybė). 

mo prilyginimo skurdui. Šis neteisingas supratimas yra juolab erzinantis 
todėl, kad ir nuosavybė, ir turtas istoriškai reikšmingesni viešajai sričiai 
negu bet koks kitas privatus dalykas ar reikalas ir vaidino, bent jau forma- 
liai, daugiau ar mažiau tą patį vaidmenį kaip svarbiausia sąlyga, lėmusi 
leidimą į viešąją smitį ir visavertę pilietybę. Todėl nesunku užmiršti, kad 
turtas ir nuosavybė, toli gražu netapatūs, yra visiškai skirtingos prigimties. 
Dabar visur randasi realiai ar potencialiai labai turtingos visuomenės, ku- 
rios tuo pačiu metu yra iš esmės be nuosavybės, kadangi bet kurio pavie- 
nio individo turtą sudaro jam atitenkanti kasmetinių visuomenės kaip visu- 
mos pajamų dalis, ir tai aiškiai rodo, kaip menkai šitie du dalykai susiję. 
Iki naujųjų amžių, kurie prasidėjo skurdžių eksproprijavimu ir to- 
liau tęsėsi emancipuodami naujas nuosavybės neturinčiųjų klases, visos 
civilizacijos rėmėsi privačios nuosavybės šventumu. Priešingai, turtas, 
ar privatus, ar paskirstomas viešai, anksčiau niekada nebuvo šventas. Iš 
pradžių nuosavybė reiškė ne daugiau ir ne mažiau, kaip turėti savo vietą 
tam tikroje pasaulio dalyje ir todėl priklausyti politiniam dariniui, t. y. 
būti galva vienos iš šeimų, kurios kartu sudarė viešąją sritį. Šita priva- 
čiai turimo pasaulio dalis buvo taip sutapatinta su ją turinčia šeima““, 
kad ištrėmus kokį nors pilietį, galėjo būti ne tik konfiskuotas jo ūkis, bet 
ir realiai sugriautas pats statinys’. Svetimšalio arba vergo turtas jokio- 
mis aplinkybėmis nebuvo šios nuosavybės pakaitalas*š, o skurdas ne- 


* Coulanges'as (op. cit.) pažymi: „Tikras familia žymuo yra nuosavybė; ji reiškia 
lauką, namą, pinigus ir vergus“ (p. 107). Tačiau ši „nuosavybė“ netraktuojama kaip pririš- 
ta prie šcimos“, priešingai, „šcima yra pririšta prie namų židinio, namų židinys pririštas 
pric žemės“ (p. 62). Tai reiškia: „Fortūna yra nejudri kaip židinys ir kapas, prie kurių ji 
pririšta. Pracinantis yra žmogus“ (p. 74). 

5 Levasseur (op. cit.) susieja viduramžių bendruomenės įsteigimą ir leidimo jai pri- 
klausyti sąlygas: „Il ne suffisait pas d'habiter la ville pour avoir droit à cette admission. I] 
fallait ... posséder une maison...“ Toliau: „Toute injure profėrėe en public contre la com- 
mune entraînant la démolition de la maison et le bannissement du coupable“ (p. 240, taip 
pat išnaša 3). 

58 Šis skirtumas akivaizdžiausias vergų atveju, kuric, nors ir neturėjo nuosavybės an- 
tikiniu supratimu (t.y. neturėjo savo vietos), jokiu būdu ncbuvo neturintys nuosavybės 
šiuolaikine prasme. Peculium („privatus vergo turtas“) galėjo sudaryti ženklias sumas ir 
netgi apimti jo nuosavus vergus (vicarii). Barrow kalba apie „turtą, kurį turi neturtingiau- 
sias jo klasės [žmogus]“ (Slavery in the Roman Empire, p. 122; šis veikalas yra geriausias 
peculium vaidmens aprašymas). 

atimdavo iš šeimos galvos šios vietos pasaulyje ir jos suteikiamos pilie- 
tybės. Ankstyvaisiais laikais praradęs šią vietą, jis beveik automatiškai 
prarasdavo savo pilietybę, o kartu ir teisinę apsaugą”. Šio privatumo 
šventumas buvo panašus į šventumą paslėpties, būtent gimimo ir mir- 
ties, mirtingųjų pradžios ir pabaigos, mat jie, kaip ir visos gyvos būty- 
bės, išaugdavo iš požemio pasaulio tamsos ir į ją sugrįždavo“. Teigia- 
mas namų ūkio srities bruožas iš pradžių buvo tai, kad namai buvo gi- 
mimo ir mirties sritis, kuri turėjo būti paslėpta nuo viešosios srities, 
kadangi ji puoselėjo dalykus, paslėptus nuo Žmonių akių, ir į ją negalėjo 
smelktis žmogiškasis pažinimas“!. Ji yra paslėpta, kadangi žmogus ne- 
žino, iš kur jis ateina gimdamas ir kur jis išeina mirdamas. 

Ne šios smities vidus, kuris lieka paslėptas ir neturi jokios viešosios 
reikšmės, bet jos išorė svarbi ir miestui, ir ji pasirodo mieste kaip ribos 
tarp vieno namų ūkio ir kito. Įstatymas iš pradžių buvo tapatinamas su 
šia skiriamąja riba“?, kuri senovės laikais vis dar buvo reali erdvė, savos 


° Coulanges'as perduoda Aristotelio pastabą, kad senovės laikais sūnus negalėjo būti 
pilietis, kol buvo gyvas jo tėvas; po tėvo mirtics politines teises turėdavo tik vyriausias 
sūnus (op. cit., p. 228). Coulanges'as mano, kad romėnų plebs iš pradžių sudarė žmonės 
be namų ir židinio, kunic dėl to aiškiai skyrėsi nuo populus Romanus (p. 229 ff.). 

0 „Tos religijos visuma buvo uždaryta tarp kickvicno namo sienų. ...Visi tic dievai, 
židinys, Larai ir Manai buvo vadinami slaptais dievais arba vidaus dicvais. Kaip pasakė 
Ciceronas, visiems šiems religinio slaptumo veiksmams būtini buvo sacrificia occulta (De 
arusp. respl., 17)“ (Coulanges, op. cit., p. 37). 

*! Atrodo taip, tarsi Eleusino misterijos perteikdavo bendrą ir tarsi viešąjį patyrimą visos 
tos srities, kuni dėl pačios savo prigimtics (nors ji buvo bendra visiems) turėjo būti paslėpta ir 
saugoma slaptai nuo viešosios sritics: kiekvienas galėjo dalyvauti misterijosc, bet niekam 
nebuvo lcista apie jas kalbėti. Tos misterijos lietė neišsakomus dalykus, o nekalbinės patirtys 
buvo nepolitinės ir, galimas daiktas, antipolitinės (žr. Karl Kerenyi, Die Geburt der Helena, 
1943-1945, S. 48 ff.). Kad jos siejosi su gimimo ir mirties paslaptimi, atrodo, patvirtina 
Pindaro fragmentas: oide men biou teleutan, oiden de diosdoton archan (frag. 137a), kur 
sakoma, kad pašventintasis žino „gyvenimo pabaigą ir Dzeuso duotą pradžią“. 

€ Graikų k. žodis, reiškiantis įstatymą, nomos, kilęs iš nemein, kuris reiškia paskirstyti, 
turėti (kas buvo paskirstyta) ir gyventi. Įstatymo ir tvoros derinys žodyje nomos yra visiškai 
aiškus Herakleito fragmente: machesthai chrė ton dėmon hyper tou nomou hokėūsper teiche- 
os („liaudis turi ginti įstatymą kaip [miesto] sieną“). Romėniškas žodis, reiškiantis įstatymą, 
lex, turi visiškai kitokią prasmę; jis nurodo formalius santykius tarp žmonių, o ne sieną, kuri 
juos skiria nuo kitų. Bet nba ir jos dievas Terminas, kuris atskirdavo agrum publicum a 
privato (Livijus), buvo garbinamas labiau negu atitinkamas graikų theoi horoi. 

rūšies niekieno žemė“? tarp privatumo ir viešumo, ginanti ir sauganti abi 
sritis ir kartu jas atskirianti vieną nuo kitos. Polio teisė, žinoma, prano- 
ko šitokį senovinį supratimą, tačiau išsaugojo jo pradinę erdvinę reikš- 
mę. Miesto-valstybės teisė nebuvo nei politinio veiksmo turinys (idėja, 
kad politinė veikla pirmiausia yra įstatymų leidimas, nors savo kilme 
romėniška, iš esmės yra moderni; savo didingiausią išraišką ji įgavo 
Kanto politinėje filosofijoje), nei draudimų katalogas, besiremiantis, kaip 
ir visi šiuolaikiniai įstatymai, Dekalogo draudimais. Tai buvo visai pa- 
žodžiui siena, be kurios galėtų egzistuoti namų sankaupa, miestelis (asty), 
bet ne miestas kaip politinė bendruomenė. Tas į sieną panašus įstatymas 
buvo šventas, bet tik aptverta vieta buvo politinė“. Be jo viešoji sritis 
negalėjo egzistuoti, kaip ir nuosavybės dalis — be ją saugojančios tvo- 
ros. Įstatymas duodavo prieglobstį politiniam gyvenimui, o tvora sau- 
godavo ir gindavo šeimos biologinį gyvenimo procesą“?. 

Todėl nėra tikslu sakyti, kad privati nuosavybė iki naujųjų amžių 
buvo laikoma savaime akivaizdžia leidimo į viešąją sritį sąlyga; ji buvo 
kažkas daug daugiau. Privatumas buvo panašus į kitą, tamsią ir paslėp- 
tą, viešosios srities pusę, ir jeigu būti politiškam reiškė gauti didžiausią 
galimybę Žmogui egzistuoti, tai neturėti savo privačios vietos (kaip ver- 
gui) reiškė nebebūti žmogumi. 

Visiškai kitokios ir istoriškai vėlesnės kilmės yra privataus turto kaip 
pragyvenimo priemonių šaltinio politinė reikšmė. Anksčiau minėjome, 
kad senovėje būtinybė buvo tapatinama su privačia namų ūkio sritimi, 
kurioje kiekvienas turėjo pats patenkinti savo gyvybines reikmes. Laisvas 
žmogus, kuris disponavo savo privatumu ir nepriklausė, kaip vergas, šei- 
mininkui, vis dėlto galėjo būti „verčiamas“ skurdo. Skurdas verčia laisvą 


6 Coulanges'as pasakoja apie senovės Graikijos įstatymą, pagal kurį dviem statiniams 
niekada nebuvo leidžiama susiliesti (op. cit., p. 63). 

& Žodis polis iš pradžių reiškė kažką panašaus į „apskritą sieną“, ir atrodo, kad loty- 
niškas žodis urbs irgi reiškė „apskritimo“ sąvoką ir buvo kilęs iš tos pačios šaknies kaip 
orbis. Tą patį ryšį mes randame mūsų žodyje town, kuris iš pradžių, kaip germaniškas 
žodis Zaun, reiškė supančią tvorą (žr. R. B. Onians, The Origins of European Thought, 
1954, p. 444, n. 1). 

6 Todėl įstatymų leidėjas nebūtinai turėjo būti pilietis ir dažnai būdavo kviečiamas iš 
šalies. Jo darbas nebuvo politinis, o politinis gyvenimas galėdavo prasidėti tik po to, kai jis 
baigdavo leisti savuosius įstatymus. 

žmogų elgtis kaip vergą“. Tad privatus turtas tapo priėmimo į viešąjį gy- 
venimą sąlyga ne todėl, kad jo savininkas buvo užsiėmęs turto kaupimu, 
bet, priešingai, todėl, kad turtas gana patikimai laidavo, jog jo savininkui 
nereikės rūpintis jam reikalingomis naudojimo ir vartojimo priemonėmis 
ir jis bus laisvas viešai veikti“'. Akivaizdu, kad politinis gyvenimas buvo 
galimas tik po to, kai buvo pasirūpinta daug būtinesniais paties gyvenimo 
poreikiais. Priemonė jais pasirūpinti buvo darbas, todėl asmens turtas daž- 
nai būdavo apskaičiuojamas pagal jo turimų darbininkų, t. y. vergų, skai- 
čių“*. Turėti nuosavybę čia reiškė būti savo gyvybinių reikmių šeiminin- 
ku, tad potencialiai būti laisvu asmeniu, galinčiu laisvai transcenduoti sa- 
vo gyvenimą ir įeiti į visiems bendrą pasaulį. 

Tik atsiradus tokiam bendram ir konkrečiai apčiuopiamam pasauliui, 
t. y. iškilus miestui-valstybei, toks privatus turėjimas galėjo įgyti didelę 
politinę reikšmę, tad beveik savaime suprantama, kad garsioji „panieka 
vergiškiems užsiėmimams“ dar nerandama Homero pasaulyje. Jei nuosa- 
vybės turėtojas, užuot naudojęsis savo nuosavybe politiniame gyvenime, 
nuspręsdavo ją padidinti, tai jis tarsi noriai aukodavo savo laisvę ir savo 
noru tapdavo tuo, kuo vergas buvo prieš savo valią - būtinybės vergu“. 


* Demostenas, Orationes, 57,45: „Skurdas verčia laisvuosius daryti daug vergiškų 
ir žemų dalykų“ (polla doulika kai tapeina pragmata tous eleutherous hē penia biazetai 
poiein). 

“7 Ši sąlyga patekti į viešąją sritį dar egzistavo ankstyvaisiais viduramžiais. Anglų 
„Books of Customs“ vis dar brėžė „ryškų skirtumą tarp miesto amatininko ir laisvo žmo- 
gaus, franke homme ... Jeigu amatininkas pasidarydavo toks turtingas, kad norėdavo tapti 
laisvu žmogumi, jis pirmiausia turėdavo atsisakyti savo amato ir iš savo namų pašalinti 
visus savo įrankius“ (W. J. Ashley, op. cit., p. 83). Tik valdant Edvardui III, amatininkai 
tapo tokie turtingi, kad „užuot neleidus amatininkams būti piliečiais, pilietybė buvo pradė- 
ta sieti su naryste vienoje iš kompanijų“ (p. 89). 

“ Kitaip negu kiti autoriai, Coulanges'as pabrėžia laiką ir jėgas suryjančias veiklas, 
kurių buvo reikalaujama iš senovės piliečio, o ne jo „laisvalaikį“; jis teisingai pažymi, kad 
Aristotelio teiginys, jog joks žmogus, turintis dirbti savo pragyvenimui, negali būti pilic- 
tis, yra paprastas fakto konstatavimas, o ne prietaro išraiška (op. cit., p. 335 ff.). Naujųjų 
amžių raidai būdinga tai, kad turtai patys savaime, nepriklausomai nuo jų savininko užsi- 
ėmimo, tapo pilietybės sąlyga: tik dabar būti piliečiu buvo gryna privilegija, nesusieta su 
kokiomis nors konkrečiomis politinėmis veiklomis. 

® Man atrodo, tai yra sprendimas „gerai žinomos mįslės studijuojant senovės pasaulio 
ekonomikos istoriją, kad pramonė plėtojosi iki tam tikro taško, bet sustojo ir nebedarė 

Iki pat naujųjų amžių pradžios šito tipo nuosavybė niekada nebuvo 
laikoma šventa, ir tik ten, kur turtas kaip pajamų šaltinis sutapdavo su 
žemės sklypu, kuriame gyvendavo šeima, t. y. daugiausia žemdirbių 
visuomenėje, šitie du nuosavybės tipai sutapdavo tokiu mastu, kad vi- 
sa nuosavybė tapdavo šventa. Šiaip ar taip, šiuolaikiniai privačios nuo- 
savybės gynėjai, kurie sutartinai ją supranta kaip privačiai turimą turtą 
ir ne kitaip, beveik neturi pagrindo apeliuoti į tradiciją, pasak kurios, 
negali būti laisvos viešosios erdvės tinkamai nesukūrus ir neapsaugo- 
jus privatumo. Juk milžiniškas ir vis dar šiuolaikinėje visuomenėje 
vykstantis turto kaupimas, prasidėjęs ekspropriacija — valstiečių kla- 
sės ekspropriacija, kuri savo ruožtu buvo beveik atsitiktinis Bažny- 
čios ir vienuolynų nuosavybės ekspropriacijos po Reformacijos” pa- 
darinys, — ne tik kad niekada nerodė daug pagarbos privačiai nuosavy- 
bei, bet ir net paaukojo ją, kai ji pradėjo konfliktuoti su turto kaupimu. 
Proudhono posakis, kad nuosavybė yra vagystė, turi tvirtą tiesos pa- 
grindą. Kai prisimenamos naujųjų amžių kapitalizmo ištakos, dar svar- 
biau tai, kad net Proudhonas abejojo, ar reikia vartoti abejotiną visuo- 
tinės ekspropriacijos vaistą, kadangi jis gana gerai žinojo, kad priva- 


pažangos, kurios buvo galima tikėtis ... [turint galvoje tą faktą, kad] kitosc srityse, valsty- 
bės administracijoje ir armijoje, romėnai parodė tobulumą ir gebėjimus organizuoti didec- 
liu mastu“ (Barrow, Slavery in the Roman Empire, p. 109-110). Atrodo, kad tai yra modcr- 
nybės sąlygų nulemtas prietaras — tikėtis tokių pat organizacinių gebėjimų privačioje srity- 
je, kaip ir „viešojoje srityje“. Maxas Weberis savo puikioje esė (op. cit.) jau pabrėžė tą 
faktą, kad senovės miestai veikiau buvo „vartojimo, o ne gamybos centrai“ ir kad senovės 
vergų savininkas buvo „rentier, o ne kapitalistas [Unternehmer|“ (p. 13, 22 ff.: 144). Pats 
antikos autorių abejingumas ekonomikos klausimams ir šio tipo dokumentų stoka Webe- 
rio argumentaciją daro dar svaresnę. 

"* Visos dirbančiosios klasės, t. y. klasės žmonių, kurie neturi jokios nuosavybės ir 
gyvena tik iš savo rankų darbo, istorijos kenčia nuo naivios prielaidos, kad tokia klasė 
visada egzistavo. Tačiau, kaip matėme, net vergai antikoje nebuvo bc nuosavybės, o vadi- 
namasis laisvas darbas antikoje paprastai pasirodo csąs „laisvi krautuvininkai, prekiauto- 
jai ir amatininkai“ (Barrow, Slavery in the Roman Empire, p. 126). Todėl M. E. Parkas 
(The Plebs Urbana in Cicero's Day, 1921) pricina išvadą, kad laisvo darbo nebuvo, kadan- 
gi laisvas žmogus visada pasirodo esąs koks nors savininkas. W. J. Ashley situaciją vidur- 
amžiais iki penkioliktojo amžiaus apibendrina taip: „Dar nebuvo didelės samdomų darbi- 
ninkų klasės, jokios „darbininkų klasės“ šiuolaikine šio termino prasme. Kalbėdami apic 
„dirbančius žmones“, turime galvoje tuos žmones, iš kurių tikrai gali iškilti ir tapti meist- 

čios nuosavybės panaikinimas, nors ir galėtų išgydyti skurdo blogį, 
veikiausiai tik prišauktų dar didesnį tironijos blogį/!. Kadangi jis ne- 
skyrė nuosavybės ir turto, dvi įžvalgos jo kūriniuose pasirodo kaip 
prieštaraujančios viena kitai, nors faktiškai taip nėra. Individualus turto 
savinimasis ilgalaikėje perspektyvoje gerbs privačią nuosavybę ne dau- 
giau, negu kaupimo proceso socializavimas. Ne Karlas Marxas išrado, 
kad privatumas visais atžvilgiais gali tik trukdyti socialinio „produk- 
tyvumo“ plėtrai ir kad todėl nereikia paisyti privačios nuosavybės no- 
rint nuolat didinti socialinę gerovę, — tai iš tikrųjų būdinga pačiai šios 
visuomenės prigimčiai”. 


rais individai, bet dauguma negali tikėtis kada nors pasiekti aukštesnę padėtį. Tačiau ketu- 
noliktamc amžiuje keletas metų darbo padicniu darbininku buvo pakopa, kurią turėjo įveikti 
skurdcsni žmonės, o dauguma, galimas daiktas, tapdavo meistrais amatininkais, kai tik 
baigdavo mokytis“ (op. cit., p. 93—94). 

Taigi dirbančiųjų klasė antikoje buvo nci laisva, nci bc nuosavybės; jei išvaduojamam 
vcrgui būdavo dovanojama (Romoje) laisvė, ar ji nusipcrkama (Atėnuose), jis netapdavo 
laisvu darbininku, bct tučtuojau tapdavo nepnklausomu verslininku ar amatininku. „Atro- 
do, kad dauguma į laisvę palcidžiamų vergų pasiimdavo tam tikrą savo kapitalą“ ir imda- 
vosi prekybos ir pramonės (Barrow, Slavery in the Roman Empire, p. 103). O viduramžiais 
būti darbininku šiuolaikine šio termino prasme buvo laikinas gyvenimo tarpsnis, pasircn- 
gimas meistrystei ir brandai. Samdomasis darbas viduramžiais buvo išimtis, ir vokiečių 
padicniai darbininkai (Tagelöhner - Lutherio Biblijos vertime) ar prancūzų manceuvres 
negyvendavo sėsliosc bendruomenėse ir prilygo vargšams, „dirbantiems vargšams“ An- 
glijoje (žr. Pierre Brizon, Histoire du travail et des travailleurs, 1926, p. 40). Maža to, 
faktas, kad jokiamc įstatymų kodekse iki Code Napoléon neminimas laisvas darbas (žr. W. 
Endemann, Die Behandlung der Arbeit im Privatrecht, 1896, S. 49, 53), įtikinamai paro- 
do, kokia nesena yra darbininkų klasė. 

" Žr. išradingą posakio „nuosavybė yra vagystė“ komentarą, kuris po Proudhono mir- 
ties paskelbtas veikale Théorie de la propriété, p. 209-210. Čia jis parodo nuosavybės 
„egoistišką, šėtonišką prigimtį“ ir laiko ją „efektyviausia priemone pasipriešinti despotiz- 
mui nenuverčiant valstybės“. 

" Turiu prisipažinti, kad nepajėgiau suprasti, kuo remdamiesi šių dienų visuomenėje 
liberalūs ckonomistai (kurie šiandien vadina save konservatoriais) gali pateisinti savo op- 
timizmą, kad privataus turto pasisavinimo pakaks apsaugoti individualias laisves, t. y. kad 
pasisavinimas atliks tą patį vaidmenį kaip ir privati nuosavybė. Visuomenėje, kurioje 
nuolatinis darbas yra vicnintelė patikima nuosavybė, šios laisvės yra saugios tik tol, kol jas 
garantuoja valstybė, ir net dabar joms nuolat kelia grėsmę nce valstybė, o visuomenė, kuri 
paskirsto darbus ir nustato individualiai pasisavinamą dalį. 

Tai, ką mes anksčiau vadinome visuomenės atsiradimu, istoriškai 
sutapo su privataus rūpinimosi privačia nuosavybe virtimu visuomeni- 
niu interesu. Visuomenė, kai ji pirmą kartą pateko į viešąją sritį, užsi- 
maskavo kaip nuosavybės savininkų organizacija, o tie savininkai, užuot 
dėl savo turto pretendavę patekti į viešąją sritį, reikalavo iš jos apsaugos 
dar didesniam turtui kaupti. Bodino žodžiais sakant, valdžia priklausė 
karaliams, o nuosavybė — valdiniams, todėl karalių pareiga buvo valdyti 
savo valdinių nuosavybės labui. „Valstybė“, kaip neseniai buvo parody- 
ta, „daugiausia egzistavo bendram turtui“. 

Kai šiam bendram turtui, kuris buvo anksčiau į namų ūkio privatu- 
mą ištremtos veiklos rezultatas, buvo leista užvaldyti viešąją snitį, pri- 
vačios valdos — jos iš esmės daug nepastovesnės ir daug pažeidžiames- 
nės dėl jų savininkų mirtingumo negu bendras pasaulis, visada išaugan- 
tis iš praeities ir turintis išlikti būsimoms kartoms, — pradėjo griauti 
pasaulio tvarumą. Teisinga, kad turto galima sukaupti tiek, kad jokia 
individuali gyvenimo trukmė negali jo sunaudoti, todėl jo savininku tam- 
pa šeima, o ne individas. Tačiau turtas išlieka kažkas, kas turi būti nau- 
dojama ir vartojama nepriklausomai nuo to, kiek jis gali palaikyti indi- 
vidualių gyvenimo trukmių. Tik kai turtas pasidarė kapitalu, kurio pa- 
grindinė funkcija buvo kurti daugiau kapitalo, privati nuosavybė tapo 
arba beveik tapo tokia pastovi, koks yra bendras pasaulis". Tačiau šis 
pastovumas yra kitokios prigimties, tai veikiau proceso, o ne stabilios 
struktūros pastovumas. Be kaupimo proceso naudojamas ir vartojamas 
turtas iškart virstų priešingu irimo procesu. 

Todėl bendras turtas niekada negali pasidaryti bendras ta prasme, 
kuria mes kalbame apie bendrą pasaulį; jis liko, ar veikiau buvo linkęs 
būti, griežtai privatus. Tik valdžia, paskirta saugoti privačius savininkus 


B R. W. K. Hinton, „Was Charles I a Tyrant?“, Review of Politics, Vol. XVIII (sausis, 
1956). 

7” Apie žodžio „kapitalas“, kilusio iš lotynų k. žodžio caput, kuris romėnų teisėje buvo 
vartojamas pagrindinei skolos sumai pažymėti, istoriją žr. W. J. Ashley, op. cit., p. 429, 433, 
išnaša 183. Tik aštuonioliktame amžiuje autoriai šį Žodį pradėjo vartoti šiuolaikine pras- 
me, kaip „turtą, investuotą taip, kad jis duotų pclno“. 

vieną nuo kito konkurencinėje kovoje dėl didesnio turto, buvo bendra. 
Akivaizdus prieštaravimas, glūdintis šioje modernioje valdžios sampra- 
toje, kai vienintelis dalykas, kurį žmonės turi kartu, yra jų privatūs inte- 
resai, nebeturi mūsų trikdyti, kaip jis dar trikdė Marxą, kadangi mes 
žinome, kad prieštaravimas tarp privatumo ir viešumo, tipiškas pradi- 
niams naujųjų amžių tarpsniams, buvo laikinas reiškinys, nulėmęs vi- 
sišką skirtumo tarp privačios ir viešosios sričių pašalinimą, abiejų sričių 
nugramzdinimą į socialumo sritį. Kartu mūsų situacija daug geresnė, ji 
leidžia suprasti padarinius, kylančius žmogaus egzistencijai, kai nunyksta 
viešoji ir privačioji gyvenimo sritys; viešoji nunyko todėl, kad ji tapo 
privačiosios vediniu, o privačioji — todėl, kad ji tapo vieninteliu likusiu 
bendru interesu. 

Žvelgiant tokiu aspektu, intymumo atradimas naujaisiais amžiais at- 
rodo kaip pabėgimas iš viso išorinio pasaulio į vidinį subjektyvumą indi- 
vido, kurį anksčiau gynė ir saugojo privačioji sritis. Šios srities ištirpimą 
socialinėje srityje patogiausia stebėti žvelgiant į vis stiprėjančią nekilno- 
jamosios nuosavybės transformaciją į kilnojamąją nuosavybę, kol galiau- 
siai skirtumas tarp nuosavybės ir turto, tarp romėnų teisės fungibiles ir 
consumptibiles praranda bet kokią reikšmę, kadangi kiekvienas apčiuo- 
piamas, „pakeičiamas“ daiktas tapo „vartojimo“ objektu; jis prarado savo 
privačią vartojamąją vertę, kuri buvo nulemta jo vietos, ir įgijo tik socia- 
linę vertę, nulemtą jo nuolatinio mainomumo, kurio patį svyravimą gali- 
ma fiksuoti tik laikinai, susiejant jį su bendruoju piniginiu vardikliu". 

Su šiuo socialiniu to, kas apčiuopiama, išgaravimu buvo glaudžiai 
susijęs revoliucingiausias naujųjų amžių įnašas į nuosavybės sąvoką: 
nuosavybė buvo ne fiksuota ir turinti tvirtą vietą pasaulio dalis, vienu ar 
kitu būdu įsigyta jos savininko, bet, priešingai, jos šaltinis buvo pats 
žmogus kaip savo kūno savininkas ir neabejotinas šio kūno jėgos savi- 
ninkas; šią kūno jėgą Marxas vadino „darbo jėga“. 

Taigi naujaisiais amžiais nuosavybė prarado savo pasaulišką pobū- 
dį ir buvo įkurdinta pačiame asmenyje, būtent tame, ką individas galė- 
jo prarasti tik kartu su savo gyvybe. Istoriniu požiūriu Locke'o prielai- 
da, kad kieno nors kūno darbas yra nuosavybės šaltinis, yra daugiau 


" Viduramžių ekonominė teorija pinigų dar netraktavo kaip bendro vardiklio ir mato, 
bet juos priskirdavo prie consumptibiles. 

negu abejotina; bet atsižvelgiant į tą faktą, kad mes jau gyvename to- 
kiomis sąlygomis, kai vienintelė patikima nuosavybė yra mūsų įgū- 
džiai ir mūsų darbo jėga, ji veikiausiai taps teisinga. Juk turto po to, kai 
jis tapo viešu interesu, pagausėjo tiek, kad juo beveik negali disponuoti 
privati nuosavybė. Atsitiko taip, tarsi viešoji sritis atkeršijo tiems, ku- 
rie pabandė ją naudoti savo privatiems interesams. Tačiau didžiausias 
pavojus čia yra ne turto privačios nuosavybės panaikinimas, bet priva- 
čios nuosavybės, suprantamos kaip tik pačiam asmeniui priklausanti 
vieta pasaulyje, panaikinimas. 

Kad suprastume, kokį pavojų Žmogaus egzistencijai kelia privačios 
srities — intymumas nėra labai patikimas jos pakaitalas — pašalinimas, 
galbūt geriausia apsvarstyti tuos neneigiamus privatumo bruožus, kurie 
yra senesni negu intymumo atradimas ir nuo jo nepriklauso. Skirtumas 
tarp to, ką mes turime kartu, ir to, ką mes turime privačiai, pirma, yra 
tas, kad mūsų privatus turtas, kuriuo mes kasdien naudojamės ir kurį 
vartojame, yra daug reikalingesnis negu kokia nors bendro pasaulio da- 
lis; be nuosavybės, kaip pažymėjo Locke'as, „bendrumas nenaudingas“. 
Ta pati būtinybė, viešosios srities požiūriu atsiskleidžianti tik savo ne- 
gatyviu aspektu kaip laisvės praradimas, turi varomąją jėgą, kurios pri- 
mygtiniam būtinumui neprilygsta vadinamieji aukštesnieji troškimai ir 
siekiai; ji ne tik visada bus pirma tarp žmogaus reikmių ir rūpesčių, bet 
kartu apsaugos nuo apatijos ir iniciatyvos nykimo, kuris taip akivaiz- 
džiai gresia visoms per daug turtingoms bendruomenėms". Būtinybė ir 
gyvenimas yra taip glaudžiai susiję, kad ten, kur būtinybė pašalinama, 
iškyla grėsmė pačiam gyvenimui. Juk būtinybės pašalinimas toli gražu 
automatiškai nelaiduoja laisvės, tik nutrina skiriamąją ribą tarp laisvės 
ir būtinybės. (Visos šiuolaikinės diskusijos apie laisvę, kai laisvė nieka- 
da netraktuojama kaip objektyvi žmogaus egzistencijos būklė, bet kelia 
arba neišsprendžiamą subjektyvumo, visiškai nedeterminuotos ar deter- 
minuotos valios problemą, arba randasi iš būtinybės, atskleidžia faktą, 
kad objektyvus, apčiuopiamas skirtumas tarp buvimo laisvam ir buvi- 
mo spaudžiamam būtinybės nebėra suvokiamas.) 


* Esė apie pilietinę valdžią, 27. 
" Palyginti nedaugelį antikos autorių, giriančių darbą ir skurdą, įkvėpė šis pavojus 
(nuorodas žr. G.Herzog-Hauser, op. cit.). 

Antras ryškus neneigiamas privatumo bruožas yra tas, kad keturios 
privačios nuosavybės sienos duoda vienintelę patikimą vietą pasislėpti 
nuo bendro viešojo pasaulio, ne tik nuo to, kas jame vyksta, bet ir nuo jo 
viešumo, nuo buvimo matomam ir buvimo girdimam. Gyvenimas, pra- 
leistas visiškoje viešumoje, kartu su kitais, tampa, galima sakyti, lėkš- 
tas. Kadangi jis ir toliau būna matomas, praranda savybę kilti į regėjimo 
lauką iš tam tikro tamsesnio pagrindo; tas tamsesnis pagrindas turi likti 
paslėptas, kad gyvenimas neprarastų savo gelmės labai realia, nesubjek- 
tyvia prasme. Vienintelis efektyvus būdas užtikrinti tamsą to, kas turi 
būti paslėpta nuo viešumo šviesos, yra privati nuosavybė, privačiai turi- 
ma vieta, kurioje galima pasislėpti'*. 

Nors natūralu, kad neneigiami privatumo bruožai labiausiai turi 1š- 
ryškėti iškilus grėsmei jo netekti, praktinis privačios nuosavybės trakta- 
vimas ikimoderniose politinėse bendrijose aiškiai rodo, kad žmonės vi- 
sada suvokė jų egzistavimą ir svarbą. Tačiau tai neprivertė jų tiesiogiai 
saugoti privačioje srityje vykstančios veiklos; veikiau buvo saugomos 
ribos, atskiriančios privačią nuosavybę nuo kitų pasaulio dalių, pirmiausia 
nuo bendrojo pasaulio. Kita vertus, skiriamasis naujųjų amžių ir ekono- 
minės teorijos, kiek ji privačią nuosavybę traktuoja kaip lemtingą daly- 
ką, bruožas buvo tas, kad ji pabrėžia nuosavybės savininkų privačias 
veiklas ir poreikį turėti valdžios apsaugą kaupti turtą pačios apčiuopia- 
mos nuosavybės sąskaita. Tačiau viešajai sričiai svarbu ne daugiau ar 
mažiau iniciatyvi privataus verslininko dvasia, bet tvoros, suręstos ap- 
link piliečių namus ir sodus. Visuomenės veržimasis į privatumą, „Žžmo- 
gaus socializacija“ (Marxas) efektyviausiai įgyvendinami eksproprijuo- 
jant, tačiau tai nėra vienintelis būdas. Čia, kaip ir kitais aspektais, revo- 
liucines socializmo ar komunizmo priemones gali labai gerai pakeisti 
lėtesnis ir ne mažiau patikimas privačios srities apskritai ir privačios 
nuosavybės konkrečiai „nunykimas“. 

Skirtumas tarp privačios ir viešosios sričių, žvelgiant į jį privatumo, 
o ne politinio darinio požiūriu, prilygsta skirtumui tarp daiktų, kurie 
turėtų būti rodomi, ir daiktų, kurie turėtų būti slepiami. Tik naujieji am- 
žiai, maištaudami prieš visuomenę, atskleidė, kokia turtinga ir dauge- 


* Graikų ir lotynų k. žodžiai, reiškiantys namo vidų, megaron ir atrium, turi stiprią 
tamsos ir juodumo konotaciją (žr. Mommsen, op. cit., p. 22; 236). 

riopa slaptumo sritis gali būti intymumo sąlygomis, bet stulbina, kad 
nuo istorijos pradžios iki mūsų laikų reikėjo privatume slėpti kūniškąją 
žmogaus egzistencijos dalį, visus dalykus, susijusius su būtinybe paties 
gyvenimo proceso, kuris iki naujųjų amžių apėmė visas veiklas, pade- 
dančias išgyventi individui ir išlikti rūšiai. Buvo paslėpti dirbantieji, ku- 
rie „savo kūnais tarnavo [kūniškoms] gyvenimo reikmėms“", ir mote- 
rys, kurios savo kūnais garantavo fizinį rūšies išlikimą. Moterys ir ver- 
gai priklausė tai pačiai kategorijai ir buvo slepiami ne tik todėl, kad jie 
buvo kažkieno nuosavybė, o ir todėl, kad jų gyvenimas buvo „darbin- 
gas“, paaukotas kūno funkcijoms““. Naujųjų amžių pradžioje, kai „lais- 
vas“ darbas prarado savo slaptą vietą namų ūkio privatume, dirbantieji 
buvo slepiami ir atskiriami nuo bendruomenės kaip nusikaltėliai už aukštų 
sienų ir nuolat prižiūrimi". Tai, kad naujieji amžiai emancipavo dirban- 
čiąsias klases ir moterį beveik tuo pačiu istorijos momentu, tikrai turi 
būti laikoma bruožu tokios epochos, kuri jau nebetiki, kad kūno funkci- 
jos ir materialiniai interesai turi būti slepiami. Šių reiškinių prigimčiai 
tuo labiau simptomiška tai, kad nedaugelis griežto privatumo likučių 
net mūsų civilizacijoje siejasi su „gyvybinėmis reikmėmis“ pradine pras- 
me, t. y. su būtinomis reikmėmis dėl to, kad turime kūną. 


10. Žmogaus veiklų vieta 


Nors privatumo ir viešumo skirtis sutampa su prieštaravimu tarp būti- 
nybės ir laisvės, tarp laikinumo ir pastovumo ir galiausiai tarp gėdos ir 
garbės, jokiu būdu nėra teisinga, kad tik būtinumas, tuštuma ir gėdingu- 


"* Aristotelis, Politika, 1254b 25. 

50 Moters gyvenimą Aristotelis vadina ponėtikos, De generatione animalium, T15a 33. 
Kad moterys ir vergai gyveno kartu, kad jokia moteris, net namų ūkio galvos žmona, negyve- 
no tarp jai lygių - kitų laisvų moterų, - todėl jos rangas daug mažiau priklausė nuo gimimo 
negu nuo „užsiėmimo“ ar atliekamos funkcijos, labai gerai parodo Wallonas (op. cit., I, 77 ff.), 
kuris kalba apie „confusion des rangs, ce partage de toutes les fonctions domestigues“: „Les 
femmes ... se confondaient avec leurs esclaves dans les soins habituels de la vie intérieure. De 
quelque rang gu'elles fussent, le travail était leur apanage, comme aux hommes la guerre“. 

“ Žr. Pierre Brizon, Histoire du travail et des travailleurs (4 ed., 1926), p. 184, apie 
darbo gamykloje sąlygas septynioliktame amžiuje. 

mas turi jiems deramą vietą privačioje srityje. Elementariausia tų dviejų 
sričių prasmė parodo, jog esama dalykų, kurių nereikia slėpti, ir kitų daly- 
kų, kuriuos reikia parodyti viešai, kad jie apskritai egzistuotų. Jei mes 
pažvelgsime į tuos dalykus nepaisydami to, kur mes juos randame kurioje 
nors konkrečioje civilizacijoje, pamatysime, kad kiekviena žmogaus veikla 
nurodo jai deramą vietą pasaulyje. Tai pasakytina apie pagrindines vita 
activa veiklas, darbą, darymą ir veiksmą; bet egzistuoja vienas aiškiai 
ypatingas šio reiškinio pavyzdys, kuris itin tinka kaip iliustracija todėl, 
kad atliko svarbų vaidmenį politinėje teorijoje. 

Gerumas absoliučia prasme, kitaip negu „geras kam nors“ arba „to- 
bulas“ graikų ir romėnų antikoje, mūsų civilizacijai tapo Žinomas tik 
atsiradus krikščionybei. Nuo to laiko mes žinome apie gerus darbus kaip 
apie vieną svarbią galimo žmogiško veiksmo rūšį. Gerai Žinomas anta- 
gonizmas tarp ankstyvosios krikščionybės ir res publica, taip žavingai 
apibendrintas Tertuliano formule: nec ulla magis res aliena quam pub- 
lica („joks reikalas nėra svetimesnis mums kaip tas, kuris reikšmingas 
viešai“)ř, paprastai ir teisingai suprantamas kaip padarinys ankstyvųjų 
eschatologinių lūkesčių, kurie prarado tiesioginę reikšmę tik po to, kai 
patyrimas pamokė, kad net Romos imperijos žlugimas nereiškia pasau- 
lio pabaigos*?. Tačiau krikščionybės anapusiškumas turi dar ir kitas išta- 
kas, galimas daiktas, dar intymiau susijusias su Jėzaus iš Nazareto mokslu 
ir, Šiaip ar taip, tokias nepriklausomas nuo tikėjimo pasaulio dūlumu, 
kad kyla pagunda žvelgti į jas kaip į tikrą vidinę priežastį, dėl kurios 
krikščioniškas susvetimėjimas pasauliui gali taip lengvai pakelti aki- 
vaizdų jos eschatologinių vilčių neišsipildymą. 

Viena veikla, propaguota Jėzaus žodžiais ir darbais, yra gerumo veik- 
la, o gerumas turi tendenciją slėptis nuo buvimo matomam ar girdimam. 
Krikščionių priešiškumą viešajai sričiai, mažų mažiausiai ankstyvųjų 
krikščionių polinkį gyventi kuo toliau nuo viešosios smities, galima su- 
prasti ir kaip savaime aiškų atsidavimo geriems darbams padarinį, ne- 
priklausantį nuo visų tikėjimų ir lūkesčių. Juk yra aišku, kad kai tik 


* Tertulianas, op. cit., 38. 

3> Šis patyrimo skirtumas gali iš dalies paaiškinti skirtumą tarp didelio Augustino 
blaivumo ir baisingo Tertuliano požiūrio į politiką konkretumo. Abu buvo romėnai ir iš 
esmės suformuoti Romos politinio gyvenimo. 

geras darbas tampa žinomas ir viešas, jis praranda savo specifinį geru- 
mo bruožą, kai daromas tik dėl paties gerumo. Kai gerumas pasirodo 
atvirai, jis jau nebėra gerumas, nors gali būti vis dar naudingas kaip 
organizuota labdara ar solidarumo aktas. Todėl „Venkite daryti savo tei- 
sumo darbus žmonių akyse, kad būtumėte jų matomi“. Gerumas gali 
egzistuoti tik tada, kai jo nesuvokia net jo autorius; kai tik kas mato save 
atliekantį gerą darbą, nebėra geras, bet geriausiu atveju naudingas vi- 
suomenės narys ar pareigingas bažnyčios narys. Todėl „„Tenežino tavo 
kairė, ką daro dešinė“. 

Galbūt dėl šio keisto negatyvaus gerumo bruožo, dėl išorinio jo ne- 
sirodymo Jėzaus iš Nazareto pasirodymas istorijoje yra toks paradoksa- 
lus įvykis; tai tikrai atrodo priežastis, kodėl jis mokė ir mokė, kad joks 
žmogus negali būti geras: „Kodėl vadini mane geru? Niekas nėra geras 
išskyrus vieną, t.y. Dievą“*. Tas pats įsitikinimas išreikštas Talmudo 
istorijoje apie trisdešimt šešis dorus žmones, dėl kurių Dievas išgelbsti 
pasaulį ir kurie nėra Žinomi nė vienam, o mažiausiai jiems patiems. Mums 
primenama didžioji Sokrato įžvalga, kad joks žmogus negali būti išmin- 
tingas, iš jos atsirado išminties meilė, arba filo-sofija; visa Jėzaus gyve- 
nimo istorija, atrodo, liudija, kaip meilė gerumui iškyla iš įžvalgos, kad 
joks Žmogus negali būti geras. 

Išminties meilei ir gerumo meilei, jei jos virsta filosofine veikla ir ge- 
rų darbų darymu, bendra yra tai, kad jos tuojau pat pasibaigia, galima 
sakyti, save sunaikina, kai tik tariama, kad žmogus gali būti išmintingas 
ar būti geras. Pastangų įgyvendinti tai, kas niekada negali išlikti ilgiau 
negu greitai praeinantis paties poelgio momentas, netrūko niekada, ir tai 
visada vedė į absurdą. Vėlyvosios antikos filosofai, reikalavę iš savęs būti 
išmintingus, nuėjo iki absurdo, kai jie skelbėsi esą laimingi gyvi deginami 
garsiojo Falero jaučio viduje. Ir ne mažiau absurdiškas yra krikščioniškas 
reikalavimas būti geram ir atsukti kitą skruostą, kai jis traktuojamas ne 
metaforiškai, bet išbandomas kaip realus gyvenimo būdas. 


* Lk 8, 19. Ta pati mintis randama Mr 6, 1—18, kur Jėzus perspėja dėl veidmainystės, 
dėl atviro pamaldumo demonstravimo. Pamaldumas neturi pasirodyti „žmonių akyse“, bet 
tik Dievo akyse, kuris yra „regintis slaptoje“. Teisybė, Dievas „atlygins“ žmogui, bet, kaip 
sakoma standartiniame vertime, ne „atvirai“. Vokiečių k. žodis Scheinheiligkeit gana adekva- 
čiai išreiškia šį religinį fenomeną, kai vien pasirodymas jau yra veidmainystė. 


—75- 


Antras skyrius 


Bet veiklų, kylančių iš gerumo meilės ir išminties meilės panašumas 
tik toks. Tiesa, abu dalykai šiek tiek prieštarauja viešajai sričiai, bet ge- 
rumo atvejis yra daug ekstremalesnis šiuo požiūriu ir todėl reikšminges- 
nis mūsų kontekste. Tik gerumą reikia absoliučiai slėpti ir vengti jį ro- 
dyti, kad nebūtų sunaikintas. Filosofas, net jei jis nusprendžia kartu su 
Platonu palikti žmonių reikalų „olą“, neturi slėptis nuo savęs; priešin- 
gai, po idėjų dangumi jis ne tik randa tikrąsias esmes visko, kas yra, bet 
ir save, vedantį dialogą tarp „manęs ir manęs“ (eme emauto), kuris Pla- 
tonu: neabejotinai buvo mąstymo esmė“. Būti vienam reiškia būti su 
savimi, todėl mąstymas, nors jis gali būti pati vienišiausia 1š visų veiklų, 
kartu niekada nebūna be partnerio ir be pašnekovo. 

Tačiau žmogus, kuris myli gerumą, niekada nepajėgus gyventi vie- 
nas, ir vis dėlto jo gyvenimas su kitais ir kitiems turi likti iš esmės nepa- 
liudytas, o pirmiausia jam trūksta jo paties kompanijos. Jis yra ne vie- 
nas, o vienišas; gyvendamas su kitais, jis turi slėptis nuo jų ir negali net 
leisti sau paliudyti, ką jis daro. Filosofas visada gali pasikliauti savo 
mintimis, sudarančiomis jam kompaniją, o geri darbai niekada negali 
kam nors sudaryti kompanijos; jie turi būti užmiršti jų padarymo aki- 
mirką, kadangi net atminimas sunaikins jų savybę būti „geriems“. Maža 
to, mąstymas, kadangi jį galima prisiminti, gali kristalizuotis į mintis, o 
mintys, kaip ir visi dalykai, egzistuojantys dėl atminties, gali būti trans- 
formuotos į apčiuopiamus daiktus, kurie, kaip prirašytas puslapis ar at- 
spausdinta knyga, tampa žmogaus sukurto daiktiško pasaulio dalimi. 
Geri darbai, kadangi jie turi būti iškart užmiršti, niekada negali tapti 
pasaulio dalimi; jie ateina ir nueina nepalikdami jokio pėdsako. Jie tik- 
rai yra ne šio pasaulio. 

Kaip tik šis nepasauliškumas, glūdintis geruose darbuose, gerumo my- 
lėtoją padaro iš esmės religine figūra, ir tai padaro gerumą — kaip išmintį 
antikoje — iš esmės nežmogiška, antžmogiška savybe. Ir vis dėlto gerumo 
meilę, ne taip kaip išminties meilę, patiria ne tik nedaugelis, kaip ir vie- 
nišumą, ne taip kaip vienatvę, ją gali patirti kiekvienas žmogus. Todėl 
tam tikra prasme gerumas ir vienišumas daug labiau siejasi su politika 
negu išmintis ir vienatvė; tačiau tik vienatvė gali tapti autentiškas gyveni- 


5 Ši idioma randama passim Platono veikaluose (ypač žr. Gorgijas, 482). 

mo būdas, kurį įkūnija filosofas, o daug visuotinesnė vienišumo patirtis 
taip prieštarauja žmogiškai įvairiopumo sąlygai, jog ji ilgesnį laiką yra 
nepakeliama, ir kad apskritai nesunaikintų žmogaus egzistencijos, reika- 
linga Dievo, vienintelio įsivaizduojamo gerų darbų liudytojo. Religinio 
patyrimo kitapasauliškumas, kiek jis tikrai yra meilės kaip veiklos patyri- 
mas, o ne daug dažnesnis pasyvaus atskleistos tiesos turėjimo patyrimas, 
pasireiškia pačiame pasaulyje; jis, kaip ir visos kitos veiklos, nepalieka 
pasaulio, jis turi būti jame realizuojamas. Bet šitoks pasireiškimas, nors 
jis vyksta tokioje erdvėje, kurioje atliekamos kitos veiklos ir priklauso 
nuo jų, yra aktyviai negatyvios prigimties; pabėgdamas iš pasaulio ir pa- 
sislėpdamas nuo jo gyventojų, jis neigia tą erdvę, kurią pasaulis duoda 
žmonėms ir labiausiai tą viešąją jo dalį, kurioje kiekvienas daiktas ir kiek- 
vienas žmogus yra matomas ir girdimas kitų. 

Todėl gerumas kaip nuoseklus gyvenimo būdas yra ne tik neįmano- 
mas viešojoje srityje, jis net ją griauna. Galbūt niekas taip gerai nesuvo- 
kė šios griaunamosios darymo gera savybės kaip Machiavelli's, kuris 
garsiojoje pastraipoje išdrįso mokyti žmones „kaip nebūti geriems““*“. 
Nereikia pridurti, kad jis nesakė ir negalvojo, jog Žmones reikia mokyti, 
kaip būti blogiems; nusikaltėliškas veiksmas, nors dėl kitų priežasčių, 
irgi turi vengti būti matomas ir girdimas kitų. Machiavelli'ui politinio 
veiksmo kriterijus buvo šlovė, ta pati kaip ir klasikinėje antikoje, o blo- 
gumo šlovė negali daugiau šviesti negu gerumo šlovė. Todėl visi meto- 
dai, kuriais „tikrai galima laimėti valdžią, bet ne šlovę“, yra blogi". Blo- 
gumas, kuris išeina iš paslėpties, yra įžūlus ir tiesiogiai griauna bendrą 
pasaulį; gerumas, kuris išeina iš paslėpties ir prisiima viešą vaidmenį, 
nebėra geras, o sugadintas jo paties sąlygų požiūriu ir neša savo sugedi- 
mą ten, kur tik jis eina. Tad Machiavelli'ui priežastis, dėl kurios Bažny- 
čia tapo tokia, kad darė gadinančią įtaką Italijos politikai, buvo pats jos 
dalyvavimas pasaulietiniuose reikaluose, o ne individualus vyskupų ir 
prelatų sugedimas. Alternatyva, kurią kėlė bažnytinės valdžios pasau- 
lietinei sričiai problema, neišvengiamai buvo tokia: arba viešoji sritis 
sugadina religinį darinį ir šitaip pati sugenda, arba religinis darinys ne- 


% Valdovas, sk. 15. 
“7 Ibid., sk. 8. 

sugenda ir kartu sugriauna viešąją sritį. Todėl reformuota Bažnyčia, Ma- 
chiavelli'o požiūriu, buvo net pavojingesnė, ir jis labai pagarbiai, bet 
dar labiau nuogąstaudamas žvelgė į to laiko religinį atgimimą, į „naujas 
taisykles, dėl kurių netikęs prelatų ir Bažnyčios vadovų elgesys neįsten- 
gė sunaikinti religijos“ ir kurios moko žmones būti gerus ir „nesipriešinti 
blogiui“; rezultatas tas, kad „nedori valdovai daro tiek blogio, kiek jiems 
patinka“*š. 

Žinoma, mes pasirinkome ekstremalų gerų darbų darymo pavyzdį, 
ekstremalų todėl, kad ši veikla, nesijausdama patogiai net privatumo 
srityje, mums tinka, kad parodytume, jog politinių bendruomenių istori- 
niai sprendimai, kuriais kiekviena bendruomenė nutardavo, kuri iš vita 
activa veiklų turi būti parodyta viešai, o kuri - paslėpta privatume, gali 
atitikti pačių tų veiklų prigimtį. Iškeldama šį klausimą, aš neketinu ban- 
dyti išsamiai nagrinėti vita activa veiklų, kurių skirstymą keistai ignora- 
vo tradicija, traktavusi jas daugiausia vita contemplativa požiūriu, bet 
bandysiu nors kiek tiksliau nustatyti jų politinę reikšmę. 


* Samprotavimai, kn. III, sk. 1. 

DARBAS 


Šiame skyriuje bus kritikuojamas Karlas Marxas. Tai nemalonu, nes 
šiuo metu tiek daug autorių, kadaise užsitikrinusių sau pragyvenimą atvi- 
rai arba tyliai skolindamiesi iš didelio Marxo idėjų ir įžvalgų aruodo, nu- 
sprendė tapti profesionaliais antimarksistais, o vykstant tokiems dalykams, 
vienas iš jų net atrado, kad Karlas Marxas pats nesugebėjo pragyventi, 
akimirkai užmiršęs kartas tų autorių, kuriuos jis „parėmė“. Tokioje sun- 
kioje situacijoje aš galiu priminti Benjamino Constanto tuo metu, kai jis 
jautėsi priverstas kritikuoti Rousseau, išsakytą teiginį: ,„J' ėviterai certes 
de me joindre aux dėtracteurs d'un grand homme. Ouand le hasard fait 
qu’en apparence je me rencontre avec eux sur un seul point, je suis en 
défiance de moi — même; et pour me consoler de paraître in instant de 
leur avis... j 'ai besoin de désavouer et de flétrir, — autant qu'il est en moi, 
ces prétendus auxiliaires“ (Tikrai, aš vengiu didžio žmogaus pavyduolių 
kompanijos. Jei man nutiks taip, kad aš sutiksiu su jais kokiu nors vienu 
pu Žiūriu, aš įtarsiu patį save; ir kad paguosčiau save už tai, jog, kaip atro- 
do, laikausi jų nuomonės... aš jaučiu, kad turiu jų nepripažinti ir tuos me- 
lagingus draugus laikyti kuo toliau nuo savęs *)!. 


11. „Mūsų kūno darbas ir mūsų rankų dirbinys“? 


Mano siūloma darbo ir darymo skirtis yra neįprasta. Ją liudijantys 
reiškiniai pernelyg įspūdingi, kad juos būtų galima ignoruoti, ir vis dėl- 


1. Žr. „De la liberté des anciens comparče a celle des modemes“ (1819), perspausdinta 
kn. Cours de politigue constitutionnelle, 1872, II, 549. 
2. Locke, Esė apie pilietinę valdžią, 26. 

to istoriniu požiūriu faktas yra tas, kad be kelių atsitiktinių pastabų, ku- 
nos, be to, niekada nebuvo išplėtotos net jų autorių teorijose, vargu ar 
kas nors ikimodernioje politinio mąstymo tradicijoje arba dideliame 
naujųjų amžių darbo teorijų korpuse paremtų šią skirtį. Tačiau šį istori- 
nių faktų stygių kompensuoja vienas labai aiškus ir atkaklus liudijimas, 
būtent tas paprastas faktas, kad visos Europos kalbos, senovės ir šiuolai- 
kinės, turi du etimologiškai nesusijusius žodžius pažymėti tai, apie ką 
mes turime galvoti kaip apie tą pačią veiklą, ir jos išsaugo juos, nors jie 
nuolatos vartojami kaip sinonimai". 

Štai Locke'o pateikta darančių rankų ir dirbančio kūno skirtis šiek 
tiek primena senovės graikų skirtį tarp cheirotechnės, amatininko, kurį 
atitinka vokiečių Handwerker, ir tų, kurie kaip „vergai ir naminiai gyvu- 
liai savo kūno galiomis padeda patenkinti būtinuosius poreikius“*, arba, 
pasak graikų idiominio posakio tō sėmati ergazesthai, dirba savo kūnais 
(tačiau net čia darbas ir darymas jau traktuojami kaip tapatūs, kadangi 
vartojamas ne žodis ponein [dirbti], bet ergazesthai [daryti]. Tik vienu 
aspektu, kuris vis dėlto lingvistiškai pats svarbiausias, senovinis ir šiuo- 
laikinis tų dviejų žodžių kaip sinonimų vartojimas yra apskritai neįmano- 
mas, būtent sudarant atitinkamą daiktavardį. Čia mes vėl matome visišką 
vienodumą: žodis „darbas“ [/abor], suprantamas kaip daiktavardis, nie- 
kada nežymi užbaigto produkto, darbo rezultato, bet būna veiksmažodi- 
nis daiktavardis, klasifikuojamas kaip gerundijus, o pats produktas visada 
kildinamas iš žodžio, žyminčio darymą [work], net kai įprastinė vartosena 
kito taip neatsiejamai nuo realios naujųjų amžių raidos, kad žodžio „dary- 
mas“ veiksmažodinė forma, ko gero, paseno’. 


3 Štai graikų kalba skiria ponein ir ergazesthai, lotynų — laborare ir facere arba fabricari, 
kuris turi tą pačią ctimologinę šaknį, prancūzų — travailler ir ouvrer, vokiečių - arbeiten ir 
werken. Visais šiais atvojais tik /abor atitikmenys nedviprasmiškai reiškia skausmą ir sunkumą. 
Vokiškas žodis Arbeit iš pradžių buvo taikomas tik ūkio darbams, atliekamicms baudžiauninkų, 
o ne amatininko darbui, kuris buvo vadinamas Werk. Prancūziškas žodis travailler pakeitė 
senesnį žodį labourer ir yra kilęs iš tripalium, reiškiančio ypatingos rūšies kankinimą. Žr. 
Grimm, Wörterbuch, S. 1854 ff., Lucien Fèbre, „Travail: évolution d'un mot et d'une idče“, 
Journal de psychologie normale et pathologigue, Vol. XLI, No. 1 (1948). 

* Aristotelis, Politika, 1254b 25. 

* Taip atsitiko prancūzų k. žodžiui ouvrer ir vokicčių - werken. Abiejose kalbose, ne taip 
kaip įprastinėje angliško žodžio /abor vartosenoje, žodžiai travailler ir arbeiten beveik prarado 

Priežastis, dėl kurios ši skirtis nebuvo pastebėta senovės laikais ir 
jos reikšmė liko netyrinėta, atrodo, yra pakankamai aiški. Panieka dar- 
bui, iš pradžių kylanti iš aistringo siekio būti laisvam nuo būtinybės ir 
ne mažiau aistringo nepakantumo bet kokiai pastangai, kuri nepalieka 
jokio pėdsako, jokio paminklo, jokio didžio kūrinio, verto prisiminti, 
plito kartu su didėjančiais polio gyvenimo reikalavimais piliečiams aukoti 
savo laiką ir reikalavimo, kad piliečiai susilaikytų (skholė) nuo visų veik- 
lų, išskyrus politinę veiklą, kol pagaliau ši apėmė viską, kam reikėjo 
pastangų. Ankstesnis politinis paprotys, atsiradęs iki miesto-valstybės 
visiško susiformavimo, tik atskyrė vergus, nugalėtus priešus (dmoes ar- 
ba douloi), kurie būdavo gabenami į nugalėtojo namų ūkį kartu su kitu 
grobiu, o ten kaip namų ūkio gyventojai (oiketai arba familiares) jie 
vergaudavo, kad palaikytų savo ir savo šeimininko gyvybę, ir dėmiour- 
goi, ne namie, o pas žmones dirbančius darbininkus, kurie laisvai judėjo 
viešojoje srityje“. Vėliau net pasikeitė šitų amatininkų pavadinimas; So- 
lonas juos apibūdino kaip Atėnės ir Hefaisto sūnus ir vadino juos ba- 
nausoi, t. y. žmonėmis, kuriems svarbiausia yra jų amatas, o ne turga- 
vietė. Tik nuo penktojo amžiaus pabaigos ir vėliau polis pradėjo klasifi- 
kuoti užsiėmimus pagal jiems reikiamų pastangų kiekį, todėl Aristotelis 
prasčiausiais vadino tuos užsiėmimus, „kurie labiausiai kenkia kūnui“. 
Nors jis atsisakė pripažinti banausoi pilietybę, jis būtų suteikęs ją pie- 
menims ir tapytojams (bet nei valstiečiams, nei skulptoriams)'. 


pradinę skausmo ir sunkumo reikšmę; Grimmas (op. cit.) jau nurodė šį pokytį pracito amžiaus 
viduryje: „Während in älterer Sprache dic Bedeutung von molestia und schwerer Arbeit 
vorherrschte, die von opus, opera, zurücktrat, tritt umgckchrt in der heutigen diese vor und 
jene erscheint seltener“. Įdomu ir tai, kad daiktavardžiams work, œuvre, Werk visose trijose 
kalbosc būdinga stiprėjanti tendencija būti vartojamiems žymėti meno kūrinius. 

6 Žr. J.-P.Vernant, „Travail et nature dans la Grèce ancienne“, Journal de psychologie 
normale et pathologique, LII, No. 1 (sausis-kovas, 1955): „Le terme [dėmiourgoi), chez 
Homėre et Hésiode, ne qualifie pas à l’origine l'artisan cn tant quce tel, commc ‘ouvrier’: il 
définit toutes les activités qui s'exercent en dehors du cadre de I'oikos, en favcur d'un 
public, dėmos: les artisans — charpentiers et forgerons — mais non moins gu'eux les devins, 
les héraults, les aèdes“. 

7 Politika, 1258b 35 ff. Aristotelio svarstymus, ar pripažinti banausoi pilietybę, žr. 
Politika, III, 5. Jo teorija artima tikrovei: apskaičiuota, kad iki 80 procentų laisvų 
darbininkų, amatininkų ir prekybininkų buvo nepiliečiai, arba „svetimšaliai“ (karoikountes 

Vėliau pamatysime, kad visai nepriklausomai nuo darbui rodomos 
paniekos graikai turėjo priežasčių nepasitikėti amatininkais ar veikiau 
homo faber mentalitetu. Tačiau šis nepasitikėjimas būdingas tik tam tik- 
rais laikotarpiais, o visi senoviniai žmogaus veiklų vertinimai, tarp jų 
tie, kurie, panašiai kaip Hesiodo, tariamai giria darbą“, remiasi įsitikini- 
mu, kad mūsų kūno darbas, būtinas dėl jo poreikių, yra vergiškas. Taigi 
užsiėmimams, kurie nebuvo darbiniai, tačiau kurių buvo imamasi ne dėl 
jų pačių, bet tam, kad būtų patenkintos gyvybinės reikmės, buvo sutei- 
kiamas darbo statusas, ir tai paaiškina jų vertinimo ir klasifikavimo įvai- 
riais laikotarpiais ir įvairiose vietose pokyčius ir variacijas. Nuomonė, 
kad darbas ir darymas antikoje buvo niekinami, kadangi jų ėmėsi tik 


ir metoikoi), arba išlaisvinti vergai, kuric pateko į tas klases (žr. Fritz Heichelhcim, 
Wirtschaftsgeschichte des Aliertums, 1938, I, 398 ff.). Jacobas Burckhardtas, kuris savo 
veikale Griechische Kulturgeschichte (Bd. II, Kap. 6 ir 8) pasakoja apic graikų įprastą 
nuomonę, kas priklauso ir kas nepriklauso banausoi klasei, taip pat pažymi, kad mums 
nežinomas joks traktatas apic skulptūrą. Turint galvoje daug rašinių apic muziką ir pocziją, 
tai, galimas daiktas, nebėra tradicijos atsitiktinumas, kaip ir faktas, kad mcs žinome tick 
daug pasakojimų apic stiprų pranašumo ir nct arogancijos jausmą, būdingą garsiems 
tapytojams; šiam jausmui neprilygsta anckdotai apic skulptorius. Toks tapytojų ir 
skulptorių vertinimas išliko daug amžių. Jį vis dar galima rasti Renesanso epochoje, mat 
skulptūrų kūrimas priskiriamas vergiškiems menams, o tapyba užima vidurio poziciją 
tarp laisvųjų ir vergiškų menų (žr. Otto Neurath, „Beitrāge zur Geschichte der Opera 
Servilia“, Archiv fūr Sozialwissenschaft und Sozialpolitik, Bd. XLI, N 2, 1915). Aristotelio 
pastaba apie picmenų gyvenimą patvirtina, kad graikų viešoji nuomonė micstuose- 
valstybėsc užsiėmimus vertino pagal reikiamas pastangas ir sunaudojamą laiką: „Panašiai 
yra ir su žmonėmis, nes ir jų gyvenimo būdai yra labai skirtingi. Tingiausi yra klajokliai, 
nes prijaukinti gyvuliai teikia maistą be vargo leidžiant laiką“ (Politika, 1256a 30 ff.). 
Įdomu, kad Aristotelis, galbūt kartodamas įprastą nuomonę, čia tingumą (aergia) mini 
kartu su skholė, tarsi jis būtų skholė būklė, susilaikymas nuo tam tikrų veiklų, kurios yra 
politinio gyvenimo sąlyga. Apskritai šiuolaikinis skaitytojas turi suprasti, kad aergia ir 
skholė nėra tapatūs. Tingumas turi tas pačias konotacijas, kokias turi ir mums, o skholė 
gyvenimas nebuvo laikomas tingiu gyvenimu. Tačiau skholė ir dykinėjimas pradėti 
tapatinti smunkant poliui. Štai Ksenofontas pasakoja, kad Sokratas buvo kaltinamas 
citavęs Hesiodo eilutę: „Darbas nėra negarbė, bet tingumas [aergia] yra negarbė“. 
Kaltinimas reiškė, kad Sokratas savo mokiniams diegė vergišką dvasią (Atsiminimai, I, 
2, 56). Istoriniu požiūriu svarbu turėti galvoje skirtumą tarp graikų miestų-valstybių 
rodomos paniekos visiems nepolitiniams užsiėmimams, o ją lėmė iš piliečių reikalaujamos 
didžiulės laiko ir energijos sąnaudos, ir ankstesnės, pirmapradiškesnės ir bendresnės 

vergai, yra šiuolaikinių istorikų prietaras. Antikos žmonės protavo ki- 
taip ir jautė esant būtina turėti vergų, nes visi užsiėmimai, kurie buvo 
pajungti gyvenimo palaikymo reikmėms, buvo vergiškos prigimties’. 
Kaip tik tuo remiantis buvo ginama ir teisinama vergovės institucija. 
Dirbti reiškė būti būtinybės vergu, ir šitoks pavergimas glūdėjo žmo- 
gaus gyvenimo sąlygose. Kadangi žmones valdė gyvybinės reikmės, jie 
galėjo laimėti savo laisvę tik valdydami tuos, kuriuos jie palenkė būti- 
nybei tarnauti savo gyvybinėms reikmėms jėga. Vergo degradavimas 
buvo likimo smūgis, ir tas likimas buvo blogesnis negu mirtis, kadangi 
jame glūdėjo žmogaus metamorfozė į kažką panašaus į prijaukintą gy- 
vulį'?. Todėl vergo statuso pasikeitimas, toks kaip paleidimas į laisvę 


panickos, rodomos veikloms, kurios padeda tik palaikyti gyvenimą - ad vitae 
sustentationem, kaip opera servilia vis dar apibrėžiami aštuonioliktamc amžiuje. Homero 
pasaulyje Paris ir Odisėjas padeda statyti savo namus, Nausikaja pati skalbia savo brolių 
baltinius ir t. t. Visa tai yra Homero herojaus pakankamumo sau, jo nepriklausomybės ir 
autonomiško jo asmens pranašumo dalis. Joks darbas nėra nickingas, jci jis reiškia didesnę 
nepriklausomybę; ta pati veikla gali būti vergiškumo ženklas, jei ant kortos statoma ne 
asmeninė nepriklausomybė, o grynas išlikimas, jeigu ji yra ne suverenumo, bet 
pavergtumo būtinybei išraiška. Kitoks amato vertinimas Homcro pocmose, be abejonės, 
gerai Žinomas. Bet realią jo prasmę gražiai pateikė Richardas Harderis neseniai 
paskelbtoje apybraižojec Eigenart der Griechen (1949). 

5 Darbas ir darymas (ponos ir ergon) skiriami Hesiodo pocmoje; tik darymas kilo iš 
Eridės, gydančio ginčo dicvaitės (Darbai ir dienos, 20-26), o darbas, kaip ir visi kiti blogi 
dalykai, radosi iš Pandoros skrynios (90 ff.) ir yra Dzeuso bausmė, kadangi Prometėjas 
„gudragalvis jį apgavo“. Nuo to laiko „dicvai slepia gyvenimą nuo žmonių“ (42 ff.) ir jų 
prakeikimas krinta ant „duoną valgančio žmogaus“ (82). Maža to, Hesiodas savaimc 
suprantamu dalyku laiko tai, kad realų ūkio darbą atlicka vergai ir prijaukinti gyvuliai. Jis 
giria kasdienį gyvenimą — graikui tai gana neįprasta, — bct jo idcalas yra džentelmenas 
ūkininkas, o ne darbininkas, kuris lieka namuose, vengia jūros nuotykių, taip pat ir viešos 
veiklos agoroje (29 ff.) ir žiūri savo reikalų. 

? Savo garsųjį vergovės aptarimą Aristotelis pradeda (Politika, 1253b 25) teiginiu, 
kad „be būtinų dalykų neįmanoma nei gyventi, nei gerai gyventi“. Būti vergų šeimininku 
yra žmogiškas būdas valdyti būtinybę ir todėl tai nėra para physin, prieš prigimtį; to 
reikalauja pats gyvenimas. Todėl valstiečius, kurie parūpina gyvenimui būtinų dalykų, 
Platonas ir Aristotelis priskiria prie vergų (žr. Robert Schlaifer, „Greek Theories of Sla- 
very from Homecr to Aristotle“, Harvard Studies in Classical Philology, Vol. XLVII, 1936). 

10 Kaip tik šia prasme Euripidas visus vergus vadina „blogais“: jie viską suvokia 
skrandžio požiūriu (Supplementum Euripideum, ed. Arnim, frag. 49, no. 2). 

šeimininko valia arba bendrų politinių aplinkybių pasikeitimas, dėl ku- 
rio tam tikri užsiėmimai tapdavo svarbūs viešuoju požiūriu, automatiš- 
kai pakeisdavo vergo „prigimtį“!!. 

Vergovės institucija antikoje, nors ne vėlesniais laikais, nebuvo pi- 
gios darbo jėgos arba išnaudojimo įrankis siekiant pelno; veikiau tai 
buvo bandymas darbą pašalinti iš žmogaus gyvenimo sąlygų. Kas žmo- 
gui ir visoms kitoms gyvūniško gyvenimo formoms buvo bendra, nebu- 
vo laikoma žmogiškumu. (Beje, todėl taip smarkiai buvo nesuprasta grai- 
kų teorija apie nežmogišką vergo prigimtį. Aristotelis, savo teoriją pa- 
grindęs taip aiškiai, o po to mirties patale išlaisvinęs savo vergus, nebuvo 
toks nenuoseklus, kaip linkę manyti šių laikų žmonės. Jis neigė ne ver- 
go sugebėjimą būti žmogumi, o tik draudė žodį „Žmogus“ vartoti žmo- 
nijos rūšies atstovams žymėti, kol šie visiškai palenkti būtinybei'?.) Ir 
teisinga, kad žodžio „gyvūnas“ vartojimas sąvokoje animal! laborans, 
besiskiriantis nuo labai abejotino to paties žodžio vartojimo sąvokoje 
animal rationale, yra visiškai pateisinamas. Animal laborans tikrai yra 
tik viena, geriausiu atveju aukščiausia iš gyvūnų rūšių, apgyvendinusių 
žemę. 

Nestebina tai, kad skirtis tarp darbo ir darymo klasikinėje antikoje 
buvo ignoruojama. Skirtumas tarp privataus namų ūkio ir viešosios 
politinės srities, tarp namų ūkio įnamio, kuris buvo vergas, ir namų 
ūkio šeimininko, kuris buvo pilietis, tarp veiklų, kurios turi būti sle- 
piamos privatume, ir tų veiklų, kurios buvo vertos to, kad jas buvo 
galima matyti, girdėti ir prisiminti, stelbė ir lėmė visas kitas skirtis, 
kol buvo paliktas tik vienas kriterijus: ar daugiau laiko ir pastangų 
atiduodama privatumui, ar viešumui; ar užsiėmimą motyvuoja cura 
negotii ar cura rei publicae, rūpinimasis privačiu ar viešu reikalu"? 


" Štai Aristotelis rekomendavo, kad vergai, kuriems patikėti „laisvi užsiėmimai“ (ta 
eleuthera ton ergon), būtų traktuojami oriau ir ne kaip vergai. Kai, kita vertus, pirmaisiais 
Romos imperijos amžiais tam tikros viešos funkcijos, kurias visada atlikdavo valstybiniai 
vergai, tapo gerbiamesnės ir svarbesnės, šiticms servi publici — jic faktiškai atlikdavo 
valstybės tarnautojų užduotis - buvo leidžiama dėvėti togą ir tuoktis su laisvomis moterimis. 

'2 Du bruožai, kurių, pasak Aristotelio, neturi vergas - kaip tik dėl šių trūkumų jis nėra 
žmogus, - yra sugebėjimas apsvarstyti ir nuspręsti (to bouleutikon) bei numatyti ir pasirinkti 
(proairesis). Taip, žinoma, tik aiškiau pasakoma, kad vergas yra palenktas būtinybei. 

5 Cicero, De re publica, V, 2. 

Atsiradus politinei teorijai, filosofai pašalino net šias skirtis, kurios 
bent jau diferencijavo veiklas, kontempliaciją priešindamos visoms 
veiklos rūšims. Jie net politinę veiklą priskyrė būtinybei, kuri nuo to 
laiko tapo visų vita activa veiklų bendru vardikliu. Mes visai pagrįs- 
tai negalime tikėtis pagalbos iš krikščioniško politinio mąstymo, ku- 
ris perėmė filosofų taikytą skirtį, ją išgrynino ir — religiją priskyręs 
daugumai, o filosofiją nedaugeliui — padarė ją visuotinai galiojančią, 
saistančią visus Žmones. 

Tačiau iš pirmo žvilgsnio stebina tai, kad naujieji amžiai, apvertę 
visas tradicijas, tradicinį veiksmo ır kontempliacijos rangą, tradicinę hie- 
rarchiją pačiame vita activa, šlovinę darbą kaip visų vertybių šaltinį ir 
animal laborans iškėlę į poziciją, tradiciškai užimtą animal! rationale, 
nesukūrė teorijos, kuri būtų aiškiai atskyrusi animal laborans ir homo 
faber, „mūsų kūno darbą ir mūsų rankų dirbinį“. Vietoje to pirmiausia 
matome produktyvaus ir neproduktyvaus darbo skirtį, po to, šiek tiek 
vėliau, skirtumą tarp kvalifikuoto ir nekvalifikuoto darbo ir galiausiai — 
abiejų rango pažeminimą dėl atrodžiusio elementariausio visų veiklų 
padalijimo į rankų ir intelektualinį darbą. Tačiau iš tų trijų skirčių tik 
skirtis tarp produktyvaus ir neproduktyvaus darbo yra esmingiausia, ir 
neatsitiktinai du didžiausi šios srities teoretikai Adamas Smithas ir Kar- 
las Marxas visą savo argumentacijos struktūrą pagrindė būtent šia skir- 
timi. Naujaisiais amžiais darbas buvo išaukštintas būtent dėl jo „„pro- 
duktyvumo“, ir tariamai šventvagiška Marxo mintis, kad darbas (o ne 
Dievas) sukūrė žmogų ar kad darbas (o ne protas) žmogų skiria nuo kitų 
gyvūnų, buvo tik radikaliausias ir nuosekliausias formulavimas to daly- 
ko, dėl kurio sutarė visi naujieji amžiai!“. 


4 „Žmogaus savęs sukūrimas žmogišku darbu“ buvo viena iš pastoviausių Marxo 
idėjų nuo pat jaunystės. Ją įvairiais variantais galima rasti kn. Jugendschriften (kur „Hegelio 
dialektikos kritikoje“ ši idėja priskiriama Hegeliui). (Žr. Marx-Engels Gesamtausgabe, 
Th. I, Bd. 5, Berlin, 1932, S.156 ir 167.) Kad Marxas tikrai norėjo pakeisti tradicinį žmogaus 
kaip animal rationale apibrėžimą, apibrėždamas jį kaip animal laborans, yra aišku iš 
konteksto. Šią teoriją sustiprina sakinys iš Vokiečių ideologijos, nors vėliau jis buvo 
išbrauktas: „Der erste geschichtliche Akt dieser Individuen, wodurch sie sich von den 
Tieren unterscheiden, ist nicht, dass sie denken, sondern, dass sic anfangen ihre Lebensmittel 
zu produzieren“ (ibid., p. 568). Panašių formuluočių pasitaiko „Ekonominiuose ir 
filosofiniuose rankraščiuose“ (ibid., p. 125) ir „Šventojoje šeimoje“ (ibid., p. 189). Engelsas 

Maža to, ir Smithas, ir Marxas sutiko su tos epochos viešąja nuomo- 
ne, kai jie niekino neproduktyvų darbą kaip parazitinį, iš tiesų iškreipto 
darbo rūšį, tarsi niekas, kas nepraturtina pasaulio, nevertas šio pavadini- 
mo. Marxas tikrai pritarė Smitho rodomai paniekai „liokajiškiems tar- 
nams“, kurie lyg „tingūs svečiai... po savęs nepalieka nieko kaip atlygį 
už tai, ką suvartojo“!?. Tačiau kaip tik šitie liokajiški tarnai, šitie namų 
ūkio įnamiai, oiketai arba familiares, triūsiantys vien tam, kad būtų ten- 
kinamos gyvybinės reikmės, ir reikalingi pastangų nereikalaujančiam 
vartojimui, o ne gamybai, buvo tie, kurie visais amžiais iki naujųjų amžių 
buvo turimi galvoje tapatinant darbą su vergija. Mainais už vartojimą 
jie paliko nei daugiau, nei mažiau kaip savo šeimininko laisvę arba, 
šiuolaikiškai kalbant, savo šeimininkų potencialų produktyvumą. 

Kitaip tariant, produktyvaus ir neproduktyvaus darbo skirtis apima 
(nors kaip prietaras) fundamentalesnę darymo ir darbo skirtį'“. Tikrai, 
bet kokio darbo žymė yra ta, kad jis nieko nepalieka, kad į jį dedamų 
pastangų rezultatas beveik taip greitai suvartojamas, kaip ir į jį įdėtos 
pastangos. Ir vis dėlto šios pastangos, nors ir tuščios, kyla iš labai dide- 
lės būtinybės ir motyvuojamos už viską stipresnio akstino, kadangi nuo 
jų priklauso pats gyvenimas. Naujieji amžiai apskritai ir ypač Karlas 


vartojo panašias formuluotes daug kartų, pavyzdžiui, 1884 m. veikalo Šeimos kilmė 
pratarmėje ar 1876 laikraščio straipsnyje „Darbo vaidmuo bcždžionės sužmogėjimo 
procesc“ (žr. Marx and Engels, Selective Works, London, 1950, Vol. II). 

Atrodo, kad Humec'as, o ne Marxas buvo pirmas, pabrėžęs, jog darbas skina Žmogų 
nuo gyvulio (Adriano Tilgher, Homo faber, 1929; angliškas leidimas: Work: What It Has 
Meant to Men through the Ages, 1930). Kadangi darbas Hume'o filosofijoje neatlieka 
jokio svarbaus vaidmens, jis turi tik istorinę reikšmę; Hume'o požiūriu, dėl šio bruožo 
žmogaus gyvenimas nėra produktyvesnis, o tik atšiauresnis ir skausmingesnis už gyvūno 
gyvenimą. Tačiau šiame kontekste įdomu pažymėti, kaip rūpestingai Hume'as pakartotinai 
pabrėždavo, kad ne mąstymas, ne protavimas žmogų skiria nuo gyvūno ir kad gyvulių 
elgsena rodo, jog jie sugeba ir mąstyti, ir protauti. 

5 Wealth of Nations (Everyman's ed.), II, 302. 

16 Produktyvaus ir neproduktyvaus darbo skirtį atrado fiziokratai, kurie skyrė gaminančias, 
nuosavybę turinčias ir sterilias klases. Kadangi jic manė, kad bet kokio produktyvumo pradinis 
šaltinis glūdi gamtinėse žemės jėgose, tai produktyvumo knterijų jic siejo su naujų daiktų 
kūrimu, o nc su žmonių reikmėmis ir norais. Štai markizas Mirabeau, garsiojo oratoriaus 
tėvas, vadina sterilia „la classe d'ouvriers dont les travaux, quoique nécessaires aux besoins 
des hommes et utiles à la société, ne sont pas néanmois productifs“ ir savo sterilaus ir 

Marxas, galima sakyti, priblokšti precedento neturinčio faktinio Vakarų 
žmonijos produktyvumo, nieko nepaisydami buvo linkę į visokeriopą 
darbą žvelgti kaip į darymą ir kalbėti apie animal laborans terminais, 
kurie labiau tiktų homo faber, ir visą laiką tikėjosi, kad reikia žengti tik 
vieną žingsnį apskritai darbui, o kartu ir būtinybei pašalinti”. 

Be abejonės, reali istorijos raida, perkėlusi darbą iš paslėpties į vie- 
šąją sritį, kurioje jis galėjo būti organizuotas ir „padalintas“!*, buvo sva- 
rus argumentas plėtojant šias teorijas. Tačiau šiuo požiūriu net svarbes- 
nis jau klasikinių ekonomistų nujaustas ir aiškiai atskleistas bei sufor- 
muluotas Karlo Marxo faktas, kad pati darbo veikla nepriklausomai nuo 
istorinių aplinkybių ir nuo jos vietos privačioje ar viešojoje srityje tikrai 
yra „produktyvi“, ir nesvarbu, kokie tušti ir netvarūs gali būti jos pro- 
duktai. Šis produktyvumas — tai ne darbo produktai, bet žmogaus „jė- 
ga“, kurios stiprumas nebūna išeikvojamas pagaminus jos pačios egzis- 
tavimo ir išlikimo priemones; ne, ji gali pagaminti „perteklių“, t. y. dau- 
giau, negu būtina jos pačios reprodukavimui. Kadangi ne pačiu darbu, 
bet žmogaus „darbo jėgos“ (Arbeitskraft) pertekliumi paaiškinamas darbo 
produktyvumas, šis Marxo pradėtas vartoti terminas, kaip teisingai pa- 
žymėjo Engelsas, buvo originaliausias ir revoliucingiausias visos jo sis- 
temos elementas'*. Kitaip negu darymo produktyvumas, kuris žmogaus 
sukurtą pasaulį papildo naujais daiktais, darbo produktyvumas gamina 
daiktus tik atsitiktinai ir pirmiausia susijęs su savo paties reprodukavi- 
mo priemonėmis; kadangi jo jėga nėra išeikvojama užtikrinus jo paties 
reprodukavimą, jis gali būti naudojamas reprodukuoti ne vien gyveni- 


produktyvaus darbo skirtį iliustruoja ją prilygindamas skirtumui tarp akmens tašymo ir jo 
gaminimo (žr. Jean Dautry, „La notion de travail chez Saint-Simon et Fouricr“, Journal de 
psychologie normale et pathologique, Vol. LII, No. 1, sausis-kovas, 1955). 

17 Ši viltis Marxą lydėjo nuo pradžios iki pabaigos. Ją mes randame jau Vokiečių 
ideologijoje: „Es handelt sich nicht darum die Arbeit zu befreien, sondem sie aufzuheben“ 
(Gesamtausgabe, Th. 1, Bd. 3, S. 185) ir dar po daug dešimtmečių trečiajame Kapitalo 
tome, sk. 48: „Das Reich der Freiheit beginnt in der Tat erst da, wo das Arbeiten... aufhört“ 
(Marx-Engels Gesamtausgabe, Th. Il, Zürich, 1933, S. 873). 

18 Adamas Smithas savo veikalo Wealth of Nations (Everyman's ed., I, 241 ff.) antrosios 
knygos įvade pabrėžia, kad produktyvumą labiau lemia darbo pasidalijimas negu pats darbas. 

19 Žr. Engelso įvadą Marxo „Wage, Labour and Capital“ (in Marx and Engels, Se- 
lected Works, London, 1950, I, 384), kur Marxas pradėjo vartoti šį naują terminą, šiek tiek 
jį pabrėždamas. 

mo procesą, bet niekada „nepagamina“ nieko, išskyrus gyvenimą“. Žiau- 
ria priespauda vergų visuomenėje ar išnaudojimu paties Marxo laikų 
kapitalistinėje visuomenėje jis gali būti nukreipiamas taip, kad kai kurių 
žmonių darbo pakanka laiduoti visų gyvenimą. 

Šiuo grynai socialiniu požiūriu, kuris yra visų naujųjų amžių požiūris, 
bet nuosekliausiai ir didingiausiai buvo išreikštas Marxo darbuose, visoks 
dirbimas yra „produktyvus“, o ankstesnė skirtis tarp „liokajiškų užduo- 
čių“, kurios nepalieka jokio pėdsako, ir gaminimo tokių daiktų, kurie pa- 
kankamai tvarūs, kad galėtų būti kaupiami, nebegalioja. Kaip matėme 
anksčiau, socialinis požiūris sutampa su tokia interpretacija, kuri kreipia 
dėmesį tik į žmonijos gyvenimo procesą ir jos atskaitos sistemoje visi 
daiktai tampa vartojimo objektais. Visiškai „socializuotoje Žmonijoje“, 
kurios vienintelis tikslas bus mėgautis gyvenimo procesu — ir tai, deja, yra 
visai ne utopinis idealas, į kurį orientuotos Marxo teorijos*!, — skirtumas 
tarp darbo ir darymo visiškai išnyktų; visas darymas taptų darbu, kadangi 
visi daiktai būtų suprantami ne kaip pasauliški, objektyvūs, bet kaip gy- 
vos darbo jėgos rezultatai ir gyvenimo proceso funkcijos”. 


2 Marxas visada ir ypač jaunystėje pabrėždavo. kad svarbiausia darbo funkcija yra 
„gyvenimo produkavimas“, ir todėl darbą nagrinėjo kartu su gimdymu (žr. Deutsche 
Ideologie, S. 19; taip pat „Wage, Labour and Capital“, p. 77). 

2! Terminus vergesellschafteter Mensch arba gesellschafiliche Menschheit Marxas 
dažnai vartojo socializmo tikslui nurodyti (žr., pavyzdžiui, trečią Das Kapital, S. 873, 
tomą ir dešimtąją „Tezių apie Fojerbachą“ tezę: „„Scnojo materializmo požiūris yra 
„pilietinė“ visuomenė; naujojo materializmo požiūris yra žmogiška visuomenė arba 
socializuota žmonija“, Selected Works, II, 367). Jis pasireiškia tuo, kad įveikiamas atotrūkis 
tarp žmogaus individualios ir socialinės egzistencijos, todėl žmogus, „būdamas maksimaliai 
individualus, tuo pačiu metu bus socialinė būtybė [Gemeinwesen]“ (Jugendschriften, S. 
113). Šitą socialinę žmogaus prigimtį Marxas dažnai vadina jo Gattungswesen, jo buvimą 
rūšine būtybe, o garsusis Marxo „susvetimėjimas sau“ pirmiausia yra Žmogaus 
susvetimėjimas jo Gattungswesen (ibid., p. 89: „Eine unmittelbare Konsequenz davon, 
dass der Mensch dem Produkt seiner Arbeit, seiner Lebenstatigkcit, scinem Gattungswcscn 
cntfremdet ist, ist die Entfremdung des Menschen von dem Menschen“). Ideali visuomenė 
yra tokia būklė, kai visos žmogaus veiklos kyla iš žmogaus „prigimties“ taip natūraliai 
kaip vaškas, kurį bitės išskiria, kad padarytų korį; gyventi ir dirbti gyvenimo labui bus 
vienas ir tas pats dalykas, ir gyvenimas jau „nebeprasidės [darbininkui] ten, kur pasibaigia 
[darbo veikla)“ (,„Wage, Labour and Capital“, p. 77). 

* Pradinis Marxo kaltinimas kapitalistinei visuomenei buvo nc tik tas, kad ji visus daiktus 
paverčia prekėmis, bet kad „dirbantysis santykiauja su savo darbo produktu kaip su svetimu 

Įdomu pažymėti, kad skirtys tarp kvalifikuoto ir nekvalifikuoto bei 
tarp intelektualinio ir rankų darbo neatlieka jokio vaidmens nei klasiki- 
nėje politinėje ekonomijoje, nei Marxo darbuose. Palyginti su darbo pro- 
duktyvumu, jie tikrai ne tokie svarbūs. Kiekvienai veiklai reikia tam 
tikrų įgūdžių, norint valyti ar gaminti valgį jų reikia ne mažiau, negu 
knygai parašyti ar namui pastatyti. Ši skirtis netaikoma įvairioms veik- 
loms, bet žymi tik tam tikras kiekvienos veiklos pakopas ir bruožus. Ji 
galėtų tapti šiek tiek svarbi dėl naujaisiais amžiais įtvirtinto darbo pasi- 
dalijimo, nes užduotys, anksčiau skiriamos jauniems ir nepatyrusiems, 
virto viso gyvenimo profesijomis. Bet šis darbo pasidalijimo padarinys, 
kai viena veikla suskaidoma į tiek daug smulkių operacijų, kad kiekvie- 
nam specializuotam atlikėjui reikia tik minimalaus įgudimo, turi ten- 
denciją, kaip teisingai numatė Marxas, apskritai panaikinti ir kvalifi- 
kuotą darbą. Jo rezultatas yra tai, kad darbo rinkoje perkami ir parduo- 
dami ne individualūs įgūdžiai, bet „darbo jėga“, kurios visi žmonės turi 
maždaug po lygiai. Maža to, kadangi nekvalifikuota amatininkystė yra 
prieštaringa sąvoka, pati skirtis taikytina tik darbo veiklai, o bandymas 
ją naudoti kaip platesnę atskaitos sistemą jau rodo, kad darbo ir darymo 
skirties buvo atsižadėta darbo labui. 

Visai kitoks yra populiaresnės rankų ir intelektualinio darbo kate- 
gorijos atvejis. Čia dirbantįjį rankomis ir dirbantįjį galva saistantis ryšys 
irgi yra darbo procesas, vienu atveju atliekamas galva, kitu atveju — 
kokia nors kita kūno dalimi. Tačiau mąstymas, kuris, matyt, yra gal- 
vos veikla, nors šiek tiek panašus į dirbimą - irgi toks procesas, kuris, 
galimas daiktas, pasibaigia tik su pačiu gyvenimu, — yra net ne toks 
„produktyvus“ negu darbas; darbas nepalieka tvaraus pėdsako, o mąs- 
tymas apskritai nepalieka nieko apčiuopiamo. Pats savaime mąstymas 
niekada nematerializuojasi kokių nors objektų pavidalu. Kai tik inte- 
lektualus darbininkas nori parodyti savo mintis, jis turi naudoti savo 
rankas ir įgyti rankų įgūdžių lygiai kaip ir bet koks kitas darbininkas. 
Kitaip tariant, mąstymas ir darymas yra dvi skirtingos veiklos, kurios 
niekada visiškai nesutampa; mąstytojas, kuris nori, kad pasaulis žino- 


daiktu“ („dass der Arbeiter zum Produkt seiner Arbeit als cinem fremden Gegenstand sich 
verhält“, Jugendschriften, S. 83) — kitaip tariant, kad pasaulio daiktai, jei jie buvo pagaminti 
žmogaus, tam tikru mastu nepriklauso nuo žmogaus gyvenimo, yra jam „svetimi“. 

tų apie jo minčių „turinį“, pirmiausia turi nustoti mąstyti ir prisiminti 
savo mintis. Prisiminimas šiuo, kaip ir kitais atvejais, neapčiuopiamy- 
bę ir tuštumą paruošia galimam jų materializavimui — tai yra darymo 
proceso pradžia ir, panašiai kaip amatininko apmąstomas modelis, ku- 
nuo jis vadovausis darydamas, tai pats nematerialiausias šio proceso 
etapas. Taigi pačiam darymui visada reikia kokios nors medžiagos, su 
kuria bus dirbama ir kurią gaminimas, homo faber veikla, transfor- 
muos į pasaulišką daiktą. Specifinis intelektualinio darbo kuriamasis 
pobūdis ne mažiau priklauso nuo „mūsų rankų dirbinio“, kaip ir bet 
kuri kita darymo rūšis. 

Atrodo įtikima ir tikrai gana įprasta šiuolaikinę intelektualinio ir ran- 
kų darbo skirtį sieti su senovine „laisvųjų“ ir „vergiškų menų“ skirtimi. 
Tačiau laisvuosius ir vergiškus menus skiriantis bruožas visai nėra „aukš- 
tesnis intelekto laipsnis“ ar tai, kad „laisvas menininkas“ dirba savo sme- 
genimis, o „niekingas amatininkas“ — savo rankomis. Senovėje nustatytas 
kriterijus pirmiausia yra politinis. Veiklos, susijusios su prudentia, suge- 
bėjimu protingai spręsti, o tai — valstybininko dorybė, ir viešuoju požiūriu 
svarbios profesijos (ad hominum utilitatem)”, tokios kaip architektūra, 
medicina ir žemdirbystė“*, yra laisvos. Visi amatai, raštininko amatas ne 
mažiau negu dailidės, yra „niekingi“, netinkami visateisiui piliečiui, ir 
blogiausi yra tie, kuriuos mes laikome naudingiausiais, tokie kaip „pre- 
kiautojo žuvimi, mėsininko, virėjo, naminių paukščių pardavėjo ir Žve- 
j0“*?. Tačiau net ir jie nebūtinai yra grynas darbas. Yra dar trečioji katego- 
rija, kai sunkus triūsas ir pačios pastangos (operae, besiskiriančios nuo 


3 Kad būtų patogiau, aš vadovausiuosi Cicerono laisvųjų ir vergiškų užsiėmimų 
aptarimu veikale De officiis, I, 50-54. Prudentia ir utilitas ar utilitas hominum knterijai 
pateikiami $ 151 ir $ 155. (Walterio Millerio pateikiamas prudentia vertimas kaip „aukštesnis 
intelekto laipsnis“ Loeb Classical Library leidime man atrodo klaidingas.) 

24 Žemės ūkio priskyrimas laisviesiems menams, žinoma, specifiškai romėniškas. Tai 
nesusiję su kokiu nors ypatingu ūkininkavimo „naudingumu“, kaip suprastume mcs, bet 
daug labiau susiję su romėniška patria idėja, kad ager Romanus, o ne tik Romos miestas 
yra viešosios srities vieta. 

3 Tai, kas naudinga tik pragyventi, Ciceronas vadina mediocris utilitas ($ 151) ir 
šalina iš laisvųjų menų tarpo. Vertimas man vėl atrodo netikslus; tai nėra „profesijos, ... iš 
kurių gaunama nemaža nauda visuomenei“, bet užsiėmimai, kurie, aiškiai priešingi 
minėtiems anksčiau, transcenduoja vulgarų vartojimo gėrybių naudingumą. 

opus, tik pastangos, besiskiriančios nuo darymo rezultato) yra apmokami, 
ir šiais atvejais „pats atlyginimas yra vergijos laidas“**. 

Rankų ir intelektualinio darbo skirtis, nors jos pradmenų galima ras- 
ti viduramžiais”, yra moderni ir atsiradusi dėl dviejų visai skirtingų prie- 
žasčių, tačiau abi jos yra vienodai būdingos bendram naujųjų amžių kli- 
matui. Kadangi naujųjų amžių sąlygomis kiekvienas darbas turi įrodyti 
savo „naudingumą“ visai visuomenei ir kadangi intelektualinių užsiė- 
mimų naudingumas tapo daugiau negu abejotinas dėl moderniojo darbo 
šlovinimo, tai natūralu, kad ir intelektualai troško būti priskirti prie dir- 
bančių gyventojų. Tačiau tuo pačiu metu ir tik tariamai prieštaraujant 
šiai raidai šioje visuomenėje tam tikrų intelektualinių užsiėmimų porei- 
kis ir pagarba jiems tapo beprecedenčiai mūsų istorijoje, tokie pat kaip 
Romos imperijos žlugimo šimtmečiais. Šiame kontekste būtų neblogai 
prisiminti, kad per visą senovės istoriją „intelektualines“ raštininkų pa- 
slaugas, nesvarbu, ar jos tenkino viešosios, ar privačios srities reikmes, 
teikdavo vergai ir jos būdavo atitinkamai vertinamos. Tik Romos impe- 
rijos biurokratizavimas ir kartu vykęs socialinis ir politinis imperatorių 
iškilimas paskatino perkainoti „intelektualines“ paslaugas”. Kiek inte- 
lektualas tikrai nėra „darbininkas“, kuris panašiai kaip ir kiti darbinin- 
kai nuo kukliausio amatininko iki didžiausio menininko, prideda dar 


* Romėnai skirtumą tarp opus ir operae laikė tokiu lemtingu, kad turėjo dvi skirtingas 
sutartics formas, locatio operis ir locatio operarum, iš jų antroji vaidino nesvarbų vaidmenį, 
kadangi didesnę darbo dalį atlikdavo vergai (žr. Edgar Loening, Handworterbuch der 
Staatswissenschaften, 1890, I, 742 ff.). 

Y Viduramžiais opera liberalia buvo tapatinami su intelektualiniu ar veikiau dvasiniu 
darbu (žr. Otto Neurath, „Beitragc zur Geschichte der Opera Servilia“, Archiv fūr 
Sozialwissenschaft und Sozialpolitik, Bd. XLI, 1915, N 2). 

= H. Walonas aprašo šį procesą valdant Dioklccianui: „... les fonctions jadis serviles 
se trouvèrent anoblies, ėlevėes au premier rang de l’État. Cette haute considération qui de 
l’empereur sc répandait sur les premiers serviteurs du palais, sur les plus hauts dignitaires 
de l'empire, descendait à tous les degrés des fonctions publiques ...; le service public 
devint un office public“. „Les charges les plus serviles, ... les noms que nous avons cités 
aux fonctions de l'esclavage, sont revêtus de I'ėclat qui rejaillit de la personne du prince“ 
(Histoire de l'esclavage dans l'antiquité, 1847, III, 126 ir 131). Prieš išaukštinant šias 
tarnybas, raštininkai buvo prilyginami viešųjų pastatų sargybiniams ar net tokiems žmonėms, 
kurie palydėdavo kovotojus į areną (ibid., p. 171). Atrodo verta pažymėti, kad „intelektualų“ 
iškėlimas sutapo su biurokratijos atsiradimu. 

vieną, jei įmanoma, tvarų daiktą prie žmogaus dirbtinio pasaulio, jis, 
galimas daiktas, panašiausias į Adamo Smitho „liokajų“, nors jo funkci- 
ja yra ne tiek išsaugoti gyvenimo procesą ir laiduoti jo atsinaujinimą, 
kiek rūpintis išlaikyti įvairias gigantiškas biurokratines mašinas, kurių 
veikimas suvartoja jo paslaugas ir praryja jo produktus taip greitai ir 
negailestingai, kaip pats biologinis gyvenimo procesas“. 


12. Pasaulio daiktiškumas 


Panieka darbui antikinėje teorijoje ir jo šlovinimas naujaisiais am- 
žiais orientuojasi į dirbančiojo subjektyvų požiūrį arba į jo veiklą; nepa- 
sitikima skausmingomis jo pastangomis arba giriamas jo produktyvu- 
mas. Požiūrio subjektyvumą gali geriau atskleisti lengvo ir sunkaus dar- 
bo skirtis, bet matėme, kad bent jau Marxo atveju — jis kaip didžiausias 
iš naujųjų amžių darbo teoretikų neišvengiamai yra savotiškas vertini- 
mo kriterijus šiose diskusijose — darbo produktyvumas yra matuojamas 
ir vertinamas orientuojantis į gyvenimo proceso reprodukcijos reikala- 
vimus; jį lemia potencialus perteklius, būdingas žmogaus darbo jėgai, o 
ne jo gaminamų daiktų kokybė ar pobūdis. Panašiai ir graikų nuomonė, 
vertinusi tapytojus labiau negu skulptorius, tikrai nesirėmė didesne pa- 
garba paveikslams”. Atrodo, kad darbo ir darymo skirtis, kurios mūsų 
teoretikai taip atkakliai nepaisė, o mūsų kalbos taip užsispyrusiai ją 1š- 
saugojo, tikrai tampa tik masto skirtumu, jei nepaisoma pagaminto daikto 
pasauliško pobūdžio — jo vietos, funkcijos ir išlikimo pasaulyje truk- 
mės. Skirtumas tarp duonos, kurios „tikėtina gyvenimo trukmė“ pasau- 
lyje vargu ar ilgesnė negu viena diena, ir stalo, kuris gali nesunkiai per- 


3 „Kai kurių gerbiamiausių visuomenės luomų darbas yra panašus į liokajų darbą; jis 
negamina jokios vertės“, - sako Adamas Smithas ir prie tokių darbų priskiria „visą armiją ir 
laivyną“, „valstybės tarnautojus“ ir tokias laisvąsias profesijas kaip „dvasininkai, teisininkai, 
gydytojai ir visokie rašytojai“. Jų darbas, „kaip aktorių deklamavimas, oratoriaus kalba ar 
muzikanto melodija ... pražūva pačią jų sukūrimo akimirką“ (op. cit., I, 295-296). Aišku, 
kad Smithas neturėtų jokių sunkumų klasifikuodamas mūsų „baltųjų apykaklių darbus“. 

* Priešingai, abejotina, ar kokiu nors paveikslu kada nors buvo taip žavimasi kaip 
Fidijo sukurta Dzeuso statula Olimpijoje; jos magiška galia padeda užmiršti visus rūpesčius 
ir liūdesį; kas jos nematė, pragyveno tuščiai, etc. 

gyventi žmonių kartas, tikrai yra daug akivaizdesnis ir lemtingesnis ne- 
gu skirtumas tarp kepėjo ir dailidės. 

Todėl keistas kalbos ir teorijos neatitikimas, kurį mes jau minėjome, 
virsta neatitikimu tarp į pasaulį orientuotos, „objektyvios“ kalbos, kuria 
mes šnekame, ir į žmogų orientuotų subjektyvių teorijų, kuriomis mes 
naudojamės bandydami suprasti. Kaip tik kalba ir ją grindžiančios pama- 
tinės Žmogaus patirtys, o ne teorija mus moko, kad pasaulio daiktai, tarp 
kunų išsiskleidžia vita activa, yra labai skirtingos prigimties ir yra paga- 
minti visai skirtingomis veiklomis. Traktuojami kaip pasaulio dalis, dary- 
mo produktai (o ne darbo produktai) užtikrina pastovumą ir tvarumą, be 
kurių pasaulis apskritai būtų neįmanomas. Šiame tvarių daiktų pasaulyje 
mes randame plataus vartojimo prekes, kuriomis gyvenimas laiduoja sa- 
vo išlikimo priemones. Šitie daiktai, reikalingi mūsų kūnui ir gaminami jo 
darbu, bet neturintys stabilumo, skirti nenutrūkstamam vartojimui, pasi- 
rodo ir išnyksta aplinkoje tokių daiktų, kurie yra ne vartojami, o naudoja- 
mi ir prie kurių, juos naudodami, mes priprantame ir prisitaikome. Jie 
padeda atsirasti pasaulio artimumui, jo papročiams ir bendravimo tarp 
žmonių ir daiktų bei tarp pačių Žmonių įpročiams. Kas plataus vartojimo 
prekės yra žmogaus gyvenimui, tas jo pasauliui yra naudojami daiktai. Iš 
jų plataus vartojimo prekės įgauna savo daiktiškąjį pobūdį; ir kalba, nelei- 
džianti darbinei veiklai suformuoti ką nors tokio tvirto ir nežodiško kaip 
daiktavardis, užsimena, kad labai tikėtina, jog mes net nežinotume, kas 
yra daiktas neturėdami prieš save „mūsų rankų dirbinio“. 

Galų gale egzistuoja kitokie, negu plataus vartojimo prekės ir nau- 
dojami daiktai, veiksmo ir kalbos „produktai“, kurie kartu sudaro žmo- 
giškų santykių ir reikalų struktūrą. Patys savaime jie ne tik nėra tokie 
apčiuopiami kaip kiti daiktai, bet yra net ne tokie tvarūs ir tuštesni, negu 
tai, ką mes gaminame vartojimui. Jų realumas visiškai priklauso nuo 
žmonių įvairiopumo, nuo nuolatinio buvimo kitų, kurie gali matyti ir 
girdėti ir todėl paliudyti jų egzistenciją. Veikimas ir kalbėjimas vis dėlto 
yra išorinės apraiškos gyvenimo žmogaus, žinančio tik vieną veiklą, 
kuri, nors susijusi su išorės pasauliu daugeliu būdų, nebūtinai jame reiš- 
kiasi ir, kad būtų reali, jai nereikia nei būti matomai, nei girdimai, nei 
naudojamai, nei vartojamai — tai mąstymo veikla. 

Tačiau savo pasauliškumu veiksmas, kalba ir mintis turi daug dau- 
giau bendrumo negu bet kuris iš jų turi jo su darymu arba darbu. Patys 

savaime jie „negamina“, nieko nesukuria, jie yra tokie pat tušti kaip ir 
pats gyvenimas. Kad taptų pasauliškais daiktais, t. y. darbais ir faktais, 
įvykiais ir minčių arba idėjų struktūromis, iš pradžių jie turi būti mato- 
mi, girdimi ir prisimenami, o tada transformuojami, galima sakyti, su- 
daiktinami kaip poezijos posakiai, prirašytas puslapis ar spausdinta 
knyga, paveikslai ar skulptūra, visokiausi užrašai, dokumentai ir pa- 
minklai. Viso faktinio žmonių reikalų pasaulio realumas ir tęstinė eg- 
zistencija priklauso, pirma, nuo buvimo kitų, kurie matė, girdėjo ir 
prisimins, ir, antra, nuo neapčiuopiamybės transformavimo į daiktų 
apčiuopiamybę. Be prisiminimo ir be sudaiktinimo, kurio reikia no- 
rint prisiminti ir kuris prisiminimą iš tikrųjų, kaip manė graikai, pada- 
ro visų menų motina, gyvos veiksmo, kalbos ir minties veiklos praras- 
tų savo tikrumą pasibaigus kiekvienam iš šių procesų ir išnyktų, tarsi 
jų niekada nebūtų buvę. Materializavimas, kurį joms tenka patirti, kad 
apskritai pasiliktų pasaulyje, yra apmokamas tuo, kad visada „mirusi 
raidė“ pakeičia kažką, kas radosi ir trumpą akimirką tikrai egzistavo 
kaip „gyvoji dvasia“. Jos turi užmokėti šitą kainą, kadangi pačios yra 
visiškai nepasauliškos prigimties ir todėl reikalingos visai kitokio po- 
būdžio veiklos pagalbos; jų tikrumas ir materializavimasis priklauso 
nuo to paties meistriškumo, kuris kuria kitus dirbtinius žmogaus pa- 
saulio daiktus. 

Žmogaus pasaulio realumas ir patikimumas pirmiausia remiasi tuo, 
kad mus supa daiktai, pastovesni negu toji veikla, kuria jie buvo sukurti, 
ir potencialiai net pastovesni už jų autorių gyvenimą. Žmogaus gyveni- 
mas, kiek jis yra pasaulio statymas, yra įpintas į nuolatinį sudaiktinimo 
procesą, ir pagamintų daiktų, kurie visi sudaro dirbtinį žmogaus pasau- 
l}, pasauliškumo mastas priklauso nuo didesnio ar mažesnio jų pastovu- 
mo pačiame pasaulyje. 


13. Darbas ir gyvenimas 
Netvariausi iš apčiuopiamų daiktų yra tie, kurie reikalingi pačiam 
gyvenimo procesui. Jų suvartojimas vos pergyvena jų pagaminimo veiks- 


mą; Locke'o žodžiais tariant, visi tie „geri daiktai“, kurie yra „tikrai 
naudingi žmogaus gyvenime“, „būtinybei išgyventi“, „paprastai yra grei- 

tai gendantys — nenaudojami jie genda ir pražūva patys savaime““*!. Trum- 
pai pabuvę pasaulyje, jie sugrįžta į gamtinį procesą, kuris juos sunaiki- 
na arba sunaudodamas Žmogaus-gyvūno gyvenimo procesui, arba suar- 
dydamas; savo žmogaus sukurta forma, dėl kurios jie įgijo savo efeme- 
rišką vietą žmogaus padarytų daiktų pasaulyje, jie išnyksta greičiau negu 
bet kuri kita pasaulio dalis. Pasauliškumo požiūriu jie yra mažiausiai 
pasauliški ir kartu patys natūraliausi iš visų daiktų. Nors jie padaryti 
žmogaus, jie ateina ir išeina, yra pagaminami ir suvartojami pagal nuo- 
lat sugrįžtantį ciklinį gamtos judėjimą. Irgi cikliškas yra gyvo organiz- 
mo, taip pat ir žmogaus kūno, judėjimas, kiek jis gali atsilaikyti prieš 
procesą, kuris persmelkia jo buvimą ir palaiko jį gyvą. Gyvenimas yra 
toks procesas, kuris visur išeikvoja tvarumą, jį nudėvi, priverčia nunyk- 
ti, kol galiausiai mirusi materija, mažų, pavienių, ciklinių gyvenimo pro- 
cesų rezultatas, sugrįžta į viską apimantį gigantišką pačios gamtos ratą, 
kuriame nėra nei pradžios, nei pabaigos ir visi gamtiniai daiktai svyruo- 
ja nublokšti į nekintantį, nemirtingą pasikartojimą. 

Gamta ir ciklinis judėjimas, į kurį ji įspraudžia visus gyvus daiktus, 
nepažįsta nei gimimo, nei mirties, kaip mes juos suprantame. Žmonių gi- 
mimas ir mirtis nėra paprasti gamtiniai įvykiai; jie susiję su pasauliu, ku- 
rame pavieniai individai, unikalūs, nepakeičiami ir nepakartojami esi- 
niai, pasirodo ir iš kurio jie išeina. Gimimas ir mirtis suponuoja pasaulį, 
kuris nėra nuolat judantis, bet kurio tvarumas ir sąlygiškas pastovumas 
daro galimą pasirodymą ir išnykimą ir kuris egzistavo prieš kokio nors 
pavienio individo pasirodymą jame ir pergyvens jo galutinį išėjimą. Be 
pasaulio, į kurį žmonės ateina gimdami ir iš kurio išeina mirdami, nebūtų 
nieko, o tik amžinasis sugrįžimas, nemirtingas žmogaus, kaip ir visų kitų 
gyvūnų rūšių, amžinumas. Gyvenimo filosofija, kuri nepradeda teigti, kaip 
padarė Nietzsche, „amžinojo sugrįžimo“ (ewige Wiederkehr) kaip aukš- 
čiausio visos būties principo, paprasčiausiai nežino, apie ką ji kalba. 

Tačiau žodis „gyvenimas“ turi visiškai kitokią prasmę, jei jis susiejamas 
su pasauliu ir turi pažymėti laiko tarpsnį tarp gimimo ir mirties. Apribotas 
pradžios ir pabaigos, t. y. dviejų svarbiausių — pasirodymo ir išnykimo — 
pasaulyje įvykių, gyvenimas juda griežtai tiesiai, patį jo judrumą vis dėlto 
varo biologinis gyvenimo variklis, kuris bendras žmogui ir kitiems gyve- 


3! Locke, op. cit., 46. 

nantiems daiktams ir kuris visada išlaiko ciklinį gamtos judėjimą. Svar- 
biausias šio savitai žmogiško gyvenimo, kurio pasirodymas ir išnykimas 
yra pasauliški įvykiai, bruožas yra tas, kad jis pats visada pripildytas įvykių, 
kurie galiausiai gali būti papasakoti kaip istorija ir sukurti biografiją; kaip 
tik apie šį gyvenimą, bios, skirtingą nuo tik z0ė, Aristotelis pasakė, kad jis 
„kažkaip yra tam tikra praxis“. Juk veiksmas ir kalba, kurie, kaip matėme 
anksčiau, labai glaudžiai susieti graikų politikos sampratoje, tikrai yra dvi 
veiklos, kurių galutinis rezultatas visada bus istorija, pakankamai nuosekli, 
kad būtų papasakota nepriklausomai nuo to, kokie atsitiktiniai galėtų pasi- 
rodyti esą tie pavieniai įvykiai ir jų priežastingumas. 

Tik žmogaus pasaulyje gamtos ciklinis judėjimas pasirodo kaip au- 
gimas ir suirimas. Jie, kaip gimimas ir mirtis, tiesą sakant, irgi nėra gam- 
tiniai įvykiai; jie neturi vietos nesibaigiančiame, nesilpnėjančiame cik- 
le, į kurį nuolat sugrįžta visas gamtos ūkis. Tik kai gamtos procesai įžengia 
į Žmogaus padarytą pasaulį, jie gali būti apibūdinami kaip augimas ir 
suirimas; tik jei gamtos produktus, šitą medį ar šitą šunį, traktuosime 
kaip individualius esinius, šitaip jau išplėšdami juos iš „natūralios“ ap- 
linkos ir perkeldami į mūsų pasaulį, jie tikrai pradės augti ir irti. Nors 
gamta pasirodo žmogaus egzistencijoje per ratu vykstantį mūsų kūno 
funkcijų judėjimą, žmogaus sukurtame pasaulyje ji priverčia save pa- 
jausti kaip nuolatinė grėsmė, kad šis pasaulis bus užgožtas arba sunai- 
kintas. Ir žmogaus biologinio proceso, ir pasaulio augimo bei irimo pro- 
ceso bendras bruožas yra tas, kad jie yra ciklinio gamtos judėjimo dalis 
ir todėl be galo kartojasi; visos žmogaus veiklos, kylančios iš būtinybės 
atsilaikyti prieš šiuos procesus, yra pririštos prie besikartojančių gam- 
tos ciklų ir, tiesą sakant, neturi nei pradžios, nei pabaigos; ne taip kaip 
darymas, kuris pasibaigia, kai užbaigiamas daiktas — jį jau galima pridė- 
ti prie bendro daiktų pasaulio, darbas visada juda tuo pačiu ratu, kuris 
nulemtas gyvo organizmo biologinio proceso, o jo „triūsas ir vargas“ 
pasibaigia tik kartu su šio organizmo mirtimi”. 


3? Politika, 1254a 7. 

* Senesnėje literatūroje apie darbą iki pat paskutiniojo devyniolikto amžiaus trečdalio 
neretai būdavo pabrėžiamas ryšys tarp darbo ir gyvenimo proceso ciklinio judėjimo. Štai 
Schulze-Delitzschas paskaitą Die Arbeit (Leipzig, 1863) pradeda ciklo noras-pastangos- 
pasitenkinimas apibūdinimu: „Po paskutinio kąsnio jau prasideda virškinimas“. Tačiau 


-96-— 


DARBAS 


Kai Marxas apibrėžė darbą kaip „žmogaus ir gamtos metabolizmą“, 
kurio metu „gamtos medžiaga pakeičiant jos formą [yra] pritaikoma prie 
žmogaus norų“, tad „darbas pats inkorporavo savo subjektą“, jis aiškiai 
parodė, kad „kalba fiziologiškai“ ir kad darbas ir vartojimas yra tik du 
nuolat besikartojantys biologinio gyvenimo ciklo tarpsniai**. Šitą ciklą 
reikia palaikyti vartojimu, o veikla, kuri parūpina vartojimo priemonių, 
yra darbas’. Ką darbas pagamina, skirta beveik iškart maitinti Žmogaus 
gyvenimo procesą, ir šis vartojimas, regeneruojantis gyvenimo procesą, 
gamina — ar veikiau reprodukuoja — naują „darbo jėgą“, reikalingą toliau 
išlaikyti kūną?“. Paties gyvenimo proceso primygtinių reikmių požiūriu 


milžiniškoje pomarksistinėje literatūroje apie darbo problemą vienintelis autorius, kuris 
pabrėžia ir teoriškai apmąsto šį patį clementanausią darbo veiklos aspektą, yra Picrre Naville, 
ojo La vie de travail et ses problėmes (1954) yra viena įdomiausių ir, galimas daiktas, 
originaliausių naujų knygų. Aptarinėdamas savotiškus darbo dienos bruožus, besiskiriančius 
nuo kitokio darbo laiko matavimo, jis sako štai ką: „Le trait principal cst son caractère 
cyclique ou rythmique. Ce caractère cst lié à la fois à l'esprit nature! ct cosmologiguc de la 
jouméc ... et au caractère des fonctions physiologiques de I'ėtre humain, qu’il a cn commun 
avcc les espèces animales supéricures. ... II est évident que le travail devait être de primc 
abord lić à des rythmes ct fonctions naturels“. Iš to kyla darbo jėgos eikvojimo ir 
reprodukcijos cikliškumas, kuris nulemia darbo dicnos laikišką vicnybę. Svarbiausia 
Navillc'o įžvalga ta, kad žmogaus gyvenimo laikiškumas, reiškiantis, kad žmogaus 
pragyventas laikas nėra, kick jis nėra tik rūšies gyvenimo dalis, radikaliai pricšingas 
cikliškam darbo dienos laiko pobūdžiui. „Les limites naturelles supėneures de la vic ... ne 
sont pas dictées, comme celle de la journée, par la nécessité et la possibilité dc se reproduire, 
mais au contrairc, par l'impossibilité de se renouveler, sinon à l'échelle de l'espèce. Le 
cycle s'accomplit en une fois, ct ne se renouvelle pas“ (p. 19-24). 

* Capital (Modem Library ed.), p. 201. Ši formulė dažna Marxo veikaluose ir visada 
kartojama beveik verbatim: darbas yra amžina gamtinė būtinybė, laiduojanti metabolizmą 
tarp žmogaus ir gamtos. (Žr., pavyzdžiui, Das Kapital, Bd. I, Th. 1, Abt. 2, ir Th. 3, Kap. 
S). Standartinis angliškas vertimas Modem Library cd., p. 50, 205, ncpertcikia Marxui 
būdingo tikslumo. Mes randame beveik tą pačią formuluotę Das Kapital, Bd. III, S. 872. 
Akivaizdu, kad kai Marxas kalba (o tai jis daro dažnai) apie „visuomenės gyvenimo 
procesą“, jis ncmąsto metaforomis. 

3 Marxas vadino darbą „produktyviu vartojimu“ (Capital, Modem Library ed., p. 204) 
ir niekada neužmiršo, kad jis yra fiziologinė sąlyga. 

36 Visa Marxo teorija laikosi ankstyva įžvalga, kad darbininkas pirmiausia reprodukuoja 
savo paties gyvenimą gamindamasis cgzistavimo priemones. Savo ankstyvuosiuose 
rašiniuose jis galvojo, „kad žmonės pradėjo skirti savc nuo gyvūnų, kai jie pradėjo gaminti 
savo egzistavimo pricmones“ (Deutsche Ideologie, S. 10). Tai iš tikrųjų yra žmogaus kaip 

„būtinybė išgyventi“, kaip sako Locke'as, darbas ir vartojimas eina vie- 
nas paskui kitą taip glaudžiai, kad jie beveik sudaro tą patį judėjimą, ku- 
ns, vos tik pasibaigęs, turi būti pradėtas iš naujo. „„Būtinybė išgyventi“ 
valdo ir darbą, ir vartojimą, o darbas, kai jis inkorporuoja, „surenka“, ir 
kūniškai „susimaišo“ su gamtos daiktais’, aktyviai atlieka tai, ką kūnas 
daro net intymiau, kai jis vartoja savo maistą. Abu yra rijimo procesai, 
kurie sučiumpa ir naikina materiją, ir darbo atliktas „darymas“ su jo me- 
džiaga yra tik pasiruošimas galutinai ją sunaikinti. 

Žinoma, naikinantis, ryjantis darbo veiklos aspektas yra įžvelgia- 
mas tik pasaulio požiūriu ir skiriasi nuo darymo, kuris neruošia materi- 
jos prarijimui, bet paverčia ją medžiaga tam, kad apdirbtų ir naudotųsi 
užbaigtu produktu. Gamtos požiūriu destruktyvus yra darymas, o ne dar- 
bas, kadangi darymo procesas ima medžiagą iš gamtos rankų ir jos ne- 
sugrąžina į greitą gyvo kūno gamtinio metabolizmo vyksmą. 

Lygiai taip pat susijęs su grįžtamaisiais gamtos judesių ciklais, bet 
ne taip primygtinai primestas žmogui pačios „žmogaus gyvenimo są- 
lygos“ yra antras darbo uždavinys — jo nuolatinė, nesibaigianti kova 
su augimo bei irimo procesais, per kuriuos gamta visą laiką įsiveržia į 
dirbtinį žmogaus pasaulį keldama grėsmę pasaulio tvarumui ir jo tin- 
kamumui būti naudojamam žmogaus. Pasaulio išsaugojimas ir apsau- 
ga nuo gamtinių procesų yra vienas iš sunkių darbų, kurį reikia mono- 


animal laborans apibrėžimo turinys. Juolab verta pažymėti, kad kitose pastraiposc Marxas 
nesitenkina šiuo apibrėžimu, kadangi jis nepakankamai gricžtai skiria Žmogų nuo gyvūno: 
„Voras atlicka operacijas, kurios panašios į audėjo, o bitė, konstruodama savo korius, 
sugėdina daug architektų. Tačiau blogiausią architektą nuo geriausios bitės skiria tai, kad 
architcktas sukuria savo struktūrą vaizduotėje pricš statydamas ją tikrovėje. Kiekvieno 
darbo proccso pabaigoje mes gauname rezultatą, kuris jau cgzistavo darbininko vaizduotėje 
iš pradžių“ (Capital, Modem Library ed., p. 198). Akivaizdu, kad Marxas kalba nce apie 
darbą, o apie darymą — šis kitur jam nerūpi; o geriausias šito įrodymas yra tas, kad aiškiai 
svarbiausias „vaizduotės“ elementas neatlieka jokio vaidmens jo darbo teorijoje. Trečiajame 
Kapitalo tome jis pakartoja, kad pridėtinis darbas, pranokstantis tiesioginius poreikius, 
prisideda prie „pažangaus reprodukcijos proceso išplėtimo“ (p. 872; 878). Tad nors kartais 
kildavo abejonių, Marxas liko įsitikinęs, kad „Miltonas sukūrė Prarastąjį rojų dėl tos pačios 
priežasties, dėl kurios šilkaverpis gamina šilką“ (Theories of Surplus Value, London, 1951, 
p. 186). 

37 Locke, op. cit., 46; 26; 27. 

3 Ibid., 34. 

toniškai dirbti kasdien kartojant nuobodžius darbus. Šita darbinė ko- 
va, besiskirianti nuo iš esmės taikingo atlikimo, kai darbas paklūsta 
tiesioginiams kūno poreikiams, nors gali būti net ne tokia „produkty- 
vi“ negu tiesioginis žmogaus ir gamtos metabolizmas, daug glaudžiau 
susijusi su pasauliu, kurį ji gina nuo gamtos. Senoviniuose pasakoji- 
muose ir mitologinėse istorijose ši kova dažnai traktuojama kaip di- 
dingos herojiškos kovos su dideliais sunkumais, kaip pasakojime apie 
Heraklį, kuris, išvalydamas Augėjo arklides, padarė vieną iš dvylikos 
herojiškų „darbų“. Panaši herojiškų darbų, reikalaujančių didelės jė- 
gos ir drąsos ir atliekamų kovinga dvasia, konotacija atsiskleidžia vi- 
duramžiškoje šio žodžio vartosenoje: darbas, travail, arebeit. Tačiau 
kasdienė kova, kai žmogaus kūnas turi išlaikyti pasaulį švarų ir neleis- 
ti jam žlugti, nelabai panaši į herojiškus darbus; kantrumas, kuro jai 
reikia kiekvieną dieną iš naujo valant vakardienos atliekas, yra ne drą- 
sa, o tai, kas pastangas padaro skausmingas, yra ne pavojus, 0 jų nuo- 
latinis kartojimas. Heraklio „darbai“ panašūs į visus didelius darbus 
tuo, kad jie yra unikalūs, bet, nelaimė, tik mitologinės Augėjo arklidės 
liks švarios, kai pastangos buvo įdėtos, o užduotis — atlikta. 


14. Darbas ir vaisingumas 


Staigus, efektingas darbo pakilimas iš žemiausios, labiausiai nieki- 
namos padėties į aukščiausią rangą, kaip labiausiai gerbiamos iš visų 
žmogaus veiklų, prasidėjo tada, kai Locke'as atrado, kad darbas yra vi- 
sos nuosavybės šaltinis. Šis kilimas tęsėsi, kai Adamas Smithas tvirtino, 
kad darbas yra viso turto šaltinis, ir pasiekė savo viršūnę Marxo „darbo 
sistemoje“*?, kur darbas tapo viso produktyvumo šaltiniu ir paties žmo- 
gaus žmogiškumo išraiška. Tačiau iš šių trijų mąstytojų tik Marxas do- 
mėjosi pačiu darbu, Locke'ui rūpėjo privačios nuosavybės institucija 
kaip visuomenės pagrindas, o Smithas norėjo paaiškinti ir garantuoti 
nekliudomą turto beribio kaupimo pažangą. Bet visi trys - nors Marxas 


» Posakis yra Karlo Dunkmanno (Soziologie der Arbeit, 1933, S. 71), kuris teisingai 
pažymi, kad didžiojo Marxo veikalo pavadinimas yra neteisingas, veikalą geriau būtų buvę 
pavadinti System der Arbeit. 

labiausiai ir nuosekliausiai — manė, kad darbą reikia laikyti aukščiausiu 
pasaulį statančiu žmogaus sugebėjimu, o kadangi darbas tikrai yra gam- 
tiškiausia ir nepasauliškiausia žmogaus veikla, kiekvienas iš jų — ir vėl 
nė vienas ne labiau už Marxą - atsidūrė tam tikrų neišvengiamų priešta- 
ravimų gniaužtuose. Atrodo, pačioje šio dalyko prigimtyje glūdi tai, kad 
akivaizdžiausias šių prieštaravimų įveikimas ar veikiau pati akivaizdžiau- 
sia priežastis, dėl kurios šie didūs autoriai turėjo jų nesuvokti, yra ta, 
kad jie darymą prilygino darbui, todėl darbui jie priskyrė tam tikrus 
bruožus, kurie būdingi tik darymui. Toks prilyginimas visada baigiasi aiš- 
kiais absurdais, nors paprastai jie nebūna taip aiškiai išreikšti kaip šiame 
Vebleno sakinyje: „Ilgalaikis produktyvaus darbo įrodymas yra jo mate- 
rialus produktas — paprastai koks nors vartojimo daiktas“““, — čia „ilgalai- 
kį įrodymą“, kuriuo jis pradeda sakinį, nes jam reikia pagrįsti tariamą 
darbo produktyvumą, tuojau pat sugriauna produkto „vartojimas“, kuriuo 
jis baigia, tiesą sakant, priverstas paties reiškinio faktinio akivaizdumo. 
Štai Locke'as, kad apsaugotų darbą nuo akivaizdžios gėdos gaminti 
tik „trumpalaikius“ daiktus, turėjo įvesti pinigus — „ilgalaikį daiktą, kurį 
žmonės gali išsaugoti nesugedusį“ — savos rūšies deus ex machina, be 
kurio dirbantis kūnas, paklusdamas gyvenimo procesui, niekada negali 
tapti ištaka ko nors tokio pastovaus ir ilgalaikio kaip nuosavybė, kadan- 
gi nesama „tvarių daiktų“, kurie pergyventų darbo proceso veiklą. Ir net 
Marxas, kuris faktiškai apibrėžė žmogų kaip animal laborans, turėjo 
pripažinti, kad, tiesą sakant, darbo produktyvumas prasideda tik kartu 
su sudaiktinimu (Vergegenstūndlichung), kartu „su objektyvaus daiktų 
pasaulio sukūrimu“ (Erzeugung einer gegenstūndlichen Welt)*'. Bet dar- 


* Šitokia keista formuluotė yra Thorsteino Vebleno darbe The Theory of the Leisure 
Class, 1917, p. 44. 

* Terminas vergegenstūndlichen Marxo veikaluose pasirodo nelabai dažnai, bet visada 
lemtingame kontekste. Plg. Jugendschriften, S. 88: „Das praktische Erzeugen ciner 
gegenstandlichen Welt, dic Bearbeitung der unorganischen Natur ist dic Bewährung des 
Menschen als eines bewussten Gattungswcsens. ... [Das Tier) produziert unter der Herrschaft 
des unmittelbaren Bedürfnisses, während der Mensch selbst frei vom physischen Bedürfnis 
produziert und erst wahrhaft produziert in der Freihcit von demselben“. Čia, kaip ir Kapitalo 
pastraipoje, cituotoje 36 išnašoje, Marxas aiškiai vartoja visiškai kitokią darbo sąvoką, t. y. 
kalba apie darymą ir gamybą. Tas pats sudaiktinimas minimas kn. Das Kapital (Bd. 1, Th. 3, 
Kap. 5), nors šiek tiek dviprasmiškai: „[Die Arbeit} ist vergegenstandlicht und der 

bo pastangos niekada neišlaisvina dirbančio gyvulio iš nuolatinio jų kar- 
tojimo ir todėl išlieka kaip „amžina gamtos primesta būtinybė“. Kai 
Marxas pabrėžia, kad darbo „procesas baigiasi produktu‘, jis užmiršta 
savo paties duotą šio proceso apibrėžimą — tai „metabolizmas tarp žmo- 
gaus ir gamtos“, į kurį produktas tiesiogiai „inkorporuotas“, vartojamas 
ir sunaikinamas kūno gyvenimo proceso. 

Kadangi nei Locke'as, nei Smithas nesidomi pačiu darbu, jie gali 
pripažinti tam tikras skirtis, kurios realiai prilygsta principinei skirčiai 
tarp darbo ir darymo, jei tai būtų ne interpretacija, traktuojanti tikrus 
darbo bruožus tik kaip nereikšmingus. Štai Smithas „neproduktyviu dar- 
bu“ vadina visas veiklas, susijusias su vartojimu, tarsi tai būtų nieko 
vertas ir atsitiktinis bruožas kažko, kieno tikroji prigimtis turi būti pro- 
duktyvi. Pati panieka, su kuria jis aprašo, kaip „liokajiškos užduotys ir 
tarnybos paprastai žūva jų atlikimo akimirką ir po savęs retai palieka 
kokį nors pėdsaką ar vertę““, yra daug glaudžiau susijusi su ikimo- 
derniąja nuomone šiuo klausimu, o ne su moderniuoju darbo šlovini- 
mu. Smithas ir Locke'as dar visai gerai suvokė tą faktą, kad ne visų 
rūšių darbas „viskam prideda naują vertę““ ir kad egzistuoja tokios 
rūšies veikla, kuri nieko neprideda prie „„apdorojamų medžiagų“ ver- 
tės*“. Žinoma, darbas irgi prie gamtos prideda kažką žmogiška, bet 
santykis yra visiškai priešingas tarp to, ką duoda gamta („gerus daik- 
tus“), ir to, ką žmogus įdeda į darbo ir darymo produktus. „Geri daik- 
tai“, skirti vartojimui, niekada visiškai nepraranda savo gamtiškumo ir 
grūdas niekada neišnyksta duonoje, kaip medis išnyko stale. Štai Loc- 
ke'as, nors jis mažai domėjosi savo paties nurodyta skirtimi tarp „mūsų 


Gegenstand ist verarbeitet“. Žodžių žaismas terminu Gegenstand užtemdo tai, kas iš tikrųjų 
nutinka šiame procese: sudaiktinant pagaminamas naujas daiktas, bct „objektas“, kurį šis 
procesas transformavo į daiktą, proceso požiūriu yra tik medžiaga, o ne daiktas. (Angliškas 
vertimas, Modem Library ed., p. 201, praleidžia vokiško teksto prasmę ir todėl išvengia 
dviprasmybės.) 

42 Ši formuluotė kartojasi Marxo veikaluose. Žr., pavyzdžiui, Das Kapital, Bd. I (Mod- 
em Library ed., p. 50) ir Bd. III, S. 873—874. 

3 „Der Prozess erlischt im Produkt“ (Das Kapital, Bd. I, Th. 3, Kap. 5). 

“ Adam Smith, op. cit., I, 295. 

* Locke, op. cit., 40. 

* Adam Smith. op. cit., I, 294. 

kūno darbo ir mūsų rankų dirbinio“, turėjo pripažinti skirtumą tarp „trum- 
palaikių daiktų“ ir pakankamai „patvarių“, „kad žmonės galėtų juos iš- 
saugoti nesugedusius“*?. Sunkumas, iškilęs Smithui ir Locke'ui, buvo 
tas pats; jų „produktai“ turėjo išlikti apčiuopiamų daiktų pasaulyje pa- 
kankamai ilgai, kad taptų „vertingi“, ir visai nesvarbu, ar vertė apibrė- 
žiama Locke'o kaip kažkas, kas gali būti išlaikyta ir tapti nuosavybe, ar 
Smitho — kaip kažkas, kas išlieka pakankamai ilgai, kad būtų galima 
iškeisti į ką nors kita. 

Visa tai iš tikrųjų yra menki dalykai, jei juos lyginsime su pamati- 
niu prieštaravimu, kuris tarsi raudona gija persmelkia visą Marxo mąs- 
tymą ir iškyla trečiajame Kapitalo tome, kaip ir jauno Marxo raštuose. 
Marxo požiūris į darbą, vadinasi, į pagrindinį jo mąstymo objektą vi- 
sada buvo dviprasmiškas**. Nors darbas buvo „amžina gamtos primesta 
būtinybė“ ir pati žmogiškiausia bei produktyviausia žmogaus veikla, 
revoliucija, pasak Marxo, turėjusi uždavinį išlaisvinti nuo darbo ne 
dirbančias klases, bet žmogų; tik panaikinus darbą, „laisvės karalys- 
tė“ gali pakeisti „būtinybės karalystę“. Juk „laisvės karalystė praside- 
da tik ten, kur darbą nulemia noras ir nunyksta išorinis naudingumas“, 
kur „betarpiškų fizinių reikmių valdžia“ pasibaigia“?. Tokie pamati- 
niai ir baisūs prieštaravimai retai pasitaiko antrarūšių autorių kūrybo- 
je, didžių autorių kūrinyje jie veda į patį jų kūrybos centrą. O dėl Mar- 
xo, kurio ištikimybe ir sąžiningumu aprašant reiškinius, kaip jie atsi- 


* Locke, op. cit., 46, 47. 

# Juleso Vuillemino veikalas L 'ėtre et le travail (1949) yra geras pavyzdys, parodantis, 
kas atsitinka, kai bandoma pašalinti Marxo mąstymo svarbiausius prieštaravimus ir 
dviprasmybes. Tai įmanoma tik tada, kai visiškai ignoruojami akivaizdūs reiškiniai ir Marxo 
sąvokos pradedamos traktuoti taip, tarsi jos savaime būtų komplikuotas abstrakcijų galvosūkis. 
Taigi darbas „aiškiai kyla iš būtinybės“, bet „iš tikrųjų darbas įgyvendina laisvę ir teigia 
mūsų galią“; darbe „būtinybė išreiškia [žmogui] paslėptą laisvę“ (p.15, 16). Susidūrus su 
tokiais rafinuotais bandymais vulgarizuoti, reikia prisiminti paties Marxo savarankišką požiūrį 
įsavo darbą, kurį Kautsky perduoda tokiu anekdotu: 1881 m. Kautsky paklausė Marxą, ar jis 
negalvoja išleisti pilno savo raštų rinkinio, o į tai Marxas atsakė: „Šie veikalai dar turi būti 
parašyti“ (Kautsky, Aus der Frühzeit des Marxismus, 1935, S. 53). 

* Das Kapital, III, 873. Vokiečių ideologijoje Marxas teigia, kad „komunistinė 
revoliucija ... pašalina darbą“ (p. 59); taip jis teigia prieš keletą puslapių konstatavęs, kad 
tik dėl darbo žmogus skiriasi nuo gyvūnų (p. 10). 

vėrė jo žvilgsniui, negalima abejoti, tai svarbių prieštaravimų jo kūry- 
boje, pastebėtų visų jo tyrinėtojų, negalima suversti nei skirtumui „tarp 
mokslinio istoriko požiūrio ir moralinio pranašo požiūrio“, nei dia- 
lektiniam judėjimui, kuriam reikia negatyvumo ar blogio, kad atsiras- 
tų pozityvumas ar gėris. Šiaip ar taip, visais savo kūrybos tarpsniais 
jis apibrėžia žmogų kaip animal laborans ir tada veda jį į visuomenę, 
kurioje ši didžiausia ir žmogiškiausia galia jau nebebūtina. Mes palie- 
kami su gana kankinančia alternatyva tarp produktyvios vergovės ir 
neproduktyvios laisvės. 

Taigi iškyla klausimas, kodėl Locke'as ir visi jo sekėjai, nepaisyda- 
mi savo pačių įžvalgų, taip atkakliai kabinosi į darbą kaip į nuosavybės, 
turto, visų vertybių ir galiausiai paties žmogaus žmogiškumo šaltinį. 
Arba, kitaip tariant, kokios darbo veikloje glūdėjusios patirtys pasirodė 
tokios svarbios naujiesiems amžiams? 

Istoriniu požiūriu politikos teoretikai nuo septynioliktojo amžiaus 
susidūrė su iki tol negirdėtu turto, nuosavybės, pajamų gausėjimo pro- 
cesu. Bandant suprasti šį nuolatinį gausėjimą, jų dėmesys natūraliai 
nukrypo į paties besiplėtojančio proceso reiškinį, todėl dėl priežasčių, 
kurias aptarsime vėliau?!, proceso sąvoka tapo naujosios epochos ir 
jos išplėtotų istorijos ir gamtos mokslų kertiniu terminu. Nuo pat pra- 
džios šis procesas dėl jo aiškaus nepabaigiamumo buvo suprantamas 
kaip natūralus procesas ir, konkrečiau, — kaip paties gyvenimo proce- 
sas. Didžiausias naujųjų amžių prietaras, kad „pinigai gamina pini- 
gus“, kaip ir jų skvarbiausia politinė įžvalga, kad jėga gamina jėgą, 
savo įtikimumą gauna iš pamatinės gyvenimo natūralaus vaisingumo 
metaforos. Iš visų žmogaus veiklų tik darbas, o ne veiksmas ar dary- 
mas, yra nesibaigiantis, automatiškai besiplėtojantis, atitinkantis patį 
gyvenimą ir nepriklausantis nuo valingų sprendimų ar žmogiškai pras- 
mingų tikslų. 

Galbūt niekas aiškiau neparodo Marxo mąstymo lygio ir jo apra- 
šymų ištikimybės reiškinių tikrove: kaip tai, kad visą savo teoriją jis 
pagrindė darbo ir gimdymo, kaip dviejų to paties vaisingo gyvenimo 


* Edmundo Wilsono formuluotė knygoje To the Finland Station (Anchor ed., 1953), 
bet ši kritika yra žinoma marksistinėje literatūroje. 
st Žr. toliau sk. VI, $ 42. 

proceso modusų, samprata. Darbas jam buvo „savo gyvenimo repro- 
dukavimas“', kuris laidavo individo išlikimą, o gimdymas buvo „sve- 
timo gyvenimo“ produkavimas, kuris laidavo rūšies išlikimą”. Ši įžval- 
ga yra chronologiškai niekada neužmiršta Marxo teorijos ištaka, ku- 
rią jis vėliau plėtojo „abstraktų darbą“ pakeisdamas gyvo organizmo 
darbo jėga ir darbo perteklių suprasdamas kaip darbo jėgos kiekį, dar 
išliekantį po to, kai dirbančiojo savęs reprodukavimo priemonės jau 
pagamintos. Šitaip jis pasiekė patyrimo gelmę, nepasiektą nė vieno iš 
jo pirmtakų, kuriems kitu požiūriu jis buvo skolingas už beveik visas 
jo lemtingas įkvepiančias idėjas, ir nepasiektą nė vieno 1š jo sekėjų. 
Savo teoriją, naujųjų amžių teoriją, jis suderino su seniausiomis ir 
patvariausiomis įžvalgomis dėl darbo prigimties, kurią hebrajų ir kla- 
sikinė tradicija traktavo kaip glaudžiai susijusią su gyvenimu kaip gim- 
dymu. Kartu tikroji iš naujo atrasto darbo produktyvumo prasmė pa- 
sirodo tik Marxo kūryboje, ir čia ji grindžiama produktyvumo ir vai- 
singumo tapatybe taip, kad garsusis žmonijos „gamybinių jėgų“ 
plėtojimasis į „gerų daiktų“ pertekliaus visuomenę tikrai nepaklūsta 
kitam dėsniui ir nepalenktas jokiai kitai būtinybei, o tik pirmykščiam 
paliepimu: „veiskitės ir dauginkitės“, kuriuo mums tarsi kalbėtų pa- 
čios gamtos balsas. 

Žmogaus ir gamtos metabolizmo vaisingumas, išaugantis iš natūra- 
laus darbo jėgos pertekliaus, vis dar susijęs su nepaprasta gausa, kurią 
mes matome visur gamtos ūkyje. Darbo „palaima arba džiaugsmas“ yra 
žmogiškas būdas patirti gryną palaimą būti gyvam, kuri bendra mums ir 
visoms gyvoms būtybėms, ir tai netgi vienintelis būdas, kuriuo žmonės 
irgi gali išlikti ir su pasitenkinimu siūbuoti gamtos nulemtu ciklu triūs- 
dami ir ilsėdamiesi, dirbdami ir vartodami, taip pat laimingai ir be tikslo 
reguliariai, kaip diena ir naktis bei gyvenimas ir mirtis eina vieni po 
kitų. Atlygį už sunkų darbą ir rūpestį lemia gamtos vaisingumas, tylus 
pasitikėjimas, kad tas, kuris „sunkiu triūsu ir rūpesčiu“ atliko savo vaid- 
menį, lieka gamtos dalimi savo vaikų ir savo vaikų vaikų ateityje. Sena- 
sis Testamentas, kuris, ne taip kaip klasikinė antika, gyvenimą laikė šven- 
tu ir todėl nei mirties, nei darbo nelaikė blogiu (ir mažiausiai - argu- 


° Deutsche Ideologie, S. 17. 

mentu prieš gyvenimą)”, per patriarchų istorijas parodo, kaip jiems ne- 
rūpėjo mirtis, kaip jiems nereikėjo nei individualaus, žemiško nemirtin- 
gumo, nei tikrumo savo sielų amžinybe, kaip mirtis ateidavo pas juos 
pažįstamu nakties ir ramybės pavidalu ir amžinuoju poilsiu „sulaukus 
seno amžiaus ir metų pilnatvės“. 

Gyvenimo kaip visumos palaima, glūdinti darbe, niekada negali bū- 
ti surasta daryme ir neturi būti klaidingai laikoma neišvengiamai trum- 
pais palengvėjimo ir džiaugsmo kerais, kurie išsiveržia užbaigus ir 
apgaubia laimėjimą. Darbo palaima yra tai, kad pastangos ir pasitenki- 
nimas eina vienas po kito taip glaudžiai kaip pragyvenimo priemonių 
gamyba ir vartojimas, todėl laimė lydi patį procesą, kaip malonumas 
lydi sveiko kūno funkcionavimą. 

„Didžiausio skaičiaus laimė“, kaip mes apibendrinome ir suvulgarino- 
me laimę, kunia visada buvo palaimintas žemiškasis gyvenimas, pamatinę 
dirbančios žmonijos tikrovę pavertė „idealu“. Teisė siekti šios laimės tikrai 
yra tokia pat nepaneigiama kaip ir teisė gyventi; ji net sutampa su pastarą- 
ja. Tačiau ji neturi nieko bendra su sėkme, kuri yra reta, niekada netrunka 
ilgai ir jos negalima siekti, kadangi sėkmė priklauso nuo pasisekimo ir to, 


3 Nickur Senajame Testamente mirtis nėra „atlygis už nuodėmę“. O prakeikimas, 
kuriuo žmogus buvo ištremtas iš rojaus, nenubaudė jo darbu ir gimdymu; jis tik padarė 
darbą sunkų, o gimdymą kupiną skausmo. Pasak Pradžios knygos, žmogus (adam) buvo 
sukurtas rūpintis ir prižiūrėti žemę (adamah), kaip rodo net pats jos vardas, vyriška „Žemės“ 
adamah forma (žr. Pr 2, 5-15). „Ir Adam nepnižiūrėjo adamah ... ir Jis, Dievas, sukūrė 
Adomą iš adamah dulkių ... Jis, Dievas, paėmė Adomą ir perkėlė į Edeno sodą arti žemės 
ir ją prižiūrėti“ (aš laikausi Martino Buberio ir Franzo Rosenzweigo vertimo, Die Schrift, 
Berlin, n. d.). Žodis, žymintis „žemės arimą“, vėliau tapęs žodžiu, žyminčiu darbą hebrajų 
kalba, /eawod, turi konotaciją „tarnauti“. Prakcikimas (3, 77-19) nemini šio žodžio, bet 
prasmė aiški: tarnyba, kuriai buvo sukurtas žmogus, dabar tapo vergija. Paplitusį populiarų 
prakcikimo ncsupratimą lemia nesąmoningas Senojo Testamento interpretavimas remiantis 
graikų mąstymu. Šio nesupratimo paprastai išvengia katalikų autoriai. Žr., pavyzdžiui, 
Jacques Leclercq, Leçons de droit naturel, Vol. IV, Part. 2, „Travail, Propriété“, 1946, p. 31: 
„La peinc du travail est le résultat du péché original ... L'homme non déchu cūt travaillé 
dans la joie, mais il eût travaillé“, arba J. Chr. Nattermann, Die moderne Arbeit, soziologisch 
und theologisch betrachtet, 1953, S. 9. Šiame kontekste įdomu palyginti Senojo Testa- 
mento prakcikimą su tariamai panašiu darbo sunkumo aiškinimu Hesiodo veikale. Hesiodas 
sako, kad dievai, norėdami nubausti žmogų, nuo jo paslėpė gyvenimą (žr. išnašą 8), todėl 
jis turėjo jo ieškoti, o anksčiau jam aiškiai nereikėjo nieko daryti, tik skinti Žemės vaisius 
laukuose ir nuo medžių. Čia prakeikimas yra ne tik darbo sunkumas, bet ir pats darbas. 

ką duoda ir paima atsitiktinumas, nors dauguma „siekiančių laimės“ žmo- 
nių vaikosi sėkmės ir padaro save nelaimingus net gavę ją, kadangi jie nori 
išsaugoti pasisekimą ir juo džiaugtis, tarsi jis būtų neišsenkama „gerų daiktų“ 
gausa. Nėra ilgai trunkančios laimės, nepriklausomos nuo iš anksto nusta- 
tyto skausmingo išsekimo ir malonios regeneracijos ciklo, ir kas sutrikdo 
šio ciklo pusiausvyrą — skurdas ir vargas, kai išsekus būna bloga, o ne- 
atsigaunama, arba dideli turtai bei visiškai pastangų nereikalaująs gyveni- 
mas, kai nuobodulys užima išsekimo vietą ir kai būtinybės, vartojimo ir 
virškinimo malūnai bejėgį žmogaus kūną mala negailestingai ir iki mir- 
ties, — sugriauna tą gaivališką laimę, kurią lemia buvimas gyvam. 

Gyvenimo jėga yra vaisingumas. Gyvas organizmas nebūna išseki- 
namas, kai jis pasirūpina savo reprodukcija, ir jo „perteklius“ glūdi jo 
potencialiame dauginimesi. Nuoseklus Marxo natūralizmas atskleidė 
„darbo jėgą“ kaip specifiškai žmogišką modusą gyvenimo jėgos, kuri 
sugeba sukurti „perteklių“, kaip ir pati gamta. Kadangi jis beveik be 
išimties domėjosi pačiu procesu, „visuomenės gamybinių jėgų“ proce- 
su, 0 visuomenės gyvenime, kaip ir kiekvienos gyvūnų rūšies gyveni- 
me, gamyba ir vartojimas visada subalansuoti, klausimas, ar egzistuoja 
atskiri pasauliški daiktai, kurie ištvers naikinančius gyvenimo procesus, 
jam apskritai neiškyla. Rūšies gyvenimo požiūriu visų veiklų bendras 
vardiklis tikrai yra darbas, ir vienintelis likęs skiriamasis kriterijus yra 
gėrybių, patenkančių į gyvenimo procesą, gausa arba trūkumas. Kai kiek- 
vienas daiktas pasidarė vartojimo objektu, faktas, kad darbo perteklius 
nepakeičia prigimties, pačių produktų „trumpa trukmė“ praranda bet ko- 
kią reikšmę, ir šis praradimas reiškiasi Marxo kūryboje panieka, su ku- 
ria jis žvelgia į savo pirmtakų nustatytas produktyvaus ir neprodukty- 
vaus arba kvalifikuoto ir nekvalifikuoto darbo skirtis. 

Priežastis, kodėl Marxo pirmtakai negalėjo atsikratyti šių skirčių, 
kurios iš esmės yra ekvivalentiškos fundamentalesnei darymo ir darbo 
skirčiai, buvo ne mažesnis jų „moksliškumas“, o tai, kad jie dar rašė 
pripažindami privačios nuosavybės ar bent jau nacionalinio turto indi- 
vidualaus pasisavinimo prielaidą. Nuosavybei sukurti paprastos gausos 
niekada negali pakakti; darbo produktai netampa tvaresni dėl jų gausos 
ir negali būti „sukaupti“ ir saugomi, kad taptų žmogaus nuosavybės da- 
limi; priešingai, jie veikiausiai išnyks juos pasisavinant arba „pražus be 
naudos“, jeigu nebus suvartoti „prieš jiems sugendant“. 


— 106 - 


DARBAS 
15. Nuosavybės ir turto privatumas 


Iš pirmo žvilgsnio tikrai privalo atrodyti keista, kad teorija, kuri taip 
įtikinamai baigėsi bet kokios nuosavybės panaikinimu, turėjo prasidėti 
nuo teorinio privačios nuosavybės pateisinimo. Tačiau šis keistumas šiek 
tiek sušvelnės prisiminus labai polemišką naujųjų amžių domėjimosi 
nuosavybe aspektą: nuosavybės teisės buvo atvirai ginamos priešinant 
jas bendrajai sričiai ir valstybei. Kadangi jokia politinė teorija iki socia- 
lizmo ir komunizmo teorijos nesiūlė įsteigti visiškai jokios nuosavybės 
neturinčios visuomenės ir jokia vyriausybė iki XX a. neparodė rimtų 
polinkių eksproprijuoti savo piliečių nuosavybę, naujosios teorijos vei- 
kiausiai negalėjo skatinti poreikis apsaugoti nuosavybės teises nuo gali- 
mo valstybės administracijos įsikišimo. Esmė ta, kad tada, ne taip kaip 
dabar, kai visos nuosavybės teorijos aiškiai gynybinės, ekonomistai ap- 
skitai nebuvo nusiteikę gynybiškai, bet, priešingai, jie buvo atvirai 
priešiški visai valdžios sričiai, kuri geriausiu atveju buvo laikoma „neiš- 
vengiamu blogiu“ ir „žmogaus prigimties atspindžiu“**, o blogiausiu at- 
veju — parazitu kitais požiūriais sveikame visuomenės gyvenime?*. Tai, 
ką naujieji amžiai taip karštai gynė, niekada nebuvo pati nuosavybė, bet 
buvo nevaržomas siekis daugiau turto arba daugiau pasisavinti; gyveni- 
mo, visuomenės gyvenimo vardu buvo kovojama su visomis instituci- 
jomis, gynusiomis „negyvą“ bendro pasaulio pastovumą. 

Nėra abejonės, kad jei natūralus gyvenimo procesas vyksta kūne, nėra 
betarpiškiau su gyvenimu susijusios veiklos negu darbas. Locke'as negalė- 


% Visi naujųjų amžių autoriai sutarė, kad „geroji“ ir „produktyvioji“ žmogaus prigimties 
pusė atsispindi visuomenėje, o jos sugedimas daro būtiną valdžią. Thomas Painc'as 
konstatavo: „Visuomenę kuria mūsų norai, o valdžią — mūsų sugedimas; pirmoji padeda 
mūsų laimei pozityviai, suvienydama mūsų meilės jausmus, antroji padeda negatyviai, 
apribodama mūsų ydas. ...Visuomenė kiekvienoje valstybėje yra palaima, bet valdžia net 
geriausioje valstybėje yra neišvengiamas blogis“ (Common Sense, 1776). Arba Madisonas: 
„Tačiau kas yra pati valdžia, jei ne didžiausias žmogaus prigimties atspindys? Jei žmonės 
būtų angelai, nebūtų reikalinga jokia valdžia. Jei angelai valdytų Žmones, nebūtų reikalinga 
nei išorinė, nei vidinė kontrolė“ (The Federalist, Modem Library ed., p. 337). 

55 Pavyzdžiui, tokia buvo nuomonė Adamo Smitho, kuris labai piktinosi „vieša valdžios 
ekstravagancija“: „Visos ar beveik visos metinės pajamos daugumoje šalių panaudojamos 
neproduktyvioms rankoms išlaikyti“ (op. cit., I, 306). 

jo likti patenkintas nei tradiciniu darbo aiškinimu, kad darbas esąs natūralus 
ir neišvengiamas skurdo padarinys ir niekada nebūna jo panaikinimo pnie- 
monė, nei tradiciniu nuosavybės kilmės aiškinimu, grindžiamu įsigijimu, 
nukariavimu ar pradiniu bendro pasaulio padalijimu*“. Jis iš tikrųjų domėjo- 
si pasisavinimu, ir tai, ką jis surado, buvo pasaulį pasisavinanti veikla, ku- 
rios privatumas tuo pačiu metu turi būti neabejojamas ir nediskutuojamas. 

Žinoma, nėra nieko privatesnio už gyvenimo proceso kūniškąsias 
funkcijas, taip pat jo vaisingumą, ir visai verta pažymėti, kad keletas 
atvejų, kai net „socializuota žmonija“ gerbia ir primeta griežtą privatu- 
mą, siejasi kaip tik su tokiomis veiklomis, kurios nulemtos paties gyve- 
nimo proceso. Iš šių veiklų darbas, kadangi jis yra veikla, o ne tik funk- 
cija, galima sakyti, yra mažiausiai privatus, vienintelė veikla, kurios, 
kaip mes jaučiame, nereikia slėpti; tačiau jis vis dar gana artimas gyve- 
nimo procesui, kad argumentas už pasisavinimo privatumą būtų įtikina- 
mas, kitaip negu visai kitoks argumentas už nuosavybės privatumą”. 
Locke'as pagrindė privačią nuosavybę privačiausiai turimu daiktu, būtent 
žmogaus savo paties „asmens nuosavybe“, t. y. savo kūno nuosavybe“*. 
„Mūsų kūno darbas ir mūsų rankų dirbinys“ tapo tuo pačiu dalyku, ka- 
dangi abu yra „priemonės“ „pasisavinti“ tai, ką „Dievas davė visiems 
žmonėms“. Ir šios priemonės, kūnas ir rankos, ir burna, yra natūralūs 
pasisavintojai, kadangi jie „nepriklauso visai žmonijai“, bet yra duoti 
kiekvienam žmogui privačiai naudotis”. 


* Neabejotina, jog „iki 1690 m. niekas nesuprato, kad žmogus turi prigimtinę teisę į 
nuosavybę, sukurtą jo darbu; po 1690 m. ši idėja tapo socialinio mokslo aksioma“ (Rich- 
ard Schlatter, Private Property: The History of an Idea, 1951, p.156). Darbo ir nuosavybės 
sąvokos nct buvo nesuderinamos, tuo tarpu darbas ir skurdas (ponos ir penia, Arbeit ir 
Armut) buvo susiję ta prasme, kad veikla, atitinkanti skurdo statusą, buvo darbas. Todėl 
Platonas, manęs, kad dirbantys vergai yra „blogi“, kadangi jic nėra juose esančios gyvulinės 
dalies šeimininkai, bevcik tą patį pasakė apic skurdo statusą. Skurdžius „nėra savo patics 
šeimininkas“ (penės on kai keautou mē kraton, in Seventh Letter, 351 A). Niekas iš klasikinių 
autorių nickada negalvojo apie darbą kaip apie galimą turto šaltinį. Pasak Cicerono - o jis 
veikiausiai tik apibendrina savo amžininkų nuomonę, - nuosavybė atsiranda arba dėl 
ankstesnio valdymo, arba dėl pergalės, arba dėl teisinio padalinimo (aut vetere occupatione 
aut victoria aut lege, im De officiis, I, 21). 

57 Žr. § 8 anksčiau. 

* Locke, op. cit., 26. 

* Ibid., 25. 

Kaip Marxas turėjo sugalvoti gamtinę jėgą, kūno „darbo jėgą“, kad 
paaiškintų darbo našumą ir vis spartėjantį turto gausėjimą, Locke'as, nors 
ne taip aiškiai, turėjo susieti nuosavybę su natūralia pasisavinimo pradžia, 
kad priverstų išnykti tas stabilias, pasauliškas ribas, kurios „atitveria“ kiek- 
vieno asmens privačiai turimą pasaulio dalį „nuo to, kas bendra“*“*. Marxas 
vis dar, kaip ir Locke'as, norėjo matyti turto gausėjimą kaip gamtinį proce- 
są, automatiškai paklūstantį savo dėsniams ir nepriklausomą nuo valingų 
sprendimų ir tikslų. Jeigu šiame procese apskritai turėjo dalyvauti kokia 
nors žmogaus veikla, tai galėjo būti tik kūno „veikla“, kurios natūralaus 
funkcionavimo negalima sustabdyti, net jeigu norima tai padaryti. Sustab- 
dyti šias „veiklas“ iš tikrųjų reiškia sunaikinti prigimtį, ir visiems naujiesiems 
amžiams, nesvarbu, ar jie tvirtai pripažįsta privačios nuosavybės instituci- 
ją, ar ją traktuoja kaip kliūtį, trukdančią turtėti, turtėjimo stabdymas arba 
kontrolė prilygo bandymui sugriauti patį visuomenės gyvenimą. 

Naujųjų amžių raida ir atsiradimas visuomenės, kurioje privačiausia 
iš visų žmogaus veiklų, darbas, tapo vieša ir jai buvo leista sukurti savo 
bendrą sritį, gali sukelti abejonių, ar pats nuosavybės, kaip privačiai 
turimos vietos pasaulyje, egzistavimas gali atsilaikyti prieš nepaliauja- 
mą turto gausėjimą. Bet vis dėlto tiesa, kad pats nuosavybės privatu- 
mas, t. y. visiška jos nepriklausomybė „nuo bendrumo“, negali būti ge- 
riau laiduojama negu nuosavybę paverčiant pasisavinimu arba interpre- 
tuojant ją kaip „„aptvėrimą nuo bendrumo“, kada ji laikoma kūno veiklos 
rezultatu, „produktu“. Šiuo aspektu kūnas tikrai tampa visos nuosavy- 
bės kvintesencija, kadangi jis yra vienintelis daiktas, kuriuo negalima 
dalintis, net jei to būtų norima. Faktiškai nėra nieko mažiau bendro ir 
mažiau perteikiamo, todėl saugiau slepiančio nuo viešosios srities ma- 
tomumo ir girdimumo, negu tai, kas vyksta kūne, jo malonumai ir skaus- 
mai, jo darbas ir vartojimas. Kartu niekas radikaliau neišmeta iš pasau- 
lio negu susitelkimas tik prie kūno gyvenimo, susitelkimas, primetamas 
žmogui vergovės arba ypatingo nepakeliamo skausmo. Kas nori — ne- 
svarbu dėl kokios priežasties - žmogaus egzistenciją padaryti visiškai 
„privačią“, nepriklausomą nuo pasaulio ir suvokiančią tik savo gyvastį, 
savo argumentus turi pagrįsti šiais patyrimais; ir kadangi negailestingas 
vergų darbo sunkumas yra ne „natūralus“, o sukurtas žmogaus ir prieš- 


® Ibid., 31. 

tarauja natūraliam vaisingumui animal laborans, kurio jėga nėra išeik- 
vojama ir kurio laikas nėra suvartojamas, kai jis reprodukuoja savo pa- 
ties gyvenimą, „natūralus“ patyrimas, grindžiantis stoišką arba epikū- 
rietišką nepriklausomybę nuo pasaulio, yra ne darbas ar vergija, bet 
skausmas. Laimė, pasiekta atsiskyrus nuo pasaulio ir patiriama priva- 
čiame gyvenime, niekada negali būti kas nors kita, o tik garsusis „skaus- 
mo nebuvimas“; su tokiu apibrėžimu turi sutikti visos nuoseklaus sen- 
sualizmo atmainos. Hedonizmas, doktrina, kad realūs būna tik kūno po- 
jūčiai, yra pati radikaliausia nepolitinio, visiškai privataus gyvenimo 
būdo forma, tikras Epikūro priesako lathe biosas kai mē politeuesthai 
(„gyvenk slapčia ir nesirūpink pasauliu“) įgyvendinimas. 

Įprastu atveju skausmo nebuvimas yra tik kūniška sąlyga patirti pa- 
saulį; tik jei kūnas nėra suerzintas ir dėl suerzinimo nublokštas į save, 
mūsų kūniškos juslės gali funkcionuoti normaliai, pagauti tai, kas joms 
duota. Skausmo nebuvimas paprastai „jaučiamas“ tik trumpu tarpiniu 
laikotarpiu tarp skausmo ir neskausmo, o pojūtis, atitinkantis sensualis- 
tų sampratą, yra skausmo palengvėjimas, o ne jo nebuvimas. Šio pojū- 
čio intensyvumas neabejotinas, jam tikrai prilygsta tik paties skausmo 
pojūtis*'. Dvasinės pastangos, kurių reikalauja filosofijos, dėl įvairių prie- 


“! Man atrodo, kad kai kune švelnios ir dažnokos priklausomybės nuo vaistų atvejai, 
kuric paprastai smerkiami dėl įprotį formuojančių vaistų savybių, galimas daiktas, atsiranda 
dėl noro pakartoti vieną kartą patirtą išsilaisvinimo nuo skausmo malonumą ir jį lydintį 
intensyvų cuforijos jausmą. Pats reiškinys buvo gerai žinomas antikoje, o šiuolaikinėje 
literatūroje aš radau tik vieną pasakojimą, galintį paremti mano prielaidą, - žr. Isak Dincsen 
„Converse at Night in Copenhagen“ (Last Tales, 1957, p. 338 ff.), kur „skausmo atsikratymą“ 
ji priskiria „trims tobulos laimės rūšims“. Jau Platonas ginčijasi su tais, kurie, „kai jie iš 
kančios pereina į tarpinę būseną, tada jic būna įsitikinę, jog pasiekė malonumo pilnatvę ir 
džiaugsmą“ (Valstybė, 585a), bet pripažįsta, kad šitie „mišrūs malonumai“, kurie eina po 
skausmo ar nepnitekliaus, yra intensyvesni negu gryni malonumai, tokie kaip puikus kvapas 
ar geometrinių figūrų kontempliavimas. Gana keista, kad šią problemą sujaukė hedonistai, 
nenorėję pripažinti, jog išsilaisvinimo nuo skausmo malonumas stipresnis negu „grynas 
malonumas“, o ką jau kalbėti apic paprastą skausmo nebuvimą. Štai Ciceronas kaltino 
Epikūrą už tai, kad jis supainiojo paprastą skausmo ncbuvimą su malonumu, kurį sukelia 
išsilaisvinimas nuo jo (žr. V. Brochard, Études de philosophie ancienne et de philosophie 
moderne, 1912, p. 252 ff.). O Lukrecijus sušuko: „Ar nematai, kad gamta reikalauja 
tik dviejų dalykų - kūno, laisvo nuo skausmo, ir proto, išlaisvinto nuo rūpesčio ...?“ 
(The Nature of the Universe. Penguin cd., p. 60). 

žasčių norinčios „išlaisvinti“ žmogų iš pasaulio, visada yra vaizduotės 
aktas, kai paprastas skausmo nebuvimas patiriamas ir sutikrovinamas 
kaip išlaisvinimo nuo skausmo jausmas“*. 

Šiaip ar taip, skausmas ir jį lydintis išsilaisvinimo nuo jo patyrimas 
yra vieninteliai jusliniai patyrimai, kurie tokie nepriklausomi nuo pa- 
saulio, kad juose neglūdi jokio pasaulio daikto patyrimas. Skausmas, 
sukeltas kardo, ar kutenimas, sukeltas plunksnos, tikrai man nieko ne- 
pasako apie kardo ar plunksnos“? kokybę ar net jų pasaulišką egzistavi- 
mą. Tik nenugalimas nepasitikėjimas žmogaus juslių sugebėjimu adek- 
vačiai patirti pasaulį — ir šis nepasitikėjimas yra visos naujųjų amžių 
filosofijos ištaka — gali paaiškinti keistą ir net absurdišką pasirinkimą 


e Brochard'as (op. cit.) pateikia puikią vėlyvosios antikos filosofijos, ypač Epikūro, 
santrauką. Galimybė pancrti į ncpajudinamą juslinę laimę glūdi sielos sugebėjime „ištrūkti 
į laimingesnį pasaulį, kurį ji sukuria, todėl, padedama vaizduotės, ji visada gali įtikinti 
kūną patirti tą patį malonumą, kurį jis kartą patyrė“ (p. 278 ir 294 ff.). 

** Visoms teorijoms, neigiančioms juslių sugebėjimą perteikti pasaulio tikrovę, būdinga 
tai, kad regėjimo jos nebelaiko aukščiausia ir kilniausia jusle ir pakeičia jį lytėjimu ar 
skoniu, kuric iš tikrųjų yra asmeniškiausios juslės, t. y. tokios, kuriomis kūnas, suvokdamas 
objektą, pirmiausia jaučia save. Visi mąstytojai, ncigiantys išorinio pasaulio realumą, sutiktų 
su Lukrecijumi, kuris pasakė: „Juk lytėjimas ir niekas kitas, išskyrus lytėjimą (viską, ką 
Žmonės vadina šventu), yra visų mūsų kūno juslių esmė“ (op. cit., p. 72). Tačiau to 
nepakanka; lytėjimas ar skonis ncsucrzintame kūne vis dar duoda pernelyg daug pasaulio 
tikrovės: kai aš valgau braškes, aš skanauju braškes, o ne patį skonį, arba, paėmus pavyzdį 
iš Galilco, kai „aš padedu ranką pirma ant marmurinės statulos, po to ant gyvo žmogaus“, 
aš suvokiu marmurą ir gyvą kūną, o ne savo ranką, kuri juos liečia. Todėl Galileo. kai jis 
nori parodyti, kad antrinės kokybės, pavyzdžiui, spalvos, skoniai ir kvapai, yra „ne kas 
kita kaip paprasčiausi vardai, csantys vien tik jusliame kūne“, turi atsisakyti savo pavyzdžio 
ir prabyla apic pojūtį, kurį sukelia kutenimas plunksna, ir prieina išvadą: „Aš tikrai tikiu, 
kad kaip tik panašiai ir ne labiau cgzistuoja įvairios savybės, kurios piskinamos gamtiniams 
kūnams, pavyzdžiui, skoniai, kvapai, spalvos ir kitos“ (// Saggiatore, in Opere, IV, 333 ff.; 
vertimas cituojamas iš: E. A. Burtt, Metaphysical Foundations of Modern Science, 1932). 

Šis argumentas gali pasiremti tik jusliniais patyrimais, kai kūnas yra aiškiai atblokštas 
į save ir todėl, galima sakyti, išstumtas iš pasaulio, kuriame jis paprastai juda. Juo stipresnis 
vidinis kūniškas pojūtis, tuo patikimesnis tampa šis argumentas. Descartes'as, 
argumentuodamas tą patį dalyką, sako štai ką: „Vienas kardo, prakertančio kur nors mums 
odą, judesys sukelia mums skausmą, nors mes ir neįsivaizduojame, koks tas judesys ir 
kokios formos kardas. Ir, žinoma, mūsų supratimas apic šitą skausmą nuo jį sukėlusio 
kardo judesio arba nuo prakirstos kūno victos skiriasi ne mažiau už supratimą apic spalvą, 
kvapą ir skonį“ (Filosofijos pradai, 1978, p. 319). 

remtis kaip viso juslinio patyrimo pavyzdžiais tokiais reiškiniais, kurie, 
kaip skausmas arba kutenimas, aiškiai neleidžia mūsų juslėms funkcio- 
nuoti normaliai ir iš jų kildinti „antrinių“ ir net „pirminių“ savybių subjek- 
tyvumo. Jei mes neturėtume kitų juslinių potyrių, išskyrus tuos, kai kūnas 
junta save, išorinio pasaulio tikrumas ne tik būtų abejotinas, bet mes netgi 
neturėtume jokio supratimo, kad pasaulis apskritai egzistuoja. 

Vienintelė veikla, kuri griežtai atitinka nepasauliškumo patirtį, ar 
veikiau pasaulio praradimą patiriant skausmą, yra darbas, kai žmogaus 
kūnas, kad ir ką veiktų, irgi bloškiamas į patį save, prie nieko nesusitel- 
kia, išskyrus savo paties gyvastį, ir lieka įkalintas savo metabolizme su 
gamta, niekada netranscenduoja savęs arba neišlaisvina savęs iš besi- 
kartojančio savo paties funkcionavimo ciklo. Anksčiau minėjome dve- 
jopą skausmą, susijusį su gyvenimo procesu, kuriam kalba turi tik vieną 
žodį ir kuris, pasak Biblijos, buvo užkrautas ir žmogaus gyvenimui, — 
tai skausmingos pastangos, susijusios su savo gyvenimo ir rūšies gyve- 
nimo reprodukavimu. Jei šios skausmingos gyvenimo ir vaisingumo pa- 
stangos būtų tikrasis nuosavybės šaltinis, tada šios nuosavybės privatu- 
mas būtų tikrai toks nepasauliškas kaip ir su niekuo nepalyginamas kū- 
no turėjimo ir skausmo patyrimo privatumas. 

Tačiau šis privatumas, kadangi jis iš esmės yra pasisavinimo privatu- 
mas, jokiu būdu nėra tai, ką Locke'as — jis iš esmės vis dar rėmėsi ikimo- 
derniosios tradicijos sampratomis — suprato kaip privačią nuosavybę. Kad 
ir koks būtų jos šaltinis, ši nuosavybė jam vis dar buvo „atitvėrimas nuo 
to, kas bendra“, t. y. pirmiausia vieta pasaulyje, kuriame tai, kas privatu, 
gali būti paslėpta ir apsaugota nuo viešosios srities. Būdama tokia, nuosa- 
vybė tebebuvo susieta su bendru pasauliu net tada, kai gausėjantis turtas ir 
pasisavinimas pradėjo kelti grėsmę bendro pasaulio išlikimui. Nuosavybė 
ne stiprina, bet veikiau švelnina darbo proceso atsietumą nuo pasaulio, 
nes ji pasauliškai saugi. Tuo pačiu procesinį darbo pobūdį, negailestingu- 
mą, kuriuo gyvenimo procesas skatina ir stumia darbą, stabdo nuosavybės 
įsigijimas. Savininkų visuomenėje, besiskiriančioje nuo dirbančiųjų ar tar- 
nautojų visuomenės, žmogus labiausiai rūpinasi vis dar pasauliu ir neri- 
mauja dėl jo, o ne natūraliu pertekliumi ar grynai gyvybinėmis reikmėmis. 

Viskas darosi kitaip, kai svarbiausiu interesu tampa nebe nuosavybė, 
bet turto gausėjimas ir pats kaupimo procesas. Šis procesas gali būti toks 
pat begalinis kaip rūšies gyvenimo procesas, o patį jo begalinumą nuolat 

paneigia ir pertraukia nepatogus faktas, kad privatūs individai negyvena 
visą laiką ir nedisponuoja begaliniu laiku. Tik jei visuomenės kaip visu- 
mos gyvenimas, o ne riboti individų gyvenimai laikomi kaupimo proceso 
gigantišku subjektu, šis procesas gali vykti visiškai laisvai ir visa sparta, 
jo netrikdo apribojimai, kuriuos primeta individuali gyvenimo trukmė ir 
individualiai turima nuosavybė. Tik kai žmogus veikia nebe kaip indivi- 
das, susirūpinęs tik savo paties išlikimu, o kaip „rūšies narys“, Gattungs- 
wesen, kaip sakydavo Marxas, tik kai individualaus gyvenimo reprodu- 
kavimas įtrauktas į žmonijos gyvenimo procesą, „Suvisuomenintos žmo- 
nijos“ kolektyvinis gyvenimo procesas gali skleistis pagal jo paties 
„būtinumą“, t. y. išlaisvinti dvejopą jo vaisingumo automatizmą — gyve- 
nimų dauginimą ir jiems reikalingų gėrybių gausinimą. 

Tai, kad Marxo darbo filosofija buvo sukurta tuo metu, kai devyniolik- 
tame amžiuje buvo sukurtos evoliucijos ir vystymosi — vieningo gyveni- 
mo proceso nuo žemiausių organinės gyvybės formų iki žmogiško gyvū- 
no atsiradimo natūralios evoliucijos ir žmonijos kaip visumos gyvenimo 
proceso istorinės raidos — teorijos, yra stulbinamas sutapimas, ir tai anksti 
pastebėjo Engelsas, pavadinęs Marxą „istorijos Darwinu“. Visos šios įvai- 
nių mokslų - ekonomikos, istorijos, biologijos, geologijos — teorijos varto- 
ja proceso sąvoką, kuri faktiškai buvo nežinoma iki naujųjų amžių. Ka- 
dangi procesų atradimas gamtos moksluose sutapo su introspekcijos atra- 
dimu filosofijoje, visai natūralu, kad mūsų vidinis biologinis procesas turėjo 
tapti naujos sąvokos modeliu; iš introspekcinio patyrimo mes nežinome 
jokio kito proceso, išskyrus gyvenimo procesą mūsų kūnuose, ir vieninte- 
lė veikla, į kurią mes galime jį išversti ir kuri jį atitinka, yra darbas. Taigi 
gali atrodyti beveik neišvengiama, kad produktyvumo tapatinimą su vai- 
singumu, būdingą naujųjų amžių darbo filosofijai, turėjo perimti įvairios 
gyvenimo filosofijos, kurios remiasi tuo pačiu tapatumu“*. Skirtumas tarp 


& Tą ryšį miglotai suvokė Bergsono mokiniai Prancūzijoje (ypač žr. Édouard Berth, 
Les méfaits des intellectuels, 1914, ch. 1, ir Georges Sorel, D 'Aristote à Marx, 1935). Tai 
pačiai mokyklai priklauso italų mokslininko Adriano Tilgherio veikalas (op. cit.), kuriame 
pabrėžiama, kad darbo idėja yra svarbiausia ir yra naujos gyvenimo sąvokos ir vaizdinio 
raktas (angl. leid., p. 55). Bergsono mokykla, kaip ir jos mokytojas, idealizuoja darbą 
prilygindama jį darymui ir gaminimui. Tačiau panašumas tarp biologinio gyvenimo variklio 
ir Bergsono élan vital yra stulbinamas. 

ankstesnių darbo teorijų ir vėlesnių gyvenimo filosofijų daugiausia yra 
tas, kad pastarosios išleido iš akių vienintelę veiklą, būtiną gyvenimo pro- 
cesui palaikyti. Tačiau net šis praradimas, atrodo, atitinka faktišką istorinę 
raidą, kuri darbą padarė daug lengvesnį negu kada nors anksčiau, o todėl 
net panašesnį į automatiškai funkcionuojantį gyvenimo procesą. Amžių 
sandūroje (su Nietzsche ir Bergsonu) „visų vertybių kūrėju“ buvo paskelbtas 
gyvenimas, o ne darbas, ir šis gyvenimo proceso gryno dinamizmo šlovi- 
nimas pašalino iniciatyvos minimumą, būdingą net toms veikloms, kurias, 
kaip darbą ir gimdymą, primeta žmogui būtinybė. 

Tačiau nei milžiniškas vaisingumo augimas, nei šio proceso suvisuo- 
meninimas, tai yra individualaus žmogaus, kaip jo subjekto, pakeitimas 
visuomene ar kolektyvine žmonija, iš kūno procesų, kuriais reiškiasi pats 
gyvenimas, ar iš darbo veiklos negali pašalinti griežto ir net Žiauraus pri- 
vatumo. Nei gėrybių gausa, nei laiko, realiai praleidžiamo dirbant, su- 
trumpėjimas nepadeda sukurti bendro pasaulio, o eksproprijuotas animal 
laborans tampa ne mažiau privatus todėl, kad iš jo buvo atimta jo paties 
privati vieta, paslėpta ir apsaugota nuo bendrosios srities. Marxas teisin- 
gai numatė — nors nepagrįstai džiūgaudamas — viešosios srities „,„nunyki- 
mą“ netrikdomos „visuomenės gamybinių jėgų“ plėtros sąlygomis, ir jis 
buvo taip pat teisus, t. y. nuoseklus, savo žmogaus kaip animal laborans 
koncepcijos požiūriu, kai numatė, kad „socializuoti žmonės“ savo laisvę 
nuo darbo iššvaistys toms griežtai privačioms ir iš esmės nepasauliškoms 
veikloms, kurias mes dabar vadiname „hobiais““?. 


16. Darymo instrumentai ir darbo pasidalijimas 


Nelaimė, atrodo, kad gyvenimo sąlygų, duotų žmogui, prigimtyje glūdi 
tai, kad vienintelis galimas žmogaus darbo jėgos vaisingumo pranašumas 
yra jos sugebėjimas patenkinti vieno žmogaus ar vienos šeimos gyvybines 


6 Komunistinėje ar socialistinėje visuomenėje visos profesijos, galima sakyti, taptų 
hobiais: nebebūtų tapytojų, o tik žmonės, kurie tarp kitų dalykų savo laiką skirtų ir tapybai; 
„Žmogų įgalina šiandien daryti viena, o rytoj - kita, iš ryto medžioti, popiet žvejoti, vakare 
prižiūrėti gyvulius, po vakarienės - kritikuoti, - kaip širdis geidžia, - nepasidarant dėl to 
medžiotoju, žveju, piemeniu arba kntiku“ (Vokiečių ideologija, p. 29). 

reikmes. Darbo produktai, metabolizmo tarp žmogaus ir gamtos produktai 
nepasilieka pasaulyje pakankamai ilgai, kad taptų jo dalimi, o pati darbinė 
veikla, skirta tik gyvenimui ir jam palaikyti, užmiršta pasaulį tiek, kad tam- 
pa nepasauliška. Animal laborans, varomas savo kūno poreikių, šio kūno 
nenaudoja taip laisvai, kaip homo faber naudoja savo rankas, savo pirma- 
pradžius įrankius, dėl ko Platonas teigė, kad darbininkai ir vergai yra ne tik 
pavaldūs būtinybei ir nesugeba būti laisvi, bet kartu nepajėgia valdyti savo 
„gyvuliškos“ dalies“. Dirbančiųjų masių visuomenę, kokią Marxas turėjo 
galvoje kalbėdamas apie „suvisuomenintą žmoniją“, sudaro žmonių rū- 
šies nepasauliški egzemplioriai, ar jie būtų namų ūkio vergai, įstumti į savo 
padėtį kitų prievartos, ar laisvi, savo noru atliekantys savo funkcijas. 

Žinoma, šis animal laborans nepasauliškumas visiškai skiriasi nuo 
aktyvaus pabėgimo iš pasaulio viešumo, kurį mes randame „gerų dar- 
bų“ veikloje. Animal laborans ne pabėga iš pasaulio, o yra iš jo išstu- 
miamas, kiek jis įkalinamas savo paties kūno privatume, prikaustomas 
tenkinti savo poreikius, kai niekas negali dalyvauti ir to niekas negali 
visiškai perteikti. Tai, kad vergija ir ištrėmimas į namų ūkį apskritai 
sąlygojo visų dirbančiųjų socialinę padėtį iki naujųjų amžių, pirmiausia 
lėmė pati žmogaus būklė; gyvenimas, kuris visoms kitoms gyvūnų rū- 
šims yra pati jų būties esmė, tampa našta žmogui dėl jo įgimtos „antipa- 
tijos tuštumui“*?. Ši našta yra tuo sunkesnė, kad nė vienas iš vadinamųjų 
„aukštesnių troškimų“ nėra toks primygtinis ir iš tikrųjų jie primetami 
žmogui būtinybės kaip elementarūs gyvenimo poreikiai. Vergovė tapo 
dirbančiųjų klasių socialine padėtimi, kadangi buvo jaučiama, kad ji yra 
natūrali paties gyvenimo sąlyga. Omnis vita servitium est“š. 

Biologinio gyvenimo našta, užgožianti ir praryjanti specifiškai žmo- 
gišką laiko tarpsnį tarp gimimo ir mirties, gali būti pašalinta tik pasitel- 
kiant tarnus, o svarbiausia senovės vergų funkcija, ko gero, buvo nešti 
vartojimo naštą namų ūkyje, o ne gaminti visuomenei apskritai“?. Priežas- 


6 Valstybė, 590c. 

€ Veblen, op. cit., p. 33. 

6 Seneca, De tranquillitate animae, II, 3. 

9 Žr. puikią Winstono Ashley'io analizę darbe The Theory of Natural Slavery, according 
to Aristotle and St. Thomas (Dissertation, University of Notre Dame, 1941, ch. 5). Jis teisingai 
pabrėžia: „Todėl visai nesuprastume Aristotelio argumento tikėdami, kad vergus jis laikė 
visuotinai būtinais tik kaip gamybos įrankius. Jis veikiau pabrėžia, kad jie būtini vartojimui“. 

tis, dėl kurios vergų darbas galėjo atlikti tokį didžiulį vaidmenį senovės 
visuomenėse ir dėl kurios jo švaistūniškumas ir neproduktyvumas nebu- 
vo suprasti, yra ta, kad senovinis miestas-valstybė pirmiausia buvo „,var- 
tojimo centras“, ne taip kaip viduramžių miestai, kurie daugiausia buvo 
gamybos centrai“. Gyvenimo naštos nuėmimo nuo visų piliečių pečių 
kaina buvo didžiulė ir jokiu būdu nebuvo tik prievartinė neteisybė, vieną 
dalį žmonijos nubloškusi į skausmo ir būtinybės tamsą. Kadangi ši tamsa 
yra natūrali, būdinga žmogaus būklei — tik prievartos aktas, kai viena gru- 
pė žmonių bando nusikratyti grandinių, visus mus rišančių prie skausmo 
ir būtinybės, yra sukurtas žmogaus, — kaina už absoliučią laisvę nuo būti- 
nybės yra tam tikra prasme pats gyvenimas ar veikiau realaus gyvenimo 
pakeitimas jo pakaitalu. Vergijos sąlygomis pasaulio galiūnai net savo 
jusles galėjo naudoti per tarpininkus; jie galėjo „matyti ir girdėti per savo 
vergus“, kaip šį dalyką išreiškė Herodoto vartota graikų idioma". 

Elementanausiu lygmeniu „triūsas ir vargas“ įgyjant gyvenimui bü- 
tinų dalykų ir patiriami malonumai juos „inkorporuojant“ yra taip glau- 
džiai susiję biologiniame gyvenimo cikle, kurio sugrįžtantis ritmas są- 
lygoja unikalų ir linijinį žmogaus gyvenimo judėjimą, kad tobulas dar- 
bo skausmo ir pastangų pašalinimas ne tik atimtų iš biologinio gyvenimo 
jo natūraliausius malonumus, bet iš specifiškai žmogiško gyvenimo at- 
imtų jo gyvumą ir vitališkumą. Žmogaus būklė yra tokia, kad skausmas 
ir pastangos yra ne tik simptomai, kuriuos galima pašalinti nepakeičiant 
paties gyvenimo, ko gero, jie yra būdai, kuriais pats gyvenimas kartu su 
būtinybe, prie kurios yra pririštas, leidžia save pajusti. Mirtingiesiems 
„lengvas dievų gyvenimas“ būtų negyvas gyvenimas. 

Juk mūsų pasitikėjimas gyvenimo tikrumu ir pasaulio tikrumu yra ne 
tas pat. Pastarasis kyla pirmiausia iš pasaulio, kuris yra daug aukštesnis už 
mirtingą gyvenimą, tvarumo ir pastovumo. Jei kas žinotų, kad pasaulis pa- 


* Max Weber, „Agrarverhältnisse im Altertum“, Gesammelte Aufsätze zur Social- 
und Wirtschaftsgeschichte, 1924, S. 13. 

7! Pavyzdžiui. Herodotas, I,113: eide te dia touton, ir passim. Panašiai kalba Plinijus, 
Naturalis historia, XXIX, 19: alienis pedibus ambulamus; alienis oculis agnoscimus; aliena 
memoria salutamus; aliena vivimus opera (cituojama pagal R. H. Barrow, Slavery in the 
Roman Empire, 1928, p. 26). „Mes vaikščiojame svetimomis kojomis; mes matome 
svetimomis akimis; mes atpažįstame ir sveikiname Žmones svetima atmintimi; mes 
gyvename iš svetimo darbo.“ 

sibaigs kartu su jo mirtimi ar tuoj po jos, pasaulis prarastų visą savo realu- 
mą, kaip nutiko ankstyviesiems krikščionims, nes jie buvo įsitikinę, kad jų 
eschatologiniai lūkesčiai tuojau pat išsipildys. Priešingai, pasitikėjimas gy- 
venimu beveik be išimties priklauso nuo intensyvumo, kuriuo gyvenimas 
yra jaučiamas, nuo poveikio, kuriuo jis leidžia save pajusti. Tas intensyvu- 
mas yra toks didelis ir jo jėga tokia pirmapradė, kad ten, kur jis vyrauja, 
palaimoje ar liūdesyje, jis užtemdo visą kitą pasaulio tikrovę. Dažnai buvo 
pastebima, kad turtingųjų gyvenimas praranda vitališkumą, artumą gamtos 
„geriems daiktams“, kad jis praranda tai, ką laimi iš rafinuotumo, jautrumo 
gražiems pasaulio daiktams. Iš tikrųjų Žmogaus sugebėjimas gyventi pa- 
saulyje visada implikuoja sugebėjimą transcenduoti paties gyvenimo pro- 
cesus ir susvetimėti jiems, o vitališkumas ir gyvumas gali būti išsaugoti tik 
tiek, kiek žmonės pasiryžę prisiimti gyvenimo triūsą, naštą ir rūpestį. 

Tiesa, kad didžiulis mūsų darbo įrankių patobulinimas - nebylūs robo- 
tai, su kuriais homo faber atėjo į pagalbą animal laborans, kitokie negu 
žmogiški kalbantys instrumentai (instrumentum vocale, kaip buvo vadina- 
mi vergai senovės namų ūkyje), kuriuos veiksmo žmogus turėjo valdyti ir 
engti, kai jis norėdavo išlaisvinti animal laborans nuo jo naštos, - dvejopą 
gyvenimo darbą - pastangas jį išlaikyti ir gimdymo skausmą- padarė leng- 
vesnį ir mažiau skausmingą negu kada nors anksčiau. Žinoma, dėl to iš 
darbinės veiklos neišnyko prievarta arba iš žmogaus gyvenimo - priklau- 
somybė nuo poreikio ir būtinybės. Bet ne taip kaip vergų visuomenėje, 
kurioje būtinybės „prakeikimas“ liko gyva tikrovė, kadangi vergo gyveni- 
mas kasdien liudijo faktą, kad „gyvenimas yra vergija“, ši sąlyga nebėra 
visiškai akivaizdi, o jos neakivaizdumas padarė ją daug sunkiau pastebimą 
ir prisimenamą. Pavojus čia aiškus. Žmogus negali būti laisvas, jei jis neži- 
no, kad yra palenktas būtinybei, nes laisvę jis visada išsikovoja tęsdamas 
niekada visiškai nepavykstančias pastangas išsilaisvinti iš būtinybės. Ir nors 
gali būti tiesa, kad jo stipriausias impulsas šitaip išsilaisvinti kyla iš jo „an- 
tipatijos tuštumui““, visai tikėtina, kad šis impulsas gali būti silpnesnis, kai 
šis „tuštumas“ pasirodo lengvesnis, kai prireikia mažiau pastangų. Juk vis 
dar įmanoma, kad jau įvykę didžiuliai pramonės revoliucijos pokyčiai ir 
būsimi net didesni atominės revoliucijos pokyčiai bus pasaulio, o ne žmo- 
gaus gyvenimo žemėje pamatinės būklės pokyčiai. 

Įrankiai ir instrumentai, kurie gali smarkiai palengvinti darbo pa- 
stangas, yra ne darbo, o darymo produktai; jie nesusiję su vartojimo 

procesu, bet yra naudojamų daiktų pasaulio dalis. Jų vaidmuo, kad ir 
koks jis galėtų būti reikšmingas bet kurios civilizacijos darbe, gali nie- 
kada netapti toks iš pagrindų svarbus, kokie svarbūs įrankiai visoms 
darymo rūšims. Joks dirbinys negali būti pagamintas be įrankių, ir ko- 
mo faber gimė, ir žmogaus padarytas daiktų pasaulis atsirado tuo pat 
metu, kai atsirado įrankiai ir instrumentai. Darbo požiūriu įrankiai su- 
stiprina ir padidina žmogaus jėgą beveik tiek, kad ją pakeičia, kaip vi- 
sais atvejais, kai tokios gamtinės jėgos kaip prijaukinti gyvuliai, van- 
dens galia ar elektra, o ne tik materialūs daiktai palenkiami žmogui šei- 
mininkui. Kartu jie padidina animal laborans natūralų vaisingumą ir 
laiduoja vartojimo perteklių. Tačiau visi šie pokyčiai yra kiekybiniai, o 
pati pagamintų daiktų kokybė nuo paprasčiausio naudojamo daikto iki 
meno kūrinio labai priklauso nuo to, ar yra tinkamų instrumentų. 
Maža to, ribotos instrumentų galimybės palengvinti gyvenimo darbą — 
tas paprastas faktas, kad vieno tarno paslaugų niekada negali visai pakeis- 
ti šimtas prietaisų virtuvėje ir pustuzinis robotų rūsyje, — yra esminė ap- 
linkybė. Keistai ir netikėtai šitai paliudija tai, kad visa tai galėjo būti nu- 
matyta tūkstančius metų iki prasidedant pasakiškai moderniajai įrankių ir 
mašinų raidai. Pusiau svajinga, pusiau ironiška nuotaika Aristotelis kartą 
įsivaizdavo tai, kas seniai tapo tikrove, būtent, kad „kiekvienas įrankis 
palieptas... galėtų atlikti savo darbą, kaip pasakojama apie Dedalo [statu- 
las] arba Hefaisto trikojus, kuriuos poetas sako savo kojomis ateidavus į 
dievų susirinkimus“. Tada „šaudyklės pačios austų ir plektrai patys skam- 
bintų kitara“. Tai, tęsia jis, iš tikrųjų reikštų, kad meistrams nebereikėtų 
padėjėjų, bet tai nereikštų, kad būtų galima apsieiti be namų ūkio vergų. 
Juk vergai yra ne daiktų darymo ar gamybos, o gyvenimo, kuris nuolat 
vartoja jų paslaugas, instrumentai”. Daikto darymo procesas yra ribotas, 
o instrumento funkcija kartu su užbaigtu gaminiu turi numatomą, kontro- 
liuojamą pabaigą; gyvenimo procesas, reikalingas darbo, yra begalinė veik- 
la, ir vienintelis „instrumentas“, prilygstantis jam, būtų perpetuum mobi- 
le, t. y. instrumentum vocale, kuris yra toks pat gyvas ir „aktyvus“ kaip ir 
gyvas organizmas, kuriam jis tarnauja. Kaip tik todėl, kad iš „namų ūkio 
instrumentų neatsiranda nieko, išskyrus paties turėjimo vartojimą, jie ne- 


" Aristotelis, Politika, 1253b 30-1254a 18. 


— 118 — 


DARBAS 


gali būti pakeisti amato įrankiais ir instrumentais, „iš kurių atsiranda kaž- 
kas daugiau, negu tik instrumento naudojimas“". 

Nors įrankiai ir instrumentai, skirti pagaminti daugiau ir kažką visai 
skirtingo nuo jų paprasto naudojimo, turi šalutinę reikšmę darbui, šito 
negalima pasakyti apie kitą didį žmogaus darbo proceso principą — dar- 
bo pasidalijimą. Darbo pasidalijimas iš tikrųjų išauga tiesiogiai iš darbo 
proceso ir neturi būti painiojamas su tariamai panašiu specializacijos 
principu, kuris vyrauja darymo procesuose ir su kuriuo jis paprastai ta- 
patinamas. Darymo specializacijai ir darbo pasidalijimui bendra tik or- 
ganizacijos principas, kuris savaime nesusijęs nei su darymu, nei su dar- 
bu, jo šaltinis yra griežtai politinė gyvenimo sntis, faktas, kad žmogus 
sugeba veikti ir veikti drauge ir darniai. Tik esant politinei organizaci- 
jai, kai žmonės ne tik gyvena, bet ir veikia kartu, gali atsirasti darymo 
specializacija ir darbo pasidalijimas. 

Tačiau darymo specializaciją iš esmės nulemia pats užbaigtas produk- 
tas, kuno prigimtis reikalinga skirtingų įgūdžių, ir šie po to suvienijami ir 
organizuojami, o darbo pasidalijimas, priešingai, suponuoja kokybinį ek- 
vivalentiškumą visų pavienių veiklų, kurioms nereikia specialių įgūdžių, 
1r šitos veiklos neturi tikslo, bet realiai atstovauja tik tam tikriems darbo 
jėgos kiekiams, o šie yra sudedami grynai kiekybiškai. Darbo pasidaliji- 
mas pagrįstas tuo faktu, kad du žmonės gali sudėti savo darbo jėgą ir 
„elgtis vienas kito atžvilgiu taip, tarsi jie būtų vienas“. Šitoks vienumas 
yra visiška kooperacijos priešybė; jis parodo rūšies vienybę, kurios at- 
žvilgiu kiekvienas narys yra tas pats ir pakeičiamas. (Darbo kolektyvo 
formavimas, kai dirbantieji yra socialiai organizuoti pagal bendros ir dali- 
jamos darbo jėgos principą, yra visiška priešybė įvairių gaminančiųjų or- 
ganizacijų, nuo senųjų gildijų ir korporacijų iki tam tikro tipo šiuolaikinių 
profsąjungų, kurių narius sieja įgūdžiai ir specializacijos, skiriantys juos 
nuo kitų.) Kadangi nė viena iš veiklų, į kurias šis procesas yra padalytas, 
neturi tikslo, jų „natūralus“ tikslas yra lygiai toks pat kaip ir „nepadalyto“ 


" Winston Ashley, op. cit., ch. 5. 

74 Žr. Viktor von Weizsäcker, „Zum Begriff der Arbeit“, Festschrift für Alfred Weber, 
1948, S. 739. Ši esė verta dėmesio dėl tam tikrų padrikų pastabų, bet apskritai, deja, 
nenaudinga, kadangi Weizsackeris toliau sujaukia darbo sąvoką, ko gero, nepagrįsta 
prielaida, jog sergantis žmogus turi „atlikti darbą“ tam, kad pasveiktų. 

darbo atveju: arba paprastas pragyvenimo priemonių reprodukavimas, t. y. 
dirbančiųjų sugebėjimas vartoti, arba žmogaus darbo jėgos eikvojimas. 
Tačiau nė vienas 1š šių apribojimų nėra galutinis; išsekimas yra individu- 
alaus, o ne kolektyvinio gyvenimo proceso dalis, ir darbo proceso subjek- 
tas darbo pasidalijimo sąlygomis yra kolektyvinė, o ne individuali darbo 
jėga. Šios darbo jėgos neišsenkamumas tiksliai atitinka rūšies nemirtin- 
gumą, nes jos gyvenimo proceso kaip visumos irgi nepertraukia jos narių 
individualūs gimimai ir mirtys. 

Atrodo, kad rimtesnis yra sugebėjimo vartoti primetamas apriboji- 
mas, kuris lieka pririštas prie individo net kai kolektyvinė darbo jėga 
pakeičia individualią darbo jėgą. Turto kaupimo pažanga gali būti beri- 
bė „socializuotoje žmonijoje“, kuri nusikratė individualios nuosavybės 
apribojimų ir įveikė individualaus pasisavinimo ribotumą, visą stabilų 
turtą, „sukauptų“ ir „sutaupytų“ daiktų turėjimą ištirpdydama piniguo- 
se, kad juos leistų ir vartotų. Mes jau gyvename visuomenėje, kurioje 
turtas skaičiuojamas remiantis galia uždirbti ir išleisti, o ši galia yra tik 
dvejopo žmogaus kūno metabolizmo modifikacija. Todėl kyla proble- 
ma, kaip priderinti individualų vartojimą prie neriboto turto kaupimo. 

Kadangi žmonija kaip visuma toli gražu dar nepasiekė pertekliaus 
ribos, būdą, kuriuo visuomenė gali įveikti šią natūralią savo vaisingumo 
ribą, galima suvokti tik preliminariai ir nacionalinės [valstybės] mastu. 
Čia sprendimas atrodo gana paprastas. Jo esmė — visus naudojamus daik- 
tus traktuoti taip, tarsi jie būtų vartojimo gėrybės, todėl kėdė ar stalas 
dabar vartojami taip greitai kaip drabužiai, o drabužiai vartojami beveik 
taip greitai kaip maistas. Maža to, šitoks santykio su pasaulio daiktais 
būdas tobulai atitinka būdą, kuriuo jie yra pagaminti. Pramonės revoliu- 
cija visą meistriškumą pakeitė darbu, o rezultatas buvo tas, kad šiuolai- 
kinio pasaulio daiktai, užuot buvę darymo produktai, kurie turi būti nau- 
dojami, tapo darbo produktais, kurių natūralus likimas — būti suvarto- 
tiems. Lygiai kaip įrankiai ir instrumentai, nors atsirandantys iš darymo, 
buvo visada naudojami ir darbo procesuose, taip ir darbo pasidalijimas, 
visiškai tinkamas darbo procesui ir prie jo priderintas, tapo vienu svar- 
biausių šiuolaikinių darymo procesų, t. y. naudojamų daiktų gamybos ir 
produkavimo, bruožų. Darbo pasidalijimas, o ne didėjanti mechanizaci- 
ja pakeitė griežtą specializaciją. anksčiau reikalingą visam meistrišku- 
mui. Meistriškumas reikalingas tik modeliams konstruoti ir gaminti prieš 


— 120 - 


DARBAS 


jiems patenkant į masinę gamybą, kuri irgi priklauso nuo įrankių ir ma- 
šinų. Be to, masinė gamyba būtų visiškai neįmanoma be darančiųjų ir 
specializacijos pakeitimo darbininkais ir darbo pasidalijimu. 

Įrankiai ir instrumentai palengvina skausmą ir pastangas ir šitaip kei- 
čia būdus, kuriais kadaise visiems iškildavo darbe glūdinti primygtinė 
būtinybė. Jie nepakeičia pačios būtinybės, jie tik padeda paslėpti ją nuo 
mūsų juslių. Kažkas panašaus pasakytina apie darbo produktus, kurie 
dėl gausumo netampa tvaresni. Visiškai kitaip būna, kai vyksta atitinka- 
ma šiuolaikinė darbo proceso transformacija įdiegiant darbo pasidaliji- 
mo principą. Čia pasikeičia pats darymo pobūdis, ir gamybos procesas, 
nors jis jokiu būdu negamina daiktų vartojimui, tampa darbu. Nors ma- 
šinos mus įstūmė į be galo spartesnį pasikartojimo ritmą, negu tas, kurį 
lemdavo gamtinių procesų ciklas, ir šitas specifiškai šiuolaikinis spartė- 
jimas net labai gali priversti mus ignoruoti pasikartojantį viso darbo po- 
būdį, pasikartojimas ir paties proceso begalinumas šį ritmą pažymėjo 
neabejotina darbo žyme. Tai net dar aiškiau turint galvoje naudojimo 
daiktus, gaminamus šitais darbo metodais. Dėl paties jų gausumo jie 
virsta plataus vartojimo prekėmis. Darbo proceso begalinumą garan- 
tuoja nuolat atsinaujinančios vartojimo reikmės; gamybos begalinumą 
galima garantuoti tik jeigu jos produktai praranda naudojimo pobūdį ir 
vis labiau tampa vartojimo objektais, arba jeigu — kitaip tariant - naudo- 
jimas paspartėja taip smarkiai, kad objektyvus skirtumas tarp naudoji- 
mo ir vartojimo, tarp sąlygiško naudojimo daiktų tvarumo ir spartaus 
plataus vartojimo prekių atsiradimo bei išnykimo, beveik nunyksta. 

Valdomi poreikio vis greičiau ir greičiau keisti mus supančius pa- 
saulio daiktus, mes nebepajėgiame jų naudoti, paisyti jiems būdingo 
tvarumo ir jį saugoti; mes turime vartoti, galima sakyti, ryti mūsų na- 
mus, baldus ir automobilius, tarsi jie būtų gamtos „geri daiktai“, kurie 
sugenda be naudos, jei nėra greitai įtraukiami į niekada nesibaigiantį 
žmogaus ir gamtos metabolizmo ciklą. Yra taip, tarsi mes privertėme 
išnykti skiriamąsias ribas, saugojusias pasaulį, žmogaus dirbinį, nuo gam- 
tos, biologinio proceso, kuris vyksta šio pasaulio viduje, taip pat nuo 
gamtinių ciklinių procesų, kurie jį supa, atiduodami ir patikėdami šiems 
procesams visada trapų Žmogaus pasaulio stabilumą. 

Homo faber, pasaulio gamintojo, idealai - ilgaamžiškumas, stabilu- 
mas ir tvarumas — buvo paaukoti pertekliui, anima! laborans idealu. 

Mes gyvename darbininkų visuomenėje, kadangi tik darbas ir jam bū- 
dingas vaisingumas tikriausiai gali dovanoti perteklių; ir mes vertėme 
darymą darbu, skaidėme jį į smulkiausias daleles, kol jis tapo padalin- 
tas, o bendras paprasčiausios operacijos vardiklis buvo atrastas tam, kad 
nuo žmogaus darbo jėgos — ji yra gamtos dalis ir, galimas daiktas, net 
pati galingiausia iš visų gamtinių jėgų — tako būtų pašalinta kliūtis — 
„nenatūralus“ ir grynai pasauliškas žmogaus kūrinio stabilumas. 


17. Vartotojų visuomenė 


Dažnai sakoma, kad mes gyvename vartotojų visuomenėje, ir kadangi, 
kaip matėme, darbas ir vartojimas yra tik du to paties proceso, primesto 
žmogui gyvenimo būtinybės, etapai — tuo yra tik kitaip pasakoma, kad mes 
gyvename darbininkų visuomenėje. Ši visuomenė atsirado išlaisvinant ne 
dirbančias klases, o pačią darbo veiklą, ir tai šimtmečiais pralenkė politinę 
darbininkų emancipaciją. Svarbu ne tai, kad pirmą kartą istorijoje dirban- 
tieji buvo įleisti į viešąją sritį ir jiems buvo duotos lygios teisės; svarbu tai, 
kad mums beveik pavyko surasti bendrą visų žmogaus veiklų vardiklį — 
patenkinti gyvybines reikmes ir laiduoti jų perteklių. Kad ir ką darytume, 
manome, kad tai darysime siekdami užsidirbti ir pragyvenimui; toks yra 
visuomenės nuosprendis, ir skaičius žmonių, ypač tokių profesijų, kurios 
gali tam priešintis, sparčiai mažėjo. Vienintelė išimtis, kurią visuomenė 
pasirengusi pripažinti, yra menininkas, kuns, griežtai kalbant, yra vienin- 
telis „kuriantysis“, likęs dirbančioje visuomenėje. Ta pati tendencija visas 
rimtas veiklas nužeminti iki užsidirbimo pragyvenimui statuso būdinga šių 
dienų darbo teorijoms, kurios beveik damiai darbą apibrėžia kaip žaidimo 
priešybę. Todėl visos rimtos veiklos, kad ir kokie būtų jų rezultatai, yra 
vadinamos darbu, o visos veiklos, kurios nėra būtinos ar individo gyveni- 
mui, ar visuomenės gyvenimo procesui, priskiriamos žaidimui”. Šios te- 


735 Nors ši darbo-žaidimo kategorija iš pirmo žvilgsnio atrodo tokia bendra, kad yra 
beprasmiška, ji būdinga kitu aspektu: ją grindžianti reali priešybė yra būtinybės ir laisvės 
priešingumas, ir tikrai nuostabu matyti, kaip šiuolaikiniam mąstymui atrodo įtikinama laikyti 
žaismingumą laisvės šaltiniu. Be šio apibendrinimo, šiuolaikines darbo idealizacijas apytiknai 
galima skirstyti į šias grupes: 1. Darbas yra priemonė aukštesniam tikslui pasiekti. Tokia 

orijos, kurios pakartoja paplitusį dirbančios visuomenės vertinimą teoriniu 
lygiu, jį išpučia ir nustumia į jam būdingą kraštutinumą. Nepaliekama net 
menininko „kūryba“ — ji ištirpdoma žaidime ir praranda savo pasauliškąją 
prasmę. Jaučiama, kad menininko Žaismingumas visuomenės darbiniame 
gyvenimo procese atlieka tą pačią funkciją, kurią individo gyvenime atlie- 
ka teniso žaidimas ar hobis. Darbo išlaisvinimas nepadarė šios veiklos ly- 
gios kitoms vita activa veikloms, o lėmė beveik neginčijamą jo dominavi- 
mą. „„Užsidirbimo pragyvenimui“ požiūriu kiekviena su darbu nesusijusi 
veikla tampa „hobiu“. 

Norint išsklaidyti šio šiuolaikinio žmogaus savęs interpretavimo įtiki- 
mumą, verta prisiminti, kad visos senesnės už mūsiškę civilizacijos vei- 


apskritai yra katalikų nuostata, kuri turi didelį pranašumą tuo požiūriu, kad negali visiškai 
pabėgti nuo tikrovės, todėl glaudūs ryšiai tarp darbo ir gyvenimo ir tarp darbo ir skausmo 
paprastai bent jau minimi. Vienas iškilus atstovas yra Jacques Leclercą'as iš Louvaino, ypač 
jo darbo ir nuosavybės aptarimas traktate Lecons de droit naturel (1946, Vol. IV, Part 2). 
2. Darbas yra formavimo aktas, kuriuo „tam tikra struktūra transformuojama į kitą, aukštesnę 
struktūrą“. Tai Otto Lipmanno garsaus veikalo Grundriss der Arbeitswissenschaft (1926) 
pagrindinė tezė. 3. Darbas dirbančioje visuomenėje yra grynas malonumas arba „galima 
paversti jį tokį pat patenkinantį kaip laisvalaikio veikla“ (žr. Glen W. Clceton, Making 
Work Human, 1949). Šio požiūrio šiandien laikosi Corrado Gini savo veikale Ecconomica 
Lavorista (1954). Jis Jungtines Valstijas traktuoja kaip „dirbančią visuomenę“ (società 
lavorista), kurioje „darbas yra malonumas ir kurioje visi žmonės nori dirbti“. (Jo požiūrio 
apibendrinimą vokicčių kalba žr. Zeitschrift für die gesamte Staatswissenschaft, CIX, 1953, 
ir CX, 1954). Beje, ši teorija ne tokia nauja, kaip atrodo. Pirmiausia ją suformulavo F. Nitti 
(„Le travail humain et ses lois“, Revue internationale de sociologie, 1895), kuris net tada 
manė, kad „idėja, jog darbas skausmingas, yra psichologinis, o ne fiziologinis faktas“, 
tad skausmas išnyks visuomenėje, kurioje visi dirbs. 4. Galiausiai darbas yra žmogaus 
savęs įtvirtinimas pricš gamtą, kuri darbu palenkiama jo viešpatavimui. Tai prielaida, 
kuri grindžia — aiškiai arba numanomai — naują, ypač prancūzišką, darbo humanizmo 
tendenciją. Geriausiai žinomas jos atstovas yra Gcorgesas Frcdmannas. 

Po visų šių teorijų ir akademinių diskusijų palengvėja sužinojus, kad didžioji dauguma 
darbininkų klausiami, „kodėl žmogus dirba?“, atsako paprastai: „kad galėtų gyventi“ arba 
„užsidirbti pinigų“ (žr. Helmut Schelsky, Arbeiterjugend Gestern und Heute, 1955. Jo 
publikacijos yra nuostabiai laisvos nuo prietarų ir idealizacijų). 

% Hobio vaidmuo šiuolaikinėje darbo visuomenėje yra gana stulbinamas ir gali būti 
patyrimo pagrindas darbo-žaidimo teorijose. Šiame kontekste ypač verta dėmesio tai, jog 
Maras, kuris nenumanė tokios raidos, tikėjosi, kad jo utopinėje nedirbančioje visuomenėje 
visos veiklos bus atliekamos tokiu būdu, kuris labai panašus į hobio veiklos būdą. 

kiau sutiktų su Platonu, kad „pinigų uždirbimo menas“ (technė misthar- 
netikė) visai neturi nieko bendra su realiu turiniu netgi tokių menų kaip 
medicina, navigacija ir architektūra, susijusių su piniginiais atlygiais. Norė- 
damas paaiškinti šį piniginį atlygį, kuris akivaizdžiai yra visiškai kitokios 
prigimties negu sveikata — medicinos objektas, arba pastatų statymas — ar- 
chitektūros objektas, Platonas pridėjo dar vieną meną, lydintį juos visus. 
Šis pridėtinis menas jokiu būdu nėra suprantamas kaip kitais atžvilgiais 
laisvų menų darbinis elementas, bet, priešingai, kaip vienas menas, ku- 
nuo „menininkas“, profesionalus darytojas, kaip pasakytume mes, išsi- 
laisvina iš būtinybės dirbti”. Šis menas yra tos pačios kategorijos kaip ir 
menas, reikalingas namų ūkio šeimininkui, kuris turi žinoti, kaip valdyti ir 
naudoti prievartą savo vergų atžvilgiu. Jo tikslas yra likti laisvam nuo 
„užsidirbimo pragyvenimui“, o kitų menų tikslai yra dar labiau nutolę 
nuo šios elementarios būtinybės. 

Darbo išlaisvinimas ir kartu vykstantis dirbančiųjų klasių išlaisvini- 
mas iš priespaudos ir išnaudojimo tikrai reiškė pažangą - prievartos ma- 
žėjimą. Daug mažiau tikra, ar tai buvo ir pažanga laisvės požiūriu. Jokia 
žmogaus naudojama prievarta, išskyrus prievartą, naudojamą kankinant, 
negali prilygti gamtinei būtinybės prievartos jėgai. Kaip tik dėl šios prie- 
žasties žodį, įvardijantį kankinimą, graikai kildino iš būtinybės ir vadi- 
no jį anagkai, o ne iš bia, vartojamo pažymėti prievartą, naudojamą 
žmogaus prieš žmogų; kaip tik ši priežastis lėmė istorinį faktą, kad se- 
novės Vakaruose kankinimai, „būtinybė, prieš kurią negali atsilaikyti 
joks žmogus“, galėjo būti skiriami tik vergams, kurie ir taip buvo pa- 
lenkti būtinybei'*. Prievartos menai, karo, piratavimo menai ir galiau- 


7 Valstybė, 346. Todėl „įgijimo menas pašalina skurdą, kaip medicina pašalina ligą“ 
(Gorgijas, 478). Kadangi užmokestis už jų paslaugas buvo savanonškas (Loening, op. cit.), 
laisvosios profesijos turėjo tikrai pasiekti nuostabų tobulumą „mene daryti pinigus“. 

7 Paplitęs šiuolaikinis šio papročio, kuris buvo būdingas visai graikų ir lotynų antikai, 
aiškinimas — jog jį galima kildinti iš „įsitikinimo, kad vergas gali sakyti tiesą tik būdamas ant 
kankinimų suolo“ (Barrow, op. cit., p. 31), - yra visiškai klaidingas. Pnešingai, buvo tikima, 
kad niekas negali meluoti kankinamas: „On croyait recueillir la voix même de la nature dans 
les cris de la douleur. Plus la douleur pėnėtrait avant, plus intime et plus vrai sembla être ce 
tėmoignage de la chair et du sang“ (Wallon, op. cit., I, 325). Senovės psichologija daug geriau 
už mus suvokė laisvės, laisvo išradingumo elementą sakant netiesą. Kankinimo „būtinybės“, 
kaip buvo manoma, sunaikindavo šią laisvę ir todėl negalėjo būti taikomos laisviems piliečiams. 

siai absoliuti valdžia laiduodavo nugalėtojams pralaimėjusiųjų paslau- 
gas, todėl būtinybė ilgesnį rašytinės istorijos laikotarpį buvo nežinoma". 
Naujieji amžiai, daug labiau negu krikščionybė šlovindami darbą, nepa- 
prastai nuvertino šiuos prievartos menus ir lėmė mažesnį, bet ne mažiau 
svarbų tikrą prievartos instrumentų naudojimo sumažėjimą apskritai žmo- 
nių reikaluose*?. Darbo išaukštinimas ir būtinybė, nulemta darbinio me- 
tabolizmo su gamta, atrodo glaudžiai susiję su nuvertinimu visų veiklų, 
kurios arba tiesiogiai kyla iš prievartos, kaip kad jėgos naudojimas žmo- 
nių santykiuose, arba prievartos elementą slepia savyje — toks, kaip ma- 
tysime, yra visokeriopo kūrimo atvejis. Yra taip, tarsi prievartos mažė- 
jimas naujaisiais amžiais beveik automatiškai atvėrė duris sugrįžti būti- 
nybei jos elementariausiu lygiu. Kas vieną kartą jau nutiko mūsų istorijoje 
per žlungančios Romos imperijos šimtmečius, gali vėl nutikti. Net tada 
darbas tapo laisvųjų klasių veikla, „kad tik joms būtų primestos vergų 
klasių pareigos“*!. 

Pavojų, kad naujaisiais amžiais įvykęs darbo išlaisvinimas ne tik ne- 
nuves į visų laisvės epochą, bet, priešingai, baigsis tuo, kad visai žmonijai 


* Senesnis graikų k. žodis, žymintis vergus, douloi ir dmėes, vis dar žymi nuga- 
lėtą priešą. Apic karus ir prekybą karo belaisviais kaip svarbiausią vergų šaltinį antikoje 
žr. W. L. Westermann. „Sklaverei“, in Pauly-Wissowa. 

* Šiandien dėl išrandamų naujų karo ir naikinimo instrumentų mes, atrodo, nepastebime 
šios svarbios šiuolaikinės epochos tendencijos. Faktas yra tas, kad devynioliktas amžius 
buvo vienas taikingiausių šimtmečių istorijoje. 

3! Wallon, op. cit., III, 265. Wallonas puikiai parodo, kad vėlyvųjų stoikų 
apibendrinimas, jog visi žmonės yra vergai, buvo grindžiamas Romos imperijos raida, kai 
senąją laisvę palaipsniui panaikino imperinė valdžia, todėl galiausiai niekas nebebuvo 
laisvas ir kiekvienas turėjo savo šeimininką. Lūžis įvyko tada, kai pirmiausia Kaligula, o 
po to Trajanas sutiko būti vadinami dominus, žodžiu, anksčiau vartotu tik namų ūkio 
šeimininkui pavadinti. Vadinamoji vergų moralė vėlyvojoje antikoje ir jos prielaida, kad 
necgzistuoja realus skirtumas tarp vergo gyvenimo ir laisvo žmogaus gyvenimo, turėjo 
labai realistinį pagrindą. Dabar vergas tikrai galėjo sakyti savo šeimininkui: niekas nėra 
laisvas, kiekvienas turi šeimininką. Wallono žodžiais: „Les condamnés aux mines ont pour 
confrères, à un moindre degré de peine, les condamnés aux moulins, aux boulangeries, aux 
relais publics, à tout autre travail faisant l’objet d’une corporation particulière“ (p. 216). „C'est 
le droit dc I'esclavage qui gouveme maintenant le citoyen; et nous avons retrouvé toute la 
législation propre aux esclaves dans les règlements qui concernent sa personne, sa famille 
ou ses biens“ (p. 219-220). 

pirmą kartą užkraus būtinybės jungą, aiškiai suvokė Marxas, kai pabrėžė, 
kad revoliucijos tikslas, galimas daiktas, nėra jau įgyvendintas dirbančių- 
jų klasių išlaisvinimas, juo turi būti žmogaus išlaisvinimas nuo darbo. Iš 
pirmo žvilgsnio šis tikslas atrodo utopiškas ir vienintelis griežtai utopinis 
elementas Marxo doktrinose"?. Išlaisvinimas nuo darbo, paties Marxo ter- 
minais kalbant, yra išlaisvinimas nuo būtinybės, o tai galiausiai reikštų 
išlaisvinimą ir nuo vartojimo, t. y. nuo metabolizmo su gamta, kuris yra 
žmogaus gyvenimo sąlyga“. Tačiau pastarojo dešimtmečio pokyčiai ir ypač 
galimybės, kurias atveria tolesnė automatizavimo plėtra, mums duoda pa- 
grindą klausti, ar vakardienos utopija nevirs rytojaus tikrove, todėl galiau- 
siai iš „triūso ir vargo“, glūdinčio biologiniame cikle, pre kurio pririštas 
žmogaus gyvenimo variklis, liks tik vartojimo pastangos. 

Tačiau net ši utopija negalėtų pakeisti esminio gyvenimo proceso pa- 
sauliško tuštumo. Dviejų tarpsnių, kuriuos turi pereiti nuolat besikarto- 
jantis biologinio gyvenimo ciklas, darbo ir vartojimo tarpsnių tarpusavio 
proporcija gali pasikeisti tiek, kad beveik visa žmogaus „darbo jėga“ bus 
išeikvojama vartojimui, o kartu iškils rimta socialinė laisvalaikio proble- 
ma — iš esmės problema, kaip užtikrinti pakankamai galimybių kasdien 
išsekti, kad liktų nepažeistas sugebėjimas vartoti“. Beskausmis ir lengvas 
vartojimas nepasikeistų, jis tik sustiprintų ryjantį biologinio gyvenimo po- 
būdį, kol žmonija, visiškai „išlaisvinta“ iš skausmo ir pastangų grandinių, 


® Marxo beklasė ir nevalstybinė visuomenė nėra utopinė. Visai nepriklausomai nuo 
to fakto, kad šiuolaikiniams procesams ncabejojamai būdinga tendencija pašalinti klasių 
skirtumus visuomenėje ir valdymą pakeisti tuo „daiktų administravimu“, kuris, anot Engelso, 
būtų socialistinės visuomenės požymis, šiuos idealus pats Marxas aiškiai suvokė remdamasis 
Atėnų demokratija, išskyrus tai, kad komunistinėje visuomenėje laisvųjų piliečių privilegijos 
būtų išplėstos visiems. 

3 Gal ir nebūtų perdėta sakyti, kad Simone Weil La condition ouvrière (1951) 
milžiniškoje literatūroje darbo klausimu yra vienintelė knyga, kuri nagrinėja šią problemą 
be prietarų ir ncsentimentaliai. Savo dienoraščio, diena iš dienos pasakojančio apie jos 
patyrimus gamykloje, epigrafu ji pasirinko cilutę iš Homero: poll’ aekadzomenė, kraterė 
d'epikeiset' anagkė („daugiausia prieš tavo paties valią, kadangi būtinybė galingiau tave 
spaudžia“) ir prieina išvadą, kad galutinis išvadavimas nuo darbo ir būtinybės yra vienintelis 
utopinis marksizmo elementas ir kartu visų Marxo įkvėptų revoliucinių darbininkų judėjimų 
tikrasis variklis. Tai „liaudies opiumas“, kuriuo Marxas manė esant religiją. 

* Nereikia sakyti, kad šis laisvalaikis visai nėra tas pat, kas, pasak paplitusios nuomonės, 
yra antikos skholė, kuris nebuvo vartojimo reiškinys. „krintąs į akis arba nc“, ir neatsirado 

būtų laisva „vartoti“ visą pasaulį ir kasdien reprodukuoti visus daiktus, 
kuriuos nori vartoti. Kiek daiktų kasdien ir kas valandą pasirodys ir iš- 
nyks tokios visuomenės gyvenimo procese, geriausiu atveju būtų nesvar- 
bu pasauliui, jei pasaulis ir jo daiktiškasis pobūdis galėtų apskritai atsilai- 
kyti prieš beprotišką visiškai mechanizuoto gyvenimo proceso dinamiz- 
mą. Būsimasis pavojus, kurį kelia automatizacija, ne tiek yra daug kartų 
smerktas natūralaus gyvenimo mechanizavimas ir jo dirbtinumas, kiek — 
nepaisant jo dirbtinumo - tai, kad visas žmogaus produktyvumas bus įsiurb- 
tas į nepaprastai suintensyvėjusį gyvenimo procesą ir automatiškai, be 
skausmo ar pastangų skleisis nuolat sugrįžtančiu gamtiniu ciklu. Mašinų 
ritmas nepaprastai padidins ir suintensyvins natūralų gyvenimo ritmą, bet 
jis nepakeis svarbiausio gyvenimo bruožo pasaulio atžvilgiu, o tik pada- 
rys jį negailestingesnį, to bruožo esmė - nudėvėti tvarumą. 

Kelias nuo laipsniško darbo valandų trumpėjimo, nuolatos vykusio 
beveik šimtmetį, iki šios utopijos yra ilgas. Maža to, ši pažanga buvo, 
ko gero, išpūsta, kadangi ji buvo vertinama atsižvelgiant į visiškai eks- 
tremalias nežmoniškas išnaudojimo sąlygas, vyravusias ankstyvaisiais 
kapitalizmo tarpsniais. Jei mes mąstysime šiek tiek ilgesniais laikotar- 
piais, visas metinis individualus laisvas laikas, kuriuo naudojamasi da- 
bar, atrodo ne tiek naujųjų amžių laimėjimas, kiek pavėlavęs priartėji- 
mas prie normalumo““. Šiuo ir kitais atžvilgiais tikra vartotojų visuome- 


dėl „atlickamo laiko“, sutaupyto nuo darbo; pricšingai, jis buvo sąmoningas „susilaikymas 
nuo“ visų veiklų, susijusių su ticsiog išgyvenimu, — nuo vartojimo veiklos ne mažiau negu 
nuo darbo veiklos. Šito skholė, besiskiriančio nuo šiuolaikinio laisvalaikio idealo, vertinimo 
pagrindas yra gerai žinomas ir daug kartų aprašytas graikų gyvenimo klasikinėje epochoje 
kuklumas. Taigi būdinga tai, kad jūrų prekyba, kuri daugiau negu kas nors kita nulėmė 
Atėnų turtingumą, atrodė įtartina, todėl Platonas, sekdamas Hesiodu, rekomendavo kurti 
naujus micstus-valstybes toli nuo jūros. 

8 Apskaičiuota, kad viduramžiais vargu ar buvo dirbama daugiau negu pusę metų 
dienų. Oficialūs šventadieniai buvo 141 diena (žr. Levasseur, op. cit., p. 329; taip pat dėl 
darbo dienų skaičiaus Prancūzijoje iki revoliucijos žr. Liesse, Le travail, 1899, p. 254). 
Milžiniškas darbo dienos pailgėjimas būdingas pramonės revoliucijos pradžiai, kai 
darbininkai turėjo varžytis su tik ką įdiegtomis mašinomis. Iki tol darbo dienos trukmė 
buvo vienuolika ar dvylika valandų penkioliktame amžiuje Anglijoje ir dešimt valandų 
septynioliktamc amžiuje (žr. H. Herkner, „Arbeitszeit“, Handworterbuch für die 
Staatswissenschaft, 1923, I, 889 ff.). Trumpai tariant, „les travailleurs ont connu, pendant 
la première moitié du 19e siècle, des conditions d'existences pires que celles subies 

nės šmėkla labiau kelia nerimą kaip šių dienų visuomenės idealas, o ne 
kaip jau egzistuojanti tikrovė. Šis idealas nėra naujas, jį aiškiai nurodė 
klasikinės politinės ekonomijos nekvestionuojama prielaida, kad galu- 
tinis vita activa tikslas yra gausėjantis turtas, perteklius ir „didžiausio 
skaičiaus laimė“. Ir galiausiai kas dar yra šis šiuolaikinės visuomenės 
idealas, jeigu ne amžina skurdžių ir vargšų svajonė, kuri gali Žavėti tol, 
kol yra svajonė, bet vos tik įgyvendinta virsta kvailio rojumi. 

Viltis, įkvėpusi Marxą ir geriausius įvairių darbininkų sąjūdžių žmo- 
nes — kad laisvalaikis galiausiai išlaisvins žmones nuo būtinybės ir pa- 
darys animal laborans produktyvų, — grindžiama iliuzija mechanistinės 
filosofijos, kuri taria, kad darbo jėga, kaip bet kuri kita energija, niekada 
negali būti prarasta, todėl jeigu ji nebus išeikvota sunkiai dirbant, ji au- 
tomatiškai maitins kitas, „aukštesnes“ veiklas. Šios vilties orientuojan- 
čiu modeliu Marxui:, be abejonės, buvo Periklio Atėnai — jiems ateityje, 
labai išaugus žmogaus darbo našumui, nebereikės vergų norint išlaikyti 
save ir jie taps visų tikrove. Praėjus šimtui metų po Marxo, mes žinome, 
koks klaidingas toks samprotavimas: animal laborans laisvo laiko nie- 
kada neskiria kam nors kitam, o tik vartojimui, ir kuo daugiau jis turi 
laiko, tuo godesni ir reiklesni jo troškimai. Tai, kad šie troškimai tampa 
rafinuotesni, todėl vartojimas nebeapribojamas gyvybinėmis reikmėmis, 
bet, priešingai, daugiausia sutelktas į gyvenimo perteklių, nekeičia šios 
visuomenės pobūdžio, bet slepia grėsmingą pavojų, jog galiausiai joks 
pasaulio daiktas nebus saugus nuo vartojimo ir sunaikinimo vartojant. 

Šiek tiek nemaloni tiesa yra tai, kad tą triumfą, kurį šiuolaikinis pa- 
saulis pasiekė prieš būtinybę, lėmė darbo išlaisvinimas, t. y. faktas, kad 
animal laborans buvo leista užimti viešąją sritį; ir vis dėlto, kol animal 
laborans ją turi, negali būti tikros viešosios smties, o tik atvirai išsklei- 
džiama privati veikla. Rezultatas yra tai, kas eufemistiškai vadinama 
masine kultūra, o jos giliai įsismelkęs nerimas yra visuotinis nelaimin- 


auparavant par les plus infortunės“ (Édouard Dollčans, Histoire du travail en France, 
1953). Pažangos mastas, pasiektas mūsų laikais, paprastai išpučiamas, kadangi mes jį 
matuojame atsižvelgdami į tikrai „tamsų amžių“. Pavyzdžiui, gali būti, kad laukiama 
gyvenimo trukmė labiausiai civilizuotose šalyse atitinka tik gyvenimo trukmę kai kuriais 
antikos šimtmečiais. Aišku, mes to nežinome, tačiau pagalvojus apice tai, kokio amžiaus 
mirė garsūs žmonės, kyla toks įtarimas. 

gumas, viena vertus, nulemtas sutrikusio balanso tarp darbo ir vartoji- 
mo, ir, kita vertus, nuolatinių anima! laborans keliamų reikalavimų lai- 
mės, kuri gali būti pasiekta tik ten, kur gyvenimo procesai — išsekimas ir 
regeneracija, skausmas ir skausmo palengvinimas — yra tobulai suba- 
lansuoti. Visuotinis laimės reikalavimas ir plačiai paplitęs nelaimingu- 
mo jausmas mūsų visuomenėje (o tai yra tik dvi tos pačios monetos 
pusės) yra labiausiai įtikinantys ženklai, jog mes pradėjome gyventi darbo 
visuomenėje, kuriai trūksta darbo, kad ji būtų patenkinta. Juk nei amati- 
ninkas, nei veiksmo žmogus, o tik anima! laborans reikalavo būti lai- 
mingas ar manė, kad mirtingi žmonės gali būti laimingi. 

Vienas iš aiškių pavojaus ženklų, kad mes galime įgyvendinti ani- 
mal laborans idealą, yra mastas, kuriuo visa mūsų ekonomika tapo švais- 
tančia ekonomika, kurioje daiktai turi būti praryti ir išmesti beveik taip 
pat greitai, kaip jie pasirodė pasaulyje, jei pats procesas nesibaigs stai- 
gia katastrofa. Bet jei šis idealas būtų jau įgyvendintas ir mes tikrai bū- 
tume vartotojų visuomenės nariai, mes apskntai nebegyventume pasau- 
lyje, bet paprasčiausiai būtume varomi proceso, kurio ciklams nuolat 
besikartojant, daiktai pasirodo ir išnyksta, pasireiškia ir dingsta, nieka- 
da netrukdami pakankamai ilgai, kad įrėmintų gyvenimo procesą. 

Pasaulis, žmogaus padaryti namai, pastatyti ant žemės ir pagaminti 
iš medžiagos, kurią žemiškoji gamta įdeda į žmogaus rankas, susideda 
ne iš vartojamų, o iš naudojamų daiktų. Jei gamta ir Žemė apskritai yra 
žmogaus gyvenimo sąlyga, tai pasaulis ir pasaulio daiktai yra sąlyga, 
kuriai esant šis specifiškai žmogiškas gyvenimas Žemėje gali vykti kaip 
namie. Gamta, matoma animal laborans akimis, yra didysis tiekėjas vi- 
sų „gerų daiktų“, lygiai priklausančių visiems jos vaikams, kurie „pa- 
1ma [juos] iš [jos] rankų“ ir „susimaišo“ su jais dirbdami ir vartodami““. 
Ta pati gamta, matoma homo faber, pasaulio statytojo akimis, „aprūpina 
tik savaime beveik bevertėmis medžiagomis, kurių visą vertę lemia jas 
apdorojantis darbas“*". Nepaimdamas daiktų iš gamtos rankų ir jų ne- 
vartodamas bei negindamas savęs nuo natūralių augimo ir irimo proce- 
sų, animal laborans niekada negalėtų išlikti. Bet nebūnant namie tarp 


* Locke, op. cit., 28. 
8 Ibid., 43. 

daiktų, kurių tvarumas daro juos tinkamus naudoti ir statyti pasaulį, ku- 
rio pastovumas tiesiogiai prieštarauja gyvenimui, šis gyvenimas nieka- 
da nebūtų žmogiškas. 

Juo lengvesnis tampa šis gyvenimas vartotojų ar darbo visuomenė- 
je, juo sunkiau bus suprasti jį varančios būtinybės reikmes, net skaus- 
mas ir pastangos — būtinybės išorinės apraiškos — vargu ar apskritai pa- 
stebimi. Pavojinga tai, kad tokia visuomenė, apakinta jos augančio per- 
tekliaus ir įtraukta į niekada nesibaigiančio proceso sklandų 
funkcionavimą, nebegalės atpažinti savo tuštumo — tuštumo tokio gyve- 
nimo, kuris „neįtvirtina ar neįgyvendina savęs kokiu nors pastoviu da- 
lyku, išliekančiu po to, kai darbo pastangos pasibaigusios“**. 


= Adam Smith, op. cit., I, 295. 

18. Pasaulio tvarumas 


Mūsų rankų kūryba, besiskirianti nuo mūsų kūnų darbo - homo fa- 
ber, kuris daro ir tiesiogine žodžio prasme „apdirba“ [medžiagą]! ir tuo 
skiriasi nuo animal laborans, kuris dirba ir „susilieja“ [su medžiaga] - 
gamina visiškai neišsemiamą įvairovę daiktų, kurių visuma sudaro žmo- 
gaus sukurtą pasaulį. Dauguma tų daiktų, nors ne visi, skirti naudoti ir 
jiems būdingas tvarumas, kurio, pasak Locke'o, reikia, kad atsirastų 
nuosavybė, jie turi „vertę“, reikalingą, pasak Adamo Smitho, mainų rin- 
kai, ir liudija produktyvumą, kurį Marxas laikė žmogaus prigimties po- 
žymiu. Šie daiktai tinkamai naudojami neišnyksta ir suteikia žmogaus 
sukurtam pasauliui stabilumo ir patikimumo, be kurių nebūtų galima 
kliautis, kad šis pasaulis priglaus tokią nepastovią ir mirtingą būtybę, 
kokia yra žmogus. 

Žmogaus sukurto pasaulio tvarumas nėra absoliutus; juo naudoda- 
miesi, net jeigu jo nevartojame, jį sunaudojame. Taip pat į jį įsiveržia ir 
visą mūsų buvimą persmelkiantis gyvenimo procesas, ir jeigu mes ne- 
naudosime pasaulio daiktų, jie taip pat galiausiai sudūlės, vėl įsilies į 


! Lotynų k. žodis faber, ko gero, susijęs su facere („kažką daryti“ gaminimo prasme), 
iš pradžių žymėjo gamintoją ir menininką, dirbantį su tvirta medžiaga, tokia kaip akmuo 
arba medis; jis taip pat buvo vartojamas verčiant graikų k. Žodį tekton, turintį tą pačią 
konotaciją. Žodis fabri, dažnai palydimas žodžio tignarii, paprastai žymi statybininkus ir 
dailides. Man nepavyko išsiaiškinti, kada ir kur pirmą kartą pasirodė tikrai modernios, 
poviduramžiškos kilmės žodžių junginys homo faber. Jeanas Leclercą'as (,„Vers la société 
basėe sur la travail“, Revue du travail, Vol. LI, No. 3, 1950 m. kovas) kelia mintį, kad tik 
Bergsonas „įtraukė homo faber sąvoką į idėjų apyvartą“. 

viską apimantį gamtos procesą, iš kurio jie buvo išplėšti ir kuriam buvo 
priešstatyti. Palikta arba iš žmonių pasaulio išmesta kaip nebereikalinga 
kėdė vėl taps mediena, o mediena sutręš ir grįš į dirvą, iš kurios išaugęs 
medis vėliau buvo nukirstas ir tapo medžiaga, su kuria buvo dirbama ir 
iš kurios buvo gaminama. Bet nors tai gali būti neišvengiamas visų pa- 
skirų pavienių pasaulio daiktų galas, liudijantis tarsi ženklas, jog jie yra 
mirtingojo gaminiai, tai tikrai nėra galimas paties žmogaus sukurto pa- 
saulio likimas, nes šiame pasaulyje visi paskiri daiktai gali būti nuolatos 
keičiami keičiantis kartoms, kurios ateina, apsigyvena Žmogaus pasta- 
tytame pasaulyje ir išeina. Be to, nors naudojami šie daiktai neišvengia- 
mai sunaudojami, šitoks galas nėra jų lemtis tokia pat prasme kaip su- 
naikinimas yra natūralus visų vartojamų daiktų galas. Naudojimas su- 
graužia tvarumą. 

Šis tvarumas suteikia pasaulio daiktams sąlygišką nepriklauso- 
mybę nuo juos pagaminusių ir naudojančių Žmonių, suteikia jiems 
„objektyvumo“, leidžiančio bent jau kurį laiką atsilaikyti, „laikytis“? 
ir pergyventi nepasotinamus jų gyvųjų gamintojų ir naudotojų porei- 
kius ir reikmes. Žvelgiant šiuo požiūriu, pasaulio daiktų paskirtis yra 
stabilizuoti Žmonių gyvenimą, o jų objektyvumą lemia faktas, kad — 
žmonės, nors jų prigimtis nuolatos keičiasi, gali atgauti savo savastį, 
t. y. savo tapatumą, būdami susiję su ta pačia kėde ir su tuo pačiu 
stalu. Kitais žodžiais sakant, prieš žmonių subjektyvumą iškyla žmo- 
gaus sukurto pasaulio objektyvumas, o ne kilnus indiferentiškumas 
nepaliestos gamtos, kurios didžiulė pirmapradė jėga, priešingai, pri- 
vers juos be paliovos suktis jų pačių biologinio judėjimo ratu, o šis 
ratas taip puikiai įsitraukia į visuotinį ciklinį gamtos ūkio judėjimą. 
Tik mes, sukūrę savo pačių pasaulio objektyvumą iš to, ką mums 
duoda gamta, taip įterpę jį į gamtinę aplinką, kad būtume nuo jos 
apsaugoti, galime žvelgti į gamtą kaip į kažką „objektyvaus“. Be žmo- 
nes ir gamtą skiriančio pasaulio būtų tik amžinas judėjimas, bet ne- 
būtų objektyvumo. 


* Tai implikuoja lotynų k. veiksmažodis obicere, kurio vėlyvas vedinys yra mūsų „ob- 
jektas“, ir objektą reiškiantis vokiečių k. žodis Gegenstand. Pažodžiui „objektas“ reiškia 
„kažkas numesta“ arba „padėta priešais“. 

Nors naudojimas ir vartojimas, kaip ir darymas bei darbas, nėra tas 
pat, jie, atrodo, taip smarkiai pereina vienas į kitą, kad viešoji ir moks- 
linė nuomonė, tapatinanti šiuos du skirtingus dalykus, atrodo pagrįsta. 
Naudojimas iš tiesų turi vartojimo elementą, nes dėl naudojamo daikto 
sąlyčio su gyvu vartojančiu organizmu vyksta dėvėjimosi procesas, ir 
kuo glaudesnis kūno ir naudojamo daikto sąlytis, tuo įtikimesnis atro- 
do vartojimo ir naudojimo tapatinimas. Pavyzdžiui, jeigu į naudoja- 
mus daiktus žvelgiama kaip į dėvimus drabužius, kils pagunda daryti 
išvadą, kad naudojimas yra tik lėtesnis vartojimas. Tai paneigia mūsų 
minėta aplinkybė, kad sunaikinimas, nors ir neišvengiamas, yra atsi- 
tiktinis naudojimo padarinys, bet jis natūralus vartojant. Prasčiausių 
batų porą nuo grynai vartojimo prekių skina tai, kad jeigu aš jų neavė- 
siu, jie nesusidėvės, kad jie, nors ir menkai, egzistuoja nepriklauso- 
mai, o tai leidžia jiems net gana ilgą laiką išlikti keičiantis jų savinin- 
ko įnoriams. Avimi ar neavimi jie tikrai išliks pasaulyje, kol bus be 
priežasties sunaikinti. 

Panašų, kur kas garsesnį ir įtikinamesnį argumentą galima pateikti 
norint pateisinti darymo ir darbo tapatinimą. Būtiniausias ir elementa- 
nausias žmogaus darbas — žemės dirbimas - atrodo esąs tobulas pavyz- 
dys, kaip ši veikla, ją atliekant, tarsi transformuojasi į darymą. Taip at- 
rodo todėl, kad žemės dirbimas, nors ir glaudžiai susijęs su biologiniu 
ciklu ir visiškai priklauso nuo platesnio gamtos ciklo, palieka tam tikrą 
produktą, kuris pergyvena pačios gamtos ciklą ir yra tvarus žmogaus 
sukurto pasaulio priedas: metai po metų dirbamas tas pats darbas ga- 
liausiai pavers tyrus įdirbta žeme. Kaip tik todėl šis pavyzdys ryškiai 
figūruoja visose senovinėse ir šiuolaikinėse darbo teorijose. Vis dėlto 
nors esama nepaneigiamo panašumo ir nors neabejojamai nuo seno žem- 
dirbystė gerbiama todėl, kad žemės dirbimas ne tik parūpina pragyveni- 
mo priemonių, bet ir pati žemė paruošiama statyti pasaulį, net ir šiuo 
atveju skirtumas tebėra visiškai aiškus: tiksliai kalbant, dirbama žemė 
nėra naudojamas daiktas, kuris išliktų savarankiškai ir kuriam išlaikyti 
tereikėtų juo įprastai rūpintis; jeigu norima, kad dirbama žemė išliktų 
įdirbta, reikia be paliovos triūsti. Kitais žodžiais sakant, tikras sudaikti- 
nimas, kai pagaminto daikto buvimas laiduojamas kartą ir visam laikui, 
niekada neįvyksta; kad toks daiktas iš viso išliktų žmogaus pasaulyje, jį 
reikia visą laiką atkūrinėti. 

19. Sudaiktinimas 


Gaminimas, homo faber kūryba, yra sudaiktinimas. Tvirtumo visiems, 
net trapiausiems daiktams suteikia apdirbama medžiaga, bet pati ši me- 
džiaga nėra tiesiog duota ir čia pat, kaip kad lauko vaisiai ir medžiai, 
kuriuos galime rinkti arba palikti nesikišdami į gamtos ūkį. Medžiaga jau 
yra žmogaus rankų gaminys, jos išplėšė ją iš gamtinės aplinkos arba nu- 
žudydamos gyvenimo procesą — kaip kad medis turi būti sunaikintas no- 
rint gauti medienos, — arba pertraukdamos vieną iš lėtesnių gamtos pro- 
cesų, kaip kad iš žemės įsčių būna išplėšiama geležis, akmuo ar marmu- 
ras. Šis prievartavimo ir prievartos elementas būdingas visai gamybai, o 
homo faber, žmogiškojo pasaulio kūrėjas, visada buvo gamtos naikinto- 
jas. Animal laborans, kuris savo kūnu ir padedamas prijaukintų gyvūnų 
maitina savo gyvybę, gali būti visų gyvų būtybių valdovas ir šeimininkas, 
bet jis visada bus gamtos ir žemės tarnas; tik homo faber elgiasi kaip 
visos Žemės valdovas ir šeimininkas. Kadangi jo produktyvumas buvo 
lyginamas su Dievo-Kūrėjo vaizdiniu, kai Dievas kuna ex nihilo, o žmo- 
gus kuria iš duotos materijos, tai žmogaus produktyvumas iš esmės buvo 
pasmerktas pasireikšti prometėjišku maištu, nes žmogaus padarytą pasau- 
li buvo galima sukurti tik sunaikinus dalį Dievo sukurtos gamtos’. 

Ši prievartos patirtis yra gaivališkiausia žmogaus jėgos patirtis 
ir todėl yra skausmingų, sekinančių pastangų, dedamų tik dirbant, 


3 Ši žmogaus kūrybiškumo interpretacija yra viduramžiška, o žmogaus kaip Žemės 
šeimininko samprata būdinga naujiesiems amžiams. Abi jos prieštarauja Biblijos dvasiai. 
Pasak Senojo Testamento, žmogus yra šeimininkas visų gyvų esybių (Pr 1), kurios buvo 
sukurtos jam padėti (2,19). Bet niekur jis nepadaromas Žemės valdovu ir šeimininku; prie- 
ti, kad Lutheris, sąmoningai atmesdamas scholastikos kompromisą su graikų ir lotynų se- 
nove, mėgina iš žmogaus kūrimo ir darbo pašalinti visus gaminimo ir darymo elementus. 
Pasak jo, žmogaus darbas yra tik Dievo žemėje paslėptų lobių „suradimas“. Vadovauda- 
masis Senuoju Testamentu, jis pabrėžia visišką žmogaus priklausomybę nuo žemės, o ne 
tai, kad jis šeimininkas: „Sage an, wer legt das Silber und Gold in die Berge, dass man cs 
findet? Wer legt in die Acker solch grosses Gut als heraus wachst...? Tut das Menschen 
Arbeit? Ja wohl, Arbeit findet es wohl; aber Gott muss es dahin legen, soll es die Arbeit 
finden. ... So finden wir denn, dass alle unsere Arbeit nichts ist denn Gottes Gūter finden 
und aufheben, nichts aber möge machen und erhalten“ (Werke, ed. Walch, V, 1873). 

tikra priešybė. Ji gali laiduoti pasitikėjimą savimi ir pasitenkinimą ir 
net gali būti pasitikėjimo savimi šaltiniu visą gyvenimą, o visa tai 
visai kas kita negu palaima, galinti lydėti dirbant ir plušant visą 
gyvenimą, arba trumpalaikis, nors stiprus paties darbo sukeliamas 
malonumas, kuris patiriamas, kai pastangos koordinuotos ir ritmiš- 
kos, ir kuris iš esmės yra toks pat kaip malonumas, jaučiamas atlie- 
kant kitus ritmiškus kūno judesius. Dauguma „darbo džiaugsmų“ 
aprašymų, kurie nėra vėlyvi biblinės gyvenimo ir mirties palaimos 
atspindžiai ir kuriuose pasididžiavimas padarius darbą nėra tiesiog 
klaidingai laikomas jo atlikimo keliamu „džiaugsmu“, yra susiję su 
pakilia nuotaika, kuri jaučiama smarkiai įtempus jėgas, kai žmogus 
rungiasi su neįveikiamomis stichijų galiomis ir moka smarkiai pra- 
nokti šias savo natūralias jėgas pasitelkdamas sumaniai išrandamus 
įrankius“. [Daikto] tvirtumas nėra malonumo ar išsekimo, patiriamų 
„kruvinu prakaitu“ užsidirbant duoną, rezultatas. Jis yra žmogaus 
jėgos rezultatas ir nėra tiesiog pasiskolinamas arba išplėšiamas kaip 
nemokama dovana iš pačios gamtos amžinojo buvimo, nors jis ne- 
būtų galimas neturint iš gamtos išplėštos medžiagos; jis jau yra žmo- 
gaus rankų dirbinys. 

Realus gaminimas vyksta vadovaujantis modeliu, pagal kurį kuria- 
mas daiktas. Šis modelis gali būti proto akimi matomas vaizdinys arba 
eksperimentiškai darant jau sudaiktintas projektas. Abiem atvejais tai, 
kuo vadovaujamasi gaminant, yra už gamintojo ir anksčiau už realų da- 
rymo procesą beveik taip pat, kaip dirbančiojo gyvenimo proceso reik- 
mės yra ankstesnės už realų darbo procesą. (Šis aprašymas itin priešta- 
rauja šiuolaikinės psichologijos atradimams, kai beveik sutartinai mums 
sakoma, kad proto vaizdiniai lygiai taip pat saugiai įsikūrę mūsų galvo- 
se, kaip kad alkio kančios įsikūrusios mūsų pilvuose. Šis šiuolaikinio 
mokslo subjektyvizavimas, kuris tik atspindi net dar radikalesnį šiuolai- 
kinio pasaulio subjektyvizavimą, šiuo atveju pateisinamas, nes iš tiesų 
didžioji dalis darymo veiklos šiuolaikiniame pasaulyje atliekama dir- 
bant, tad kūrėjas net ir norėdamas negalėtų „dirbti daugiau dėl kūrimo 


* Pavyzdžiui, Hendrikas de Manas aprašinėja beveik vien kūrimo ir meistravimo tei- 
kiamus malonumus knygoje klaidinančiu pavadinimu Der Kampf um die Arbeitsfreude 
(1927). 

negu dėl savęs“? ir dažnai tik prisideda gaminant daiktus, apie kurių 
galutinį pavidalą neturi net menkiausio supratimo“. Šios aplinkybės, nors 
ir labai svarbios istoriniu požiūriu, yra nereikšmingos aprašinėjant pa- 
matinius vita activa skirstymus.) Mūsų dėmesį patraukia tikra praraja, 
skirianti visus kūno pojūčius, malonumą ar skausmą, troškimus ir jų 
patenkinimus — mat jie yra tokie „privatūs“, kad jų negalima net tinka- 
mai išreikšti, juo labiau reprezentuoti išoriniame pasaulyje ir todėl ap- 
skritai negalima sudaiktinti, - nuo mentalinių vaizdinių, kurie taip natū- 
raliai ir lengvai sudaiktinami, kad mums nė nešauna į galvą daryti lovą 
iš pradžių vidine akimi nematant jokio vaizdinio, kokios nors lovos „idė- 
jos“, ir negalime įsivaizduoti lovos be kokio nors vizualinio realaus daikto 
patyrimo. 

Vaidmens, kurį vita activa hierarchijoje pradėjo vaidinti gamini- 
mas, požiūriu labai svarbu tai, kad vaizdinys arba modelis, kurio pa- 
vidalu vadovaujamasi gaminant, ne tik ankstesnis už gaminimo pro- 
cesą, bet neišnyksta jam pasibaigus, pergyvena jį nepaliestas ir tarsi 
gali padėti be galo tęsti gaminimą. Šis darymui būdingas potencialus 
[modelio] dauginimas iš principo skiriasi nuo kartojimo, kuris yra 
darbo požymis. Šį kartojimą daro būtiną biologinis ciklas ir jis būna 
jam pavaldus; žmogaus kūno poreikiai ir reikmės atsiranda ir išnyks- 
ta, ir nors jie iškyla nuolatos ir reguliariai, jie neišlieka nors kiek il- 
giau. Dauginimas, kitaip negu vien kartojimas, daugina kažką, kas 
jau palyginti stabiliai ir visą laiką egzistuoja pasaulyje. Šis modelio 
ar vaizdinio pastovumas, jo buvimas iki prasidedant gaminimui ir iš- 
likimas jam pasibaigus, jo gebėjimas pergyventi visus galimus nau- 
dojamus daiktus ir toliau padėti jiems rastis padarė didžiulę įtaką Pla- 
tono amžinųjų idėjų doktrinai. Kiek šią doktriną įkvėpė žodis idea 


* Yves Simon, Trois leçons sur le travail (Paris, n.d.). Šio tipo idealizavimas gana 
būdingas liberaliajai arba kairiajai Prancūzijos katalikų minčiai (ypač žr. Jeano Lacroix 
straipsnį „La notion du travail“, La vie intellectuelle (1952 m. birželis), ir dominikono M. 
D. Chenu kūrinį „Pour une théologie du travail“, Esprit (1952 ir 1953): „Le travailleur 
travaille pour son œuvre plutôt que pour lui-même: loi de générosité métaphysique, qui 
définit l’activité laborieuse“). 

* Georgesas Friedmannas (Problèmes humains du machinisme industriel, 1946, p. 211) 
pasakoja, kaip dažnai didžiulių gamyklų darbininkai net nežino, kaip vadinasi arba kokią 
būtent funkciją atlieka jų mašina gaminama detalė. 


— 136 — 


DARYMAS 


arba eidos („pavidalas“ arba „forma“), kurį jis pirmą kartą pavartojo 
filosofiniame kontekste, tiek ši doktrina rėmėsi poiesis, arba gamini- 
mo, patirtimi, ir nors Platonas savo teorija siekė išreikšti visiškai ki- 
tokias ir galbūt kur kas „filosofiškesnes“ patirtis, jis niekada neven- 
gė remtis pavyzdžiais iš darymo smties, kai norėjo parodyti, kad tai, 
ką sako, yra įtikinama’. Viena amžina idėja, dominuojanti daugelio 
nykstančių daiktų atžvilgiu, Platono doktrinose tampa įtikinama to- 
dėl, kad yra pastovus ir vienintelis modelis, pagal kurį galima pada- 
ryti daug ir nykstančių daiktų. 

Patį darymo procesą visiškai lemia priemonių ir tikslo kategorijos. 
Pagamintas daiktas yra galutinis rezultatas dvejopa prasme: juo pasi- 
baigia gamybos procesas („procesas išnyksta produkte“, kaip sakė Mar- 


7 Aristotelio liudijimas, kad Platonas pirmas pavartojo terminą idea filosofine pras- 
mce, randamas jo Metafizikos pirmojoje knygoje (987b 8). Ankstesnė žodžio vartosena ir 
Platono mokslas puikiai aiškinami Gerardo F. Else'o darbe „The Terminology of Idcas“, 
Harvard Studies in Classical Philology, Vol. XLVII (1936). Else'as teisingai pabrėžia, 
kad „mces negalime sužinoti iš dialogų, kokia buvo idėjų doktrinos galutinė ir užbaigta 
forma“. Taip pat nesame tikri dėl doktrinos kilmės, bet čia patikimiausias vedlys vis 
dėlto gali būti pats žodis, kurį Platonas taip stulbinamai įdiegė į filosofijos terminiją, 
nors žodis nebuvo dažnai vartojamas Atikos tarmėje. Žodžiai eidos ir idea, be abejonės, 
susiję su matomomis formomis arba pavidalais, ypač gyvų būtybių, todėl nepanašu, kad 
Platonas būtų sugalvojęs idėjų doktriną paveiktas geometrinių formų. Man labai įtikina- 
mai skamba Franciso M. Cornfordo tezė (Plato and Parmenides, Liberal Arts ed., p. 69— 
100), kad doktrinos kilmė, ko gero, sokratiška, kiek Sokratas stengėsi apibrėžti teisingu- 
mą savaime arba gėrį savaime, kurių negalima suvokti juslėmis, taip pat ir pitagoriška, 
kick amžinų ir atskirai (chorismos) nuo visų dūlių daiktų egzistuojančių idėjų doktrina 
pripažįsta ir tai, jog „atskirai nuo kūno ir juslių savarankiškai egzistuoja sąmoninga ir 
pažįstanti siela“. Tačiau aš pati dėstydama sąmoningai palieku šiuos klausimus ncatsa- 
kytus. Tiesiog remiuosi Valstybės dešimtąja knyga, kurioje Platonas pats aiškina savo 
doktriną pasitelkdamas „paprastą pavyzdį“ amatininko, darančio lovas ir stalus „pagal 
[jų] idėją“, o po to priduria, kad „taip mes kalbame šiuo ir panašiais atvejais“. Akivaiz- 
du, kad Platonui pats žodis idea buvo įtaigus, ir jis norėjo, kad žodis Žadintų mintis 
„apie amatininką, kuris daro lovą arba stalą neįsižiūrėdamas... į kitą lovą arba stalą, bet 
įsižiūrėdamas į lovos idėją“ (Kurt von Fritz, The Constitution of Athens, 1950, p. 34— 
35). Nereikia ir sakyti, kad nė vienas iš šių aiškinimų nepaliečia reikalo esmės - būtent, 
viena vertus, specifinės filosofinės patirties, grindžiančios idėjos sąvoką, ir, kita vertus, 
nuostabiausios jų savybės — jų apšviečiamosios galios, buvimo tło phanotaton arba 
ekphanestaton. 

xas) ir šis procesas tėra priemonė tam tikslui pasiekti. Žinoma, darbo 
tikslas taip pat yra gaminti vartojimui, bet kadangi šiam tikslui - daik- 
tui, kurį reikia suvartoti, — trūksta dirbiniui būdingo pasauliško pasto- 
vumo, proceso pabaigą lemia ne galutinis produktas, o veikiau darbo 
jėgos išsekimas, kita vertus, patys produktai tuojau pat vėl tampa prie- 
monėmis — priemonėmis, padedančiomis prasimaitinti ir reprodukuo- 
tis darbo jėgai. Vykstant darymo procesui, priešingai, pabaiga nekelia 
abejonių: ji atėjo, kai žmogaus sukurtą pasaulį papildė visiškai naujas 
daiktas - pakankamai tvarus, kad pasiliktų pasaulyje kaip savarankiš- 
kas esinys. Kiek tai susiję su daiktu, galutiniu gaminimo rezultatu, 
proceso nereikia kartoti. Paskata kartoti yra amatininko poreikis užsi- 
dirbti gyvenimui, ir šiuo atveju jo darbavimasis sutampa su jo darbu, 
arba paskata yra tokio daikto paklausa rinkoje, ir šiuo atveju amatinin- 
kas, norintis patenkinti šią paklausą, savo amatą papildė, kaip būtų 
pasakęs Platonas, menu užsidirbti pinigų. Esmė ta, kad abiem atvejais 
kartoti procesą skatina su juo nesusijusios priežastys ir Šis procesas 
nepanašus į priverstinį darbui būdingą kartojimą, kai norint dirbti, rei- 
kia valgyti, o norint valgyti, reikia dirbti. 

Aiški pradžia ir aiški numatoma pabaiga yra gaminimo požymis, 
ir jau vien tuo gaminimas išsiskiria iš visos žmogaus veiklos. Dar- 
bas, įtrauktas į kūno gyvenimo ciklą, neturi nei pradžios, nei pabai- 
gos. O veiksmas, nors ir galintis turėti aiškią pradžią, niekada neturi, 
kaip pamatysime, numatomos pabaigos. Šį didžiulį darymo patiki- 
mumą atspindi tai, kad gaminimo procesas, kitaip negu veiksmas, nė- 
ra negrįžtamas: kiekvieną daiktą sukūrusios žmogaus rankos gali jį ir 
sunaikinti ir joks naudojamas daiktas nėra toks būtinas gyvenimo pro- 
cesui, kad jo kūrėjas negalėtų išgyventi ir neleisti sau jo sunaikinti. 
Homo faber iš tiesų yra valdovas ir šeimininkas ne tik todėl, kad jis 
yra gamtos šeimininkas ar pasiskelbė juo esąs, o todėl, kad yra savo 
paties ir savo darbų šeimininkas. To negalima pasakyti nei apie ani- 
mal laborans, kuris yra pavaldus savo gyvenimo būtinybei, nei apie 
veiksmo žmogų, kuris išlieka priklausomas nuo kitų žmonių. Homo 
faber, vienišas su būsimo gaminio vaizdiniu, gali laisvai gaminti, o 
po to vienišas, žvelgdamas į savo rankų dirbinį, jis gali laisvai jį su- 
naikinti. 

Homo faber - jis visiškai kliaujasi pirmykščiais savo rankų sukur- 
tais įrankiais — požiūriu žmogus yra, kaip sakė Benjaminas Franklinas, 
„įrankių gamintojas“. Tuos pačius įrankius, kurie tik palengvina animal! 
laborans naštą ir mechanizuoja jo darbą, homo faber sumano ir išranda 
tam, kad sukurtų daiktų pasaulį, o jų tinkamumą ir tikslumą diktuoja 
tokie „objektyvūs“ tikslai, kokiems jis gali panorėti juos išrasti, o ne 
subjektyvūs poreikiai ir reikmės. Įrankiai ir instrumentai yra tokie pa- 
sauliški daiktai, kad, pasitelkdami juos kaip kriterijus, galime klasifi- 
kuoti ištisas civilizacijas. Tačiau jų pasauliškumas akivaizdžiausias bū- 
na tada, kai jie naudojami darbo procesuose, kuriuose jie iš tikrųjų būna 
vieninteliai materialūs daiktai, pergyvenantys tiek patį darbo, tiek ir var- 
tojimo procesą. Todėl animal laborans, kiek jis pavaldus naikinantiems 
gyvenimo procesams ir jais nuolatos rūpinasi, pasaulio tvarumą ir stabi- 
lumą pirmiausia reprezentuoja jo naudojami įrankiai ir instrumentai, o 
dirbančiųjų visuomenėje įrankiai, labai tikėtina, įgis ne vien instrumen- 
tinį ar funkcinį pobūdį. 

Dažnai girdime skundus, kad šiuolaikinėje visuomenėje tikslai virtę 
priemonėmis ir, atvirkščiai, kad žmonės tampa savo išrastų mašinų tar- 
nais ir „pritaikomi“ prie jų keliamų reikalavimų užuot naudoję jas kaip 
instrumentus savo poreikiams ir reikmėms tenkinti. Šių skundų ištakos — 
reali darbo situacija. Šioje situacijoje, kai gamyba pirmiausia yra ruo- 
šimas vartoti [to, ką duoda gamta], pati priemonių ir tikslų skirtis, tokia 
būdinga homo faber veiklai, paprasčiausiai beprasmė, o homo faber iš- 
rasti instrumentai, su kuriais jis atėjo pagelbėti dirbančiam animal labo- 
rans, liaujasi buvę instrumentais, kai tik pradedami šitaip naudoti. Vyks- 
tant pačiam gyvenimo procesui, kurio sudėtinė dalis yra darbas ir kuris 
niekada jo netranscenduoja, tuščias reikalas kelti klausimus, suponuo- 
jančius priemonių ir tikslo kategoriją, - pavyzdžiui, ar žmonės gyvena 
ir vartoja, kad turėtų jėgų dirbti, ar dirba tam, kad galėtų patenkinti var- 
tojimo poreikius. 

Per žmogaus elgesio prizmę nagrinėdami šį gebėjimo aiškiai skirti 
priemones nuo tikslų praradimą, galime sakyti, kad laisvą disponavimą 
ir naudojimąsi įrankiais gaminant konkretų galutinį produktą pakeičia 
ritmiškas dirbančio kūno susijungimas su jo įrankiu, o juos jungianti 

jėga yra paties darbo judėjimas. Kad būtų pasiekti geriausi darbo, bet ne 
darymo rezultatai, reikia ritmiškų darbo judesių, o kai susiburia daug 
dirbančiųjų, reikia ritmiškai koordinuoti visų individų judesius“. Vyks- 
tant tokiam judėjimui, įrankiai praranda instrumentinį pobūdį, o aiškus 
skirtumas tarp žmogaus ir jo įrankių, taip pat tarp Žmogaus ir jo tikslų, 
išsitrina. Vykstant darbo procesui ir visiems darymo procesams, kurie 
atliekami dirbant, dominuoja ne tikslingos Žmogaus pastangos ir ne pro- 
duktas, kurio jis gali trokšti, bet paties proceso judėjimas ir dirbantie- 


3 Karlo Būchero gerai žinomą ntminių darbo dainų kompiliaciją 1897 m. (Arbeit und 
Rhytmus, 6 ed., 1924) pratęsė gausi moksliškesnė literatūra. Vienoje geriausių tokių studi- 
jų (Joseph Schopp, Das deutsche Arbeitslied, 1935) pabrėžiama, kad cgzistuoja tik darbo, 
bet ne kūrimo dainos. Amatininkų dainos yra socialinės, jos dainuojamos baigus daryti. 
Kartais atkrcipiamas dėmesys į stulbinamą panašumą tarp „natūralaus“ ritmo, glūdinčio 
kickvienojc darbo operacijoje, ir mašinų ritmo, o ką jau sakyti apie pasikartojančius skun- 
dus dėl mašinų primetamo darbininkui „dirbtinio“ rtmo. Paprastai patys darbininkai taip 
skundžiasi palyginti retai, priešingai, jiems, atrodo, monotoniškas mašininis darbas šiek 
tiek malonus kaip ir kitas monotoniškas darbas (žr., pavyzdžiui, Georges Fricdmann, Où 
va le travail humain? 2d cd.; 1953, p. 233, ir Hendrik de Man, op. cit., p. 213). Šitaip 
patvirtinama tai, kas jau buvo pastebėta Fordo gamyklose mūsų šimtmečio pradžioje. Kar- 
las Būchenis, tikėjęs, kad „mtmingas darbas yra labai sudvasintas darbas“ (vergeistigt), jau 
teigė: „Aufreibend werden nur solche cinf6rmigen Arbeiten, dic sich nicht rhytmisch gestal- 
ten lassen“ (op. cit., p. 443). Juk nors mašininis darbas neabejotinai daug spartesnis ir 
monotoniškesnis negu „natūralus“ spontaniškas darbas, pats ritmingo atlikimo faktas le- 
bendra su darymu. Pavyzdžiui, Hendrikas de Manas gerai suvokia, kad „dicse von Bū- 
cher... gepricsene Welt weniger dic des... handwerksmassig schopferischen Gewerbes als 
die der cinfachen, schieren... Arbeitsfron [ist]“ (op. cit., p. 224). 

Visos šios teorijos atrodo labai abejotinos turint omenyje faktą, kad patys darbininkai 
visai kitaip aiškina, kodėl labiau mėgsta monotonišką darbą. Jie mėgsta jį labiau, nes jis 
mechaniškas ir nereikia susikaupti, todėl, jį atlikdami, jie gali mąstyti apie ką nors kita. 
(Jie gali „geistig wegtreten“, kaip tai formulavo Berlyno darbininkai. Žr. Thielicke and 
Pentzlin, Mensch und Arbeit im technischen Zeitalter: Zum Problem der Rationalisierung, 
1954, S. 35, — čia autoriai taip pat praneša, kad, pasak Max Planck Institut für Arbeitspsy- 
chologie atlikto tyrimo, apie 90 procentų darbininkų labiau mėgsta monotoniškas užduo- 
tis.) Šis aiškinimas juo labiau vertas dėmesio, nes sutampa su labai ankstyvais krikščionių 
palankiais atsiliepimais apice rankų darbo pranašumus: kadangi tokiam darbui reikia ma- 
Žiau dėmesio, jis, ko gero, mažiau trukdys kontempliuoti negu kiti užsiėmimai ir profesi- 
jos (žr. Étienne Delaruelle, „Le travail dans les règles monastiques occidentales du 4e au 
9e siècle“, Journal de psychologie normale et pathologique, Vol. XLI, No. 1, 1948). 

siems jo primetamas ritmas. Darbo įrankiai būna įtraukti į šį ritmą iki 
tol, kol kūnas ir įrankis juda kartu ir ritmingai, tai yra iki tol, kol, naudo- 
jant mašinas, kurios iš visų įrankių geriausiai tinka animal laborans dar- 
bams atlikti, jau nebe kūno judėjimas lemia įrankio judėjimą, bet maši- 
nos judėjimas primeta judesius kūnui. Norima pasakyti, kad nieko ne- 
galima mechanizuoti lengviau ir natūraliau negu darbo proceso ritmą, o 
šis procesas savo ruožtu atitinka tokį pat automatišką kartotinį gyveni- 
mo proceso ir jo bei gamtos metabolizmo ritmą. Kaip tik todėl, kad ani- 
mal laborans įrankius ir instrumentus naudoja ne pasauliui kurti, bet 
savo paties gyvenimo proceso vargams palengvinti, jis tiesiogine šio 
žodžio prasme gyveno mašinų pasaulyje nuo tada, kai pramonės revo- 
liucija ir darbo išlaisvinimas pakeitė beveik visus rankinius įrankius ma- 
šinomis, kurios vienaip ar kitaip žmogaus darbo jėgą pakeitė pranašes- 
ne gamtos jėgų galia. 

Lemtingą skirtumą tarp įrankių ir mašinų galbūt geriausiai iliustruo- 
jaakivaizdžiai nepabaigiama diskusija, ar žmogų reikia „pritaikyti“ ma- 
šinai, ar mašinas reikia pritaikyti žmogaus „prigimčiai“. Pirmajame sky- 
riuje paminėjome svarbiausią priežastį, kodėl tokia diskusija būtų bergž- 
džia: jeigu žmogaus būklė tokia, kad jis yra sąlygojama būtybė, kuriai 
viskas, kas duota ar padaryta jos pačios, tučtuojau tampa jos tolesnio 
egzistavimo sąlyga, tai žmogus „prisitaikė“ prie mašinų aplinkos tą aki- 
mirką, kai jas išrado. Jos tikrai tapo neatimama mūsų egzistavimo sąly- 
ga, kokia visais ankstesniais amžiais buvo įrankiai ir padargai. Todėl, 
mums atrodo, diskusija įdomi, ko gero, tuo, kad šis prisitaikymo klausi- 
mas apskritai galėjo kilti. Niekada nebuvo abejojama, kad žmogus yra 
prisitaikęs arba turi specialiai prisitaikyti prie jo naudojamų įrankių; jis 
lygiai taip pat galėtų prisitaikyti prie savo rankų. Mašinų atvejis visiškai 
kitoks. Kitaip negu meistravimo įrankiai, kurie kiekvienu darymo pro- 
ceso momentu būna rankos tarnai, mašinos reikalauja, kad darbininkas 
joms tarnautų, kad natūralų savo kūno ritmą jis priderintų prie jų me- 
chaninio judėjimo. Žinoma, tai nereiškia, kad žmonės prisitaiko prie 
savo mašinų ar tampa jų tarnais, tačiau tai reiškia, kad kol trunka darbas 
prie staklių, mechaninis procesas pakeičia žmogaus kūno ritmą. Net ra- 
finuočiausias įrankis lieka priedėlis, jis negali vadovauti rankai ar jos 
pakeisti. Net primityviausia mašina vadovauja kūno darbui ir galiausiai 
jį apskritai pakeičia. 


— 141] - 


Ketvirtas skyrius 


Atrodo - ir tai dažnai būdinga istoriniams pokyčiams, — kad tikroji 
technikos — to, kad įrankius ir padargus pakeitė mašinos, — reikšmė 1š- 
ryškėjo tik paskutiniuoju tarpsniu, atsiradus automatizacijai. Mums gali 
būti naudinga kad ir trumpai prisiminti pagrindinius šiuolaikinės tech- 
nikos raidos tarpsnius nuo naujųjų amžių epochos pradžios. Pirmuoju 
tarpsniu, kai buvo išrastas pramonės revoliuciją sukėlęs garo variklis, 
vis dar buvo mėgdžiojami gamtos procesai ir naudojamos gamtos jėgos 
žmogaus tikslams, o tai iš principo nesiskyrė nuo senovinio vandens ir 
vėjo jėgos naudojimo. Naujas buvo ne tiek garo variklio principas, kiek 
šiam varikliui reikalingo kuro — anglies telkinių — atradimas ir naudoji- 
mas’. Šio ankstyvojo tarpsnio mašininiai įrankiai atspindi šį natūralių 
gamtos procesų mėgdžiojimą; jie taip pat mėgdžioja ir stiprina natūralią 
žmogaus rankos jėgą. Bet šiandien mums sakoma, kad „didžiausi spąs- 
tai, kurių reikia vengti, yra prielaida, jog konstruojant [mašiną] tikslas 
yra atgaminti operatoriaus arba dirbančiojo rankos judesius“. 

Antruoju tarpsniu būdingiausia buvo naudoti elektrą, ir iš tiesų elek- 
tra vis dar lemia dabartinį technikos raidos tarpsnį. Šio tarpsnio jau ne- 
galima apibūdinti kaip gigantiškos senųjų menų ir amatų plėtros ir tęsi- 
mo, ir jau šiam pasauliui nebetinka homo faber kategorijos — jam kiek- 
vienas instrumentas yra priemonė įgyvendinti iš anksto užsibrėžtą tikslą. 
Juk čia mes jau nebenaudojame gamtos mums teikiamos medžiagos, kai 
naikiname, nutraukiame arba mėgdžiojame gamtos procesus. Visais šiais 
atvejais keitėme arba denatūralizavome gamtą mūsų pasauliškiems tiks- 
lams, tad, viena vertus, žmonių pasaulis, arba kūrinys, ir, kita vertus, 
gamta tebebuvo dvi aiškiai atskirtos tikrovės. Šiandien tarsi pradėjome 
„kurti“, tai yra išlaisvinti mūsų pačių pradedamus gamtos procesus, ku- 
rie niekada nebūtų įvykę be mūsų, ir, užuot rūpestingai apsupę žmogaus 


* Viena iš svarbių materialinių pramonės revoliucijos sąlygų buvo miškų iškirtimas ir 
anglies kaip medienos pakaitalo atradimas. Šiuo požiūriu gana įdomus ir įtikinamas R. H. 
Barrowo veikale Slavery in the Roman Empire (1928) pasiūlytas sprendimas „gerai žino- 
mos mįslės nagrinėjant ekonominę senovės pasaulio istoriją, kad pramonė plėtojosi iki 
tam tikro lygio, bet taip ir nepadarė pažangos, kurios buvo galima laukti“. Jis mano, kad 
vienintelis veiksnys, „trukdęs taikyti mašinas pramonėje [buvo] pigaus ir gero kuro nebu- 
vimas, ...po ranka [nebuvo] gausių anglies išteklių“ (p. 123). 

° John Diebold, Automation: The Advent of the Automatic Factory (1952), p. 67. 

pasaulį gynybinėmis sienomis nuo gaivališkų gamtos jėgų, užuot jas 
laikę kuo atokiau nuo žmogaus sukurto pasaulio, mes nukreipėme šias 
jėgas kartu su jų gaivališka galia į patį pasaulį. Rezultatas buvo tikra 
gaminimo sąvokos revoliucija: gaminimas, kuris visada buvo „atskirų 
žingsnių virtinė“, tapo „nenutrūkstamu procesu“, „konvejerio juostos ir 
surinkimo linijos procesu“"!!. 

Automatizacija yra vėliausias šios raidos tarpsnis, ji iš tiesų „nušvie- 
čia visą sumašininimo istoriją“! Ji tikrai taps naujųjų amžių raidos vir- 
šūne, net jeigu atomo amžius ir atominės fizikos srities atradimais grin- 
džiama technika gana sparčiai artina jos pabaigą. Pirmieji branduolinės 
technikos instrumentai, įvairaus tipo atominės bombos, panaudojus jų 
pakankamai ir net nelabai daug, galėtų sunaikinti visą organinę Žemės 


" Jbid., p. 69. 

"* Fricdmann, Problèmes humains du machinisme industriel, p. 168. Iš tikrųjų tai aki- 
vaizdžiausia išvada, kurią reikia padaryti iš Dicboldo knygos: surinkimo linija yra „gami- 
nimo kaip tęstinio proceso sampratos“ rezultatas, o automatizavimas, galima pridurti, yra 
surinkimo linijos mechanizavimo rezultatas. Ankstyvuoju industnializacijos tarpsniu buvo 
atsisakyta žmogaus darbo jėgos, o automatizuojant dar buvo atsisakyta ir žmogaus smege- 
nų jėgos, nes „dabar žmonių atlickamas priežiūros ir kontrolės užduotis atliks mašinos“ 
(op. cit., p. 140). Viena ir kita išlaisvina darbą, o ne darymą. Meistrautojas arba „save 
gerbiantis amatininkas“, kurio ,žmogiškas ir psichologines vertybes“ beveik kiekvienas 
šios srities autorius desperatiškai mėgina išgelbėti — kartais su kruopele nesąmoningos 
da nepavyks visiškai automatizuoti, gali įkvėpti tokį pat pasitenkinimą kaip naujo daikto 
gaminimas ir kūrimas, — su tuo neturi nieko bendra dėl paprastos priežasties, kad jis jau 
buvo seniai išnykęs iš gamyklos, kai buvo sužinota apie automatizavimą. Gamyklų dar- 
buotojai visada buvo darbininkai, ir nors jie gali turėti puikių priežasčių gerbti save, šios 
savigarbos tikrai neįkvepia jų veiklos pobūdis. Galima tik viltis, kad jie patys niekada 
nepnipažins socialinių pasitenkinimo ir savigarbos pakaitalų, siūlomų jiems darbo teoreti- 
kų, kurie dabar tikrai tiki, jog profesinį interesą ir meistriškumo teikiamą pasitenkinimą 
gali pakeisti „žmogiški santykiai“ ir tokių darbuotojų „vieni kitiems rodoma savitarpio 
pagarba“ (p. 164). Šiaip ar taip, automatizavimas privalėtų turėti bent jau tą pranašumą, 
kad parodytų „darbo humanizmų“ kvailystes; jeigu apskritai reikia atsižvelgti į verbalinę 
ir istorinę žodžio „humanizmas“ reikšmę, tai pats terminas „darbo humanizmas“ aiškiai 
yra prieštaringa sąvoka. (Puikią „žmogiškų santykių“ mados kritiką žr. Daniel Bell, Work 
and Its Discontents, 1956, ch. 5, ir R. P. Genelli, „Facteur humain ou facteur social du 
travail“, Revue française du travail, Vol. VII, Nos. 1-3 (sausis-kovas, 1952), kur taip pat 
labai ryžtingai smerkiama ir „baisi iliuzija“ dėl „darbo teikiamo džiaugsmo“.) 

gyvybę, ir tai įtikinamai įrodo, kokio milžiniško masto galėtų būti toks 
pokytis. Tai jau būtų nebe klausimas, kaip atpalaiduoti ir išlaisvinti gai- 
vališkus gamtos procesus, o — kaip Žemėje ir kasdieniame gyvenime 
suvaldyti tokias energijas ir jėgas, kokios sutinkamos tik ne Žemėje, 
visatoje; tai jau padaryta, bet tik atominės fizikos tyrimų laboratorijo- 
se. Jeigu dabartinė technika grindžiama tuo, kad gamtos jėgos nukrei- 
piamos į žmogaus sukurtą pasaulį, tai ateities technika vis dėlto galės 
būti grindžiama tuo, kad mus supančios universalios kosmoso jėgos bus 
nukreipiamos į Žemės gamtą. Dar pamatysime, ar ši ateities technika 
transformuos gamtos ūkį, kokį pažinojome nuo mūsų pasaulio pradžios, 
tiek pat ar net dar labiau, negu dabartinė technika pakeitė pačią žmo- 
gaus pasaulio esmę. 

Gamtos jėgų nukreipimas į žmogaus pasaulį sugriovė patį pasaulio 
tikslingumą, tai, kad daiktai yra tikslai, kuriems įgyvendinti kuriami įran- 
kiai ir padargai. Visiems gamtos procesams būdinga tai, kad jie atsiran- 
da be žmogaus pagalbos, o gamtos daiktai yra tie, kurie nėra „padaro- 
mi“, bet patys išauga į tai, kuo tampa. (Tokia yra taip pat tikroji mūsų 
žodžio „gamta“ reikšmė, nesvarbu, ar kildiname jį iš lotynų kalbos žo- 
džio šaknies nasci, „būti gimusiam“, ar grįžtame prie jo graikiškų šak- 
nų, physis, kylančių iš phyein, „iš ko nors išaugti“, „pačiam pasirody- 
ti“.) Kitaip negu Žmogaus rankų gaminiai, kurie turi būti sukurti einant 
žingsnis po žingsnio ir kurių gaminimo procesas visiškai atskirtas nuo 
paties pagaminto daikto egzistavimo, gamtinio daikto egzistavimas yra 
ne tik neatskiriamas nuo proceso, dėl kurio jis atsiranda, bet kažkaip su 
juo sutampa: sėkloje jau glūdi ir ji tam tikra prasme jau yra medis, o 
medis liaujasi buvęs, jeigu sustoja augimo procesas, dėl kurio jis atsira- 
do. Žvelgiant į šiuos procesus per prizmę žmogaus tikslų, kurie turi va- 
lingą pradžią ir aiškią pabaigą, šie procesai pradeda atrodyti automatiš- 
ki. Automatišku vadiname bet kokį judėjimą, kuris vyksta savaime ir 


3 Gūntheris Andersas įdomioje esė apie atominę bombą (Die Antiguiertheit des 
Menschen, 1956) įtikinamai įrodinėja, kad terminas „eksperimentas“ nebepritaikomas 
branduoliniams eksperimentams, taip pat naujų bombų sprogdinimams. Juk eksperimen- 
tams buvo būdinga tai, kad jie vykdavo griežtai apribotoje ir izoliuotoje nuo pasaulio 
erdvėje. Bombų padariniai tokie milžiniški, kad „jų laboratorija išsiplėtė iki Žemės rutu- 
lio“ (p. 260). 

todėl negalima į jį valingai ir tikslingai įsikišti. Atsiradus automatizaci- 
jos apreikštam gamybos būdui skirtis tarp gamybos operacijos ir jos 
produkto, taip pat produkto pirmenybė prieš operaciją (ji yra tik prie- 
monė įgyvendinti tikslą) tampa beprasmiu ir atgyvenusiu dalyku!*. Ho- 
mo faber ir jo pasaulio kategorijos čia tinka ne daugiau, negu kada nors 
galėjo tikti gamtai ir gamtos pasauliui. Beje, kaip tik todėl šiuolaikiniai 
automatizacijos gynėjai paprastai labai ryžtingai prieštarauja mechanis- 
tiniam požiūriui į gamtą ir praktiniam aštuonioliktojo šimtmečio utilita- 
nzmui, kurie buvo taip labai būdingi vienpusiškai, kryptingai orientuo- 
tai homo faber kuriamajai veiklai. 

Visos technikos problemos svarstymas, tai yra svarstymas, kaip pa- 
sikeitė gyvenimas ir pasaulis įdiegus mašiną, keistai pakrypo klaidinga 
linkme, nes dėmesys buvo pernelyg sutelktas į tai, ką gera ar bloga ma- 
šinos daro žmonėms. Čia remiamasi prielaida, kad visi įrankiai ir padar- 
gai pirmiausia skirti palengvinti žmogaus gyvenimą ir žmogaus darbą 
padaryti ne tokį skausmingą. Jų instrumentalumas suprantamas tik ši- 
taip antropocentriškai. Bet įrankių ir padargų instrumentalumas daug 
glaudžiau susijęs su daiktu, kuriam pagaminti jis skirtas, o jų grynai 
„žmogiška vertė“ yra tik tokia, kiek animal laborans juos naudoja. Ki- 
tais žodžiais sakant, homo faber, įrankių gamintojas, išrado įrankius ir 
padargus, kad sukurtų pasaulį, o ne tam — bent jau pirmiausia ne tam, — 
kad padėtų žmogaus gyvenimo procesui. Todėl reikia klausti ne tiek, ar 
esame savo mašinų šeimininkai, ar vergai, bet, ko gero, klausti, ar maši- 
nos vis dar tarnauja pasauliui ir jo daiktams, ar, atvirkščiai, jos ir auto- 
matinis jų procesų judėjimas pradėjo valdyti ir net naikinti pasaulį ir jo 
daiktus. 

Viena yra tikra: nepertraukiamas automatinis fabrikinio gamini- 
mo procesas sugriovė ne tik „nepatikimą prielaidą“, kad „žmogaus 
rankos, kurioms vadovauja žmogaus smegenys, yra efektyviausios“!?, 
bet ir daug svarbesnę prielaidą, kad mus supančio pasaulio daiktai 
turėtų būti projektuojami žmogaus ir turi atitikti žmogiškus arba nau- 
dingumo, arba grožio matus. Užuot vadovavęsi naudingumu ir gro- 


"* Diebold, op. cit., p. 59—60. 
5 Ibid., p. 67. 

žiu, kurie yra pasaulio matai, pradėjome konstruoti fabrikatus, vis dar 
atliekančius tam tikras „pamatines funkcijas“, bet jų pavidalą pirmiau- 
sia lems mašinos veikimas. Žinoma, „pamatines funkcijas“ lemia žmo- 
giškojo gyvūno gyvenimo procesas, nes jokia kita funkcija nėra iš 
esmės būtina, bet pats fabrikatas — ne tik jo variacijos, bet net „visiš- 
kas perėjimas prie naujo produkto“ — visiškai priklausys nuo mašinos 
galimybių“. 

Užuot konstravę mašinas tam tikriems daiktams gaminti, projek- 
tuojame daiktus, kad būtų galima gaminti juos mašinomis — šitaip iš 
tiesų kaip tik būtų tiksliai apversta priemonės-tikslo kategorija, jeigu 
ji dar apskritai prasminga. Bet net bendriausias tikslas — išlaisvinti 
žmogaus darbo jėgą, - kuris paprastai buvo keliamas mašinoms, da- 
bar laikomas šalutiniu ir pasenusiu, neatitinkančiu „stulbinamų gali- 
mybių didinti našumą“ ir jas ribojančių”. Turint omenyje, kaip atrodo 
reikalai šiandien, tapo beprasmiška apibūdinti šį mašinų pasaulį prie- 
monių ir tikslų požiūriu, kaip kad visada buvo beprasmiška klausti 
gamtos, ar ji sukūrė sėklą, kad išaugtų medis, ar medį - kad išaugtų 
sėkla. Be to, gana tikėtina, kad nepertraukiamas procesas, nukreipian- 
tis begalinius gamtos procesus į žmogišką pasaulį, nors ir gali puikiai 
sunaikinti pasaulį gua pasaulį kaip žmogaus rankų kūrinį, tiek pat pa- 
tikimai ir neribotai tenkins žmonijos rūšies būtinus gyvenimo porei- 
kius, kaip tai darė pati gamta iki žmogus pastatė Žemėje savo dirbti- 
riius namus ir sukūrė barjerą tarp savęs ir gamtos. 

Dirbančiųjų visuomenei mašinų pasaulis tapo realaus pasaulio pa- 
kaitalu, nors šis pseudopasaulis negali atlikti svarbiausio žmogaus kūri- 
niui keliamo uždavinio — pasiūlyti mirtingiesiems pastovesnę ir stabi- 
lesnę, negu jie patys, buveinę. Nuolat veikiant mašinoms, jų pasaulis 
net praradinėja tą nepriklausomą pasauliškumą, kurį taip akivaizdžiai 
turėjo naujųjų amžių epochos įrankiai ir instrumentai bei pirmosios ma- 
šinos. Šį pasaulį maitinantys gamtos procesai vis labiau susieja jį su 
pačiu biologiniu procesu, tad aparatai, kuriais kažkada naudojomės lais- 
vai, pradeda atrodyti taip, lyg jie būtų „kiautai, priklausantys žmogaus 


16 Ibid., p. 38—45. 
' Ibid., p. 110 ir 157. 

kūnui, kaip kad kiautas priklauso vėžlio kūnui“. Žvelgiant šios raidos 
požiūriu, technika faktiškai nebeatrodo kaip „sąmoningų žmogaus pa- 
stangų didinti savo galią materijos atžvilgiu produktas, o veikiau atrodo 
kaip biologinė žmonijos raida, kuriai vykstant įgimtos žmogaus orga- 
nizmo struktūros vis labiau perkeliamos į žmogaus aplinką“!š. 


21. Instrumentalumas ir þomo faber 


Homo faber instrumentai ir įrankiai, kuriuos naudojant radosi fun- 
damentaliausia instrtumentalumo patirtis, lemia visą darymą ir gamini- 
mą. Čia išties teisinga, kad tikslas pateisina priemones; jis daro daugiau — 
jas kuria ir organizuoja. Tikslas pateisina gamtos prievartavimą siekiant 
įgyti medžiagos, kaip kad mediena pateisina medžio žudymą, o stalas 
pateisina medienos sunaikinimą. Dėl galutinio produkto konstruojami 
įrankiai ir išrandami padargai, ir tas pats galutinis produktas organizuo- 
ja patį darbo procesą, sąlygoja, kokių reikia specialistų, koks bus ben- 
dradarbiavimo mastas, pagalbininkų skaičius, etc. Viso gaminimo metu 
viskas vertinama pagal tai, kiek tinkama ir naudinga trokštamam tikslui, 
ir niekam kitam. 

Tie patys priemonių ir tikslo kriterijai tinka pačiam produktui. Nors 
jis yra jį pagaminusių priemonių tikslas ir yra gaminimo proceso tikslas, 
jis niekada netampa, sakykime, tikslu savaime, bent jau kol tebėra tin- 
kamas naudoti daiktas. Kėdė, kuri yra staliaus veiklos tikslas, gali mums 
parodyti savo naudingumą tik vėl tapdama priemone arba kaip daiktas, 
kurio tvarumas leidžia ją naudoti kaip priemonę patogiai gyventi, arba 
kaip mainų priemonė. Dėl pačiai gaminimo veiklai būdingo naudingu- 
mo kriterijaus kyla tas keblumas, kad jį grindžiantis priemonės ir tikslo 
ryšys labai panašus į grandinę, kurios kiekvienas galas gali vėl pasida- 
ryti priemone kokiame nors kitame kontekste. Kitais žodžiais sakant, 
griežtai utilitariniame pasaulyje visi tikslai pasmerkti būti trumpalaikiai 
ir virsti kokių nors tolesnių tikslų priemonėmis"?. 


'š Werner Heisenberg, Das Naturbild der heutigen Physik (1955), S. 14-15. 
? Dėl priemonės-tikslo grandinės begalinumo (,Zweckprogressus in infinitum“) ir 
jame glūdinčio prasmės naikinimo plg. Nietzsche, Wille zur Macht, aforizmas 666. 

Šį keblumą, visada būdingą nuosekliam utilitarizmui — homo faber 
filosofijai par excellence, teoriškai galima diagnozuoti kaip jam įgimtą 
nesugebėjimą suprasti naudos ir prasmės skirtumą, kurį kalbiškai išreiš- 
kiame skirdami „tam, kad“ ir „dėl ko“. Tad amatininkų visuomenę per- 
smelkiantis naudingumo idealas — panašiai kaip patogumo idealas dir- 
bančiųjų visuomenėje arba komercines visuomenes valdantis pelno idea- 
las — iš tikrųjų jau yra nebe naudos, bet prasmės klausimas. Kaip tik „dėl“ 
naudingumo apskritai homo faber viską vertina ir daro turėdamas ome- 
nyje „tam, kad“. Nebegalima manyti, jog pats naudingumo idealas, kaip 
1r kitų visuomenių idealai, yra kažkas, ko reikia, kad turėtum ką nors dar; 
jis tiesiog neleidžia klausinėti apie jo paties naudą. Akivaizdu, kad nėra 
atsakymo į klausimą, kurį Lessingas kartą pateikė savo amžininkams filo- 
sofams utilitaristams: „O kokia nauda iš naudos?“ Utilitanzmo keblumas 
tas, kad jis pakliūva į nesibaigiančią priemonių ir tikslų grandinę ir nieka- 
da neranda principo, kuris leistų pateisinti priemonių ir tikslo, t. y. paties 
naudingumo, kategoriją. „Tam, kad“ tapo „dėl ko“ turiniu; kitais žodžiais 
sakant, naudingumas, įtvirtintas kaip prasmė, kuria beprasmybę. 

Remiantis priemonių ir tikslo kategorija bei visa naudojamų daiktų 
ir naudos pasaulį valdančio instrumentalumo patirtimi, yra tik vienas 
būdas užbaigti priemonių ir tikslų grandinę bei neleisti, kad visi tikslai 
galiausiai vėl būtų panaudoti kaip priemonės, — būtent paskelbti, jog 
vienas ar kitas dalykas yra „tikslas savaime“. Homo faber pasaulyje, 
kur viskas turi būti šiek tiek naudinga, tai yra privalo tapti instrumentu, 
kad būtų pasiekta kas nors kita, pati prasmė gali pasirodyti tik kaip tiks- 
las, kaip „tikslas savaime“, o tai iš tikrųjų yra arba visiems tikslams 
tinkanti tautologija, arba prieštaringas terminas. Juk pasiektas tikslas 
liaujasi buvęs tikslas ir praranda gebėjimą vadovauti priemonių pasirin- 
kimui bei jį pateisinti, jas organizuoti ir kurti. Dabar jis yra tapęs daiktu 
tarp daiktų, tai yra papildė milžinišką duotybės arsenalą, iš kurio homo 
faber laisvai renkasi priemones savo tikslams įgyvendinti. O prasmė, 
priešingai, turi būti pastovi ir visiškai neprarasti savo pobūdžio, nesvar- 
bu, ar žmogus ją pasiekia, tiksliau, atranda, ar ji nuvilia žmogų ir yra jo 
prarandama. Kiek homo faber yra tik gamintojas ir mąsto tik iš jo kuria- 
mosios veiklos tiesiogiai kylančių priemonių ir tikslų sąvokomis, jis ly- 
giai tiek pat nesugeba suprasti prasmės, kiek animal laborans nesugeba 
suprasti instrumentalumo. Ir lygiai kaip instrumentai ir įrankiai, kuriuos 

homo faber naudoja pasauliui sukurti, tampa animal laborans pačiu pa- 
sauliu, taip homo faber iš tikrųjų nesuvokiamas šio pasaulio prasmin- 
gumas tampa jam paradoksaliu „tikslu savaime“. 

Vienintelis būdas išspręsti visoje griežtai utilitarinėje filosofijoje glū- 
dinčią beprasmybės dilemą yra nusigręžti nuo objektyvaus vartojamų 
daiktų pasaulio ir trauktis į paties vartojimo subjektyvumą. Tik visiškai 
antropocentriniame pasaulyje, kur vartotojas, t. y. pats žmogus, tampa 
aukščiausiu tikslu, nutraukiančiu nesibaigiančią tikslų ir priemonių gran- 
dinę, pats naudingumas gali tapti prasmingai kilnus. Tačiau tragedija ta, 
kad tuo momentu, kai atrodo, jog homo faber atrado pasitenkinimą savo 
veikloje, jis pradeda menkinti daiktų pasaulį, savo proto ir rankų tikslą 
ir galutinį produktą; jeigu Žmogus vartotojas yra aukščiausias tikslas, 
„visų daiktų matas“, tai ne tik gamta, kurią homo faber laiko beveik 
„beverte medžiaga“, su kuria reikia dirbti, bet ir patys „vertingi“ daiktai 
tampa tik priemonėmis ir dėl to praranda savaiminę „vertę“. 

Antropocentrinį homo faber utilitarizmą puikiausiai išreiškė kantiš- 
koji formuluotė, kad joks žmogus niekada neturi tapti priemone siekti 
tikslo, kad kiekviena žmogiška būtybė yra tikslas savaime. Nors dar iki 
Kanto buvo suprasta (pavyzdžiui, Locke'as pabrėžia, kad jokiam žmo- 
gui negalima leisti tapti kito žmogaus kūno savininku arba naudoti jo 
kūno jėgą), kokių pragaištingų padarinių politinėje srityje visada suke- 
lia nevaržomas ir neturintis kitų orientyrų mąstymas priemonių ir tikslų 
sąvokomis, tik po jo naujųjų amžių filosofija visiškai išsilaisvina iš 
ankstesniems jos tarpsniams būdingų sveiko proto lėkštybių, kurias 
randame visur, kur homo faber nustato visuomenės normas. Žinoma, 
priežastis ta, kad Kantas neketino formuluoti ar konceptualizuoti to 
meto utilitarizmo principų, bet, priešingai, pirmiausia norėjo nurodyti 
priemonės-tikslo kategorijai jai deramą vietą ir neleisti jos naudoti poli- 
tinės veiklos srityje. Tačiau negalima paneigti tiek jo formuluotę kilus iš 
utilitarinio mąstymo, tiek ir kitą jo taip pat natūraliai paradoksalų aiški- 
nimą, koks yra žmogaus požiūris į vienintelius ne „vartojimui“ skirtus 
daiktus, būtent į meno kūrinius, kurie, pasak jo, mums teikia „nesuinte- 
resuotą malonumą“. Juk ta pati mintis, kuri įtvirtina žmogų kaip „aukš- 


” Kanto terminas yra „ein Wohlgefallen ohne alles Interesse“ (Kritik der Urteilskraft, 
Cassirer ed., V, 272). 

čiausią tikslą“, leidžia jam, „jeigu jis gali, pajungti visą gamtą tam tiks- 
lui“*!, tai yra sumenkinti gamtą ir pasaulį vien iki priemonės ir atimti iš 
abiejų savarankišką vertę. Net Kantas negalėjo nesignebdamas para- 
doksalaus „tikslo savaime“ įveikti homo faber dilemos ar nušviesti jo 
aklumo iškilus prasmės problemai, o šią dilemą lemia faktas, kad nors 
tik gaminimas ir jam būdingas instrumentalumas gali pastatyti pasaulį, 
pats šis pasaulis tampa toks pat bevertis, kaip jam statyti panaudota me- 
džiaga, vien tolesnių tikslų priemonė, jeigu jo radimąsi lėmusioms nor- 
moms leidžiama valdyti ir jį sukūrus. 

Kiek žmogus yra homo faber, jis instrumentalizuoja, o instrumenta- 
lizavimas reiškia, kad visi daiktai sumenkinami iki priemonių, jie pra- 
randa savaiminę ir savarankišką vertę, tad galiausiai ne tik gaminami 
daiktai, bet „žemė apskritai ir visos gamtos jėgos“, aišku, atsiradusios 
nepadedant žmogui ir egzistuojančios nepriklausomai nuo žmogaus pa- 
saulio, praranda savo „vertę, nes neatstovauja iš darbo kylančiam su- 
daiktinimui“?. Juk ne dėl kokios nors kitos priežasties, o dėl šio homo 
Jaber požiūrio į pasaulį klasikinio laikotarpio graikai visą menų ir ama- 
tų sritį, kurioje žmonės dirba įrankiais ir ką nors daro ne dėl paties dary- 
mo, bet norėdami pagaminti ką nors kita, paskelbė esant banausic — šį 
terminą galbūt geriausia versti „„miesčioniška“ ir jis reiškia, jog mąsto- 
ma vulgariai ir veikiant atsižvelgiama į naudingumą. Niekada nesiliau- 
sime stebėjęsi, kokia stipri buvo ši panieka, jeigu suprasime, kad šis 
nuosprendis anaiptol neaplenkė didžiųjų graikų skulptūros ir architek- 
tūros meistrų. 

Žinoma, lemtingas dalykas yra ne pats instrumentalumas, priemo- 
nių naudojimas siekti tam tikro tikslo, bet, ko gero, visos gaminimo pa- 
tirties apibendrinimas — čia nauda ir naudingumas tampa pagrindiniais 
gyvenimo ir žmonių pasaulio matais. Šis apibendrinimas iš esmės tinka- 
mas homo faber veiklai, nes gaminime glūdinti priemonių ir tikslo pa- 
tirtis neišnyksta pagaminus produktą, bet ir toliau siejasi su galutine jo 
paskirtimi — būti naudojamu daiktu. Viso pasaulio ir Žemės instrumen- 


`I Ibid., p. 515. 

2 „Der Wasserfall, wie die Erde überhaupt, wic alle Naturkraft hat keinen Wert, weil 
er keine in ihm vergegenstandlichte Arbeit darstellt“ (Das Kapital, III, Marx-Engels Ge- 
samtausgabe, Abt. II, Zürich, 1933, S. 698). 

talizavimas, šis nepabaigiamas visos esamybės nuvertinimas, šis bepras- 
mybės augimo procesas, kuriam vykstant kiekvienas tikslas paverčia- 
mas priemone ir kurį žmogus gali sustabdyti tik pats save padarydamas 
visų daiktų valdovu ir šeimininku, tiesiogiai nekyla iš gaminimo proce- 
so; juk gaminimo požiūriu užbaigtas produktas yra toks pat savaiminis 
tikslas — nepriklausomas, tvarus ir savarankiškai egzistuojantis esinys, — 
koks yra žmogus Kanto politinėje filosofijoje. Tik kiek gaminimas dau- 
giausiai gamina naudojamus daiktus, galutinis produktas vėl tampa prie- 
mone, ir tik kiek gyvenimo procesas pastveria daiktus ir naudoja juos 
savo tikslams, produktyvus ir ribotas gaminimo instrumentalumas virs- 
ta neribotu visko, kas egzistuoja, instrumentalizavimu. 

Visiškai aišku, kad šis pasaulio ir gamtos nuvertinimas bei jam bū- 
dingas antropocentnizmas — „absurdiška“ nuomonė, kad žmogus yra 
aukščiausia būtybė ir kad visa kita turi tarnauti jo gyvenimo reikmėms 
(Aristotelis), - graikus gąsdino ne mažiau, negu jie niekino visišką bet 
kokio nuoseklaus utilitarizmo vulgarumą. Kaip gerai jie suprato, kokie 
būtų padariniai manant, kad homo faber įkūnija aukščiausią žmogaus 
galimybę, galbūt geriausiai iliustruoja garsusis Platono argumentas prieš 
Protagorą ir jo tariamai savaime akivaizdų teiginį, jog „žmogus yra visų 
naudojamų daiktų matas (chrėmata), esančių, kad jie yra, o nesančių, 
kad jų nėra“. (Akivaizdu, kad Protagoras nesakė „Žmogus yra visų 
daiktų matas“, — tokį posakį jam priskyrė tradicija ir standartiniai verti- 
mai.) Reikalo esmė ta, kad Platonas čia tučtuojau įžvelgė, jog jeigu žmo- 
gus padaromas visų naudojamų daiktų matu, pasaulis susiejamas su nau- 
dojančiu ir viską paverčiančiu priemonėmis, o ne su kalbančiu, besiel- 
giančiu ar mąstančiu žmogumi. O kadangi naudojančio ir viską verčiančio 
priemonėmis Žmogaus prigimčiai būdinga į viską žvelgti kaip į priemo- 
nę siekti tikslo — į kiekvieną medį žvelgti kaip į galimą medieną, - tai 


3 Teaitetas, 152, ir Kratilas, 358c. Šiais, kaip ir kitais garsaus posakio citavimo seno- 
vėje atvejais, Protagoras visada cituojamas taip: panton chrėmatėn metron estin anthropos 
(žr. Diels, Fragmente der Vorsokratiker, 4 ed., 1922, frag. B1). Žodis chrėmata anaiptol 
nereiškia „visų daiktų“, bet, tiksliau sakant, žmonių naudojamus, jiems reikalingus arba jų 
turimus daiktus. Tariamas Protagoro posakis „Žmogus yra visų daiktų matas“ graikiškai 
turėtų būti perteikiamas greičiau kaip anthropos metron panton, pavyzdžiui, kaip Hcrak- 
leito posakis po/emos patėr panton („kova yra visų daiktų tėvas“). 

galiausiai turi reikšti, kad Žmogus tampa matu ne tik tų daiktų, kurių 
egzistavimas priklauso nuo jo, bet ir tiesiogine šio žodžio prasme matu 
visko, kas yra. 

Šitaip platoniškai interpretuojamas Protagoras iš tikrųjų skamba lyg 
koks seniausias Kanto pirmtakas, nes jeigu žmogus yra visų daiktų ma- 
tas, tai jis yra vienintelis daiktas, nesaistomas priemonės-tikslo ryšio, 
vienintelis tikslas savaime, galintis visa kita naudoti kaip priemones. 
Platonas gana gerai žinojo, kad galimybės gaminti naudojamus daiktus 
1r elgtis su visais gamtos daiktais kaip su potencialiai naudojamais daik- 
tais yra tokios pat beribės kaip ir žmonių reikmės bei talentai. Jeigu 
homo faber matams būtų leidžiama valdyti užbaigtą pasaulį, kaip kad 
jie būtinai turi valdyti šio pasaulio radimąsi, tai homo faber galiausiai 
naudotųsi viskuo ir viską, kas yra, laikytų vien savo priemonėmis. Kiek- 
vieną daiktą jis priskirs chrėmata — naudojamų daiktų klasei, tad — pasi- 
telkime paties Platono pavyzdį — vėjas nebebus suprantamas kaip sava- 
rankiška gamtos jėga, bet rūpės tik tiek, kiek tenkins žmogaus poreikius 
sušilti arba atsigaivinti, o tai, žinoma, reiškia, kad vėjas kaip objektyvi 
duotybė buvo pašalintas iš žmogiškosios patirties. Kaip tik dėl šių pada- 
nių Platonas, savo gyvenimo pabaigoje dar kartą Įstatymuose prime- 
nantis Protagoro posakį, atsako beveik paradoksalia formuluote: ne žmo- 
gus — jis dėl savo reikmių ir talentų nori viską panaudoti ir todėl baigia 
tuo, kad iš visų daiktų atima jų savaiminę vertę, — bet „dievas yra [net] 
vien tik naudojamų daiktų matas“**. 


22. Mainų rinka 


Marxas kartą vienoje iš paraštėse paliktų pastabų, liudijančių jo ypa- 
tingą istorijos jausmą, pažymėjo, kad Benjamino Franklino apibrėži- 
mas, jog žmogus yra įrankių gamintojas, būdingas „jankiškumui“, t. y. 
naujiesiems amžiams, kaip kad apibrėžimas, jog žmogus yra politinis 
gyvūnas buvo būdingas antikai?. Šios pastabos teisingumą lemia tai, 


* Įstatymuose, 716d, Protagoro posakis cituojamas pažodžiui, tik vietoj žodžio .„žmo- 
gus“ (anthropos) pasirodo žodis „dievas“ (ho theos). 
5 Capital (Modem Library ed.), p. 358, n. 3. 

kad naujieji amžiai stengėsi pašalinti politinį, t. y. veikiantį ir kalbantį, 
žmogų iš jo viešosios srities taip pat atkakliai, kaip kad antika stengėsi 
pašalinti homo faber. Abiem atvejais šalinimas nebuvo toks savaime 
suprantamas dalykas, koks buvo dirbančiųjų ir nuosavybės neturinčių 
klasių šalinimas iki jų emancipacijos devynioliktajame šimtmetyje. Ži- 
noma, naujieji amžiai puikiai suprato, kad politinė sritis ne visada buvo 
ir nebūtinai turi būti tik „visuomenės“ vedinys, skirtas saugoti gamybi- 
nį, socialinį žmogaus prigimties aspektą pasitelkus valdžios administ- 
raciją, bet ši epocha viską, kas nesusiję su įstatymo ir tvarkos įgyvendi- 
nimu, laikė „tuščiomis šnekomis“ ir „tuštybe“. Žmogaus gebėjimas, 
kuriuo ši epocha grindė teiginį apie natūralų įgimtą visuomenės pro- 
duktyvumą, buvo neabejojamas homo faber našumas. Priešingai, anti- 
ka puikiai žinojo tokias žmonių bendrijas, kuriose viešosios srities tu- 
rinį sukurdavo ir lemdavo ne polio piliečiai ir ne res publica, jose 
viešasis paprasto žmogaus gyvenimas buvo tik „darbas tautai“ apskri- 
tai, būtent toks žmogus buvo dėmiourgos, tautai priklausantis amati- 
ninkas, besiskiriantis nuo oiketės, namų ūkio darbininko ir todėl ver- 
go%. Šių nepolitinių bendruomenių skiriamasis bruožas buvo tas, kad 
jų viešoji vieta, agora, buvo ne piliečių susirinkimo vieta, o turgus, kur 
amatininkai galėjo parodyti ir mainyti savo gaminius. Be to, Graikijai 
buvo būdingos nuolatos žlugdavusios visų tironų pastangos atgrasyti 
duktyviuose agoreuein ir politeuesthai bei paversti agorą parduotuvių 
sangrūda, panašia į Rytų despotiškų šalių turgus. Šioms turgavietėms, 
o vėliau ir viduramžių miestų prekybos ir amatų kvartalams, buvo bū- 


% Ankstyvųjų viduramžių, ir ypač amatininkų gildijų, istorija gerai iliustruoja, kokia 
iš esmės teisinga buvo senovinė darbininkų kaip namų ūkio įnamių samprata, palyginti su 
amatininkais, kurie buvo laikomi dirbančiais visiems žmonėms. Juk „[gildijų] pasirody- 
mas Žymi antrą pramonės istorijos tarpsnį, perėjimą nuo šeimos sistemos prie amatų arba 
gildijų sistemos. Esant pirmajai sistemai, nebuvo tikrų amatininkų klasės,... kadangi visus 
šeimos arba kitų namų grupių poreikius... tenkino pačios grupės narių darbas“ (W. J. As- 
hley, An Introduction to English Economic History and Theory, 1931, p. 76). 

Viduramžių vokicčių k. žodis Srorer yra tikslus graikiško žodžio dėmiourgos atitik- 
muo. „Der griechische dėmiourgos heisst ‘Störer’, er geht beim Volk arbeiten, cr geht auf 
die Stör.“ Stör reiškia dēmos („liaudį“). (Žr. Jost Trier, „Arbeit und Gemeinschaft“, Stu- 
dium Generale, Bd. III, N 11, lapkritis, 1950.) 

dinga tai, kad čia buvo viešai išdėliojamos ne tik parduodamos prekės, 
bet ir rodoma, kaip jos gaminamos. „„Parodomoji“ gamyba (jeigu gali- 
me pakeisti Vebleno terminą) iš tikrųjų tiek pat būdinga gamintojų vi- 
suomenei, kaip kad „parodomasis vartojimas“ būdingas dirbančiųjų vi- 
suomenei. 

Kitaip negu animal laborans, kurio socialinis gyvenimas yra nepa- 
sauliškas ir panašus į bandos gyvenimą ir kuris todėl nesugeba statyti 
arba apgyvendinti viešosios, pasauliškos srities, homo faber visiškai 
sugeba išplėtoti savąją viešąją sritį, net jeigu ši iš tikrųjų nebūtų politi- 
nė sritis. Jo viešoji sritis yra mainų rinka, kurioje jis gali parodyti savo 
rankų gaminius ir sulaukti pelnytos pagarbos. Šis polinkis atkreipti į 
save kitų dėmesį glaudžiai susijęs su „polinkiu mokėti natūra, mainyti 
ir keisti vieną daiktą į kitą“ ir yra toks pat pirmapradiškas kaip pastara- 
sis, skiriantis, pasak Adamo Smitho, žmogų nuo gyvūno”. Esmė ta, 
kad homo faber, pasaulio statytojas ir daiktų gamintojas, gali užmegzti 
tinkamą ryšį su kitais žmonėmis tik keisdamasis gaminiais su jais, nes 
patys šie gaminiai visada gaminami atsiskyrus nuo kitų. Privatumas, 
kurio ankstyvieji naujieji amžiai reikalavo kaip aukščiausios kiekvieno 
visuomenės nario teisės, iš tikrųjų garantavo atsiskyrimą, be kurio ne- 
galima atlikti jokio darbo. Ne žiūrovai ir stebėtojai viduramžių turga- 
vietėse, kur izoliuotas amatininkas būdavo ištraukiamas į viešumos švie- 
są, O tik atsiradimas socialinės srities, kurioje kiti nesitenkina tuo, kad 
žiūri, vertina ir žavisi, bet nori būti priimti į amatininkų kompaniją ir 
kaip lygūs dalyvauti gaminimo procese, sukėlė grėsmę meistro „pui- 
kiajai izoliacijai“ ir galiausiai sugriovė pačias kompetencijos ir meist- 
riškumo sampratas. Šis izoliavimasis nuo kitų yra būtina gyvybinė kiek- 
vieno meistriškumo sąlyga, o meistriškumas pasireiškia kaip sugebėji- 
mas būti vienam su „idėja“, mentaliniu gaminamo daikto vaizdiniu. Šis 
meistriškumas, kitaip negu politinės viešpatavimo formos, pirmiausia 
yra daiktų ir medžiagos, o ne žmonių valdymas. Pastarasis iš tikrųjų 
yra antrinis palyginti su amatininkystės veikla, o žodžiai „darbininkas“ 


7 Adamas Smithas gana pabėžtinai priduria: „Niekas niekada nematė šuns, sąžiningai 
ir sąmoningai mainančio savo kaulą į kitą kaulą su kitu šunimi“ (Wealth of Nations, Every- 
man’s ed., I, 12). 

ir „meistras“ — ouvrier ir maître — iš pradžių buvo vartojami kaip sino- 
nimai?’. 

Vienintelė betarpiškai amatininkystėje susiklostanti draugija randa- 
si iš meistro poreikio turėti pagalbininkų arba jo noro išmokyti kitus 
savo amato. Tačiau skirtumas tarp jo meistriškumo ir neįgudusio pagal- 
bininko būna laikinas, kaip kad skirtumas tarp suaugusių ir vaikų. Var- 
gu ar kas nors gali būti svetimesnio meistriškumui ar net labiau jį griauti 
negu kolektyvinis darbas, kuris iš tikrųjų yra tik darbo pasidalijimo at- 
maina ir suponuoja „operacijų suskaidymą į paprastus sudedamuosius 
judesius“??. Kolektyvas, visos darbo pasidalijimo principu grindžiamos 
gamybos daugiagalvis subjektas, kurio galvos susijusios tarpusavyje kaip 
visumą sudarančios dalys, o bet kurio jo nario mėginimas izoliuotis bū- 
tų pragaištingas pačiai gamybai. Tačiau, kol aktyviai gamina, meistras 
ir jo padėjėjas ne tik nebūna saistomi tokio bendrumo, jo produktyvu- 
mui visiškai svetimos specifiškai politinės buvimo kartu su kitais for- 
mos, Sutartinis veikimas ir kalbėjimasis vienas su kitu. Tik kai meistras 
liaujasi dirbęs, o jo gaminys užbaigtas, jis gali nebebūti izoliuotas. 

Istoriškai paskutinioji viešoji sritis, paskutinioji susitikimo vieta, bent 
jau susijusi su homo faber veikla, yra mainų rinka, kurioje rodomi jo 
gaminiai. Komercinė visuomenė, būdinga ankstyvesniems naujųjų am- 
žių tarpsniams arba manufaktūrinio kapitalizmo pradžiai, kilo iš šios 
„parodomosios gamybos“ ir ją lydinčio visuotinių galimybių mainikau- 
ti ir mainyti alkio, o jos pabaiga atėjo iškilus darbui ir dirbančiai visuo- 
menei, pakeitusiai parodomąją gamybą ir su ja susijusį didžiavimąsi „pa- 
rodomuoju vartojimu“ ir jį persmelkusia tuštybe. 


3 E. Levasseur, Histoire des classes ouvrières et de l'industrie en France avant 1789 
(1900): „Les mots maître et ouvrier étaient encore pris comme synonymes au 14c siècle“ 
(p. 564, n. 2), tuo tarpu „au 15e siècle... la maîtrise est devenue un titre auquel il n'cst permis 
à tous d'aspirer“ (p. 572). Iš pradžių „Ie mot ouvrier s'appliquait d'ordinaire à quiconque 
ouvrait, faisait ouvrage, maitre ou valet“ (p. 309). Nei pačiose dirbtuvėse, nei visuomeninia- 
me gyvenime nebuvo didelio skirtumo tarp dirbtuvės meistro arba savininko ir darbininkų 
(p. 313). (Taip pat žr. Pierre Brizon, Histoire du travail et des travailleurs, 1926, p. 39 ff.) 

2 Charles R. Walker and Robert H. Guest, The Man on the Assembly Line (1952), 
p. 10. Adamo Smitho pateiktas garsus šio principo taikymo gaminant smeigtukus aprašymas 
(op. cit., I, 4 ff.) aiškiai rodo, kad darbo pasidalijimas atsirado anksčiau už mašininį darbą 
ir yra jo principas. 

Žinoma, mainų rinkoje susitikdavę žmonės patys nebebuvo gamin- 
tojai ir jie susitikdavo ne kaip asmenys, bet — tai dažnai kartodavo Mar- 
xas — kaip prekių ir mainomųjų verčių savininkai. Visuomenėje, kurioje 
produktų mainai tapo svarbiausia viešąja veikla, net dirbantieji, kadan- 
gi sutinka „pinigų arba prekių savininkus“, tampa savininkais, „savo 
darbo jėgos savininkais“. Tik čia prasideda garsusis Marxo susvetimė- 
jimas sau, žmonių pavertimas prekėmis, ir šis jų nuvertinimas yra bū- 
dingas darbininkų padėčiai gaminančioje visuomenėje, kuri vertina 
žmones ne kaip asmenis, bet kaip gamintojus pagal jų gaminių kokybę. 
Dirbanti visuomenė, priešingai, vertina žmones pagal jų atliekamas funk- 
cijas darbo procese; nors darbo jėga homo faber akyse yra tik priemonė 
pasiekti neišvengiamai aukštesnį tikslą, būtent pagaminti naudojamą 
arba mainomą daiktą, dirbanti visuomenė suteikia darbo jėgai tą pačią 
aukštesnę vertę, kurią ji priskiria mašinai. Kitais žodžiais sakant, ši vi- 
suomenė tik iš pažiūros „,žmoniškesnė“, nors, tiesa, jos sąlygomis žmo- 
gaus darbo kaina padidėja tiek, jog gali atrodyti, kad šis darbas yra 
labiau vertinamas ir vertingesnis negu bet kokia medžiaga ar materija; 
iš tikrųjų ši kaina tik pranašauja kažką net dar „vertingesnį“, būtent ji 
pranašauja sklandesnį veikimą mašinos, kurios milžiniška apdirbamoji 
galia pirmiausia sustandartina visus daiktus, o vėliau juos nuvertina iki 
vartojimo prekių. 

Komercinė visuomenė, arba ankstyvųjų tarpsnių kapitalizmas, kai 
jis vis dar buvo apsėstas konkurencinės ir pelno dvasios, buvo vis dar 
valdomas homo faber normų. Kai homo faber išeina iš izoliacijos, jis 
pasirodo kaip pirklys ir prekeivis ir sukuria mainų rinką. Ši rinka turi 
egzistuoti iki iškylant gamintojų klasei, kuri po to gamina tik rinkai, t. y. 
gamina mainams, o ne naudoti skirtus daiktus. Pereinant nuo izoliuotos 
amatininkystės prie gamybos mainų rinkai, užbaigto galutinio produkto 
kokybė šiek tiek pasikeičia, bet ne visiškai. Tvarumas, kuris vienintelis 
lemia, ar daiktas gali egzistuoti kaip daiktas ir išlikti pasaulyje kaip at- 
skiras esinys, tebėra aukščiausias kokybės kriterijus, nors jis nebedaro 
daikto tinkamo naudoti, o veikiau daro jį tinkamą „iš anksto sandėliuo- 
ti“ būsimiesiems mainams”. 


3 Adam Smith, op. cit., II, p. 241. 

Šį kokybės pokytį atspindi dabartinė vartojamosios ir mainomosios 
verčių skirtis, dėl kurios jos tarpusavyje susijusios taip pat, kaip pirklys 
ir prekeivis susiję su gamintoju ir fabrikantu. Kiek homo faber gamina 
naudoti skirtus daiktus, jis ne tik gamina juos būdamas privačiai izo- 
liuotas, bet ir gamina juos privačiam naudojimui, o iš šio privatumo jie 
iškyla ir pasirodo viešojoje srityje, kai tampa prekėmis mainų rinkoje. 
Dažnai buvo pažymima ir, nelaimė, tiek pat dažnai būdavo pamirštama, 
kad vertė - ją „žmogus suvokia kaip santykio tarp vieno daikto turėjimo 
ir kito daikto turėjimo idėją“*!, — „visada būna mainomoji vertė“*?. Juk 
tik mainų rinkoje, kurioje viską galima iškeisti į ką nors kita, visi daik- 
tai, ar jie būtų darbo, ar darymo produktai, vartojimo prekės ar naudoji- 
mo objektai, būtini kūno gyvybei palaikyti arba laiduojantys patogų gy- 
venimą ar dvasios gyvenimą, tampa „vertėmis“. Šią vertę sukuria tik 
viešosios srities, kurioje daiktai pasirodo kaip prekės, reiškiama pagar- 
ba, o daiktui tokią vertę suteikia ne darbas, ne kūrimas, ne kapitalas, ne 
pelnas, ne medžiaga, o tik viešoji erdvė, kurioje jis gerbiamas, reikalau- 
jamas arba ignoruojamas. Vertė yra daikto kokybė, kurios jis niekada 
negali turėti privačioje srityje, bet automatiškai ją įgyja tą pačią akimir- 
ką, kai pasirodo viešumoje. Ši „rinkos vertė“, kaip labai aiškiai nurodė 
Locke'as, visiškai nesusijusi su „savaimine natūralia kieno nors ver- 
te“**?, kuri yra objektyvi paties daikto kokybė, „nepriklausoma nuo pa- 
vienio pirkėjo ar pardavėjo valios; tai kažkas, kas susiję su pačiu daiktu, 
egzistuoja, nesvarbu, ar pirkėjui bei pardavėjui patinka, ar ne, ir yra 
kažkas, ką jie turi pripažinti“**. Savaiminę daikto vertę galima pakeisti 


31 Šį apibrėžimą patcikė italų ekonomistas abatas Galiani. Cituoju iš: Hannah R. Se- 
wall, The Theory of Value before Adam Smith, 1901 („Publications of thc American Eco- 
nomic Association“, 3d Ser., Vol. II, No. 3), p. 92. 

* Alfred Marshall, Principles of Economics (1920). I. p. 8. 

3 „Considerations upon the Lowering of Interest and Raising the Value of Money“, 
Collected Works (1801), II, 21. 

* W.J. Ashley (op. cit., p. 140) pažymi, kad „pamatinis skirtumas tarp viduramžiško 
ir šiuolaikinio požiūrių... tas, jog mums vertė yra kažkas visiškai subjektyvu, ji yra tai, ką 
kiekvienas individas nori duoti už daiktą. Akvinicčiui ji buvo kažkas objektyvu“. Tai 
teisinga tik iš dalies, kadangi „pirmasis dalykas, kurį pabrėžia viduramžių mokytojas, yra 
tas, kad vertės nclemia savaiminis paties daikto tobulumas, nes jeigu taip būtų, musė būtų 
vertingesnė už perlą kaip savaime tobulesnis csinys“ (George O’Brien, An Essay on Me- 

tik pakeitus patį daiktą — šitaip sugriaunama stalo vertė pašalinus vieną 
jo koją, — o prekės „rinkos vertė“ pakeičiama „keičiant tam tikrą tos 
prekės santykį su kokia nors kita preke“““. 

Kitais žodžiais sakant, vertės, kitaip negu daiktai, poelgiai ar idėjos, 
niekada nebūna konkrečios žmogaus veiklos produktai, bet randasi kiek- 
vieną kartą, kai tik tokie produktai įtraukiami į nuolat kintančius ir sąly- 
giškus tarp visuomenės narių vykstančius mainus. Kaip teisingai pa- 
brėždavo Marxas, niekas „izoliuotas nekuria verčių“ ir niekas — būtų ga- 
lėjęs jis pridurti — izoliuotas jomis nesirūpina; daiktai, idėjos ar moraliniai 
idealai „tampa vertėmis tik įtraukti į socialinius santykius“*“. 

Painiavą klasikinėje politinėje ekonomijoje“? ir dar didesnę painiavą 
vartojant terminą „vertė“ filosofijoje iš pradžių sukūrė tai, kad senesnį, 
vis dar Locke'o veikaluose randamą žodį worth [„vertingumas“ arba 
„kokybė“'] išstūmė, atrodytų, moksliškesnis terminas „vartojamoji ver- 
tė“. Marxas taip pat perėmė šią terminiją ir, kadangi bjaurėjosi viešąja 
sritimi, visiškai nuosekliai vartojamosios vertės pakeitimą mainomąja 
verte laikė gimtąja kapitalizmo nuodėme. Bet Marxas šioms komerci- 
nės visuomenės nuodėmėms, kada iš tiesų mainų rinka yra svarbiausia 
viešoji vieta ir todėl kiekvienas daiktas tampa mainomąja verte, preke, 
nepriešpriešina „savaiminio“, objektyvaus paties daikto vertingumo. 
Užuot tai padaręs, jis nustatė, kokią funkciją atlieka daiktai vartojančia- 
me Žmonių gyvenimo procese, o šis nepripažįsta nei objektyvios ir sa- 
vaiminės vertės, nei subjektyvios ir socialiai determinuotos vertės. Esant 
socialistiniam lygiam visų gėrybių paskirstymui visiems dirbantiesiems, 


dieval Economic Teaching, 1920, p. 109). Keblumas pašalinamas pasitelkus Locke'o skir- 
tį tarp vertingumo [worth] ir vertės [value] bei vadinant pirmąjį valor naturalis, o antrąją- 
pretium, taip pat ir valor. Žinoma, ši skirtis egzistuoja visose, išskyrus primityviausias, 
visuomenėse, bet naujaisiais amžiais valor naturalis vis labiau nyksta užgožiamas valor. 
(Apic viduramžišką doktriną taip pat žr. Slater, „Value in Theology and Political Econo- 
my“, Irish Ecclesiastical Record, September, 1901.) 

35 Locke, Esė apie pilietinę valdžią, 22. 

3 Das Kapital, III, S. 689 (Marx-Engels Gesamtausgabe, Th. II, Zürich, 1933). 

37 Aiškiausias painiavos pavyzdys yra Ricardo vertės teorija, ypač jo beviltiškas tikė- 
jimas absoliučia verte. (Puikios interpretacijos pateikiamos Gunnaro Myrdalio knygoje 
The Political Element in the Development of Economic Theory, 1953, p. 66 ff., ir Walterio 
A. Weisskopfo knygoje The Psychology of Economics, 1955, ch. 3.) 

kiekvienas apčiuopiamas daiktas ištirpsta tapdamas tik gyvenimo ir darbo 
Jėgos regeneravimo proceso funkcija. 

Tačiau ši žodinė painiava yra tik viena istorijos dalis. Priežastis, dėl 
kurios Marxas užsispyrusiai laikėsi termino „vartojamoji vertė“, taip pat 
kodėl būta tiek daug bergždžių mėginimų atskleisti kokį nors objektyvų 
verčių kilmės šaltinį — darbą, žemę, pelną, — buvo ta, kad niekam nebuvo 
lengva pripažinti paprastą faktą, jog mainų rinkoje — tikrojoje verčių srityje — 
nėra „absoliučios vertės“, o jos paieškos būtų labai panašios į mėginimą 
apskaičiuoti apskritimo kvadratūrą. Visų daiktų nuvertinimas, dėl kurio taip 
smarkiai apgailestauta, tai yra bet koks savaiminis vertingumas prarandamas, 
kai šie daiktai virsta vertėmis arba prekėmis, nes nuo to momento jie toliau 
egzistuoja tik dėl santykio su kokiu nors kitu daiktu, kuris gali būti įsigytas 
vietoj jų. Visuotinis reliatyvumas, kai daiktas egzistuoja tik per santykį su 
kitais daiktais, ir savaiminio vertingumo praradimas, kai niekas nebeturi 
„objektyvios“ vertės, kuri nepriklausytų nuo nuolat kintančių pasiūlos ir 
paklausos vertinimų, glūdi pačioje vertės sąvokoje?*. Ši raida, atrodanti 
neišvengiama komercinėje visuomenėje, pasidarė giliu nerimo šaltiniu ir 
galiausiai pagrindine naujojo ekonomikos mokslo problema net ne dėl paties 
reliatyvumo, o veikiau dėl to, kad homo faber, kuno visą veiklą lemia 
nuolatinis kriterijų, matavimų, taisyklių ir matų taikymas, negalėjo pakęsti, 
jog prarasti „absoliutūs“ matai ar kriterijai. Juk akivaizdu, kad pinigai, kurie 
yra bendras daugelio daiktų vardiklis ir leidžia juos keisti vienas į kitą, 
jokiu būdu neegzistuoja nepriklausomai ir objektyviai taip, kad apskntai 
būtų nenaudojami ir atsispirtų visokioms manipuliacijoms — taip, kaip 
nepriklausomai nuo matuotinų daiktų ir matus taikančių žmonių ir 
objektyviai egzistuoja kriterijus ar bet kuris kitas matavimas. 


3 Anksčiau cituotos (išnaša 34) Ashley'io pastabos teisingumą patvirtina faktas, kad 
viduramžiais nežinota tikroji mainų rinka. Viduramžių mokytojai manė, kad daikto vertę 
lemia arba jo vertingumas, arba objektyvūs žmogaus poreikiai, - pavyzdžiui, šitaip manė 
Buridanas: valor rerum aestimatur secundum humanam indigentiam, - o „teisingą kainą“ 
paprastai nulemdavo bendras visų vertinimas, ir tik „dėl įvairiopų ir iškreiptų Žmogaus 
troškimų tampa tikslinga nustatant vidutinę kainą pasiremti kai kurių išmintingų Žmonių 
nuomone“ (Gerson, De contractibus, I. 9, cituojama pagal O'Brien, op. cit., p. 104 ff.). 
Nesant mainų rinkos, buvo neįsivaizduojama, kad daikto vertė galėtų priklausyti tik nuo jo 
santykio arba palyginimo su kitu daiktu. Tad klausimas ne tiek tas - objektyvi ar subjekty- 
vi vertė, bet — ar ji gali būti absoliuti, ar rodo tik santykį tarp daiktų. 

Kaip tik šią matų ir universalių taisyklių, be kurių žmogus niekada 
nebūtų galėjęs sukurti pasaulio, prarastį jau Platonas įžvelgė Protagoro 
siūlyme daiktus gaminantį ir naudojantį žmogų paversti aukščiausiu jų 
matu. Tai rodo, kaip glaudžiai mainų rinkos reliatyvumas susijęs su in- 
strumentalumu, išaugančiu iš amatininko pasaulio ir gaminimo patir- 
ties. Pirmasis iš tiesų tolygiai ir nuosekliai išauga iš antrojo. Tačiau Pla- 
tono atkirtis, kad ne žmogus, o „dievas yra visų daiktų matas“, būtų 
tuščias moralizuojantis gestas, jeigu būtų tikrai tiesa, kaip kad manyta 
naujaisiais amžiais, jog naudingumu besidangstantis instrumentalumas 
visiškai valdo užbaigto pasaulio sritį, kaip jis valdo veiklą, per kurią 
atsiranda pasaulis ir visi jame esantys daiktai. 


23. Pasaulio pastovumas ir meno kūrinys 


Tarp daiktų, suteikiančių žmogaus sukurtam pasauliui stabilumo, 
be kurio jis niekada netaptų patikimais namais žmonėms, yra tam tik- 
ras skaičius objektų, kurie, griežtai kalbant, visai nenaudingi ir, nega- 
na to, būdami unikalūs, yra neišmainomi ir todėl jų negalima sulyginti 
pasitelkus tokį bendrą vardiklį kaip pinigai; jeigu jie patenka į mainų 
rinką, jų kaina gali būti nustatoma tik savavališkai. Be to, tinkamas 
bendravimas su meno kūriniu tikrai nėra jo „naudojimas“; priešingai, 
kad jis užimtų tinkamą vietą pasaulyje, turi būti rūpestingai išimtas iš 
viso paprastų naudojamų daiktų konteksto. Maža to, jis turi būti nuto- 
lintas nuo kasdienio gyvenimo, su kuriuo susiliečia mažiau negu bet 
kuris kitas daiktas, reikmių ir poreikių. Ar šis nenaudingumas buvo 
visada būdingas meno objektams, ar anksčiau menas padėjo tenkinti 
vadinamuosius religinius žmonių poreikius, kaip kad paprasti naudo- 
jami daiktai tenkina kasdieniškesnius poreikius, mums visai nesvar- 
bu. Net jeigu istorinės meno ištakos būtų grynai religinio arba mitolo- 
ginio pobūdžio, iš tikrųjų menas puikiai išgyveno atsiskyręs nuo reli- 
gijos, magijos ir mito. 

Būdami nuostabiai pastovūs, meno kūriniai yra pasauliškiausi iš visų 
apčiuopiamų daiktų; jų tvarumui beveik nekenkia ardomasis gamtos pro- 
cesų poveikis, kadangi jų nenaudoja gyvos būtybės, mat toks naudoji- 
mas, anaiptol neįgyvendinantis jų esminio tikslo, kaip kad kėdės tikslas 

įgyvendinamas, kai ant jos atsisėdama, gali juos tik sunaikinti. Taigi jie 
pasižymi didesniu tvarumu negu tas, kurio reikia visiems daiktams, kad 
šie apskritai egzistuotų; jie gali išlikti per amžius. Toks pastovumas prade- 
da savaime reprezentuoti paties žmogaus pastatyto pasaulio stabilumą — 
pasaulio, kuris, būdamas apgyvendintas ir naudojamas mirtingųjų, nie- 
kada negali būti absoliutus. Niekur kitur pats daiktų pasaulio tvarumas 
neišryškėja taip grynai ir aiškiai, todėl niekur kitur taip įspūdingai neat- 
siskleidžia šis daiktas-pasaulis kaip nemirtingi mirtingų būtybių namai. 
Atrodo, tarsi per meno pastovumą tapo permatomas pasaulio stabilumas, 
tad nemirtingumo — ne sielos ar gyvybės, bet to, ką sukūrė mirtingos 
rankos — nuojauta tapo apčiuopiama, kad švytėtų ir būtų matoma, skam- 
bėtų ir būtų girdima, kalbėtų ir būtų skaitoma. 

Tiesioginis meno kūrinio šaltinis yra žmogaus gebėjimas mąstyti, 
kaip kad žmogaus polinkis „„mainikauti ir mainyti“ yra mainomų objek- 
tų šaltinis, o jo sugebėjimas naudoti yra naudojamų daiktų šaltinis. Tai 
yra žmogaus gebėjimai, o ne vien tokios žmogiškojo gyvūno savybės 
kaip jausmai, reikmės ir poreikiai, su kuriais šie gebėjimai susiję ir ku- 
rie visada sudaro jų turinį. Tokios Žmonių savybės tiek pat nesusijusios 
su pasauliu, kurį žmogus kuria kaip savo namus žemėje, kaip ir atitinka- 
mos kitų gyvūnų rūšių savybės, ir jeigu jas laikytume žmogaus sukurta 
žmogiškojo gyvūno aplinka, tokia aplinka būtų ne-pasaulis, ji greičiau 
būtų emanacijos, o ne kūrimo produktas. Mąstymas susijęs su jausmu ir 
transformuoja jo nebylų ir neartikuliuotą liūdnumą, kaip kad mainai kei- 
čia nuogą geismo godulį, o naudojimas keičia nevaldomą poreikių šėl- 
smą, kol visi jie tampa tinkami įžengti į pasaulį ir būti paversti daiktais, 
tapti sudaiktintais. Visais šiais atvejais žmogaus gebėjimas, kuris dėl 
savo prigimties yra atviras pasauliui ir komunikatyvus, transcenduoja ir 
iš įkalinimo savyje paleidžia į pasaulį aistringą [jausmo] jėgą. 

Meno kūrinių atveju sudaiktinimas nėra tik transformacija; jis yra 
transfigūracija, tikra metamorfozė, kuriai vykstant tarsi apverčiama 
gamtos tėkmė, kai ne liepsnos sudega iki pelenų, bet net dulkės gali 
pavirsti liepsnomis*?. Meno kūriniai yra mąstymo sukurti daiktai, bet 


3 Tekste remiamasi Rilke's cilėraščiu apie meną „Magija“, kuriame aprašomas šis pasi- 
keitimas. Eilėraštis skamba taip: „Aus unbeschreiblicher Verwandlung stammen / solche 
Gebilde: Fūhl! und glaub! / Wir leidens oft: zu Asche werden Flammen, / doch, in der Kunst: 

tai jiems netrukdo būti daiktais. Pats mąstymo procesas nekuria ir ne- 
gamina tokių apčiuopiamų daiktų kaip knygos, paveikslai, skulptūros 
ar kompozicijos — lygiai kaip pats naudojimas nekuria ir negamina 
namų ir baldų. Sudaiktinimas, kuris įvyksta ką nors parašius, nutapius 
paveikslą, sumodeliavus figūrą ar sukomponavus melodiją, žinoma, 
susijęs su anksčiau už jį atsiradusia mintimi, bet iš tikrųjų mintį paver- 
čia tikrove ir gamina iš minties daiktus tas pats menas, kuris, pasitel- 
kęs pirmykštį įrankį - žmogaus rankas, — kuria kitus tvarius žmogaus 
sukurto pasaulio daiktus. 

Anksčiau minėjome, kad už šį sudaiktinimą ir materializavimą, be 
kurių jokia mintis negali tapti apčiuopiamu daiktu, visada reikia mo- 
kėti, o kaina yra pats gyvenimas: „gyva dvasia“ privalo gyvuoti visa- 
da „negyvoje raidėje“, o atgyti ji gali tik tada, kai negyva raidė vėl 
susiliečia su prikelti ją norinčiu gyvenimu, nors šiam prisikėlimui iš 
mirusiųjų ir visiems gyviems daiktams bendras vienas dalykas — nu- 
mirti vėl. Tačiau šis negyvumas, nors vienaip ar kitaip būdingas visam 
menui ir tarsi rodantis nuotolį tarp pirminių minties namų Žmogaus 
širdyje ar galvoje ir jos galutinės paskirties pasaulyje, skirtinguose 
menuose būna vis kitoks. Muzikoje ir poezijoje, „nemedžiagiškiau- 
siuose“ menuose, nes jų „medžiaga“ yra garsai ir žodžiai, sudaiktini- 
mas ir jo reikalaujamas meistriškumas būna minimalūs. Jaunas poetas 
ir muzikos vunderkindas gali pasiekti tobulumą daug nesimokę ir ne- 
turėdami daug patirties — vargu, ar šiam reiškiniui kas nors gali prilyg- 
ti tapyboje, skulptūroje arba architektūroje. 

Poezija, kurios medžiaga yra kalba, galbūt yra žmogiškiausias ir ne- 
pasaulietiškiausias menas, kurio galutinis produktas mažiausiai nutolsta 
nuo jį įkvėpusios minties. Eilėraščio tvarumą laiduoja koncentracija, tad 
atrodo, kad sodriausia ir sutelkčiausia kalba savaime yra poetiška. Čia 
prisiminimas, Mnėmosynė, mūzų motina, tiesiogiai paverčiamas atmin- 
timi, O šią transformaciją poetas įgyvendina pasitelkdamas ritmą, dėl ku- 
rio eilėraštis įstringa į atmintį beveik savaime. Kaip tik šis artumas gy- 
vam prisiminimui leidžia eilėraščiui išlikti, būti tvariam net ir kai jis nėra 


zur Flamme wird der Staub. / Hier ist Magie. In das Bereich des Zaubers / scheint das gemci- 
ne Wort hinaufgestuft... / und ist doch wirklich wie der Ruf des Taubers, / der nach der 
unsichtbaren Taube ruft“ (R. M. Rilke, Aus Taschen-Būchern und Merk-Blūttern, 1950). 

išspausdintas arba užrašytas, ir nors eilėraščio „kokybę“ gali lemti įvai- 
rūs standartai, jo „įsimintinumas“ neišvengiamai lems jo tvarumą, t. y. jo 
galimybę ilgam išlikti žmonijos prisiminimuose. Iš visų minties sukurtų 
daiktų poezija artimiausia minčiai, o eilėraštis yra ne toks daiktiškas kaip 
bet kuris kitas meno kūrinys; vis dėlto net ir eilėraštis, nesvarbu, kiek 
būtų egzistavęs kaip gyvas sakomas žodis bardo ir jo klausytojų prisimi- 
nimuose, galiausiai bus „padarytas“, t. y. užrašytas ir paverstas apčiuo- 
piamu daiktu tarp daiktų, nes prisiminimui ir sugebėjimui prisiminti, iš 
kurių kyla visoks nežūstamybės troškimas, reikia juos primenančių ir 
neleidžiančių patiems žūti apčiuopiamų daiktų“. 

Mintis ir pažinimas nėra tas pat. Mintis, meno kūrinių šaltinis, ne- 
transformuota ar netransfigūruota apsireiškia visoje didžioje filosofijo- 
je, o pagrindinė pažintinių procesų, per kuriuos įgyjame ir kaupiame 
žinojimą, išraiška yra mokslai. Pažinimas visada siekia konkretaus tiks- 
lo, kurį gali nustatyti tiek praktiniai motyvai, tiek „tuščias smalsumas“, 
bet pasiekus šį tikslą, kognityvinis procesas baigiasi. Mintis, priešingai, 
neturi nei pabaigos, nei tikslo anapus savęs ir ji net neduoda rezultatų; 
ne tik utilitarinė homo faber filosofija, bet ir veiksmo žmonės bei moks- 
lų rezultatų mėgėjai nenuilstamai įrodinėjo, kokia visiškai „nenaudin- 
ga“ esanti mintis — išties tokia pat nenaudinga kaip ir jos įkvepiami me- 
nai. O mintis negali pretenduoti net ir į tuos nenaudingus produktus, nes 
juos, kaip ir didžiąsias filosofines sistemas, vargiai galima vadinti gry- 
nojo mąstymo griežtąja šio žodžio prasme rezultatais, nes menininkas 
arba rašantis filosofas kaip tik ir turi pertraukti šį mąstymo procesą ir jį 
transformuoti, kad materializuodamas sudaiktintų savo kūrybą. Mąsty- 


* Idiominis posakis „daryti eilėraštį“ arba faire des vers, kalbant apie pocto veiklą, 
jau susijęs su šiuo sudaiktinimu. Tą patį galima pasakyti apie vokicčių dichten, kuris, ko 
gero, kilęs iš lotynų k. žodžio dictare: „das ausgesonnene geistig Geschaffenc nieder- 
schreiben oder zum Nicderschreiben vorsagen“ (Grimm's Wörterbuch); tą patį būtų gali- 
ma pasakyti, jeigu žodis būtų kildinamas, kaip tai daroma Kluge/Gėtze, Etymologisches 
Wörterbuch, iš tichen, seno žodžio, reiškiančio schaffen, kuris turbūt susijęs su lotynų k. 
žodžiu fingere. Šiuo atveju poetinė veikla, sukurianti eilėraštį iki jį užrašant, taip pat su- 
prantama kaip „darymas“. Štai Demokritas liaupsino dieviškąjį Homero genijų, kuris ,,su- 
kūrė kosmosą iš visų rūšių žodžių“ - epeoūn kosmon etektėnato pantoion (Dicls, op. cit., 
B21). Poetų meistriškumas taip pat pabrėžiamas graikišku idiominiu posakiu, Žyminčiu 
poezijos meną: tektones hymnon. 

mo veikla tokia pat nepaliaujama ir besikartojanti kaip pats gyvenimas, 
o klausimas, ar mąstyti apskritai prasminga, yra tokia pat neįmenama 
mįslė kaip ir gyvenimo prasmės klausimas; mąstymo veiklos procesai 
taip intymiai persmelkia visą žmogaus egzistavimą, kad jos pradžia ir 
pabaiga sutampa su paties žmogaus gyvenimo pradžia ir pabaiga. Todėl 
nors mąstymas ir įkvepia didžiausią pasaulišką homo faber produkty- 
vumą, jis anaiptol nėra šio žmogaus prerogatyva; mąstymas pradeda 
atsiskleisti kaip jo įkvėpimo šaltinis tik tada, kai tarsi pranoksta save ir 
pradeda gaminti nenaudingus daiktus, objektus, nesusijusius su mate- 
malinėmis arba intelektinėmis reikmėmis — su fiziniais žmogaus porel- 
kiais tiek pat, kiek ir su jo troškimu pažinti. Kita vertus, pažinimas daly- 
vauja visuose, o ne tik intelektinio ar meninio kūrimo procesuose; kaip 
ir pats gaminimas, jis yra procesas, turintis pradžią ir pabaigą, jo nau- 
dingumą galima patikrinti ir jis žlunga, jeigu neduoda rezultatų, pana- 
šiai kaip staliaus meistriškumas baigiasi, kai jis pagamina dvikojį stalą. 
Kognityviniai procesai moksle iš esmės nesiskiria nuo pažinimo funk- 
cijos gaminant; pažinimu gauti mokslo rezultatai papildo žmogaus su- 
kurtą pasaulį kaip ir visi kiti daiktai. 

Negana to, ir mąstymą, ir pažinimą reikia skirti nuo loginio sampro- 
tavimo galios. Jos apraiškos yra tokios operacijos kaip dedukcijos iš ak- 
siominių arba savaime akivaizdžių teiginių, konkrečių atvejų pniskyri- 
mas bendroms taisyklėms arba nuoseklių išvadų grandinių pynimo bū- 
dai. Šių žmogaus gebėjimų atveju iš tikrųjų susiduriame su tam tikra 
smegenų jėga, o Ji ne vienu atžvilgiu panašiausia į darbo jėgą, kurią žmo- 
giškasis gyvūnas įgyja dėl savo metabolizmo su gamta. Smegenų jėgos 
maitinami mentaliniai procesai paprastai vadinami intelektu, o šį intelek- 
tą galima išties išmatuoti intelekto testais, kaip kūno stiprumą galima 
išmatuoti kitais būdais. Šių procesų dėsnius, logikos dėsnius, galima at- 
skleisti kaip ir kitus gamtos dėsnius, nes jie galiausiai įsišakniję žmogaus 
smegenų struktūroje ir, kai individas sveikas, jie turi tą pačią priverčia- 
mąją jėgą kaip ir neišvengiama būtinybė, reguliuojanti kitas mūsų kūnų 
funkcijas. Kaip tik žmogaus smegenų struktūroje glūdi prievarta pripa- 
žinti, jog du ir du yra keturi. Jeigu būtų tiesa, kad žmogus yra animal 
rationale ta prasme, kaip naujieji amžiai suprato šį terminą, būtent gyvū- 
nų rūšis, besiskirianti nuo kitų gyvūnų tuo, kad apdovanota didesne sme- 
genų jėga, tai neseniai išrastos elektroninės mašinos, kurios, kartais bau- 

gindamos, o kartais trikdydamos savo išradėjus, taip nuostabiai ,„protin- 
gesnės“ už žmones, iš tiesų būtų Aomunculi. Iš tikrųjų jos, kaip ir visos 
mašinos, tik pakeičia ir dirbtinai padidina žmogaus darbo jėgą veikda- 
mos seniai gerbiamu bet kokio darbo pasidalijimo principu — išskaidyti 
kiekvieną operaciją į paprasčiausius ją sudarančius judesius ir, pavyz- 
džiui, daugybą pakeisti kartojamais sudėties veiksmais. Pranašesnę ma- 
šinos jėgą atskleidžia sparta, smarkiai pranokstanti žmogaus smegenų 
Jėgos greitį; dėl šios didesnės spartos mašina gali išsiversti be daugybos, 
kuri yra ikielektroninė techninė priemonė sudėčiai paspartinti. Milžiniš- 
ki kompiuteriai įrodo tik tai, kad naujieji amžiai klydo, kaip ir Hobbesas, 
manydami, jog racionalumas kaip sugebėjimas „apskaičiuoti padarinius“ 
yra aukščiausias ir žmogiškiausias žmogaus gebėjimas, ir kad gyvenimo 
arba darbo filosofai Marxas, Bergsonas ar Nietzsche buvo teisūs laiky- 
dami šio tipo intelektą, kurį jie klaidingai palaikė protu, tik paties gyve- 
nimo proceso funkcija arba, kaip sakė Hume'as, tik „aistrų vergu“. Aki- 
vaizdu, kad smegenų jėga ir jos generuojami priverčiamojo pobūdžio 
loginiai procesai negali pastatyti pasaulio ir yra tokie nepasauliški kaip ir 
priverčiamieji gyvenimo, darbo ir vartojimo procesai. 

Vienas iš stulbinamų klasikinės politinės ekonomijos prieštaravimų 
tas, kad tie patys teoretikai, kurie didžiavosi savo nuosekliai utilitarine 
pasaulėžiūra, dažnai labai miglotai suprasdavo gryną naudingumą. Pa- 
prastai jie gerai suvokė, kad specifinis darymo produktyvumas yra ne 
tiek jo naudingumas, kiek gebėjimas laiduoti tvarumą. Šiuo prieštaravi- 
mu jie tyliai pripažįsta, kad jų pačių utilitarinei filosofijai trūksta realiz- 
mo. Juk nors paprastų daiktų tvarumas yra tik silpnas pastovumo, bū- 
dingo pasauliškiausiems iš visų daiktų — meno kūriniams, - atspindys, 
ši savybė — ji Platonui atrodė dieviška kaip priartėjimas prie nemirtin- 
gumo — iš dalies būdinga kiekvienam daiktui kaip daiktui. Kaip tik ši 
savybė ar jos trūkumas švyti iš daikto formos ir daro jį gražų arba bjau- 
rų. Žinoma, nesiekiama ir nereikia siekti, kad paprastas naudojamas daik- 
tas būtų gražus, vis dėlto visa, kas apskritai turi formą ir gali būti mato- 
ma, negali nebūti gražu, bjauru arba kažkas pusiau tarp vieno ir kito. 
Viskas, kas yra, turi pasirodyti, o niekas negali pasirodyti be savo for- 
mos; tad iš tikrųjų nėra daikto, kuris vienaip ar kitaip netranscenduotų 
savo funkcinio naudingumo, o jo transcendencija, jo gražumas ar bjau- 
rumas prilygsta pasirodymui viešai ir buvimui matomam. Be to, vien 

tik savo egzistavimu pasaulyje kiekvienas užbaigtas daiktas taip pat trans- 
cenduoja grynojo instrumentalumo sritį. Matas, kuriuo vertinamas daikto 
tobulumas, niekada nebūna vien jo naudingumas. Juk nors bjaurus sta- 
las atliks tą pačią funkciją kaip ir gražus, jo matas bus tai, ar jis atrodo 
taip, kaip turi atrodyti, o tai yra, kalbant platoniškai, ne kas kita, kaip 
atitikimas ar neatitikimas eidos arba idea, mentalinio vaizdinio arba, ko 
gero, vidine akimi matomo vaizdinio, kuris buvo iki daiktui atsirandant 
pasaulyje ir išliks po jo potencialaus sunaikinimo. Kitais žodžiais sa- 
kant, net naudoti skirti daiktai vertinami ne tik atsižvelgiant į subjekty- 
vius žmonių poreikius, bet ir remiantis objektyviais matais pasaulio, 
kuriame jie ras vietą, kad išsilaikytų, būtų matomi ir naudojami. 

Žmogaus sukurtas daiktų pasaulis, homo faber pastatytas žmogiška- 
sis pasaulis, tampa mirtingo Žmogaus namais, kurie išliks stabilūs ir per- 
gyvens nuolat besikeičiančią žmonių gyvenimų ir veiksmų tėkmę tik 
tiek, kiek transcenduos ir grynąjį vartoti gaminamų daiktų funkcionalu- 
mą, ir naudoti gaminamų objektų naudingumą. Ne biologiškai supran- 
tamas gyvenimas — kiekvienam Žmogui skirta laiko atkarpa tarp gimi- 
mo ir mirties — reiškiasi veiksmu ir kalba, o šiems abiem ir gyvenimui 
bendra yra jų esminis bergždumas. „Didžių darbų darymas“ ir „didžių 
žodžių sakymas“ nepaliks pėdsako, jokio produkto, kuris galėtų išlikti 
praėjus veiksmo ir pasakyto žodžio akimirkai. Animal laborans reikia 
homo faber pagalbos, kad palengvėtų jo darbas ir išnyktų kančia, mir- 
tingiesiems reikia jo pagalbos statant namus žemėje, o veikiantiems ir 
kalbantiems žmonėms reikia tobuliausiai veikiančio homo faber pagal- 
bos, t. y. menininko, poetų ir istoniografų, paminklų statytojų arba rašy- 
tojų pagalbos, nes be jų apskritai negyvuotų vienintelis jų veiklos pro- 
duktas — užfiksuojama ir pasakojama istorija. Kad pasaulis būtų tai, kas 
jis visada turėjo būti - namais žmonėms, kol šie gyvena žemėje, žmo- 
gaus sukurtas pasaulis privalo būti vieta, tinkama veikti ir kalbėti, nes 
veiksmai ne tik visiškai nenaudingi gyvybinių reikmių požiūriu, bet yra 
ir visiškai kitokio pobūdžio negu įvairialypė gaminimo veikla, sukūrusi 
patį pasaulį ir visus jame esančius daiktus. Čia mums nereikia rinktis 
tarp Platono ar Protagoro arba spręsti, kas - žmogus ar dievas — turi būti 
visų daiktų matas; tikra tai, kad matas negali būti nei neišvengiama bio- 
loginio gyvenimo ir darbo būtinybė, nei utilitarinis gaminimo ir naudo- 
jimo instrumentalizmas. 

Bet kokį sielvartą galima ištverti, jeigu perkeli jį į pasakojimą arba 
pasakoji apie jį istoriją. 


Isak Dinesen 


Nam in omni actione principaliter intenditur ab agente, sive neces- 
sitate naturae sive voluntarie agat, propriam similitudinem explicare; 
unde fit quod omne agens, in quantum huiusmodi, delectatur, quia, cum 
omne quod est appetat suum esse, ac in agendo agentis esse modammo- 
do amplietur, sequitur de necessitate delectatio. ... Nihil igitur agit nisi 
tale existens quale patiens fieri debet. 


(Juk veikėjas, atlikdamas kiekvieną veiksmą, nesvarbu, ar veikia skatinamas 
prigimtinės būtinybės, ar remdamasis laisva valia, pirmiausia siekia atskleisti savo 
paveikslą. Todėl yra taip, kad kiekvienas veikėjas, kiek jis veikia, mėgaujasi veiki- 
mu; juk viskas, kas yra, trokšta būti, o kadangi veikiant veikėjo buvimas kažkaip 
sustiprinamas, neišvengiamai patiriamas malonumas. ... Tad niekas neveikia, jeigu 
[veikdamas] neatskleidžia paslėpto savęs.) 


Dante 


24. Veikėjo atsiskleidimas per 
kalbą ir veiksmą [poelgį] 


Žmonių įvairiopumas — pamatinė ir veiksmo, ir kalbėjimo sąlyga — 
pasireiškia dvejopai: kaip lygybė ir kaip skirtingumas. Jeigu Žmonės 
nebūtų lygūs, jie negalėtų nei suprasti vienas kito ir gyvenusiųjų iki jų, 
nei planuoti ateities ir numatyti po jų ateisiančiųjų poreikių. Jeigu žmo- 
nės nesiskirtų, kiekvienas žmogus nebūtų kitoks negu bet kuris esantis, 

buvęs ar būsiantis kitas, jiems nereikėtų nei kalbos, nei veiksmo, kad 
juos galėtų suprasti. Norint perteikti tiesioginius, tokius pat poreikius ir 
reikmes, pakaktų ženklų ir garsų. 

Žmonių skirtingumas nėra tas pat kaip kitoniškumas — keista alte- 
ritas savybė, kurią turi visa, kas yra, ir todėl viduramžių filosofijoje ji 
yra viena iš keturių pamatinių, universalių Būties charakteristikų, trans- 
cenduojanti kiekvieną konkrečią savybę. Teisybė, kitoniškumas yra 
svarbus įvairiopumo aspektas, jis yra priežastis, kodėl visi mūsų api- 
brėžimai yra skirtys ir kodėl negalime nieko apibūdinti to neatskirda- 
mi nuo ko nors kito. Abstrakčiausia forma kitoniškumas randamas tik 
kaip grynas neorganinių objektų dauginimas, o bet kokiai organinei 
gyvybei jau būdingos variacijos ir skirtumai — net tos pačios rūšies 
egzemplioriams. Bet tik žmogus gali išreikšti šį skirtingumą ir atskirti 
save nuo kitų ir tik jis gali atskleisti savąjį aš, o ne vien kažką — troš- 
kulį ar alkį, meilumą, priešiškumą ar baimę. Žmogaus kitoniškumas, 
būdingas jam ir viskam, kas yra, ir skirtingumas, kuris būdingas jam ir 
viskam, kas gyva, tampa jo unikalumu, o žmonių įvairiopumas yra 
paradoksali unikalių būtybių įvairovė. 

Kalba ir veiksmas atskleidžia šį unikalų skirtingumą. Žmonės, užuot 
buvę tik skirtingi, kalbėdami ir veikdami atskiria save nuo kitų; šiais 
dviem būdais žmonės pasirodo vieni kitiems ne kaip fiziniai objektai, 
bet gua žmonės. Šis pasirodymas, besiskiriantis vien nuo kūniško eg- 
zistavimo, remiasi iniciatyva, bet tai iniciatyva, kurios negali išvengti 
joks žmogus ir vis tiek likti žmogumi. To negalima pasakyti apie jokią 
kitą vita activa veiklą. Žmonės gali labai gerai gyventi nedirbdami, jie 
gali versti kitus dirbti jiems, jie gali tvirtai nuspręsti tik naudotis ir mė- 
gautis daiktų pasauliu, patys nepapildydami jo nė vienu naudingu daik- 
tu; išnaudotojo arba vergvaldžio ir parazito gyvenimas gali būti netei- 
singas, bet jie tikrai - žmonės. Kita vertus, gyvenimas be kalbos ir veiks- 
mo — ir tai būtų vienintelis gyvenimo būdas, kuris nuoširdžiai išsižadėtų 
bet kokios regimybės ir bet kokios tuštybės bibline prasme, - tiesiogine 
šio žodžio prasme būtų numirimas pasauliui; jis liautųsi buvęs žmogiš- 
kas gyvenimas, nes nebebūtų gyvenamas tarp žmonių. 

Žodžiu ir veiksmu mes įsitraukiame į Žmogaus pasaulį, ir šis įsitrau- 
kimas panašus į antrąjį gimimą, kai patvirtiname nuogą mūsų pradinio 
fizinio gimimo faktą ir prisiimame už jį atsakomybę. Šitaip įsitraukti 

mūsų neverčia tokia būtinybė, kokia verčia dirbti, ir neskatina toks nau- 
dingumas, koks skatina kurti. Įsitraukti gali paskatinti kitų buvimas - su 
jais norėtume bendrauti, bet jie niekada nesąlygoja šio įsitraukimo; im- 
pulsas įsitraukti kyla iš pradžios, kuri atėjo į pasaulį mums gimus ir į 
kurią mes reaguojame pradėdami ką nors nauja savo iniciatyva!. Veikti 
plačiausia prasme reiškia imtis iniciatyvos, pradėti (kaip rodo graikų 
kalbos žodis archein, „pradėti“, „vesti“ ir galiausiai „valdyti“), ką nors 
išjudinti (tai yra pradinė lotynų kalbos žodžio agere reikšmė). Kadangi 
žmonės yra initium, ateiviai ir pradininkai todėl, kad gimė, jie imasi 
iniciatyvos, yra paskatinami veikti. [/nitium] ergo ut esset, creatus est 
homo, ante quem nullus fuit („kad būtų pradžia, buvo sukurtas žmogus, 
iki kurio nieko nebuvo“), — sakė Augustinas savo politinėje filosofijo- 
je2. Ši pradžia nėra tapati pasaulio pradžiai“, tai nėra kažkokio [dalyko] 
pradžia, bet pradžia to, kuris pats yra pradininkas. Sukūrus žmogų, pra- 
džios principas pasirodė pačiame pasaulyje, o tuo, žinoma, tik kitaip 
pasakoma, kad laisvės principas buvo sukurtas tada, kai buvo sukurtas 
žmogus, bet ne anksčiau. 

Pradžios prigimčiai būdinga tai, kad pradedama kažkas nauja, ko 
negalima laukti iš to, kas jau buvo įvykę anksčiau. Šis stulbinamas 
netikėtumas būdingas visoms pradžioms ir visoms ištakoms. Tad gy- 
vybės atsiradimas iš neorganinės materijos yra be galo neįtikėtinas 
neorganinių procesų rezultatas, kaip ir Žemės atsiradimas žvelgiant 


! Šį apibūdinimą patvirtina nauji psichologijos ir biologijos atradimai, taip pat pabrė- 
žiantys vidinę kalbos ir veiksmo giminystę, jų spontaniškumą ir praktinį betiksliškumą. 
Ypač žr. Arnold Gchlen, Der Mensch: Seine Natur und seine Stellung in der Welt (1955). 
Knygoje puikiai apibendrinami naujausių mokslinių tyrinėjimų rezultatai ir interpretaci- 
jos, joje taip pat gausu vertingų įžvalgų. Gehlenas, kaip ir mokslininkai, kurių rezultatais 
jis grindžia savo teorijas, mano, kad šie specifiškai žmogiški sugebėjimai taip pat yra ir 
„biologinė būtinybė“, būtent jie būtini tokiam biologiškai silpnam ir blogai prisitaikiusiam 
organizmui, koks yra žmogus, bet tai kitas klausimas, kuris čia mums neturėtų rūpėti. 

? De civitate Dei, XII, 20. 

? Pasak Augustino, šios dvi pradžios tokios skirtingos, kad jis pavartojo kitokį žodį 
pradžiai, kuri yra žmogus (initium), nurodyti, o pasaulio pradžią žymėjo žodžiu princi- 
pium, kuris yra standartinis pirmosios Biblijos eilutės vertimas. Kaip galima matyti iš De 
civitate Dei, XI, 32, žodis principium turėjo Augustinui toli gražu ne tokią radikalią reikš- 
mę: pasaulio pradžia „nereiškia, kad nieko nebuvo sukurta (juk buvo angelai)“, nors anks- 
Čiau cituotoje frazėje, susijusioje su žmogumi, jis aiškiai priduria, kad iki jo nebuvo nieko. 

Visatos procesų požiūriu arba Žmogaus išsivystymas iš gyvūnų pa- 
saulio. Nauja visuomet įvyksta prieštaraujant nenugalimiems statisti- 
niams dėsniams ir iš jų kylančioms tikimybėms, kurios visų prakti- 
nių, kasdienių tikslų požiūriu prilygsta tikrenybe:, todėl tai, kas nau- 
ja, visada pasirodo kaip stebuklas. Faktas, kad žmogus sugeba veikti, 
reiškia, kad iš jo galima tikėtis to, kas nelaukta, kad jis sugeba atlikti 
tai, kas yra be galo neįtikėtina. Tai galima taip pat tik todėl, kad kiek- 
vienas žmogus unikalus, tad gimus kiekvienam naujam Žmogui pa- 
saulyje pasirodo kažkas unikaliai nauja. Turint omenyje šį unikalu- 
mą, galima iš tiesų sakyti, kad iki tol nieko nebuvo. Veiksmas kaip 
pradžia atitinka gimimo faktą, jis aktualizuoja žmogiškąją gimstamu- 
mo būklę, o kalba atitinka skirtingumo faktą ir aktualizuoja žmogiš- 
kojo įvairiopumo būklę, tai, kad gyvename tarp sau lygių kaip savitos 
ir unikalios būtybės. 

Veiksmas ir kalba taip glaudžiai susiję todėl, kad pirmykštis ir speci- 
fiškai žmogiškas veiksmas privalo tuo pat metu būti atsakymas į kiek- 
vienam naujam ateiviui keliamą klausimą: „Kas esi?“ Atsakymas, kas 
esi, implicitiškai glūdi tiek žodžiuose, tiek veiksmuose; vis dėlto kalba 
turbūt daug labiau susijusi su atskleidimu negu veiksmas“, lygiai kaip 
veiksmas artimesnis pradžiai negu kalba, nors daugelis, ir net dauguma, 
veiksmų atliekami kalbant. Šiaip ar taip, bekalbis veiksmas ne tik pra- 
rastų savo atskleidžiamąjį pobūdį, bet ir kartu tarsi prarastų savo sub- 
jektą: ne veikiantys žmonės, bet vykdantys robotai įgyvendintų tai, kas, 
žmogiškai kalbant, liktų nesuprantama. Bekalbis veiksmas nebebūtų 
veiksmas, kadangi nebebūtų veikėjo, o kalbėti apie veikėją, Žygių atli- 
kėją, galima tik tuo atveju, jeigu jis tuo pat metu yra žodžių sakytojas. 
Jo pradedamą veiksmą žmogiškai atskleidžia žodis, ir nors jo poelgį 
galima suvokti kaip bežodį šiurkštų fizinį reginį, jis tampa reikšmingas 
tik per sakomą žodį, kuriame veikėjas atpažįsta save kaip veikėją skelb- 
damas, ką jis daro, padarė ir ketina daryti. 

Jokiai kitai žmogaus veiksenai taip nereikia kalbos kaip veiksmui. 
Visoms kitoms veiksenoms kalbos vaidmuo yra pagalbinis, ji yra ben- 
dravimo priemonė arba tik lydi kažką, ką būtų galima atlikti ir tyliai. 


* Dėl šios priežasties Platonas sako, kad lexis („kalba“) daug labiau susijusi su tiesa 
negu praxis. 

Tiesa, kad kalba nepaprastai naudinga kaip bendravimo ir informavimo 
priemonė, bet ją galėtų pakeisti ženklų kalba, kuri vėliau galėtų pasiro- 
dyti esanti net naudingesnė ir patogesnė perteikti tam tikras reikšmes, 
kaip kad būna matematikoje ir kitose mokslo disciplinose arba tam tik- 
rais kolektyvinio darbo atvejais. Tiesa ir tai, kad žmogaus gebėjimas 
veikti, o ypač veikti sutartinai, nepaprastai naudingas savigynos tikslais 
arba interesams įgyvendinti, bet jeigu čia būtų kalbama tik apie tai, kaip 
panaudoti veiksmą siekiant tikslo, tai būtų akivaizdu, kad tą patį tikslą 
būtų galima daug lengviau pasiekti pasitelkus nebylią prievartą, tad at- 
rodo, kad veiksmas nėra labai efektyvus prievartos pakaitalas, lygiai 
kaip kalba, vertinant ją grynai naudingumo požiūriu, atrodo esanti grioz- 
diškas ženklų kalbos pakaitalas. 

Veikdami ir kalbėdami žmonės parodo, kas jie yra, aktyviai atsklei- 
džia savo unikalius asmeninius tapatumus ir šitaip pasirodo Žmonių pa- 
saulyje, o fiziniai jų tapatumai pasirodo jiems visiškai neveikiant — kaip 
unikali kūno išvaizda ir unikalus balsas. Šis asmens „kas“ atskleidimas, 
priešingai tam, „koks“ asmuo yra - jo savybės, gabumai, talentai ir trū- 
kumai, kuriuos jis gali atskleisti arba slėpti, — 1mplicitiškai glūdi visa- 
me, ką asmuo sako ir daro. Tai galima paslėpti tik visiškai tylint ir bū- 
nant absoliučiai pasyviam, bet atskleisti šito „kas“ beveik niekada nega- 
lima sąmoningai ir tikslingai, tarytum asmuo turėtų šį „kas“ ir galėtų juo 
disponuoti taip, kaip jis turi savo savybes ir gali jomis disponuoti. Prie- 
šingai, daugiau negu tikėtina, kad „kas“, taip aiškiai ir neklaidinamai 
pasirodantis kitiems, lieka paslėptas nuo paties asmens, panašiai kaip 
graikų religijos daimėon, kuris visą gyvenimą lydi kiekvieną žmogų vi- 
sada iš už nugaros žvilgčiodamas per jo petį ir todėl matomas tik tiems, 
su kuriais susitinka jo globotinis. 

Ši atskleidžiančioji kalbos ir veiksmo savybė iškyla viešumon, kai 
žmonės yra su kitais ir nėra nei jiems palankūs, nei priešiški — būtent, 
kai jie grynai būna kartu. Nors joks asmuo nežino, ką jis atskleidžia 
atsiverdamas per poelgį arba žodį, jis privalo surizikuoti atsiverti, o 
tam negali ryžtis nei gerų darbų darytojas, kuris privalo neturėti savo- 
jo aš ir išlikti visiškai anonimiškas, nei nusikaltėlis, kuris privalo slėp- 
tis nuo kitų. Abu yra vienišos figūros, vienas palankus visiems žmo- 
nėms, kitas jiems priešiškas, todėl jiems nepriimtinas žmogiškas ben- 
dravimas, o politiniu požiūriu jie yra marginalinės figūros, kurios 

paprastai įžengia į istorijos sceną sugedimo, dezintegracijos ir politi- 
nio bankroto laikais. Veiksmui būdinga natūrali tendencija atskleisti 
veikėją kartu su poelgiu; kad jis visiškai pasirodytų, veiksmui reikia 
švytinčio ryškumo, kurį kadaise vadinome šlove, o ši galima tik viešo- 
joje srityje. 

Jeigu veiksmas neatskleidžia veikėjo per jo poelgį, jis praranda savo 
specifinį pobūdį ir tampa viena iš daugelio veiklos formų. Tada jis iš 
tiesų yra tokia pat priemonė siekti tikslo, kaip kad darymas yra priemo- 
nė sukurti daiktą. Tai atsitinka kiekvieną kartą, kai žmonės liaujasi buvę 
kartu, būtent, kai žmonės būna tik palankūs arba priešiški kitiems žmo- 
nėms — pavyzdžiui, šiuolaikiniame kare, kai žmonės pradeda veikti ir 
naudoja prievartos priemones norėdami įgyvendinti tam tikrus jiems rei- 
kalingus ir prieš priešą nukreiptus tikslus. Tokiais atvejais, kurių, Žino- 
ma, visada būta, kalba iš tiesų tampa „tik šnekomis“, tiesiog dar viena 
priemone siekti tikslo, nesvarbu, ar ja norima apgauti priešą, ar visus 
apakinti propaganda; čia žodžiai nieko neatskleidžia, atskleidžia tik pats 
veiksmas, o laimėjimas, kaip ir visi kiti laimėjimai, negali atskleisti as- 
mens „kas“, unikalaus ir savito veikėjo tapatumo. 

Tokiais atvejais veiksmas būna praradęs savybę, dėl kurios trans- 
cenduoja vien produktyvią veiklą, o ši — nuo kuklaus naudoti skirtų 
daiktų darymo iki įkvėpto meno kūrinių kūrimo — turi ne daugiau pras- 
mės, negu matyti užbaigtame produkte, ir nesiekia parodyti daugiau, 
negu aiškiai matyti pasibaigus gamybos procesui. Anonimiškas, be- 
vardžio „kas“ atliktas veiksmas yra beprasmis, o meno kūrinys išlieka 
reikšmingas, nesvarbu, žinome ar ne meistro vardą. Paminklai „neži- 
nomam kareiviui“ po Pirmojo pasaulinio karo liudija, kad tada vis dar 
buvo poreikis šlovinti, surasti „kas“, atpažįstamą kažką, kurį turėjo 
išaiškinti ketveri masinių skerdynių metai. Šio troškimo nepatenkini- 
mas ir nenoras susitaikyti su brutaliu faktu, kad kareivis iš tikrųjų bu- 
vo niekas, įkvėpė statyti paminklus „nežinomam“, visiems tiems, ku- 
rių karas nepajėgė išgarsinti ir todėl atėmė iš jų ne laimėjimą, bet žmo- 
giškąjį jų orumą". 


3 Williamo Faulknerio kūrinys Legenda (1954) įžvalgumu ir aiškumu pranoksta be- 
veik visą literatūrą apie Pirmąjį pasaulinį karą, kadangi jo herojus yra Nežinomas kareivis. 


-172 — 


VEIKSMAS 
25. Santykių tinklas ir suvaidintos istorijos 


Kalbančiojo ir veikiančiojo atsiskleidimas, nors aiškiai matomas, vis 
dar turi keisto neapibrėžtumo, griaunančio visas pastangas jį nedvipras- 
miškai išreikšti žodžiais. Kai tik norime pasakyti, kas asmuo yra, pats 
mūsų žodynas klaidina mus ir sakome, koks jis yra; mes susipainiojame 
aprašinėdami savybes, kurios neišvengiamai bendros jam ir panašiems į 
Ji, pradedame aprašinėti tipą arba „charakterį“ senąja šio žodžio pras- 
me, o rezultatas tas, kad mums išslysta specifinis jo unikalumas. 

Šis bejėgiškumas nepaprastai panašus į gerai žinomą filosofijos nesu- 
gebėjimą apibrėžti žmogų. Visi apibrėžimai yra sprendimai arba interpre- 
tacijos, koks žmogus yra, kokios jo savybės, kurios galbūt galėtų būti ben- 
dros jam ir kitoms gyvoms būtybėms, o specifinis jo ypatingumas būtų 
atskleistas apibrėžus, kokios rūšies „kas“ jis yra. Tačiau ir be šio filosofi- 
nio keblumo, negalimybė tarsi sustingdyti žodžiuose gyvą asmens esmę, 
kokia ji pasirodo veiksmo ir kalbos sraute, daro didelę įtaką visai žmogiš- 
kųjų reikalų sričiai, kurioje mes pirmiausia egzistuojame kaip veikiančios 
ir kalbančios būtybės. Dėl to mes iš principo niekada nesugebėsime tvar- 
kyti šių reikalų taip, kaip tvarkome reikalus, kurių prigimtį valdome, nes 
galime juos įvardyti. Norima pasakyti, kad „kas“ apsireiškia tokiu pat 
būdu, kaip liūdnai pagarsėjusios nepatikimos senovės pranašų ištarmės — 
jos, pasak Herakleito, „nei atskleidžia, nei slepia žodžiais, bet duoda ma- 
tomus ženklus“. Tai yra pamatinis veiksnys, lemiantis ne tik vienodai 
liūdnai pagarsėjusį visų politinių reikalų netikrumą, bet ir netikrumą visų 
tiesiogiai tarp žmonių iškylančių reikalų, kai nėra tarpininkaujančios, sta- 
bilizuojančios ir objektyvuojančios daiktų įtakos’. 

Tai yra tik pirmasis iš daugelio nusivylimų, kurių kupinas veiksmas, 
vadinasi, ir žmonių buvimas kartu bei bendravimas. Galbūt tai fundamen- 


6 Oute legei oute kryptei alla sėmainei (Diels, Fragmente der Vorsokratiker, 4th ed., 
1922, frag. B93). 

7 Sokratas vartojo tą patį žodį kaip Herakleitas. sėmainein („rodytis ir duoti ženklus“), 
kalbėdamas apie savo daimonion apsireiškimą (Ksenofontas, Atsiminimai, I, 1. 2, 4). Jei- 
gu tikčtumc Ksenofontu, Sokratas savo daimonion prilygindavo orakului ir pabrėždavo, 
kad abiem galima remtis tik žmogiškuose reikaluose, kai nėra nieko tikro, o ne sprendžiant 
menų ir amatų problemas, kur viskas numatoma (ibid., 7-9). 

taliausias iš tų, kuriuos mes nagrinėsime, kadangi jis nekyla iš palyginimų 
su tokiomis patikimesnėmis ir produktyvesnėmis veiklomis kaip gamini- 
mas, kontempliavimas, pažinimas ar net darbas, bet nurodo kažką, kas žlug- 
do veiksmą jo paties tikslų požiūriu. Pastatytas ant kortos atskleidžiamasis 
veiksmo ir kalbos pobūdis, be kurio jie taptų žmogui visai nereikšmingi. 
Veiksmas ir kalba pasirodo tarp žmonių, nes yra skirti jiems ir išlai- 
ko savo gebėjimą atskleisti veikėją, net jeigu jų turinys yra tik „objekty- 
vus“, susijęs su daiktų pasaulio, kuriame juda žmonės, reikalais. Šis pa- 
saulis fiziškai driekiasi tarp žmonių ir iš jo kyla jų specifiniai, objekty- 
vūs, pasauliški interesai. Šie interesai tiksliausia šio žodžio prasme yra 
tai, kas inter-est, kas esti tarp Žmonių ir todėl gali juos susieti ir susais- 
tyti. Beveik visi veiksmai ir žodžiai susiję su tuo buvimu-tarp, kuris yra 
vis kitoks kiekvienai žmonių grupei, tad dauguma žodžių ir poelgių su- 
siję su kažkokia pasauliška objektyvia tikrove, o ne vien atskleidžia vei- 
kiantį ir kalbantį veikėją. Kadangi šis subjekto atskleidimas yra inte- 
grali visų, net „objektyviausių“ ryšių dalis, fizinį, pasaulišką buvimą- 
tarp su jo interesais uždengia ir tarsi nustelbia visiškai kitoks 
buvimas-tarp, kurį sudaro poelgiai ir žodžiai ir kuris atsiranda tik iš vei- 
kiančių ir tiesiogiai kalbančių vienas su kitu žmonių. Šis antrasis, sub- 
jektyvusis, buvimas-tarp nėra apčiuopiamas, kadangi nėra apčiuopiamų 
objektų, į kuriuos jis galėtų sudaiktėti; veikimo ir kalbėjimo procesas 
negali palikti apčiuopiamų rezultatų ir galutinių produktų. Bet kad ir 
koks neapčiuopiamas, šis buvimas-tarp nėra mažiau realus negu mūsų 
visų matomas daiktų pasaulis. Šią tikrovę vadiname žmonių santykių 
„tinklu“, nurodydami šia metafora tam tikrą jo neapčiuopiamumą. 
Žinoma, šis tinklas ne mažiau susijęs su objektyviu daiktų pasauliu, 
negu kalba — su gyvo kūno egzistavimu, bet santykis nepanašus į fasado 
ir pastato arba, marksistine terminija kalbant, į santykį tarp paties stati- 
nio struktūros ir prie jo pridėto, iš esmės nereikalingo antstato. Pamati- 
nė visų politikos materialistinių sampratų klaida — o šis materializmas 
nėra marksistinis ir net nėra modernus savo kilme, bet toks pat senas 
kaip mūsų politinės teorijos istorija“ — ta, kad nepastebima, jog žmonės 


* Materializmas politinėje teorijoje bent jau toks senas kaip Platono ir Aristotelio prie- 
laida, kad politinių bendruomenių (poleis), o ne vien šeimyninio gyvenimo arba keleto 
namų ūkių (oikiai), egzistavimą lemia materialinė būtinybė. (Apie Platono požiūrį žr. Vals- 

neišvengiamai atsiskleidžia kaip subjektai, kaip saviti ir unikalūs asme- 
nys, net kai jie visiškai susitelkę pasiekti apskritai pasaulišką, materialų 
tikslą. Nepaisyti to subjektyvumo, jeigu tai iš tiesų kada nors būtų gali- 
ma padaryti, reikštų, kad žmonės paverčiami tuo, kas jie nėra; antra ver- 
tus, būtų paprasčiausiai prasilenkta su tikrove neigiant, kad šis atskleis- 
tas subjektyvumas tikras ir turi padarinių. 

Griežtai kalbant, žmogiškų reikalų sritį sudaro žmonių santykių tink- 
las, egzistuojantis visur, kur žmonės gyvena kartu. „Kas“ atskleidžia- 
mas per kalbą ir nauja pradžia duodama veiksmu visada jau egzistuo- 
jančiame tinkle, kuriame galima pajausti jų tiesioginius padarinius. Kartu 
jie pradeda naują procesą, kuris galiausiai iškyla kaip unikali naujo atei- 
vio gyvenimo istorija, unikaliai paveikianti visų, su kuriais jis užmezga 
kontaktą, gyvenimo istorijas. Dėl šio jau egzistuojančio žmonių santy- 
kių tinklo su jo nesuskaičiuojamais, konfliktuojančiais norais ir ketini- 
mais veiksmas beveik niekada nepasiekia tikslo, bet taip pat dėl šios 
aplinkos, kurioje tik veiksmas realus, jis sąmoningai arba nesąmoningai 
taip pat natūraliai „gamina“ istorijas, kaip gaminimas kuria apčiuopia- 
mus daiktus. Po to tas istorijas galima įamžinti dokumentais ir pamink- 
lais, jas galima matyti įkūnytas naudojamuose daiktuose arba meno kū- 
riniuose, jos gali būti pasakojamos ir perpasakojamos bei perkeliamos į 
visų rūšių medžiagą. Jos pačios savo gyva tikrove yra visai kitokios 
prigimties negu šie sudaiktinimai. Jos mums papasakoja apie jų subjek- 
tus - kiekvienos istorijos centre yra „didvyris“ — daugiau, negu bet kuris 
žmogaus rankų produktas papasakoja apie jį sukūrusį meistrą, ir vis dėl- 
to, tiesą sakant, jos nėra gaminiai. Nors kiekvienas pradėjo savo gyve- 
nimą įsitraukdamas į žmonių pasaulį per veiksmą ir kalbą, niekas nėra 


tybė, 369, kur polio pradžia laikomos mūsų reikmės ir mūsų nepakankamumas sau. Apie 
Aristotelio nuostatą, ir čia jis, kaip ir kitur, daugiau laikosi tuometinio graikų požiūrio 
negu Platonas, žr. Politika, 1252b 29: „Valstybė susidaro gyvenimo, o gyvuoja gero gyve- 
nimo labui“) Aristoteliškąją sympheron sąvoką, kurią vėliau randame kaip Cicerono utili- 
tas, privalu suprasti šiame kontekste. Savo ruožtu abi yra pirmtakės vėlesnės intereso te- 
orijos, kurią suformulavo jau Bodinas: kaip karaliai valdo žmones, taip interesas valdo 
karalius. Šiais laikais Marxas ypatingas ne savo materializmu, o tuo, kad yra vienintelis 
politinis mąstytojas, gana nuosckliai pagrindęs savąją materialinio intereso teoriją susie- 
damas ją su konkrečia materialine žmogaus veikla, darbu, t. y. žmogaus kūno ir materijos 
metabolizmu. 

savo paties gyvenimo istorijos autorius ar kūrėjas. Kitais žodžiais sa- 
kant, istorijos, veiksmo ir kalbos rezultatai, atskleidžia veikėją, bet šis 
veikėjas nėra autorius ar kūrėjas. Kas nors pradėjo istoriją ir yra jos 
subjektas dvilype šio žodžio prasme: būtent yra veikėjas ir tas, apie kurį 
pasakojama, bet niekas nėra jos autorius. 

Tai, kad kiekvieną individualų gyvenimą nuo gimimo iki mirties 
galiausiai galima papasakoti kaip turinčią pradžią ir pabaigą istoriją, 
yra ikipolitinė ir ikiistorinė istorijos sąlyga, didžiosios istorijos be pra- 
džios ir pabaigos sąlyga. Bet priežastis, kodėl kiekvieno Žmogaus gy- 
venimas pasakoja savo istoriją ir kodėl istorija galiausiai tampa žmo- 
nijos istorijų knyga, turinčia daug veikėjų ir pasakotojų ir vis dėlto 
neturinčia jokių konkrečių autorių, yra ta, kad abi yra veiksmo rezul- 
tatas. Juk didysis istorijos nežinomasis, gluminęs istorijos filosofiją 
naujaisiais amžiais, iškyla ne tik tada, kai į istoriją žvelgiama kaip į 
visumą ir įsitikinama, kad jos subjektas — žmonija — yra abstrakcija, 
kuri niekada negali tapti aktyvia veikėja; tas pats nežinomasis glumi- 
no politinę filosofiją nuo jos pradžios antikoje ir stiprino bendrą pa- 
nieką, kurią filosofai, pradedant Platonu, rodė žmogiškų reikalų sri- 
čiai. Keblumas tas, kad bet kurioje virtinėje įvykių, sudarančių unika- 
lią prasmę turinčią istoriją, geriausiu atveju galime išskirti veikėją, 
išjudinusį visą procesą; ir nors šis veikėjas dažnai išlieka istorijos sub- 
jektu, „herojumi“, niekada negalime vienareikšmiškai jo pavadinti ga- 
lutinio istorijos rezultato autoriumi. 

Kaip tik todėl Platonas manė, kad į žmonių reikalus (ta ton ant- 
hropon pragmata) nereikia žiūrėti labai rimtai; Žmonių veiksmai pa- 
našūs į už scenos esančios nematomos rankos valdomų lėlių gestus, 
tad žmogus atrodo esąs savotiškas dievo žaislas?. Verta įsidėmėti, kad 
Platonas, kuriam modernioji istorijos sąvoka buvo visai svetima, pir- 
masis išrado už scenos esančio veikėjo metaforą. Šis veikėjas už vei- 
kiančių Žmonių nugarų tampo virvutes ir yra atsakingas už istoriją. 
Platono dievas tik simbolizuoja faktą, kad tikros istorijos, kitaip negu 
mūsų sugalvojamos, neturi autoriaus; jis yra tikrasis Apvaizdos, „ne- 
matomos rankos“, Gamtos, „pasaulio dvasios“, klasinio intereso ir 


* Įstatymai, 803 ir 644. 

pan. pirmtakas. Pasitelkę šias sąvokas krikščioniškieji ir naujųjų am- 
žių istorijos filosofai mėgino išspręsti gluminančią problemą: nors 
istorija egzistuoja dėl Žmonių veiksmų, vis dėlto žmonės akivaizdžiai 
jos „nedaro“. (Iš tikrųjų niekas aiškiau neatskleidžia politinės istori- 
jos prigimties — to, kad ji yra veikiau veiksmų ir poelgių, o ne tenden- 
cijų, jėgų arba idėjų istorija, - negu tai, kad pasitelkiamas nematomas 
veikėjas už scenos. Mes jį randame visose istorijos filosofijose, ku- 
rias jau vien dėl šios priežasties galima pripažinti esant užsimaskavu- 
sias politines filosofijas. Be to, paprastas faktas, kad Adamui Smithui 
reikėjo ekonominius sandėrius mainų rinkoje valdančios „nematomos 
rankos“, aiškiai rodo, kad „ekonominis žmogus“, kai jis pasirodo rin- 
koje, yra veikianti būtybė ir nėra tik gamintojas, prekeivis ir maini- 
kautojas.) 

Išrasti nematomą veikėją už scenos paskatino intelektinis suglumi- 
mas, bet šio veikėjo nėra jokioje realioje patirtyje. Dėl to iš veiksmo 
kylanti istorija yra neteisingai interpretuojama kaip pramanyta istorija, 
kai iš tikrųjų autorius tampo virveles ir valdo žaidimą. Pramanyta istori- 
ja suponuoja autorių, lygiai kaip kiekvienas meno kūrinys aiškiai rodo, 
kad jį kas nors sukūrė: autorius susijęs ne su pačios istorijos turiniu, O 
tik su jos atsiradimo būdu. Skirtumas tarp realios ir pramanytos istorijos 
yra kaip tik tas, kad pastaroji buvo „sukurta“, o pirmoji apskritai nekur- 
ta. Tikra istorija, kurioje dalyvaujame, kol esame gyvi, neturi matomo 
ar nematomo kūrėjo, nes ji nekurta. Vienintelis „kažkas“, ką ji atsklei- 
džia, yra jos didvyris, ir ji yra vienintelė aplinka, kurioje iš pradžių ne- 
apčiuopiama unikaliai savito „kas“ manifestacija gali tapti apčiuopiama 
ex post facto per veiksmą ir kalbą. Kas kas nors yra ar buvo, galime 
sužinoti tik sužinoję istoriją, kurios didvyris jis yra, — kitais žodžiais 
sakant, tik žinodami jo biografiją; visa kita, ką dar Žinome apie jį, taip 
pat jo galbūt sukurtas ir paliktas kūrinys mums papasakoja tik tai, koks 
jis yra ar buvo. Tad nors mes daug mažiau žinome apie Sokratą, nepara- 
šiusį nė eilutės ir nepalikusį kūrinių, negu apie Platoną ir Aristotelį, mes 
daug geriau ir išsamiau žinome - nes žinome jo istoriją — kas jis buvo, o 
ne kas buvo Aristotelis, apie kurio pažiūras esame informuoti kur kas 
geriau. 

Herojui, kurį atskleidžia istorija, nereikia herojaus savybių. Žodis 
„herojus“ iš pradžių, t. y. pas Homerą, yra tik vardas, kuriuo vadinamas 

kiekvienas laisvas vyras, dalyvavęs Trojos žygyje!“ ir apie kurį buvo 
galima papasakoti istoriją. Drąsos konotacija, kurią dabar jaučiame esant 
būtina herojaus savybe, iš tikrųjų jau glūdi pasiryžime apskritai veikti ir 
kalbėti, įterpti savąjį aš į pasaulį ir pradėti savą istoriją. Ir ši drąsa nebū- 
tinai ar net ne pirmiausia susijusi su pasiryžimu atsakyti už padarinius; 
drąsos ir net įžūlumo jau prireikia, kai paliekama privati slapstymosi 
vieta ir parodoma, kas esi, kai atskleidžiamas ir parodomas savasis aš. 
Ši pradinė drąsa, be kurios apskritai nebūtų galimas veiksmas ir kalba, 
ir todėl, pasak graikų, laisvė yra ne mažesnė ir gali net būti didesnė, 
jeigu nutinka taip, kad „herojus“ yra bailys. 

Konkretus veiksmo ir kalbos turinys ir bendra prasmė gali būti su- 
daiktinami įvairiomis formomis meno kūriniuose, kune transformuodami 
ir sukoncentruodami šlovina poelgį ar laimėjimą, parodo visą kokio nors 
nepaprasto įvykio reikšmingumą. Tačiau specifinė atskleidžiamoji veiks- 
mo ir kalbos galia, paslėptas veikiančiojo ir kalbančiojo apsireiškimas 
taip neatsiejamai susiję su gyva veikimo ir kalbėjimo srove, kad juos ga- 
lima reprezentuoti ir „sudaiktinti“ tik savotiškai kartojant, per mėgdžioji- 
mą, arba mimėsis, kuris, pasak Aristotelio, vyrauja visuose menuose, bet 
iš tikrųjų būdingas tik dramai. Pats jos pavadinimas (iš graikų kalbos 
veiksmažodžio dran, „veikti“) rodo, kad vaidinimas-veiksmas iš tikrųjų 
yra veikimo mėgdžiojimas!'!. Bet mėgdžiojamasis elementas glūdi ne tik 
aktoriaus mene, o, kaip teisingai teigia Aristotelis, kuriant arba rašant 
pjesę, bent jau tiek, kiek drama pradeda visiškai gyventi tik vaidinama 
teatre. Tik aktoriai ir kalbėtojai, iš naujo aktualizuojantys istorijos siužetą, 
gali perteikti visą prasmę, ir ne tiek pačios istorijos prasmę, kiek joje save 
atskleidžiančių „herojų“ [poelgių] prasmę'*. Kalbant apie graikų tragedi- 


° Homerui žodis Ačrės tikrai reiškia ir pranašumą, bet tik tokį, kokį gali turėti kick- 
vienas laisvas žmogus. Šis žodis niekur nepasirodo vėlesne reikšme „pusdievis“, kuri gal- 
būt atsirado sudievinus senovės epinius didvyrius. 

" Jau Aristotelis mini, kad žodis drama pasirinktas todėl, kad mėgdžiojami drėntes 
(„veikiantys žmonės“) (Poetika, 1448a 28). Iš paties traktato aišku, kad aristotcliškas „mėg- 
džiojimo“ mene modelis perimtas iš dramos, o sąvokos suvisuotinimas, norint padaryti ją 
pritaikomą visiems menams, yra gana nevykęs. 

!? Todėl Aristotelis paprastai kalba nc apic veiksmo (praxis), bet apie veikėjų (prattontes) 
mėgdžiojimą (žr. Poetika, 1448a 1 ff.; 1448b 25; 1449b 24 fT.). Tačiau to jis nedaro nuosekliai 
(plg. 1451a 29, 1447a 28). Svarbiausia tai, kad tragedija atskleidžia ne žmonių savybes, jų 

ją, tai reikštų, kad tiesioginę ir universalią istorijos prasmę atskleidžia 
choras, kuris nemėgdžioja!? ir kurio komentarai yra gryna poezija, o ne- 
apčiuopiamus istorijos veikėjų tapatumus, kadangi jų apskritai neįmano- 
ma apibendrinti, tad ir sudaiktinti, galima išreikšti tik mėgdžiojant jų vei- 
kimą. Štai kodėl teatras yra politinis menas par excellence, tik teatre poli- 
tinė žmogaus gyvenimo sritis perkeliama į meną. Be to, tai vienintelis 
menas, kurio vienintelė tema yra žmogaus santykis su kitais žmonėmis. 


26. Žmogiškų reikalų trapumas 


Veikti, kitaip negu gaminti, niekada negalima izoliuotai: būti izo- 
liuotam reiškia neturėti galimybės veikti. Veiksmui ir kalbai reikia ap- 
linkui esančių Žmonių ne mažiau, negu gaminimui reikia medžiagą duo- 
dančios gamtos ir pasaulio, kuriame būtų vietos užbaigtam produktui. 
Gaminimą supa pasaulis, su kuriuo jis nuolatos susiliečia: veiksmą ir 
kalbą supa kitų žmonių veiksmų ir žodžių tinklas, su kuriuo jie nuolatos 
susiliečia. Populiarus tikėjimas „stipriu žmogumi“, kuris, būdamas izo- 
liuotas nuo kitų, semiasi stiprybės iš to, kad yra atskirtas, yra arba gry- 
nas prietaras, grindžiamas iliuzija, kad Žmonių reikalų srityje galime 
kažką „padaryti“ — pavyzdžiui, „padaryti“ institucijas arba įstatymus, 
kaip kad padarome stalus ar kėdes, arba padaryti žmones „geresnius“ ar 
„blogesnius“!*, — arba tai sąmoningas nusivylimas kiekvienu veikimu, 
politiniu ar ne, ir jis kyla drauge su utopine viltimi, jog gali būti įmano- 
ma elgtis su žmonėmis, kaip elgiamasi su kita „medžiaga““. Stiprybė, 


poiotės, o tai, kas jiems atsitinka, jų veiksmus ir laimę arba nelaimę (14502 15-18). Todėl 
tragedijos turinys yra ne tai, ką pavadintume charakteriu, bet veiksmas arba fabula. 

D Pseudoanstotelis, Problemata (918b 28) minima, kad choras „mėgdžioja mažiau“. 

"4 Jau Platonas priekaištavo Perikliui, kad šis „nepadarė piliečių geresnių“ ir todėl, bai- 
giantis jo karjerai, atėniečiai buvo net blogesni, negu prieš jai prasidedant (Gorgijas, 515). 

"5 Naujausioje politinėje istorijoje gausu pavyzdžių, rodančių, kad terminas „,„žmogiš- 
koji medžiaga“ nėra nekalta metafora, ir tas pat pasakytina apie daugybę šiuolaikinių so- 
cialinės inžinerijos, biochemijos, smegenų chirurgijos ir t.t. mokslinių eksperimentų, ku- 
riais visais linkstama žmogišką medžiagą traktuoti ir keisti kaip ir bet kurią kitą medžiagą. 
Šis mechanistinis požiūris tipiškas naujaisiais amžiais; kai antika siekdavo panašių tikslų, 
ji buvo linkusi žiūrėti į žmones kaip į laukinius gyvūnus, kuriuos reikia sutramdyti ir pri- 

kurios reikia individui kiekviename gaminimo procese, tampa apskritai 
bevertė, kai kalbama apie veiksmą — nesvarbu, ar ši stiprybė intelektua- 
linė, ar yra grynai materialios jėgos klausimas. Istorija kupina pavyz- 
džių, koks bejėgis stiprus ir pranašesnis žmogus, nemokantis prisišaukti 
pagalbos, veikti kartu su kitais žmonėmis. Dėl jo nesėkmės dažnai kal- 
tinamas fatališkas daugelio žmonių menkumas ir pasipiktinimas, kurį 
vidutinybėms kelia kiekvienas iškilus asmuo. Tačiau kad ir kokios tei- 
singos būtų tokios pastabos, jos nepaliečia klausimo esmės. 

Norėdami pailiustruoti, apie ką čia kalbame, galime prisiminti, kad 
graikų ir lotynų kalbose, kitaip negu šiuolaikinėse, yra du visiškai skirtin- 
gi ir vis dėlto tarpusavy susiję žodžiai veiksmažodžiui „veikti“ žymėti. Du 
graikų kalbos veiksmažodžius archein („„pradėti“, „vadovauti“, galiausiai 
„Vvaldyti“) ir prattein („„užbaigti“, „pasiekti“, ,,pabaigti“) atitinka du lotynų 
kalbos veiksmažodžiai agere („išjudinti“, vadovauti“) ir gerere (pradinė 
jo reikšmė yra „nešti“)!*. Atrodo, tarytum kiekvienas veiksmas būtų pada- 
lytas į dvi dalis. Pradžią duoda vienintelis asmuo, o įgyvendinant priside- 
da daugelis žmonių, „nešančių“ ir „užbaigiančių“ sumanymą, dalyvau- 
Jančių iki galo. Panašiai tarpusavy susiję ne tik žodžiai, jų vartosenos isto- 
rija taip pat labai panaši. Abiem atvejais žodis, iš pradžių žymėjęs tik antrą 
veiksmo dalį, jo užbaigimą — prattein ir gerere, — įsitvirtino kaip žodis 
veiksmui apskntai Žymėti, o žodžiai, žymintys veiksmo pradžią, įgijo spe- 
cialią reikšmę, bent jau politinėje kalboje. Kai archein buvo vartojamas 
specifine prasme, jis pradėjo pirmiausia reikšti „valdyti“ ir „vadovauti“, o 
agere, užuot reiškęs „išjudinti“, pradėjo reikšti „vadovauti“. 

Tad pradininko ir vadovo, buvusio primus inter pares (Homero at- 
veju — karaliaus tarp karalių) vaidmuo tapo valdovo vaidmeniu; pradinė 
tarpusavio priklausomybė veikiant, pradininko ir vadovo priklausomy- 
bė nuo kitų pagalbos ir jo sekėjų priklausomybė nuo jo suteikiamos 
progos veikti patiems, skilo į dvi visiškai skirtingas funkcijas: įsakinėji- 
mo funkciją, tapusią valdovo prerogatyva, ir įsakymų vykdymo funkci- 
ją, tapusią jo valdinių pareiga. Šis valdovas vienišas, jį nuo kitų izoliuo- 


Jaukinti. Abiem atvejais vienintelis galimas laimėjimas yra tas, kad nužudomas žmogus, 
nebūtinai kaip gyvas organizmas, bet gua žmogus. 

'* Dėl archein ir prattein ypač žr., kaip šiuos žodžius vartojo Homeras (plg. C. Capel- 
le, Wörterbuch des Homeros und der Homeriden, 1889). 

ja jo Jėga, lygiai kaip pradininką 1zoliuodavo jo iniciatyva pradėti, kol 
atsirasdavo jam padedančių kitų. Tačiau pradininko ir vadovo stiprybė 
atsiskleidžia tik per jo iniciatyvą ir prisiimamą riziką, o ne per realią 
sėkmę. Valdovas, kuriam sekasi, gali pretenduoti į tai, kas iš tikrųjų yra 
daugelio sėkmė, — to niekada nebūtų leista Agamemnonui, kuris buvo 
karalius, bet ne valdovas. Šia pretenzija valdovas, kaip sakoma, mono- 
polizuoja stiprybę tų, be kurių pagalbos jis niekada nebūtų sugebėjęs ką 
nors pasiekti. Tad randasi nepaprastos stiprybės iliuzija, o su ja — ir klai- 
dingas įsitikinimas, kad stiprus žmogus galingas, nes vienišas. 
Kadangi veikėjas visada juda tarp kitų veikiančių žmonių ir su jais 
susijęs, jis niekada nebūna vien tas, kuris „veikia“, bet visada ir tuo pat 
metu būna ir tas, kuris patiria poveikį. Veikti ir būti veikiamam yra tarsi 
dvi tos pačios monetos pusės, o istorija, kurią pradeda veiksmas, yra suda- 
ryta iš vienas po kito einančių poelgių ir kęsmų. Šie padariniai yra beribiai, 
nes veiksmas, nors ir gali kilti, kaip sakoma, iš niekur, įsibrauna į aplinką, 
kurioje kiekviena reakcija tampa grandinine ir kurioje kiekvienas procesas 
yra naujų procesų priežastis. Kadangi veiksmas paveikia būtybes, kurios 
pačios sugeba veikti, reakcija nėra tik atsakas, ji visada būna naujas veiks- 
mas, prasiveržiantis savarankiškai ir paveikiantis kitus. Tad veiksmas ir 
atoveiksmis tarp žmonių niekada nejuda uždaru ratu ir jų niekada negali- 
ma patikimai sieti tik su dviem partneriais. Šis beribiškumas būdingas ne 
tik politiniam veiksmui siaurąja šio žodžio prasme, tarsi beribius žmonių 
tarpusavio ryšius lemtų beribis sąveikaujančių žmonių skaičius, o šito be- 
ribiškumo būtų galima išvengti tik veikiant ribotame, aprėpiamame aplin- 
kybių kontekste; mažiausiame veiksme, kuns atliekamas ribočiausiame 
kontekste, glūdi to paties beribiškumo sėkla, nes norint pakeisti bet kurią 
[santykių] konsteliaciją, pakanka vieno poelgio, o kartais — vieno žodžio. 
Maža to, veiksmas, nesvarbu, koks jo konkretus turinys, visada su- 
kuria santykius ir todėl jam būdinga esminė tendencija sulaužyti visus 
apribojimus ir įveikti visas ribas!". Apribojimai ir ribos egzistuoja žmo- 


1? Įdomu pažymėti, kad Montesquieu, kuriam rūpėjo ne įstatymai, bet jų dvasios įkve- 
piami veiksmai, apibrėžia įstatymus kaip rapports tarp skirtingų būtybių (Esprit des lois, I, 
I; plg. XXVI, 1). Šis apibrėžimas nestebina, nes įstatymai visada būdavo apibrėžiami kaip 
ribos ir apribojimai. Šitai paaiškinama tuo, kad Montesguieu domino ne tiek tai, ką jis vadino 
„valdymo pobūdžiu“ — pavyzdžiui, ar tai būtų respublika, ar monarchija, kiek jo „principas... , 
kuris jį įveiksmina, ...jį išjudinančios žmogiškos aistros“ (op. cit., III, 1). 

giškų reikalų srityje, bet jie niekada nebūna karkasas, galintis patikimai 
atlaikyti kiekvienos privalančios įsitraukti naujos kartos antpuolį. Žmo- 
nių institucijų ir įstatymų, apskritai visų dalykų, susijusių su Žmonių 
gyvenimu kartu, trapumą lemia tai, kad žmogus yra gimstanti būtybė ir 
šis trapumas visiškai nepriklauso nuo Žmogaus prigimties trapumo. Pri- 
vačią nuosavybę aptveriančios ir kiekvieno namų ūkio ribas saugančios 
tvoros, teritorinės ribos, saugančios ir darančios galimą fizinį tautos ta- 
patumą, ir įstatymai, saugantys ir darantys galimą jos politinį egzistavi- 
mą, yra didžiai svarbūs žmogiškų reikalų stabilumui kaip tik todėl, kad 
tokie ribojantys ir saugantys principai nekyla iš veiklos, vykstančios 
pačioje žmogiškų reikalų srityje. Įstatymo apribojimai niekada visiškai 
patikimai nesaugo nuo veiksmų, kylančių iš politinio darinio vidaus, 
lygiai kaip teritorijos ribos niekada visiškai patikimai nesaugo nuo veiks- 
mo iš išorės. Veiksmo beribiškumas yra tik kitas jo milžiniškos galios 
sukurti santykius, t. y. jo specifinio produktyvumo, aspektas; štai kodėl 
sena nuosaikumo, sugebėjimo neperžengti ribų dorybė išties yra viena 
iš politinių dorybių par excellence, lygiai kaip politinė pagunda par ex- 
cellence išties yra hubris (tai labai gerai žinojo graikai, puikiai išmanę 
veiksmo galimybes), o ne galios valia, kaip esame linkę manyti. 
Tačiau nors įvairūs apribojimai ir ribos, kuriuos randame kiekviena- 
me politiniame darinyje, gali šiek tiek apsaugoti nuo veiksmui būdingo 
beribiškumo, jie apskritai bejėgiai kompensuoti antrą jo ryškų bruožą - 
jam būdingą nenumatomumą. Kalbame ne apie tai, kad nesugebame iš- 
pranašauti visų loginių konkretaus veiksmo padarinių, nes tada elek- 
troninis kompiuteris sugebėtų išpranašauti ateitį. Tas nenumatomumas 
tiesiogiai būdingas istorijai, kuri, kaip veiksmo rezultatas, prasideda ir 
rutuliojasi, kai tik prabėga trumpalaikė poelgio akimirka. Keblumas tas, 
kad nesvarbu, koks galėtų būti vėlesnės istorijos pobūdis ir turinys, ne- 
svarbu, ar ji vaidinama privačiame ar viešajame gyvenime, nesvarbu, ar 
Joje dalyvauja daug, ar mažai veikėjų, visa jos prasmė gali atsiskleisti tik 
Jai pasibaigus. Priešingai gaminimui, kai šviesą, leidžiančią vertinti už- 
baigtą produktą, skleidžia iš anksto meistro akies suvokiamas provaizdis 
arba modelis, šviesa, apšviečianti veiksmo procesus, taigi visus istori- 
nius procesus, pasirodo tik jų pabaigoje, dažnai, kai visi dalyviai jau bū- 
na mirę. Veiksmas visiškai atsiskleidžia tik istorijų pasakotojui, būtent 
atgal žiūrinčiam istoriko žvilgsniui, o šis iš tiesų visada geriau negu isto- 

rijos dalyviai žino, kas vyko. Visi pačių veikėjų pateikiami aiškinimai, 
nors retais atvejais jie gali visiškai patikimai išdėstyti savo ketinimus, 
tikslus ir motyvus, tampa tik naudinga šaltinių medžiaga istoriko ranko- 
se ir niekada savo reikšmingumu ir teisingumu negali prilygti jo pasako- 
jimui. Tai, ką pasakoja istorijos pasakotojas, būtinai turi būti paslėpta 
nuo paties veikėjo, bent jau kol jis veikia arba patiria veiksmo padari- 
nius, nes jis savo veiksmui suteikia ne tą reikšmę, kuri suteikiama vėliau 
pasakojamoje istorijoje. Net jeigu istorijos yra neišvengiami veiksmo re- 
zultatai, ne veikėjas, bet istorijos pasakotojas suvokia ir „daro“ istoriją. 


27. Graikų sprendimas 


Šis rezultato nenumatomumas glaudžiai susijęs su atskleidžiamuoju 
veiksmo ir kalbos pobūdžiu. Veikdamas ir kalbėdamas asmuo atskleidžia 
savąjį aš niekada nepažindamas savęs ir niekada nesugebėdamas iš anks- 
to apskaičiuoti, ką jis atskleidžia. Senovinis posakis, kad nieko negalima 
vadinti eudaimon, kol šis nenumirė, galėtų būti nuoroda, apie ką kalbama, 
Jeigu galėtume išgirsti jo pradinę prasmę po dviejų su puse tūkstančių 
metų banalaus kartojimo; net lotyniškas jo vertimas, tapęs priežodžiu ir 
nuvalkiotas jau Romoje — nemo ante mortem beatus esse dici potest, — 
neperteikia šios prasmės, nors jis galbūt įkvėpė Katalikų Bažnyčios prak- 
tiką beatifikuoti savo šventuosius tik po jų mirties. Juk eudaimonia ne- 
reiškia nei laimės, nei palaimos, šio žodžio negalima išversti ir galbūt net 
paaiškinti. Jis turi laimingumo konotaciją, tačiau be jokių religinių po- 
teksčių ir tiesiogiai reiškia kažką panašaus į daimėn gerovę. Šis lydi kiek- 
vieną Žmogų visą gyvenimą, yra jo savitas tapatumas, bet pasirodo ir yra 
matomas tik kitiems!š. Todėl kitaip negu laimingumas, kuris yra praei- 
nanti nuotaika, ir kitaip negu sėkmė, kurią galima patirti vienais gyveni- 


!8 Tokią daimėn ir eudaimonia interpretaciją žr. Sofoklio Oidipas karalius, ypač eilutes 
1186 ir toliau: Tis gar, tis ančr pleon / tas eudaimonias pherei / e tosouton hoson dokein / kai 
doxant' apoklinai („Juk kuris, kuris žmogus [gali] jausti daugiau eudaimonia, negu patiria 
ir praranda jai pasirodžius?“) / “Ar laimę sau rado kas / patvaresnę negu toji, / Kur, nespė- 
jus švystelėti, / Tuoj užgęsta vėl?“ — liet. vert. A. Dambrausko). Pmeštaraudamas šiam 
neišvengiamam iškrypimui, choras gina savąjį Žinojimą: tie kiti mato, jie „turi“ Oidipo 
daimėon pneš akis kaip pavyzdį; mirtingieji apgailėtini, nes akli savajam daimėn. 

mo tarpsniais ir nepatirti kitais, eudaimonia, kaip ir pats gyvenimas, yra 
ilgalaikė būsena, kuri negali nei kisti, nei sukelti pokyčių. Būti eudaimon 
ir būti buvusiu eudaimėn, pasak Aristotelio, yra tas pat, lygiai kaip „gerai 
gyventi“ (eu dzėn) ir „gerai nugyventi“ yra tas pat, kol trunka gyvenimas; 
tai nėra būsenos arba veiklos, keičiančios asmens kokybę, tokios kaip 
mokymasis ir ko nors išmokimas, rodančios dvi visiškai skirtingas to pa- 
ties asmens savybes skirtingais momentais!?. 

Šis nekintamas asmens tapatumas, nors neapčiuopiamai atsisklei- 
džia veikiant ir kalbant, tampa apčiuopiamas tik veikėjo ir kalbėtojo 
gyvenimo istorijoje, bet pats savaime jis gali būti pažintas, tai yra su- 
voktas kaip apčiuopiama tikrovė, tik pasibaigus istorijai. Kitais žodžiais 
sakant, žmogaus esmė — ne Žmogaus prigimtis apskritai (ji neegzistuo- 
ja), ne individo savybių ir trūkumų visuma, bet jo kas esmė gali atsirasti 
tik atsisveikinus su gyvenimu, palikus po savęs tik istoriją. Todėl kiek- 
vienas, kuris sąmoningai siekia būti „esmingas“, palikti po savęs istori- 
ją ir tapatumą, suteiksiantį „nemirtingą šlovę“, privalo ne tik rizikuoti 
gyvybe, bet aiškiai pasirinkti, kaip padarė Achilas, trumpą gyvenimą ir 
ankstyvą mirtį. Tik žmogus, nepergyvenantis savo vieno didžiausio žyg- 
darbio, lieka neginčijamas savo tapatumo ir galimos didybės šeiminin- 
kas, nes numirdamas jis išvengia to, ką pradėjo, galimų padarinių ir 
būtinybės tai tęsti. Achilo mirtis įgyja paradigminę reikšmę todėl, kad ji 
labai glaustai parodo, jog eudaimonia galime įgyti tik gyvybės kaina ir 
jog ją galime patirti tik atsisakydami toliau gyventi, ir, užuot laipsniškai 
atskleidinėję save, taip apibendriname visą gyvenimą vieninteliu poel- 
giu, kad veiksmo istorija pasibaigtų kartu su pačiu gyvenimu. Teisybė, 
net Achilas lieka priklausemas nuo istorijų pasakotojo, poeto arba isto- 
riko, be kurių viskas, ką jis padarė, lieka bergždžia, bet jis yra vieninte- 
lis „herojus“ ir todėl herojus par excellence, atiduodantis į pasakotojo 
rankas visą savo poelgio prasmę, tad jis tarytum ne tik suvaidina savo 
gyvenimo istoriją, bet tuo pat metu ją „sukuria“. 

Nėra abejonės, kad ši veiksmo sąvoka labai individualistinė, kaip 
pasakytume šiandien”. Ji pabrėžia primygtinį poreikį atskleisti save vi- 


9 Aristotelis, Metafizika, 1048a 23 ff. 
20 Faktas, kad graikų k. žodis, reiškiantis „kiekvienas“ (hekastos) kildinamas iš hekas 
(„nutolęs“), rodo, kaip smarkiai įsišaknijęs turėjo būti šis „individualizmas“. 

sų kitų veiksnių kaina ir todėl būna sąlygiškai nepavaldi nenumatomumo 
kategorijai. Ji tapo veiksmo prototipu senovės graikams ir vadinamo- 
sios agonistinės dvasios pavidalu skatino aistringai stengtis parodyti sa- 
vąjį aš rungiantis su kitais, o šios pastangos grindžia miestuose-valsty- 
bėse vyraujančią politikos sampratą. Ryškus šios visuotinės įtakos simp- 
tomas yra tas, kad graikai, priešingai visoms vėlesnėms [politinio 
mąstymo] tendencijoms, įstatymų leidybos nelaikė politine veikla. Jiems 
įstatymų kūrėjas buvo panašus į miesto sienos statytoją, turintį atlikti 1r 
pabaigti savo darbą iki prasidės politinė veikla. Todėl į jį buvo žiūrima 
kaip į bet kurį kitą amatininką arba architektą, jį buvo galima pasikviesti 
iš užsienio ir pavesti sukurti įstatymus, net jeigu jis nebuvo pilietis, o 
teisė į politeuesthai, dalyvauti įvairiose veiklose, kurios galiausiai vyk- 
davo [sukurtame] polyje, buvo suteikta tik piliečiams. Jiems įstatymai, 
kaip ir miestą supančios sienos, buvo ne veiksmo rezultatai, bet kūrimo 
produktai. Anksčiau, negu žmonės pradėdavo veikti, turėdavo būti ga- 
rantuota apibrėžta erdvė ir sukurta struktūra, kuriose galėdavo vykti vi- 
si vėlesni veiksmai — erdvė būdavo viešoji polio sritis, o struktūra — 
teisė, įstatymų leidėjas ir architektas priklausė tai pačiai kategorijai“!. 
Bet patys šie apčiuopiami dariniai nebuvo politikos turinys (polis buvo 
ne Atėnai, bet atėniečiai“?) ir jiems nereikėjo rodyti tokį pat lojalumą, 
koks buvo būdingas romėniškojo tipo patriotizmui. 

Tiesa, kad Platonas ir Aristotelis įstatymų kūrimui ir miestų staty- 
mui suteikė aukščiausią rangą politiniame gyvenime, bet tai nerodo, kad 
jie tiek išplėtė pamatines graikiškas veiksmo ir politikos patirtis, kad 
šios apimtų tai, kas vėliau pasirodė esąs politinis Romos genijus, — įsta- 
tymų leidybą ir [miesto] įkūrimą. Priešingai, sokratiškoji mokykla susi- 
domėjo šiomis veiklomis, kurias graikai laikė ikipolitinėmis, kadangi ji 
nepalankiai žiūrėjo į politiką ir veiksmą. Jos požiūriu, įstatymų leidyba 


21 Pavyzdžiui, žr. Aristotelis, Nikomacho etika, 1141b 25. Nėra svarbesnio skirtumo 
tarp Graikijos ir Romos negu tarp jų požiūrių į teritoriją ir įstatymą. Romoje miesto įkūri- 
mas ir jo įstatymų sukūrimas išliko didis ir lemtingas veiksmas, su kuriuo turėjo būti sieja- 
mi visi vėlesni darbai ir laimėjimai, kad taptų politiškai pagrįsti ir teisėti. 

2 Žr. M. F. Schachermeyer, „La formation de la cité Grecgue“, Diogenes, No. 4 (1953). 
Jis lygina graikų ir babiloniečių žodžių vartojimą. Sąvoką „babiloniečiai“ buvo galima 
vartoti tik tokia reikšme: Babilono miesto teritorijos žmonės. 

ir sprendimų priėmimas balsavimu yra labiausiai teisėtos politinės veik- 
los, nes čia žmonės „veikia kaip amatininkai“: jų veikimo rezultatas yra 
apčiuopiamas produktas, o veikimo procesas turi aiškiai matomą pabai- 
gą”. Tai, tiksliai kalbant, nebėra, ar veikiau dar nėra veiksmas (praxis), 
bet darymas (poičsis), kuriam teikiama pirmenybė, nes jis patikimesnis. 
Tarsi ši mokykla būtų pasakiusi, kad tik žmonėms išsižadėjus gebėjimo 
veikti ir jam būdingo bergždumo, beribiškumo ir rezultato netikrumo 
būtų atrastas vaistas nuo žmogiškų reikalų trapumo. 

Kaip šis vaistas gali sunaikinti pačią žmonių santykių esmę, galbūt 
geriausiai iliustruoja vienas iš retų atvejų, kai Aristotelis 1ma veikimo 
pavyzdį iš privataus gyvenimo srities, iš geradario ir jo paramos gavėjo 
santykio. Atvirai nemoralizuodamas, kas būdinga senovės Graikijai, bet 
ne Romai, jis pirmiausia sausai pareiškia, kad geradarys visada labiau 
myli tuos, kuriems padėjo, negu būna jų mylimas. Toliau jis aiškina, 
kad tai visiškai natūralu, kadangi geradarys padarė darbą, ergon, o para- 
mos gavėjas tik patyrė jo malonę. Pasak Aristotelio, geradarys myli sa- 
vo „kūrinį“, gavėjo gyvenimą, kurį jis „sukūrė“, kaip kad poetas myli 
savo eilėraščius ir primena savo skaitytojams, kad poeto meilė savo kū- 
riniui vargu ar mažiau aistringa negu motinos meilė savo vaikams“. Šis 
aiškinimas akivaizdžiai rodo, kad jis mąsto apie veikimą kaip apie dary- 
mą, O apie jo rezultatą, santykį tarp žmonių - kaip apie užbaigtą „kūri- 
nį“ (nors pabrėžtinai mėgina atskirti veiksmą ir gaminimą, praxis ir 
poičsis)*5. Šiuo atveju visiškai akivaizdu, kaip ši interpretacija, nors ir 
galinti padėti psichologiškai paaiškinti nedėkingumo reiškinį remiantis 
prielaida, kad tiek geradarys, tiek paramos gavėjas supranta veiksmą 
kaip darymą, iš tikrųjų sugadina patį veiksmą ir jo tikrąjį rezultatą — per 
jį turėjusį būti užmegztą santykį. Įstatymo leidėjo pavyzdys mums ma- 
Žiau įtikinamas tik todėl, kad mums visiškai svetima graikiška įstatymų 
leidėjo uždavinio ir vaidmens viešojoje srityje samprata. Kiekvienu at- 
veju kūrimas, toks kaip graikiškai suprantama įstatymų leidėjo veikla, 


B „Juk tik [įstatymų leidėjai] veikia kaip amatininkai [cheirotechnoi)“, nes jų veikla 
turi apčiuopiamą tikslą, eschaton, kuris yra susirinkime priimtas įstatymas (psėphisma). 
Nikomacho etika, |141b 29. 

* Ibid., 1168a 13 ff. 

5 Ibid., 1140. 


— 186 — 


VEIKSMAS 


gali tapti veiksmo turiniu tik su sąlyga, kad tolesnis veiksmas nepagei- 
daujamas arba negalimas, o veiksmo rezultatas gali būti galutinis pro- 
duktas tik su sąlyga, kad sunaikinama jo paties autentiška, neapčiuopia- 
ma ir visada visiškai trapi prasmė. 

Pradinis, ikifilosofinis graikų vaistas nuo to trapumo buvo polio įkū- 
rimas. Polis, išaugęs iš graikiškosios ikipolitinės patirties bei vertinimo, 
dėl ko žmonėms verta gyventi kartu (syzėn), būtent „kalbėtis ir drauge 
dirbti““*?, ir toliau įsišaknijęs šioje patirtyje bei vertinime, atliko dvilypę 
funkciją. Pirma, jis turėjo leisti žmonėms nuolatos, nors ir su tam tikrais 
suvaržymais, daryti tai, kas kitu atveju būtų buvę galima tik kaip nepa- 
prastas ir nedažnas sumanymas, dėl kurio jiems būtų reikėję palikti na- 
mų ūkius. Buvo tariama, kad polis pagausins progų laimėti „nemirtingą 
šlovę“, tai yra pagausins galimybių kiekvienam išsiskirti, veiksmu ir 
žodžiu parodyti, kuo jis ypatingas. Viena, o gal net svarbiausia priežas- 
tis, kodėl Atėnuose stulbinamai suklestėjo talentas ir genijus ir vargu ar 
mažiau stulbinamai greitai nusmuko miestas-valstybė, buvo kaip tik ta, 
kad nuo pradžios iki pabaigos svarbiausias tikslas buvo paversti nepa- 
prastus dalykus kasdienybe. Antroji polio funkcija, taip pat glaudžiai 
susijusi su veiksmo pavojais, patinamais iki atsirandant poliui, buvo 
apsaugoti nuo veiksmo ir kalbos bergždumo — juk šansai, kad vertas 
šlovės poelgis nebus užmirštas, kad jis iš tikrųjų taps „nemirtingas“, 
nebuvo labai dideli. Homeras buvo ne tik ryškus poeto politinės funkci- 
jos pavyzdys ir todėl „visos Heladės auklėtojas“; jau pats faktas, kad 
toks didelis žygis kaip Trojos karas galėjo būti užmirštas, jeigu nebūtų 
buvę po kelerių šimtų metų jį padariusio nemirtingą poeto, buvo perne- 
lyg geras pavyzdys, kas galėtų atsitikti žmogaus didybei, jeigu siekda- 
ma pastovumo, ji turėtų kliautis tik poetais. 

Mums čia nerūpi istorinės graikų miesto-valstybės iškilimo priežas- 
tys, patys graikai nedviprasmiškai aiškiai parodė, ką jie manė apie jį ir 
jo raison d’être. Polis — jeigu tikime garsiais Periklio pasakytos Laido- 
tuvių kalbos žodžiais — garantuoja, kad žygiai tų, kurie visas jūras ir 
visą žemę pavertė savo žygdarbių scena, bus paliudyti ir jiems nereikės 
nei Homero, nei kieno nors kito, mokančio išgirti juos žodžiais, ir be 


* Logon kai pragmaton koinonein, kaip kartą pasakė Aristotelis (ibid., 1126b 12). 

kitų pagalbos veikusieji sugebės bendromis pastangomis įtvirtinti nuo- 
latinį prisiminimą apie gerus ir blogus savo darbus, įkvėps žavėtis jais 
šiame ir būsimaisiais amžiais*?. Kitais žodžiais sakant, atrodė, kad žmo- 
nių gyvenimas kartu polyje garantuoja, jog bergždžiausios žmonių veik- 
los, veiksmas ir kalba, ir neapčiuopiamiausi bei efemeriškiausi iš žmo- 
gaus sukurtų „produktų“, šių veiklų rezultatas — poelgiai ir istorijos — 
taps nedūlūs. Polio, kurį fiziškai saugojo miestą supanti siena ir kurio 
[dvasinį] veidą laidavo jo įstatymai, neleidę vėlesnėms kartoms neatpa- 
žįstamai pakeisti jo tapatumo, organizacija yra tam tikra organizuota 
atmintis. Mirtingam veikėjui polis laiduoja, kad jo praeinančiam gyve- 
nimui ir trumpalaikei didybe: niekada nepritrūks tikrumo, kuris įgyja- 
mas todėl, kad esi matomas, girdimas ir apskritai pasirodai publikai. 
Nesant polio, šie žmonės galėjo tik stebėti trumpą [veikėjo] „pasirody- 
mą“ ir todėl jiems reikėjo Homero ir „kitų jo meno atstovų“, kad tai, ką 
jie išvydo, būtų papasakota ir nemačiusiems. 

Pasak šios autointerpretacijos, politinę snti tiesiogiai sukuria veiki- 
mas kartu, „kalbantis tarpusavy ir drauge dirbant“. Tad veiksmas ne tik 
glaudžiausiai susijęs su viešąja mūsų bendro pasaulio dalimi, bet yra ir 
vienintelė jį kurianti veikla. Atrodo, tarsi polio siena ir teisė įrėmintų 
jau egzistuojančią viešąją erdvę, tačiau ši be tokios stabilizuojančios 
apsaugos negalėtų išlikti, negalėtų pergyventi pačios veiksmo ir kalbos 
akimirkos. Žinoma, žvelgiant ne istoriškai, bet kalbant metaforiškai ir 
teoriškai, atrodo, tarsi iš Trojos karo sugrįžę vyrai būtų norėję padaryti 
veiksmo erdvę pastovią, sukurti ją iš jų žygdarbių ir kančių, neleisti jai 
pražūti po to, kai jie išsiskirstys ir sugrįš į savo izoliuotas sodybas. 

Tiksliai kalbant, polis nėra fiziškai lokalizuotas miestas-valstybė, 
Jis yra Žmonių organizacija, atsirandanti veikiant ir kalbant kartu, o jo 
tikroji erdvė driekiasi tarp vardan šio tikslo kartu gyvenančių žmonių, 
kad ir kur šie būtų. „Kad ir kur eisite, būsite polis“ — šie garsūs žodžiai 
tapo ne tik graikų kolonizacijos šūkiu, jie išreiškė įsitikinimą, kad veiks- 
mas ir kalba sukuria erdvę tarp dalyvių, o ši beveik visada ir visur gali 
rasti jai tinkamą vietą. Tai pasirodymo plačiausia šio žodžio prasme erd- 
vė, būtent erdvė, kur aš pasirodau kitiems, kaip kad jie pasirodo man, 


X Tukididas, II, 41. 

kur žmonės egzistuoja ne tik kaip kiti gyvi arba negyvi daiktai, bet pasi- 
rodo atvirai. 

Ši erdvė egzistuoja ne visada, ir nors visi žmonės sugeba veikti ir 
tarti žodžius, dauguma — pavyzdžiui, vergas, užsienietis ir barbaras se- 
novėje, fizinį darbą dirbantis žmogus ar amatininkas iki naujųjų amžių, 
valstybės tarnautojas arba verslininkas mūsų pasaulyje, — joje negyve- 
na. Be to, joks žmogus negali joje gyventi visą laiką. Neturėti šios erd- 
vės reiškia neturėti tikrumo, kuris, žmogiškai ir politiškai kalbant, yra 
tas pat kas pasirodymas. Pasaulio tikrumą žmonėms garantuoja kitų bu- 
vimas, tai, kad pasaulis pasirodo visiems: „juk tai, kas pasirodo visiems, 
vadiname Būtimi“*š, o viskas, kas negali šitaip pasirodyti, ateina ir pra- 
nyksta kaip sapnas, mums artimiausias ir saviausias, tačiau netikroviš- 
kas sapnas”. 


28. Valdžia ir pasirodymo erdvė 


Pasirodymo erdvė atsiranda, kai tik žmonės bendrauja kalbėdami ir 
veikdami. Todėl ji ankstesnė ir pirmesnė už visas formalias viešosios 
srities sanklodas ir įvairias valdymo formas - įvairias formas, kuriomis 
gali būti organizuota viešoji sritis. Jos savitumas tas, kad, kitaip negu 
mūsų rankų sukurtos erdvės, ji nepergyvena ją sukūrusio judesio aki- 
mirkos, o išnyksta ne tik išsisklaidžius žmonėms — kaip didelių katast- 
rofų atveju, kai žmonių politinis darinys sunaikinamas, — bet ir išnykus 
arba nutrūkus pačioms veikloms. Ji potencialiai egzistuoja kiekvieną 
kartą susibūrus žmonėms, bet tik potencialiai, o ne būtinai ir ne amžinai. 
Civilizacijos gali iškilti ir žlugti, galingos imperijos ir didžios kultūros 
gali smukti ir išnykti be išorinių katastrofų — dažniau, o ne rečiau iki 
randantis tokioms išorinėms „priežastims“ anksčiau prasideda pragaištį 
užtraukiantis mažiau matomas vidinis irimas. Visa tai lemia šis viešo- 
sios erdvės savitumas: kadangi ji iš esmės remiasi veiksmu ir kalba, tai 


2 Anstotelis, Nikomacho etika, 1172b 36 ff. 

3 Herakleito teiginys, kad pasaulis vienas ir bendras pabudusiems, bet kiekvienas 
miegantis sugrįžta į savąjį (Diels, op. cit., B89), sako iš esmės tą patį, ką ir tik ką cituota 
Aristotelio pastaba. 

niekada visiškai nepraranda savo potencialaus pobūdžio. Politines ben- 
druomenes pirmiausia pakerta, o po to pražudo valdžios praradimas ir 
galų gale bejėgiškumas, o valdžios negalima kaupti ir laikyti atsargoje 
nepaprastiems atvejams, kaip kad kaupiami ir laikomi prievartos įran- 
kiai, ji egzistuoja tik būdama įgyvendinama. Kur valdžia neįgyvendina- 
ma, ji išnyksta, o istorijoje apstu pavyzdžių, kad didžiausi materialiniai 
turtai negali kompensuoti šio praradimo. Valdžia įgyvendinama tik ten, 
kur žodžiai ir veiksmai nesiskiria, kur žodžiai nėra tušti, o veiksmai 
brutalūs, kur žodžiai vartojami ne ketinimams paslėpti, o realijoms at- 
skleisti, kur veiksmai skirti ne smurtauti ir naikinti, bet užmegzti santy- 
kius ir sukurti naujas realijas. 

Valdžia yra tai, kas palaiko viešosios srities, potencialios erdvės, ku- 
rioje pasirodoma tarp veikiančių ir kalbančių žmonių, egzistavimą. Pats 
žodis, jo graikų kalbos atitikmuo dynamis, kaip ir lotynų kalbos poten- 
tia su įvairiais šiuolaikiniais jo vediniais arba vokiečių kalbos Macht 
(kylantis iš mögen ir möglich, o ne iš machen) nurodo „potencialų“ jos 
pobūdį. Valdžia visada yra, kaip sakytume, galios potencialas, o ne ne- 
kintanti, išmatuojama ir patikima tikrovė, kaip stiprumas ar jėga. Jėga 
yra natūrali izoliuotai nagrinėjamo individo savybė, o valdžia atsiranda 
tarp kartu veikiančių žmonių ir išnyksta tą akimirką, kai jie išsiskirsto. 
Dėl šio valdžios ypatumo, kuris ją sieja su visomis potencialybėmis, 
galinčiomis būti tik aktualizuotomis, bet niekada visiškai nemateriali- 
zuojamomis, valdžia stulbinamai nepriklauso nuo matenalių veiksnių — 
gausumo ar išteklių. Palyginti maža, bet gerai organizuota grupė žmo- 
nių gali beveik neribotai ilgai valdyti dideles ir daug gyventojų turinčias 
imperijas, o istorijoje neretai mažos ir neturtingos šalys nugali dideles ir 
turtingas tautas. (Dovydo ir Galijoto istorija teisinga tik metaforiškai; 
nedaugelio valdžia gali būti didesnė negu daugelio valdžia, bet rungian- 
tis dviem žmonėms, lemiamas dalykas būna ne valdžia, o jėga, ir čia 
protingumas, t. y. materiali smegenų jėga, padeda siekti rezultato taip 
pat kaip ir raumenų jėga.) Liaudies sukilimas prieš materialiai stiprius 
valdovus, kita vertus, gali sukurti beveik neatremiamą galią, net jeigu 
atsisakoma naudoti smurtą susidūrus su materialiai daug pranašesnėmis 
jėgomis. Vadinti tai „pasyviu pasipriešinimu“ tikrai ironiška mintis; tai — 
vienas aktyviausių ir veiksmingiausių kada nors išrastų veikimo būdų, 
kadangi negalima jo atremti kovojant, kai galima pralaimėti arba nuga- 

lėti, o galima atremti tik masiškai skerdžiant, kai net nugalėtojas pralai- 
mi, apsigauna dėl laimikio, nes niekas negali valdyti mirusių žmonių. 

Vienintelis būtinas materialus veiksnys valdžiai sukurti yra žmonių 
gyvenimas kartu. Tik ten, kur žmonės gyvena taip susitelkę, kad visada 
yra galimybių veikti, gali rastis ir valdžia, todėl įkūrimas miestų, kurie, 
kaip miestai-valstybės, išliko pavyzdžiu visai Vakarų politinei organi- 
zacijai, yra išties svarbiausia materialinė valdžios prielaida. Prabėgus 
trumpalaikei veiksmo akimirkai, žmones išlaiko kartu (tai šiandien va- 
diname „organizacija“) valdžia ir jie patys tuo pat metu išlaiko ją gyvą 
toliau būdami drauge. Ir jeigu kas nors, nesvarbu, dėl kokios priežas- 
ties, izoliuojasi ir šitaip nebūna drauge, tai atsisako valdžios ir tampa 
bejėgis, kad ir koks būtų stiprus bei kad ir kiek pagrįsti būtų jo motyvai. 

Jeigu valdžia būtų kas nors daugiau negu ši buvimo kartu sukuriama 
galia, jeigu, užuot buvus priklausomam nuo nepatikimos ir tik laikinos 
daugelio valių ir ketinimų darnos, būtų galima ją turėti kaip stiprumą 
arba taikyti kaip jėgą, tai visagalybė būtų konkreti žmogaus galimybė. 
Juk valdžia, kaip ir veiksmas, beribė, kitaip negu jėgos, fiziškai jos ne- 
riboja Žmogaus prigimtis, kūniškas žmogaus egzistavimas. Ją riboja tik 
kitų žmonių egzistavimas, bet šis apribojimas nėra atsitiktinis, nes žmo- 
nių valdžios pirminė sąlyga yra žmonių įvairiopumas. Dėl tos pačios 
priežasties valdžią galima dalinti jos nesumažinant, o valdžių su jų sau- 
gikliais ir atsvaromis sąveika net gali sukurti daugiau valdžios, bent jau 
kol sąveika gyva ir neatvedė į aklavietę. Jėga, priešingai, nedaloma, ir 
nors ją taip pat stabdo ir atsveria kitų buvimas, daugelio individų sąvei- 
ka šiuo atveju aiškiai apriboja individo jėgą, o šiam neleidžiama per- 
žengti ribų, jo galią gali sunaikinti daugelio valdžios potencialas. Jė- 
gos, būtinos daiktams gaminti, tapatinimas su veikti būtina valdžia įsi- 
vaizduojamas tik kaip dieviškas vieno dievo atributas. Todėl visagalybė 
niekada nėra dievų požymis politeizme, kad ir kiek dievai savo jėga 
pranoktų žmones. Atvirkščiai, visagalybės siekis visada implikuoja — 
be jo utopinio hubris — įvairiopumo sunaikinimą. 

Žmogaus gyvenimo sąlygomis vienintelė valdžios alternatyva yra 
ne jėga — ji bejėgė prieš valdžią, - bet smurtas, kurį vienišas Žmogus iš 
tiesų gali panaudoti prieš kitus žmones ir kurio monopolį gali turėti vie- 
nas ar nedaugelis žmonių, įsigyjančių prievartos priemonių. Bet nors 
prievarta gali sunaikinti valdžią, ji niekada negali tapti jos pakaitalu. Iš 

čia randasi dažnas smurto ir bejėgiškumo derinys, daugybė dažnai efek- 
tingai ir įnirtingai, bet visiškai bergždžiai save iššvaistančių bejėgio smur- 
to protrūkių, nepaliekančių po savęs nei paminklų, nei pasakojimų ir net 
vargu ar atsimenamų, kad apskntai įeitų į istoriją. Istorinėje patirtyje ir 
tradicinėje teorijoje šis derinys, net jeigu nepripažįstamas, žinomas kaip 
tironija, o laiko patikrintą šios valdymo formos baimę įkvepia ne vien 
jos žiaurumas, kuris - tai liudija ilgas geranoriškų tironų ir apsišvietusių 
despotų sąrašas — nėra vienas neišvengiamų jos bruožų, bet bejėgišku- 
mas ir bergždumas, kuriems ji pasmerkia ir valdovus, ir valdinius. 

Svarbesnis yra atradimas, kurį, kiek žinau, padarė tik Montesguieu, 
paskutinis politinis mąstytojas, rimtai domėjęsis valdymo formų proble- 
ma. Montesguieu suprato, kad ryškus tironijos bruožas tas, kad ji remia- 
si izoliacija — tirono izoliacija nuo jo valdinių ir valdinių izoliacija vie- 
nas nuo kito, — tad tironija nėra viena iš daugelio valdymo formų, ji 
prieštarauja esminei žmonių įvainiopumo būklei, veikimui ir kalbėjimui 
kartu, o šie yra visų politinės organizacijos formų sąlyga. Tironija truk- 
do rastis valdžiai ne tik konkrečiame viešosios srities segmente, bet ir 
visoje toje srityje: kitais žodžiais sakant, ji kuria bejėgiškumą taip pat 
natūraliai, kaip kitos politinės santvarkos kuria valdžią. Todėl, pasak 
Montesguieu interpretacijos, darosi būtina tironijai skirti ypatingą vietą 
politinių santvarkų teorijoje: ji vienintelė nesugeba sukurti pakankamai 
daug valdžios, kad apskritai išliktų rodymosi erdvėje, viešojoje srityje, 
priešingai — ji pradeda augintis susinaikinimo užuomazgas tą akimirką, 
kai pradeda egzistuoti”. 

Gana įdomu, kad prievarta gali sunaikinti valdžią lengviau negu jė- 
gą, ir nors tironijai visada būdingas jos valdinių, praradusių žmogišką 
gebėjimą veikti ir kalbėti kartu, bejėgiškumas, jai nebūtinai būdingas 
silpnumas ir sterilumas, priešingai — amatai ir menai gali klestėti šiomis 
sąlygomis, jeigu valdovas pakankamai „geranoriškas“, kad paliktų savo 
valdinius izoliuotus. Kita vertus, gamtos dovanota individui jėga, kuria 


3 Montesquieu, ignoravusio skirtumą tarp tironijos ir despotizmo, žodžiais sakant, 
„Le principe du gouvernement despotigue se corrompt sans cesse, parcegu 'iI est corrompu 
par sa nature. Les autres gouvernements pėrissent, parceque des accidents particuliers en 
violent le principe: celui-ci périt par son vice intérieur, lorsque quelques causes acciden- 
telles n'empėchent point son principe de se corrompre“ (op. cit., VIII, 10). 

negalima pasidalinti su kitais, gali susidoroti su prievarta sėkmingiau, 
negu su valdžia: arba herojiškai, ryžtantis kovoti ir mirti, arba stoiškai, 
priimant kančią ir metant iššūkį bet kokiam sielvartui, kai tampama pa- 
kankamu sau ir užsisklendžiama savyje nuo pasaulio; abiem atvejais 
individo vientisumas ir jo jėga nebūna pažeisti. Jėgą iš tikrųjų gali su- 
naikinti tik valdžia ir todėl jai nuolat kelia pavojų sutelkta daugelio [in- 
dividų] smurtinė jėga. Valdžia iš tiesų gadina, kai silpnieji susiburia siek- 
dami sužlugdyti stipriuosius, bet ne anksčiau. Valia valdyti, kaip ją su- 
prato naujieji amžiai nuo Hobbeso iki Nietzsche's, šlovinę ją arba smerkę, 
toli gražu nebūdama stipriųjų savybė, yra, kaip pavydas ir godumas, 
viena iš silpnųjų Žmonių ydų, ir galbūt net pavojingiausia yda. 

Tironiją galima apibūdinti kaip visada bergždžią mėginimą valdžią 
pakeisti prievarta, o ochlokratiją, arba minios valdžią, kuri yra tik tiro- 
nijos priešingybė, galima apibūdinti kaip kur kas perspektyvesnį mėgi- 
nimą jėgą pakeisti valdžia. Valdžia iš tiesų gali sužlugdyti bet kokią 
jėgą, ir mes žinome, kad ten, kur pagrindinė viešoji sritis yra visuome- 
nė, visada kyla grėsmė, jog pasinaudojus iškreipta „veikimo kartu“ for- 
ma - vilionėmis, spaudimu ir klikų gudrybėmis, — į pirmąją vietą būtų 
iškelti neišmanėliai ir bejėgiai. Karštas prievartos ilgesys, toks būdin- 
gas kai kuriems geriausiems šių laikų kūrybingiems menininkams, mąs- 
tytojams, mokslininkams ir amatininkams, yra natūrali reakcija tų, iš 
kurių visuomenė mėgino išvilioti jų jėgą". 

Valdžia išsaugo viešąją sritį ir pasirodymo erdvę, ji taip pat yra žmo- 
gaus sukurto pasaulio gyvybinės jėgos šaltinis. Jeigu šis pasaulis nebū- 
tų veiksmo ir kalbos scena, žmonių reikalų ir santykių bei jų sukurtų 
istorijų tinklas, jis neturėtų savo aukščiausio raison d’être. Jeigu žmo- 
nės nekalbėtų apie pasaulį ir šis nebūtų jų namai, jis būtų ne Žmogaus 
sukurtas pasaulis, o nesusijusių daiktų krūva, prie kurios kiekvienas izo- 
liuotas individas galėtų laisvai pridėti dar vieną objektą; jeigu nebūtų 
juos priglaudžiančio žmogaus sukurto pasaulio, žmonių reikalai būtų 
tokie pat kintantys, bergždi ir tušti kaip nomadų genčių klajonės. Me- 


31 Kokiu mastu Nietzsche's valios valdyti šlovinimą įkvėpė tokios naujųjų amžių inte- 
lektualo patirtys, galima įtarti iš šios šalutinės pastabos: „Denn die Ohnmacht gegen 
Menschen, nicht die Ohnmacht gegen die Natur, erzeugt dic desperateste Verbitterung 
gegen das Dasein“ (Wille zur Macht, N 55). 

lancholiška Ekleziasto išmintis — „Miglų migla; viskas migla... Po saule 
nieko nėra nauja, ...kaip dabar neatmenama buvusių dalykų, taip ateities 
dienomis būsiančių dalykų neatmins vėliau gyvensiantys žmonės“ — nebū- 
tinai randasi iš specifinės religinės patirties, bet ji tikrai neišvengiama visur 
ir visada, kai išnyksta pasitikėjimas pasauliu kaip vieta, kurioje Žmogus 
gali pasirodyti, veikti ir kalbėti. Jeigu nebūtų veiksmo, įnešančio į pasaulio 
žaismą naują pradžią, kurią sugeba duoti kiekvienas žmogus todėl, kad 
gimsta, „po saule nebūtų nieko nauja“; jeigu nebūtų kalbos, sudaiktinan- 
čios ir įamžinančios, kad ir negalutinai, „naujų dalykų“, kurie pasirodo ir 
suspindi, „nebūtų atmenama“'; jeigu nebūtų tvaraus ir pastovaus Žmogaus 
dirbinio, negalėtų „ateities dienomis būsiančių dalykų atminti vėliau gy- 
vensiantys žmonės“. O jeigu nebūtų valdžios, viešo veikimo ir kalbėjimo 
sukuriama erdvė išnyktų taip pat greitai, kaip gyvas poelgis ir gyvas žodis. 

Galbūt mūsų istorijoje nebuvo nieko trumpaamžiškesnio negu pasi- 
tikėjimas valdžia, nieko ilgaamžiškesnio negu platoniškas ir krikščio- 
niškas nepasitikėjimas spindesiu, lydinčiu jos pasirodymo erdvę, nieko 
pagaliau naujausiais amžiais banalesnio negu įsitikinimas, kad „valdžia 
gadina“. Tukidido perduoti Periklio žodžiai galbūt unikalūs didžiausiu 
pasitikėjimu, kad žmonės gali realizuoti ir išsaugoti savo didybę tuo pat 
metu ir lyg ir vienu gestu, kad paties poelgio pakaks sukurti dynamis ir 
neprireiks transformuojančio sudaiktinimo, kurį įgyvendina komo fa- 
ber šiai didybei išsaugoti tikrovėje”. Periklio kalbą, nors ji tikrai atitiko 
tvirčiausius atėniečių įsitikinimus ir juos išreiškė, visada su liūdna pa- 
vėluota išmintimi skaitė žmonės, žinoję, kad šie žodžiai buvo pasakyti 
prasidedant [polio] pabaigai. Tačiau kad ir koks trumpaamžis galėjo bū- 
ti šis tikėjimas dynamis (vadinasi, ir politika) — jis jau ir buvo pasibai- 
gęs, kai buvo formuluojamos pirmosios politinės filosofijos, — vien jo 
egzistavimo pakako iškelti veiksmą į aukščiausią vita activa hierarchi- 
jos rangą ir išskirti kalbą kaip lemiamą žmogaus ir gyvūno gyvenimus 
skiriantį bruožą, o abu šie dalykai suteikė politikai orumo, kuris ir šian- 
dien dar nėra visiškai išnykęs. 

Iš Periklio formuluočių stulbinamai aišku — ir, beje, ne mažiau aki- 
vaizdu iš Homero poemų, — kad giliausia atliekamo poelgio ir sakomo 


32 Anksčiau minėtoje Laidotuvių kalbos pastraipoje (išnaša 27) Periklis sąmoningai 
polio dynamis priešina poetų meistiškumui. 

žodžio prasmė nepriklauso nuo pergalės ir pralaimėjimo ir jai neturi dary- 
ti įtakos joks galutinis rezultatas, geresni ar blogesni jų padariniai. Kitaip 
negu žmogaus elgesį — jį graikai, kaip ir visos civilizuotos tautos, vertino 
remdamiesi „„moraliniais standartais“, būtent atsižvelgdami, viena vertus, 
į motyvus bei ketinimus ir, kita vertus, į tikslus bei padarinius, - veiksmą 
galima vertinti tik taikant didybės kriterijų, nes jo prigimtis — išsiveržti iš 
to, kas visuotinai priimta, ir siekti to, kas nepaprasta, kai praranda reikšmę 
viskas, kas teisinga įprastame ir kasdieniame gyvenime, nes viskas, kas 
egzistuoja, yra unikalu ir sui generis”. Tukididas, arba Periklis, puikiau- 
siai žinojo, kad jis išsižadėjo normalių kasdienio elgesio matų, kai supra- 
to, jog Atėnų šlovę lemia tai, kad jie „visur paliko savo rūstybės ir prielan- 
kumo amžinų paminklų [mnėmeia aidia)“. Politikos menas moko žmo- 
nes iškelti tai, kas didu ir spindi, Demokrito žodžiais kalbant, ta megala 
kai lampra: kol egzistuoja polis, įkvepiantis žmones turėti drąsos tam, kas 
nepaprasta, visi dalykai saugūs, jeigu jis žlunga, prarandama viskas**. Mo- 
tyvai ir tikslai, kad ir kokie tyri arba milžiniški, niekada nebūna unikalūs; 
panašiai kaip psichologinės savybės, jie tipiški, būdingi įvairių tipų asme- 
nims. Todėl didybę, arba specifinę kiekvieno poelgio prasmę, gali įkūnyti 
tik pats poelgis, o ne jo motyvacija ar jo sėkmė. 

Kaip tik šį gyvo poelgio ir sakomo žodžio, kaip didžiausių galimų 
žmogaus laimėjimų, pabrėžimą teoriškai atspindėjo Aristotelio energeia 
(„„aktualybės“) sąvoka, kuria jis žymėjo visokią veiklą, neturinčią tikslo 
(ateleis) ir nepaliekančią kūrinio (nėra par’ autas erga), bet visą savo 
prasmę įgyjančią iš paties poelgio”. Kaip tik iš šios visiškos aktualybės 
patirties kyla pradinė paradoksalios [sąvokos] „tikslas savaime“ reikš- 
mė; juk šiais veiksmo ir kalbos““ atvejais tikslo (telos) nesiekiama, jis 
glūdi pačioje veikloje, todėl ši tampa entelecheia, o kūrinys nėra tai, kas 


* Priežastis, kodėl Aristoteliui jo Poetikoje atrodo, kad didybė (megerhos) yra drami- 
nės fabulos prielaida, yra ta, jog drama mėgdžioja veikimą, o veikimas vertinamas didybe, 
savo skirtingumu nuo to, kas įprasta (1450b 25). Beje, tas pat pasakytina apie grožį, kuris 
glūdi didybėje ir taxis, dalių sujungime (1450b 34 ff.). 

* Žr. Demokrito fragmentą B157: Diels, op. cit. 

35 Dėl energeia sąvokos žr. Nikomacho etika, 1094a 1—5; Fizika, 201b 31; Apie sielą, 
417a 16; 431a 6. Dažniausiai pateikiami žiūrėjimo ir grojimo fleita pavyzdžiai. 

* Mūsų kontekste nesvarbu, kad Aristotelis didžiausią „„aktualybės“ galimybę įžvel- 
gia ne veiksme ir kalboje, bet kontempliacijoje ir mąstyme, theėria ir nous. 

atsiranda iš proceso ir jį užbaigia, jis glūdi jame; poelgis yra kūrinys, 
yra energeia’. Savo politinėje filosofijoje Aristotelis vis dėlto gerai su- 
vokia, kas pastatyta ant kortos politikoje, būtent ne mažiau, negu ergon 
tou anthropou*“ („žmogaus kūrinys“ qua žmogaus), o šį „kūrinį“ jis api- 
brėžė kaip „gerą gyvenimą“ (eu zėn) aiškiai turėdamas omenyje, kad čia 
„kūrinys“ nėra kūrimo produktas, bet egzistuoja tik kaip gryna aktualy- 
bė. Šiam specifiškai žmogiškam laimėjimui apskritai nepritaikoma prie- 
monių ir tikslų kategorija; „žmogaus kūrinys“ nėra tikslas, nes jo įgy- 
vendinimo priemonės — dorybės arba aretai — nėra savybės, kurios gali 
būti aktualizuotos arba ne, o pačios yra „aktualybės“. Kitais žodžiais 
sakant, tikslo įgyvendinimo priemonės jau būtų tikslas, ir atvirkščiai — 
negalima šio „tikslo“ laikyti priemone siekti kokio nors kito tikslo, nes 
nėra aukštesnio siekinio negu pati ši aktualybė. 

Tarsi girdėdami silpną ikifilosofinės graikų patirties, kai veiksmas ir 
kalba buvo grynos aktualybės, aidą, politinėje filosofijoje nuo Demo- 
krito ir Platono ne kartą skaitome, jog politika yra technė, ji yra vienas 
iš menų ir gali būti lyginama su tokiomis veiklomis kaip gydymas ar 
laivininkystė, juk čia, kaip ir šokėjui ar aktoriui atliekant vaidmenį, „pro- 
duktas“ sutampa su pačiu atlikimo aktu. Bet mes galime įvertinti, kas 
atsitiko veiksmui ir kalbai, kurie egzistuoja tik veikiant ir kalbant ir to- 
dėl yra aukščiausios veiklos politinėje srityje, kai girdime, ką apie jas 
sakė naujųjų amžių visuomenė, kuri ankstyvaisiais savo raidos tarps- 
niais buvo savitai ir be kompromisų nuosekli. Juk šį nepaprastai svarbų 
veiksmo ir kalbos nuvertinimą numato Adamas Smithas, prilygindamas 
visus užsiėmimus, iš esmės grindžiamus atlikimu, tokius kaip kariškių, 
„kunigų, teisininkų, gydytojų ir operos dainininkų“ profesijos, „tarnų 
paslaugoms“, žemiausiam ir neproduktyviausiam „darbui“. Juk kaip 
tik šios profesijos — gydymas, grojimas fleita, aktorystė — antikos mąs- 
tymui buvo aukščiausios ir kilniausios žmogaus veiklos pavyzdžiai. 


*7 Dvi aristoteliškos sąvokos energeia ir entelecheia glaudžiai susijusios tarpusavy 
(energeia... synteinei pros tën entelecheian): visiška aktualybė (energeia) nedaro įtakos ir 
nesukuria nieko anapus savęs pačios, o visiška tikrovė (entelecheia) neturi jokio kito tiks- 
lo anapus savęs (žr. Metafizika, 1050a 22-35). 

38 Nikomacho etika, 1097b 22. 

3 Wealth of Nations (Everyman's ed.), II, 295. 

Antikinio politikos vertinimo ištakos yra įsitikinimas, kad žmogus 
qua žmogus, kiekvienas unikaliai savitas individas pasirodo ir įtvirtina 
save kalbėdamas ir veikdamas ir kad šios veiklos, nors bergždžios me- 
džiaginiu požiūriu, turi savaiminę ilgalaikę vertę, nes jos sukuria prisi- 
minimą apie save“. Todėl viešoji sritis, pasaulio erdvė, kurios žmonėms 
reikia norint apskritai pasirodyti, yra specifiškesnis „žmogaus kūrinys“ 
negu jo rankų dirbinys arba jo kūno darbas. 

Įsitikinimas, kad kilniausia, ką gali pasiekti žmogus, yra jo paties pa- 
sirodymas ir savęs aktualizavimas, jokiu būdu nėra savaime suprantamas. 
Jam prieštarauja homo faber įsitikinimas, kad žmogaus gaminiai gali būti 
kažkas daugiau, o ne tik ilgaamžiškesni, negu jis pats, taip pat ir animal 
laborans tvirtas tikėjimas, kad gyvenimas yra aukščiausias gėris. Todėl, 
griežtai kalbant, abu jie yra nepolitiški ir bus linkę smerkti veiksmą ir 
kalbą kaip tuštybę, tuščią pomėgį kištis į kitų reikalus bei tuščią šnekėji- 
mą, ir apskritai viešąją veiklą vertins pagal jos naudingumą tariamai aukš- 
tesniems tikslams — padaryti homo faber pasaulį naudingesnį ir gražesnį, 
o animal laborans gyvenimą — lengvesnį ir ilgesnį. Tačiau tai nereiškia, 
kad jie laisvi apskritai atsisakyti viešosios srities, juk neturint erdvės pasi- 
rodyti ir nepasitikint veiksmu ir kalba kaip buvimo kartu būdais, negali- 
ma neabejojamai įtvirtinti nei savojo aš, savo tapatumo tikrumo, nei su- 
pančio pasaulio tikrumo. Žmogiškasis tikrumo jausmas reikalauja, kad 
žmonės aktualizuotų jiems tiesiog duotą buvimą, ir ne tam, kad jį pakeis- 
tų, o kad išskleistų ir pašauktų visavertiškai egzistuoti tai, ką kitu atveju 
jie vis tiek turėtų pasyviai patirti“. Šis aktualizavimas glūdi ir įvyksta tik 
tose veiklose, kurios egzistuoja tik būdamos įgyvendinamos. 

Vienintelė pasaulio savybė, kuria matuojamas jo tikrumas, yra tai, 
kad jis — visų mūsų, o sveikas protas užima tokią aukštą vietą politinių 
savybių hierarchijoje todėl, kad jis yra vienintelė juslė, paverčianti ben- 


® Tai yra lemtingiausias graikiškos, nors galbūt ne romėniškos, „dorybės“ sąvokos bruo- 
žas: ten, kur yra aretė, užmarštis negalima (plg. Aristotelis, Nikomacho etika, 1100b 12-17). 

*! Tokia yra kaip šio skyriaus epigrafas pateikiamos Dante's citatos paskutiniojo saki- 
nio prasmė; nors originalus lotyniškas sakinys gana aiškus ir paprastas, jis neišverčiamas 
(De monarchia, I, 13). 

dra tikrove mūsų penkias visiškai individualias jusles ir visiškai savitus 
jomis gaunamus duomenis. Žinome, kad kaip tik dėl šio sveiko proto 
kitos mūsų juslinės percepcijos atskleidžia tikrovę ir nėra jaučiamos vien 
kaip mūsų nervų sudirginimai arba kaip mūsų kūnų pasipriešinimo po- 
nėje ir ryškus prietaringumo ir lengvatikystės stiprėjimas yra beveik tik- 
ri susvetimėjimo pasauliui ženklai. 

Žinoma, šis susvetimėjimas — pasirodymo erdvės atrofija ir sveiko 
proto nykimas — būna daug ryškesnis darbininkų visuomenėje negu ga- 
mintojų visuomenėje. Izoliuotas Ahomo faber būna ne tik netrikdomas 
kitų, bet taip pat jiems nematomas, negirdimas ir negauna iš jų patvirti- 
nimo, bet jis yra kartu ne tik su jo kuriamais gaminiais, bet ir su daiktų 
pasauliu, kurį jis šiais gaminiais papildys; šitaip, nors ir netiesiogiai, jis 
vis dar kartu su kitais, kurie sukūrė pasaulį, taip pat yra daiktų gaminto- 
jai. Jau minėjome mainų rinką, kurioje amatininkai susitinka su sau ly- 
giais ir kuri jiems reprezentuoja bendrą viešąją sritį tiek, kiek kiekvie- 
nas iš jų kuo nors ją papildė. Tačiau nors viešoji sritis kaip mainų rinka 
labiausiai susijusi su gaminimo veikla, patys mainai jau priklauso veiks- 
mo sričiai ir jokiu būdu nėra vien gamybos pratęsimas, net dar mažiau 
jie susiję su automatiškais [darbo] procesais, kadangi maisto ir kitų var- 
tojimo reikmenų pirkimas visada būna atsitiktinis darbo požiūriu. Mar- 
xo teiginys, kad ekonominiai dėsniai panašūs į gamtos dėsnius, kad jie 
nesukurti žmonių, siekiančių reguliuoti laisvus mainų aktus, bet yra nu- 
lemti bendrųjų visuomeninės gamybos sąlygų, teisingas tik dirbančios 
visuomenės atžvilgiu, mat čia visa veikla prilyginama žmogaus kūno ir 
gamtos metabolizmui ir nėra mainų, o tik vartojama. 

Tačiau mainų rinkoje susitinkantys Žmonės pirmiausia yra ne asme- 
nys, bet produktų gamintojai, jie niekada neparodo savęs, neparodo net 
savo įgūdžių ir savybių, kaip kad rodydavo viduramžiais „parodomojo- 
je gamyboje“, o rodo tik savo produktus. Akstinas, traukiantis gaminto- 
Ją į viešą turgavietę, yra produktų poreikis, bet ne žmonių ilgesys, o 
galia, neleidžianti suirti šiai rinkai ir palaikanti jos buvimą, nėra [val- 
džios] potencialas, atsirandantis, kai žmonės kartu veikia ir kalbasi, bet 
ji yra sujungta „mainų galia“ (Adamas Smithas), kurią kiekvienas daly- 
vis įgijo būdamas izoliuotas. Kaip tik šią ryšių su kitais stoką ir šį rūpi- 
nimąsi pirmiausia prekių mainais Marxas smerkė kaip komercinės vi- 

suomenės dehumanizavimą ir susvetimėjimą sau. Ši visuomenė iš tiesų 
nužmogina Žmones gua Žmones ir, stulbinamai apversdama senovinį 
privatumo ir viešumo santykį, reikalauja, kad žmonės parodytų save tik 
privačiai savo šeimose arba intymioje draugų aplinkoje. 

Žmogaus asmens žlugdymą, būdingą gamintojų bendruomenei ir net 
dar labiau — komercinei visuomenei, galbūt geriausiai iliustruoja geni- 
jaus fenomenas. Nuo Renesanso iki devynioliktojo šimtmečio pabaigos 
naujieji amžiai jį laikė savo aukščiausiu idealu. (Kūrybingas genijus kaip 
esmingiausia žmogaus didybės išraiška buvo visiškai nežinomas anti- 
kai arba viduramžiams.) Tik prasidėjus mūsų šimtmečiui, didieji meni- 
ninkai stulbinamai sutartinai protestavo prieš tai, kad būtų vadinami 
„genijais“, ir pabrėžė meistriškumą, kompetenciją ir glaudžius ryšius 
tarp meno ir amato. Žinoma, šis protestas iš dalies buvo tik reakcija į 
genijaus sąvokos suvulgarinimą ir sukomercinimą, bet jį taip pat lėmė 
vėlesnis dirbančiosios visuomenės atsiradimas — jai produktyvumas ar- 
ba kūrybingumas nėra idealas ir jai svetimos visos patirtys, iš kurių gali 
kilti pati didybės sąvoka. Mūsų kontekste svarbu tai, kad genijaus kūri- 
niui, kiek jis skinasi nuo amatininko gaminio, atrodo, būdingi tie savi- 
tumo ir unikalumo elementai, kurie tiesiogiai išreiškiami tik veikiant ir 
kalbant. Naujųjų amžių manija dėl unikalaus kiekvieno menininko brai- 
žo, jų neturintis precedento jautrumas stiliui rodo domėjimąsi tais bruo- 
žais, dėl kurių menininkas transcenduoja savo įgūdžius ir meistriškumą, 
panašiai, kaip kiekvieno asmens unikalumas transcenduoja jo savybių 
sumą. Dėl šio transcendavimo, kuris iš tiesų skiria didį meno kūrinį nuo 
visų kitų žmogaus rankų gaminių, atrodė, jog kūrybingo genijaus feno- 
menas labiausiai pateisina homo faber įsitikinimą, kad žmogaus pro- 
duktai gali būti iš esmės didingesni negu jis pats. 

Tačiau didi pagarba, kurią naujieji amžiai taip noriai rodė genijui, 
dažnai beveik stabmeldiška, vargu ar galėjo pakeisti elementarų faktą, 
kad pats asmuo negali sudaiktinti to, kas jis yra, esmės. Kada ši esmė 
pasirodo „objektyviai“ — kaip meno kūrinio stilius arba kaip paprasta 
rašysena, — ji atskleidžia asmens tapatumą ir todėl padeda nustatyti au- 
torystę, bet pati lieka nebyli ir mums išslysta, jeigu mėginame ją inter- 
pretuoti kaip gyvo asmens atspindį. Kitais žodžiais sakant, genijaus gar- 
binimas slepia tą patį žmogaus asmens degradavimą, kaip tai daro ir kiti 
komercinėje visuomenėje vyraujantys principai. 

Būtinas Žmogaus išdidumo elementas yra tikėjimas, kad tai, kas 
yra asmuo, savo didybe ir svarba pranoksta viską, ką jis gali padaryti 
ir pagaminti. „Tegul gydytojai, konditeriai ir didelių namų tarnai bus 
vertinami pagal tai, ką jie padarė ir net ką ketino padaryti; didieji žmo- 
nės vertinami pagal tai, kas jie yra.“** Tik prastuoliai gali smukti tiek, 
kad savo išdidumą kildintų iš to, ką padarė; šitaip smukę, jie taps savo 
gebėjimų „vergais ir kaliniais“ ir supras, jeigu jie dar bus išlaikę šiek 
tiek daugiau negu gryną kvailą tuštybę, kad būti savo paties vergu ir 
kaliniu ne mažiau gėdinga ir galbūt net gėdingiau, negu būti kieno 
nors kito vergu. Kūrybingam genijui ne šlovę teikia, bet keblumų ke- 
lia tai, kad šiuo atveju žmogaus pranašumas prieš jo kūrinį išties atro- 
do apverstas, tad jis, gyvas kūrėjas, pasijunta konkuruojąs su savo kū- 
riniais, kuriuos jis pergyvena, nors galiausiai jie gali pergyventi jį pa- 
tį. Visus tikrai didelius talentus gelbstinti malonė yra ta, kad nešantys 
savo naštą asmenys būna pranašesni už tai, ką padarė, bent jau kol 
gyvas kūrybingumo šaltinis; juk iš tiesų šis šaltinis trykšta 1š to, kas jie 
yra, ir būna anapus realaus kūrybos proceso, be to, jis yra nepriklauso- 
mas nuo to, ką jie gali sukurti. Kad genijaus padėtis vis dėlto tikrai 
kebli, visiškai akivaizdžiai atskleidžia literati atvejis, kai apverstas žmo- 
gaus ir jo produkto santykis iš tiesų tampa tikrove; ypač liaudį piktina 
ir, beje, jos neapykantą jiems net labiau negu netikras intelektinis jų 
pranašumas kursto tai, kad net blogiausias jų produktas, ko gero, bus 
geresnis už juos pačius. „Intelektualo“ skiriamasis požymis yra tai, 
kad jo visiškai netrikdo „baisus pažeminimas“, kurio sąlygomis triū- 
sia tikras menininkas arba rašytojas. Šis pažeminimas — „jausmas, kad 
tampi savo kūrinio sūnumi“ ir esi pasmerktas šiame kūrinyje matyti 
save „kaip veidrodyje, ribotą, tokį ir tokį““?. 


*2 Čia cituojamas Isak Dinesen puikus apsakymas „The Dreamers“, Seven Gothic Ta- 
les (Modern Library ed.), ypač žr. p. 340 ff. 

® Visas Paulio Valery aforizmo tekstas, kuris čia cituojamas, skamba taip: „Créateur 
créé. Qui vient d'achever un long ouvrage le voit former enfin un être qu’il n'avait pas 
voulu, qu’il n’a pas conçu, précisément puisgu'il l’a enfanté, et ressent cette terrible humi- 
liation de se sentir devenir le fils de son œuvre, de lui emprunter des traits irrécusables, 
une ressemblance, des manies, une borne, un miroir; et ce qu’il a de pire dans un miroir, 
s’y voir limité, tel et tel“ (Tel quel, II, 149). | 


— 200 — 


VEIKSMAS 
30. Darbininkų sąjūdis 


Kuriančioji veikla — išankstinė jos sąlyga yra izoliuotis nuo kitų, — 
nors ir negali sukurti autonomiškos viešosios srities, kurioje žmonės galė- 
tų pasirodyti qua žmonės, vis dėlto daugeriopai susijusi su pasirodymo 
erdve, bent jau ji išlieka susijusi su apčiuopiamu jos sukurtų daiktų pasau- 
liu. Todėl gaminimas gali būti nepolitinis gyvenimo būdas, bet jis tikrai 
nėra antipolitinis. Tačiau kaip tik toks yra darbas, veikla, kai žmogus nėra 
kartu nei su pasauliu, nei su kitais žmonėmis, o vienišas su savo kūnu, 
pavaldžiu grynai būtinybei palaikyti savo gyvastį*. Žinoma, dirbantis žmo- 
gus taip pat gyvena šalia kitų ir kartu su jais, bet šis buvimas kartu neturi 
jokių tikros įvairovės požymių. Čia nėra tikslingai derinami įvairūs įgū- 
džiai ir profesijos, kaip kad gaminant (o ką jau kalbėti apie santykius tarp 
unikalių asmenų), bet dauginami rūšies egzemplioriai, kurie visi iš esmės 
panašūs, nes jie yra tokie, kokie yra tik kaip gyvi organizmai. 

Išties darbo prigimčiai būdinga suburti žmones kartu kaip darbinin- 
kų brigadą, kurioje bet koks skaičius individų „dirba kartu tarsi jie būtų 
vienas individas““? ir šia prasme vieningumas gali tapti būdingas darbui 
net labiau, negu bet kuriai kitai veiklai“. Bet šis „kolektyvinis darbo 


“ Dirbančiojo qua dirbančiojo vienišumas paprastai nutylimas literatūroje, skirtoje 
darbo temai, nes socialinės sąlygos ir darbo organizacija reikalauja, kad bet kurią konkre- 
čią užduotį darytų daug dirbančiųjų vienu metu ir būtų sugriauti visi izoliacijos sukurti 
barjerai. Tačiau M. Halbwachsas (La classe ouvriėre et les niveaux de vie, 1913) žino apie 
šį reiškinį: „„L'ouvricr est celui qui dans et par son travail ne sc trouve en rapport gu'avec 
de la matière, et non avec des hommes“, ir šią neišvengiamą kontakto stoką laiko pnežas- 
timi, dėl kurios tiek daug šimtmečių ši visa klasė buvo išstumta už visuomenės (p. 118). 

* Viktoras von Weizsackeris, vokiečių psichiatras, šitaip aprašo dirbančiųjų ryšį jiems 
dirbant: „Es ist zunächst bemerkenswert, dass die zwei Arbeiter sich zusammen verhalten, 
als ob sie ciner waren. ... Wir haben hicr einen Fall von Kollektivbildung vor uns, der in 
der annahemden Identität oder Einswerdung der zwei Individuen besteht. Man kann auch 
sagen, dass zwei Personen durch Verschmelzung eine einzige dritte geworden seicn; aber 
die Regeln, nach der diese dritte arbeitet, unterscheiden sich in nichts von der Arbeit einer 
einzigen Person“ („Zum Begriff der Arbeit‘, Festschrift für Alfred Weber, 1948, S. 739—740). 

* Atrodo, dėl šios priežasties etimologiškai „Arbeit und Gemeinschaft für den Mens- 
chen älterer geschichtlicher Stufen grosse Inhaltsflächen gemeinsam [haben]“ (apie darbo 
ir bendruomenės ryšį žr. Jost Trier, „Arbeit und Gemeinschaft“, Studium Generale, Bd. III, 
N II, lapkritis, 1950). 

pobūdis“? toli gražu nelaiduoja apčiuopiamo, atpažįstamo kiekvieno 
darbininkų brigados nario realumo. Priešingai, reikia, kad būtų iš tikrų- 
jų visiškai prarandamas individualumo ir tapatumo suvokimas; kaip tik 
dėl šios priežasties visos „vertybės“, kylančios iš darbo ir pranokstan- 
čios jo akivaizdžią funkciją gyvenimo procese, yra visiškai „socialinės“ 
ir iš esmės nesiskiria nuo papildomo malonumo, gaunamo valgant ir 
geriant draugijoje. Draugingumas, kylantis iš tų veiklų, kurios randasi 
dėl žmogaus kūno ir gamtos metabolizmo, remiasi ne lygybe, bet vieno- 
dumu, ir šiuo atžvilgiu visiškai teisinga, kad „iš prigimties savo geniju- 
mi ir polinkiu filosofas nė per pusę tiek nesiskiria nuo gatvės nešiko, 
kiek mastifas skiriasi nuo kurto“. Ši Adamo Smitho pastaba, kurią taip 
susižavėjęs citavo Marxas““, iš tiesų daug geriau tinka vartotojų visuo- 
menei negu žmonių sambūriui mainų rinkoje, kuri išryškina gamintojų 
įgūdžius ir savybes ir šitaip visada duoda tam tikrą pagrindą atsiskleisti 
skirtingumui. 

Vienodumas, vyraujantis darbu bei vartojimu besiremiančioje vi- 
suomenėje ir pasireiškiantis konformizmu, glaudžiai susijęs su kū- 
nišku bendro darbo patyrimu, kai biologinis darbo ritmas taip suvie- 


*7 Žr. R. P. Genclli („„Facteur humain ou factcur social du travail“, Revue française du 
travail, Vol. VII, Nos. 1-3, sausis-kovas, 1952). Jis mano, kad reikia rasti „naują darbinin- 
kų problemos sprendimą“, kuriuo būtų atsižvelgta į „kolektyvinį darbo pobūdį“ ir todėl 
būtų turimas omenyje ne individualus darbininkas, bet grupės narys. Šis „naujas“ sprendi- 
mas, žinoma, vyrauja šiuolaikinėje visuomenėje. 

* Adam Smith, op. cit., I, 15, ir Marx, Das Elend der Philosophie (Stuttgart, 1885), S. 125: 
Adamas Smithas „hat sehr wohl gesehen, dass ‘in Wirklichkeit die Verschicdenheit der 
natürlichen Anlagen zwischen den Individuen weit geringer ist als wir glauben.'...Ursprūn- 
glich unterscheidet sich cin Lastträger weniger von einem Philosophen als ein Kettenhund 
von einem Windhund. Es ist die Arbeitsteilung, welche einen Abgrund zwischen beiden 
aufgetan hat“. Marxas vartoja terminą „darbo pasidalijimas“ neskirdamas profesinės spe- 
cializacijos ir paties darbo proceso padalijimo, bet turi galvoje, žinoma, pirmąją. Profesinė 
specializacija iš tikrųjų yra skirtumo forma, o amatininkas arba profesionalus darbuotojas, 
net jeigu jiems padeda kiti, iš esmės dirba būdami izoliuoti. Jis sutinka kitus qua profesio- 
nalas tik kai pradedama keistis gaminiais. Esant tikrajam darbo pasidalijimui, darbininkas 
nieko negali atlikti būdamas izoliuotas; jo pastangos yra tik dalis ir funkcija pastangų visų 
darbininkų, tarp kurių paskirstyta užduotis. Bet tie kiti darbininkai gua darbininkai nuo jo 
nesiskiria, jie yra tokie patys. Taigi tarp gatvės nešiko ir filosofo „prarają atvėrė“ ne paly- 
ginti neseniai atsiradęs darbo pasidalijimas, bet ilgaamžė profesinė specializacija. 

nija dirbančiųjų grupę, kad kiekvienas gali jaustis nebesąs individas, 
o susiliejęs su visais kitais. Žinoma, dėl to palengvėja darbo triūsas ir 
vargas maždaug taip pat, kaip dėl Žygiavimo kartu tampa lengviau 
eiti kiekvienam kareiviui. Todėl visiškai teisinga, kad animal labo- 
rans „darbo prasmė ir vertė visiškai priklauso nuo socialinių sąlygų“, 
tai yra nuo to, kiek darbo ir vartojimo procesui leidžiama vykti sklan- 
džiai ir lengvai, nepriklausomai nuo „tikrųjų profesinių nuostatų““?; 
keblu tik dėl to, kad geriausios „socialinės sąlygos“ yra tos, kuriomis 
galima prarasti savo tapatumą. Šis daugelio susiliejimas į vieną iš 
esmės yra antipolitinis; tai kaip tik yra priešybė vienybės, vyraujan- 
čios politinėse arba komercinėse bendruomenėse, kurios (pasitelki- 
me Aristotelio pavyzdį) yra ne dviejų gydytojų bendrija (koinonia), 
bet gydytojo ir valstiečio, „o apskritai žmonių, kurie skirtingi ir nely- 
gūs““? bendrijos. 

Viešajai sričiai būdinga lygybė neišvengiamai yra lygybė nelygiųjų, 
kuriuos reikia „sulyginti“ tam tikrais atžvilgiais ır konkrečiais tikslais. 
Pats savaime sulyginantis veiksnys kyla ne iš žmogaus „prigimties“, bet 
iš išorės, kaip kad pinigai (tęsiant Aristotelio pavyzdį) reikalingi kaip 
išorinis veiksnys, sulyginantis nelygias gydytojo ir valstiečio veiklas. 
Todėl politinė lygybė yra tikra mūsų lygybės prieš mirtį priešingybė, 
nes pastaroji, kaip visų žmonių lemtis, kyla iš žmogaus būklės, arba 
priešingybė lygybės prieš Dievą, bent jau krikščioniškai interpretuoja- 
mos, kai mes susiduriame su žmogaus prigimtyje glūdinčio nuodėmin- 
gumo lygybe. Šiais atvejais nereikia jokio sulyginančio veiksnio, nes ir 
taip vyrauja vienodumas, tačiau tikrovėje šitoks vienodumas, gyveni- 
mas ir mirtis, patiriami ne tik esant izoliuotam, bet ir esant visiškai vie- 
nišam, kai negalimas joks tikras bendravimas, o ką jau kalbėti apie ben- 
driją 1r bendruomenę. Pasaulio ir viešosios srities požiūriu gyvenimas, 
mirtis ir visa kita, kas liudija vienodumą, yra nepasauliškos, antipoliti- 
nės, tikrai transcendentinės patirtys. 

Animal laborans nesugebėjimą išsiskirti, vadinasi, veikti ir kal- 
bėti, atrodo, patvirtina tai, kad, nors ir stebina, nebuvo vergų rimtų 


9 Alain Touraine, L'évolution du travail ouvrier aux usines Renault (1955), p. 177. 
* Nikomacho etika, 1133a 16. 

sukilimų senovės ir moderniaisiais laikais*!. Tačiau ne mažiau stebi- 
na staigiai atsiradęs ir dažnai nepaprastai produktyvus vaidmuo, kurį 
darbininkų sąjūdžiai vaidino šiuolaikinėje politikoje. Nuo 1848 m. 
revoliucijų iki 1956 m. Vengrijos revoliucijos Europos darbininkų 
klasė, būdama vienintelė organizuota ir todėl vadovaujanti tautos da- 
lis, parašė vieną iš šlovingiausių ir, matyt, vieną iš viltingiausių nau- 
josios istorijos skyrių. Tačiau nors riba tarp politinių ir ekonominių 
reikalavimų, tarp politinių organizacijų ir profesinių sąjungų buvo 
gana smarkiai nutrinta, šių dalykų nedera painioti. Profesinės sąjun- 
gos, gynusios darbininkų klasės interesus ir už juos kovojusios, pa- 
siekė, kad ši klasė galiausiai būtų įtraukta į šiuolaikinę visuomenę, o 
ypač, kad nepaprastai padidėtų jos ekonominis saugumas, socialinis 
prestižas ir politinė galia. Profesinės sąjungos niekada nebuvo revo- 
liucinės ta prasme, kad trokštų pakeisti visuomenę kartu su ją repre- 
zentuojančiomis politinėmis institucijomis, o darbininkų klasės poli- 
tinės partijos daugiausia buvo interesų partijos, niekuo nesiskirian- 
čios nuo partijų, atstovavusių kitoms socialinėms klasėms. Skirtumas 
išryškėdavo tik tais retais ir vis dėlto lemiamais momentais, kai, vyks- 
tant revoliucijai, staiga paaiškėdavo, kad, liovęsi vadovautis oficia- 
liomis savo partijų programomis ir ideologijomis, šie žmonės turi sa- 
vų idėjų apie demokratinio valdymo galimybes šiuolaikinėmis sąly- 
gomis. Kitais žodžiais sakant, partijas skirianti linija yra ne ypatingi 
socialiniai ir ekonominiai reikalavimai, o tik siūloma nauja valdymo 
forma. 

Šių laikų istorikas, tyrinėjantis totalitarinių sistemų, ypač Sovietų 
Sąjungoje, radimąsi, sunkiai pastebi kaip tik tai, kad lygiai kaip šiuolai- 
kinėms masėms ir jų lyderiams pavyko, bent jau laikinai, sukurti totali- 
tarizmą kaip autentišką, tegul ir viską griaunančią, naują valdymo for- 
mą, taip liaudies revoliucijos jau daugiau kaip šimtmetį mėgino įgyven- 
dinti, tačiau visada nesėkmingai, kitą naują valdymo formą — liaudies 
tarybų sistemą, turėjusią pakeisti kontinentinę partijų sistemą, kuri, kyla 


*! Lemiamas dalykas tas, kad šiuolaikiniai maištai ir revoliucijos visada reikalaudavo 
laisvės ir teisingumo visiems, o antikoje „vergai niekada nereikalaudavo laisvės kaip neati- 
mamos visų Žmonių teisės ir niekada nebuvo mėginta sutelktomis pastangomis panaikinti 
pačios vergijos“ (W. L. Westermann, „Sklaverei“, in Pauly- Wissowa, Suppl., VI, p. 981). 

pagunda sakyti, buvo diskredituota dar neatsiradusi?*?. Dviejų darbinin- 
kų klasės raidos kelių — profsąjunginio sąjūdžio ir liaudies politinių sie- 
kių — istorinės lemtys labiau negalėjo išsiskirti: profesinės sąjungos, t. y. 
darbininkų klasė, kiek ji yra tik viena iš šiuolaikinės visuomenės klasių, 
ėjo nuo pergalės prie pergalės, o politinis darbininkų sąjūdis būdavo 
sutriuškinamas kiekvieną kartą, kai išdrįsdavo kelti savus reikalavimus, 
besiskiriančius nuo partijų programų ir ekonominių reformų. Jeigu Veng- 
rijos revoliucijos tragedija nedavė nieko daugiau, o tik parodė pasau- 
liui, kad, nepaisant visų pralaimėjimų ir visų nusivylimų, šis politinis 
ėlan dar nemirė, tai jos aukos nebuvo beprasmės. 

Šis akivaizdžiai baisus prieštaravimas tarp istorinio fakto — politinio 
darbininkų klasės produktyvumo — ir nepaprastų faktų, atskleistų anali- 
zuojant darbo veiklą, ko gero, išnyks atidžiau patyrinėjus darbininkų 
sąjūdžio raidą ir esmę. Svarbiausias skirtumas tarp vergų darbo ir šiuo- 
laikinio laisvo darbo ne tas, kad darbininkas turi asmeninę laisvę - judė- 
jimo laisvę, ekonominės veiklos laisvę ir asmens neliečiamybę, - o tas, 
kad jis įleistas į politinę sritį ir visiškai išlaisvintas kaip pilietis. Darbi- 
ninkų istorijos lemiamas lūžis įvyko panaikinus teisę balsuoti suteikian- 
tį turto cenzą. Iki to laiko laisvo darbininko statusas buvo labai panašus 
į nuolatos gausėjusio išlaisvintų antikos vergų sluoksnio statusą. Šie žmo- 
nės buvo laisvi, jų statusas buvo panašus į nuolat gyvenančių svetimša- 
lių statusą, bet jie nebuvo piliečiai. Priešingai negu antikos laikais, kai 
išlaisvintas vergas paprastai nebedirbdavo ir todėl vergija išlikdavo so- 


5 Svarbu turėti omenyje ryškų esmės ir atliekamos politinės funkcijos skirtumą tarp 
kontinentinės partijų sistemos ir britų bei amerikiečių sistemų. Lemtingas, nors mažai mi- 
nėtas faktas plėtojantis Europos revoliucijoms buvo tai, kad jas aktyviai organizavusios 
partijos ir sąjūdžiai nickada nekėlė tarybų (sovietų, Rate, ctc.) šūkio, jis visada išaugdavo 
iš spontaniškų maištų; pačių tarybų niekada teisingai nei suprato, nei jas itin sveikino 
įvairių sąjūdžių idcologai, norėdavę pasinaudoti revoliucija tam, kad primestų liaudžiai iš 
anksto sumanytą valdymo formą. Garsusis Kronštato maišto, kuris buvo vienas lemtingų 
Rusijos revoliucijos posūkių, šūkis buvo tarybos be komunistų, o tai anuo metu reiškė 
tarybos be partijų. 

Teiginys, kad totalitariniai režimai mus stato akistaton su nauja valdymo forma, kiek 
išsamiau aiškinamas mano straipsnyje „Ideology and Terror: A Novel Form of Govemn- 
ment“, Review of Politics (liepa, 1953). Išsamesnę Vengrijos revoliucijos ir tarybų siste- 
mos analizę galima rasti naujame straipsnyje „Totalitarian Impenialism“, Journal of Poli- 
tics (vasaris, 1958). 

cialinė darbo sąlyga, kad ir kiek vergų būdavo išlaisvinama, naujaisiais 
amžiais darbo išlaisvinimu buvo siekiama išaukštinti pačią darbo veik- 
lą, ir tai buvo pasiekta gerokai anksčiau, negu asmeniui buvo suteiktos 
asmeninės ir pilietinės teisės. 

Tačiau vienas iš svarbių tikrojo dirbančiųjų išlaisvinimo šalutinių 
padarinių buvo tai, kad ištisas naujas gyventojų sluoksnis buvo lėčiau ar 
staigiau įleistas į viešąją sritį, t. y. pasirodė viešai““, bet jis tuo pat metu 
nebuvo įleistas į visuomenę, nevaidino jokio vadovaujančio vaidmens 
svarbiausioje — ekonominėje — šios visuomenės veikloje ir todėl, kadan- 
gi nebuvo įtrauktas į socialinę sritį, jis buvo tarsi išstumtas iš viešumos. 
Galbūt niekas geriau neiliustruoja, koks lemtingas vien tik pasirodymo, 
išsiskyrimo ir buvimo pastebimam žmonių reikaluose vaidmuo, negu 
faktas, kad darbininkai, vos įžengę į istorijos sceną, jautė, jog būtina 
išsiskirti savo kostiumu, sans-culotte [„„bekelnis“|, iš kurio Prancūzijos 
revoliucijos metu jie net kildino savo vardą?*. Su šiuo kostiumu jie tapo 
saviti, o dėl šio savitumo išsiskyrė iš visų kitų. 

Pats darbininkų sąjūdžio patosas ankstyvaisiais sąjūdžio tarpsniais — 
toks jis vis dar yra visose šalyse, kur kapitalizmas ne visiškai susiforma- 
vo, pavyzdžiui, Rytų Europoje, bet taip pat Italijoje, Ispanijoje ir net 


33 Senckos papasakotas imperijos laikų Romos anckdotas gali pailiustruoti, kaip buvo 
manoma esant pavojinga vien pasirodyti viešai. Tuo metu senatui buvo pateiktas siūlymas 
vienodai rengti viešumon išeinančius vergus, kad būtų galima juos tučtuojau atskirti nuo 
laisvų piliečių. Pasiūlymas buvo atmestas kaip pernelyg pavojingas, kadangi vergai tokiu 
atveju sugebėtų atpažinti vienas kitą ir suvoktų savo potencialią jėgą. Žinoma, šiuolaiki- 
niai aiškintojai buvo linkę daryti išvadą, kad tada vergų turėjo būti labai daug, tačiau ši 
išvada pasirodė csanti visiškai klaidinga. Sveikas politinis romėnų instinktas laikė pavo- 
jingu patį pasirodymą, ir nebuvo visai svarbu, kick pasirodytų žmonių (žr. Westermann, 
op. cit., p. 1000). 

% A. Soboul („Problèmes de travail en l'an II“, Journal de psychologie normale et 
pathologigue, Vol. LII, No.l, sausis-kovas, 1955) labai gerai aprašo, kaip darbininkai 
pirmą kartą pasirodė istorijos scenoje: „Les travaillcurs ne sont pas désignés par leur fonc- 
tion sociale, mais simplement par leur costume. Les ouvriers adoptėrent le pantalon bou- 
tonné à la veste, et ce costume devint unce caractéristique du peuple: des sans-culottes... en 
parlant des sans-culottes, déclare Petion à la Convention, le 10 avril 1793, on n'entend pas 
tous les citoyens, les nobles et les aristocrates exceptés, mais on entend des hommes qui 
n'ont pas, pour les distinguer de ceux qui ont“. 

Prancūzijoje, — kildavo iš jo kovos su visa visuomene. Milžiniškas val- 
džios potencialas, kurį įgijo šie sąjūdžiai per palyginti trumpą laiką ir 
dažnai labai nepalankiomis aplinkybėmis, kilo iš to, kad, nepaisant visų 
šnekų ir teorijų, politinėje scenoje jie buvo vienintelė grupė, gynusi ne 
tik savo ekonominius interesus, bet ir kovojusi visavertę politinę kovą. 
Kitais žodžiais sakant, kai darbininkų sąjūdis pasirodė viešumos sceno- 
je, jis buvo vienintelė organizacija, kurioje žmonės veikė ir kalbėjo gua 
žmonės, 0 ne gua visuomenės nariai. 

Kalbant apie šį politinį ir revoliucinį darbininkų sąjūdžio, kuris, la- 
bai tikėtina, artėja prie pabaigos, vaidmenį, lemtingas dalykas yra tai, 
kad ekonominė jo narių veikla buvo šalutinė ir jis buvo patrauklus ne tik 
darbininkų klasės nariams. Kurį laiką beveik atrodė, kad sąjūdžiui turė- 
tų pavykti sukurti, bent jau savo narių gretose, naują viešąją erdvę, ku- 
rioje galiotų nauji politiniai standartai, tačiau šių mėginimų šaltinis bu- 
vo ne darbas — ne pati darbinė veikla ir ne visada utopiškas maištas prieš 
gyvenimo būtinybę, — o tos neteisybės ir veidmainystės, kurios išnyko 
klasinei visuomenei pasidarius masių visuomene ir garantuotam meti- 
niam atlyginimui pakeitus padienį arba savaitinį darbo užmokestį. 

Šiandien darbininkai nebėra už visuomenės, jie yra jos nariai ir, 
kaip visi kiti, yra žmonės, turintys nuolatinį darbą. Darbininkų sąjū- 
džio politinė reikšmė dabar tokia pat kaip ir bet kurios kitos spaudimo 
grupės; praėjo laikas, kai jis beveik šimtmetį galėjo atstovauti visai 
liaudžiai — jei ľe peuple [„liaudis“] laikome tikru politiniu kūnu, besi- 
skiriančiu tiek nuo gyventojų, tiek nuo visuomenės?*. (Per Vengrijos 
revoliuciją darbininkai niekuo nesiskyrė nuo visų kitų žmonių; tai, kas 
nuo 1848 m. iki 1918 m. buvo beveik darbininkų klasės monopolis — 
parlamentinės sistemos, grindžiamos tarybomis, o ne partijomis sam- 
prata, — dabar tapo bendru visos liaudies reikalavimu.) Darbininkų są- 
jūdis, iš pradžių dviprasmiškas savo turiniu ir tikslais, iš karto prarado 
savo atstovaujamąjį, taigi ir politinį vaidmenį, kai tik darbininkų klasė 
pasidarė neatskiriama visuomenės dalimi — savarankiška socialine ir 


55 Iš pradžių terminas le peuple, paplitęs aštuonioliktojo šimtmečio pabaigoje, papras- 
čiausiai žymėjo neturtingus žmones. Kaip minėjome anksčiau, tokia visiškų skurdžių kla- 
sė buvo nežinoma iki naujųjų amžių. 

ekonomine jėga, kaip pažangiausiose Vakarų pasaulio ekonomikose, 
arba ten, kur jai „pavyko“ paversti visus gyventojus darbininkiška vi- 
suomene, kaip Rusijoje, ir taip gali atsitikti kitur net ir netotalitarizmo 
sąlygomis. Tokiomis sąlygomis, kai naikinama net mainų rinka, vie- 
šosios srities nykimas, toks ryškus per visus naujuosius amžius, gali iš 
tikrųjų baigtis jos išnykimu. 


31. Tradicinis veiksmo pakeitimas darymu 


Naujieji amžiai, kuriems iš pradžių rūpėjo apčiuopiami gaminiai ir 
tikri pelnai ir kuriuos vėliau buvo apsėdusi sklandaus funkcionavimo ir 
socialumo manija, nebuvo pirmieji, konkrečiai smerkę veiksmo ir kal- 
bos bei apskritai politikos tuštumą ir nenaudingumą““. Susierzinimas 
dėl to, kad veiksmas nepavyksta trimis atžvilgiais: jo rezultatas nenu- 
matomas, procesas negrįžtamas, o jo autoriai anonimiški, yra beveik 
toks senas kaip rašytinė istorija. Ne tik veiksmo, bet ir minties Žmonės 
visada buvo labai gundomi surasti veiksmo pakaitalą viliantis, kad žmo- 
giškų reikalų sritis gali išvengti atsitiktinumo ir moralinio neatsakingu- 
mo, kurie randasi dėl veikėjų įvairovės. Nuostabus per visą mūsų rašy- 
tinę istoriją pasiūlytų sprendimų monotoniškumas liudija gaivališką 
veiksmo [srities] paprastumą. Apskritai šie sprendimai visada prilygsta 
prieglobsčio nuo veiksmo nelaimių ieškojimui veikloje, kurioje vienas 
žmogus, izoliuotas nuo visų kitų, nuo pradžios iki galo būna savo darbų 
šeimininkas. Šis mėginimas pakeisti veikimą darymu akivaizdus visuo- 
se „demokratiją“ kritikuojančiuose argumentuose, kurie taps argumen- 
tais griauti politikos pagrindus juo labiau, kuo jie bus nuoseklesni ir 
labiau pagrįsti. 

Visas veikimo nelaimes sukelia žmonių įvairiopumas, esantis tos pa- 
sirodymo erdvės, kuri yra viešoji sritis, sine gua non. Tad mėginimas 
atsikratyti šios įvairovės visada prilygsta pačios viešosios srities panai- 
kinimui. Akivaizdžiausias išsigelbėjimas nuo įvairiopumo keliamų pa- 


* Klasikinis autorius šiuo klausimu tebėra Adamas Smithas, kurio požiūriu, vieninte- 
lė teisėta valdžios funkcija yra „ginti turtinguosius nuo vargšų, arba tuos, kurie turi kokią 
nors nuosavybę, — nuo tų, kurie nieko neturi“ (op. cit., II, 198 ff.; citata: II, 203). 

vojų yra įvairios monarchijos, arba vieno žmogaus valdymo, rūšys: nuo 
tiesioginės vieno prieš visus kitus nukreiptos tironijos iki geranoriško 
despotizmo bei tų demokratijos formų, kai daugelis sudaro kolektyvinį 
darinį, tad liaudis yra „daugelis viename“ ir pati tampa „monarche“*'. 
Platono pasiūlytas sprendimas padaryti karaliumi filosofą, kurio „išmin- 
tis“ išspręstų veiksmo keliamas dilemas, tarsi šios būtų išsprendžiamos 
pažinimo problemos, yra tik viena — ir jokiu būdu ne mažiausiai tironiš- 
ka — vieno žmogaus valdymo rūšis. Šios valdymo formos nėra priimti- 
nos ne todėl, kad jos žiaurios — dažnai jos tokios nebūna, — o, ko gero, 
todėl, kad pernelyg veiksmingos. Išmanantys reikalą tironai gali tikrai 
būti „visais atžvilgiais malonūs ir švelnūs“ kaip Peisistratas, kurio val- 
dymas net senovėje buvo lyginamas su „Krono aukso amžiumi“*š: jų 
naudotos priemonės gali skambėti labai „netironiškai“ ir geranoriškai 
šiuolaikinio žmogaus ausims, ypač kai išgirstame, kad antikos laikais 
panaikinti vergiją mėgino — tegul ir nesėkmingai — vienintelis Periandras, 
Korinto tironas”. Bet visi jie išveja piliečius iš viešosios srities ir reika- 


>. y ç °% č » ù% 


pintis tik valdovas“®. Žinoma, taip buvo skatinamas privatus darbas ir 


*7 Tai yra aristoteliškas tironijos, atrodančios kaip demokratija, aiškinimas (Politika, 

1292a 16 ff.). Tačiau karaliavimas nepriklauso tironiškoms valdymo formoms, jo taip pat 
negalima apibrėžti kaip vicno Žmogaus valdymo arba monarchijos. Nors sąvokos „tironi- 
ja“ ir „monarchija“ galėjo būti vartojamos pakaitomis, žodžiai „tironas“ ir basileus 
(„karalius“) vartojami kaip priešybės (žr., pavyzdžiui, Aristotelis, Nikomacho etika, 1160b 
3; Platonas, Valstybė, 576d). Apskritai vieno žmogaus valdymas antikoje giriamas tik kal- 
bant apie namų ūkio reikalus arba karą, ir paprastai garsioji Iliados cilutė ouk agathon 
polykoiraniė; heis koiranos esto, heis basileus - „daugelio valdymas nėra gerai; turi būti 
vicnas šeimininkas, vienas karalius“ (II, 204) — paprastai cituojama kokiame nors karinia- 
mc arba „ekonominiame“ kontekste. (Aristotelis, taikantis Homero posakį savo Metafizi- 
koje, 1076a 3 ff., politiniam bendruomenės gyvenimui, politeuesthai, yra išimtis. Politiko- 
je, 1292a 13, kur jis vėl cituoja Homero eilutę, jis priešinasi tam, kad daugelis būtų valdo- 
vai „ne kiekvienas atskirai, bet visi kartu“, ir teigia, kad tai yra tik paslėpta vieno Žmogaus 
valdymo, arba tironijos, forma. Ir atvirkščiai, daugelio valdymas, vėliau pavadintas poly- 
arkhia, peikiamas tik tada, kai turima omenyje vadovavimo sumaištis kovos metu (žr., 
pavyzdžiui, Tukididas VI, 72; plg. Ksenofontas, Anabasis, VI, 1, 18). 

? Aristotelis, Atėnų konstitucija, XVI, 2, 7. 

* Žr. Fritz Heichelheim, Wirtschafisgeshichte des Altertums (1938), I, 258. 

Taip Aristotelis (Atėnų konstitucija, XV, 5) pasakoja apie Peisistratą. 

darbštumas, bet piliečiai šią politiką galėjo laikyti tik mėginimu atimti 
iš jų laiką, kuris būtinas norint dalyvauti bendruose reikaluose. Reikia 
saugotis akivaizdžių trumpalaikių tironijos pranašumų - stabilumo, sau- 
gumo ir produktyvumo - jau vien todėl, kad jie grindžia kelią neišven- 
giamam valdžios praradimui, net jeigu iš tikrųjų negandos gali užklupti 
palyginti tolimoje ateityje. 

Taip patrauklu pabėgti nuo žmonių reikalų trapumo į ramybės ir tvar- 
kos patikimumą, kad didesniąją dalį politinės filosofijos nuo Platono 
galima lengvai interpretuoti kaip įvairius mėginimus apskritai teoriškai 
ir praktiškai panaikinti politiką. Visų tokių mėginimų skiriamasis ženk- 
las yra valdymo sąvoka, t. y. samprata, kad žmonės gali teisiškai ir poli- 
tiškai gyventi kartu tik tada, kai vieni turi teisę įsakinėti, o kiti priversti 
paklusti. Paplitusi samprata, randama jau Platono ir Aristotelio veika- 
luose, kad kiekviena politinė bendruomenė susideda iš valdančiųjų ir 
valdomųjų (šia prielaida savo ruožtu grindžiami paplitę valdymo formų 
apibrėžimai: vieno valdymas, arba monarchija, nedaugelio valdymas, 
arba oligarchija, daugelio valdymas, arba demokratija), veikiau pagrįsta 
nepasitikėjimu veiksmu, o ne panieka žmonėms, ir kilo, ko gero, iš nuo- 
širdaus troškimo rasti veiksmo pakaitalą, o ne iš kokios nors neatsakin- 
gos ar tironiškos valios valdyti. 

Teoriškai trumpiausia ir fundamentaliausia veiksmo pakeitimo val- 
dymu versija randama Politike. Čia Platonas atskleidžia prarają tarp dvie- 
jų veiksmo būdų, archein ir prattein („„pradėjimas“ ir užbaigimas“), 
kurie, pasak graikų sampratos, buvo tarpusavy susiję. Platonas proble- 
mą suprato taip, jog reikia laiduoti, kad pradininkas išliktų visiškas to, 
ką pradėjo, šeimininkas, kuriam nereikėtų kitų pagalbos tai įgyvendinti. 
Veiksmo srityje šį izoliuotą viešpatavimą galima įgyvendinti tik tuo at- 
vėju, jeigu nebereikia kitų, savanoriškai prisidedančių prie sumanymo 
įgyvendinimo ir turinčių savų motyvų bei tikslų, o šie kiti naudojami 
įsakymams vykdyti ir, kita vertus, jeigu ėmęsis iniciatyvos pradininkas 
nesileidžia įtraukiamas į patį veiksmą. Šitaip pradėjimas (archein) ir 
veikimas (prattein) gali tapti dviem visiškai skirtingomis veiklomis, o 
pradininkas — valdovu (archon dviem žodžio prasmėmis), kuriam „iš 
viso nereikia veikti, bet jis valdo (archein) tuos, kurie sugeba vykdyti“. 
Šiomis aplinkybėmis politikos esmė yra „žinoti, kaip pradėti ir valdyti 
nmčiausius dalykus atsižvelgiant, kada tam tinkamas, o kada netinka- 

mas laikas“; pats veiksmas visiškai pašalinamas ir tampa vien „įsakymų 
vykdymu““*!. Platonas, užuot senoviškai skaidęs veiksmą į pradėjimą ir 
užbaigimą, pirmasis suskirstė žmones į tuos, kurie žino ir nedaro, ir tuos, 
kurie daro ir nežino, tad žinojimas, ką daryti, ir to darymas pradėjo 
vaidinti du visiškai skirtingus vaidmenis. 

Kadangi pats Platonas tučtuojau sutapatino skirniamąją liniją tarp min- 
ties ir veiksmo su praraja, skiriančia valdovus nuo jų valdinių, akivaiz- 
du, kad patirtys, kuriomis remiasi platoniškasis skirstymas, yra namų 
ūkio patirtys, kur nieko niekada nebūtų padaroma, jeigu šeimininkas 
nežinotų, ką daryti, ir neįsakinėtų vergams, kurie vykdytų įsakymus ne- 
žinodami. Čia iš tiesų žinantis neturi daryti, o darantis neturi mąstyti 
arba žinoti. Platonas vis dėlto aiškiai suprato, kad siūlo revoliucingai 
transformuoti polį — jam valdyti taikyti tuo metu paplitusius gerai tvar- 
komo ūkio principus“*. (Įprasta klaidingai aiškinti, neva Platonas norėjo 
panaikinti šeimą ir namų ūkį, priešingai, jis norėjo taip išplėsti šią gyve- 
nimo sritį, kad visi piliečiai taptų viena šeima. Kitais žodžiais sakant, jis 
norėjo panaikinti namų ūkio privatumą ir kaip tik todėl patarė panaikin- 
ti privačią nuosavybę ir individualias santuokas“*.) Graikų supratimu, 
santykis tarp valdymo ir buvimo valdomam, tarp įsakinėjimo ir paklusi- 
mo iš esmės sutapo su šeimininko ir vergų santykiu ir todėl žlugdė bet 
kokią galimybę veikti. Todėl Platono teiginys, kad elgesio viešuosiuose 
reikaluose taisykles reikia perimti iš šeimininko-vergo santykio gerai 
tvarkomame namų ūkyje, iš tikrųjų reiškė, kad veiksmas neturi vaidinti 
jokio vaidmens žmonių reikaluose. 

Akivaizdu, kad Platono schema suteikia daug daugiau galimybių 
įtvirtinti pastovią žmonių reikalų tvarką, negu tirono pastangos paša- 
linti visus, išskyrus jį patį, iš viešosios srities. Nors visiems piliečiams 


6! Politikas, 305. 

€ Lemtingas Politiko teiginys tas, kad nėra skirtumo tarp didelio namų ūkio ir polio 
(žr. 259), tad tas pats mokslas turėtų nagrinėti politinius ir „ekonominius“, arba namų 
ūkio, klausimus. 

8 Tai ypač akivaizdu tose Valstybės penktosios knygos pastraipose, kur Platonas 
aprašo, kaip baimė užpulti savo sūnų, brolį arba tėvą laiduotų visuotinę taiką šioje uto- 
pinėje valstybėje. Kadangi moterys būtų bendros, niekas nežinotų, kas yra jo kraujo 
giminės (žr. ypač 463c ir 465b). 

būtų paliktas tam tikras vaidmuo tvarkant viešuosius reikalus, jie iš 
tikrųjų „veiktų“ kaip vienas žmogus ir vidiniai nesutarimai nebūtų net 
galimi, o ką jau kalbėti apie frakcinius kivirčus: valdant „daugelis vi- 
sais atžvilgiais tampa viena“, skiriasi tik kūnų išvaizda““. Istoriškai 
valdymo sąvoka, nors ir kilusi iš namų ūkio ir šeimos srities, svarbiau- 
sią vaidmenį suvaidino tvarkant viešuosius reikalus ir mums visada 
susijusi su politika. Todėl neturėtume išleisti iš akių fakto, kad Plato- 
nui ji buvo daug bendresnio pobūdžio kategorija. Jis laikė ją svarbiau- 
sia priemone, leidžiančia visais atžvilgiais tvarkyti ir vertinti žmonių 
reikalus. Tai akivaizdu ne tik iš to, kad jis pabrėžia, jog miestą-valsty- 
bę reikia laikyti „dideliu žmogumi“, ir konstruoja sielos tvarką, kuri iš 
tikrųjų atitinka viešąją jo utopinės valstybės tvarką, tai dar aiškiau ma- 
tyti iš to, kaip stulbinamai nuosekliai jis pritaikė viešpatavimo princi- 
pą pačiam Žmogaus elgesiui su savimi. Aukščiausias tinkamumo val- 
dyti kitus kriterijus Platonui ir visai aristokratinei Vakarų tradicijai 
yra sugebėjimas valdyti save. Lygiai kaip filosofas-karalius įsakinėja 
miestui, siela įsakinėja kūnui, o protas įsakinėja aistroms. Pačiam Pla- 
tonu! šis tironijos visame, kas susiję su žmogumi, teisėtumas, žmo- 
gaus elgesys su savimi, kaip ir elgesys su kitais, vis dar tvirtai įsišak- 
nijęs dviprasmiškoje žodžio archein reikšmėje — šis žodis reiškia tiek 
pradėjimą, tiek ir valdymą; Platonui lemtingai svarbu, kaip jis pats 
atvirai sako veikalo Įstatymai gale, kad tik pradžia (archė) turi teisę 
valdyti. Platoniškojo mąstymo tradicijoje šis pirminis, kalbiškai iš anks- 
to nulemtas valdymo ir pradėjimo tapatumas sąlygojo tai, kad visoks 
pradėjimas buvo suprantamas kaip valdymo pateisinimas, kol galiau- 
siai pradėjimo elementas apskritai išnyko iš valdymo sąvokos. Kartu 
su juo iš politinės filosofijos išnyko ir pirmapradiškiausias bei auten- 
tiškiausias žmogaus laisvės supratimas. 

Platoniškasis žinojimo ir darymo atskyrimas išliko pagrindu visų 
viešpatavimo teorijų, kurios nėra tik neredukuojamos ir neatsakingos 
valios valdyti pateisinimai. Vien dėl Platonui būdingos konceptuali- 
zavimo ir filosofinio aiškinimo jėgos jo mintis tapatinti žinojimą su 
įsakinėjimu ir valdymu, o veiksmą — su paklusimu ir vykdymu įveikė 


& Valstybė, 443e. 


-212 — 


VEIKSMAS 


visas ankstesniąsias patirtis ir artikuliacijas politikos srityje ir tapo pri- 
valoma visai politinio mąstymo tradicijai net po to, kai patyrimo šalti- 
niai, iš kurių Platonas sėmėsi sąvokų, jau buvo seniai užmiršti. Be 
Platonui būdingo unikalaus gelmės ir grožio derinio, kurio svarumui 
buvo lemta nešti jo mintis per šimtmečius, šios ypatingos jo kūrybos 
dalies ilgaamžiškumo priežastis buvo ta, kad jis veiksmą dar labiau 
keitė valdymu pasitelkdamas net dar įtikinamesnę interpretaciją, grin- 
džiamą darymu ir gaminimu. Išties teisinga — o Platonas, perėmęs svar- 
biausią savo filosofijos žodį, terminą „idėja“, iš gaminimo srities su- 
kauptų patirčių, pirmasis turėjo tai pastebėti, - kad žinojimo ir darymo 
skirtis, tokia svetima veiksmo sričiai, kurios pagrįstumas ir prasmin- 
gumas sugriaunami tą pačią akimirką, kai nutrūksta ryšys tarp minties 
ir veiksmo, yra kasdienė patirtis, sukaupta gaminant, nes akivaizdu, 
kad gaminimo procesai skyla į dvi dalis: pirma, suvokiamas turinčio 
rastis gaminio vaizdinys arba pavidalas (eidos), o po to parenkamos 
priemonės ir pradedama gaminti. 

Platono noras pakeisti veiksmą darymu, kad žmogiškų reikalų sritis 
įgytų kūrimui ir gaminimui būdingą patikimumą, labiausiai atsisklei- 
džia, kai jis paliečia patį savo filosofijos branduolį — idėjų doktriną. Kol 
Platonui nerūpėjo politinė filosofija (kaip Puotoje ir kitur), jis apibūdin- 
davo idėjas kaip tai, kas „labiausiai spindi“ (ekphanestaton), taigi kaip 
grožio atmainas. Tik Valstybėje idėjos buvo paverstos normomis, ma- 
tais ir elgesio taisyklėmis, o visos jos yra graikiškai suprantamo „gėrio“, 
t. y. „gerumo kam“ arba „tinkamumo“, variacijos ar vediniai“*. Ši trans- 
formacija buvo būtina norint idėjų doktriną pritaikyti politikai, ir kaip 
tik iš esmės dėl politinių tikslų, kad būtų įveiktas žmogiškų reikalų tra- 
pumas, Platonui atrodė būtina paskelbti, kad aukščiausia idėja yra gėris, 
o ne grožis. Bet ši gėrio idėja nėra aukščiausia filosofo idėja. Jis nori 
kontempliuoti tikrąją Būties esmę ir todėl palieka tamsią žmogiškų rei- 
kalų olą, kad išvystų šviesų idėjų dangų; net Valstybėje filosofas vis dar 


65 Žodis ekphanestaton randamas Faidre (250) ir žymi svarbiausią grožio savybę. Vals- 
tybėje (518) panaši savybė priskiriama gėrio idėjai, kuri vadinama phanotaton. Abu žo- 
džiai kilę iš phainesthai („„pasirodyti“ ir „Švytėti“) ir abiem atvejais vartojami aukščiausio- 
jo laipsnio būdvardžiai. Aišku, kad savybė švytinčiai žėrėti daug labiau pritinka grožiui, o 
ne gėriui. 

apibūdinamas kaip grožio, o ne kaip gerumo mylėtojas. Gėris yra aukš- 
čiausia filosofo-karaliaus idėja. Šis nori būti žmogiškų reikalų valdo- 
vas, nes privalo praleisti gyvenimą tarp Žmonių ir negali amžinai gy- 
venti po idėjų dangumi. Tik tada, kai jis grįžta į tamsią žmogiškų reikalų 
olą, kad vėl gyventų su žmonėmis, jam prireikia vadovaujančių idėjų 
kaip normų ir taisyklių, kurios leistų matuoti ir vertinti Žmonių poelgių 
ir žodžių įvairovę lygiai taip pat absoliučiai, „objektyviai“ tikrai, kaip 
gali vadovautis amatininkas darydamas, o nespecialistas — vertindamas 
pavienes lovas, be to, abu remiasi tvirtu visada esančiu modeliu, lovos 
apskritai „idėja“““. 

Didžiausias šio idėjų doktrinos transformavimo ir taikymo politinei 
sričiai techninis pranašumas tas, kad iš platoniškosios idealaus valdymo 
sampratos buvo pašalintas asmeniškumo pradas. Platonas puikiai Žino- 
jo, jog iš namų ūkio gyvenimo paėmus jo mėgstamas analogijas, tokias 
kaip šeimininko-vergo arba piemens-bandos santykis, reikėtų, kad žmo- 
nių valdovas būtų tarsi dievas ir šiuo atžvilgiu skirtųsi nuo savo valdi- 
nių taip pat smarkiai, kaip vergai skiriasi nuo šeimininko arba avys — 
nuo piemens“'. Viešosios erdvės kūrimas, tarsi ji būtų gaminamas daik- 
tas, priešingai, tik implikavo paprastą meistriškumą, tokią pat patirtį po- 
litikos mene, kaip ir visuose kituose menuose, kai lemiamasis veiksnys 
yra ne menininko arba amatininko asmuo, bet beasmenis jo meno ar 
amato objektas. Valstybėje fi1losofas-karalius taiko idėjas, kaip amati- 
ninkas taiko savo taisykles ir matus, jis „daro“ savo miestą-valstybę, 


“ Wernerio Jagerio teiginys (Paideia, 1945, II, 416 n.): „Mintis, kad esama aukščiau- 
sio matavimo meno ir kad filosofo vertybių išmanymas (pAronėsis) atsiskleidžia kaip su- 
gebėjimas matuoti, persmelkia visą Platono kūrybą nuo pradžios iki pabaigos“. Šis tcigi- 
nys teisingas kalbant tik apie Platono politinę filosofiją, kurioje gėrio idėja pakcičia gro- 
žio idėją. Valstybėje papasakota Olos alegorija yra pati Platono politinės filosofijos šerdis, 
bet ten pateikiamą idėjų doktriną reikia suprasti kaip taikomą politikai, o ne kaip pradinę, 
grynai filosofinę sampratą, kurios čia negalime aptarinėti. Jūgerio pateikiamas „filosofo 
vertybių išmanymo“ apibūdinimas kaip pAronėsis iš tikrųjų nurodo politinį ir nefilosofinį 
šio Žinojimo pobūdį; juk pats žodis phronėsis Platono ir Aristotelio filosofijoje apibūdina 
ne tiek filosofo „išmintį“, kiek valstybės vyro įžvalgumą. 

© Politike, kur Platonas daugiausia plėtoja šias analogijas, jis daro ironišką išvadą: 
ieškodami ko nors, kuris taip sugebėtų valdyti žmones, kaip piemuo sugeba valdyti savo 
bandą, mes randame „dievą, o ne mirtingą žmogų“ (275). 

kaip skulptorius daro statulą““, o paskutiniajame Platono kūrinyje tos 
pačios idėjos net privalo tapti įstatymais, kuriuos bereikia įgyvendinti“?. 

Šioje atskaitos sistemoje darosi beveik savaime suprantama, kad at- 
siras utopinė politinė sistema, kurią koks nors žmogiškus reikalus įgu- 
dęs techniškai tvarkyti žmogus galėtų konstruoti remdamasis modeliu; 
Platonas, pirmasis apmetęs politinių institucijų kūrimo projektus, tapo 
visų vėlesnių utopijų įkvėpėju. Ir nors nė viena iš šių utopijų niekada 
nepradėjo vaidinti ryškesnio vaidmens istorijoje — mat keliais atvejais, 
kai utopinės schemos buvo įgyvendintos, jos greitai žlugo spaudžiant 
tikrove!, ir ne tiek išorės sąlygų, kiek realių žmonių santykių, kurių ne- 
galėjo kontroliuoti, tikrovei, — jos buvo vienos iš veiksmingiausių prie- 
monių išsaugoti ir plėtoti politinio mąstymo tradiciją, kurioje veiksmo 
sąvoka sąmoningai arba nesąmoningai buvo interpretuojama darymo ir 
gaminimo požiūriu. 

Tačiau verta įsidėmėti vieną šios tradicijos raidos aspektą. Tiesa, 
kad prievarta, be kurios niekada negalėtų būti gaminimo, visada vai- 
dino svarbų vaidmenį politinėse struktūrose ir mąstyme, kuris grin- 
džiamas veiksmo tapatinimu su darymu, bet iki naujųjų amžių šis prie- 
vartos elementas buvo tik instrumentinis, jis buvo priemonė, reikalin- 
ga ją pateisinančio ir ribojančio tikslo, tad politinės minties tradicija 
iki naujųjų amžių visiškai nešlovino prievartos. Apskritai tai buvo 
neįmanoma, kol kontempliacija ir protas buvo laikomi aukščiausiais 
žmogaus gebėjimais, nes, remiantis šia prielaida, visos vita activa rū- 
šys, gaminimas, kaip ir veiksmas, o ką jau kalbėti apie darbą, tebebu- 
vo antrinės ir pagalbinės. Siauresnėje politinės teorijos srityje šito pa- 
darinys buvo tai, kad valdymo samprata ir su ja susiję teisėtumo ir 
teisėtos valdžios klausimai vaidino kur kas lemtingesnį vaidmenį ne- 
gu paties veiksmo supratimas ir interpretacijos. Tik naujųjų amžių įsi- 


8 Valstybė, 420. 

© Gali būti įdomu pažymėti šią Platono politinės teorijos kaitą: Valstybėje skirstymo į 
valdovus ir valdinius gairė yra žinovo ir neišmanėlio santykis, Politike jo orientyras yra 
žinojimo ir veikimo santykis, o Įstatymuose nekintamų įstatymų įgyvendinimas yra vis- 
kas, kas lieka valstybės vyrui, arba yra būtina tam, kad funkcionuotų viešoji sritis. Vyks- 
tant šiai kaitai, labiausiai stulbina tai, kad vis mažiau keliama reikalavimų gebėjimams, 
kune būtini sėkmingai politinei veiklai. 

tikinimas, kad žmogus gali žinoti tik tai, ką daro, kad jo tariamai aukš- 
tesni gebėjimai priklauso nuo darymo ir todėl jis pirmiausia yra homo 
faber, o ne animal rationale, išskleidė daug senesnes prievartos im- 
plikacijas, glūdinčias visose žmogiškų reikalų interpretacijose, pasak 
kurių, šie reikalai priklauso darymo sričiai. Tai ypač krito į akis vyks- 
tant virtinei naujųjų amžių revoliucijų. Visos jos — išskyrus Amerikos 
revoliuciją — yra tas pats senovės romėnų entuziazmo steigti naują 
politinį darinį ir prievartos, kaip vienintelės priemonės jį „padaryti“, 
šlovinimo derinys. Marxo posakis, kad „prievarta yra kiekvienos pa- 
senusios visuomenės, savo įsčiose nešiojančios naują [visuomenę], 
pribuvėja, taigi visų istorijos ir politikos pokyčių pribuvėja“, tik api- 
bendrina visų naujųjų amžių įsitikinimą ir daro išvadas iš jų giliausio 
tikėjimo, kad žmonės „daro“ istoriją, kaip Dievas „daro“ gamtą. 
Kaip atkakliai ir sėkmingai veiksmas buvo verčiamas darymo rū- 
šimi, lengvai paliudija visa politinės teorijos ir politinės minties ter- 
minija, kuri iš tiesų beveik neleidžia svarstyti klausimų nesiremiant 
priemonių ir tikslų kategorija ir nemąstant instrumentiškai. Galbūt 
net dar labiau įtikina tai, kaip visuotinai populiarūs visų šiuolaikinių 
kalbų priežodžiai pataria mums, kad „siekiantis tikslo taip pat privalo 
turėti priemonių“ ar kad „negalima iškepti kiaušinienės nesudaužius 
kiaušinių“. Mes esame galbūt pirmoji karta, visiškai supratusi pražū- 
tingus padarinius, kylančius iš mąstymo būdo, kuris verčia pripažin- 
ti, kad visos priemonės, jeigu tik jos veiksmingos, yra leistinos ir pa- 
teisinamos įgyvendinant ką nors, kas laikoma tikslu. Tačiau norint 
ištrūkti iš šių pramintų mąstymo takų, nepakanka pridurti kelių išly- 
gų, pavyzdžiui, kad ne visos priemonės leistinos arba kad tam tikro- 
mis aplinkybėmis priemonės gali būti svarbesnės už tikslus; taikant 
šias išlygas, arba savaime suprantama laikoma moralinė sistema, ku- 
ri, kaip rodo patys pamokymai, vargu ar gali būti savaime supranta- 
ma, arba šias išlygas sužlugdo pati jas formuluojanti kalba ir naudo- 
jamos analogijos. Juk kalbėti apie tikslus, kurie nepateisina visų [jų 


™ Cituojamas Capital (Modem Library ed.), p. 824. Kitos Marxo ištraukos rodo, kad 
šią pastabą jis taiko kalbėdamas ne vien apie socialinių ir ekonominių jėgų reiškimąsi. 
Pavyzdžiui: „realioje istorijoje, kaip žinoma, didelį vaidmenį vaidina užkariavimas, pa- 
vergimas, plėšikavimas, žudymas, trumpai sakant, prievarta“ (ibid., 785). 

siekti padedančių] priemonių, reiškia kalbėti paradoksaliai, nes tiks- 
lo apibrėžimas kaip tik pateisina priemones, o paradoksai visada rodo 
keblumus, jie nepašalina jų ir todėl niekada neįtikina. Kol manome 
turį reikalų su tikslais ir priemonėmis politikos srityje, niekada nesu- 
gebėsime niekam sutrukdyti panaudoti visų priemonių įgyvendinant 
pripažintus tikslus. 

Veiksmo pakeitimas darymu ir kartu vykstantis politikos degradavi- 
mas iki priemonės siekti tariamai „aukštesnio“ tikslo — antikoje apskri- 
tai apsaugoti gerus žmones nuo blogų žmonių valdžios ir, konkrečiai, 
apsaugoti filosofą"!, viduramžiais išganyti sielas, naujaisiais amžiais lai- 
duoti visuomenės produktyvumą ir pažangą — toks pat senas dalykas 
kaip politinės filosofijos tradicija. Tiesa, kad tik naujieji amžiai apibrė- 
žė žmogų pirmiausia kaip komo faber, įrankių kūrėją ir daiktų gaminto- 
ją, ir todėl galėjo įveikti giliai įsišaknijusią panieką ir įtarumą, kuriais 
tradicija žvelgė į visą gamybos sntį. Tačiau ta pati tradicija, kiek ji taip 
pat buvo priešiška veiksmui — žinoma, ne taip atvirai, bet ne mažiau 
veiksmingai, — buvo priversta tapatinti veikimą ir darymą, todėl, nepai- 
sydama jai būdingų įtarumo ir paniekos, įdiegė į politinę filosofiją tam 
tikras mąstymo tendencijas ir modelius, prie kurių galėjo grįžti naujieji 
amžiai. Šiuo atžvilgiu naujieji amžiai neapvertė tradicijos, bet veikiau 
išlaisvino ją iš „prietarų“, trukdžiusių atvirai paskelbti, jog amatininko 
darbas turėtų būti vertinamas labiau negu „tuščios“ nuomonės ir poel- 
giai, kurie sudaro žmogiškų reikalų sritį. Esmė ta, kad Platonas ir, ma- 
žiau, Aristotelis, manę, jog amatininkai net neverti būti visaverčiais pi- 
liečiais, pirmieji pasiūlė vertinti politikos klausimus ir valdančius poli- 
tinius darinius remiantis gaminimo kriterijais. Tariamas prieštaravimas 
aiškiai rodo, kokios didelės autentiškos dilemos, glūdinčios žmogaus 
gebėjime veikti, ir kokia stipri pagunda pašalinti veiksmo keliamas rizi- 
kas ir pavojus įtraukiant į žmonių santykių tinklą daug patikimesnes ir 
rimtesnes žmogaus veiklas, per kurias susitinkame su gamta ir kuriame 
dirbtinį žmogaus pasaulį. 


7l Palyginkite Platono teiginį, kad filosofo noras tapti žmonių valdovu gali kilti tik 
iš baimės būti valdomam tų, kurie blogesni (Valstybė, 347), su Augustino teiginiu, kad 
valdžios funkcija - sudaryti sąlygas „„geriesiems“ ramiau gyventi tarp „blogųjų“ (Epis- 
tolae, 153, 6). 

Žinoma, veiksmo instrumentalizavimas ir politikos degradavimas iki 
priemonės siekti ko nors kito niekada iš tikrųjų visiškai nepašalino veiks- 
mo ir nesutrukdė jam būti viena iš svarbiausių patirčių arba apskritai 
nesugriovė žmogiškų reikalų srities. Anksčiau matėme, kad mūsų pa- 
saulyje darbo, kaip skausmingos pastangos, kuriai pasmerktas visas žmo- 
gaus gyvenimas, tariamas pašalinimas pirmiausia lėmė tai, kad dabar 
gaminama dirbant, o gaminimo produktai, naudojami daiktai, vartojami 
lyg jie būtų tik vartojimo prekės. Panašiai mėginimai pašalinti veiksmą 
dėl jo netikrumo ir apsaugoti žmogiškus reikalus nuo jų trapumo trak- 
tuojant juos taip, lyg jie būtų arba galėtų tapti planuojamais žmogaus 
padaromais gaminiais, pirmiausia baigėsi tuo, kad žmogaus gebėjimas 
veikti, pradėti naujus ir spontaniškus procesus, kurie be žmonių niekada 
negalėtų atsirasti, buvo nukreiptas į gamtą, kurios dėsniai iki vėlyviau- 
sio naujųjų amžių tarpsnio buvo tyrinėjami, o iš jos medžiagos buvo 
gaminami daiktai. Kaip smarkiai mes pradėjome tiesiogine šio žodžio 
prasme skverbtis į gamtą [act into nature), galbūt geriausiai iliustruoja 
neseniai pasakyta atsitiktinė mokslininko pastaba, kai šis visiškai rimtai 
pasakė, jog „ fundamentalius tyrinėjimus atlieku tada, kai darau ką nors 
nežinodamas, ką darau“. 

Tai prasidėjo nuo gana nekalto eksperimentavimo, kai žmonėms ne- 
bepakako stebėti, registruoti ir kontempliuoti visa tai, ką gamta norėjo 
atskleisti pasirodydama pati, bet jie pradėjo nustatinėti sąlygas ir sukelti 
gamtos procesus. Eksperimentavimas vėliau darėsi vis didėjančiu suge- 
bėjimu išlaisvinti stichinius procesus, kurie be žmogaus įsikišimo būtų 
likę paslėpti ir galbūt niekada nebūtų prasidėję, galiausiai virto tikru 
menu „daryti“ gamtą, t. y. kurti „gamtinius“ procesus, kurių be žmonių 
niekada nebūtų ir kurių pati žemiška gamta, atrodo, negalėtų sukelti, 
nors panašūs arba tokie pat procesai gali būti įprasti reiškiniai Žemę 
supančioje visatoje. Kai įdiegėme eksperimentą ir primetėme Žmogaus 
sugalvotas sąlygas gamtos procesams ir įspraudėme juos į žmogaus su- 
kurtus modelius, mes galiausiai išmokome „pakartoti saulėje vykstan- 


"2 Cituojama iš Mew York Times 1957 m. gruodžio 16 d. išspausdinto interviu su Wem- 
heriu von Braunu. 

čius procesus“, tai yra iš gamtinių Žemės procesų išgauti tas energijas, 
kurios be mūsų įtakos reiškiasi tik visatoje. 

Gamtos mokslai tapo mokslais tik apie procesus, o savo vėliausioje 
fazėje - mokslais apie potencialiai neatšaukiamus, nekoreguojamus „ne- 
grįžtamus procesus“. Pats šis faktas yra aiškus požymis, kad nors ir ko- 
kios reikėtų smegenų jėgos pradėti šiems procesams, realus pamatinis 
žmogaus gebėjimas, vienintelis galintis sukelti šiuos įvykius, nėra „te- 
orinis“ gebėjimas, jis nėra nei kontempliacija, nei protas, bet yra žmo- 
giškas sugebėjimas veikti — pradėti naujus precedento neturinčius pro- 
cesus, kurių rezultatas būna neapibrėžtas ir nenumatomas, nesvarbu, ar 
šie procesai išlaisvinami Žmogaus ar gamtos srityje. 

Šiuo veiksmo aspektu — jis lemtingai svarbus naujiesiems amžiams, 
jų nepaprastai išplėtotiems žmogaus sugebėjimams, taip pat neturin- 
čioms precedento jų istorijos sampratai ir sąmonei — pradedami proce- 
sai, kurių rezultatas nenumatomas, todėl lemtingu žmogiškų reikalų 
bruožu tampa veikiau netikrumas, o ne trapumas. Šios veiksmo ypaty- 
bės antika apskritai nepastebėjo ir ją, švelniai tariant, vargu ar tinka- 
mai išryškino senovės filosofija, kuriai pati mums žinoma istorijos są- 
voka apskritai svetima. Svarbiausia naujųjų amžių dviejų visiškai naujų 
mokslų, gamtos ir istorijos, sąvoka yra proceso sąvoka, o ją grindžian- 
ti reali žmogiška patirtis yra veiksmo patirtis. Tik todėl, kad sugebame 
veikti, patys pradėti procesus, galime suvokti gamtą ir istoriją kaip 
procesų sistemas. Tiesa, kad šis moderniojo mąstymo bruožas pirmiau- 
sia atsiskleidė istorijos moksle, kuris nuo Vico laikų buvo sąmoningai 
vadinamas „naujuoju mokslu“, o gamtos mokslams prireikė keleto šimt- 
mečių, kol patys jų triumfinių laimėjimų rezultatai privertė juos pa- 
keisti jų atgyvenusią sąvokų sistemą žodynu, nepaprastai panašiu į 
istorijos mokslų žodyną. 

Tačiau kad ir kaip būtų, tik tam tikromis istorinėmis sąlygomis tra- 
pumas pasirodo esąs svarbiausias žmogiškų reikalų bruožas. Graikai 
vertino juos lygindami su visų gamtinių daiktų nuolatiniu buvimu arba 
amžinuoju grįžimu, o labiausiai graikams rūpėjo vertinti save nemirtin- 
gumo matu ir tapti vertiems nemirtingumo, kuris supa žmones, bet mir- 
tingieji jo neturi. Žmonėms, kurie nėra apsėsti šio nemirtingumo rūpes- 
čio, žmogiškų reikalų sritis neišvengiamai turi atsiskleisti visiškai kito- 
kiu, net šiek tiek prieštaringu aspektu — būtent nepaprastu atsparumu, 

kurio tvarumo jėga ir laikiška trukmė smarkiai pranoksta stabilų tvirto 
daiktų pasaulio ilgaamžiškumą. Nors žmonės visada sugebėjo naikinti 
visus žmogaus rankų gaminius, o šiandien jau potencialiai sugeba su- 
naikinti tai, ko žmogus nepadarė — Žemę ir žemišką gamtą, — žmonės 
niekada nesugebėjo ir nesugebės panaikinti ar net patikimai valdyti nė 
vieno savo veiksmu pradedamo proceso. Net užmarštis ir sumaištis, ga- 
linčios taip veiksmingai paslėpti kiekvieno atskiro poelgio ištakas ir at- 
sakomybę už jį, negali panaikinti poelgio ar užkirsti kelio jo padari- 
niams. O šiam nesugebėjimui panaikinti tai, kas padaryta, prilygsta be- 
veik toks pat visiškas nesugebėjimas numatyti jokio poelgio padarinių 
ar net patikimai žinoti apie jo motyvus”. 

Galutinis produktas visiškai praryja ir sueikvoja gamybos proceso 
jėgą, o atskiras poelgis niekada nesuvartoja veiksmo proceso jėgos, prie- 
šingai, ši jėga gali augti gausėjant jos sukeltų padarinių; žmogiškų rei- 
kalų srityje šie procesai išlieka, o jų trukmė yra tokia pat neribota, tokia 
pat nepriklausoma nuo medžiagos dūlumo ir žmonių mirtingumo kaip ir 
pačios žmonijos egzistavimo trukmė. Niekada nesugebame tikrai nu- 
matyti jokio veiksmo rezultato ir pabaigos paprasčiausiai todėl, kad veiks- 
mas neturi pabaigos. Vienintelio poelgio procesas gali tiesiogine šio žo- 
džio prasme trukti tol, kol išnyks pati žmonija. 

Žmogus galėtų didžiuotis, kad jo poelgiai tokie ilgalaikiai palyginti 
su visais kitais žmogaus gaminiais, jeigu žmonės sugebėtų pakelti šito 
naštą — naštą to negrįžtamumo ir nenumatomumo, iš kurių veiksmo pro- 
cesas semiasi jėgų. Žmonės visada žinojo, kad tai neįmanoma. Jie žino- 
jo, kad veikėjas niekada iki galo nežino, ką daro, kad jis visada tampa 
„kaltas“ dėl niekada nesiektų ar net nenumatytų padarinių, kad — ne- 
svarbu, kokie pragaištingi ir nelaukti jo poelgio padariniai, — jis niekada 
negali jo atšaukti, kad jo pradedamo proceso niekada vienareikšmiškai 
neužbaigia vienintelis poelgis ar įvykis ir kad pati šio proceso prasmė 
niekada neatsiskleidžia veikėjui, ji atsiskleidžia tik retrospektyviam is- 
toriko žvilgsniui, o pats istorikas neveikia. Visa tai pakankama priežas- 


3 „Man weiss die Herkunft nicht, man weiss die Folgen nicht... [der Wert der Hand- 
lung ist] unbekannt“, kaip kartą pasakė Nietzsche (Wille zur Machi, N 291), vargu ar 
žinodamas, kad jis tik tarsi aidas atkartoja ilgaamžį filosofų puoselėjamą įtarumą dėl 
veiksmo. 

tis desperatiškai nusigręžti nuo žmogiškų reikalų srities ir niekinti žmo- 
gaus sugebėjimą būti laisvam, nes laisvė, kurdama žmonių santykių tink- 
lą, atrodo, taip smarkiai įpainioja jo kūrėją, kad šis kur kas panašesnis į 
to, ką jis padarė, auką ir kankinį negu į autorių ir atlikėją. Kitais žodžiais 
sakant, niekur — nei dirbdamas ir būdamas pavaldus gyvenimo būtinybei, 
nei gamindamas ir priklausydamas nuo turimos medžiagos —- žmogus 
neatrodo mažiau laisvas kaip tada, kai panaudoja gebėjimus, kurių pati 
esmė yra laisvė, ir naudoja juos toje srityje, kurią sukūrė tik jis pats. 

Taip mąstyti būdinga didžiajai Vakarų minties tradicijai: kaltinti laisvę 
tuo, kad ji vilioja žmogų į būtinybę, smerkti veiksmą, spontanišką kaž- 
ko naujo pradžią, nes jo rezultatai prasmenga iš anksto nulemtame san- 
tykių tinkle, visada įpainiojančiame veikėją, kuris atrodo atsisakąs lais- 
vės tą pačią akimirką, kai ja pasinaudoja. Vienintelis išsigelbėjimas nuo 
tokios laisvės atrodo esąs neveikimas, visos žmogiškų reikalų srities 
išsižadėjimas — tai vienintelė priemonė išsaugoti savo suverenumą ir 
asmens vientisumą. Jeigu atsiribojame nuo šių patarimų pragaištingų 
padarinių (tik stoicizme jie buvo paversti nuoseklia žmogaus elgesio 
sistema), pamatinė tokių patarimų klaida, atrodo, yra tas suverenumo ir 
laisvės tapatinimas, kurį ir politinė, ir filosofinė mintis visada laikė sa- 
vaime suprantamu. Jeigu suverenumas ir laisvė iš tiesų būtų tas pat, tai 
tikrai joks žmogus negalėtų būti laisvas, nes suverenumas, bekompro- 
misio pakankamumo sau ir savęs valdymo idealas, prieštarauja pačiam 
žmonių įvairiopumui. Joks žmogus negali būti suverenus, nes Žemėje 
gyvena ne vienas žmogus, o žmonės — ir ne todėl, kad, kaip skelbia 
tradicija nuo Platono laikų, žmogaus jėga ribota, dėl ko jis tampąs pri- 
klausomas nuo kitų pagalbos. Visi tradicijos patarimai, kaip išsaugoti 
suverenumą, o asmens vientisumą padaryti nepažeidžiamą, yra kom- 
pensacija už „silpnumą“, kylantį iš žmonių įvairiopumo. Tačiau jeigu 
šiais patarimais būtų vadovaujamasi ir šis mėginimas pašalinti įvai- 
riopumo padarinius pavyktų, rezultatas būtų ne tiek suverenus savęs 
valdymas, kiek savavališkas viešpatavimas kitų atžvilgiu arba, kaip stoi- 
cizme, realus pasaulis būtų iškeistas į įsivaizduojamą, kuriame tie kiti 
paprasčiausiai neegzistuotų. 

Kitais žodžiais sakant, čia kalbama ne apie stiprumą ar silpnumą 
pakankamumo sau prasme. Pavyzdžiui, politeistinėse sistemose net die- 
vas, nesvarbu, koks galingas, negali būti suverenus; tik darant prielaidą 

esant vieną dievą (,,Jis yra vienas ir vienintelis ir taip bus per amžius“), 
suverenumas ir laisvė gali sutapti. Visomis kitomis aplinkybėmis suve- 
renumas įmanomas tik vaizduotėje, už kurią sumokama tikrove. Lygiai 
kaip epikūrizmas remiasi iliuzija, kad žmogus laimingas kepinamas gy- 
vas Falero jaučio pilve, taip stoicizmas remiasi iliuzija, kad esi laisvas 
būdamas pavergtas. Abi iliuzijos liudija psichologinę vaizduotės galią, 
bet ši galia gali realizuotis tik tada, kai pasaulio ir gyvenimo tikrovė, 
kurioje žmogus yra ir atrodo esąs laimingas arba nelaimingas, laisvasis 
arba vergas, pašalinama tiek, jog net nepripažįstama, kad jie yra saviap- 
gaulės spektaklio Žiūrovai. 

Jeigu žvelgiame į laisvę tradicijos akimis ir tapatiname ją su suvere- 
numu, vienu metu egzistuojantys laisvė ir nesuverenumas, sugebėjimas 
pradėti kažką nauja ir nesugebėjimas kontroliuoti ar net numatyti lais- 
vės padarinių, atrodo, beveik verčia daryti išvadą, kad žmogaus gyveni- 
mas yra absurdiškas“. Turint omenyje žmogiškąją tikrovę ir stebimus 
jos faktus, išties klaidinga neigti žmogaus laisvę veikti todėl, kad veikė- 
jas niekada nepasidaro savo veiksmų šeimininkas, taip pat klaidinga ma- 
nyti, jog Žmogaus suverenumas įmanomas todėl, kad jo laisvė - nenugin- 
čijamas faktas'?. Tada kyla klausimas, ar tikrovė negriauna mūsų sam- 
pratos, jog laisvė ir nesuverenumas yra nesuderinami arba, kitaip 
klausiant, ar sugebėjimas veikti nesuteikia tam tikrų galimybių įveikti 
nesuverenumo nulemtas negalias. 


"“ Šią „egzistencialistinę“ išvadą kur kas mažiau, negu atrodo, lemia tikras tradicinių 
sąvokų ir matų peržiūrėjimas. Iš tikrųjų ji vis dar priklauso tradicijai ir išreiškiama tradici- 
nčėmis sąvokomis, nors jai ir būdinga tam tikra maišto dvasia. Todėl nuosekliausias šio 
maišto rezultatas yra grįžimas prie „religinių vertybių“, tačiau šios jau nebeturi šaknų au- 
tentiškose religinėse tikėjimo patirtyse, bet, kaip ir visos šiuolaikinės dvasinės „vertybės“. 
mainomosios vertybės, šiuo atveju įgyjamos už išsižadamas nevilties „vertybes“. 

* Kur žmogaus išdidumas vis dar nepažeistas, jo egzistencijos skiriamuoju požymiu 
laikomas tragiškumas, o ne absurdiškumas. Didžiausias šio išdidumo atstovas yra Kantas, 
kurio požiūriu, veikimo spontaniškumas ir jį lydintys praktinio proto sugebėjimai, tarp jų 
sprendimo galia, tebėra nuostabios žmogaus savybės, net jeigu jo veikimas tampa paval- 
dus gamtos dėsnių determinizmui, o jo pažinimas negali prasiskverbti į absoliučios tikro- 
vės (Ding an Sich) paslaptį. Kantas turėjo drąsos išvaduoti žmogų nuo atsakomybės už jo 
poelgio padarinius ir pabrėžė tik motyvų tyrumą. Tai jį išgelbėjo nuo pavojaus prarasti 
tikėjimą žmogumi ir jo potencialia didybe. 

Matėme, kad animal laborans galima išgelbėti iš keblios padėties 
būti įkalintam nuolatos besikartojančiame gyvenimo proceso cikle ir 
būti amžinai pavergtam būtinybės dirbti ir vartoti tik mobilizuojant kitą 
žmogišką gebėjimą — homo faber gebėjimą daryti, gaminti ir produkuo- 
ti. Kaip įrankių kūrėjas homo faber ne tik palengvina darbo skausmą ir 
vargą, bet taip pat kuria tvarų pasaulį. Darbu palaikomą gyvenimą iš- 
gelbsti pasauliškumas, kurį palaiko gaminimas. Be to, matėme, kad ho- 
mo faber galima išgelbėti nuo beprasmybės naštos, „visų vertybių nu- 
vertinimo“ ir nesugebėjimo rasti tinkamus matus pasaulyje, kurį apibrė- 
žia priemonių ir tikslų kategorija, tik pasitelkus tarpusavyje susijusius 
gebėjimus veikti ir kalbėti, kuriančius prasmingas istorijas taip pat na- 
tūraliai, kaip gaminant kuriami naudojami daiktai. Jeigu tai nebūtų per- 
nelyg platu svarstyti, prie šių atvejų būtų galima pridurti ir minties keb- 
lumą: juk mintis taip pat nesugeba „išsipainioti“ iš keblumų, kuriuos 
sukuria pati mąstymo veikla. Visais šiais atvejais žmogų — žmogų qua 
animal laborans, qua homo faber, qua mąstytoją — gelbsti kažkas visai 
kita; tai kyla iš išorės — žinoma, ne iš žmogaus, bet iš kiekvienos šių 
veiklų išorės. Animal laborans požiūriu panašu į stebuklą, kad jis taip 
pat yra ir būtybė, pažįstanti ir apgyvendinanti pasaulį; homo faber po- 
žiūriu panašu į stebuklą, į dievybės apsireiškimą, kad prasmė gali rasti 
vietą šiame pasaulyje. 

Visai kitoks atvejis — veiksmas ir jo sukeliami keblumai. Čia prie- 
monė nuo veikiant pradėto proceso negrįžtamumo ir nenumatomumo 
yra ne kitas ir galbūt aukštesnis gebėjimas, ji yra viena iš pačiame veiksme 
glūdinčių galimybių. Gelbėjanti priemonė nuo negrįžtamumo — nesuge- 
bėjimo atšaukti tai, kas padaryta, nors asmuo nežinojo ir negalėjo žino- 
ti, ką daro, - yra gebėjimas atleisti. Priemonė nuo nenumatomumo, cha- 
otiško netikrumo dėl ateities glūdi gebėjime pažadėti ir tesėti pažadus. 
Abu gebėjimai susiję, nes vienas iš jų, atleidimas, padeda panaikinti 
praeities poelgius, kurių „nuodėmės“ lyg Damoklo kardas kabo virš kiek- 
vienos naujos kartos, o kitas, susisaistymas pažadais, padeda sukurti 
saugumo salas netikrumo okeane, kuris iš esmės yra ateitis, o be šių 
salų žmonių santykiuose nebūtų net tęstinumo, o ką jau kalbėti apie 
kokį nors pastovumą. 

Jeigu mums nebūtų atleidžiama, nebūtume išlaisvinami iš to, ką pa- 
darėme, padarinių, mūsų gebėjimas veikti būtų tarsi apribotas vienu poel- 
giu, nuo kurio niekada negalėtume atsigauti, mes amžinai liktume jo 
padarinių aukomis, panašiai kaip burtininko mokinys, nežinojęs magiš- 
kos formulės, leidžiančios panaikinti užkeikimą. Nebūdami įpareigoti 
tesėti pažadus, niekada nesugebėtume išsaugoti savo tapatumo, būtume 
pasmerkti bejėgiškai ir pametę kryptį klaidžioti kiekvieno Žmogaus vie- 
nišos širdies tamsoje, tapdami jos prieštaravimų ir dviprasmybių belais- 
viais. Šią tamsą gali išsklaidyti tik šviesa, kurią ant viešosios srities me- 
ta buvimas kitų, patvirtinančių žadančiojo ir tesiančiojo pažadą tapatu- 
mą. Todėl abu gebėjimai priklauso nuo įvainiopumo, nuo kitų buvimo ir 
veikimo, nes niekas negali atleisti sau ir niekas negali jaustis saistomas tik 
pačiam sau duoto pažado; atleidimas ir žadėjimas esant vienam ir izoliuo- 
tam būna netikroviški ir gali būti tik asmens vaidyba prieš patį save. 

Kadangi šie gebėjimai taip glaudžiai susiję su žmonių įvainopumu, jų 
vaidmuo politikoje grindžia svarbiausius [valdymo] principus, diametra- 
liai priešingus „moraliniams“ kmiterijams, glūdintiems platoniškoje val- 
dymo sampratoje. Juk platoniškasis viešpatavimas, kurio teisėtumas rė- 
mėsi savęs valdymu, perima savo pagrindinius principus — tuos, kurie tuo 
pat metu pateisina ir riboja valdžią kitų atžvilgiu, — iš asmens santykio su 
pačiu savimi, tad teisingus ar neteisingus santykius su kitais lemia požiū- 
ns į save, kol į visą viešąją sritį pradedama žvelgti remiantis „didelio žmo- 
gaus“, asmeninių dvasios, sielos ir kūno galių teisingos sąrangos vaizdi- 
niu. Kita vertus, moralinis kodeksas, besirandantis iš gebėjimų atleisti ir 
žadėti, remiasi patirtimis, kurių niekas niekada negalėtų atrasti savyje, 
jos, priešingai, visiškai grindžiamos kitų buvimu. Ir lygiai kaip sugebėji- 
mo valdyti save mastas ir būdai pateisina ir lemia kitų valdymą — asmuo 
valdys kitus taip, kaip jis valdo save, — taip mastas ir būdai, kuriais asme- 
niui atleidžiama ir pažadama, lemia, kokiu mastu ir kokiais būdais asmuo 
sugebės atleisti sau arba tesėti tik sau pačiam duotus pažadus. 

Kadangi [apsaugos] priemonės nuo veikimo procesams būdingos ne- 
paprastos jėgos ir tamprumo gali veikti tik įvairovės sąlygomis, labai pa- 
vojinga naudoti šį gebėjimą kur nors kitur, išskyrus žmogiškų reikalų sri- 
tį. Šiuolaikinis gamtos mokslas ir technika, kurie nebestebi gamtos, nebe- 
ima iš jos medžiagos ir nebemėgdžioja jos procesų, bet, atrodo, iš tikrųjų 
skverbiasi į gamtą, kartu, atrodo, įnešė negrįžtamumą ir nenumatomumą 

į gamtos sritį, kurioje negalima rasti jokios priemonės, padedančios pa- 
naikinti tai, kas padaryta. Panašiai atrodo, kad vienas iš didžiausių pavo- 
jų, kylančių, kai veikiama darymo būdu ir remiamasi darymui būdinga 
priemonių ir tikslų kategorija, yra tas, jog atsižadame tik veiksmui būdin- 
gų priemonių ir esame priversti ne tik daryti pasitelkdami bet kokiam 
gaminimui būtinas prievartos priemones, bet ir panaikinti tai, kas padary- 
ta, kaip kad būna sunaikinamas nevykęs daiktas pasitelkiant naikinimo 
priemones. Šie mėginimai akivaizdžiausiai atskleidžia didžiulę žmogaus 
galią, kurios šaltinis — sugebėjimas veikti ir kuri nesant veiksmui būdingų 
[apsaugos] priemonių neišvengiamai pradeda užgožti ir naikinti ne patį 
žmogų, bet sąlygas, kuriomis jam apskritai buvo duotas gyvenimas. 

Kokį vaidmenį žmogiškų reikalų srityje vaidina atlaidumas, atskleidė 
Jėzus iš Nazareto. Tas faktas, kad jis padarė šį atradimą religijos konteks- 
te ir išsakė religine kalba, nėra priežastis ne per daug rimtai vertinti šį 
atradimą tik pasaulietiniu požiūriu. Mūsų politinio mąstymo tradicija (dėl 
priežasčių, kurių čia nenagrinėsime) buvo labai selektyvi ir aiškiai teoriš- 
kai neapmąstė daugybės įvairių autentiškų politinių patirčių. Neturėtume 
nustebti radę tarp jų net elementarias patirtis. Tam tikri Jėzaus iš Nazareto 
mokslo aspektai, kurie nėra pirmiausia susiję su krikščioniškąja išgany- 
mo žinia, o kilo iš mažos ir labai sutelktos jo sekėjų bendruomenės patir- 
ties ir kuriais norėta mesti iššūkį viešajai Izraelio valdžiai, tikrai priklauso 
tokioms patirtims, net jeigu buvo ignoruojami dėl tariamai tik religinio jų 
pobūdžio. Vieninteliu rudimentišku ženklu, kad buvo suvokiama, jog at- 
laidumas gali būti būtina priemonė, leidžianti taisyti iš veiksmo kylančią 
neišvengiamą žalą, galima laikyti romėnų principą pasigailėti nugalėtųjų 
(parcere subiectis) — ši išmintis buvo visiškai svetima graikams — arba, ko 
gero, taip pat romėniškos kilmės teisę pakeisti mirties nuosprendį — ši 
teisė yra beveik visų Vakarų valstybių vadovų prerogatyva. 

Mūsų kontekste lemtinga yra tai, kad, pirma, Jėzus priekaištauja „rašto 
žinovams ir fariziejams“, neva netiesa, jog tik Dievas turi galią atleisti“, 


7% Tai pabrėžtinai teigiama Lk 5, 21—24 (plg. Mt 9, 4-6, arba Mk 12, 7—10), kur Jėzus 
padaro stebuklą norėdamas įrodyti, kad „Žmogaus sūnus turi žemėje galią atleisti nuodė- 
mes“; pabrėžiama „žemė“. Kaip tik pabrėžiama „galia atleisti“ net labiau, negu Jo daromi 
stebuklai sukrečia žmones, tad „sėdintieji kartu už stalo pradėjo svarstyti: Kas gi jis toks, 
kad net ir nuodėmes atleidžia?“ (Lk 7, 49). 

o, antra, jog ši galia nekyla iš Dievo — tarsi ne žmonės, o Dievas per 
juos atleistų, — bet, priešingai, žmonės turi naudotis šia galia bendrau- 
dami tarpusavyje, kad galėtų tikėtis, jog jiems atleis ir Dievas. Jėzaus 
formuluotė net dar radikalesnė. Evangelijoje nemanoma, kad žmogus 
turi atleisti, nes Dievas atleidžia ir jis turi daryti „panašiai“, bet „jeigu 
atleidžiate iš širdies“, Dievas padarys „panašiai“"'. Priežastis, kodėl taip 
pabrėžiama pareiga atleisti, aiški: „nes jie nežino, ką daro“, ir tai netai- 
koma ypatingiems nusikaltimams ir sąmoningam blogiui, nes kitaip ne- 
būtų buvę būtina mokyti: „Jei jis septynis kartus per dieną tau nusi- 
žengtų ir septyniskart kreiptųsi į tave, sakydamas: „Gailiuosi“, — at- 
leisk jam““’. Nusikaltimai ir sąmoningas blogis reti, galbūt net retesni 
negu geri darbai; pasak Jėzaus, į juos atsižvelgs Dievas per Paskutinįjį 
teismą, kuris nevaidina jokio vaidmens gyvenant žemėje, o Paskutinia- 
jam teisme bus ne atleidžiama, o teisingai atlyginama (apodounai)". 
Bet nusižengiama kiekvieną dieną ir tai lemia pats veiksmo pobūdis — 
jis nuolatos įaudžia naujų santykių į esamų santykių tinklą. Todėl už 
nusižengimus reikia atleisti, išmesti juos iš galvos, kad gyvenimas ga- 
lėtų tęstis žmonėms nuolatos išsilaisvinant iš to, ką jie padarė nežino- 


7 Mt 18, 35; plg. Mk 11, 25; „Eidami melstis, atleiskite... kad ir jūsų Tėvas danguje 
jums atleistų jūsų nusižengimus“. Arba: „Jeigu jūs atleisitc žmonėms jų nusižengimus, tai 
ir jūsų dangiškasis Tėvas atleis jums“; „O jeigu neatleisite žmonėms, tai nė jūsų Tėvas 
neatleis jūsų nusižengimų“ (Mt 6, 14-15). Visais šiais atvejais galia atleisti pirmiausia yra 
žmogiška galia: Dicvas atleidžia „mūsų kaltes, kaip ir mes atleidžiame savo kaltininkams“. 

3 Lk 17, 3—4. Svarbu turėti omenyje, kad trys raktiniai teksto žodžiai — aphienai, 
metanoein, ir hamartanein - turi tam tikrų konotacijų net Naujajame Testamente graikų 
kalba, vertimas nepajėgia visiškai jų perteikti. Pradinė aphienai reikšmė yra „paleisti“ ir 
„išlaisvinti“, o ne „atleisti“; metanoein reiškia “pakeisti mąstymą“ ir - kadangi juo taip pat 
perteikiamas hebrajų shuv - „grįžti“, „atsekti savo žingsnius“, o ne „atgailauti“ su visomis 
jo psichologinėmis cmocinėmis potekstėmis; reikalaujama: pakeisk mąstymą ir „nebenu- 
sidċk“, o tai yra beveik atgailavimo priešybė. Galiausiai Aamartanein iš tikrųjų labai gerai 
perteikia „nusižengimas“, kiek šis žodis veikiau reiškia „nepataikyti“, „nepavykti ir nueiti 
klaidingu keliu“, o ne „nusidėti“ (žr. Heinrich Ebeling, Griechisch-deutsches Worterbuch 
zum Neuen Testamente, 1923). Mano cituojamą standartinio vertimo eilutę taip pat būtų 
galima versti šitaip: „Ir jeigu jis nusižengia tau... ir... atsigręžia į tave sakydamas Aš pradė- 
jau mąstyti kitaip, tu išlaisvink jį“. 

P? Mi 16, 27. 

dami®. Žmonės tik šitaip nuolatos išlaisvindami vieni kitus iš to, ką 
padaro, gali išlikti laisvi veikėjai, tik nuolatinis pasiryžimas pakeisti 
savo mąstymą ir pradėti iš naujo leistų patikėti jiems tokią didžiulę 
galią kaip galia pradėti kažką nauja. 

Šiuo atžvilgiu atlaidumas yra tikra kerštingumo priešingybė. Kerš- 
tingumas veikia kaip reagavimas į pirminį nusižengimą, todėl, užuot 
padarius galą pirmojo nusikaltimo padariniams, visi toliau paklūsta 
procesui, leidžiančiam netrukdomai vykti kiekviename veiksme glū- 
dinčiai grandininei reakcijai. Priešingai kerštui, kuris yra natūrali, au- 
tomatiška reakcija į nusižengimą ir kurį dėl veikimo proceso negrįžta- 
mumo galima numatyti ir net apskaičiuoti, atleidimo akto niekada ne- 
galima numatyti — tai vienintelė nenumatoma reakcija, kuri, nors ir 
yra reakcija, šiek tiek tebėra panaši į pradinį veiksmą. Kitais žodžiais 
sakant, atleidimas yra vienintelė reakcija, kuri ne tik re-aguoja, bet 
veikia iš naujo ir netikėtai, jos nesąlygoja ją išprovokavęs veiksmas, 
todėl atleidimas išlaisvina iš to veiksmo padarinių tiek atleidžiantįjį, 
tiek ir tą, kuriam atleidžiama. Jėzaus pamokymuose apie atlaidumą 
slypinti laisvė yra laisvė nuo keršto, įtraukiančio veikėją ir nukentėjė- 
lį į nepaliaujamą savaime niekada nesibaigiančio veikimo proceso au- 
tomatiškumą. 

Atleidimo alternatyva, tačiau jokiu būdu ne jo priešingybė, yra baus- 
mė. Abiem bendra tai, kad mėginama užbaigti kažką, kas be įsikišimo 
galėtų trukti be galo. Todėl gana reikšmingas struktūrinis žmogiškų rei- 
kalų srities elementas yra tai, kad žmonės nesugeba atleisti to, už ką 
negali nubausti, ir nesugeba nubausti už tai, kas pasirodė neatleistina. 
Tai tikras skiriamasis požymis tų nusižengimų, kuriuos nuo Kanto laikų 
vadiname „radikaliu blogiu“ ir apie kurių pobūdį taip mažai žinoma net 
mums, patyrusiems vieną iš retų jų protrūkių viešojoje scenoje. Žinome 
tik tai, kad už tokius nusižengimus negalime nei bausti, nei atleisti, to- 
dėl jie išsiveržia iš žmogiškų reikalų srities ir pranoksta žmogaus val- 


50 Šią interpretaciją, atrodo, pateisina kontekstas (Lk 17, 1-5): Jėzus pradeda kalbėti 
nurodydamas, jog neišvengiami „papiktinimai“ (skandala), kurie neatleistini, bent jau že- 
mėje. Juk “vargas žmogui, per kurį jie ateina. Jam būtų geriau, jei ant kaklo būtų užmauta 
girnapusė ir jis būtų įmestas jūron“, ir tada tęsia mokydamas atlaidumo už „nusižengimus“ 
(hamartanein). 

džios galimybes ir, vos tik pasirodę, radikaliai sunaikina viena ir kita. 
Ten, kur pats poelgis atima iš mūsų visą galią, iš tiesų galime tik pakar- 
toti su Jėzumi: „Jam būtų geriau, jei ant kaklo būtų užmauta gimapusė ir 
jis būtų įmestas jūron“. 

Galbūt įtikinamiausiu argumentu, kad atleidimas ir veikimas susiję 
taip pat glaudžiai kaip naikinimas ir kūrimas, tampa tas atlaidumo as- 
pektas, kai panaikinimas to, kas buvo padaryta, atrodo, taip pat atsklei- 
džia [asmenį] kaip ir pats poelgis. Atleidimas ir jo sukuriamas santykis 
visada yra labai asmeniškas (nors nebūtinai individualus arba privatus) 
reikalas, kai atleidžiama už tai, kas buvo padaryta, vardan to, kas tai 
padarė. Šitai irgi aiškiai pripažino Jėzus („jai atleidžiama daugybė jos 
nuodėmių, nes ji labai pamilo. Kam mažai atleista, tas menkai myli“) ir 
todėl dabar paplitęs įsitikinimas, kad tik meilė turi galią atleisti. Juk 
nors meilė vienas rečiausiai pasitaikančių dalykų žmonių gyvenime", ji 
tikrai leidžia asmeniui atsiskleisti su neprilygstama galia ir nepnlygsta- 
mai aiškiai regėti jo kas kaip tik todėl, kad jai nerūpi — tiek, kad ji tampa 
visiškai nepasauliška, — koks gali būti mylimas asmuo su jo savybėmis 
ir trūkumais, taip pat laimėjimais, nesėkmėmis ir nusižengimais. Meilės 
aistra sunaikina tarpininką, siejantį su kitais ir nuo jų atskiriantį. Kol 
trunka meilės apžavai, vienintelis tarpininkas, galintis įsiterpti tarp dviejų 
įsimylėjėlių, yra vaikas, pačios meilės vaisius. Vaikas, šis tarpininkas, 
su kuriuo įsimylėjėliai dabar susiję ir kuris yra jų abiejų, atstovauja pa- 
sauliui tuo atžvilgiu, kad jis taip pat juos ir atskiria — tai ženklas, kad jie 
į egzistuojantį pasaulį įterps naują pasaulį*?. Per vaiką įsimylėjėliai tarsi 
sugrįžta į pasaulį, iš kurio juos išvijo jų meilė. Bet šis naujas pasaulišku- 


3! Paplitusį prictarą, kad meilė tokia pat įprasta kaip „romanas“, galbūt lemia tai, kad 
visi mes apie ją pirmiausia sužinojome iš poezijos. Bet poetai mus mulkina - jie yra vic- 
ninteliai, kuriems meilė ne tik lemtingai svarbus, bet ir būtinas patyrimas, suteikiantis 
jiems teisę klaidingai laikyti jį visuotiniu. 

32 Šis pasaulį kuriantis sugebėjimas mylėti nėra tas pat, kas vaisingumas, kuris yra 
daugumos kūrimo mitų pagrindas. Šiam mitologiniam pasakojimui, priešingai, vaizdingu- 
mo įkvepia meilės patirtis: dangus suvokiamas kaip gigantiška dievybė, besilenkianti prie 
žemės dievo, nuo kurio ją skiria oro dievas, gimęs tarp jų ir dabar ją keliantis. Taigi iš oro 
sudaryta pasaulio erdvė atsiranda ir įsispraudžia tarp žemės ir dangaus. Žr. H. A. Frank- 
fort, The Intellectual Adventure of Ancient Man (Chicago, 1946), p. 18, ir Mircea Eliade, 
Traité d Histoire des Religions (Paris, 1953), p. 212. 

mas, meilės istorijos galimas rezultatas ir vienintelė galima jos laiminga 
pabaiga, tam tikra prasme yra meilės pabaiga. Ši meilė turi arba iš naujo 
užvaldyti partnerius, arba turi būti transformuota į kitokią priklausomy- 
bę vienas kitam. Dėl pačios savo prigimties meilė yra nepasauliška ir 
kaip tik, ko gero, todėl, o ne dėl jos retumo ji yra ne tik apolitiška, bet 
antipolitiška, galbūt galingiausia iš visų antipolitiškų Žmogaus jėgų. 

Tad jeigu būtų tiesa, kaip manė krikščionybė, kad tik meilė gali 
atleisti, nes tik meilė visiškai priima, kas esi, ir priima taip, jog visada 
nori atleisti mylimajam, kad ir ką šis būtų padaręs, samprotavimai apie 
atleidimą nepatektų į mūsų svarstymų akiratį. Tačiau meilės jos pačios 
labai ribotoje srityje atitikmuo yra pagarba platesnėje žmogiškų reika- 
lų srityje. Pagarba, panaši į aristoteliškąją philia politikė, yra tam tikra 
neintymi ir neartima „draugystė“; tai asmeniui jaučiama pagarba per 
atstumą, kurį tarp mūsų sukuria pasaulio erdvė, ir ši pagarba nepri- 
klauso nuo savybių, kuriomis galėtume žavėtis, arba laimėjimų, ku- 
riuos galėtume labai vertinti. Tad šiuolaikinis pagarbos praradimas ar- 
ba veikiau įsitikinimas, kad pagarba dera tik ten, kur žavimės arba 
vertiname, yra aiškus požymis, jog valstybinis ir visuomeninis gyve- 
nimas darosi vis labiau nuasmenintas. Šiaip ar taip, pagarba, kadangi 
ji liečia tik asmenį, yra visiškai pakankamas akstinas atleisti už tai, ką 
asmuo padarė, vardan paties asmens. Tačiau faktas, kad tas pats kas, 
atskleidžiamas per veiksmą ir kalbą, taip pat yra atleidimo subjektas, 
yra giliausia priežastis, kodėl niekas negali atleisti sau; čia, kaip ir 
veikdami bei kalbėdami apskritai, mes priklausome nuo kitų, kuriems 
pasirodome tokie saviti, jog patys šito savitumo nesugebame suvokti. 
Jeigu užsisklęstume savyje, niekada nesugebėtume atleisti sau jokios 
silpnybės ar nusižengimo, nes mums trūktų to asmens, vardan kurio 
galima atleisti. 


34. Nenumatomumas ir pažado galia 
Priešingai negu atleidimas, kuris galbūt dėl jo religinio konteksto, 
galbūt dėl sąsajos su jo atradimą lydinčia meile visada buvo laikomas 


nerealiu ir nepriimtinu viešojoje srityje, gebėjimui pažadėti būdinga 
stabilizuojanti galia buvo žinoma visai mūsų tradicijai. Jos ištakas ga- 


— 229 — 


Penktas skyrius 


lime sieti su romėnų teisės sistema, reikalavimu laikytis susitarimų ir 
sutarčių (pacta sunt servanda), arba jos atradėju galime laikyti Abra- 
omą, vyrą iš Ūro, kurio visa Biblijoje pasakojama istorija liudija tokį 
aistringą veržimąsi sudarinėti susitarimus, jog jis atrodo tarsi iškelia- 
vęs iš savo šalies tik tam, kad išmėgintų abipusio pasižadėjimo galią 
pasaulio platybėse, kol galiausiai pats Dievas sutiko sudaryti su juo 
Sandorą. Šiaip ar taip, didžiulė sutarties teorijų įvairovė nuo romėnų 
laikų rodo, kad galia pažadėti per šimtmečius labiausiai domino poli- 
tinę Mintį. 

Nenumatomumas, kuris bent iš dalies išsklaidomas duodant paža- 
dus, yra dvejopas: jis vienu metu kyla iš „žmogaus širdies tamsos“, tai 
yra iš pamatinio nepatikimumo žmonių, kurie niekada negali garantuoti 
šiandien, kas jie bus rytoj, ir jį lemia negalimybė numatyti veiksmo pa- 
darinių lygiųjų bendruomenėje, kurioje kiekvienas vienodai sugeba veik- 
ti. Žmogus nesugeba kliautis savimi arba visiškai savimi tikėti (tai yra 
tas pat) — tai kaina, kurią žmonės moka už laisvę, ir jie negali būti vie- 
ninteliai šeimininkai to, ką daro, žinoti, kokie bus šito padariniai, ir kliau- 
tis ateitimi — tai kaina, kurią jie moka už įvairiopumą ir tikrumą, už 
džiaugsmą kartu su kitais apgyvendinti pasaulį, kurio tikrumą kiekvie- 
nam garantuoja visų kitų buvimas. 

Gebėjimo žadėti paskirtis — įveikti šią dvejopą žmogiškų reikalų 
tamsą, ir pats šis gebėjimas yra vienintelė viešpatavimo, grindžiamo 
savęs ir kitų valdymu, alternatyva; jis glaudžiai susijęs su laisve, kuri 
buvo duota su sąlyga, kad būsime nesuverenūs. Visoms susitarimais ir 
sutartimis grindžiamoms politinėms bendrijoms gresia pavojus ir kar- 
tu jos pranašesnės todėl, kad, kitaip negu valdymo ir suverenumo pa- 
grindu egzistuojančios bendrijos, jos nepašalina žmogiškų reikalų ne- 
numatomumo ir žmonių nepatikimumo, o išnaudoja juos tarsi savotiš- 
ką aplinką, į kurią [pažadai] bloškia tam tikras numatomumo salas ir 
joje stato tam tikras patikimumo gaires. Kai tik pažadai liaujasi buvę 
izoliuotos tikrumo salos netikrumo vandenyne, būtent, kai tik šiuo ge- 
bėjimu piktnaudžiaujama siekiant suplanuoti visą ateitį ir nužymėti 
saugų taką visomis kryptimis, jie praranda savo saistančiąją galią ir 
susinaikina. 

Jau kalbėjome apie susirenkančių drauge ir „sutartinai veikiančių“ 
žmonių kuriamą valdžią, kuri išnyksta tą akimirką, kai jie išsiskirsto. 

Juos sutelkianti jėga skiriasi nuo pasirodymų erdvės, kurioje jie buria- 
si, ir valdžios, palaikančios šios viešosios erdvės buvimą, ir tai yra 
abipusio pažado arba sutarties jėga. Suverenumas, kuris visada netik- 
ras, jeigu jo reikalauja izoliuota pavienė būtybė, ar tai būtų pavienis 
asmuo, ar kolektyvinė būtybė tauta, tampa iš dalies tikras, kai susibu- 
ria daug tarpusavio pažadais susaistytų žmonių. Suverenumas randasi 
todėl, kad tokia susisaisčiusi bendruomenė tampa iš dalies nepriklau- 
soma nuo ateities nepatikimumo, o šio suverenumo ribos yra tokios, 
kokias nubrėžia pats gebėjimas pažadėti ir tesėti pažadus. Tos žmonių 
bendrijos, kurią susieja ir sutelkia ne ta pati ir kažkaip magiškai visus 
įkvepianti valia, bet sutartas tikslas, tik dėl kurio vieno galioja ir sais- 
to pažadai, suverenumą gana aiškiai atskleidžia neabejotinas tokios 
bendrijos pranašumas prieš tuos, kurie visiškai laisvi, nesaistomi jo- 
kių pažadų ir netelkiami jokio tikslo. Šis pranašumas kyla iš gebėjimo 
taip valdyti ateitį, tarsi ši būtų dabartis, būtent jis kyla iš to, kad siau- 
bingai ir tikrai stebuklingai praplečiama pati dimensija, kurioje val- 
džia gali būti veiksminga. Nietzsche, būdamas nepaprastai jautrus mo- 
raliniams reiškiniams, nors ir tikėjo naujųjų amžių prietaru, kad visos 
valdžios šaltinis yra izoliuoto individo valia valdyti, gebėjimą pažadė- 
ti (jį vadino „valios atmintimi“) laikė svarbiausiu skiriamuoju bruožu, 
atskiriančiu žmogaus gyvenimą nuo gyvūno gyvenimo“*. Veiksmo ir 
žmogiškų reikalų srityje suverenumas yra tas pat, kas meistriškumas 
yra darymo ir daiktų pasaulio srityje, o pagrindinis jų skirtumas tas, 
kad vieną gali įgyvendinti tik daugelis susijusių žmonių, o kitas įma- 
nomas tik būnant izoliuotam. 

Kiek moralė nėra paprasta mores, tradicijos įtvirtintų ir dėl susitari- 
mų galiojančių — o tradicija ir susitarimai keičiasi slenkant laikui — pa- 
pročių ir elgesio standartų suma, jai reikia, bent jau politikos srityje, tik 
geros valios paramos, kad pajėgtų atremti milžiniškus veiksmo kelia- 
mus pavojus pasitelkdama savo pasiruošimą atleisti ir priimti atleidimą, 


5 Nietzsche neprilygstamai aiškiai matė ryšį tarp žmogaus suverenumo ir sugebėjimo 
žadėti, o tai leido jam unikaliai įžvelgti žmogaus išdidumo ir jo sąžinės susietumą. Deja, 
abi įžvalgos liko nesusietos su jo svarbiausia sąvoka „valia valdyti“ ir nepadarė jai įtakos, 
todėl jų dažnai nepastebi net Nietzsche's tyrinėtojai. Jas galima rasti pirmuosiuose dvie- 
juose veikalo Moralės genealogija antrojo traktato aforizmuose. 

žadėti ir tesėti pažadus. Šie moraliniai priesakai yra vieninteliai, kurie 
netaikomi veiksmui iš išorės, nekildinami iš kokio nors tariamai aukš- 
tesnio gebėjimo arba pačiam veiksmui nepasiekiamų patirčių. Priešin- 
gai, jie tiesiogiai kyla iš noro gyventi kartu su kitais veikiant ir kal- 
bant, taigi jie panašūs į kontrolės mechanizmus, įdiegtus į patį gebėjimą 
pradėti naujus ir nesibaigiančius procesus. Jeigu neveiktume ir nekalbė- 
tume, neišskleistume savo gimstamumo, būtume pasmerkti amžinai suktis 
nuolatos besikartojančiame tapsmo cikle, o jeigu nesugebėtume panai- 
kinti to, ką padarėme, ir bent iš dalies valdyti mūsų išlaisvintus proce- 
sus, būtume automatiškos būtinybės aukos. Ši būtinybė turėtų visus ne- 
permaldaujamų dėsnių požymius, o ankstesnių laikų gamtos mokslai 
šiuos dėsnius laikė ryškiausiu gamtos procesų bruožu. Jau matėme, kad 
mirtingoms būtybėms ši gamtinė lemtis, nors ir sukasi ratu ir galbūt yra 
amžina, gali reikšti tik žūtį. Jeigu būtų tiesa, kad lemtis yra neatimamas 
istorinių procesų bruožas, tai būtų lygiai tiesa, kad viskas, kas daroma 
istorijoje, yra pasmerkta žūti. 

Ir iš dalies tai tiesa. Žmogiški reikalai, palikti savieigai, gali pa- 
klusti tik mirtingumo dėsniui, kuris yra tikriausias ir vienintelis pati- 
kimas nuo gimimo iki mirties trunkančio gyvenimo dėsnis. Šį dėsnį 
pažeidžia gebėjimas veikti, nes jis pertraukia nepermaldaujamą automa- 
tišką kasdienio gyvenimo tėkmę, kuri, kaip matėme, savo ruožtu per- 
traukė ir pažeidė biologinio gyvenimo proceso ciklą. Slenkančio my- 
riop Žmogaus gyvenimo trukmė viską, kas žmogiška, paverstų griuvė- 
siais 1r sunaikintų, jeigu nebūtų gebėjimo pertraukti šią slinktį ir pra- 
dėti kažką nauja. Šis gebėjimas būdingas veiksmui, kuris nuolatos 
primena, jog Žmonės, nors ir privalo mirti, gimsta ne tam, kad mirtų, o 
tam, kad pradėtų. Tačiau lygiai kaip gamtos požiūriu žmogaus gyveni- 
mo nuo gimimo iki mirties laiko tiesiaeigis judėjimas atrodo kaip ypa- 
tingas nukrypimas nuo bendros gamtos ciklinio judėjimo taisyklės, 
taip veiksmas, suvokiamas per automatiškų procesų, tarsi lemiančių 
pasaulio tėkmę, prizmę, atrodo panašus į stebuklą. Šnekant gamtos 
mokslo kalba, tai „be galo mažai tikėtina nuolatos išsipildanti galimy- 
bė“. Veiksmas iš tikrųjų yra vienas stebuklingų žmogaus gebėjimų. 
Jėzus iš Nazareto, kurio įžvalgas apie šį gebėjimą dėl jų originalumo 
ir beprecedentiškumo galima lyginti su Sokrato įžvalgomis apie mąs- 
tymo galimybes, tai žinojo labai gerai, nes galią atleisti lygino su bend- 

resnio pobūdžio galia daryti stebuklus, laikė jas lygiaverčiais ir žmo- 
gui pasiekiamais gebėjimais**. 

Stebuklas, išgelbstintis pasaulį — žmogiškų reikalų sritį — nuo įprasto, 
„natūralaus“ žlugimo, galiausiai yra pats gimstamumo faktas, kuriame on- 
tologiškai įsišaknijęs gebėjimas veikti. Kitais žodžiais sakant, šis stebuklas 
— tai naujų Žmonių gimimas ir nauja pradžia, jų gebėjimas veikti, nes jie 
gimė. Tik visavertiškai patyrus šį gebėjimą, žmogiškuose reikaluose gali 
atsirasti tikėjimas ir viltis, tie du esminiai žmogaus egzistavimo bruožai, 
kuriuos senovės graikai apskritai nuvertino. Tikėjimas jiems atrodė esąs 
itin reta ir ne per daug svarbi dorybė, o viltis — iliuzija, viena iš Pandoros 
skrynioje esančių blogybių. Tikėjimas pasauliu ir viltis dėl jo galbūt pui- 
kiausiai ir trumpiausiai buvo išreikšti keliais žodžiais, kuriais Evangelijos 
paskelbė savo „gerąsias naujienas“: ,,Vaikelis gimė tarp mūsų“. 


“ Plg. išnašoje 77 pateiktas citatas. Pats Jėzus manė, kad šios galios daryti stebuklus 
žmogiškos ištakos yra tikėjimas — mes jo čia nesvarstome. Mūsų kontekste vienintelis 
svarbus dalykas yra tai, kad galia daryti stebuklus nelaikoma dieviška - tikėjimas pajudins 
kalnus ir tikėjimas atleis; viena nc mažiau stebuklinga negu kita, o apaštalų atsakymas, kai 
Jėzus pareikalavo iš jų atleisti septynis kartus per dieną, buvo toks: „Viešpatie, sustiprink 
mūsų tikėjimą“. 

Er hat den archimedischen Punkt gefunden; hat ihn aber gegen sich 
ausgenutzt, offenbar hat er ihn nur unter dieser Bedingung finden dürfen. 


(Jis surado Archimedo tašką, bet panaudojo jį prieš save; atrodo, kad jam buvo 
leista šį tašką surasti tik tokia sąlyga.) 


Franz Kafka 


35. Pasaulio susvetimėjimas 


Trys nuostabūs įvykiai stovi ant naujųjų amžių slenksčio ir lemia jų 
pobūdį: Amerikos atradimas ir vėlesnis visos Žemės ištyrimas, Reforma- 
cija, kuri, eksproprijuodama bažnyčių ir vienuolynų turtus, pradėjo dve- 
jopą individualaus eksproprijavimo ir visuomeninio turto kaupimo pro- 
cesą, teleskopo išradimas ir plėtra naujo mokslo, nagrinėjančio žemės pri- 
gimtį Visatos požiūriu. Šių įvykių negalima vadinti šiuolaikiniais įvykiais, 
kokius Žinome nuo Prancūzijos revoliucijos laikų, ir nors jų negalima pa- 
aiškinti jokia kauzalinio priežastingumo grandine, nes šitaip nepaaiškina- 
mas joks įvykis, jie vis dėlto nutinka nepertraukiamai ir nuolatos, visi 
įvykiai turi savo precedentus ir įmanoma įvardyti jų pirmtakus. Nė vienas 
iš Šių įvykių neprasiveržia tarsi požeminių srovių sprogimas, kai šios sro- 
vės, tamsoje sukaupusios savo jėgą, staiga išsiveržia. Su šiais įvykiais 
siejami Galileo Galilei, Martino Lutherio vardai ir didieji atradimų am- 

žiaus jūrų keliautojai, tyrinėtojai ir nuotykių ieškotojai vis dar priklauso 
ikimoderniajam pasauliui. Maža to, nė vienam iš jų, net Galileo, nebūdin- 
gas keistas naujumo patosas, tas beveik visiems autoriams, mokslinin- 
kams ir filosofams nuo septynioliktojo šimtmečio būdingas beveik tūž- 
mingas akcentavimas, kad jie pamatė niekada nematytus dalykus, mąstė 
niekada nemąstytas mintis!. Šie pirmtakai — ne revoliucionieriai, o jų mo- 
tyvai ir ketinimai vis dar tvirtai įsišakniję tradicijoje. 

Žvelgiant tų įvykių amžininkų akimis, įspūdingiausiai turėjo atro- 
dyti nežinomų žemynų ir nesapnuotų vandenynų atradimai, labiausiai 
trikdantis įvykis galėjo būti Reformacijos nulemtas nepataisomas Vaka- 
kelta tiesioginė grėsmė žmonių sielų ramybei. Tikrai mažiausiai paste- 
bėtas įvykis buvo jau didelio žmogaus įrankių arsenalo papildymas nauju 
įrankiu, naudingu tik žiūrėti į žvaigždes, nors tai ir buvo pirmasis kada 
nors išrastas grynai mokslinis instrumentas. Tačiau jeigu galėtume iš- 
matuoti istorijos akimirką, kaip matuojame gamtos procesus, galėtume 
atskleisti, kad tai, kas iš pradžių turėjo mažiausiai pastebimą poveikį, 
pirmieji nedrąsūs žmogaus žingsniai Visatos atradimo link, nuolatos da- 


' Atrodo, kad terminas scienza nuova pirmą kartą randamas šešioliktojo amžiaus italų 
matematiko Niccolò Tartaglia veikale. Jis sukūrė naują balistikos mokslą, kurį teigė išradęs, 
nes pirmasis taikė geometriją apskaičiuodamas sviedinių trajektorijas (už šią informaciją 
dėkoju profesoriui Alexandre'ui Koyrė). Mūsų kontekste svarbiau tai, kad Galilco savo dar- 
be Sidereus Nuncius (1610) pabrėžia savo atradimų „absoliutų naujumą“, bet jam tikrai labai 
toli iki Hobbcso teiginio, kad politinė filosofija „ne senesnė, negu mano knyga De cive“ 
(English Works, ed. Molesworth, 1839, I, IX), arba Descartes'o įsitikinimo, kad iki jo nebu- 
vo nė vieno filosofo, kuriam būtų sekęsi filosofuoti („„Lettre au traducteur pouvant servir de 
préface“, Les principes de la philosophie). Nuo septynioliktojo šimtmečio tapo įprasta pa- 
brėžinėti absoliutų naujumą ir atsižadėti visos tradicijos. Karlas Jaspersas (Descartes und die 
Philosophie, 2 ed., 1948, S. 61 ff.) pabrėžia skirtumą tarp Renesanso filosofijos, kurioje 
„Drang nach Geltung der originalen Persönlichkeit... das Neusein als Auszeichnung ver- 
langte“, ir naujųjų amžių mokslo, kuriame „sich das Wort ‘nev’ als sachliches Wertpraedikat 
verbreitet“. Tame pačiame kontekste jis parodo, kuo skiriasi pretenzijos į naujumą savo reikšme 
moksle ir filosofijoje. Descartes'as tikrai pateikė savo filosofiją taip, kaip mokslininkas gali 
pateikti naują mokslinį atradimą. Tad jis šitaip rašo apie savo „considérations“: „Je ne mėrite 
point plus de gloire de les avoir trouvées, que ferait un passant d'avoir rencontré par bonheur 
à ses pieds quelque riche trésor, que la diligence de plusieurs aurait inutilement cherché 
longtemps auparavant“ (La recherche de la vérité, Pléiade cd., p. 669). 

rėsi vis reikšmingesni ir vyko sparčiau, kol užtemdė ne tik išsiplėtusį 
žemės paviršių, kurio galutinė riba buvo tik paties Žemės rutulio ribos, 
bet taip pat ir vis dar iš pažiūros beribį ekonominio kaupimo procesą. 
Bet tai tik spekuliacijos. Iš tikrųjų Žemės atradimas, jos sausumų 
žemėlapių ir jūrlapių sudarinėjimas truko daug šimtmečių ir tik dabar 
pradėjo artėti prie pabaigos. Tik dabar žmogus visiškai užvaldė savo 
žemiškąją gyvenamąją vietą ir begalinius horizontus, kurie buvo gun- 
domai ir nepasiekiamai atviri visoms ankstesnėms epochoms, pavertė ją 
žemės rutuliu, kurio didingus kontūrus ir detaliai sužymėtą paviršių jis 
pažįsta taip pat, kaip savo rankos delno linijas. Kaip tik tada, kai buvo 
atrastos laisvos begalinės žemės erdvės, prasidėjo garsusis Žemės rutu- 
lio traukimasis, kol galiausiai mūsų pasaulyje (nors jis yra naujųjų am- 
žių rezultatas, tačiau jokiu būdu netapatus naujųjų amžių pasauliui) kiek- 
vienas žmogus yra Žemės gyventojas tiek, kiek jis yra savo šalies gy- 
ventojas. Žmonės dabar gyvena vientisame visos Žemės paviršiuje, 
kuriame greičio antpuoliui pasidavė net nuotolio samprata, vis dar var- 
tojama kalbant apie greta viena kitos esančias Žemės dalis. Greitis už- 
kariavo erdvę; ir nors šį užkariavimo procesą varžo neįveikiama riba — 
kūnas negali vienu metu būti dviejose vietose — jis padarė nuotolį be- 
prasmį, nes norint pasiekti bet kurį Žemės tašką, nebeprireikia nors kiek 
ilgesnio žmogaus gyvenimo tarpsnio — metų, mėnesių ar net savaičių. 
Žinoma, ankstyvųjų naujųjų amžių tyrinėtojai ir keliautojai aplink 
žemę mažiausiai norėjo šio traukimosi proceso; jie norėjo praplėsti že- 
mę, o ne sutraukti ją į kamuolį, ir kai pakluso tolių šauksmui, jie neketi- 
no panaikinti nuotolio. Tik retrospektyvi išmintis mato akivaizdų daly- 
ką, kad niekas negali išlikti be galo didelis, jeigu yra išmatuojamas, kad 
visoks topografinis matavimas suartina nutolusias dalis ir todėl artuma 
atsiranda ten, kur anksčiau viešpatavo nuotolis. Tad ankstyvųjų naujųjų 
amžių tarpsnių žemėlapiai ir jūrlapiai pranašavo technikos išradimus, 
dėl kurių visa žemės erdvė tapo maža ir čia pat. Anksčiau negu geležin- 
keliai, garlaiviai ir lėktuvai sutraukė erdvę ir panaikino nuotolį, nepaly- 
ginti labiau ir efektyviau tai padarė matuojamoji žmogaus proto galia. 
Pasitelkdamas skaičius, simbolius ir modelius, šis protas gali suglausti 
ir pagal mastelį sumažinti žemišką fizinį nuotolį iki žmogaus kūno natū- 
raliais pojūčiais suvokiamo ir jam suprantamo dydžio. Anksčiau negu 
išmokome apskrieti Žemę, per dienas ir valandas aplankyti visas žmo- 

gaus apgyventas sritis, mes perkėlėme Žemės rutulį į svetaines, kad ga- 
lėtume paliesti jį rankomis ir pasukinėti prieš savo akis. 

Yra ir kitas šio reikalo aspektas, kuris, kaip matysime vėliau, mūsų 
kontekste bus svarbesnis. Žmogaus gebėjimui atlikti topografinius mata- 
vimus būdinga tai, kad jie galimi tik tuo atveju, kai žmogus visiškai atsi- 
riboja ir nesidomi tuo, kas yra čia pat, ir atsitolina nuo visko, kas šalia jo. 
Kuo didesnis nuotolis tarp jo ir aplinkos, pasaulio ar Žemės, tuo labiau jis 
pajėgs apžvelgti bei išmatuoti ir tuo mažesnė jam taps pasauliška, žeme 
apribota erdvė. Faktas, kad lemtingą Žemės susitraukimą sąlygojo lėktu- 
vo išradimas, tai yra apskritai atitrūkimas nuo Žemės paviršiaus, tarsi sim- 
bolizuoja bendrą reiškinį — kiek nors sumažinti žemišką nuotolį galima 
tik tokia kaina: sukuriamas lemtingas nuotolis tarp žmogaus ir Žemės, 
žmogus susvetimėja savo tiesioginei žemiškai aplinkai. 

Reformacija, visiškai kitoks reiškinys, galiausiai stato mus akistaton su 
panašiu susvetimėjimo reiškiniu, kurį Maxas Webenis pavadino „pasaulie- 
tiniu asketizmu“ ir laikė giliausia naujo kapitalistinio mentaliteto versme — 
šis faktas gali būti vienas iš daugelio sutapimų, dėl kurių istorikui taip sun- 
ku netikėti šmėklomis, demonais ir Zeitgeists. Labiausiai stulbina ir trikdo 
panašumas esant didžiausiam skirtingumui. Juk šis pasaulietinis susveti- 
mėjimas savo ketinimais ir turiniu neturi nieko bendra su susvetimėjimu 
Žemei, kylančiu iš jos atradimo ir užvaldymo. Be to, pasaulietinis susveti- 
mėjimas, kurio istorinį tikrumą Maxas Weberis parodė savo garsiojoje esė, 
nulemtas ne tik naujosios moralės, kurią suformavo Lutherio ir Calvino 
mėginimai atkurti bekompromisį krikščioniškojo tikėjimo anapusiškumą; 
jis taip pat glūdi, nors ir visiškai kitokiu lygiu, valstietijos ekspropriaci- 
joje, kuri buvo nenumatytas Bažnyčios nuosavybės ekspropriacijos pa- 
darinys ir svarbiausias feodalinę sistemą sužlugdęs veiksnys?. Žinoma, 


? Tuo nencigiama Maxo Weberio atradimo didybė. Jis atrado milžinišką jėgą, kurios 
šaltinis — į šį pasaulį nukreipta anapusinė religinė nuostata (žr. „Protestant Ethics and the 
Spirit of Capitalism“, in Religionssoziologie, 1920, Bd. I). Weberis atskleidė, kad protes- 
tantiškojo darbo etoso pirmtakai buvo kai kurie vienuoliškosios etikos bruožai, o šių nuo- 
statų pirmąsias užuomazgas galima įžvelgti garsiojoje Augustino daromoje skirtyje tarp 
uti ir frui, tarp šio pasaulio daiktų, kuriais galima naudotis, bet kuriais negalima mėgautis, 
ir anapusinio pasaulio daiktų, kuriais galima mėgautis savaime. Abiem atvejais padidėja 
žmogaus valdžia šio pasaulio daiktų atžvilgiu, ir tai įvyksta dėl nuotolio, kurį žmogus 
sukuria tarp savęs ir pasaulio, t. y. dėl susvetimėjimo pasauliui. 

bergždžia svarstyti, kaip būtų plėtojusis mūsų ekonomika be šio įvykio, 
kuris paskatino tokią Vakarų visuomenės raidą, kai visą nuosavybę su- 
naikino jos pasisavinimo procesas, visus daiktus prarijo gamybos proce- 
sas, O pasaulio stabilumą sugriovė nuolatinės kaitos procesas. Tačiau to- 
kie svarstymai prasmingi, nes jie mums primena, kad istorija yra pasako- 
jimas apie įvykius, o ne apie jėgas ar idėjas, kurių raida numatoma. Jie 
bergždi ir net pavojingi, kai naudojami kaip argumentai prieš tikrovę ir 
kai jais siekiama nurodyti pozityvias galimybes ir alternatyvas, nes jų 
skaičius ne tik iš esmės neapibrėžtas, bet joms taip pat trūksta įvykiui 
būdingo apčiuopiamo netikėtumo, už kurį kompensuojama tik tikėtinu- 
mu. Tad tokie svarstymai lieka grynais fantomais, nesvarbu, kaip nuobo- 
džiai būtų pateikiami. 

Kad deramai įvertintume, kokį pagreitį šis procesas įgijo po šimtme- 
čių beveik netrukdomos plėtros, pravartu pamąstyti apie vadinamąjį po- 
karinės Vokietijos „ekonominį stebuklą“, kuris atrodo stebuklas tik žvel- 
giant į jį per pasenusios atskaitos sistemos prizmę. Vokietijos pavyzdys 
labai aiškiai rodo, kad šiuolaikinėmis sąlygomis žmonių [privačios nuo- 
savybės] ekspropriavimas, daiktų naikinimas ir miestų niokojimas pasi- 
rodys esanti esminė paskata ne tik atsigauti, bet ir sparčiau bei veiks- 
mingiau kaupti turtą — jeigu tik šalis pakankamai moderni, kad į tai rea- 
guotų plėsdama gamybą. Vokietijoje tiesioginis naikinimas pakeitė 
negailestingą visų pasaulio daiktų nuvertinimo procesą, o jis yra švais- 
tymo ekonomikos, kurios sąlygomis dabar gyvename, skiriamasis po- 
žymis. Rezultatas beveik tas pats: sparčiai augantis klestėjimas, kurį, 
kaip iliustruoja pokarinė Vokietija, maitina ne materialinių gėrybių ar 
ko nors stabilaus bei esamo perteklius, bet pats gamybos ir vartojimo 
procesas. Šiuolaikinėmis sąlygomis pražūtį žada ne naikinimas, bet iš- 
saugojimas, nes pats saugomų daiktų tvarumas labiausiai stabdo apy- 
vartos procesą, kurio nuolatinis spartėjimas yra vienintelis likęs pasto- 
vus dalykas visur, kur jis įsigali". 


3 Priežastis, kuria dažniausiai aiškinamas stulbinamas Vokietijos atsigavimas - kad jai 
nereikėjo nešti karinio biudžeto naštos, — nėra įtikinama dviem atžvilgiais: pirma, Vokieti- 
ja daugelį metų turėjo apmokėti okupacijos išlaidas, kurios beveik prilygo visaverčiam 
kariniam biudžetui, o antra, karinė gamyba kitose šalyse laikoma svarbiausiu pokarinį 
klestėjimą nulėmusiu veiksniu. Maža to, mintį, kurią noriu išreikšti, galėtų ne blogiau 

Anksčiau matėme, kad nuosavybė, besiskirianti nuo turto ir pasisa- 
vinimo, žymi privačiai priklausančią bendro pasaulio dalį ir todėl yra 
elementariausia politinė žmogaus pasauliškumo sąlyga. Kartu ekspro- 
priacija ir pasaulio susvetimėjimas sutampa, o naujieji amžiai, smarkiai 
prieštaraudami visų veikiančių dalyvių ketinimams, pradėjo nuo to, kad 
pasauliui susvetimino kai kuriuos gyventojų sluoksnius. Mes linkę ne- 
pastebėti šio susvetimėjimo ypatingos svarbos naujiesiems amžiams, nes 
paprastai pabrėžiame jų sekuliarinį pobūdį ir terminą „sekuliarumas“ 
tapatiname su pasauliškumu. Tačiau sekuliarizacija kaip akivaizdus is- 
torinis įvykis reiškia tik bažnyčios ir valstybės, religijos ir politikos at- 
skyrimą, o tai, vertinant religiniu požiūriu, reiškia, kad grįžtama prie 
ankstyvosios krikščionybės požiūrio „kas ciesoriaus, atiduokite cieso- 
riui, o kas Dievo - Dievui“, o ne kad prarandamas tikėjimas ir transcen- 
dencija arba iš naujo ir pabrėžtinai domimasi šio pasaulio dalykais. 

Šiuolaikinio tikėjimo praradimo ištakos nėra religinės — jo negalima 
susieti su Reformacija ir Kontrreformacija — dviem didžiaisiais religi- 
niais naujųjų amžių sąjūdžiais, — ir jis juntamas ne tik religijos srityje. 
Maža to, net jeigu pripažintume, kad naujieji amžiai prasidėjo staigiu, 
nepaaiškinamu transcendencijos, tikėjimo anapusiniu pasauliu išblėsi- 
mu, tai toli gražu nereikštų, kad šis praradimas nubloškė žmogų atgal į 
pasaulį. Priešingai, istoriniai duomenys rodo, kad šių laikų žmonės bu- 
vo nublokšti ne atgal į šį pasaulį, bet į save. Viena pastoviausių naujųjų 
amžių filosofijos tendencijų nuo Descartes'o ir galbūt originaliausias 
jos įnašas į filosofiją buvo tai, kad ji ypač domėjosi žmogaus aš, besi- 
skiriančiu nuo sielos, asmens ar žmogaus apskritai, visas patirtis, įgyja- 
mas susiduriant su pasauliu ir kitais žmonėmis mėgino redukuoti į žmo- 
gaus santykio su savuoju aš patirtis. Maxo Weberio atradimo, kokios 
yra kapitalizmo ištakos, didybė kaip tik ta, kad jis įrodė, jog didžiulis, 
griežtai pasaulietiškas aktyvumas galimas visiškai nesirūpinant ar nesi- 
džiaugiant jokiu pasauliu, tai aktyvumas, kurio esminė motyvacija, prie- 
šingai, yra nerimas ir rūpestis dėl savojo aš. Susvetimėjimas pasauliui, 


iliustruoti paplitęs ir vis dėlto gana slėpiningas reiškinys, kad klestėjimas glaudžiai susijęs 
su „nenaudinga“ naikinimo priemonių gamyba, su gamyba prekių, kurios gaminamos tam, 
kad būtų švaistomos arba jas sunaudojant ir šitaip sunaikinant, arba — ir taip būna dažniau — 
sunaikinant jas, nes jos greitai susensta. 

o ne susvetimėjimas sau, kaip manė Marxas*, buvo skiriamasis naujųjų 
amžių požymis. 

Ekspropriacija, kai iš kai kurių grupių buvo atimta jų vieta pasaulyje 
ir jos buvo pasmerktos grumtis tik dėl išgyvenimo, sukūrė tiek pradinį 
turto kaupimą, tiek galimybę transformuoti šį turtą į kapitalą per darbą. 
Abu šie veiksniai drauge sudarė sąlygas rastis kapitalistinei ekonomi- 
kai. Iš pat pradžių, prieš šimtmečius iki pramonės revoliucijos, buvo 
aišku, kad ši raida, kurią pradėjo ir maitino ekspropriacija, nepaprastai 
padidins žmogaus [darbo] našumą. Naujoji dirbančioji klasė, iš tikrųjų 
gyvenusi pusbadžiu, ne tik buvo tiesiogiai spaudžiama būtinybės paten- 
kinti elementariausius gyvybinius poreikius *, bet jai taip pat buvo visiš- 
kai svetimi visi su gyvenimo procesu tiesiogiai nesusiję rūpesčiai ir in- 
teresai. Pirmosios istorijoje laisvos dirbančios klasės ankstyvaisiais gy- 
vavimo tarpsniais buvo išlaisvinta jėga, glūdinti „darbo energijoje“, t. y. 


* Jaunojo Marxo raštuose esama keletos nuorodų, kad jis šiek tiek suvokė pasaulio 
susvetimėjimo padarinius kapitalistinėje ekonomikoje. Štai ankstyvajame 1842 m. straips- 
nyje „„Dcbatten über das Holzdiebstahlsgesctz“ (žr. Marx-Engels Gesamtausgabe, Berlin, 
1932, Th. I, Bd. 1, S. 266 ff.) jis kritikuoja draudžiantį vogti įstatymą ne tik todėl, kad 
formaliai priešpriešinant savininką ir vagį neatsižvelgiama į „Žmogaus poreikius“ — faktą, 
jog naudojančiam medį vagiui reikia jo labiau negu jį pardavinėjančiam savininkui, — ir 
todėl, sulyginant medžio naudotoją ir medžio pardavėją kaip jo savininkus, dchumanizuo- 
jami žmonės, bet ir todėl, kad pats medis praranda savo prigimtį. Įstatymas, laikantis žmo- 
nes tik nuosavybės savininkais, laiko daiktus tik nuosavybe, o nuosavybę — tik mainų 
objektais, o ne naudojamais daiktais. Mintį, kad mainams naudojami daiktai praranda na- 
tūralias savybes, Marxui įkvėpė, ko gero, Aristotelis, nurodęs, kad nors sandalo gali pri- 
reikti arba avėti, arba mainams, savybė būti mainomam prieštarauja sandalo prigimčiai, 
nes „sandalas atsirado ne mainų tikslu“ (Politika, 1257a 8). (Beje, Aristotelio įtaka Marxo 
mąstymo stiliui atrodo beveik tick pat būdinga ir lemtinga kaip ir Hegelio filosofijos įta- 
ka.) Tačiau tokie atsitiktiniai samprotavimai vaidina menką vaidmenį Marxo kūryboje, 
kuri lieka tvirtai įsišaknijusi naujųjų amžių kraštutiniame subjektyvizme. Jo idealiojoje 
visuomenėje, kurioje žmonės gamins kaip žmogiškos būtybės, pasaulio susvetimėjimas 
bus net ryškesnis negu anksčiau, juk tada jic sugebės sudaiktinti (vergegenstūndlichen) 
savo individualumą, savo savitumą, patvirtinti ir aktualizuoti savo tikrąją būtį: „Unsere 
Produktionen wären ebensoviele Spiegel, woraus unser Wesen sich entgegen leuchtete“ 
(„Aus den Exzerptheften“, 1844—1845, in Gesamtausgabe, Th. I, Bd. III, S. 546-547). 

* Žinoma, dabartinės sąlygos smarkiai skiriasi, nes padienis darbininkas, kasdien gau- 
davęs darbo užmokestį, jau gauna savaitinį darbo užmokestį; ko gero, nelabai tolimoje 
ateityje garantuotas metinis atlyginimas apskntai panaikins šias ankstyvąsias sąlygas. 

grynai gamtinio biologinio proceso gausoje, ir ji, kaip ir visos gamtinės 
Jėgos — tiek gimdymo, tiek ir darbo — laiduoja bendrą perteklių, viršijan- 
tį tai, ko reikia norint reprodukuoti nauja, kad būtų galima atsverti sena. 
Ši naujųjų amžių epochos pradžioje vykusi raida skiriasi nuo panašių 
įvykių praeityje tuo, kad ekspropriacija ir turto kaupimas ne tiesiog su- 
kūrė naują nuosavybę arba baigėsi nauju turto perskirstymu, bet grįžta- 
muoju ryšiu buvo susieti su procesu, skatinusiu tolesnes ekspropriaci- 
jas, didesnį našumą ir didesnius pasisavinimo mastus. 

Kitais žodžiais sakant, darbo jėgos kaip gamtinio proceso išlaisvini- 
mas palietė ne tik kai kurias visuomenės klases, o pasisavinimo proce- 
sas nesibaigė patenkinus poreikius ir troškimus; todėl kapitalo kaupi- 
mas nesibaigė mums taip gerai žinomu ikimoderniosios epochos turtin- 
gų imperijų sąstingiu, o plito po visą visuomenę ir paskatino nuolatinį 
turto gausėjimą. Bet šis procesas, kuris iš tiesų yra, kaip jį paprastai 
vadino Marxas, „visuomenės gyvenimo procesas“ ir kurio galią kurti 
turtą galima palyginti tik su gamtos procesų vaisingumu, kai pakaktų 
sukurti vieną vyrą ir vieną moterį, kad dauginantis būtų neribotai pa- 
gausintas žmonių skaičius, tebėra valdomas susvetimėjimo pasauliui prin- 
cipo, iš kurio jis kilo. Procesas gali tęstis tik su sąlyga, kad jo neleidžia- 
ma pertraukti jokiam pasaulio tvarumui ir stabilumui, jis tęsiasi tik tol, 
kol visi pasaulio daiktai, visi galutiniai gamybos proceso produktai vis 
greičiau grąžinami į šį procesą. Kitais žodžiais sakant, mums žinomas 
turto kaupimo procesas, kurį skatina gyvenimo procesas ir kuris savo 
ruožtu skatina žmogaus gyvenimą, galimas tik tuo atveju, jeigu jam au- 
kojamas pasaulis ir pats žmogaus pasauliškumas. 

Pirmajam šio susvetimėjimo tarpsniui buvo būdingas žiaurumas, vis 
didesniam „triūsiančių vargšų“ skaičiui jis nešė kančias ir materialinį 
skurdą. Ekspropriacija iš šių vargšų atėmė dvejopą — šeimos ir nuosavy- 
bės — teikiamą apsaugą, t. y. apsaugą, kurią teikė šeimos nuosava ir jai 
priklausanti privati pasaulio dalis, o šis pasaulis iki naujųjų amžių buvo 
individualaus gyvenimo proceso ir būtinas jo reikmes tenkinusios dar- 
bo veiklos prieglobstis. Į antrąjį tarpsnį buvo įžengta, kai naujo gyveni- 
mo proceso subjektu tapo šeimą pakeitusi visuomenė. Priklausomybė 
socialinei klasei pakeitė apsaugą, kurią anksčiau teikė priklausomybė 
šeimai, o socialinis solidarumas tapo labai veiksmingu ankstesnio šei- 
myninio, natūralaus solidarumo pakaitalu. Be to, visuomenė kaip visu- 

ma, gyvenimo proceso „kolektyvinis subjektas“, jokiu būdu nepasidarė 
neapčiuopiama tikrove, klasikiniams politiniams ekonomistams reika- 
linga „komunistine fikcija“. Lygiai kaip šeima buvo tapatinama su pri- 
vačiai valdoma pasaulio dalimi, jos nuosavybe, taip visuomenė buvo 
tapatinama su apčiuopiama, tegul ir kolektyviai valdoma, nuosavybe, 
nacionalinės valstybės teritorija. Iki nacionalinės valstybės nuosmukio 
dvidešimtajame amžiuje ji visoms klasėms buvo tapusi privačiais na- 
mais, kurių neturėjo vargšų klasė. 

Organinės nacionalizmo teorijos, ypač Vidurio Europoje, grindžia- 
mos tautos ir jos narių santykių tapatinimu su šeima ir šeimyniniais san- 
tykiais. Kadangi visuomenė tampa šeimos pakaitalu, manoma, kad jos 
narių santykius lemia „kraujas ir dirva“; būtina nacionalinės valstybės 
sąlyga visur tampa gyventojų homogeniškumas ir jų įsišaknijimas kon- 
krečios teritorijos dirvoje. Tačiau nors ši raida neabejotinai švelnino Žiau- 
rumą ir skurdą, ji vargu ar padarė įtaką ekspropriacijos ir pasaulio su- 
svetimėjimo procesui, kadangi kolektyvinė nuosavybė, griežtai kalbant, 
yra vidujai prieštaringa sąvoka. 

Europos nacionalinių valstybių sistemos nuosmukis, ekonominis ir 
geografinis Žemės traukimasis, dėl kurio [ekonomikos] klestėjimas ir 
nuosmukis tampa pasaulinio masto reiškiniais, žmonijos, kuri iki mūsų 
laikų buvo abstrakti sąvoka arba tik principas, kuriuo vadovavosi huma- 
nistai, virsmas realiai egzistuojančia bendrija, kurios nariams, esantiems 
tolimiausiuose Žemės rutulio taškuose, reikia mažiau laiko norint susi- 
tikti, negu jo reikėjo norintiems susitikti dar ankstesnei kartai priklausiu- 
siems tautos nariams — tokie yra paskutiniojo šios raidos tarpsnio pra- 
džios požymiai. Lygiai kaip šeimą ir jos nuosavybę pakeitė klasinė pri- 
klausomybė ir nacionalinė teritorija, taip žmonija dabar pradeda pakeisti 
tautiškai apribotas visuomenes, o Žemė pakeičia ribotą valstybės terito- 
riją. Bet kad ir ką atneštų ateitis, pasaulio susvetimėjimo procesas, kurį 
pradėjo ekspropriacija ir kuriam būdingas nuolatinis turto gausėjimas, 
gali tapti tik dar didesnio masto, jeigu jam bus leista vykti pagal jo vidinį 
dėsnį. Juk žmonės negali tapti tokiais pasaulio piliečiais, kokie jie yra 
savo šalių piliečiai, o visuomeniški žmonės negali būti tokie kolektyvi- 
niai savininkai, kokie yra šeimos ir namų ūkio žmonės kaip jų privačios 
nuosavybės savininkai. Visuomenės iškilimas lėmė tuo pat metu vykusį 
viešosios ir privačios sričių nuosmukį. Tačiau bendro viešojo pasaulio 

nuosmukis, toks lemtingai svarbus formuojantis vienišam masės žmogui 
ir toks pavojingas kaip veiksnys, formuojantis šiuolaikinių ideologinių 
masinių sąjūdžių nepasaulišką mąstyseną, prasidėjo kur kas apčiuopia- 
mesniu privačiai valdomos pasaulio dalies praradimu. 


36. Archimedo taško atradimas 


„Nuo tada, kai ėdžiose gimė kūdikis, vargu ar taip tyliai įvyko toks 
didis dalykas.“ Šiais įvadiniais žodžiais Whiteheadas palydi Galileo ir 
teleskopo išradimą į „moderniojo pasaulio“ sceną“. Jis visiškai neperde- 
da. Kaip ir gimimas ėdžiose, pranašavęs ne antikos galą, o pradžią kaž- 
ko taip netikėtai ir nenumatytai naujo, kad šito nebūtų galėjusi numatyti 
nei viltis, nei baimė, šie pirmieji nedrąsūs žvilgsniai į Visatą per instru- 
mentą, pritaikytą žmogaus juslėms ir tuo pat metu skirtą atskleisti tai, 
kas akivaizdžiai ir visada turi likti joms neprieinama, paruošė dirvą vi- 
siškai naujam pasauliui ir nulėmė kryptį kitų įvykių, kuriems buvo lem- 
ta daug triukšmingiau apsireikšti naujaisiais amžiais. Teleskopas smar- 
kiai sujaudino tik negausią, politiškai neįtakingą apsišvietusių žmonių 
aplinką — astronomus, filosofus, teologus; visuomenės dėmesį veikiau 
patraukė Galileo dramatiškai pademonstruoti krintančių kūnų dėsniai, 
laikomi naujųjų amžių gamtos mokslo pradžia (nors galima abejoti, ar 
patys šie dėsniai, jeigu Newtonas vėliau nebūtų jų transformavęs į vi- 
suotinį traukos dėsnį — tai vis dar vienas didingiausių fizikos ir astrofizi- 
kos šiuolaikinio susiliejimo pavyzdžių, — kada nors būtų nukreipę nau- 
jąjį mokslą astrofizikos keliu). Juk naująją pasaulėžiūrą drastiškiausiai 
ne tik nuo antikos ar viduramžių pasaulėžiūros, bet ir nuo didžiulio tie- 
sioginio patyrimo troškulio Renesanso laikais skyrė būtent prielaida, 
kad tokios pat rūšies išorinė jėga turėtų veikti tiek krintant žemiškiems, 
tiek judant dangiškiems kūnams. 

Be to, Galileo atradimo naujumą temdė jo glaudus ryšys su praeitimi 
ir pirmtakais. Ne filosofinės Mikalojaus Kuziečio ir Giordano Bruno 
spekuliacijos, bet matematiškai išlavinta astronomų Koperniko ir Kep- 


€ A. N. Whitchcad, Science and the Modern World (Pelican cd.. 1926), p. 12. 

lerio vaizduotė metė iššūkį baigtinei, geocentrinei pasaulėžiūrai, kurios 
žmonės laikėsi nuo neatmenamų laikų. Ne Galileo, o filosofai pirmieji 
panaikino [kosmoso] dalijimą į vieną žemę ir vieną dangų virš jos, su- 
teikdami, kaip jie manė, žemei „kilnių žvaigždžių rangą“ ir pavadinda- 
mi ją namais amžinoje ir begalinėje visatoje’. Ir atrodo, jog astrono- 
mams nereikėjo teleskopo, kad, prieštaraudami visai juslinei patirčiai, 
jie galėtų teigti, jog ne Saulė sukasi apie Žemę, o Žemė sukasi apie 
Saulę. Kai istorikas žvelgia atgal į šiuos pirmuosius žingsnius su visa 
retrospektyvaus žvilgsnio išmintimi ir išankstinėmis nuostatomis, jam 
kyla pagunda daryti išvadą, kad panorus paneigti Ptolemajo sistemą, 
joks empirinis patvirtinimas nebuvo reikalingas. Veikiau reikėjo speku- 
liatyvaus mąstymo drąsos vadovautis antikiniu ir viduramžišku gamtos 
paprastumo principu — net jeigu šis verstų paneigti visą juslinį patyrimą, 
nuo Žemės ir leido pažvelgti į ją iš viršaus, tarytum jis iš tiesų būtų 
Saulės gyventojas. O istorikas jaučiasi darąs pagrįstą išvadą, kai mano, 
kad iki Galileo atradimų buvo nuo Renesanso prasidėjęs „véritable re- 
tour à Archimède“. Taip iš tiesų verčia galvoti aplinkybė, kad Leonardo 
studijavo Archimedą aistringai susidomėjęs, o Galileo galima vadinti jo 
mokiniu’. 

Tačiau nei filosofų spekuliacijos, nei astronomų vaizdiniai niekada 
nesukūrė įvykio. Kol Galileo padarė teleskopu savo atradimus, Giorda- 
no Bruno filosofija menkai domėjosi net apsišvietę žmonės, o be fakti- 
nio šiais atradimais suteikto patvirtinimo kopernikiškąją revoliuciją ne 
tik teologai, bet ir visi „protingi žmonės... būtų paskelbę esant beprotiš- 
ku... nežabotos vaizduotės iššūkiu“. Idėjų srityje esama tik originalu- 
mo ir gelmės — tai asmens savybės, — bet nėra jokio absoliutaus, objek- 
tyvaus naujumo; idėjos ateina ir praeina, jos pačios ilgaamžės ir net ne- 


7 Remiuosi Alexandre'o Koyrė puikiai parašyta nauja filosofinės ir mokslinės minties 
sąsajų „septynioliktojo šimtmečio revoliucijos laikotarpiu“ istorija (From the Closed World 
to the Infinite Universe, 1957, p. 43 ff.). 

8 Žr. P.-M. Schuhl, Machinisme et philosophie, 1947, p. 28-29. 

*E. A. Burtt, Metaphysical Foundations of Modern Science (Anchor ed.), p. 38 
(plg. Koyrė, op. cit., p. 55, kur teigiama, kad Bruno įtaka pradėta jausti “tik po didžiųjų 
Galileo atradimų teleskopu“). 

mirtingos, o tai priklauso nuo joms būdingos galios apšviesti, kuri yra ir 
išlieka nepriklausomai nuo laiko ir istorijos. Be to, idėjos skiriasi nuo 
įvykių tuo, kad visada būna išsakomos anksčiau, o empiriškai nepatvir- 
tintos spekuliacijos, kad Žemė sukasi aplink Saulę, nebuvo labiau ne- 
girdėtos, negu būtų negirdėtos šiuolaikinės teorijos apie atomus, jeigu 
jos nebūtų pagrįstos eksperimentais ir neturėtų padarinių realiame pa- 
saulyje!?. Galileo padarė tai, ko niekas nepadarė iki jo — jis panaudojo 
teleskopą taip, kad Visatos paslaptys atsivėrė žŽmogiškajam pažinimui 
„pojūčiais suvokiamu tikrumu“!!; būtent jis žemiškai būtybei ir jos kū- 
niškiems pojūčiams padarė prieinamus dalykus, kurie atrodė amžiais jai 
nepasiekiami ir geriausiu atveju prieinami abejotinai spekuliacijai ir vaiz- 
duotei. 

Šį Koperniko sistemos ir Galileo atradimų reikšmingumo skirtumą 
visiškai aiškiai suprato Katalikų Bažnyčia, kuri neprieštaravo ikigalilė- 
jiškai teorijai apie nejudančią Saulę ir judančią Žemę tol, kol astronomai 
naudojosi ja kaip matematiniams apskaičiavimams patogia hipoteze, bet, 
kaip Galileo'ui nurodė kardinolas Bellarmine'as, „įrodyti, kad hipote- 
zė... atitinka reiškinius, visai ne tas pat, kaip parodyti, kad Žemė tikrai 
juda“!?. Kokia taikli buvo ši pastaba, galima tučtuojau pamatyti iš neti- 
kėtai pasikeitusios nuotaikos, užvaldžiusios apsišvietusį pasaulį po to, 
kai buvo patvirtintas Galileo atradimas. Nuo tada akivaizdžiai išnyko 
entuziazmas, kurio kupinas Giordano Bruno įsivaizdavo begalinę visatą, 


10 Pirmasis, „gelbėjęs reiškinius remdamasis prielaida, kad dangus nejuda, bet Žemė 
sukasi pasvirusia orbita kartu sukdamasi apie savo ašį“, buvo Aristarchas Samictis trečia- 
jame šimtmetyje pr. Kr., o pirmasis, suvokęs atominę materijos struktūrą, buvo Demokri- 
tas Abderietis penktajame šimtmetyje pr. Kr. Labai pamokomą graikų fizikinio pasaulio 
aiškinimą šiuolaikinio mokslo požiūriu pateikia S. Sambursky, The Physical World of the 
Greeks (1956). 

" Galileo (op. cit.) pats tai pabrėžia: „Kiekvienas su jusliniam suvokimui būdingu 
tikrumu gali sužinoti, kad Mėnulio paviršius jokiu būdu nėra lygus ir nupoliruotas“ (cit. iš: 
Koyrė, op. cit., p. 89). 

12 Panašiai argumentavo liuteronų teologas Osianderis iš Niurnbergo, kuris po mirties 
paskelbto (1546) Koperniko darbo Apie dangaus kūnų sukimąsi įžangoje rašė: „Šios kny- 
gos hipotezės nebūtinai teisingos ar net tikėtinos. Svarbus tik vienas dalykas. Jomis re- 
miantis atlikti apskaičiavimai turi duoti rezultatus, atitinkančius stebimus reiškinius“. Abi 
citatos paimtos iš: Philipp Frank, „Philosophical Uses of Science“. Bulletin of Atomic 
Scientists, Vol. XIII, No. 4 (April, 1957). 

ir dievobaiminga egzaltacija, kurios apimtas Kepleris kontempliavo Saulę, 
„tobuliausią visatos kūną, kurio visa esmė yra tik grynoji šviesa“ ir kuris 
todėl jam atrodė tinkamiausia vieta gyventi „Dievui ir palaimintiesiems 
angelams“!?, arba blaivesnis Mikalojaus Kuziečio pasitenkinimas ma- 
tant, kad Žemė pagaliau atrado namus žvaigždėtame danguje. „Patvirtin- 
damas“ savo pirmtakus, Galileo pavertė įrodomu faktu tai, kas iki jo bu- 
vo įkvėptos spekuliacijos. Tiesioginė filosofinė reakcija į šią tikrovę bu- 
vo ne džiūgavimas, o karteziškoji abejonė, kuria buvo pradėta naujųjų 
amžių filosofija — toji „įtarumo mokykla“, kaip ją kartą pavadino Niet- 
zsche, — ir kuri baigėsi įsitikinimu, kad „nuo šiol sielos buveinė gali būti 
saugiai statoma tik ant tvirto nepalenkiamos nevilties pamato“ "*. 
Daugelį šimtmečių šio įvykio padariniai, ir vėl panašiai kaip Kris- 
taus gimimo padariniai, buvo prieštaringi ir negalutiniai, ir net šiandien 
konfliktas tarp paties įvykio ir jo beveik tiesioginių padarinių toli gražu 
neišspręstas. Gamtos mokslų plėtra laidavo įrodomą, vis spartėjantį žmo- 
gaus Žinių ir galios augimą; prieš pat naujųjų amžių pradžią europiečiai 
žinojo mažiau, negu Archimedas trečiajame amžiuje pr. Kr., o per pir- 
muosius penkiasdešimt mūsų šimtmečio metų pamatėme svarbesnių at- 
radimų, negu jų buvo užregistruota per visus kitus rašytinės istorijos 
šimtmečius. Tačiau tas pats reiškinys lygiai pagrįstai kaltinamas dėl vargu 
ar mažiau akivaizdaus žmogaus nevilties didėjimo arba specifinio šiuo- 
laikinio nihilizmo, būdingo vis platesniems gyventojų sluoksniams, o 
reikšmingiausias šios nevilties ir nihilizmo aspektas galbūt tas, kad jie 
nebegaili pačių mokslininkų, kurių gerai pagrįstas optimizmas devynio- 
liktajame šimtmetyje vis dar galėjo atsilaikyti prieš lygiai pateisinamą 
mąstytojų ir poetų pesimizmą. Šiuolaikinė astrofizinė pasaulėžiūra, ku- 
rios pradininkas buvo Galileo ir kuri verčia abejoti mūsų pojūčių tinka- 
mumu atskleisti tikrovę, paliko mums Visatą, apie kurios savybes žino- 
me tik tiek, kiek žinome, kokiu būdu jos paveikia mūsų matavimo ın- 
strumentus, ir, Eddingtono žodžiais kalbant, „pirmosios panašios į 
antruosius tiek, kiek telefono numeris panašus į abonentą“!?. Kitais žo- 
džiais sakant, užuot atskleidę objektyvias savybes, randame instrumen- 


B Burtt, op. cit. p. 58. 
"4 Bertrand Russell, „A Free Man's Worship“, Mysticism and Logic, 1918, p. 46. 
' Taip cituoja J. W. N. Sullivan, Limitations of Science (Mentor ed.), p. 141. 

tus, o užuot sutikęs gamtą arba visatą, kalbant Heisenbergo žodžiais, 
žmogus sutinka tik save!“. 

Mūsų kontekste svarbu, kad neviltis ir triumfas kyla iš to paties įvy- 
kio. Žvelgiant iš istorinės perspektyvos, atrodo taip, lyg Galileo atradimas 
empiriškai parodė, jog didžiausia žmogiškosios spekuliacijos baimė ir įžū- 
liausia jos viltis, senovinė baimė, kad mūsų juslės, mūsų tikrovės suvoki- 
mo organai, gali mus apgauti, ir Archimedo troškimas turėti anapus Že- 
mės tašką, leidžiantį nukabinti nuo vyrių pasaulį, galėtų tapti realybe tik 
drauge — tarytum troškimą būtų galima patenkinti tik su sąlyga, jog pra- 
randame tikrovę, o baimė galėtų virsti realia grėsme tik [žmogui] įgijus 
nežemiškų galių. Juk kad ir ką šiandien darome fizikoje — ar išlaisviname 
energetinius procesus, paprastai vykstančius tik Saulėje, ar mėginame pra- 
dėti mėgintuvėlyje kosminės evoliucijos procesus, ar teleskopais skver- 
biamės į kosminę erdvę dviejų ar net šešių milijardų šviesmečių atstumu, 
ar kuriame mašinas, gaminančias ir kontroliuojančias žemiškos gamtos 
ūkyje nežinomas energijas, ar atominiuose greitintuvuose pasiekiame be- 
veik šviesos greitį, ar kuriame gamtoje nerandamus elementus, ar po Že- 
mę išsklaidome radioaktyvias daleles, kurias sukuriame pasinaudodami 
kosminiu spinduliavimu, — visais šiais atvejais valdome gamtą iš ne Že- 
mėje esančio Visatos taško. Iš tikrųjų nestovėdami ten, kur troško stovėti 
Archimedas (dos moi pou sto), vis dar būdami dėl savo žmogiškų gyveni- 
mo sąlygų pririšti prie Žemės, mes atradome būdą veikti Žemėje ir jos 
gamtinėje aplinkoje taip, tarsi ja disponuotume iš išorės, tarsi turėtume 
Archimedo atramos tašką. Ir net rizikuodami sukelti grėsmę gamtiniam 
gyvenimo procesui mes leidžiame, kad Žemė būtų veikiama visuotinių, 
kosminių jėgų, kurios nežinomos gamtos ūkyje. 


!6 Vokiečių fizikas Werneris Heisenbergas šią mintį išsakė daugelyje naujų publikaci- 
jų. Pavyzdžiui: „Wenn man versucht, von der Situation in der modemen Natunvissen- 
schaft ausgchend, sich zu den in Bewegung geratenen Fundamenten vorzutasten, so hat 
man den Eindruck, ... dass zum crstenmal im Laufe der Geschichte der Mensch auf dieser 
Erde nur noch sich selbst gegenūbersteht..., dass wir gewissermassen immer nur uns selbst 
begegnen“ (Das Naturbild der heutigen Physik, 1955, S. 17-18). Taip Heisenbergas pasa- 
ko, kad stebimas objektas neegzistuoja nepriklausomai nuo stebinčio jį subjekto: „Durch 
die Art der Bcobachtung wird entschieden, welche Züge der Natur bestimmt werden und 
welche wir durch unsere Beobachtungen verwischen“ (Kandlungen in den Grundlagen 
der Naturwissenschaft, 1949, S. 67). 

Nors niekas nenumatė šių laimėjimų ir nors dauguma šių dienų teorijų 
kategoriškai prieštarauja teorijoms, suformuluotoms per pirmuosius nau- 
jųjų amžių šimtmečius, pati ši raida buvo galima tik todėl, kad iš pradžių 
buvo panaikintas senasis padalijimas į žemę ir dangų ir suvienyta visata, 
tad nuo tada į nieką, kas įvyksta Žemės gamtoje, nebuvo žiūrima tik kaip 
į žemišką įvykį. Buvo manoma, kad visus įvykius valdo visuotinai tik- 
riausia šio žodžio prasme veikiantis dėsnis, o tai, beje, reiškia, kad jis 
veikia ten, kur neprasibrauna žmogaus juslinė patirtis (net juslinės patir- 
tys, įgyjamos pasitelkus subtiliausius instrumentus), veikia toliau, negu 
aprėpia žmogaus atmintis, ir anksčiau, negu žmonija pasirodė Žemėje, 
net anksčiau, negu atsirado organinė gyvybė ir pati Žemė. Visi naujojo 
astrofizikos mokslo dėsniai formuluojami Archimedo taško požiūriu, o 
šis taškas, ko gero, kur kas toliau nuo Žemės ir daro jai kur kas didesnį 
poveikį, negu Archimedas ar Galileo kada nors drįso manyti. 

Mokslininkai šiandien nurodo, kad galime lygiai pagrįstai manyti, kad 
Žemė sukasi apie Saulę arba Saulė sukasi apie Žemę, kad abi prielaidos 
neprieštarauja stebimiems reiškiniams, o skiriasi tik pasirinktas atskaitos 
taškas, tačiau tai jokiu būdu nerodo, jog grįžtama prie kardinolo Bellar- 
mine'o arba Koperniko laikų požiūrio, kai astronomai svarstė tik hipote- 
zes. Tai veikiau reiškia, kad Archimedo tašką pastūmėjome žingsniu to- 
liau nuo Žemės, į Visatos tašką, iš kurio žvelgiant nei Žemė, nei Saulė 
nėra visuotinės sistemos centrai. Tai reiškia, kad nebesijaučiame pririšti 
net prie Saulės, kad laisvai judame Visatoje pasirinkdami tą atskaitos taš- 
ką, kuris gali būti patogus turint konkretų tikslą. Juk tikrų šiuolaikinio 
mokslo laimėjimų požiūriu šis perėjimas nuo ankstesnės heliocentrinės 
sistemos prie sistemos, neturinčios pastovaus centro, be abejonės, yra toks 
pat svarbus kaip pradinis perėjimas nuo geocentrinės prie heliocentrinės 
pasaulėžiūros. Tik dabar tapome „visatos“ būtybėmis, kūriniais, kurie že- 
miški ne savo prigimtimi ar esme, o tik dėl savo gyvenimo sąlygų, ir todėl 
būdami protingi galime įveikti šią būklę ne tik grynai spekuliatyviai, bet 
ir faktiškai. Tačiau perėjimas nuo heliocentrinės prie nepripažįstančios 
centro pasaulėžiūros automatiškai lemia visuotinį reliatyvizmą, kurį kon- 
ceptualizavo Einsteino reliatyvumo teorija, neigianti, kad „konkrečiu mo- 
mentu visa materija yra vienodai reali“, ir kartu implikuojanti neigimą, 


V Whitehead, op. cit., p. 120. 

kad laike ir erdvėje pasirodanti Būtis yra absoliučiai tikra. Šis reliatyviz- 
mas jau glūdėjo, ar jį bent jau [potencialiai] numatė tos septynioliktojo 
šimtmečio teorijos, pasak kurių, mėlynumas yra niekas kita, o „santykis 
su žiūrinčia akimi“, sunkumas — niekas kita, o „[kūnų] tarpusavio pagrei- 
čio santykis“!*. Šiuolaikinio reliatyvizmo tėvas yra ne Einsteinas, jo tėvai 
yra Galileo ir Newtonas. 

Į naujuosius amžius atvedė ne šimtmečius astronomus persekiojęs 
paprastumo, harmonijos ir grožio troškimas, privertęs Koperniką skai- 
čiuoti planetų orbitas atskaitos tašku laikant Saulę, o ne Žemę, ir ne iš 
naujo pabudusi Renesanso meilė Žemei ir pasauliui bei maištas prieš 
viduramžių scholastikos racionalizmą; priešingai, šiai pasaulio meilei 
buvo lemta tapti naujaisiais amžiais įvykusio triumfinio susvetimėjimo 
pasauliui pirmąja auka. Veikiau atradimas, padarytas pasinaudojus nau- 
ju instrumentu, lėmė, kad kopernikiškas „Saulėje stovinčio vyriško žmo- 
gaus... apžvelgiančio planetas“!? vaizdinys buvo kur kas daugiau negu 
vaizdinys ar gestas, iš tikrųjų tai buvo nuostabaus žmogiško sugebėjimo 
mąstyti Visatos požiūriu pasiliekant Žemėje ženklas, ir galbūt ženklas 
net dar nuostabesnio sugebėjimo panaudoti kosminius dėsnius kaip že- 
mišką veikimą orientuojančius principus. Palyginti su susvetimėjimu 
Žemei, grindžiančiu visą gamtos mokslo naujaisiais amžiais raidą, že- 
miškos artumos panaikinimas, įvykęs atradus visą Žemės rutulį, ir dve- 
jopo ekspropriacijos bei turto kaupimo proceso sukurtas susvetimėji- 
mas pasauliui nėra tokie reikšmingi. 

Šiaip ar taip, nors susvetimėjimas pasauliui lėmė naujųjų amžių vi- 
suomenės elgesį ir raidą, susvetimėjimas Žemei tapo ir tebėra naujųjų 
amžių mokslo skiriamuoju ženklu. Paženklintas susvetimėjimo Žemei, 
visas mokslas, o ne tik fizikos ir gamtos mokslai, taip radikaliai pakeitė 
savo esminį turinį, kad galima abejoti, ar iki naujųjų amžių apskritai 
egzistavo kas nors panašaus į mokslą. Galbūt tai aiškiausiai atskleidžia 
svarbiausio naujojo mokslo mentalinio instrumento, šiuolaikinės algeb- 


' Ernsto Cassireno ankstyvojoje esė Einstein s Theory of Relativity (Dover Publica- 
tions, 1953) stipriai pabrėžiamas šis perimamumas tarp dvidešimtojo ir septynioliktojo 
šimtmečių mokslo. 

? J. Bronowski straipsnyje „Science and Human Values“ nurodo didelį metaforos 
vaidmenį reikšmingų mokslininkų mąstyme (žr. Nation, 1956 m. gruodžio 29 d.). 

ros, raida. Algebra buvo priemonė, leidusi matematikai „sėkmingai išsi- 
laisvinti iš erdviškumo pančių““?, tai yra iš geometrijos, kuri, kaip rodo 
pavadinimas, priklausoma nuo žemiškų matų ir matavimų. Šiuolaikinė 
matematika išlaisvino žmogų iš žemiško patyrimo, o jo pažinimo galią — 
iš baigtinumo pančių. 

Lemtingas dalykas čia ne tai, kad naujųjų amžių pradžioje žmonės 
vis dar laikėsi platoniškojo tikėjimo matematine Visatos struktūra, ir ne 
tai, kad dar kita karta sykiu su Descartes'u tikėjo, jog tikras pažinimas 
galimas tik ten, kur protas žaidžia savo paties formomis ir formulėmis. 
Lemtingas dalykas yra visiškai neplatoniškas geometrijos algebrinis trak- 
tavimas, atskleidžiantis naujųjų amžių idealą — žemiškus juslinius duo- 
menis ir judesius redukuoti į matematinius simbolius. Be šitos neerdvi- 
nės simbolinės kalbos Newtonas nebūtų sugebėjęs suvienyti astronomi- 
jos ir fizikos į vientisą mokslą arba, tai kitaip pasakant, suformuluoti 
traukos dėsnio, kurio lygtis aprašys dangiškų kūnų judesius danguje ir 
žemiškų kūnų judėjimą Žemėje. Net tada jau buvo aišku, kad kvapą 
gniaužianti naujųjų amžių matematikos raida atskleidė nuostabų žmo- 
gaus gebėjimą išreikšti simboliais tas dimensijas ir sąvokas, apie kurias 
geriausiu atveju buvo mąstoma neigimo būdu, taigi kaip apie proto po- 
žiūriu nibinius reiškinius, kadangi jų neaprėpiamybė, atrodė, transcen- 
duoja mirtingųjų protus, kurių gyvenimas trunka nereikšmingai trumpą 
laiką ir pasilieka pririštas prie ne itin svarbaus Visatos kampo. Vis dėlto 
net dar reikšmingesnis už šią galimybę apskaičiuoti esinius, kurių nega- 
lėjo „matyti“ proto akis, buvo faktas, kad naujas proto instrumentas, 
šiuo atžvilgiu net naujesnis ir reikšmingesnis už visus mokslinius įran- 
kius, kuriuos jis padėjo išrasti, atvėrė kelią apskritai naujam būdui susi- 
tikti su gamta ir prie jos priartėti eksperimentuojant. Eksperimentuoda- 
mas žmogus realizavo neseniai išsikovotą laisvę nuo žemiško patyrimo 
pančių; užuot stebėjęs jam duotus gamtos reiškinius, jis primetė gamtai 
savo paties proto nustatytas sąlygas, t. y. sąlygas, kurias suteikė univer- 
salus, astrofizinis — kosminis ir negamtinis požiūris. 

Kaip tik todėl matematika tapo svarbiausiu naujųjų amžių mokslu, ir 
šis jos išaukštinimas nesusijęs su Platonu, laikiusių matematiką kilniau- 


“ Burtt, op. cit., p. 44. 

siu iš visų mokslų, nusileidžiančiu tik filosofijai, prie kurios, pasak jo, 
neturi būti leista priartėti niekam, kas pirmiausia nesusipažino su mate- 
matiniu idealių formų pasauliu. Juk matematika (t. y. geometrija) buvo 
tinkamas įvadas į tą idėjų dangų, kuriame vaizdiniai (eidol/a) ir šešėliai, 
nykstanti materija nebegalėjo sutrukdyti pasirodyti amžinajai būčiai, ku- 
name šie pavidalai yra išgelbstimi (sozein ta phainomena) ir saugūs, 
apvalyti ir nuo žmogiško jusliškumo, ir nuo materialaus dūlumo. Tačiau 
matematinės ir idealios formos nebuvo intelekto kūriniai, jos buvo duo- 
tos proto akims, kaip kad jusliniai duomenys buvo duoti pojūčių orga- 
nams; o tie, kurie buvo išlavėję suvokti, kas paslėpta nuo kūniškos žiū- 
ros akių ir neišlavinto daugelio [žmonių] proto, stebėjo tikrąją būtį ar 
veikiau tikrąjį būties pavidalą. Prasidėjus naujiesiems amžiams, mate- 
matika ne tik tiesiog praplečia savo turinį ar ieško begalybės, kad taptų 
pritaikoma begalinės ir be galo didėjančios, besiplečiančios visatos ne- 
aprėpiamybei, bet ją apskritai liaujasi dominę pavidalai. Užuot buvusi 
filosofijos, „mokslo“ apie tikrąjį Būties pavidalą, pradžia, ji tampa mokslu 
apie žmogaus proto struktūrą. 

Descartes'o analitinėje geometrijoje erdvė ir tįsumas, gamtos ir pa- 
saulio res extensa, nagrinėjama taip, kad „jos santykius, nors ir labai 
sudėtingus, visada privalu išreikšti algebros formulėmis“, tad matema- 
tikai pavyko redukuoti ir paversti viską, kas nėra žmogus, modeliais, 
sutampančiais su žmogiškomis, proto struktūromis. Be to, kada ta pati 
analitinė geometrija įrodė, kad, „atvirkščiai, skaičių tiesas... puikiai ga- 
lima pavaizduoti erdviškai“, atsirado fizikos mokslas, kuriam susifor- 
muoti prireikė tik grynai matematinių principų, o plėtodamas šį mokslą, 
žmogus galėjo judėti, brautis į erdvę ir būti tikras, kad nesutiks nieko, 
išskyrus save, nieko, ko negalima būtų redukuoti į jame glūdinčius mo- 
delius*!'. Dabar reiškinius buvo galima išgelbėti tik tiek, kiek juos buvo 
galima redukuoti į matematinę tvarką, o ši matematinė operacija nepa- 
deda parengti žmogaus proto atskleisti tikrąją būtį orientuojant jį į idea- 
lius matus, kuriuos pateikia jusliniai duomenys, bet padeda, priešingai, 
redukuoti šiuos duomenis į žmogaus proto matus. O šis protas, kai yra 
pakankamas atstumas, kai jis užtektinai nutolęs ir atsietas, gali žvelgti į 


2 Ibid., p. 106. 

konkretybės gausą ir įvairovę bei ją apdoroti remdamasis savo paties 
modeliais ir simboliais. Šie nebėra idealiosios formos, atskleistos proto 
akiai, jie atsiranda, kai nebežiūrima į reiškinius nei proto, nei kūno aki- 
mis, kai visi reiškiniai redukuojami [į matematinius santykius] pasitel- 
kus nuotolyje glūdinčią jėgą. 

Šiomis nutolinimo sąlygomis kiekvienas daiktų rinkinys transfor- 
muojamas į gryną daugį, o kiekvienas daugis, kad ir koks netvarkingas, 
nenuoseklus ir supainiotas, subyrės į tam tikrus modelius ir konfigūra- 
cijas, kurie bus tiek pat svarūs ir reikšmingi kaip matematinė kreivė, 
kurią, pasak Leibnizo pastabos, visada galima rasti tarp atsitiktinai ant 
popieriaus lapo pažymėtų taškų. Juk jeigu „galima įrodyti, kad tam tik- 
ros rūšies matematinį tinklą galima nuausti aplink kiekvieną keletą ob- 
jektų turinčią visatą... tai faktas, jog mūsų visatą įmanoma aprašyti ma- 
tematiškai, nebėra filosofiškai labai reikšmingas faktas“. Šis faktas ne- 
įrodo nei gamtoje glūdinčios tvarkos ir grožio, nei patvirtina žmogaus 
protą, jo sugebėjimą pranokti jusles suvokimo galia arba jo tinkamumą 
atskleisti tiesą. 

Naujųjų amžių reductio scientiae ad mathematicam panaikino gam- 
tos, kokią iš arti parodo žmogaus juslės, liudijimą, kaip kad Leibnizas 
panaikino žinojimą apie atsitiktinai ir chaotiškai ant popieriaus lapo pa- 
žymėtus taškus. O įtarumo, pasipiktinimo ir nevilties jausmas — jis buvo 
pirmasis, o dvasiniu požiūriu vis dar ilgalaikiškiausias padarinys, nu- 
lemtas atradimo, kad Archimedo taškas nebuvo tuščias bergždžios spe- 
kuliacijos sapnas, — nėra visai nepanašus į beviltišką pasipiktinimą žmo- 
gaus, kuris savo akimis stebėjo, kaip savavališkai ir atsitiktinai šie taš- 
kai buvo žymimi ant popieriaus, bet kuriam rodoma ir jis verčiamas 
pripažinti, kad visos jo juslės ir sprendimo galios jį apgavo ir kad jis iš 
tikrųjų matė, kaip brėžiama „geometrinė linija, kurios kryptį nuolat ir 
vienodai apibrėžia viena taisyklė“. 


2 Bertrand Russell. Cituoja J. W. N. Sullivan, op. cit., p. 144. Taip pat žr. Whiteheado 
nurodytą skirtumą tarp tradicinio mokslinio klasifikavimo metodo ir šiuolaikinio, matavi- 
mu grindžiamo požiūrio: pirmasis metodas susijęs su objektyviais požymiais, kurių pa- 
grindas yra nuo žmogaus besiskirianti gamta, antrasis metodas yra visiškai subjektyvus, 
nepriklauso nuo objektyvių savybių ir jam tereikia, kad būtų daug objektų. 

3 Leibniz, Discours de métaphysique, No. 6. 

37. Universalus mokslas versus gamtos mokslas 


Prireikė daugelio kartų ir net kelių šimtmečių, kol paaiškėjo tikroji 
kopernikiškos revoliucijos ir Archimedo taško atradimo prasmė. Tik mes 
ir tik vos prieš kelis dešimtmečius pradėjome gyventi pasaulyje, visiškai 
valdomame mokslo ir technikos, kurių objektyvi tiesa ir praktinės žinios 
kildinamos iš kosminių ir universalių, o ne žemiškų ir „gamtinių“ dėsnių, 
ir šiame pasaulyje žinios, įgyjamos pasirenkant ne Žemėje esantį atskai- 
tos tašką, taikomos žemiškai gamtai ir žmogaus sukurtam pasauliui. Gili 
praraja skiria gyvenusius iki mūsų ir žinojusius, kad Žemė sukasi aplink 
Saulę, kad nei viena, nei kita nėra Visatos centras, ir dariusius išvadą, kad 
žmogus prarado namus ir privilegijuotą padėtį kūrinijoje, ir mus pačius, 
kurie vis dar esame ir galbūt amžinai būsime žemiškos būtybės, priklau- 
somos nuo metabolizmo su žemiška gamta, bet radusios priemonių sukel- 
ti kosminės kilmės ir galbūt kosminio masto procesus. Norint nubrėžti 
aiškią ribą tarp naujųjų amžių ir pasaulio, kuriame pradėjome gyventi, 
galima brėžti ją ir ten, kur atrandamas skirtumas tarp, viena vertus, moks- 
lo, žvelgiančio į gamtą universaliu požiūriu ir šitaip visiškai ją pavergian- 
čio, ir, kita vertus, tikrai „universalaus“ mokslo, sužadinančio kosminius 
procesus gamtoje net tada, kai akivaizdžiai rizikuojama, jog ji gali būti 
sunaikinta, o kartu su ja sunaikintas ir pats žmogaus gamtos valdymas. 

Žinoma, šiuo momentu mums labiausiai rūpi siaubingai padidėjusi 
žmogaus naikinanti galia, leidžianti mums sunaikinti visą organinę gy- 
vybę Žemėje, o kada nors galbūt net pačią Žemę. Tačiau ne mažiau bau- 
gina analogiška nauja kūrybinė galia ir ne lengviau susitaikyti su ja. Ji 
leidžia sukurti naujus, apskritai gamtoje nerandamus elementus, taip pat 
leidžia mums ne tik teoriškai apmąstyti ryšius tarp masės ir energijos 
bei jų esminį tapatumą, bet iš tikrųjų paversti masę energija arba spin- 
duliavimą — materija. Tuo pat metu pradėjome apgyvendinti Žemę su- 
pančią erdvę žmogaus sukurtomis žvaigždėmis palydovais kaip naujais 
dangaus kūnais, ir tikimės, kad nelabai tolimoje ateityje sugebėsime at- 
likti tai, kas ankstesniais laikais iki mūsų buvo laikoma didžiausia, gi- 
liausia ir švenčiausia gamtos paslaptimi, — sukursime arba atkursime 
gyvybės stebuklą. Sąmoningai vartoju žodį „sukursime“ norėdama pa- 
žymėti, kad iš tikrųjų darome tai, kas visais ankstesniais amžiais buvo 
laikoma išimtine Dievo Kūrėjo prerogatyva. 

Ši mintis atrodo šventvagiška, ir nors ji šventvagiška visoje Vakarų 
ar Rytų filosofinėje arba teologinėje tradicijoje, ji nėra šventvagiškesnė 
negu tai, ką mes padarėme arba trokštame padaryti. Tačiau ji nebėra 
šventvagiška, kai tik suprantame tai, ką puikiai suprato Archimedas, net 
jeigu jis ir nežinojo, kaip surasti tašką anapus Žemės, būtent, kad ne- 
svarbu, kaip aiškiname žemės, gamtos ir žmogaus evoliuciją, jie turėjo 
atsirasti todėl, kad juos sukūrė kažkokia viršpasaulinė, „universali“ jė- 
ga, kurios veikimas turi būti tam, kas sugeba užimti pradinę jos padėtį, 
suprantamas tiek, kad būtų galima šią jėgą mėgdžioti. Juk galiausiai ne 
kas kita, o tik ši hipotetinė padėtis Visatoje anapus Žemės leidžia mums 
sukurti procesus, kurie nevyksta Žemėje ir nevaidina jokio vaidmens 
stabilioje materijoje, bet yra lemtingai svarbūs jai randantis. Išties pati 
daikto prigimtis lemia, kad astrofizika, o ne geofizika, „universalus“, o 
ne „gamtos“ mokslas sugebėjo įsiskverbti į paskutines Žemės ir gamtos 
paslaptis. Visatos požiūriu Žemė yra tik dalinis atvejis ir ją galima taip 
suprasti, lygiai kaip šiuo požiūriu negali būti aiškaus skirtumo tarp ma- 
terijos ir energijos, nes abi yra „tik skirtingos tos pačios pamatinės sub- 
stancijos formos“**. 

Jau nuo Galileo ir tikrai nuo Newtono žodis „universalus“ pradė- 
jo įgyti išties labai specifinę prasmę; jis reiškia „galiojantis už mūsų 
Saulės sistemos“. Ir kažkas visiškai panašaus nutiko kitam filosofi- 
nės kilmės žodžiui, žodžiui „absoliutus“, kuris taikomas „absoliučiam 
laikui“, „absoliučiai erdvei“, „absoliučiam judėjimui“ arba „absoliu- 
čiam greičiui“ ir visais šiais atvejais reiškia visatos laiką, erdvę, ju- 
dėjimą, greitį, palyginti su kuriais žemiškas laikas, erdvė, judėjimas 
ar greitis yra tik „reliatyvūs“. Kiekvienas įvykis Žemėje tapo reliaty- 
vus nuo tada, kai Žemės susietumas su Visata tapo visų matavimų 
atskaitos tašku. 

Kalbant filosofiškai, atrodo, kad žmogaus sugebėjimas perimti šį 
kosminį, universalų požiūrį nekeičiant savo padėties yra tarsi aiškiau- 
sias galimas jo nežemiškos kilmės ženklas. Tarsi nebereikėtų teologi- 
jos, mums sakančios, kad žmogus nėra, negali būti iš šio pasaulio, net 
jeigu čia jis praleidžia savo gyvenimą; ir galbūt vieną dieną sugebėsi- 


2 Remiuosi Wernenio Heisenbergo pranešimu „Elementarteile der Materic“, Von Atom 
zum Weltsystem (1954). 

me pažvelgti į ilgaamžį filosofų entuziazmą ieškoti to, kas universa- 
lu, kaip į pagrindinį požymį, kad tik jie vieni turėjo nuojautą, jog ateis 
laikas, kai žmonės turės gyventi Žemės sąlygomis ir tuo pat metu 
sugebės žvelgti į ją ir čia veikti tarsi būdami ne joje. (Sunkumas tik 
tas — ar bent jau taip atrodo dabar, — kad, nors žmogus gali daryti 
daiktus remdamasis „universaliu“, absoliučiu požiūriu, o filosofai nie- 
kada nemanė tai esant galima, jis prarado sugebėjimą mąstyti univer- 
saliomis, absoliučiomis sąvokomis ir šitaip įgyvendino ir kartu su- 
griovė tradicinės filosofijos matus ir idealus. Senąją žemės ir dan- 
gaus dichotomiją pakeitė nauja žmogaus ir Visatos dichotomija arba 
dichotomija tarp Žmogaus proto sugebėjimų suprasti ir universalių 
dėsnių, kuriuos Žmogus gali atskleisti ir pritaikyti iš tikrųjų jų nesu- 
prasdamas.) Kad ir kokie pasirodytų esą šios dar neaiškios ateities 
laimėjimai ir prarastys, viena yra tikra: nors ji gali labai, galbūt net 
radikaliai, paveikti egzistuojančių religijų žodyną ir metaforišką jų 
turinį, ji nepanaikina, nepašalina ir net nepaliečia nežinomybės, kuri 
yra tikėjimo sritis. 

Nors naujajam, archimedišku tašku besiremiančiam mokslui pri- 
reikė šimtmečių ir ne vienos kartos visiškai išskleisti savo galimybėms, 
nors praslinko maždaug du šimtmečiai, kol jis net pradėjo keisti pa- 
saulį ir kurti naujas Žmogaus gyvenimo sąlygas, prireikė tik keleto 
dešimtmečių, vargu ar net vienos kartos, kad žmogaus protas pasida- 
rytų tam tikras išvadas iš Galileo atradimų, taip pat metodų ir prielai- 
dų, kuriais remiantis jie buvo padaryti. Žmogaus protas per metus ar 
dešimtmečius pasikeitė taip pat radikaliai, kaip žmogaus pasaulis — 
per šimtmečius; ir nors šis pasikeitimas, suprantama, palietė tik ne- 
daugelį tų, kurie priklausė tai keisčiausiai iš visų naujųjų amžių bend- 
rijų — mokslininkų bendrijai ir literatų respublikai (vienintelei bendri- 
jai, be revoliucijos išgyvenusiai visas įsitikinimų permainas bei kon- 
fliktus dėl jų ir niekada nepamiršusiai „gerbti žmogaus, kurio 
įsitikinimams nebepritaria“)??, ši bendrija, pasižymėjusi išlavinta ir kon- 
troliuojama vaizduotės jėga, daugeliu atžvilgių artino visų šiuolaiki- 
nių žmonių mąstymo būdo radikalų pasikeitimą, tapusį realia politine 


5 Bronowski. op. cit. 

tikrove tik mūsų laikais*“. Descartes'as yra toks pat šiuolaikinės filo- 
sofijos tėvas, kaip Galileo yra šiuolaikinio mokslo protėvis. Ir nors 
tiesa, kad po septynioliktojo šimtmečio, ir daugiausia dėl naujųjų am- 
žių filosofijos plėtros, mokslo ir filosofijos keliai išsiskyrė kaip nie- 
kad radikaliai” — Newtonas buvo beveik paskutinis, laikęs savo tyri- 
nėjimus „eksperimentine filosofija““*, o Kantas buvo paskutinis filo- 
sofas, kartu buvęs savotišku astronomu ir gamtos mokslininku? — 
naujųjų amžių filosofija labiau negu visa ankstesnioji filosofija savo 
ištakomis ir raida susijusi su konkrečiais moksliniais atradimais. Kad 
ši filosofija, tikra seniai atgyvenusios mokslinės pasaulėžiūros dvy- 
nė, šiandien nėra pasenusi, lemia ne tik filosofijos prigimtis, dėl ku- 
rios autentiška filosofija yra tokia pat pastovi ir tvari kaip ir meno 


* Karališkosios draugijos įkūrimas ir ankstyvoji istorija gana pamokomi. Kai ji buvo 
įkurta, nariai turėjo sutikti, kad ncsvarstys jokių su karaliumi nesuderintų klausimų, o ypač 
nedalyvaus politiniuose ar religiniuosc ginčuose. Kyla pagunda daryti išvadą, kad šiuolai- 
kinis mokslinis „objektyvumo“ idcalas gimė čia, ir tai skatintų manyti, kad jo kilmė poli- 
tinė, o ne mokslinė. Negana to, pažymėtina, kad iš pat pradžių mokslininkams atrodė būti- 
na susiorganizuoti į draugiją, o tai, kad pačioje Karališkojoje draugijoje nuvciktas darbas 
pasirodė esąs kur kas svarbesnis negu kitur nuveiktas darbas, parodė, kokic jie buvo tei- 
sūs. Tiek politikos išsižadėjusių mokslininkų, tiek politikų sukurta organizacija visada bū- 
na politinė institucija; kai žmonės organizuojasi, jic ketina veikti ir turėti valdžią. Jokios 
sutelktos mokslininkų grupės pastangos nėra grynas mokslas, nesvarbu, ar jos tikslas būtų 
daryti įtaką visuomenei ir laiduoti savo nariams tam tikrą padėtį toje visuomenėje, ar — tai 
dideliu mastu buvo ir tebėra būdinga organizuotiems tyrinėjimams gamtos mokslų srityje — 
veikti kartu ir darniai, siekiant užkariauti gamtą. Kaip kartą pažymėjo Whitcheadas, iš 
tiesų „nėra joks atsitiktinumas, kad mokslo amžius peraugo į organizacijos amžių. Organi- 
zuota mintis yra organizuoto veiksmo pagrindas“; norėtųsi pridurti, jog tai nėra atsitiktinu- 
mas nc todėl, kad mintis yra veiksmo pagrindas, o veikiau todėl, kad šiuolaikinis mokslas 
kaip „minties organizacija“ įdiegė veiksmo elementą į mąstymą. (Žr. The Aims of Educa- 
tion, Mentor ed., p. 106-107.) 

7 Karlas Jaspersas, meistriškai interpretuodamas karteziškąją filosofiją, pabrėžia keistą 
Descartes'o „mokslinių“ idėjų nepritaikomumą, tai, kad jis nepakankamai suprato moder- 
niojo mokslo dvasią, jo polinkį nekntiškai, neturint apčiuopiamų įrodymų, pripažinti teorijas. 
Tuo stebėjosi jau Spinoza (op. cit., ypač p. 50 ff., 93 ff.). 

238 Žr. Newton, Mathematical Principles of Natural Philosophy, trans. Motte (1803), 
II, 314. 

* Viena iš ankstyvųjų Kanto publikacijų buvo Visuotinė gamtos istorija ir dangaus 
teorija. 

kūriniai, bet šiuo konkrečiu atveju ji buvo glaudžiai susijusi su toles- 
ne raida pasaulio, kuriame daugelį šimtmečių tik nedaugeliui supran- 
tamos tiesos tapo visų tikrove. 

Iš tiesų būtų kvailystė nepastebėti, kaip beveik pernelyg tiksliai 
naujųjų amžių Žmogaus susvetimėjimas pasauliui sutampa su naujųjų 
amžių filosofijos subjektyvizmu, kuris buvo jai būdingas nuo Descar- 
tes'o ir Hobbeso iki anglų sensualizmo, empirizmo ir pragmatizmo, 
taip pat nuo vokiečių idealizmo ir materializmo iki dabartinio fenome- 
nologinio egzistencializmo ir loginio arba epistemologinio pozityviz- 
mo. Tačiau būtų lygiai kvaila manyti, kad filosofo protą nusigręžti 
nuo senų metafizinių klausimų ir griebtis įvairiausių formų introspek- 
cijos — juslinio ar kognityvinio aparato, sąmonės, psichologinių ir 
loginių procesų tyrinėjimo — paskatino savarankiška idėjų raida arba, 
kitaip pasakant tą patį, manyti, jog mūsų pasaulis būtų tapęs kitoks, 
jeigu tik filosofija būtų tvirtai laikiusis tradicijos. Kaip sakėme, pa- 
saulį keičia ne idėjos, bet įvykiai — heliocentrinė sistema kaip idėja 
tokia pat sena kaip pitagoriečių spekuliacijos ir tiek pat pastovi mūsų 
istorijoje kaip neoplatoniškosios tradicijos, tačiau dėl to niekada ne- 
pakeitė pasaulio ar žmogaus mąstymo būdo, - o lemtingo naujųjų am- 
žių įvykio autorius yra Galileo, bet ne Descartes'as. Pats Descartes'as 
tai aiškiai suvokė, 1r kai jis išgirdo apie Galileo bylą ir jo [savo pažiū- 
rų] atsižadėjimą, jam trumpam buvo kilusi pagunda sudeginti visus 
savo raštus, nes „jeigu Žemė nesisuka, visi mano filosofijos pagrindai 
taip pat klaidingi“. Bet Descartes'as ir filosofai, kadangi jie pavertė 
tai, kas nutiko, bekompromisiu mąstymu, neprilygstamai tiksliai už- 
fiksavo baisų įvykio sukeltą sukrėtimą: jie numatė, bent jau iš dalies, 
kaip tik tuos naujame Žmogaus požiūryje glūdėjusius keblumus, kurie 
mokslininkams nerūpėjo dėl per didelio jų užimtumo, kol šie keblu- 
mai mūsų laikais pradėjo ryškėti jų pačių darbe ir trukdyti tyrinėji- 
mams. Nuo tada buvo įveiktas keistas neatitikimas tarp naujųjų amžių 
filosofijos, kuri iš pat pradžių buvo iš esmės pesimistinė, ir modernio- 
jo mokslo, kuris dar visai neseniai buvo toks džiugiai optimistinis, 
nuotaikos. Atrodo, kad filosofijoje ir moksle liko mažai linksmumo. 


30 Žr. Descartes'o 1633 m. lapkričio mėn. rašytą laišką Mersenne'ui. 

38. Karteziškosios abejonės atsiradimas 


Naujųjų amžių filosofija prasidėjo Descartes'0 de omnibus dubitan- 
dum est, abejone, bet ši abejonė buvo ne įgimta žmogaus proto kontrolė, 
sauganti nuo mąstymo apgaulių ir juslių iliuzijų, ne skepticizmas, nu- 
kreiptas prieš žmonėms ir laikams būdingas elgesio normas ir prietarus, 
ir net ne mokslinio tyrinėjimo ir filosofinės spekuliacijos kritinis meto- 
das. Karteziškoji abejonė apima kur kas daugiau, o jos tikslas pernelyg 
fundamentalus, kad jai rūpėtų toks konkretus turinys. Naujųjų amžių 
filosofijoje ir mąstyme abejonė turi beveik tokią pat svarbiausią vietą, 
kurią visais ankstesniais šimtmečiais turėjo graikų thaumazein, stebėji- 
masis viskuo, kas yra. Descartes'as pirmasis konceptualizavo šį naujųjų 
amžių abejojimą, kuris po jo tapo savaime akivaizdus, tylus variklis, 
judinęs visą mąstymą, nematoma jo viso sukimosi ašis. Nuo Platono ir 
Aristotelio iki naujųjų amžių didžiausi ir autentiškiausi teorinės filoso- 
fijos atstovai artikuliavo nuostabą, o naujųjų amžių filosofija nuo Des- 
cartes'o artikuliavo ir diferencijavo abejonę. 

Savo radikaliausia ir universaliausia reikšme karteziškoji abejonė iš 
pradžių buvo atsakas į naują tikrovę, tikrovę, kuri nebuvo mažiau reali 
dėl to, kad šimtmečius ji buvo tikra tik mažam ir politiškai nereikšmin- 
gam mokslininkų ir apsišvietusių žmonių būriui. Filosofai iš karto su- 
prato, kad Galileo atradimai yra ne tik iššūkis juslių liudijimui ir kad jau 
nebe protas, kaip Aristarcho ir Koperniko atveju, „taip išprievartavo jų 
jusles“, nes jeigu taip būtų, žmonėms iš tiesų reikėtų tik apsispręsti, ku- 
riam iš šių gebėjimų teikti pirmenybę ir leisti prigimtiniam protui tapti 
„Jų lengvatikystės šeimininku“*!. Ne protas, bet žmogaus padarytas in- 
strumentas, teleskopas, iš tikrųjų pakeitė fizikinę pasaulėžiūrą; ne kon- 
templiacija, stebėjimas ir spekuliacija davė naujų žinių, bet aktyvus ho- 
mo faber, darymo ir gaminimo įsikišimas. Kitais žodžiais sakant, žmo- 
gus buvo apgaudinėjamas tol, kol pasitikėjo tuo, kad tikrovė ir tiesa 
atsiskleis jo juslėms ir protui, jeigu tik jis liks ištikimas tam, ką mato 


3 Šiais žodžiais Galileo išreiškia savo susižavėjimą Koperniku ir Aristarchu, kurių 
protas „sugebėjo... taip išprievartauti jusles ir, nepaisant to, pasidaryti jų lengvatikystės 
šeimininku“ (Dialogues concerning the Two Great Systems of the World, trans. Salusbury, 
1661, p. 301). 


— 258 - 


VITA ACTIVA IR NAUJIEJI AMŽIAI 


kūno ir proto akimis. Senoji priešprieša tarp juslių ir proto tiesos, tarp 
menkesnio juslių ir didesnio proto gebėjimo atskleisti tiesą išbluko šalia 
nėra duotos, kad nė viena iš jų nepasirodo tokia, kokia yra, ir kad išsau- 
goti teisingo pažinimo viltį galima tik atsikratant regimybės, atsiribo- 
jant nuo reiškinių. 

Tik dabar paaiškėjo, kokiu mastu protas ir tikėjimas protu priklauso 
ne nuo pavienių juslinių suvokinių, kurių kiekvienas gali būti iliuzinis, 
bet nuo nekvestionuojamos prielaidos, jog juslės kaip visuma — sieja- 
mos ir valdomos sveiko proto, šeštos ir aukščiausios juslės — pritaiko 
žmogų prie jį supančios tikrovės. Jei žmogaus akis gali apgauti jį taip 
smarkiai, kad taip ilgai žmonės apgaulingai tikėjo, jog Saulė sukasi aplink 
Žemę, tai, matyt, proto akių metafora praranda prasmę; ji buvo grin- 
džiama, nors ir implicitiškai ir net tada, kai buvo priešpriešinama jus- 
lėms, didžiausiu pasitikėjimu kūnišku regėjimu. Jeigu Būtis ir Reiški- 
nys išsiskiria visam laikui, o tai, kaip kartą pažymėjo Marxas, yra pama- 
tinė viso naujųjų amžių mokslo prielaida, tada nelieka nieko, kuo būtų 
galima patikėti — reikia viskuo abejoti. Tarsi būtų pasitvirtinusi sena De- 
moknto pranašystė, kad proto pergalė prieš jusles gali baigtis tik jo pra- 
laimėjimu, tik dabar instrumento rodmenys, matyt, laimėjo pergalę ir 
prieš protą, ir prieš jusles?!*, 

Nuostabus karteziškosios abejonės bruožas yra universalumas: nie- 
kas, jokia mintis ir joks patyrimas nėra nuo jos apsaugotas. Galbūt nie- 
kas sąžiningiau neištyrė tikrųjų jos mastų kaip Kierkegaard'as, kai jis 
šoko — ne iš proto, kaip manė, bet iš abejonės - į tikėjimą, šitaip perkel- 
damas abejonę į pačią šiuolaikinės religijos šerdį °. Abejonė darosi uni- 


3a Demokritas, pareiškęs, kad „iš tikrųjų nėra nei baltumo, nei juodumo, nei kartumo, 
nei saldumo“, pridūrė: „Vargšas prote, argumentų semiesi iš juslių, o po to nori jas įveikti? 
Tavo pergalė yra tavo pralaimėjimas“. (Diels, Fragmente der Vorsokratiker, 4 ed., 1922, 
frag. B125.) 

32 Žr. Johannes Climacus oder De omnibus dubitandum est, vieną iš ankstyviausių 
Kierkegaard'o rankraščių ir galbūt vis dar nuodugniausią karteziškosios abejonės inter- 
pretaciją. Dvasinės autobiografijos forma Kierkegaard'as pasakoja, kaip iš Hegelio veika- 
lų sužinojo apie Descartes'ą, o po to apgailestavo, kad pradėjo studijuoti filosofiją ne nuo 
jo kūrinių. Yra šio mažo traktato, daniškai paskelbto Rinktiniuose raštuose, t. 4 (Kopenha- 
ga, 1909), vokiškas vertimas (Darmstadt, 1948). 

versali, ji plečiasi nuo juslių liudijimo prie proto, o toliau apima tikėji- 
mo liudijimą, kadangi galiausiai šios abejonės pagrindas yra savaiminio 
akivaizdumo prarastis, o visas mąstymas visada prasidėdavo nuo to, kas 
akivaizdu savaime ir per save — akivaizdu ne tik mąstytojui, bet kiekvie- 
nam. Karteziškoji abejonė ne tiesiog abejojo, kad žmogus gali suprasti 
visas tiesas ar kad žmogaus regėjimas gali sugebėti viską matyti, ji abe- 
jojo tuo, kad suprantamumas žmogui gali apskritai įrodyti tiesą, o mato- 
mumas — įrodo tikrovę. Ši abejonė abejoja, ar apskritai egzistuoja toks 
dalykas kaip tiesa, ir per tai atskleidžia, kad tradicinė tiesos sąvoka, ar ji 
būtų grindžiama jusliniu suvokimu, ar protu arba dieviškuoju apreiški- 
mu, rėmėsi dvejopa prielaida, jog tai, kas iš tikrųjų yra, pasirodys savai- 
me ir jog žmogaus sugebėjimų pakanka tam suvokti”. Kad tiesa atsi- 
skleidžia pati, tikėjo antikinė pagoniškoji ir žydų, krikščioniškoji ir pa- 
saulietinė filosofija. Dėl šios priežasties naujoji, naujųjų amžių filosofija 
taip karštai — iš tikrųjų su įniršiu, besiribojančiu su neapykanta — užsi- 
puolė tradiciją ir greitai susidorojo su entuziastingu Renesanso atgimi- 
mu ir nauju antikos atradimu. 

Visiškai suvokti, kokia stipri karteziškoji abejonė, įmanoma tik su- 
pratus, kad nauji atradimai kirto net dar pragaištingesnį smūgį žmogaus 
pasitikėjimui pasauliu ir visata, negu rodo griežtas būties ir reiškinio 
atskyrimas. Juk čia santykis tarp jų nebėra statiškas, koks jis buvo tradi- 
ciniame skepticizme, kur reiškiniai paprasčiausiai slėpė ir dangstė tikrą- 
ją būtį, amžinai išvengiančią žmogaus žvilgsnio. Priešingai, ši Būtis ne- 


3 Glaudų pasitikėjimo juslėmis ir pasitikėjimo protu ryšį tradicinėje tiesos sampratoje 
aiškiai pripažino Pascalis. Pasak jo, „Ces deux principes de vérité, la raison et les sens, 
outre gu'ils manquent chacun de sincėntė, s'abusent réciproquement lun et lautre. Les 
sens abusent la raison par de fausses apparences; et cette même pipcne qu’ils apportent à 
la raison, ils la reçoivent d'elle à leur tour: elle s’en revanche. Les passions de l'âme 
troublent les sens, et leur font des impressions fausses. Ils mentent et se trompent à l'envi“ 
(Pensées, Pléiades ed., 1950, No. 92, p. 849). Garsiosios Pascalio lažybos, kad jis tikrai 
mažiau rizikuotų tikėdamas krikščioniškuoju mokymu apie pomirtinį gyvenimą negu juo 
netikėdamas, pakankamai atskleidžia, kaip proto ir juslių tiesa yra susijusi su dieviškojo 
apreiškimo tiesa. Pascalio, kaip ir Descartes'o, požiūriu, Dievas yra un Dieu caché (ibid., 
No. 366, p. 923), kuris neatsiskleidžia, bet jo egzistavimas ir net gerumas yra vienintelė 
hipotetinė garantija, kad Žmogaus gyvenimas nėra sapnas (karteziškasis košmaras užvaldo 
ir Pascalį, ibid., No. 380, p. 928), o jo pažinimas nėra įkvėptas apgaudinėjančios dievybės. 

paprastai aktyvi ir energetiška: ji kuria savo reiškinius, tik šie yra iliuzi- 
jos. Viską, ką suvokia žmogaus juslės, sukelia nematomos, slaptos jė- 
gos, ir net kai tam tikromis gudrybėmis, išradingais instrumentais šios 
jėgos būna veikiau pagaunamos veikiančios negu atrandamos — kaip 
visiškai prieš savo valią ir nenoromis pakliūva į spąstus gyvūnas arba 
sugaunamas vagis, — paaiškėja, kad ši nepaprastai veikli Būtis yra to- 
kios prigimties, kad jos atodangos turi būti iliuzijos, o iš jos reiškinių 
daromos išvados — apgaulingos. 

Descartes'o filosofiją persekioja du košmarai, tam tikra prasme 
tapę visų naujųjų amžių košmarais, ir ne todėl, kad šią epochą taip 
smarkiai paveikė Descartes'o filosofija, o todėl, kad jie beveik neiš- 
vengiamai atsirado po to, kai buvo suprastos tikrosios naujųjų amžių 
pasaulėžiūros implikacijos. Šie košmarai labai paprasti ir labai gerai 
pažįstami. Vienas jų — abejonė dėl tikrumo, pasaulio ir Žmogaus gyve- 
nimo tikrumo; jeigu negalima pasitikėti nei juslėmis, nei sveiku pro- 
tu, nei protu, tai tikrai gali būti, kad viskas, ką laikome tikrove, tėra 
sapnas. Antrasis susijęs su bendra žmogaus būkle, kurią atskleidė nauji 
atradimai ir žmogaus negalėjimas pasitikėti savo juslėmis ir protu; 
tokiomis aplinkybėmis išties atrodo daug labiau tikėtina, kad piktoji 
dvasia, Dieu trompeur, sąmoningai ir piktdžiugiškai apgaudinėja žmo- 
gų, negu kad Dievas yra visatos valdovas. Rafinuotas šios piktosios 
dvasios šėtoniškumas turėtų pasireikšti jai sukuriant būtybę, puoselė- 
jančią tiesą tik tam, kad jai būtų suteikti kiti gebėjimai, dėl kurių ji 
niekada nesugebės atskleisti jokios tiesos, niekada nesugebės būti kas 
nors tikra. 

Iš tikrųjų šis paskutinis dalykas — tikrumo klausimas — turėjo tapti 
lemtingas visai naujųjų amžių moralės raidai. Žinoma, naujaisiais am- 
žiais buvo prarastas ne sugebėjimas siekti tiesos, tikrovės ar tikėti, ne iš 
to kylantis neišvengiamas juslių ir proto liudijimo pripažinimas, bet vi- 
sa tai anksčiau lydėjęs tikrumas. Religijoje tučtuojau buvo prarastas ne 
tikėjimas išganymu ar pomirtiniu gyvenimu, bet certitudo salutis — ir tai 
atsitiko visose protestantiškose šalyse. Čia žlugus Katalikų Bažnyčiai, 
buvo pašalinta paskutinė su tradicija susijusi institucija, kuri visur, kur 
tik nebuvo suabejota jos autoritetu, saugojo nuo modernybės poveikio 
tikinčiųjų mases. Lygiai kaip tiesioginis šios tikrumo prarasties padari- 
nys buvo naujas užsidegimas daryti gera šiame gyvenime, tarsi šis būtų 

tik per ilgai užtrukęs išmėginimo tarpsnis““, taip tikros tiesos praradi- 
mas baigėsi nauju, visiškai beprecedenčiu užsidegimu siekti teisingumo 
[truthfulness], tarsi žmogus galėjo leisti sau meluoti tik tol, kol jis buvo 
tikras, jog neabejotinai egzistuoja tiesa ir objektyvi tikrovė, kurios tik- 
rai atlaikytų ir sugriautų visus jo melus”. Radikalų moralinių normų 
pasikeitimą, vykusį pirmuoju naujųjų amžių šimtmečiu, įkvėpė svar- 
biausios to meto Žmonių grupės —- naujųjų mokslininkų — poreikiai ir 
idealai; o pagrindinės moderno dorybės — sėkmė, darbštumas ir teisin- 
gumas — kartu yra didžiausios naujųjų amžių mokslo dorybės“. 
Mokslinės draugijos ir karališkosios akademijos tapo moralės požiū- 
riu įtakingais centrais, kuriuose organizavosi mokslininkai ieškodami bū- 
dų ir priemonių taip įvilioti į spąstus gamtą eksperimentais ir instrumen- 
tais, kad ši būtų priversta išduoti savo paslaptis. Ir šis milžiniškas uždavi- 
nys, kurį galbūt galėjo išspręsti ne vienas žmogus, o tik kolektyvinės 
geriausių žmonijos protų pastangos, nurodinėjo elgesio taisykles ir nau- 
jus vertinimo kriterijus. Anksčiau tiesa glūdėjo tam tikros rūšies „teorijo- 
je“, kuri nuo graikų laikų buvo suprantama kaip kontempliuojanti stebė- 
tojo žiūra, o šiam stebėtojui rūpėjo jam atsivenianti tikrovė, kurią jis su- 
vokdavo. Ją pakeitė sėkmės klausimas, o teorijos patikrinimas tapo 
„praktiniu“ — bus ji veiksminga ar ne. Teorija tapo hipoteze, o hipotezės 
patvirtinimas tapo tiesa. Tačiau šis lemtingai svarbus sėkmės knterijus 
nepriklauso nuo praktinių motyvų ar technikos plėtros, galinčių būti arba 
nebūti konkrečių mokslinių atradimų padariniais. Sėkmės kriterijus bū- 
dingas pačiai naujųjų amžių mokslo esmei ir pažangai visiškai atsietai 
nuo jo pritaikomumo. Sėkmė čia visiškai nėra tuščias stabas, kuriuo ji 


3 Maxas Weberis, nors ir padaręs kai kurių dabar jau ištaisytų klaidų dėl detalių, 
tebėra vienintelis istorikas, kėlęs naujųjų amžių klausimą tiek iš esmės ir adekvačiai, kiek 
šito reikalavo paties klausimo svarba. Jis taip pat suvokė, kad darymo ir darbo vertinimą 
apvertė ne paprastas tikėjimo praradimas, bet certitudo salutis, tikrumo dėl išganymo pra- 
radimas. Mūsų kontekste aiškėja, kad tai buvo tik viena iš prarastų tikrenybių prasidėjus 
naujiesiems amžiams. 

35 Iš tiesų gana stebina, kad nė viena iš didžiųjų religijų, išskyrus zoroastrizmą, paties 
melavimo niekada nepriskyrė prie mirtinų nuodėmių. Ne tik nėra priesako Nemeluok (juk 
priesakas Melagingai neliudyk prieš kaimyną, žinoma, yra visai kitokio pobūdžio), bet, atro- 
do, kad iki atsirandant puritoniškajai moralei, niekas nelaikė melavimo rimtu nusižengimu. 

3 Tai yra svarbiausia anksčiau cituoto Bronowski'o straipsnio mintis. 

tapo buržuazinėje visuomenėje; ji buvo, o moksluose nuo tada buvo visa- 
da, tikras žmogaus išradingumo triumfas prieš kur kas pranašesnes jėgas. 

Karteziškasis universalios abejonės įveikimas arba jos išgelbėjimas nuo 
dviejų abipusiai susijusių košmarų - kad viskas yra sapnas ir nėra tikrovės 
ir kad ne Dievas, bet piktoji dvasia valdo pasaulį ir tyčiojasi iš žmogaus — 
savo metodu ir turiniu buvo panašus į posūkį nuo tiesos prie teisingumo ir 
nuo tikrumo - prie patikimumo. Descartes'o įsitikinimas, kad „nors mūsų 
dvasia nėra daiktų ar tiesos matas, ji tikrai turi būti dalykų, kuriuos teigia- 
me arba neigiame, matas“*!, aidu atkartoja tai, ką bendrais bruožais ir aiš- 
kiai neartikuliuodami atskleidė mokslininkai: net jeigu nėra tiesos, žmo- 
gus gali būti teisingas, ir net jeigu nėra patikimo tikrumo, žmogus gali būti 
patikimas. Jeigu būtų išganymas, jis turėtų glūdėti pačiame žmoguje, ir 
Jeigu būtų abejonės iškeltų klausimų sprendimas, jis turėtų rastis iš abejo- 
jimo. Jeigu viskas pasidarė abejotina, tai bent abejojimas yra tikras ir rea- 
lus. Kad ir koks būtų juslėms ir protui duotų tikrovės ir tiesos rangas, „nie- 
kas negali abejoti savo abejone ir nebūti tikras, abejoja jis ar neabejoja“?š. 
Garsusis Descartes'0 cogito ergo sum („„mąstau, vadinasi, esu“) radosi ne 
iš kokio nors pačios minties tikrumo jai pačiai — tokiu atveju mintis iš tiesų 
būtų vėl tapusi kilni ir reikšminga žmogui, tai buvo tik dubito ergo sum” 


*7 Iš Descartes'o laiško Henry More'ui, cit. pagal Koyrė, op. cit., p. 117. 

3 Dialoge La recherche de la vérité par la lumière naturelle, kuriame Descartes'as 
išdėsto savo pamatines įžvalgas ncvartodamas specialiųjų terminų, svarbiausias abejonės 
vaidmuo net dar akivaizdesnis negu kituose jo darbuose. Tad Eudoksas, ginantis Descar- 
tes'o požiūrį, aiškina: „Vous pouvez douter avec raison de toutes les choses dont la con- 
naissance ne vous vient que par I'office des sens; mais pouvez-vous douter de votre doute 
et rester incertain si vous doutez ou non?... vous qui doutez vous êtes, ct cela cst si vrai que 
vous n'en pouvez douter davantage“ (Pléiade ed., p. 680). 

3 Je doute, donc je suis, ou bien ce qui cst la même chose: je pense, donc je suis“ (ibid., 
p. 687). Descartes'o filosofijoje mintis tikrai yra išvestinio pobūdžio: „Car s'il est vrai que jc 
doute, comme je n'en puis douter, il est également vrai que je pense; en effet douter est-il 
autre chose que penser d'un certaine maniėre?“ (ibid., p. 686). Pagrindinė šios filosofijos 
mintis jokiu būdu nėra ta, kad nesugebėčiau mąstyti nebūdamas, o ta, kad „nous ne saurions 
douter sans ėtre, et que cela est la première connaissance certaine gu'on peut acquérir‘ (Prin- 
cipes, Plčiade ed., Part I, sec. 7). Žinoma, pats argumentas nėra naujas. Pavyzdžiui, jis, išsa- 
komas beveik pažodžiui, randamas Augustino veikale De libero arbitrio (3 sk.), bet čia ne- 
1mplikuojama, kad tai yra vienintelė tikrenybė, sauganti nuo Dieu trompeur galimybės, ir 
apskritai šis argumentas nėra pats filosofinės sistemos pagrindas. 

apibendrinimas. Kitais žodžiais sakant, remdamasis vien loginiu tikrumu, 
kad kuo nors abejodamas aš suvokiu abejojimo procesą savo sąmonėje, Des- 
cartes'as padarė išvadą, jog paties žmogaus dvasioje vykstantys procesai turi 
jiems būdingą tikrumą, tad jie gali tapti introspektyvaus tyrimo objektu. 


39. Introspekcija ir sveiko proto praradimas 


Iš tikrųjų introspekcija, ne žmogaus dvasios refleksija, kokia yra jo sie- 
los ar kūno būklė, o tik kognityvinis sąmonės domėjimasis jos pačios turi- 
niu (ir tai yra karteziškojo cogitatio esmė, kur cogito visada reiškia cogito 
me cogitare) privalo laiduoti tikrumą, nes čia nedalyvauja niekas, ko nebūtų 
sukūrusi pati dvasia; niekas nedalyvauja, išskyrus pačią sąmonę, žmogus su 
niekuo ir niekuo kitu nesusidunia, išskyrus save patį. Gerokai anksčiau, ne- 
gu gamtos ir fizikos mokslai pradėjo klausti, ar žmogus gali sutikti, pažinti 
ir suprasti ką nors, išskyrus save, naujųjų amžių filosofija introspektyviai 
įsitikino, kad žmogus domisi tik savimi. Descartes'as manė, kad jo naujojo 
introspekcijos metodo teikiamas tikrumas yra tikrumas dėl savojo aš egzis- 
tavimo“. Kitais žodžiais sakant, Žmogus savyje nešiojasi savo tikrumą, tik- 
rumą, kad egzistuoja; vien tai, kad sąmonė veikia, galbūt negali laiduoti 
juslėms ir protui duoto pasaulio tikrumo, tačiau tai neabejotinai patvirtina 
mą. Šie panašūs į kūne vykstančius procesus, kurie, kai juos suvokiame, 
taip pat gali mus įtikinti, kad kūnas veikia. Kiek realūs net sapnai, kadangi 
jie suponuoja sapnuotoją ir sapną, sąmonės pasaulis yra gana realus. Keblu- 
mas tik tas, kad lygiai kaip neįmanoma remiantis kūno procesų suvokimu 
daryti išvadą, kaip iš tikrųjų atrodo kūnas, taip vien iš pojūčių įsisąmonini- 
mo, kai asmuo suvokia savo pojūčius ir kai net suvokiamas daiktas tampa 
suvokimo dalimi, neįmanoma išsiveržti į tikrovę su jos pavidalais, formo- 
mis, spalvomis ir konsteliacijomis. Matomas medis gali būti gana realus 
regėjimo pojūčiui, lygiai kaip sapnuojamas medis yra gana realus sapnuo- 
tojui, kol trunka sapnas, bet nė vienas iš jų niekada negali tapti tikru medžiu. 


* Cogito ergo sum glūdi loginė klaida ir. kaip nurodė Nietzsche, reikėtų formuluoti 
cogito, ergo cogitationes sunt. Tad cogito išreiškiama dvasios savivoka neįrodo, kad aš eg- 
zistuoju, bet tai yra kitas klausimas, kuriuo čia nesidomėsime (žr. Wille zur Machi, N 484). 

Kaip tik šie keblumai vertė Descartes'ą ir Leibnizą įrodinėti ne Dievo 
egzistavimą, bet jo gerumą. Vienas įrodinėjo, kad piktoji dvasia nevaldo 
pasaulio ir nesityčioja iš žmogaus, o kitas — kad šis pasaulis, kuriam priklau- 
so žmogus, yra geriausias iš visų galimų pasaulių. Šių grynai modernių 
pateisinimų, nuo Leibnizo laikų vadinamų teodicėjomis, esmė ta, kad ne- 
abejojama aukščiausios būtybės egzistavimu, kuris, priešingai, laikomas sa- 
vaime suprantamu, bet abejojama biblinėje tradicijoje pateikiamu šios 
būtybės apreiškimu ir jos ketinimais žmogaus ir pasaulio atžvilgiu, arba 
veikiau žmogaus ir pasaulio santykio adekvatumu. Iš šių dviejų abejonių 
antroji — ar Biblijoje arba gamtoje glūdi dieviškas apreiškimas — tampa sa- 
vaime suprantama, jeigu buvo kartą įrodyta, kad pats apreiškimas, tikrovės 
atsiskleidimas juslėms, o tiesos — protui, negarantuoja nei tikrovės, nei tie- 
sos. Tačiau abejonė Dievo gerumu, Dieu trompeur samprata, radosi iš pa- 
čios apgaulės patirties. Ši apgaulė tampa neišvengiama pripažinus naują 
pasaulėžiūrą, tai karti apgaulė, ji nepašalinama ir nuolatos kartojasi, nes 
jokios Žinios apie heliocentrinę mūsų planetų sistemos sąrangą negali pa- 
keisti fakto, jog kiekvieną dieną Saulė matoma besisukanti aplink Žemę, 
kylanti ir besileidžianti iš anksto žinomoje vietoje. Tik dabar, paaiškėjus, 
kad žmogus, jeigu nebūtų atsitiktinai išrastas teleskopas, galėjo būti apgau- 
dinėjamas amžinai, Dievo keliai iš tikrųjų tapo visiškai nepermanomi; kuo 
daugiau žmogus sužinodavo apie pasaulį, juo mažiau jis galėjo suprasti, 
kokiais ketinimais ir kokiems tikslams pats buvo sukurtas. 

Todėl teodicėjų Dievo gerumas yra griežtai deus ex machina savy- 
bė; nepaaiškinamas gerumas galiausiai yra vienintelis dalykas, gelbs- 
tintis tikrovę Descartes'o filosofijoje (dvasios ir tįsumo, res cogitans ir 
res extensa koegzistavimą), kaip jis gelbsti ir iš anksto nustatytą harmo- 
niją tarp žmogaus ir pasaulio Leibnizo filosofijoje*!. 


* Ši Dievo, kaip deus ex machina, savybė - vienintelis galimas visuotinės abejonės 
problemos sprendimas — ypač akivaizdi Descartes'0 Apmąstymuose. Pavyzdžiui, trečiaja- 
me apmąstyme jis sako: norėdamas pašalinti abejojimo priežastį, „je dois examiners'il y a 
un Dieu...; et si je trouve qu’il y en ait un, je dois aussi examiner s'il peut être trompeur: car 
sans la connaissance de ces deux vérités, je ne vois pas que je puisse jamais ėtre certain d’ 
aucune chose“. O penktojo apmąstymo pabaigoje daro išvadą: „Ainsi je reconnais très 
clairement que la certitude et la vérité de toute science dépend de la seule connaissance du 
vrai Dicu: en sorte gu'avant que je le connusse, je ne pouvais savoir parfaitement aucune 
autre chose“ (Pléiade ed., p. 177; 208). 

Patį karteziškosios introspekcijos išradingumą, taigi priežastį, dėl ku- 
rios jo filosofija tapo tokia lemtingai svarbi naujųjų amžių dvasinei ir inte- 
lektualinei raidai, pirmiausia lemia tai, kad netikrumo košmarą jis panau- 
dojo kaip priemonę panardinti visus pasaulio daiktus į sąmonės ir jos pro- 
cesų srautą. Sąmonėje introspektyviai randamas „„matomas medis“ nebėra 
regimas ir liečiamas medis, savaime egzistuojantis esinys, turintis savą ne- 
kintantį ir tapatų pavidalą. Paverstas tokiu pat sąmonės objektu, koks yra 
tik atsimenamas arba visiškai įsivaizduojamas daiktas, jis tampa neatski- 
riama paties proceso, tos sąmonės dalimi, o ši sąmonė egzistuoja tik kaip 
nuolatos judantis srautas. Galbūt niekas geriau negalėjo paruošti mūsų protų 
galimam materijos virsmui energija, daiktų virsmui atomų telkinių sūkuriu 
kaip šis objektyvios tikrovės ištirpimas subjektyviose dvasios būsenose 
arba veikiau subjektyviuose psichiniuose procesuose. Antra, ir tai buvo 
net dar svarbiau pradiniais naujųjų amžių tarpsniais, karteziškasis tikrumą 
laiduojantis ir universalią abejonę įveikiantis metodas tiksliausiai atitiko 
akivaizdžiausią išvadą, kurią reikėjo pasidaryti iš naujojo fizikos mokslo: 
nors negalima pažinti tiesos kaip to, kas duota ir atskleidžiama, žmogus 
bent jau gali pažinti tai, ką pats padaro. Tai iš tiesų tapo bendriausia ir 
plačiausiai pripažinta naujųjų amžių nuostata, ir šis įsitikinimas, o ne jį 
grindžianti abejonė, daugiau negu tris šimtus metų skatino viena kitą kei- 
tusias kartas nuolatos spartinti atradimų ir plėtros tempą. 

Karteziškasis intelektas visiškai grindžiamas „numanoma prielaida, 
kad protas gali pažinti tik tai, ką pats sukūrė ir tam tikra prasme išsaugo 
savyje““?. Todėl jo aukščiausias idealas privalo būti matematinis pažini- 
mas, kaip jį supranta naujieji amžiai, tai yra ne proto išorėje esančių 
idealių, bet jo sukurtų formų pažinimas, o šiuo konkrečiu atveju net 
nereikia, kad patį protą stimuliuotų — arba, ko gero, erzintų — ne jo pa- 
„atsitraukiančio sveiko proto rezultatas““*. Juk sveikas protas, kuris ka- 
daise buvo juslė, o per ją visos kitos juslės su jų intymiai privačiais 


*-—„- 


davo žmogų į matomą pasaulį, dabar pasidarė vidiniu gebėjimu, netu- 


* A. N. Whitehead, The Concept of Nature (Ann Arbor ed.), p. 32. 
® Ibid., p. 43. Vico pirmasis komentavo ir kritikavo sveiko proto nebuvimą Descar- 
tes'o veikaluose (žr. De nostri temporis studiorum ratione, ch. 3). 

rinčiu jokio ryšio su pasauliu. Ši juslė dabar buvo vadinama bendra tik 
todėl, kad ją turi visi žmonės. Dabar bendras ne pasaulis, bet žmonių 
proto struktūra, ir, griežtai kalbant, ji negali būti bendra: jų gebėjimas 
samprotauti gali tik atsitiktinai būti visų toks pat“. Faktas, kad spręsda- 
mi uždavinį, kiek bus „du plius du“, mes prieisime tą patį atsakymą 
„keturi“, nuo šiol yra kaip tik sveiko proto mąstymo pavyzdys. 

Intelektas Descartes'o, lygiai kaip ir Hobbeso, filosofijoje tampa „pa- 
darinių skaičiavimu“, gebėjimu dedukuoti ir daryti išvadas, t. y. procesu, 
kurį žmogus bet kurią akimirką gali išlaisvinti savyje. Šio žmogaus protas — 
likime matematikos srityje — nebežvelgia į „du plius du lygu keturi“ kaip 
į lygtį, kurios dvi puses subalansuoja savaime akivaizdi harmonija, o su- 
pranta lygtį kaip išraišką proceso, kuriame du ir du tampa keturi, kad 
skatintų tolesnius sudėties procesus, kurie galiausiai tęsis iki begalybės. 
Šį gebėjimą naujieji amžiai vadina sveiko proto mąstymu; tai proto žais- 
mas su savimi, kuris vyksta, kai protas atsiskiria nuo visos tikrovės ir 
„jaučia“ tik save. Šio žaismo rezultatai yra būtinos „tiesos“, nes manoma, 
jog vieno žmogaus proto struktūra skiriasi nuo kito žmogaus proto struk- 
tūros ne daugiau negu jo kūno pavidalas. Galintis atsirasti skirtumas būtų 
tik intelekto jėgos skirtumas, o šią jėgą galima tikrinti ir matuoti kaip ir 
arklio jėgą. Čia senas žmogaus kaip animal! rationale apibrėžimas tampa 
nepaprastai tikslus: praradę jutimą, per kurį penkios žmogaus gyvūniškos 
juslės pritaikomos bendram visų žmonių pasauliui, žmonės iš tiesų yra tik 
sugebantys samprotauti, „skaičiuoti padarinius“ gyvūnai. 

Keblumas, kurį sukėlė Archimedo taško atradimas, buvo ir tebėra 
tas, kad tašką anapus Žemės atrado žemiška būtybė, supratusi, jog pati 
gyvena ne tik kitokiame, bet ir apverstame aukštyn kojomis pasaulyje, 
tą akimirką, kai pamėgino pritaikyti savo universalią pasaulėžiūrą rea- 
liai aplinkai. Descartes'as sprendė šį keblumą perkeldamas Archimedo 
tašką į patį žmogų“, pasirinkdamas galutiniu atskaitos tašku paties žmo- 


“ Ši sveiko proto transformacija į vidinį jutimą būdinga visiems naujiesiems amžiams; 
vokiečių k. ją žymi skirtumas tarp senesnio vokiško žodžio Gemeinsinn ir vėlesnio jį pa- 
keitusio posakio gesunder Menschenverstand. 

45 Šis Archimedo taško perkėlimas į patį žmogų buvo sąmoningas Descartes'o veiks- 
mas: „Car à partir de ce doute universel, comme à partir d'un point fixe et immobile, je me 
suis proposė de faire dériver la connaissance de Dieu, de vous-mêmes et de toutes les 
choses gui existent dans la monde“ (Recherche de la vėritė, p. 680). 

gaus proto modelį, o šis laiduoja sau tikrovę ir tikrumą remdamasis savo 
paties sukurtomis matematinėmis formulėmis. Čia garsusis reductio 
scientiae ad mathematicam leidžia pakeisti juslinę duotybę matemati- 
nių lygčių sistema, kurioje visi realūs santykiai ištirpdyti loginiuose žmo- 
gaus sukurtų simbolių santykiuose. Šis pakeitimas leidžia naujųjų am- 
žių mokslui atlikti savo „užduotį gaminti“ reiškinius ir objektus, ku- 
riuos jis nori stebėti“. O prielaida čia ta, kad nei Dievas, nei piktoji 
dvasia negali pakeisti fakto, jog „du ir du lygu keturi“. 


40. Mintis ir šiuolaikinė pasaulėžiūra 


Nors Kartezijui perkėlus Archimedo tašką į žmogaus protą, šis tarsi 
ir galėjo jį nešiotis savyje kur tik ėjo, ir šitaip apskritai išsilaisvino nuo 
esamos tikrovės — tai yra nuo žmogaus būklės būti Žemės gyventoju, šis 
perkėlimas galbūt niekada nebuvo toks įtikinamas kaip universali abe- 
jonė, iš kurios jis kilo ir kurią, kaip tikėtasi, jis turėjo išsklaidyti”. Šiaip 
ar taip, keblumuose, šiandien iškylančiuose gamtos mokslininkams di- 
džiausių jų triumfų akimirkomis, atrandame tuos pačius košmarus, ku- 
rie persekiojo filosofus nuo naujųjų amžių pradžios. Košmarą sukuria 
faktas, kad tokia matematinė lygtis kaip masės ir energijos lygtis, iš pra- 
džių buvusi skirta tik išgelbėti reiškinius, atitikti stebimus faktus, ku- 
riuos buvo galima aiškinti ir kitaip, lygiai kaip Ptolemajo ir Koperniko 
sistemos iš pradžių skyrėsi tik paprastumu ir harmonija, iš tikrųjų tinka 
labai realiai versti masę energija, ir atvirkščiai, tad kiekvienoje lygtyje 
numanoma matematinė „konversija“ atitinka paverčiamumą tikrovėje; 
jis glūdi paslaptingame reiškinyje, kad neeuklidinės matematikos siste- 


% Frank, op. cit., apibrėžia visuomenę remdamasis jos „uždaviniu produkuoti pagei- 
daujamus stebimus reiškinius“. 

* Ernsto Cassirerio viltis, kad „abejonė bus įveikta pasitelkus dar didesnę abejonę“ ir 
kad reliatyvumo teorija išlaisvins žmogaus protą nuo paskutinių ,„žemiškumo likučių“, 
būtent antropomorfizmo, prasiskverbiančio į „mūsų atliekamus empirinius erdvės ir laiko 
matavimus“ (op. cit., p. 389; 382), neišsipildė; priešingai, per paskutiniuosius dešimtme- 
čius pradėta labiau abejoti ne mokslinių teiginių pagrįstumu, bet mokslinių duomenų su- 
prantamumu. 

mos buvo atrastos neturint jokios išankstinės minties jas pritaikyti ar 
netgi nemąstant apie jų empirinę prasmę, kol jos buvo nelauktai pagrįs- 
tos Einsteino teorijoje; net dar labiau kelia nerimą neišvengiama išvada, 
kad „reikia pripažinti, jog taip gali būti pritaikytos visos, net abstrak- 
čiausios, grynosios matematikos konstrukcijos“. Iš tikrųjų, jeigu atsi- 
rastų visa Visata arba galbūt bet koks skaičius visiškai skirtingų visatų ir 
jos „įrodytų“, kad bet kuris žmogaus proto sukonstruotas viską apiman- 
tis modelis teisingas, tai žmogus iš tiesų akimirką galėtų džiaugtis, jog 
vėl buvo patvirtinta „iš anksto nustatyta harmonija tarp matematikos ir 
fizikos““?, tarp dvasios ir materijos, tarp žmogaus ir Visatos. Tačiau bus 
sunku išvengti įtarimo, kad šis matematiškai iš anksto numatytas pasau- 
lis gali būti sapno pasaulis, kuriame kiekviena paties žmogaus susap- 
nuota vizija yra tikroviška tik tol, kol trunka sapnas. O jo įtarimai su- 
stiprės, kai jis sužinos, kad įvykiai ir reiškiniai be galo mažame atome 
paklūsta tiems patiems dėsniams ir reguliarnumams kaip ir be galo dide- 
lèse planetų sistemose”. Panašu, kad tai reiškia, jog jeigu tyrinėjame 
gamtą astronomijos požiūriu, randame planetų sistemas, o jeigu atlieka- 
me savo astronominius tyrimus Žemės požiūriu, atrandame geocentri- 
nes, žemiškas sistemas. 

Kiekvienu atveju, kai tik mėginame transcenduoti reiškinius ir 
išsiveržiame iš viso juslinio, net instrumentais gaunamo patyrimo, kad 
užčiuoptume giliausias paslaptis Būties, kuri mūsų fizikinėje pasaulė- 
žiūroje iškyla tokia paslaptinga, jog niekada neatsiskleidžia, ir vis dėlto 
tokia nepaprastai galinga, jog sukuria visus reiškinius, sužinome, kad 
makrokosmosą ir mikrokosmosą valdo tie patys modeliai, kad gauname 


“ Ibid., p. 443. 

* Hermann Minkowski, „Raum und Zeit“, Lorentz, Einstein, and Minkowski, Das 
Relativitūtsprinzip (1913); cituojama iš: Cassirer, op. cit., p. 419. 

* Ir ši abejonė nesušvelnėja, jeigu paminimas kitas sutapimas, logikos ir tikrovės 
sutapimas. Logiškai išties atrodo akivaizdu, kad „jeigu elektronai paaiškintų juslines ma- 
terijos savybes, jie tikrai negalėtų turėti šių juslinių savybių, kadangi tokiu atveju klausi- 
mas, kokia šių savybių priežastis, tiesiog būtų atitolintas dar per žingsnį, bet nebūtų iš- 
spręstas“ (Heisenberg, Wandlungen in den Grundlagen der Naturwissenschaft, S. 66). Prie- 
žastis, dėl kurios tampame įtarūs, yra ta, kad tik kai „bėgant laikui“ mokslininkai suvokė 
šią loginę būtinybę, jie atskleidė, jog „materija“ neturi savybių ir todėl nebeturėtų būti 
vadinama materija. 

tuos pačius instrumentų duomenis. Čia vėl galime akimirką džiūgauti iš 
naujo atradę Visatos vienybę, tačiau tampame aukomis įtarimo, kad tai, 
ką atradome, neturi nieko bendra su makrokosmosu ar mikrokosmosu, 
kad sutinkame tik mūsų pačių proto modelius, proto, kuris išrado instru- 
mentus ir eksperimentuodamas primetė gamtai savo sąlygas - pasak Kan- 
to frazės, primetė savo dėsnius gamtai, — o tokiu atveju iš tiesų tarsi 
pakliūvame į rankas piktosios dvasios, kuri iš mūsų tyčiojasi ir nemalši- 
na mūsų pažinimo troškulio, tad kai tik mes ieškome to, kas nesame, 
sutinkame tik mūsų pačių proto modelius. 

Karteziškoji abejonė, logiškai įtikinamiausias ir chronologiškai 
anksčiausias Galileo atradimo padarinys, šimtmečius buvo švelnina- 
ma išradingai perkėlus Archimedo tašką į patį žmogų - bent jau gam- 
tos mokslų srityje. Bet fizikos matematizavimas, paskatinęs visiškai 
išsižadėti juslinio pažinimo siekiant pažinti, savo paskutiniais tarps- 
niais sukėlė nelauktą ir vis dėlto įtikinamą padarinį, kad į kiekvieną 
žmogaus keliamą gamtai klausimą atsakoma matematinėmis struktū- 
romis, kurių niekada negali atitikti joks modelis, nes jį reikėtų for- 
muoti juslinio patyrimo pagrindu?!. Dabar minties ir juslinio patyri- 
mo ryšys, būdingas žmogaus būklei, atrodo, atsikeršija: nors techni- 
ka parodo abstrakčiausių šiuolaikinio mokslo sąvokų „tiesą“, ji parodo 
tik tiek, kad žmogus gali visada pritaikyti savo proto rezultatus: kad 
ir kokia sistema jis remtųsi aiškindamas gamtos reiškinius, jis visada 
sugebės pasinaudoti ja kaip orientaciniu kūrimo ir veikimo principu. 
Ši galimybė buvo paslėpta net šiuolaikinės matematikos ištakose, nes 
paaiškėjo, kad skaičių tiesas galima puikiai paversti erdviniais santy- 
kiais. Todėl jeigu suglumęs šiandienos mokslas nurodo technikos lai- 
mėjimus siekdamas „įrodyti“, kad turime reikalą su pačioje gamtoje 
esančia „autentiška tvarka“??, jis atrodo patekęs į užburtą ratą, kurį 
galima apibūdinti taip: mokslininkai formuluoja savo hipotezes, kad 


*! Erwino Schrodingerio žodžiais tariant, „mūsų dvasios akims prasiskverbiant į vis 
mažesnius nuotolius ir vis trumpesnius laiko intervalus, mes sužinome, kad gamta elgiasi 
taip skirtingai nuo to, ką stebime matomuose ir apčiuopiamuose mūsų aplinkos kūnuose, 
kad joks modelis, sukurtas remiantis makrotikrovės patirtimis, niekada negali būti “teisin- 
gas'“ (Science and Humanism, 1952, p. 25). 

* Heisenberg, Wandlungen in den Grundlagen, S. 64. 

suorganizuotų eksperimentus, o po to eksperimentuoja tikrindami sa- 
vo hipotezes; visa tai darydami jie, aišku, turi reikalą su hipotetinė 
gamta”. 

Kitais žodžiais sakant, atrodo, kad eksperimento pasaulis visada ga- 
li tapti žmogaus sukurta tikrove, ir nors dėl to žmogaus galia daryti ir 
veikti, net kurti pasaulį gali padidėti ir toli pranokti viską, ką ankstesnės 
epochos žmonės drįso įsivaizduoti svajodami ir fantazuodami, dėl to, 
nelaimė, žmogus dar kartą sugrąžinamas — ir dabar net tvirčiau — į jo 
paties proto kalėjimą, vėl apribojamas jo paties sukurtomis struktūro- 
mis. Akimirką, kai jis panorės to, ką sugebėjo įgyti visos epochos iki jo, 
tai yra patirti to, kas jis pats nėra, tikrovę, jis supras, kad gamta ir Visata 
„Jam išsprūsta“ ir kad Visata, konstruojama pagal eksperimentiškai at- 
veriamos gamtos elgesį ir pagal tuos pačius principus, kuriuos žmogus 
gali techniškai paversti laikina tikrove, niekaip [jusliškai] nereprezen- 
tuojama. Nauja čia ne tai, kad egzistuoja daiktai, kurių negalime įsivaiz- 
duoti — tokie „daiktai“ visada buvo Žinomi, ir vienas 1š jų, pavyzdžiui, 
buvo „siela“, — o tai, kad mūsų matomi ir reprezentuojami materialūs 
daiktai, su kuriais lygindami mes matavome nematerialius daiktus - jų 
vaizdinių negalime susikurti, — turėtų būti panašiai „neįsivaizduojami“. 
Išnykus jusliškai suvokiamam pasauliui, išnyksta ir transcendentinis pa- 
saulis, o su juo — ir galimybė sąvoka bei mintimi transcenduoti materia- 
lų pasaulį. Todėl nenuostabu, kad naujoji Visata yra ne tik „nepasiekia- 
ma praktiškai, bet net nemąstoma“, kadangi „jei mes ją mąstome, tai 


5 Šią mintį geriausiai iliustruoja Plancko teiginys, cituojamas labai informatyviame 
Simone Weil straipsnyje (paskelbtame pseudonimu „Emil Novis“ ir pavadintame „Rėfle- 
xions à propos de la théorie des quanta“, Cahiers du Sud, 1942 m. gruodis. Jis prancūziš- 
kai skamba taip: „Le créateur d'une hypothèse dispose de possibilités pratiquement illimi- 
tées, il est aussi peu lič par le fonctionnement des organes dc ses sens gu'il ne l'est par 
celui des instruments dont il se ser. ...On peut même dire qu’il se crée une géométrie à sa 
fantasie. ... C'est pourquoi aussi jamais des mesurcs ne pourront confirmer ni infirmer 
directement une hypothėsc; elles pourront seulement en faire ressortir la convenance plus 
ou moins grande“. Simone Weil išsamiai paaiškina, kad vykstant šiai krizei, kompromi- 
tuojama kažkas „infiniment plus prėcicux“ negu mokslas, būtent tiesos samprata; tačiau ji 
nemato, kad taip susiklosčius reikalams, didžiausią keblumą sukuria nepancigiamas fak- 
tas, jog šios hipotezės „dirba“. (Dėkoju panelei Beverly Woodward, mano buvusiai stu- 
dentei, už tai, kad man nurodė šį mažai žinomą straipsnį.) 

mąstome neteisingai; galbūt tai ne taip beprasmiška kaip „trikampis ap- 
skritimas“, bet daug beprasmiškiau nei „sparnuotas liūtas'“*. 

Dabar karteziškoji universali abejonė palietė pačią fizikos mokslo šerdį: 
juk kelias pabėgti į paties žmogaus protą uždaromas, jeigu paaiškėja, kad 
šiuolaikinė fizikinė visata ne tik nereprezentuojama, kas yra savaime su- 
prantama vadovaujantis prielaida, kad gamta ir Būtis neatsiskleidžia jus- 
lėms, bet taip pat yra nesuvokiama, nemąstoma grynuoju protu. 


41. Kontempliacijos ir 
veiksmo santykio apvertimas 


Galbūt reikšmingiausias dvasinis naujųjų amžių atradimų padarinys 
ir tuo pat metu vienintelis, kurio nebuvo galima išvengti, kadangi jis 
išryškėjo vos atradus Archimedo tašką ir kartu gimus karteziškajai abe- 
jonei, buvo hierarchinės tvarkos tarp vita contemplativa ir vita activa 
apvertimas. 

Norint suprasti, kokie įtikinami buvo šio apvertimo motyvai, pir- 
miausia būtina atsikratyti paplitusio prietaro, pasak kurio, šiuolaikinio 
mokslo raidą lėmė (mat šis pritaikomas) pragmatiškas troškimas page- 
rinti žmogaus gyvenimo Žemėje sąlygas. Istoriškai neabejotina, kad šiuo- 
laikinės technikos ištakos yra ne raida tų įrankių, kuriuos žmogus nuo- 
latos išrasdavo siekdamas dvejopo tikslo — palengvinti savo triūsą ir 
kurti žmogišką pasaulį, o vien apskritai nepraktiški nenaudingų Žinių 
ieškojimai. Pavyzdžiui, vienas pirmųjų modernių instrumentų - laikro- 
dis — buvo išrastas ne siekiant praktinio gyvenimo tikslų, o tik turint 
labai „teorinį“ tikslą — atlikti kai kuriuos eksperimentus su gamta. Žino- 
ma, kai praktinis šio išradimo naudingumas tapo akivaizdus, jis pakeitė 
visą žmogaus gyvenimo ritmą ir patį jo vaizdą, bet išradėjų požiūriu tai 
buvo tik atsitiktinumas. Jeigu būtume turėję kliautis tik vadinamaisiais 
praktiniais Žmonių instinktais, niekada nebūtų atsiradusi jokia technika, 
apie kurią būtų verta kalbėti, ir nors šiandien jau egzistuojančiuose tech- 
niniuose išradimuose glūdi tam tikras impulsas, leisiantis tam tikru mastu 


5$ Shrėodinger, op. cit., p. 26. 

juos patobulinti, nepanašu, kad mūsų technika grindžiamas pasaulis ga- 
lėtų išlikti, juo labiau toliau plėtotis, jeigu mums pavyktų save įtikinti, 
jog Žmogus pirmiausia yra praktiška būtybė. 

Kad ir kaip būtų, pamatinis patyrimas, lėmęs santykio tarp kontem- 
pliacijos ir veiksmo apvertimą, buvo kaip tik tas, kad Žmogaus pažini- 
mo troškulį galima sušvelninti tik jam pradėjus pasitikėti savo rankų 
išradingumu. Kalbama ne apie tai, kad tiesa ir pažinimas pasidarė nebe- 
svarbūs, o apie tai, kad juos buvo galima įgyti tik „veikiant“, o ne kon- 
templiuojant. Instrumentas, teleskopas, žmogaus rankų kūryba galiau- 
siai privertė gamtą, ar veikiau Visatą, išduoti savo paslaptis. Priežastis 
pasitikėti darymu ir nepasitikėti kontempliacija arba stebėjimu tapo net 
dar įtikinamesnė gavus pirmųjų aktyvių tyrinėjimų rezultatus. Po to, kai 
nutrūko būties ir reiškinio ryšys ir nebebuvo manoma, kad tiesa turi 
pasirodyti, apsireikšti ir atsiskleisti vidinei stebėtojo akiai, iškilo tikra 
būtinybė ieškoti už apgaulingų reiškinių pasislėpusios tiesos. Įgyjant 
žinių ir artėjant prie tiesos tikrai mažiausiai buvo galima pasitikėti pasy- 
viu stebėjimu arba grynąja kontempliacija. Norint būti tikram, reikėjo 
įsitikinti, o norint pažinti, reikėjo daryti. Pažinimo tikrumą buvo galima 
įgyti tik esant dvejopai sąlygai: pirma, pažinimas turėjo būti tik paties 
žmogaus padarytų daiktų pažinimas — tad jo idealu tapo matematinis 
pažinimas, kai operuojame tik paties proto susikurtais esiniais, ir, antra, 
tas pažinimas turėjo būti tokio pobūdžio, kad jį būtų galima patikrinti 
tik daugiau darant. 

Nuo tada mokslinės ir filosofinės tiesos ryšys nutrūko; mokslinė tie- 
sa ne tik neturi būti amžina, ji net neturi būti suprantama arba prieinama 
žmogaus protui. Prireikė daugelio mokslininkų kartų, kol žmogaus pro- 
tas įgijo pakankamai drąsos, kad visiškai pripažintų šią naujųjų amžių 
išvadą. Jeigu gamta ir Visata yra dieviškojo kūrėjo gaminiai ir jeigu 
žmogaus protas nesugeba suprasti to, ko žmogus nepadarė pats, tai žmo- 
gus, ko gero, negali tikėtis sužinoti apie gamtą ką nors, ką jis galėtų 
suprasti. Pasitelkęs savo išradingumą, jis gali atskleisti ir net mėgdžioti 
gamtos procesų mechanizmus, bet tai nereiškia, kad šie mechanizmai 
kada nors bus jam prasmingi — jie neturi būti suprantami. Iš tikrųjų joks 
tariamai viršracionalus dieviškasis apreiškimas ir jokia tariamai neaiški 
filosofinė tiesa niekada nėra taip šiurkščiai įžeidę žmogaus proto, kaip 
tam tikri šiuolaikinio mokslo rezultatai. Išties galima pasakyti kartu su 

Wihuiteheadu: „Dangus Žino, kokia tarama nesąmonė gali rytoj nebūti 
įrodyta esanti tiesa“““. 

Iš tikrųjų septynioliktojo šimtmečio pokyčiai buvo radikalesni negu 
tie, kuriuos, atrodytų, turėjo sukelti paprastas nusistovėjusio tradicinio 
santykio tarp kontempliacijos ir veikimo apvertimas. Griežtai kalbant, 
buvo apverstas tik santykis tarp mąstymo 1r veikimo, o pirmapradiškai 
suprantama kontempliacija — kaip tiesos stebėjimas — buvo apskritai pa- 
šalinta. Juk mąstymas ir kontempliacija nėra tas pat. Tradiciškai mąsty- 
mas buvo suprantamas kaip tiesiausias ir svarbiausias kelias, turintis 
vesti prie tiesos kontempliavimo. Nuo Platono, o tikriausiai nuo Sokra- 
to, mąstymas buvo suprantamas kaip vidinis dialogas, kai asmuo kalba 
su savimi (eme emauto — prisiminkime Platono dialoguose įprastą idio- 
mą), ir nors šis dialogas niekaip neapsireiškia išoriškai ir jam vykstant 
net reikia daugiau ar mažiau nutraukti visas kitas veiklas, pats savaime 
jis yra labai aktyvi būklė. Jo išorinis nejudrumas aiškiai atskiriamas nuo 
pasyvumo, visiškos ramybės, kai tiesa galiausiai atskleidžiama žmogui. 
Viduramžių scholastika, laikydama filosofiją teologijos tarnaite, labai 
tvirtai galėjo apeliuoti į Platoną ir Aristotelį — abu jie šį dialoginį mąsty- 
mą laikė, nors ir labai skirtinguose kontekstuose, būdu paruošti sielą ir 
dvasią stebėti nemąstomą ir neišsakomą tiesą, kaip sakė Platonas““, ši 
tiesa yra arrhėton, jos neįmanoma perteikti žodžiais, arba, pasak Aristo- 
telio, ji neišsakoma“". 

Tad naujaisiais amžiais įvykusio apvertimo esmė buvo ne ta, kad 
veikimas užėmė kontempliacijos, kaip tobuliausio žmogaus sugebėji- 
mo, vietą, tarsi nuo šiol veikimas būtų tapęs galutine kontempliacijos 
prasme, lygiai kaip iki to meto visos vita activa veiklos buvo vertina- 
mos ir pateisinamos tiek, kiek darė galimą vita contemplativa. Apver- 
timas lietė tik mąstymą, kuris nuo šiol buvo pajungtas veikimui, lygiai 
kaip atlikdamas ancilla theologiae vaidmenį jis tarnavo dieviškosios 
tiesos kontempliavimui viduramžių filosofijoje ir Būties tiesos kon- 


3 Science and the Modern World, p. 116. 

3 Septintajame laiške, 341C: rhėton gar oudamos estin hōs alla mathėmata („juk ji 
niekada neišreiškiama žodžiais kaip kiti dalykai, kuriuos sužinome“). 

57 Žr. ypač Nikomacho etika, 1142a 25 ff. ir 1143a 36 ff. Įprastas angliškas vertimas 
iškraipo prasmę, nes logos verčiamas kaip „protas“ arba „argumentas“. 

templiavimui antikos filosofijoje. Pati kontempliacija tapo apskritai 
beprasmė. 

Šio apvertimo radikalumą šiek tiek užgožia kitas apvertimas, su ku- 
riuo pirmasis dažnai tapatinamas ir kuris nuo Platono dominavo Vakarų 
minties istorijoje. Kiekvienas, kuris interpretuoja Olos alegoriją Plato- 
no Valstybėje turėdamas omenyje graikų istoriją, greitai suvoks, kad pe- 
riagogė, radikalus pasikeitimas, kurio Platonas reikalauja iš filosofo, iš 
tikrųjų prilygsta homeriškosios pasaulio tvarkos apvertimui. Ne gyve- 
nimas po mirties, kaip homeriškajame Hade, bet įprastas gyvenimas že- 
mėje perkeliamas į „olą“, požeminį pasaulį, ne siela yra kūno šešėlis, 
bet kūnas yra sielos šešėlis, ir jusliškai neapčiuopiamas, šmėkliškas ju- 
dėjimas, kurį Platonas priskyrė blankiam sielos gyvenimui po mirties 
Hade, dabar priskiriamas beprasmiškiems darbams žmonių, nepaliekan- 
čių žmogiškosios egzistencijos olos, kad galėtų stebėti danguje mato- 
mas amžinąsias idėjas?*. 

Šiame kontekste man rūpi tik faktas, kad platoniškoji filosofinio ir 
politinio mąstymo tradicija prasidėjo apvertimu ir kad šis pradinis ap- 
vertimas smarkiai lėmė mąstymo struktūras, į kurias beveik automatiš- 
kai įsisprausdavo Vakarų filosofija, kai tik jos neįkvėpdavo didelis ir 
originalus filosofinis impulsas. Iš tikrųjų nuo tada akademinėje filosofi- 
joje visada dominavo niekada nesibaigiantys perėjimai iš idealizmo į 
materializmą, iš transcendentalizmo — į imanentizmą, iš realizmo - į 
nominalizmą, iš hedonizmo - į asketizmą ir t. t. Čia mums svarbu visų 
šių sistemų apverčiamumas, tai, kad jas galima apversti „nuo galvos ant 
kojų“ arba „nuo kojų ant galvos“ bet kuriuo istorijos momentu, o to- 
kiam apvertimui nereikia nei istorinių įvykių, nei struktūrinių elementų 
pokyčių. Pačios sąvokos nepakinta net ir kaitaliojant jų tarpusavio tvar- 
ką įvairiose sistemose. Kadangi Platonui pavyko padaryti šiuos struktū- 
rinius elementus ir sąvokas apverčiamas, vėlesniems apvertimams inte- 
lektualinėje istorijoje reikėjo tik grynai intelektinio patyrimo, patyrimo, 
negriaunančio pačios konceptualaus mąstymo struktūros. Šie apverti- 
mai prasidėjo jau filosofinėse vėlyvosios antikos mokyklose ir tebėra 


38 Ypač platoniškoji žodžių eidolon ir skia vartosena pasakojime apic Olą verčia visą 
aiškinimą interpretuoti kaip Homero apvertimą ir atsaką jam; juk tai yra svarbiausieji žo- 
džiai, kuriais Homero Odisėjoje apibūdinamas Hadas. 

Vakarų tradicijos dalis. Kaip tik vis dar ta pati tradicija, tas pats intelek- 
tualinis žaidimas su antitezių poromis iš dalies valdo garsiuosius mo- 
derniuosius dvasinių hierarchijų apvertimus, tokius kaip Marxo atliktą 
hegeliškos dialektikos apvertimą nuo galvos ant kojų arba Nietzsche's 
atliktą jusliškumo ir gamtiškumo perkainojimą palyginti su viršjusliš- 
kumu ir antgamtiškumu. 

Nors mūsų nagrinėjamas apvertimas — dvasinis Galileo atradimų pa- 
darinys — dažnai būdavo interpretuojamas kaip vienas iš tradicinių apver- 
timų ir todėl laikomas integralia Vakarų idėjų istorijos dalimi, jis yra vi- 
siškai kitokio pobūdžio. Įsitikinimas, kad objektyvi tiesa nėra duota žmo- 
gui, o šis gali pažinti tik tai, ką pats padaro, yra ne skepticizmo, bet įrodomo 
atradimo rezultatas ir todėl skatina ne rezignuoti, bet arba tapti dvigubai 
veiklesniam, arba kristi į neviltį. Pasaulio praradimas naujųjų amžių filo- 
sofijoje, introspektyviai atradusioje sąmonę kaip vidinį jutimą, kuriuo as- 
muo jaučia savo pojūčius, ir pripažinusioje jį esant vienintele tikrovės 
garantija, ne tik kiekybiškai skiriasi nuo labai seno filosofų įtarumo dėl 
pasaulio ir kitų žmonių, su kuriais kartu jie gyveno šiame pasaulyje. Filo- 
sofas nebenusisuka nuo apgaulingos nykstamybės pasaulio, kad atsigręž- 
tų į kitą - amžinosios tiesos pasaulį, o nusisuka nuo jų abiejų ir pasitrau- 
kia į save. Savo vidujybėje jis vėlgi atranda ne vaizdinį, kurį dėl jo pasto- 
vumo galima stebėti ir kontempliuoti, bet, priešingai, jis randa nuolatinį 
juslinių pojūčių judėjimą ir ne mažiau judną proto veiklą. Nuo septynio- 
liktojo šimtmečio filosofija gavo geriausius ir mažiausiai ginčijamus re- 
zultatus, kai, sutelkusi visas savistabos galias, ištyrė jutimo ir proto proce- 
sus. Šiuo aspektu naujųjų amžių filosofija išties daugiausia yra pažinimo 
teorija ir psichologija, ir tais retais atvejais, kai karteziškojo introspekci- 
jos metodo galimybes visiškai išnaudojo tokie žmonės kaip Pascalis, Kier- 
kegaard'as ir Nietzsche, kyla pagunda sakyti, kad filosofai eksperimenta- 
vo Su savo savastimi ne mažiau radikaliai ir gal net bebaimiškiau, negu 
mokslininkai eksperimentavo su gamta. 

Kad ir kaip Žavėtumės naujųjų amžių filosofų drąsa ir gerbtume ne- 
paprastą jų išradingumą, sunku paneigti, jog jų įtaka ir svarba sumenko 
kaip niekad anksčiau. Ne viduramžiais, bet naujųjų amžių mąstyme fi- 
losofija pradėjo griežti antruoju ir net trečiuoju smuiku. Po to, kai Des- 
cartes'as pagrindė savąją filosofiją Galileo atradimais, atrodė, kad filo- 
sofija pasmerkta visada būti per žingsnį atsilikusi nuo mokslininkų ir 

vis nuostabesnių jų atradimų, kurių principus ji uoliai stengėsi atskleisti 
ex post facto ir įtraukti į kokį nors viską apimantį žmogaus pažinimo 
prigimties aiškinimą. Tačiau tokios filosofijos nereikėjo mokslininkams, 
kurie - bent jau iki mūsų laikų — manė, kad jiems tarnaitė nenaudinga, o 
ką jau kalbėti apie tarnaitę, kuri „neštų deglą savo maloningos ponios 
priešakyje“ (Kantas). Filosofai tapo arba epistemologais, besistengian- 
čiais sukurti universalią mokslo teoriją, kurios mokslininkams nereikė- 
jo, arba jie iš tiesų tapo tuo, kuo Hegelis norėjo, kad jie būtų — Zeitgeist 
įrankiais, ruporais, konceptualiai aiškiai išsakančiais bendrąją laiko dva- 
sią. Ar filosofai žvelgė į gamtą, ar į istoriją - abiem atvejais jie mėgino 
suprasti ir susitaikyti su tuo, kas įvyko jiems nedalyvaujant. Akivaizdu, 
kad filosofijai naujieji amžiai pakenkė labiau negu bet kuriai kitai žmo- 
gaus dvasinės veiklos sričiai; ir sunku pasakyti, ar ji nukentėjo daugiau 
dėl to, kad veikla beveik automatiškai įgijo apskritai nelauktą ir niekada 
neturėtą rangą, ar dėl to, kad buvo prarasta tradicinė tiesa, t. y. visą tra- 
diciją grindžiusi tiesos sąvoka. 


42. Vita activa hierarchijos apvertimas 


ir homo faber pergalė 


Pirmosios vita activa sričiai priklausiusios veiklos, pakilusios į anks- 
čiau kontempliacijos turėtą padėtį, buvo darymo ir gaminimo veiklos — 
jos buvo homo faber prerogatyvos. Tai buvo gana natūralu, nes naujųjų 
amžių revoliuciją sukėlė instrumentas, vadinasi, ir žmogus kaip įrankių 
gamintojas. Nuo tada visa mokslo pažanga buvo glaudžiausiai susijusi 
su vis subtilesnių naujų įrankių ir instrumentų gamyba. Pavyzdžiui, Ga- 
lileo eksperimentus su sunkių kūnų kritimu buvo galima atlikti bet kada 
istorijoje, jeigu žmonės būtų buvę linkę ieškoti tiesos eksperimentuoda- 
mi, o Michelsono eksperimentas su interferometru devynioliktojo šimt- 
mečio pabaigoje buvo grindžiamas ne tik jo „eksperimentatoriaus genį 
jumi“, jam atlikti „reikėjo technikos bendros pažangos“ ir todėl jis „ne- 
galėjo būti atliktas anksčiau". 


3° Whitehead, Science and the Modern World, p. 116-117. 

Šioms veikloms pakilti iš jų ankstesnės kuklios vietos žmogiškų 
gebėjimų hierarchijoje leido ne tik instrumentinė įranga, taigi ir homo 
faber pagalba, kurią žmogus turėjo pasitelkti, kad pažintų. Net dar 
lemtingesnis buvo pačiame eksperimente glūdėjęs darymo ir gamini- 
mo elementas. Eksperimentas kuria savo paties stebimus reiškinius ir 
todėl iš pat pradžių priklauso nuo žmogaus gebėjimų gaminti. Ekspe- 
rimento taikymą siekiant pažinti jau lėmė įsitikinimas, kad žmogus 
gali pažinti tik tai, ką pats padarė, nes šis įsitikinimas reiškė, jog žmo- 
gus gali pažinti ir dalykus, kurių nepadarė, įsivaizduodamas bei mėg- 
džiodamas procesus, dėl kurių šie atsirado. Plačiai aptarinėtas mokslo 
istorijoje akcentuotų senųjų klausimų, „kas“ ir „kodėl“ kas nors yra, 
keitimas nauju klausimu, „kaip“ tai atsirado, yra tiesioginis šio įsitiki- 
nimo padarinys, o atsakymą į šį naują klausimą galima rasti tik ekspe- 
rimentuojant. Eksperimentas kartoja gamtos procesus, tarsi pats žmo- 
gus ketintų perkurti gamtos daiktus, ir nors ankstyvaisiais naujųjų am- 
žių tarpsniais joks atsakingas mokslininkas nebūtų galėjęs susapnuoti, 
kokiu mastu žmogus iš tikrųjų sugeba „daryti“ gamtą, jis vis dėlto iš 
pat pradžių į ją žvelgė Kūrėjo požiūriu, ir tai lėmė ne praktinės techni- 
nio pritaikomumo priežastys, o tik „teorinė“ priežastis, kad tikro paži- 
nimo negalima pasiekti kitaip: „Duokite man materiją ir aš iš jos pa- 
statysiu pasaulį, tai yra duokite man materiją ir aš jums parodysiu, 
kaip iš jos išsirutuliojo pasaulis“®. Šie Kanto žodžiai trumpai apiben- 
drina naujaisiais amžiais įvykusį darymo ir žinojimo suliejimą, tad at- 
rodo, tarsi keli šimtmečiai pažinimo remiantis darymu buvo mokinys- 
tės tarpsnis, paruošęs šiuolaikinį žmogų gaminti tai, ką jis po to norėtų 
pažinti. 

Našumas ir kūrybingumas, kuriems buvo lemta tapti pradinių nau- 
jųjų amžių tarpsnių aukščiausiais idealais ir net stabais, yra natūralūs 
homo faber, žmogaus statytojo ir gamintojo, naudojami matai. Ta- 
čiau šiuolaikinėms šių gebėjimų rūšims būdingas įžvelgiamas kitas ir 
galbūt net reikšmingesnis jų elementas. Slinktis nuo [klausimų] „ko- 
dėl“ ir „kas“ prie [klausimo] „kaip“ reiškia, kad tikrieji pažinimo ob- 


® Gebet mir Materie, ich will eine Welt daraus bauen! das ist, gebet mir Materie, ich 
will euch zeigen, wie eine Welt daraus entstehen soll“ (žr. Kanto įžangą jo traktatui Visuo- 
tinė gamtos istorija ir dangaus teorija). 

jektai nebegali būti daiktai arba amžinieji judesiai, jais turi būti pro- 
cesai, ir todėl mokslo objektas nebėra gamta arba visata, bet istorija, 
pasakojimas, kaip atsiranda gamta, gyvybė ar visata. Gerokai anks- 
čiau, negu susiformavo savita naujųjų amžių istorinė sąmonė, o isto- 
rijos sąvoka pradėjo dominuoti naujųjų amžių filosofijoje, gamtos 
mokslai virto istorinėmis disciplinomis, o devynioliktajame šimtme- 
tyje senesnes fizikos ir chemijos, zoologijos ir botanikos disciplinas 
papildė nauji geologijos, arba žemės istorijos, biologijos, arba gyvy- 
bės istorijos, antropologijos, arba žmogaus gyvenimo istorijos, ir ap- 
skritai gamtos istorijos mokslai. Visais šiais atvejais raida, pagrindi- 
nė istorinių mokslų sąvoka, taip pat tapo svarbiausia fizikinių moks- 
lų sąvoka. Gamta tapo procesu, kadangi ją buvo galima pažinti tik iš 
procesų, kuriuos žmogaus išradingumas, homo faber sumanumas, ga- 
lėjo pakartoti ir atgaminti eksperimentuodamas“!, o visų konkrečių 
gamtos daiktų reikšmingumą ir prasmę lėmė tik jų funkcijos viską 
apimančiame procese. Būties sąvokai priklausiusią vietą užima Pro- 
ceso sąvoka. 

Būties prigimčiai būdinga pasirodyti ir šitaip atsiskleisti, o Proceso 
prigimčiai būdinga likti nematomam, būti kažkuo, apie ko egzistavimą 
galima tik spręsti remiantis tam tikrais reiškiniais. Šis procesas iš pra- 
džių buvo gaminimo procesas, „išnykstantis produkte“, ir jis buvo grin- 
džiamas patirtimi homo faber, žinojusio, kad gamybos procesas būtinai 
yra ankstesnis už realų kiekvieno daikto egzistavimą. 

Vis dėlto, nors šis darymo proceso akcentavimas, arba akcentavi- 
mas, kad kiekvieną daiktą reikia laikyti gaminimo proceso rezultatu, 
yra labai būdingas homo faber ir jo patirties sričiai, visiškai nauja yra 
tai, kad šiuolaikinė epocha akcentuoja tik šį procesą ir visai nesidomi 
daiktais, pačiais gaminiais. Toks akcentavimas iš tikrųjų svetimas žmo- 
gaus įrankių darytojo ir gamintojo mąstymo būdui - jam, priešingai, 
gaminimo procesas buvo tik priemonė siekti tikslo. O šiuo atveju, 
žvelgiant homo faber akimis, atrodytų, kad priemonės, gamybos pro- 


*! Viena visų šiuolaikinio gamtos mokslo šakų aksiomų yra ta, kad „gamta yra procc- 
sas“, todėl „juslinio suvokimo galutinis faktas yra įvykis“, kad gamtos mokslas nagrinė- 
ja tik atvejus, procesus ir įvykius, bet ne daiktus, ir kad „išskyrus procesus, nieko nėra“ 
(žr. Whitehead, The Concept of Nature, p. 53; 55; 66). 

cesas arba raida yra svarbesni negu tikslas — galutinis produktas. Šio 
akcento pasikeitimo priežastis aiški: mokslininkas kūrė tik siekda- 
mas pažinti, o ne gaminti daiktus, pats gaminys buvo tik šalutinis 
produktas, šalutinis padarinys. Net šiandien visi tikri mokslininkai 
sutiks, kad techninis jų rezultatų pritaikomumas tėra šalutinis jų sie- 
kių produktas. 

Kol dominavo mechanistinė pasaulėžiūra, homo faber pasaulėžiūra 
par excellence, vis dar buvo ne iki galo aišku, ką reiškia šis priemonių ir 
tikslų santykio apvertimas. Įtikinamiausia teorinė šio požiūrio išraiška 
yra garsioji gamtos ir Dievo bei laikrodžio ir laikrodininko santykių ana- 
logija. Mūsų kontekste turima omenyje ne tiek tai, kad aštuonioliktame 
šimtmetyje Dievo idėja buvo akivaizdžiai modeliuojama remiantis Řo- 
mo faber vaizdiniu, kiek tai, kad šiuo atveju gamta vis dar tik iš dalies 
buvo laikoma procesu. Nors visi konkretūs gamtos daiktai jau buvo pra- 
ryti proceso, iš kurio jie atsirado, gamta kaip visuma dar buvo laikoma 
ne procesu, o daugiau ar mažiau stabiliu dieviškojo kūrėjo galutiniu pro- 
duktu. Laikrodžio ir laikrodininko vaizdinys taip nuostabiai tinka kaip 
tik todėl, kad laikrodžio [dalių] judesių vaizdinys įkūnija procesinio gam- 
tos pobūdžio, o laikrodžio ir jo gamintojo santykio vaizdinys — dar sveiko 
daikto sampratą. 

Čia svarbu atsiminti, kad specifiškai modernus įtarumas, ar žmogus 
gali pažinti tiesą, nepasitikėjimas duotybe ir dėl to atgimstantis pasitikė- 
jimas darymu ir introspekcija, kurį įkvėpė viltis, jog Žmogaus sąmonėje 
yra sritis, kur pažinimas ir gaminimas turėtų sutapti, neatsirado tiesio- 
giai todėl, kad anapus Žemės, Visatoje, buvo atrastas Archimedo taškas. 
Visa tai veikiau buvo būtini šio atradimo padariniai pačiam atradėjui, 
kiek šis buvo ir tebėra žemiška būtybė. Šis glaudus naujųjų amžių mąs- 
tymo būdo ir filosofinės refleksijos ryšys natūraliai implikuoja, kad ko- 
mo faber pergalė negalėjo baigtis tik naujų metodų taikymu gamtos moks- 
luose, eksperimentu ir mokslinio tyrimo matematizavimu. Viena iš įti- 
kinamiausių išvadų, kurią skatino daryti karteziškoji abejonė, - 
nebemėginti suprasti gamtos bei apskritai pažinti žmogaus nesukurtų 
daiktų ir, užuot tai darius, atsigręžti tik į žmogaus dėka esančius daiktus. 
Iš tikrųjų toks argumentas privertė Vico nusisukti nuo gamtos mokslo ir 
susidomėti istorija, kurią jis manė esant vienintele sritimi, kurioje žmo- 
gus gali įgyti tam tikrą pažinimą kaip tik todėl, kad čia jis turi reikalą tik 

su žmogaus veiklos produktais“?. Vienas iš didžiausių impulsų naujaisiais 
amžiais atrasti istoriją ir istorinę sąmonę buvo ne atgimęs entuziazmas dėl 
žmogaus, jo žygdarbių ir kančių didybės, ne tikėjimas, kad žmogaus eg- 
zistavimo prasmę galima rasti žmonijos istorijoje, bet neviltis dėl žmo- 
gaus proto, kuris atrodė pajėgus pažinti tik žmogaus sukurtus daiktus. 
Ankstesni už šiuolaikinį istorijos atradimą, bet savo paskatomis su 
juo glaudžiai susiję buvo septynioliktojo šimtmečio mėginimai sukurti 
naujas politines filosofijas arba, ko gero, išrasti priemones ir instrumen- 
tus, leidžiančius „sukurti dirbtinį gyvūną,... vadinamą Respublika arba 
Valstybe““*. Hobbesui, kaip ir Descartes'ui, „pirmoji paskata buvo abe- 
jonė“, o pasirinktas metodas sukurti „žmogaus meną“, kurį pasitelkęs 
jis sukurtų ir valdytų nuosavą pasaulį, kaip „Dievas sukūrė ir valdo pa- 
saulį“ pasitelkęs gamtos meną, taip pat yra introspekcija, menas „skai- 
tyti save patį“, nes skaitydamas jis sužinos, „kokios vieno žmogaus min- 
tys ir aistros panašios į kito žmogaus mintis ir aistras““*. Čia taip pat 
taisyklės ir matai, kuriais remiantis reikia statyti ir vertinti šį Žmogiš- 
kiausią iš žmogiškų „meno kūrinių““?, nėra anapus žmogaus, jie nėra 
tai, ką visi žmonės juslėmis arba protu suvoktų esant pasaulio tikrovėje. 
Jie greičiau glūdi žmogaus vidujybėje, suvokiami tik introspektyviai, 
tad pats jų pagrįstumas remiasi prielaida, kad visų žŽmo-nijos rūšies eg- 
zempliorių vienodi „ne... aistrų objektai“, bet pačios jų aistros. Čia vėl 


€ Vico (op. cit., sk. 4) atvirai paaiškina, kodėl jis nusigręžė nuo gamtos mokslo. Tei- 
singas gamtos pažinimas negalimas, nes ją sukūrė ne žmogus, o Dievas; Dievas gali pažin- 
ti gamtą taip pat tikrai, kaip žmogus išmano geometriją: Geometrica demonstramus quia 
Jacimus; si physica demonstrare possemus, faceremus („Galime įrodyti gcometrijos tie- 
sas, nes ją kuriame; norėdami įrodyti fizinio pasaulio buvimą, turėtume jį sukurti“). Šis 
mažas traktatas, parašytas daugiau negu prieš penkiasdešimt metų iki pirmojo Scienza 
Nuova leidimo (1725), įdomus ne vienu atžvilgiu. Vico kritikuoja visus egzistuojančius 
mokslus, bet dar nc tam, kad parodytų savojo naujo istorijos mokslo pranašumą; jis reko- 
menduoja studijuoti moralinius ir politinius mokslus, kuriuos laiko pernelyg ignoruoja- 
mais. Mintis, kad istoriją kuria žmogus, kaip kad gamtą kuria Dievas, jam turėjo kilti kur 
kas vėliau. Ši jo intelektualinė raida, nors gana neįprasta aštuonioliktojo amžiaus pradžio- 
je, tapo taisykle maždaug po šimtmečio; kiekvieną kartą, kai naujieji amžiai turėjo prie- 
žasčių tikėtis naujos politinės filosofijos, jie sulaukdavo istorijos filosofijos. 

6 Hobbeso įvadas Leviatanui. 

“ Žr. puikų Michaelio Oakeshotto įvadą Leviatanui (Blackwell's Political Texts), p. xiv. 

95 Ibid., p. lxiv. 

randame laikrodžio vaizdinį, šį kartą taikomą žmogaus kūnui, o vėliau 
ir aistrų judesiams apibūdinti. Sukurti Respubliką, žmogaus pastango- 
mis kurti „dirbtinį žmogų“ yra tas pat, kas kurti „automatą [mechaniz- 
mą], kuris juda, judinamas spyruoklių ir ratų, panašiai kaip laikrodis“. 

Kitais žodžiais sakant, procesas, kuris, kaip matėme, įsiveržė į gam- 
tos mokslus eksperimentuojant, mėginant dirbtinėmis sąlygomis mėg- 
džioti „darymo“ procesą, per kurį atsirado gamtos daiktas, taip pat ar 
net geriau padeda kaip veikimo principas žmogiškų reikalų srityje. Juk 
čia vidinio gyvenimo procesai, introspektyviai atrandami aistrose, gali 
tapti matais ir taisyklėmis kuriant „automatinę“ gyvybę to „dirbtinio 
žmogaus“, kuris yra „didysis Leviatanas“. Introspekcijos, vienintelio 
metodo, galinčio laiduoti tam tikrą pažinimą, rezultatus lemia judėji- 
patį jų jutimo aktą; tik aistrų objektai yra tokie pastovūs ir nekintami, 
kad jų nepraryja kokio nors aistringo troškimo įgyvendinimas; tik min- 
čių, bet niekada paties mąstymo, objektai yra nejudantys ir nedūlūs. To- 
dėl homo faber būdingos darymo ir gaminimo veiklos gairėmis naujai- 
siais amžiais tampa procesai, 0 ne turinčių atsirasti daiktų idėjos, mode- 
liai ir vaizdiniai. 

Hobbeso mėginimas perkelti į politinę filosofiją naujas darymo ir 
apskaičiavimo sąvokas — arba, tiksliau, jo mėginimas remtis žmogiškų 
reikalų srityje neseniai atskleistais polinkiais gaminti — buvo nepapras- 
tai svarbus; dabartinis šiuolaikinis racionalizmas, kurio savitas bruožas 
yra tariamas proto ir aistros antagonizmas, niekada neturėjo aiškesnio ir 
bekompromisiškesnio atstovo. Tačiau naujoji filosofija pirmiausia bu- 
vo laikoma nepakankama kaip tik žmogiškų reikalų srityje, nes dėl pa- 
ties savo pobūdžio ji negalėjo suprasti tikrovės ar net ja tikėti. Idėją, kad 
tikra bus tik tai, ką ketinu daryti — ji visiškai teisinga ir teisėta gaminimo 
srityje, — nuolatos paneigia reali įvykių eiga, kai dažniausiai nutinka 
visiškai netikėti dalykai. Veikti darant, mąstyti „skaičiuojant padarinius“ 
reiškia užmiršti tai, kas netikėta, patį įvykį, nes būtų neprotinga ar ira- 
cionalu tikėtis to, kas yra tik „be galo neįtikima“. Tačiau kadangi įvykis 
žmogiškų reikalų srityje sudaro patį tikrovės audinį, o jame tai, kas „be 
galo neįtikima, atsitinka reguliariai“, būtų labai nerealistiška to nepai- 
syti, tai yra nepaisyti to, ko niekas negali patikimai apskaičiuoti. Politi- 
nė naujųjų amžių filosofija, kurios didžiausias atstovas tebėra Hobbe- 

sas, atsitrenkia į dilemą, kai modernusis racionalizmas yra nerealus, o 
modernus realizmas iracionalus, — tuo tik kitaip pasakoma, kad nutrūko 
ryšys tarp tikrovės ir žmogaus proto. Milžiniškas Hegelio užmojis sutai- 
kyti dvasią su tikrove (den Geist mit der Wirklichkeit zu versėhnen) — toks 
sutaikymas yra didžiausias naujųjų amžių visų istorijos teorijų rūpestis — 
rėmėsi įžvalga, kad modernusis protas sudužo į tikrovės uolą. 

Faktas, jog naujųjų amžių susvetimėjimas pasauliui buvo pakanka- 
mai radikalus, kad išplistų net į pasauliškiausią žmogaus veiklą, į kūri- 
mą ir sudaiktinimą, į daiktų darymą ir pasaulio statymą, moderniąsias 
nuostatas ir vertinimus atskiria nuo tradicinių net dar griežčiau, negu 
būtų galima manyti turint omenyje tik santykio tarp kontempliacijos ir 
veikimo, tarp mąstymo ir poelgio apvertimą. Kontempliacijos išsižadė- 
jimas baigėsi ne gaminančio Žmogaus iškėlimu iki kontempliuojančio 
žmogaus anksčiau turėtos padėties, bet proceso sąvokos perkėlimu į ga- 
mybą. Palyginti su tuo, atrodo ne toks svarbus keistas hierarchinės tvar- 
kos vita activa srityje pertvarkymas, kai gaminimas įgijo politinės veik- 
los anksčiau turėtą rangą. Anksčiau matėme, kad šią hierarchiją faktiš- 
kai, nors ir ne atvirai, jau buvo panaikinęs pačiose politinės filosofijos 
ištakose glūdėjęs giliai įsišaknijęs filosofo nepasitikėjimas apskritai po- 
litika ir konkrečiai veiksmu. 

Reikalas šiek tiek supainiotas, nes graikų politinė filosofija vis dar 
orientuojasi į polio nustatytą tvarką net kai ją kritikuoja; bet Platonas ir 
Aristotelis grynai filosofiniuose veikaluose (juos, žinoma, reikia studi- 
juoti norinčiam pažinti giliausias jų mintis) linkę apversti kūrimo ir veiks- 
mo santykį kūrimo naudai. Pavyzdžiui, Aristotelis, nagrinėdamas savo 
Metafizikoje skirtingas pažinimo rūšis, suteikia dianoia ir epistėmė prak- 
tikė, praktiniam įžvalgumui ir politiniam mokslui, žemiausią rangą šioje 
hierarchijoje, o virš jų iškelia gaminimo mokslą, epistėmė poietikė, ku- 
ris tiesiogiai kyla iš theðria ir veda prie jos, prie tiesos kontempliavi- 
mo, Ir šio filosofijos polinkio priežastis jokiu būdu nėra mūsų anks- 
čiau minėtas politikos įkvėptas nepasitikėjimas veiksmu, bet filosofijos 
požiūriu kur kas būtinesnė priežastis, kad kontempliacija ir gaminimas 
(theoria ir poičsis) vidujai giminingi ir nėra taip vienareikšmiškai prie- 


& Metafizika, 1025b 25 ff.; 1064a 17 ff. 

šingi vienas kitam kaip kontempliacija ir veiksmas. Šį panašumą, bent 
jau graikų filosofijoje, lemtingai sąlygojo tai, kad kontempliacija, ko 
nors stebėjimas, taip pat buvo laikoma ir esminiu gaminimo elementu, 
nes amatininkas gamindamas vadovaudavosi „idėja“, stebimu modeliu, 
kuris būdavo prieš pradedant gaminti ir išlikdavo pabaigus, iš pradžių 
pasakydavo jam, ką daryti, o po to leisdavo vertinti užbaigtą gaminį. 

Šios kontempliacijos, kurią pirmą kartą randame aprašytą sokratiš- 
koje mokykloje, istorinė kilmė bent jau dvilypė. Viena vertus, ji aki- 
vaizdžiai ir nuosekliai susijusi su Aristotelio cituojamu garsiu Platono 
teiginiu, kad thaumazein, sukrečianti nuostaba dėl Būties stebuklo, yra 
visos filosofijos pradžia“?. Man atrodo labai tikėtina, kad šis platoniškas 
teiginys yra tiesioginis patyrimo, galbūt nuostabiausio, kurį Sokratas 
perdavė mokiniams, rezultatas: tai vaizdas jo paties, ne sykį užvaldyto 
savo minčių ir nugrimzdusio į jas taip, kad daugelį valandų jis visiškai 
nejudėdavo. Atrodo ne mažiau tikėtina, kad ši sukrečianti nuostaba turi 
būti iš esmės bekalbė, tai yra jos tikrasis turinys turėtų būti neperteikia- 
mas žodžiais. Tai bent jau paaiškintų, kodėl Platonas ir Aristotelis, laikę 
thaumazein filosofijos pradžia, taip pat turėtų sutikti — nors nesutarė 
daugeliu labai svarbių klausimų, — kad tam tikra bekalbė būklė, iš esmės 
bekalbė kontempliacijos būklė, yra filosofijos pabaiga. Theðria iš tikrų- 
jų yra tik kitas žodis, kuriuo nusakoma tAaumazein; tiesos kontemplia- 
vimas, kuriuo galiausiai baigia filosofas, yra filosofiškai išgryninta be- 
kalbė nuostaba, nuo kurios jis pradėjo. 

Tačiau yra kitas reikalo aspektas, aiškiausiai atsiskleidžiantis Plato- 
no idėjų doktrinoje, jos turinyje, terminijoje ir pateikiamuose pavyz- 
džiuose. Šie susiję su amatininko patirtimis. Amatininkas vidine akimi 
mato pavidalą modelio, pagal kurį gamina savo daiktą. Platonui šis mo- 
delis, kurį meistriškumas gali tik mėgdžioti, bet ne sukurti, yra ne žmo- 
gaus proto produktas, bet jam iš anksto duotas. Toks būdamas jis yra 


© Dėl Platono žr. Teaitetas, 155: Mala gar philosophou touto to pathos, to thaumazein; 
ou gar allė archė philosophias ē hautė („Juk filosofas daugiausia stebisi; nėra kitos filosofi- 
jos pradžios išskyrus nuostabą“). Aristotelis, kuris Metafizikos (982b 12 ff.) pradžioje atrodo 
beveik pažodžiui kartojąs Platoną — „Juk todėl, kad stebisi, žmonės dabar pradeda ir pirmą 
kartą pradėjo filosofuoti“ — iš tikrųjų pasiremia šia nuostaba visiškai kitaip; jo požiūriu, 
tikrasis akstinas filosofuoti yra troškimas „išsigelbėti nuo nemokšiškumo““. 

šiek tiek pastovus ir tobulas, o šios savybės ne sutikrovinamos, bet, prie- 
šingai, sugadinamos jį sudaiktinant kaip žmogaus rankų dirbinį. Tai, 
kas buvo amžina, kol buvo tik kontempliuojama, pagaminta tampa dūlu 
ir netobula. Todėl tinkamas požiūris į modelius, kuriais vadovaujamasi 
kuriant ir gaminant, tai yra tinkamas požiūris į Platono idėjas — palikti 
jas tokias, kokios jos yra ir pasirodo vidinei proto akiai. Jei tik žmogus 
išsižada sugebėjimo kurti ir nieko nedaro, jis gali jas stebėti ir šitaip 
dalyvauti jų amžinybėje. Šiuo atžvilgiu kontempliacija yra visiškai ne- 
panaši į susižavėjusią nuostabą, kuria žmogus atsako į Būties visumos 
stebuklą. Ji yra ir lieka neatskiriama gaminimo proceso dalis, net jeigu 
atsiskiria nuo visokio kūrimo ir darymo; kontempliuojant stebimas mo- 
delis, kuriam nebereikia vadovauti jokiam darymui, šis stebėjimas pra- 
tęsiamas ir juo mėgaujamasi dėl jo paties. 

Filosofijos tradicijoje dominuojančia tapo ši antroji kontempliaci- 
jos rūšis. Todėl nejudrumas, kuris bekalbės nuostabos atveju yra tik 
atsitiktinis, nelauktas susikaupimo rezultatas, dabar tampa vita con- 
templativa sąlyga ir ryškiu bruožu. Ne nuostaba užvaldo žmogų ir bloš- 
kia jį į nejudrumą - kontempliacijos būklė pasiekiama sąmoningai nu- 
traukus veiklą, gaminimo veiklą. Skaitant viduramžių šaltinius apie 
kontempliacijos teikiamus džiaugsmus ir malonumus, atrodo, kad fi- 
losofai norėjo laiduoti, kad homo faber paklustų raginimui ir nuleistų 
rankas galiausiai supratęs, jog didžiausią jo troškimą — pastovumo ir 
nemirtingumo troškimą — gali patenkinti ne jo darbai, o tik suprati- 
mas, kad grožio ir amžinumo negalima padaryti. Platono filosofijoje 
bekalbė nuostaba, filosofijos pradžia ir pabaiga, kartu su filosofo mei- 
le amžinybei ir amatininkui būdingu pastovumo ir nemirtingumo troš- 
kimu, taip persmelkia vienas kitą, kad galiausiai tampa beveik neat- 
skiriami. Tačiau pats faktas, kad bekalbė filosofo nuostaba atrodė esanti 
nedaugeliui prieinama patirtis, o kontempliuojantis amatininko žvilgs- 
nis buvo pažįstamas daugeliui, smarkiai skatino atiduoti pirmenybę 
kontempliacijai, pirmiausia kildinamai iš homo faber patirčių. Šis fak- 
tas jau buvo labai reikšmingas nuo Platono, ėmusio savo pavyzdžius 
iš darymo srities, nes jie buvo artimesni bendresnei žmogiškai patir- 
čiai, ir jis buvo net dar reikšmingesnis, kai iš kiekvieno buvo reikalau- 
jama, kaip kad buvo viduramžių krikščionybėje, vienaip ar kitaip kon- 
templiuoti ir medituoti. 

Tad ne filosofas ir ne filosofinė bekalbė nuostaba, bet filosofo kauke 
prisidengęs homo faber pirmiausia formavo kontempliacijos ir vita con- 
templativa sąvoką ir praktiką. Ją formavo žmogus darytojas ir gaminto- 
jas, kurio užsiėmimas yra prievartauti gamtą siekiant pasistatyti sau nuo- 
latinius namus ir kuris dabar buvo įtikintas išsižadėti prievartos kartu su 
visa veikla, palikti daiktus, kokie jie yra, ir surasti savo namus kontem- 
pliacijos buveinėje, nežūstančių ir amžinų dalykų kaimynystėje. Buvo 
galima įtikinti homo faber šitaip pakeisti nuostatą, nes jam iš patirties 
buvo pažįstama kontempliacija ir kai kurie jos malonumai; jam nereikė- 
jo visiškai pakeisti savo širdies, nereikėjo tikro periagogė, nereikėjo 
radikaliai pasikeisti. Jam tik reikėjo leisti rankoms nusvirti ir be galo 
tęsti eidos stebėjimo aktą, eidos, arba amžino pavidalo ir modelio, kurį 
jis anksčiau norėjo mėgdžioti, ir dabar žinojo, kad jo tobulumą ir grožį 
gali tik sugadinti kaip nors mėgindamas jį sudaiktinti. 

Tad jeigu naujųjų amžių abejonė kontempliacijos pranašumu prieš 
bet kokią veiklą būtų tik apvertusi nusistovėjusią darymo ir stebėjimo 
hierarchiją, ji vis dar nebūtų sugriovusi tradicinės šios hierarchijos sche- 
mos. Tačiau ši schema buvo plačiai pralaužta, kai paties gaminimo sam- 
pratoje pradėta pabrėžti ne produktą ir pastovų, vadovaujantį modelį, o 
patį gaminimo procesą, ne klausimą, kas daiktas yra ir kokios rūšies 
daiktą reikia pagaminti, o klausimą, kaip ir kokiomis priemonėmis ir dėl 
kokių procesų jis atsirado ir galėtų būti atgamintas. Juk šitai i1mplikavo 
ir tai, kad nebebuvo tikima, jog kontempliacija atskleidžia tiesą, ir kad 
jai neliko vietos pačiame vita activa, taigi ji nebepriklausė ir įprastai 
žmogiškai patirčiai. 


43. Homo faber pralaimėjimas ir laimės principas 


Jeigu atsižvelgiama tik į naujųjų amžių pradžią Žymėjusius įvykius 
ir mąstoma tik apie tiesioginius Galileo atradimo padarinius, turėjusius 
apstulbinti didžiausius septynioliktojo šimtmečio protus savaime aki- 
vaizdžios tiesos priverčiamąja jėga, tai kontempliacijos ir gaminimo san- 
tykio apvertimas arba, tiksliau, kontempliacijos išbraukimas iš pras- 
mingų Žmogaus gebėjimų sąrašo, yra beveik savaime suprantamas. At- 
rodo lygiai tikėtina, kad šis apvertimas turėjo į aukščiausių galimybių 

kategoriją pakelti homo faber, darytoją ir gamintoją, o ne veikiantį žmo- 
gų arba animal laborans. 

Ir iš tiesų, tarp ryškiausių naujųjų amžių bruožų nuo jų pradžios iki 
mūsų laikų randame tipiškas homo faber nuostatas: jam būdingą pasau- 
lio instrumentalizavimą, pasitikėjimą įrankiais ir dirbtinių daiktų gamin- 
tojo našumu, jo pasitikėjimą priemonės-tikslo kategorijos universalu- 
mu, įsitikinimą, jog kiekvieną problemą galima išspręsti ir kiekvieną 
žmogišką motyvaciją redukuoti į naudingumo principą, jo suverenią galią 
traktuoti viską, kas duota, kaip medžiagą ir mąstyti apie visą gamtą kaip 
apie „didžiulį audeklą, iš kurio galime iškirpti ką norime ir iš naujo su- 
siūti kaip mums patinka““*, jam būdingą proto tapatinimą su išradingu- 
mu, tai yra panieką bet kuriai minčiai, kurios negalima laikyti „pirmuo- 
ju žingsniu... gaminant dirbtinius daiktus, ypač įrankius kitiems įran- 
kiams daryti, ir be galo įvairinti jų gaminimą““?, galiausiai jam savaime 
suprantamą gaminimo tapatinimą su veiksmu. 

Per daug nukryptume į lankas narpliodami šio mąstymo būdo atša- 
kas, o tai ir nebūtina, nes jos lengvai aptinkamos gamtos moksluose, kur 
manoma, kad grynai teorinės pastangos kyla iš troškimo sukurti tvarką 
iš „grynos netvarkos“, „gamtos laukinės įvairovės“"?, ir todėl homo fa- 
ber polinkis remtis gaminamų daiktų schemomis pakeičia ankstesnes 
harmonijos ir paprastumo sampratas. Šias pastangas galima rasti klasi- 
kinėje politinėje ekonomijoje, kurios aukščiausias kriterijus yra našu- 


& Henri Bergson, Évolution créatrice (1948), p. 157. Analizuodami Bergsono vietą 
šiuolaikinėje filosofijoje, pernelyg nuklystume į šalį. Bet jis labai pamokomai pabrėžia 
homo faber pirmenybę prieš homo sapiens, gaminimą kaip Žmogaus intelekto šaltinį, taip 
pat pabrėžtinai priešpriešina gyvenimą intelektui. Bergsono filosofiją lengvai galima in- 
terpretuoti kaip atvejo studiją - kaip ankstesnįjį naujųjų amžių įsitikinimą sąlygišku dary- 
mo pranašumu prieš mąstymą išstūmė ir sunaikino vėlesnis įsitikinimas absoliučiu gyve- 
nimo pranašumu prieš visa kita. Kadangi pats Bergsonas vis dar jungė šiuos elementus, jis 
galėjo padaryti tokią lemtingą įtaką Prancūzijoje besirandančioms darbo teorijoms. Ne tik 
ankstesniųjų Ėdouardo Bertho ir Gcorgeso Sorelio darbų, bet ir Adriano Tilgherio veikalo 
Homo faber (1929) terminija daugiausia perimta iš Bergsono; tai dar pasakytina ir apie 
Juleso Vuillemino veikalą L 'Être et le travail (1949), nors Vuilleminas, kaip ir beveik visi 
dabartiniai prancūzų autoriai, pirmiausia mąsto hegeliškomis sąvokomis. 

° Bergson, op. cit., p. 140. 

” Bronowski, op. cit. 

mas, o prietarai nenašios veiklos atžvilgiu tokie stiprūs, kad net Marxas 
galėjo teisinti savąjį teisingumo darbininkams reikalavimą tik klaidin- 
gai pavaizduodamas darbą, negamybinę veiklą, kaip darymą ir gamini- 
mą. Žinoma, šios pastangos būdingiausios pragmatinėms naujųjų am- 
žių filosofijos srovėms, išpažįstančioms ne tik karteziškąjį susvetimėji- 
mą pasauliui, bet ir naudingumo principą, kurį anglų filosofija nuo 
septynioliktojo šimtmečio, o prancūzų filosofija aštuonioliktajame šimt- 
metyje perėmė kaip raktą, atversiantį visas duris aiškinant žmogaus moty- 
vaciją ir elgesį. Apskritai seniausias homo faber įsitikinimas, kad „žmo- 
gus yra visų daiktų matas“, tapo visuotinai pripažįstama banalybe. 

Paaiškinti reikia ne naujųjų amžių rodomą pagarbą homo faber, o faktą, 
kad pradėjus ją rodyti, darbui buvo labai greitai suteikta aukščiausioji 
padėtis hierarchinėje vita activa tvarkoje. Šis antrasis vita activa hierar- 
chijos apvertimas vyko nuosekliau ir ne taip dramatiškai, kaip kontem- 
pliacijos ir veiksmo santykio apvertimas apskritai arba veiksmo ir gami- 
nimo santykio apvertimas konkrečiai. Prieš išaukštinant darbą, būta tam 
tikrų nukrypimų nuo homo faber mąstymo būdo ir jo pokyčių, kurie buvo 
labai būdingi naujiesiems amžiams ir iš tiesų beveik automatiškai buvo 
nulemti paties juos paskelbusių įvykių pobūdžio. Homo faber mąstymo 
būdą pakeitė proceso samprata, tapusi svarbiausia naujaisiais amžiais. O 
dėl homo faber, tai naujaisiais amžiais pradėtas pabrėžti ne klausimas 
„kas“, o klausimas „kaip“, ne pats daiktas, o jo gaminimo procesas, ir tai 
jokiu būdu nebuvo gryna palaima. Dėl to iš gaminančio ir kuriančio žmo- 
gaus buvo atimtos nekintamos ir pastovios normos ir matai, kuriais iki 
naujųjų amžių jis visada vadovavosi veikdamas ir vertindamas. Mainų 
principą, po to — visų vertybių sureliatyvinimą ir galiausiai jų nuvertinimą 
įtvirtino ne tik ir galbūt net ne daugiausia komercinės visuomenės plėtra, 
lėmusi triumfinę mainomosios vertės pergalę prieš vartojamąją vertę. Nau- 
jųjų amžių žmogaus mąstymo būdui, kurį lėmė moderniojo mokslo plėtra 
ir kartu vykusi moderniosios filosofijos sklaida, bent jau ne mažiau svar- 
bu buvo tai, kad žmogus pradėjo laikyti save neatimama dviejų antžmo- 
giškų, viską aprėpiančių — gamtos ir istorijos — procesų dalimi, o jie abu 
atrodė pasmerkti be galo judėti ir niekada nepasiekti jokio vidinio telos 
arba priartėti prie kokio nors iš anksto nustatyto tikslo. 

Kitais žodžiais sakant, nors iš naujųjų amžių didžiosios revoliucijos 
gimęs homo faber tapo neįsivaizduojamai sumanus išradinėdamas instru- 

mentus, leidžiančius matuoti be galo didelius ir be galo mažus dydžius, jis 
prarado tuos pastovius matus, kurie atsirado anksčiau ir egzistuoja ilgiau 
negu gaminimo procesas, o gaminimo veiklos požiūriu šie matai yra tik- 
ras ir patikimas absoliutas. Žinoma, nė vienai iš šių vita activa veiklų 
nebuvo lemta nukentėti išbraukus kontempliaciją iš prasmingų žmogiškų 
gebėjimų sąrašo taip smarkiai, kaip nukentėjo gaminimas. Juk kitaip ne- 
gu veiksmas, kuris iš dalies reiškia gebėjimą išlaisvinti procesus, ir kitaip 
negu darbas, kuris glaudžiai susijęs su metaboliniu biologinio gyvenimo 
procesu, gaminimui procesai būdingi, jeigu apskritai būdingi, tik kaip prie- 
monės siekti tikslo, tai yra kaip kažkas antrinio ir išvestinio. Be to, jo- 
kiems kitiems gebėjimams nebuvo lemta taip nukentėti dėl naujaisiais 
amžiais vykusio susvetimėjimo pasauliui ir dėl introspekcijos pavertimo 
visagale priemone gamtai užkariauti, kaip nukentėjo tie gebėjimai, kurie 
pirmiausia skirti statyti pasaulį ir gaminti pasaulio daiktus. 

Galbūt niekas aiškiau nerodo, kad homo faber galiausiai nepavyko 
įsitvirtinti, negu tai, kaip sparčiai buvo suprasta, jog naudingumo prin- 
cipas, šios pasaulėžiūros kvintesencija, yra nepakankamas, ir jį pakeitė 
„didžiausios laimės didžiausiam žmonių skaičiui“ principas". Kai šitai 
įvyko, pasidarė akivaizdu, kad epochos įsitikinimą, jog žmogus gali pa- 
Žinti tik tai, ką pats padaro, — šis įsitikinimas iš pažiūros buvo itin palan- 
kus visiškai homo faber pergalei — užgoš ir galiausiai sunaikins net dar 
šiuolaikiškesnis proceso principas, kurio sąvokos ir kategorijos apskri- 
tai svetimos homo faber poreikiams ir idealams. Juk naudingumo prin- 
cipas, nors jo atskaitos taškas aiškiai yra žmogus, naudojantis materiją 
daiktams gaminti, vis dar suponuoja naudojamų daiktų pasaulį, kuris 
supa žmogų ir kuriame šis juda. Jeigu šis žmogaus ir pasaulio ryšys 
nebėra patikimas, jeigu pirmiausia nebeatsižvelgiama į pasaulio daiktų 
naudingumą, o šie laikomi daugiau ar mažiau atsitiktiniais juos sukūru- 
sio gaminimo proceso rezultatais, jeigu galutinis gaminimo proceso pro- 
duktas nebėra tikrasis tikslas, o pagamintas daiktas vertinamas ne dėl iš 


" Jeremy Benthamo formuluotę veikale An Introduction to the Principles of Morals 
and Legislation (1789) „jam įkvėpė Josephas Priestley ir ji buvo labai panaši į Beccaria la 
massima felicità divisa nel maggior numero“ (Laurence'o J. Lafleuro įžanga Hafneno 
leidimui). Pasak Élie Halévy (The Growth of Philosophic Radicalism, Beacon Press, 1955), 
ir Beccara, ir Benthamas patyrė Helvecijaus veikalo De l'esprit įtaką. 

anksto numatytų jo panaudojimo galimybių, bet todėl, kad „gamina dar 
kažką kita“, tada, akivaizdu, galima „prieštarauti, kad... jo vertė yra tik 
antrinė, o pasaulis, neturintis pirminių verčių, negali turėti ir antrinių“. 
Vertės ribotoje paties homo faber atskaitos sistemoje šitaip radikaliai 
prarandamos beveik automatiškai, kai tik jis apibrėžia save ne kaip daiktų 
gamintoją ir žmogiškojo pasaulio statytoją, atsitiktinai išrandantį įran- 
kius, bet pirmiausia laiko save įrankių, ir „ypač įrankių gaminti įran- 
kius“ [gamintoju], tik atsitiktinai taip pat gaminančiu daiktus. Jeigu šia- 
me kontekste apskritai taikomas naudingumo principas, tai jis pirmiau- 
sia susijęs ne su naudojamais daiktais ir naudojimu, o su gaminimo 
procesu. Dabar viskas, kas padeda didinti našumą ir mažina vargą bei 
pastangas, laikoma esant naudinga. Kitais žodžiais sakant, galutinis verti- 
nimo matas visiškai nėra naudingumas ir naudojimas, bet „laimė“, t. y. 
suma skausmo ir malonumo, patiriamų gaminant arba vartojant daiktus. 
Benthamo išrasta „skausmo ir malonumo apskaita“ derino naudą, gau- 
namą tariamai įdiegiant matematinį metodą į moralės mokslus, net su dar 
didesniu pasitenkinimu atradus visiškai introspekcija grindžiamą princi- 
pą. Jo „laimė“, malonumų suma, patiriama iš jų atėmus skausmus, yra 
toks pat pojūčius jaučiantis ir su pasaulio daiktais nesusijęs vidinis jaus- 
mas, kaip ir karteziškoji sąmonė, įsisąmoninanti savo pačios veiklą. Be 
to, pamatinė Benthamo pnelaida, kad visus Žmones sieja ne pasaulis, bet 
jų pačių prigimties vienodumas, pasireiškiantis tokia pat apskaita ir tokiu 
pat sugebėjimu patirti skausmą ir malonumą, yra tiesiogiai perimta iš anks- 
tesniųjų naujųjų amžių filosofų. Vadinti šią filosofiją „hedonizmu“ yra 
net klaidingiau, negu taip vadinti vėlyvosios antikos epikūrizmą, su ku- 


? Lafleur, op. cit., p. xi. Pats Benthamas reiškia nepasitenkinimą grynai utilitarinc 
filosofija pastaboje, parašytoje vėlesniam savo kūrinio leidimui (Hafncr cd., p. 1): „Žodis 
nauda taip aiškiai nenurodo malonumo ir skausmo idėjų. kaip kad tai daro žodžiai laimė ir 

žiaugsmas“. Pagrindinis jo priekaištas tas, kad nauda neišmatuojama ir todėl „neleidžia 
mums atsižvelgti į skaičių“, o be šito neįmanoma „susikurti teisingumo arba neteisingumo 
kriterijaus“. Benthamas kildina savąjį laimės principą iš naudos principo atskirdamas nau- 
dos sąvoką nuo naudojimo sampratos (žr. sk. 1, $ 3). Šis atskyrimas yra utilitarizmo istori- 
jos lūžio taškas. Juk nors tiesa, kad dar iki Benthamo naudos principas pirmiausia buvo 
siejamas su ego. tik Benthamas radikaliai pašalino visas naudos idėjos sąsajas su nepri- 
klausomai cgzistuojančiu naudojamų daiktų pasauliu ir šitaip pavertė utilitarizmą tikrai 
„Suvisuotintu egoizmu“ (Halévy). 

riuo naujųjų amžių hedonizmas tik paviršutiniškai susijęs. Kaip matėme 
anksčiau, hedonizmo apskntai principas yra ne malonumas, bet skausmo 
vengimas, o Hume'as, kuns, priešingai negu Benthamas, vis dar buvo 
filosofas, puikiai žinojo, kad tas, kuris nori paversti malonumą galutiniu 
visos žmogaus veiklos tikslu, yra verčiamas pripažinti, jog ne malonu- 
mas, bet skausmas, ne troškimas, bet baimė yra tikrieji jo orientyrai. “Jei- 
gu... klausiate, kodėl [kas nors] trokšta būti sveikas, jis lengvai atsakys — 
nes liga skausminga. Jeigu klausinėjate toliau ir trokštate išgirsti atsaky- 
mą, kodėl jis nekenčia skausmo, neįmanoma, kad jis kada nors nurodytų. 
Tai galutinis tikslas, su kuriuo niekada nesusijęs joks kitas daiktas“"?. Šito 
negalėjimo atsakyti pnežastis ta, kad tik skausmas visiškai nepriklauso 
nuo jokio kito objekto, kad tik tas, kuriam skauda, iš tikrųjų nejaučia nie- 
ko, išskyrus save; malonumas mėgaujasi ne savimi, o kažkuo, esančiu už 
jo. Skausmas yra vienintelis introspekcija randamas vidinis jutimas, ga- 
lintis varžytis savo nedaiktiškumu su savaime akivaizdžiu loginio ir arit- 
metinio samprotavimo tikrumu. 

Nors šis galutinis hedonizmo pagrindimas skausmo patirtimi būdin- 
gas tiek antikos, tiek naujųjų amžių hedonizmui, moderniojoje epocho- 
je jis apskritai tampa kitoks ir daug stipresnis. Juk čia, kitaip negu anti- 
koje, toli gražu ne pasaulis verčia žmogų užsidaryti savyje siekiant iš- 
vengti skausmų, kuriuos šis pasaulis gali sukelti. Tokiu atveju tiek 
skausmas, tiek malonumas vis dar smarkiai susiję su pasauliu. Visas 
antikinio susvetimėjimo pasauliui atmainas — nuo stoicizmo iki epikū- 
rizmo, o galiausiai iki hedonizmo ir cinizmo - įkvėpė esminis nepasiti- 
kėjimas pasauliu ir skatino aistringas entuziazmas pabėgti nuo pasaulio 
reikalų, jo sukeliamų rūpesčių ir skausmų į vidinės srities teikiamą sau- 
gumą, kurioje aš atsiveria tik sau. Jų analogus naujaisiais amžiais — pu- 
nitonizmą, sensualizmą ir Benthamo hedonizmą - priešingai, įkvėpė toks 
pat esminis nepasitikėjimas pačiu žmogumi; juos skatino abejonė, ar 
žmogaus juslės pajėgios suvokti tikrovę, taigi ir įsitikinimas, kad žmo- 
gaus prigimtis silpna ar net nuodėminga. 

Nei savo kilme, nei turiniu nuodėmingumas nėra krikščioniškas ar 
biblinis, nors, žinoma, buvo interpretuojamas gimtosios nuodėmės po- 


 Cituojama iš Halévy, op. cit., p. 13. 

žiūriu, ir sunku pasakyti, kas žalingiau ir bjauriau — ar kai puritonai 
smerkia žmogaus sugedimą, ar kai Benthamas begėdiškai sveikina kaip 
dorybes tai, ką žmonės visada laikė ydomis. Kad įtikintų save esantys 
laimingi, senovės žmonės kliovėsi vaizduote ir atmintimi: įsivaizduo- 
davo skausmus, kurių nejautė, arba prisimindavo buvusius malonumus 
smarkiai kentėdami. O naujųjų amžių žmonėms reikėjo malonumų ap- 
skaitos arba puritoniškosios moralinės nuopelnų ir nusižengimų buhal- 
terijos, kad įgytų šiokį tokį iliuzišką matematinį tikrumą dėl laimės arba 
išganymo. (Žinoma, šios moralinės aritmetikos yra visiškai svetimos 
vėlyvosios antikos filosofinėse mokyklose vyravusiai dvasiai. Maža to, 
pakanka tik pamąstyti apie užsikrautos disciplinos griežtumą ir jos išug- 
domo charakterio kilnumą, tokius akivaizdžius tarp tų, kuriuos formavo 
antikinis stoicizmas arba epikūrizmas, kad pasidarytų suvokiama prara- 
ja, skirianti šias hedonizmo atmainas nuo šiuolaikinio puritonizmo, sen- 
sualizmo ir hedonizmo. Turint omenyje šį skirtumą, beveik nesvarbu, ar 
šiuolaikinei asmenybei vis dar būdingas ankstesnis ribotumas, fanatiš- 
kas teisuoliškumas, ar vėlesnis savanaudiškumas ir begalinei savo be- 
prasmiškų kančių įvairovei nuolaidžiaujantis egocentrizmas.) Atrodo la- 
biau negu neįtikima, kad „didžiausios laimės principas“ būtų intelektu- 
aliai triumfavęs anglakalbiame pasaulyje, jeigu čia būtų glūdėjęs tik 
abejotinas atradimas, kad „gamta privertė žmoniją paklusti dviem suve- 
reniems šeimininkams — skausmui ir malonumui“, arba absurdiška idėja 
pagrįsti moralę kaip tikslųjį mokslą, išskiriant „žmogaus sieloje tą jutimą, 
kuris atrodo lengviausiai išmatuojamas“"?. 

Tačiau už šios ir kitų, ne tokių įdomių, teorijos apie egoizmo šventu- 
mą ir savanaudiškumo visagalybę atmainų, kurios paplito tiek, kad bu- 
vo banalios aštuonioliktajame šimtmetyje ir devynioliktojo šimtmečio 
pradžioje, randame kitą atskaitos tašką, kuriuo iš tiesų remiasi daug ga- 


* Tai, žinoma, yra pirmasis veikalo Moralės ir įstatymų leidybos principai sakinys. 
Garsusis sakinys „beveik pažodžiui nurašytas nuo Helvecijaus“ (Halévy, op. cit., p. 26). 
Halėvy teisingai pažymi, jog „buvo natūralu, kad paplitusi idėja galiausiai būtų visų for- 
muluojama daugmaž vienodai“ (p. 22). Beje, šis faktas aiškiai rodo, kad mūsų čia nagrinė- 
jami autoriai nėra filosofai; niekada nebūna dviejų filosofų, kuric pateiktų tokias pat for- 
muluotes nenurašinėdami vienas kito. 

75 Ibid., p. 15. 

lingesnis principas už tą, kurį kada nors mums galėtų pasiūlyti skaus- 
mo-malonumo apskaita. Ir tai yra paties gyvenimo principas. Manoma, 
kad skausmas ir malonumas, baimė ir troškimas šiose sistemose iš tikrų- 
jų turėtų laiduoti visai ne laimę, bet stiprinti individo gyvenimą arba 
garantuoti žmonijos išlikimą. Jeigu naujųjų amžių egoizmas iš tikrųjų 
būtų nuožmus malonumo (vadinamo laime) ieškojimas, kuo jis dedasi 
esąs, jis neapsieitų be to, kas visose tikrai hedonistinėse sistemose yra 
būtinas argumentacijos elementas — radikalus savižudybės pateisinimas. 
Kadangi jo nėra, tai akivaizdu, kad iš tikrųjų čia turime reikalą su vulga- 
rausia ir nekmtiškiausia gyvenimo filosofija. Galų gale aukščiausias ma- 
tas visada yra pats gyvenimas, su kuriuo susiję visa kita, o individo bei 
žmonijos interesai visada prilyginami individo arba rūšies gyvenimo 
[poreikiams], tarsi būtų savaime suprantama, kad gyvenimas yra aukš- 
čiausias gėris. 

Keistą homo faber nesugebėjimą įsitvirtinti, atrodytų, tokiomis ne- 
paprastai palankiomis sąlygomis taip pat galėtų pailiustruoti kitas, filo- 
sofiniu požiūriu net reikšmingesnis pamatinių tradicinių įsitikinimų per- 
svarstymas. Hume'o radikali priežastingumo principo kritika, nutiesusi 
kelią vėliau perimti evoliucijos principą, dažnai buvo laikoma vienu iš 
šiuolaikinės filosofijos šaltinių. Akivaizdu, kad priežastingumo princi- 
pas ir dvi jo pagrindinės aksiomos — kad viskas, kas yra, privalo turėti 
priežastį (nihil sine causa) ir kad priežastis privalo būti tobulesnė negu 
tobuliausias jos padarinys — visiškai remiasi gaminimo srityje sukaupta 
patirtimi, kai gamintojas pranašesnis už savo gaminius. Šiame konteks- 
te posūkio taškas intelektualinėje naujųjų amžių istorijoje buvo pasiek- 
tas tada, kai organinės gyvybės raidos idėja, kad žemesnės būtybės, pa- 
vyzdžiui, beždžionės, evoliucija gali būti aukštesnės būtybės, pavyz- 
džiui, žmogaus, atsiradimo priežastis, pakeitė laikrodininko, turinčio būti 
pranašesnio už visus laikrodžius, kurių priežastis jis yra, vaizdinį. 

Šis pasikeitimas reiškia kur kas daugiau, jis ne tik parodo nesant 
negyvo mechanistinės pasaulėžiūros sąstingio. Atrodytų, kad vykstant 
nematomam septynioliktojo šimtmečio konfliktui tarp dviejų galimų me- 
todų, kylančių iš Galileo atradimų — viena vertus, eksperimento ir gami- 
nimo metodo ir, kita vertus, introspekcijos metodo — introspekcijai bu- 
vo lemta nugalėti, nors kiek ir pavėluotai. Juk vienintelis introspekty- 
viai apčiuopiamas dalykas, jeigu introspekcija apskritai gali atskleisti 

ką nors daugiau negu jos pačios visiškai tuščią sąmonę, 1š tiesų yra bio- 
loginis procesas. O kadangi šis biologinis gyvenimas, kurį galima ste- 
bėti, tuo pat metu yra metabolinis procesas tarp žmogaus ir gamtos, gali 
pasirodyti, kad introspekcijai nebereikia tuščiai klaidžioti tikroviškumą 
praradusios sąmonės užkaboriuose, bet ji rado žmoguje — ne jo dvasio- 
je, bet kūniškuose procesuose — pakankamai išorinės medžiagos, galin- 
čios vėl susieti ją su išorės pasauliu. Skilimas į subjektą ir objektą, bū- 
dingas Žmogaus sąmonei ir nepašalinamas karteziškai priešpriešinant 
žmogų kaip res cogitans jį supančiam res extensae pasauliui, apskritai 
išnyksta gyvame organizme, kurio pats išlikimas priklauso nuo įsiurbia- 
mos, vartojamos išorinės materijos. Natūralizmas, devynioliktojo šimt- 
mečio materializmo atmaina, atrodo, surado gyvybę kaip būdą išspręsti 
karteziškosios filosofijos problemas ir tuo pat metu užgrįsti vis platė- 
jantį plyšį tarp filosofijos ir mokslo”. 


44. Gyvenimas kaip aukščiausias gėris 


Kad ir kaip norėtųsi būti visiškai nuosekliai ir kildinti šiuolaikinę 
gyvybės sąvoką iš pačios naujųjų amžių filosofijos susikurtų keblumų, 
klystume ir smarkiai neįvertintume, kokios rimtos šiuolaikinės epochos 
problemos, jeigu į jas žvelgtume tik per idėjų raidos prizmę. Homo fa- 


** Didžiausi šiuolaikinės gyvenimo filosofijos atstovai yra Marxas, Nietzsche ir Berg- 
sonas, kadangi visi trys tapatina Gyvenimą ir Būtų. Taip sulygindami, jie kliaujasi intro- 
spekcija, o gyvenimas iš tiesų yra vienintelė „būtis“, kurią gali suvokti tik į save žiūrintis 
žmogus. Skirtumas tarp šių ir ankstesniųjų naujųjų amžių filosofų tas, kad gyvenimas atro- 
do esąs aktyvesnis ir produktyvesnis negu sąmonė, kuri atrodo esanti vis dar pernelyg 
glaudžiai susijusi su kontempliacija ir senuoju tiesos idealu. Šį paskutinį naujųjų amžių 
filosofijos tarpsnį galbūt geriausia apibūdinti kaip filosofų maištą prieš filosofiją, maištą, 
kuris, prasidėjęs Kierkegaard'u ir besibaigiantis egzistencializmu, iš pažiūros atrodo pa- 
brėžiantis veiksmą kontempliacijos sąskaita. Tačiau atidžiau patyrinėjus aiškėja, kad nė 
vienam iš šių filosofų iš tikrųjų nerūpi pats veiksmas. Galime palikti nuošalyje Kierkega- 
ard'ąirjo nepasaulišką, į vidų nukreiptą veikimą. Nietzsche ir Bergsonas aprašinėja veiksmą 
kaip gaminimą — homo faber, o ne homo sapiens veiklą, lygiai kaip Marxas mąsto apie 
veikimą kaip apie darymą ir aprašinėja darbą kaip kūrimą. Bet galutinis jų atskaitos taškas 
nėra nei kūrimas, nei veiksmas; tai gyvenimas ir jo vaisingumas. 

ber pralaimėjimą galima aiškinti remiantis pradiniu fizikos transforma- 
vimusi į astrofiziką, gamtos mokslų - į „universalų“ mokslą. Dar reikia 
paaiškinti, kodėl šis pralaimėjimas baigėsi animal laborans pergale, ko- 
dėl, iškilus vita activa, kaip tik darbo veikla turėjo tapti aukščiausiu 
žmogaus sugebėjimu arba, kitaip sakant, kodėl, esant žmogaus sąlygų ir 
gebėjimų įvairovei, kaip tik gyvenimas užgožė visas kitas aplinkybes. 

Priežastis, dėl kurios gyvenimas įsitvirtino kaip galutinis atskaitos 
taškas šiuolaikinėje epochoje ir išliko aukščiausiu šiuolaikinės visuo- 
menės gėriu, yra ta, kad [hierarchija] buvo apversta naujųjų amžių krikš- 
čioniškoje visuomenėje, kurios pamatinis tikėjimas gyvybės šventumu 
išliko ir jo net nesudrebino sekuliarizacija ir bendras krikščioniškojo 
tikėjimo nuosmukis. Kitais žodžiais sakant, naujaisiais amžiais įvykęs 
apvertimas pratęsė svarbiausią apvertimą, kuriuo krikščionybė įsiveržė 
į antikos pasaulį ir nesuabejojo šiuo apvertimu. Jo politiniai padariniai 
buvo kur kas radikalesni ir, bent jau istoriškai, patvaresni negu koks 
nors konkretus [krikščionybės] dogminis turinys arba tikėjimas. Juk 
krikščioniškosios „gerosios naujienos“ apie individualaus žmogaus gy- 
venimo nemirtingumą apvertė antikoje vyravusį santykį tarp žmogaus 
ir pasaulio ir padarė mirtingiausią dalyką — žmogaus gyvenimą - nemir- 
tingą, koks iki tol buvo kosmosas. 

Istoriškai žvelgiant, labiau negu tikėtina, kad krikščionybės tikėji- 
mo pergalę antikos pasaulyje daugiausia lėmė šis apvertimas, suteikęs 
viltį žinojusiems, kad jų pasaulis pasmerktas, iš tikrųjų suteikęs viltį 
anapus vilties, nes naujoji žinia žadėjo nemirtingumą, kurio jie niekada 
senovės pasaulyje nedrįso tikėtis. Tačiau šis apvertimas galėjo tik su- 
naikinti politikai rodytą pagarbą ir jos turėtą vertę. Politinė veikla, kurią 
iki tol labiausiai įkvėpdavo pasauliško nemirtingumo siekis, dabar nu- 
smuko iki būtinybei pavaldžios veiklos, skirtos, viena vertus, šalinti žmo- 
gaus nuodėmingumo padarinius ir, kita vertus, tenkinti teisėtus žemiš- 
kojo gyvenimo poreikius ir interesus. Nemirtingumo siekis dabar galėjo 
būti laikomas tik tuščiagarbiškumu; šlovė, kurią pasaulis galėjo duoti 
žmogui, buvo iliuzija, nes pasaulis buvo net dūlesnis negu Žmogus, o 
siekti pasauliško nemirtingumo buvo beprasmiška, nes pats gyvenimas 
buvo nemirtingas. 

Kaip tik individualus gyvenimas dabar užėmė padėtį, kažkada pri- 
klausiusią politinei bendrijai, o Pauliaus teiginys, kad „mirtis yra nuodė- 

mių svarstyklės“, kadangi buvo manoma, kad gyvenimas truks amžinai, 
pakartoja Cicerono teiginį, jog mirtis yra atpildas už politinių bendruo- 
menių, kurtų išlikti amžinai, padarytas nuodėmes”. Atrodo taip, tarsi anks- 
tyvieji krikščionys — bent jau Paulius, kuris, šiaip ar taip, buvo Romos 
pilietis, - sąmoningai formavo savąją nemirtingumo sampratą remdamiesi 
romėniškuoju modeliu ir politinės bendrijos politinį gyvenimą keisdami 
individualiu gyvenimu. Lygiai kaip politinė bendrija turi tik potencialų 
nemirtingumą, kurį gali prarasti dėl politinių „nuodėmių“, taip individo 
gyvenimas kartą prarado jam garantuotą nemirtingumą dėl Adomo nuo- 
dėmės, o dabar per Kristų vėl įgijo naują, potencialiai amžiną gyvenimą, 
tačiau jį vėl galima prarasti antrą kartą mirštant dėl individualaus nuodė- 
mingumo. Žinoma, krikščioniškasis gyvenimo šventumo pabrėžimas yra 
neatsiejama hebrajiško paveldo dalis ir jau savaime nuostabiai prieštara- 
vo antikinėms nuostatoms: pagoniškai paniekai vargams, kuriais gyve- 
nimas prislegia triūsiantį arba gimdantį žmogų, pavyduliavimui dievams 
jų „lengvo gyvenimo“, papročiui pamesti nepageidaujamą vaiką, įsitiki- 
nimui, kad nesveikam žmogui neverta gyventi (šis įsitikinimas buvo toks 
stiprus, kad, pavyzdžiui, manyta, jog gydytojas nesupranta savo profesi- 
nės pareigos, jeigu palaiko gyvybę negalėdamas grąžinti sveikatos)” ir 
kad savižudybė yra kilnus gestas bėgant nuo varginančia našta tapusio 
gyvenimo. Vis dėlto tereikia prisiminti, kokią vietą Dekalogas skiria žmog- 
žudystei, nors specialiai jos nepabrėžia, tarp kitų nusižengimų (šie nusi- 
žengimai, mūsų supratimu, vargu ar gali rimtumu varžytis su šiuo di- 
džiausiu nusikaltimu), ir suprasime, kad net hebrajų teisiniame kodekse, 
daug artimesniame mūsiškajam negu kokia nors pagoniška nusižengimų 
skalė, gyvybės apsauga nepadaroma žydų tautos teisinės sistemos kerti- 
niu akmeniu. Ši tarpinė hebrajų teisės kodekso padėtis tarp pagoniško- 
sios antikos ir visų krikščioniškų arba pokrikščioniškų teisinių sistemų 
galbūt paaiškinama tuo, kad hebrajai tikėjo potencialiu tautos nemirtin- 


T” Cicerono pastaba: „Civitatibus autem mors ipsa pocna est... debet enim constituta 
sic esse civitas ut aeterna sit“ (De re publica, III, 23). Apic antikos įsitikinimą, kad gerai 
sukurta politinė bendrija turi būti nemirtinga, taip pat žr. Platonas, Įstatymai, 713, kur 
sakoma, jog naujo polio kūrėjai mėgdžioja nemirtingą žmogaus dalį (hoson en hėmin at- 
hanasias enest). 

"8 Žr. Platonas, Valstybė, 405c. 

gumu, ir tuo skyrėsi tiek nuo pagonių, tikėjusių pasaulio nemirtingumu, 
tiek nuo krikščionių, išpažinusių individualaus gyvenimo nemirtingumą. 
Šiaip ar taip, šis krikščioniškas nemirtingumas, suteiktas unikaliam as- 
meniui, kuris pradeda gyventi gimdamas Žemėje, ne tik akivaizdžiau pa- 
brėžė anapusiškumą, bet ir nepaprastai išaukštino gyvenimo Žemėje svar- 
bą. Esmė ta, kad krikščionybė — nekalbame apie eretiškas ir gnostiškas 
spekuliacijas — visada pabrėždavo, kad gyvenimas, nors ir nebeturi aiš- 
kios pabaigos, vis dar turi aiškią pradžią. Gyvenimas Žemėje gali būti tik 
pirmasis ir labiausiai apgailėtinas amžinojo gyvenimo tarpsnis; tai Vis 
dėlto gyvenimas, o be šio mirtimi pasibaigiančio gyvenimo negali būti 
amžinojo gyvenimo. Su tuo gali būti susijęs neginčijamas faktas, kad tik 
tada, kai tikėjimas individualaus gyvenimo nemirtingumu tapo svarbiau- 
siu Vakarų žmonijos tikėjimu, būtent tik iškilus krikščionybei, gyveni- 
mas Žemėje taip pat tapo aukščiausiu žmogaus gėriu. 

Krikščioniškas gyvybės šventumo pabrėžimas lėmė tendenciją ni- 
veliuoti antikos laikais buvusius skirtumus ir suskirstymus vita activa 
srityje; buvo linkstama manyti, kad darbas, darymas ir veiksmas vieno- 
dai pavaldūs šio gyvenimo būtinybei. Kartu tai padėjo atsikratyti anti- 
kai būdingos paniekos darbinei veiklai, t. y. viskam, kas būtina pačiam 
biologiniam procesui palaikyti. Senoji panieka vergui, kuris buvo nieki- 
namas, nes tarnavo tik būtiniems gyvenimo poreikiams ir pakluso savo 
šeimininko prievartai, nes norėjo išgyventi bet kuria kaina, galbūt nega- 
lėjo išlikti krikščioniškojoje eroje. Jau nebebuvo galima kartu su Plato- 
nu niekinti vergą, kad šis nenusižudė užuot paklusęs šeimininkui, nes 
išlikti gyvam bet kuriomis aplinkybėmis tapo šventa pareiga, o savižu- 
dybė buvo laikoma blogesniu dalyku negu žmogžudystė. Krikščioniš- 
kai laidoti buvo draudžiama ne žudiką, o savižudį. 

Vis dėlto nei Naujajame Testamente, nei ikimodernių krikščioniškųjų 
autorių raštuose nėra darbo šiuolaikinio šlovinimo požymių, nors kai ku- 
rie šiuolaikiniai interpretatoriai mėgino tai įžvelgti krikščioniškuose šalti- 
niuose. Paulius, pavadintas „darbo apaštalu“"?, visai toks nebuvo, o keli 
fragmentai, kuriais grindžiamas toks jo vertinimas, skiriami arba tiems, 


* Taip jį vadino dominikonas Bernardas Allo, Le travail d'après St. Paul (1914). Teigi- 
nio, jog šiuolaikinio darbo šlovinimo ištakos yra krikščioniškos, gynėjai yra šie: Prancūzi- 
joje — Étienne Bore, Francois Henry, Le travail et l'homme (1937); Vokietijoje — Karl 

kurie yra tinginiai ir „valgo kitų duoną“, arba juose rekomenduojamas 
darbas kaip gera priemonė išvengti nemalonumų, būtent juose įtvirtina- 
mas bendras priesakas gyventi griežtai privačiai ir vengti politinės veik- 
los*?. Net dar svarbiau tai, kad vėlesnėje krikščioniškojoje, ypač Tomo 
Akviniečio, filosofijoje, darbas tapo neturinčiųjų kitų priemonių išgyven- 
ti pareiga, bet čia pareiga yra išgyventi, o ne dirbti; jeigu Žmogus pajėgia 
apsirūpinti elgetaudamas, juo geriau. Kiekvienas, skaitantis šaltinius be 
šiuolaikinių darbui palankių išankstinių prietarų, nustebs, kaip menkai 
Bažnyčios Tėvai naudojosi net akivaizdžia galimybe pateisinti darbą kaip 
bausmę už gimtąją nuodėmę. Pavyzdžiui, Tomas, nagrinėdamas šį klausi- 
mą, nesvyruodamas seka Aristoteliu, o ne Biblija, ir teigia, kad „tik būti- 
nybė išgyventi priverčia dirbti fizinį darbą“*!. Jo požiūriu, darbas yra gam- 
tos suteiktas būdas palaikyti žmonių rūšies gyvybę, ir tuo pagrindu jis 
daro išvadą, jog jokiu būdu nėra būtina, kad visi žmonės pelnytų sau duo- 
ną kruvinu prakaitu, tai esanti, ko gero, tik paskutinė ir desperatiška prie- 
monė, kai nebėra kitos išeities arba kai reikia atlikti pareigą“?. Net ir ragi- 
nimas dirbti siekiant apsisaugoti nuo tinginystės keliamų pavojų nėra krikš- 
čionybės atradimas — tai jau buvo įprasta romėnų moralės nuostata. 
Galiausiai antikinius įsitikinimus dėl darbo veiklos pobūdžio atitinka ir 
krikščionių dažnai praktikuotas kūno marinimas, kai darbas, ypač vie- 
nuolynuose, kartais atlikdavo tą patį vaidmenį kaip kitos skausmingos 
pratybos ir savęs kankinimo formos“?. 


Müller, Die Arbeit: Nach moral-philosophischen Grundsaūtzen des heiligen Thomas von Aqui- 
no (1912). Vėliau Jacgues'as Leclercą'as iš Louvaino, praturtinęs darbo filosofiją vienu iš 
vertingiausių ir įdomiausių veikalų, ketvirtojoje savo veikalo Leçons de droit naturel knygo- 
je, pavadintoje Travail, propriété (1946), ištaisė šį klaidingą aiškinimą apie krikščioniškus 
šaltinius: „Le christianisme n'a pas changé grand'chose à I'estimc du travail“; o Akviniečio 
kūryboje: „la notion du travail n'apparait que fort accidentellement“ (p. 61-62). 

80 Žr. 1 Tes 4, 9-12 ir 2 Tes 3, 8-12. 

3! Summa contra Gentiles, II, 135: Sola enim necessitas victus cogit manibus operari. 

2 Summa theologica, II, 2, 187, 3, S. 

53 Vienuolijų taisyklės, ypač Bencdikto ora et labora, rekomenduoja darbą kaip pricmo- 
nę gintis nuo dykinėjančiam kūnui kylančių pagundų (žr. 48 taisyklių sk.). Vadinamuosiuose 
Augustino nuostatuose (Epistolae, 211) darbas laikomas prigimtiniu įstatymu, o ne bausme 
už nuodėmę. Augustinas rekomenduoja rankų darbą — jis vartoja žodžius opera ir labor 
sinonimiškai kaip priešingybės otium — dėl trijų priežasčių: toks darbas padeda kovoti su 
tinginystės pagundomis, jis padeda vienuolynams atlikti savo mielaširdystės pareigą varg- 

Nors krikščionybė pabrėžė gyvenimo šventumą ir pareigą gyventi 
bet kuriomis sąlygomis, ji niekada neišplėtojo pozityvios darbo filoso- 
fijos, ir tai lėmė neabejojama vita contemplativa pirmenybė prieš visas 
kitas žmogaus veiklas. Vita contemplativa simpliciter melior est guam 
vita activa („kontempliacinis gyvenimas paprasčiausiai geresnis negu 
veiklus gyvenimas“), tad kad ir kokie galėtų būti veiklaus gyvenimo 
nuopelnai, kontempliacijai paaukoto gyvenimo nuopelnai yra „veiks- 
mingesni ir galingesni“*“. Tiesa, šį įsitikinimą vargu ar galima rasti Jė- 
zaus iš Nazareto pamoksluose, jį tikrai lemia graikų filosofijos įtaka; vis 
dėlto net jeigu viduramžių filosofija būtų labiau vadovavusis Evangeli- 
jų dvasia, vargu ar ji čia būtų radusi kokį nors argumentą šlovinti dar- 
bą*?. Vienintelė veikla, kurią savo pamoksluose rekomenduoja Jėzus iš 
Nazareto, yra veiksmas, o vienintelis jo pabrėžiamas žmogiškas suge- 
bėjimas yra sugebėjimas „daryti stebuklus“. 

Tačiau kad ir kaip būtų, naujieji amžiai toliau vadovavosi prielaida, 
kad gyvenimas, o ne pasaulis yra aukščiausias žmogaus gėris; įžūliau- 
siai ir radikaliausiai persvarstydami tradicinius įsitikinimus ir sampra- 
tas, jie niekada net nepamanė suabejoti tuo pamatiniu apvertimu, kurį 
krikščionybė įnešė į mirštantį antikos pasaulį. Nesvarbu, kiek aiškiai ir 
kiek sąmoningai naujųjų amžių mąstytojai puolė tradiciją, gyvenimo 
prioritetas prieš visa kita jiems tapo „savaime akivaizdžia“ tiesa ir išliko 
net mūsų dienų pasaulyje, kuris jau pradėjo atitrūkti nuo visos naujųjų 


šams, ir jis palankus kontempliacijai, nes pernelyg neužvaldo dvasios kaip kiti užsiėmimai, 
pavyzdžiui, prekių pirkimas ir pardavinėjimas. Dėl darbo vaidmens vienuolynuose plg. Ėtienne 
Delaruelle, „Le travail dans les règles monastiques occidentales du 4e au 9e siècle, Journal 
de psychologie normale et pathologigue, Vol. XLI, No. 1 (1948). Be šių formalių priežasčių, 
gana būdinga, kad Port-Royalio atsiskyrėliai, ieškodami kokio nors tikrai veiksmingo baus- 
mės įrankio, tuojau pat pagalvojo apie darbą (žr. Lucien Fèbre, „Travail: Ėvulution d'un mot 
ct d'une idée“, Journal de psychologie normale et pathologique, Vol. XLI, No. 1, 1948). 

** Aquinas, Summa theologica, II, 2, 182, 1, 2. Pabrėždamas absoliutų vita contempla- 
tiva pranašumą, Tomas pasirodo būdingai besiskiriąs nuo Augustino, kuris rekomenduoja 
inquisitio, aut inventio veritatis: ut in ea quisque proficiat — „ieškoti tiesos arba ją atrasti, 
kad kas nors galėtų ja pasinaudoti“ (De civitate Dei, XIX, 19). Bet šis skirtumas vargu ar 
didesnis, negu skirtumas tarp graikų suformuoto vieno krikščionių mąstytojo ir romėnų 
suformuoto kito mąstytojo filosofijos. 

5 Evangelijoms rūpi žemiškų turtų nešamas blogis, o ne pagyros darbui ar dirbantie- 
siems (ypač žr. Mt 6, 9-32; 19, 21-24; Mk 4,19; Lk 6, 20-34; 18, 22-25; Apd 4, 32-35). 

amžių epochos ir dirbančią visuomenę keisti tarnautojų visuomene. Vi- 
sai įsivaizduojama, kad jeigu Archimedo taškas būtų buvęs atrastas tūks- 
tančiu septyniais šimtais metų anksčiau, kada ne gyvenimas, o pasaulis 
vis dar buvo aukščiausias žmogaus gėris, po to prasidėjusi raida būtų 
pakrypusi visai kita linkme, bet tai anaiptol nereiškia, jog vis dar gy- 
vename krikščioniškame pasaulyje. Juk šiandien svarbu ne tai, kad 
gyvenimas nemirtingas, o tai, kad jis yra aukščiausias gėris. Ir nors 
šios prielaidos kilmė tikrai krikščioniška, ji tėra tik svarbi su krikščio- 
nišku tikėjimu susijusi aplinkybė. Be to, net jeigu nekreipiame dėmesio 
į krikščioniškosios dogmos detales ir atsižvelgiame tik į bendrą krikš- 
čionybės nuotaiką, kurią lemia tikėjimo svarba, akivaizdu, kad nieko 
negalėtų būti žalingesnio šiai dvasiai negu naujųjų amžių nepasitikėji- 
mo ir įtarumo dvasia. Iš tikrųjų karteziškoji abejonė niekur pražūtingiau 
ir neatitaisomiau neįrodė savo veiksmingumo negu religinio tikėjimo 
srityje, į kurią šią dvasią įdiegė Pascalis ir Kierkegaard'as — du didžiau- 
si religiniai naujųjų amžių mąstytojai. (Juk krikščioniškąjį tikėjimą pa- 
kirto ne aštuonioliktojo šimtmečio ateizmas ar devynioliktojo materia- 
lizmas — jų argumentai dažnai vulgarūs ir dažniausiai tradicinės teologi- 
jos lengvai atremiami, - bet veikiau abejojantis susirūpinimas išganymu, 
būdingas tikrai religingiems žmonėms, kurių akyse tradicinis krikščio- 
nybės turinys ir pažadas tapo „absurdiški“.) 

Lygiai kaip nežinome, kas būtų nutikę, jeigu Archimedo taškas būtų 
buvęs atrastas prieš iškylant krikščionybei, taip negalime išsiaiškinti, 
kokia būtų buvusi krikščionybės lemtis, jeigu didžiojo Renesanso pabu- 
dimo nebūtų pertraukęs šis įvykis. Iki Galileo visi keliai vis dar atrodė 
atviri. Mintimis grįždami prie Leonardo, galime tikrai įsivaizduoti, kad 
technikos revoliucija kiekvienu atveju būtų pradėjusi lemti žmonijos 
raidą. Tai būtų galėję baigtis skrydžiu, vienos seniausių ir tvariausių 
Žmogaus svajonių išsipildymu, bet vargu ar tai būtų mus išvedę į Visatą; 
tai tikrai galėjo baigtis žemės suvienijimu, bet vargu ar būtų galėję baig- 
tis materijos pavertimu energija ir prasiskverbimu į mikroskopinę visa- 
tą. Vienintelis dalykas, dėl kurio galime būti tikri, yra tai, kad veikimo ir 
kontempliacijos santykio apvertimas sutampa su ankstesniuoju gyveni- 
mo ir pasaulio santykio apvertimu ir šis sutapimas tapo visos šiuolaiki- 
nės raidos pradžios tašku. Tik tada, kai vita activa prarado atskaitos 
tašką vita contemplativa, jis galėjo pasidaryti veikliu gyvenimu tikrąja 

šio žodžio prasme; ir tik dėl to, kad šis veiklus gyvenimas liko susijęs su 
gyvenimu kaip vieninteliu savo atskaitos tašku, pats gyvenimas, darbu 
grindžiamas Žmogaus ir gamtos metabolizmas, galėjo tapti veiklus ir 
visiškai išskleisti savo vaisingumą. 


45. Animal laborans pergalė 


Animal laborans pergalė niekada nebūtų buvusi visiška, jeigu seku- 
liarizacijos procesas, karteziškosios abejonės nulemtas šiuolaikinis ti- 
kėjimo praradimas, nebūtų atėmęs iš individo gyvenimo nemirtingumo 
ar bent jau tikrumo, kad jis nemirtingas. Individo gyvenimas vėl pasida- 
rė mirtingas, koks buvo antikoje, o pasaulis buvo net ne toks stabilus, ne 
toks pastovus, taigi juo buvo galima pasikliauti mažiau negu krikščio- 
niškosios eros pasauliu. Šiuolaikinis žmogus, praradęs tikrumą turinčiu 
ateiti pasauliu, buvo vėl nublokštas į save, o ne į šį pasaulį; toli gražu 
netikėdamas, kad pasaulis galėtų būti potencialiai nemirtingas, žmogus 
net nebuvo tikras, ar tas pasaulis realus. O kadangi jis turėjo daryti prie- 
laidą, kad pasaulis realus, kliaudamasis nekntišku ir tariamai nedrums- 
čiamu nuolatos darančio pažangą mokslo optimizmu, jis atitolo nuo Že- 
mės iki kur kas tolimesnio taško, negu jį būtų galėjusi kada nors atito- 
linti kokia nors krikščioniškoji anapusybė. Kad ir ką reikštų dabar 
vartojamas žodis „sekuliarus“, istoriškai jo turbūt negalima tapatinti su 
pasauliškumu,; šiaip ar taip, šiuolaikinis žmogus, praradęs aną pasaulį, 
neįgijo šio pasaulio ir, griežtai kalbant, taip pat neįgijo gyvenimo; jis 
buvo prie jo nustumtas, nublokštas į uždarą introspekcijos vidujybę, kur 
daugiausia, ką jis galėjo patirti, buvo tušti skaičiuojančio intelekto pro- 
cesai, jo Žaismas su savimi. Vienintelis likęs turinys yra potraukiai ir 
troškimai, neprotingos kūno reikmės, kurias žmogus klaidingai palaikė 
aistra ir manė esant „neprotingas“, nes suprato negalįs „mąstyti“, tai yra 
negalįs jų apskaičiuoti. Vienintelis dalykas, kuris dabar galėjo būti po- 
tencialiai nemirtingas, toks nemirtingas kaip politinė bendrija antikoje 
ir individualus gyvenimas viduramžiais, buvo pats gyvenimas, tai yra 
galbūt amžinas žmonių rūšies gyvenimo procesas. 

Anksčiau matėme, kad randantis visuomenei, galiausiai įsitvirtino rū- 
šies gyvenimas. Teoriškai posūkio taškas, pereinant nuo naujųjų amžių iš 

pradžių pabrėžiamo „egoistiško“ individo gyvenimo prie vėliau pabrė- 
žiamo „visuomeninio“ gyvenimo ir „suvisuomeninto žmogaus“, buvo ta- 
da, kai Marxas tiesmukiškesnę klasikinės politinės ekonomijos sampratą, 
kad visi žmonės, kiek jie apskritai veikia, tai daro dėl savanaudiškų prie- 
žasčių, pakeitė intereso jėgomis, kurias traktavo kaip įkvepiančias, skati- 
nančias ir nukreipiančias visuomenės klases, o per jų konfliktus — kaip 
nukreipiančias ir visą visuomenę. Suvisuomeninta Žmonija yra tokia vi- 
suomenės būklė, kai viešpatauja tik interesas, o šio intereso subjektas yra 
klasės arba žmonija, bet nei žmogus, nei žmonės. Turima omenyje tai, 
kad dabar žmogui ką nors darant išnykęs net paskutinis veiksmo pėdsa- 
kas — savanaudiškumo implikuojamas motyvas. Liko tik „gamtinė jėga“, 
paties gyvenimo proceso jėga, o šiam procesui buvo lygiai pajungti visi 
žmonės ir visos žmonių veiklos („pats mąstymo procesas yra gamtinis 
procesas“)** ir jo vienintelis tikslas, jeigu jis iš viso turėjo tikslą, buvo 
žmonių kaip gyvūnų rūšies išlikimas. Joks iš aukštesniųjų žmogaus gebė- 
jimų nebebuvo būtinas, kad susietų individo gyvenimą su rūšies gyveni- 
mu; individo gyvenimas tapo gyvenimo proceso dalimi ir, norint laiduoti 
savo paties ir šeimos gyvenimo tęstinumą, reikėjo tik dirbti. Ko nereikėjo, 
kas nebuvo būtina gyvenimo ir gamtos metabolizmui, buvo arba laikoma 
nereikalinga, arba tai buvo galima pateisinti tik kalbant apie žmogaus gy- 
venimo savitumą palyginti su gyvūno gyvenimu, — tad buvo manoma, 
kad Miltonas parašė savo Prarastąjį rojų dėl tų pačių priežasčių ir iš pa- 
našių paskatų, kokios šilkaverpio vikšrą verčia gaminti šilką. 

Lyginant šiuolaikinį pasaulį su praeities pasauliais, nepaprastai ste- 
bina dėl įvykusių permainų prarasta žmogiškoji patirtis. Visiškai be- 
prasmiška patirtimi tapo ne tik ir net ne pirmiausia kontempliacija. Pati 
mintis, kai ji pasidarė „padarinių skaičiavimu“, tapo smegenų funkcija, 
o rezultatas — buvo suprasta, jog elektroniniai instrumentai atlieka šias 
funkcijas daug geriau, negu mes kada nors pajėgtume jas atlikti. Veiks- 
mą netrukus pradėta suprasti ir jis vis dar suprantamas beveik tik kaip 
darymas ir gaminimas, tik šis darymas, kuris yra pasauliškas ir iš esmės 
abejingas gyvenimui, dabar buvo laikomas tik kita darbo forma, sudė- 
tingesne, bet ne paslaptingesne gyvenimo proceso funkcija. 


% Marxo 1868 m. liepą rašytame laiške Kugelmannui. 

Kartu pasirodėme esantys gana išradingi ir atradome būdų taip pa- 
lengvinti triūsą ir gyvenimo vargą, kad nebėra pagrindo manyti, jog darbo 
kaip žmogiškosios veiklos panaikinimas yra tik utopija. Juk net dabar 
darbas yra pernelyg aukštas, pernelyg ambicingas žodis norint nusakyti 
tai, ką mes darome arba manome darą pasaulyje, kuriame pradėjome gy- 
venti. Paskutinis dirbančios visuomenės tarpsnis, tarnautojų visuomenė, 
reikalauja iš savo narių tik automatiškai funkcionuoti, tarsi individo gy- 
venimas iš tikrųjų būtų buvęs panardintas į visuotinį rūšies gyvenimo pro- 
cesą ir vienintelis iš individo vis dar reikalaujamas aktyvus sprendimas 
būtų, kaip sakoma, paleisti save, išsižadėti savo individualumo, vis dar 
individualiai jaučiamo gyvenimo skausmo ir vargo ir, panirus į svaigulį, 
„apsiraminus“, pradėti elgtis funkciškai. Šiuolaikinių bihevioristinių teo- 
rijų bėda ne ta, kad jos klaidingos, o ta, kad gali tapti teisingos, kad jos iš 
tikrųjų yra geriausias įmanomas tam tikrų akivaizdžių šiuolaikinės visuo- 
menės tendencijų konceptualizavimas. Visai įsivaizduojama, kad šiuolai- 
kinė epocha, prasidėjusi tokiu beprecedenčiu ir daug žadančiu žmogaus 
veiklos aktyvumo protrūkiu, gali baigtis negyviausiu, steriliausiu, niekad 
istorijoje nežinotu pasyvumu. 

Bet yra ir kitų, rimtesnių pavojaus ženklų, kad žmogus gali panorėti 
tapti, ir iš tiesų jau beveik tampa, ta gyvūnų rūšimi, iš kurios nuo Darwi- 
no jis įsivaizduoja esąs kilęs. Jeigu baigdami dar kartą grįžtume prie 
atrasto Archimedo taško ir taikytume jį — to Kafka įspėjo mus nedaryti — 
pačiam žmogui ir tam, ką jis daro šioje Žemėje, iš karto būtų akivaizdu, 
kad visos veiklos, stebimos iš pakankamai nutolusio Visatos taško, at- 
rodytų ne kaip tam tikros rūšies veiklos, o kaip procesai, tad, kaip nese- 
niai pasakė mokslininkas, šiuolaikinė mechanizacija atrodytų kaip bio- 
loginės mutacijos procesas, kuriam vykstant žmonių kūnus pamažu pra- 
deda padenginėti plieno kiautai. Stebėtojui iš Visatos ši mutacija nebūtų 
nei labiau, nei mažiau paslaptinga negu mutacija, dabar vykstanti mūsų 
akyse tuose mažuose gyvuose organizmuose, su kuriais kovojame anti- 
biotikais ir kurie paslaptingai išsiugdė naujus štamus, leidžiančius jiems 
mums priešintis. Kaip giliai įsišaknijęs šis Archimedo taško naudojimas 
prieš mus pačius, galima matyti iš pačių šiandienos moksliniame mąsty- 
me vyraujančių metaforų. Priežastis, kodėl mokslininkai gali mums pa- 
sakoti apie atomo „gyvenimą“ — matyt, kiekviena jo dalelė yra „laisva“ 
elgtis kaip nori, 0 jų judesius valdantys dėsniai yra tie patys statistiniai 

dėsniai, kurie, pasak socialinių mokslininkų, valdo žmonių elgesį ir ver- 
čia minią elgtis tam tikru būdu, nesvarbu, kokie „laisvi“ galėtų atrodyti 
atskiros dalelės pasirinkimai, — kitais žodžiais sakant, priežastis, kodėl 
be galo mažos dalelės elgesio modelis ne tik panašus į mūsų suvokiamą 
planetinės sistemos modelį, bet ir panašus į žmonių visuomenės gyveni- 
mo ir elgesio modelius, yra, aišku, ta, kad mes žvelgiame į šią visuome- 
nę ir gyvename joje taip, lyg būtume tiek pat nutolinti nuo mūsų pačių 
gyvenimo, kiek esame nutolinti nuo be galo mažų ir be galo didelių 
dalykų, kurie, net jeigu galėtume juos suprasti taikydami subtiliausius 
instrumentus, yra nuo mūsų pernelyg toli, kad galėtų tapti mūsų patyri- 
mo dalimi. 

Nėra reikalo sakyti, kad tai nereiškia, jog šiuolaikinis žmogus prara- 
do savo sugebėjimus ar yra juos beprarandąs. Kad ir ką sociologija, 
psichologija ir antropologija pasakys mums apie „socialinį gyvūną“, žmo- 
nės toliau darys, gamins ir statys, nors šie gebėjimai vis labiau reiškiasi 
tik kaip menininko sugebėjimai, tad juos gaubianti pasaulio patirtis vis 
labiau nyksta iš įprasto žmogiškojo patyrimo lauko®. 

Panašiai mums vis dar būdingas sugebėjimas veikti, bent jau kaip 
sugebėjimas išlaisvinti procesus, nors jis tapo išimtine mokslininkų pre- 
rogatyva, o šie taip išplėtė žmogiškų reikalų sritį, kad ištrynė ilgaamžę 
apsauginę skiriamąją liniją tarp gamtos ir žmogaus pasaulio. Turint ome- 
nyje šiuos laimėjimus, pasiektus per šimtmečius laboratorijų tyloje, at- 
rodo visai natūralu, kad jų žygdarbiai galiausiai turėjo pasirodyti vertin- 
gesnės naujienos, būti politiškai reikšmingesni negu administraciniai ir 
diplomatiniai vadinamųjų valstybininkų darbai. Išties šiek tiek ironiška, 
jog tie, kuriuos viešoji nuomonė atkakliai laikė nepraktiškiausiais ir ne- 
politiškiausiais visuomenės nariais, pasirodė esą vieninteliai, vis dar ži- 
nantys, kaip veikti ir kaip veikti sutartinai. Juk ankstyvosios jų organi- 


8 Šis esminis menininko pasauliškumas, žinoma, nesikeičia, jeigu „nedaiktiškas“ me- 
nas pakeičia daiktų vaizdavimą; šį „nedaiktiškumą“ klaidinga laikyti subjektyvumu, kai 
menininkas jaučiasi esąs pašauktas „išreikšti save“, savo subjektyvius jausmus, - šarlata- 
nų, o ne menininkų požymis. Menininkas, nesvarbu, tapytojas ar skulptorius, poetas ar 
muzikas, kuria pasauliškus daiktus, o sudaiktinimas neturi nieko bendra su labai abejotina 
ir, šiaip ar taip, visiškai nemenine išraiškos praktika. Ekspresionistinis menas, bet ne ab- 
straktusis menas, yra vidujai prieštaringa sąvoka. 

zacijos, kurias jie įkūrė septynioliktajame šimtmetyje siekdami užka- 
riauti gamtą ir kuriose veikdami jie suformavo savo moralės standartus 
ir savąjį garbės kodeksą, ne tik atlaikė visas naujųjų amžių permainas, 
bet tapo viena iš galingiausių generuojančių valdžią grupių visoje isto- 
rijoje. Tačiau mokslininkų veikla, kadangi ji skverbiasi į gamtą Visatos 
požiūriu, o ne į žmogaus santykių tinklą, neturi veiksmui būdingo [as- 
menį] atskleidžiančio pobūdžio, taip pat nesugeba kurti pasakojimų ir 
tapti istorine, o šie du bruožai yra kaip tik tas šaltinis, kuris žmogaus 
gyvenimui suteikia prasmingumo ir jį apšviečia. Šiuo egzistenciškai svar- 
biausiu aspektu veiksmas taip pat pasidarė nedaugelio privilegijuotųjų 
patirtimi, o tų nedaugelio, vis dar žinančių, ką reiškia veikti, gali tikrai 
būti net mažiau negu menininkų, o jų patirtis gali būti net retesnė negu 
tikra pasaulio patirtis ir meilė jam. 

Galiausiai mintis — jos mes, sekdami tiek ikimoderniąja, tiek ir mo- 
derniąja tradicija, neaptarinėjome iš naujo samprotaudami apie vita ac- 
tiva — vis dar galima ir, be abejo, aktuali, kur tik žmonės gyvena politi- 
nės laisvės sąlygomis. Nelaimė, ir priešingai tam, kas paprastai mano- 
ma apie priežodžiu tapusią mąstytojų nepriklausomybę dramblio kaulo 
bokšte, joks kitas žmogaus sugebėjimas nėra pažeidžiamesnis, ir iš tik- 
rųjų tironijos sąlygomis kur kas lengviau veikti, negu mąstyti. Visada 
buvo manoma, galbūt klaidingai, kad mintis kaip gyva patirtis pažįsta- 
ma tik nedaugeliui. Galbūt nėra įžūlu manyti, kad mūsų laikais jų nepa- 
sidarė mažiau. Tai gali būti nesvarbu, arba menkai svarbu, pasaulio atei- 
čiai; tai nėra nesvarbu žmogaus ateičiai. Jeigu įvairias vita activa veik- 
las vertintume remdamiesi tik turimos aktyvumo patirties kriterijumi ir 
tik orientuodamiesi į gryniausią jo pavidalą, tikrai galėtų paaiškėti, kad 
mąstymas pranoktų jas visas. Kiekvienas, šiek tiek patyręs minties sri- 
tyje, supras, koks teisingas Katono posakis: Numguam se plus agere 
guam nihil cum ageret, numguam minus solum esse guam cum solus 
esset — „Jis niekada nebūna veiklesnis kaip nieko nedarydamas, niekada 
jis nebūna mažiau vienišas kaip būdamas su savimi“. 

Ši studija radosi iš ciklo paskaitų, perskaitytų globojant Charleso R. 
Walgreeno fondui, 1956 m. birželio mėnesį ir pavadintų „Vita Activa“. 
Pirmaisiais šio darbo tarpsniais, šeštojo dešimtmečio pradžioje, man sti- 
pendiją skyrė Memorialinis Simono Guggenheimo fondas, o paskutiniuoju 
tarpsniu man labai pravertė Rockfellerio fondo stipendija. 1953 m. rudenį 
Princetono universiteto Christiano Gausso kritikos seminaras man sutei- 
kė progą išdėstyti kai kurias savo idėjas per ciklą paskaitų, pavadintų „„Kar- 
las Marxas ir politinės minties tradicija“. Aš vis dar dėkinga už kantrų ir 
padrąsinantį požiūrį į šiuos pirmuosius mėginimus ir už gyvus idėjų mai- 
nus su čionykščiais ir užsienio autoriais, kuriems šiuo požiūriu unikalus 
seminaras suteikia galimybę patikrinti savo mintis. 

Rose Feitelson, visada padėjusi man nuo tada, kai pradėjau skelbti 
savo darbus šioje šalyje, vėl buvo didžiulė pagalbininkė rengiant rankraštį 
ir rodyklę. Jeigu reikėtų dėkoti už tai, ką ji padarė per dvidešimties metų 
laikotarpį, jausčiausi apskritai bejėgė. 

